
Kilderne  til. Tibers  Historie      1 

I.    Tacitus. 
II.    Suetonius. 
III.    Dio  Cassius. 

Romerrigets  Historie  Aar  14—37 100 

Tibers  Karakter 205 


JUe  Spørgsmaal,  der  ere  behandlede  i  nærværende  Arbejde, 
I  Spørgsmaalene  om  Tibers  Karakter  og  om  de  Kilders  Trovær- 
dighed, gennem  hvilke  vi  lærer  den  at  kende,  ere  blevne  saa 
stærkt  behandlede  i  nyere  Tid,  at  jeg  skylder  Læseren  en 
Redegørelse  for,  at  mit  Skrift  desuagtet  indeholder  saa  faa 
Henvisninger  til  andres  Behandlinger  og  saa  lidt  af  direkte 
Polemik  mod  disse.  Men  en  saadan  kan  jeg  kun  give  ved  at 
fremstille  den  Metode,  jeg  har  fulgt  i  disse  Undersøgelser,  og 
de  Motiver,  jeg  har  haft  til  netop  at  anvende  denne. 

Interessen  for  Tibers  Karakter  og  Trangen  til  at  naa  til 
Klarhed  over  den  var  allerede  bleven  vakt  hos  mig,  da  jeg  for 
henved  tyve  Aar  siden  gennemlæste  Tacitus's  Annaler,  og  det 
var  min  Hensigt  at  gøre  den  til  Genstand  for  et  mere  om- 
fattende Studium.  Da  udkom  —  i  1882  —  Nordmanden,  Pro- 
fessor AVeisses  „Forelæsninger  over  Tiberius  og  Nero'*,  og  da 
jeg  her  netop  i  flere  væsentlige  Punkter  mente  at  have  fundet 
den  Opfattelse,  hvortil  jeg  selv  foreløbig  var  kommen,  lod  jeg 
al  videre  Undersøgelse  ligge.  Under  en  senere  Rejse  i  Italien, 
paa  hvilken  jeg  studerede  de  opbevarede  Kejserbuster,  vaag- 
nede  dog  paany  en  Tvivl  om,  hvorvidt  det  var  lykkedes  Weisse 
at  give  et  helt  Billede  af  den  vii'kelige  Tiber.  Ved  Hjem- 
komsten tog  jeg  hans  Arbejde  for  mig  igen,  og  samtidig  med 
at  jeg  nu  følte  denne  Tvivl  bestyrket,  fik  jeg  tillige  et  stærkt 
Indtryk  af,  at  Weisse  til  Dels  var  naaet  til  sit  Billede  gennem 
en  Række  af  Konstruktioner,  at  hans  Fremstilling  i  alt  Fald 
ikke    giver    Læseren    Midler    i    Hænde    til    selv    at    bedomme, 

livor  det  hviler  paa  et  forholdsvis  solidt,  hvor  paa  et  tvivl- 
somt Grundlag,  og  hvor  det  endelig  beror  paa  hans  egne  fri 
Hypoteser  —  kort  sagt,  jeg  savnede  en  kritisk  Behandling 
af  de  herhenhørende  Kildeforfattere.  Dette  kan  dog  for  saa  vidt 
ikke  være  nogen  Bebrejdelse  mod  Weisse,  som  han  selv  be- 
tegner sit  Arbejde  som  „populært",  og  at  der  bag  Resultaterne 
ligger  et  grundigt  Kildestudium,  er  der  ingen  Grund  til  at  be- 
tvivle. Forud  for  Weisses  Fremstilling  ligger  imidlertid  Stahrs  i), 
der  var  offentliggjort  en  Snes  Aar  forinden.  Da  jeg  havde 
gjort  mig  bekendt  med  denne,  forekom  den  mig  at  lide  af  de 
samme  Mangler,  og  da  jeg  tillige  kom  til  det  Resultat,  at  en 
gennemgaaende,  kritisk  Behandling  af  de  overleverede  Kilder 
endnu  ikke  var  foretagen,  besluttede  jeg  selv  at  forsøge  en 
saadan. 

Jeg  gav  mig  da  til  at  gennemgaa  de  tre  Kildeforfattere, 
Tacitus,  Sueton  og  Dio  Cassius,  med  det  Maal  udelukkende 
gennem  dem  selv  at  naa  til  en  Opfattelse  af  hver  enkelts  Paa- 
lidelighed  og  derigennem  til  Vurdering  af  deres  Fortællingers 
Troværdighed.  Det  Resultat,  hvortil  jeg  kom,  udgør  Indholdet 
af  dette  Skrifts  første  Afsnit.  Ud  fra  dette  Grundlag  har 
jeg  da  ment  at  kunne  rekonstruere  en  Kildeberetning  for 
Tibers  Regeringstid,  idet  jeg  fra  de  tre  Forfatteres  Beretnin- 
ger samlede  alt,  hvad  der  nu  maatte  synes  mig  at  indeholde, 
hvad  vi  med  historisk  (o:  relativ)  Sikkerhed  kan  anføre  som 
det  os  af  Overleveringen  givne  Materiale.  Denne  Rekonstruk- 
tion indeholdes  i  Bogens  andet  Afsnit.  Det  tredje  giver 
da  Tibers  Karakter  som  Menneske  og  som  Regent,  saaledes 
som  det  for  mig  nødvendig  maatte  resultere  af  det  indvundne 
Materiale. 

Naar  jeg  har  anset  dette  Arbejde  for  værdigt  til  Offentlig- 
gørelse, da  er  det  dog  ikke  saa  meget  i  den  Tro,  at  enhver 
selvstændig  Besvarelse  af  et  mere  omtvistet  end  egentlig  om- 
debatteret Spørgsmaal  kan  have  sin  Interesse  og  Betydning, 
som  fordi  jeg,  idet  jeg  dels  under,  dels  efter  min  Behandling 
søgte  at  lære  den  nyere,  herhenhørejade  Litteratur  at  kende, 
fik  det  Indtryk,  at  mine  Resultater  indeholdt  ikke  lidt  nyt. 


')  Adoh  Stahr:  Tiberius.    Berlin  1803. 

Man  vil  af,  hvad  jeg  her  har  sagt  om  min  Undersøgelses- 
metode, formentlig  kunne  forstaa,  at  det  har  været  mig  umu- 
ligt i  selve  Afhandlingen  at  anføre,  hvor  min  Opfattelse 
samstemmede  med  eller  afveg  fra  tidligere  Forfatteres,  — 
simpelthen  fordi  jeg  ikke  har  vidst  det.  For  at  undgaa  Mis- 
fors taaelser  anser  jeg  det  derfor  for  rettest  forud  at  fremhæve, 
hvad  jeg  nu  maa  anse  for  nyt  i  mine  Undersøgelser.  Jeg 
maa  dog  straks  bemærke,  at  mit  Kendskab  til  nyere  Forfat- 
teres Behandling  af  Spørgsmaalene  ingenlunde  er  og  heller 
ikke  har  kunnet  være  fuldstændigt,  blandt  andet  fordi  det  for 
flere  Afhandlingers  Vedkommende  har  været  mig  umuligt  at 
opdrive  dem,  selv  gennem  de  tyske  Antikvariater. 

Af  de  behandlede  Spørgsmaal  er  det,  der  drejer  sig  om 
Tacitus's  Troværdighed,  uden  Sammenligning  det  mest  be- 
handlede, særlig  forsaavidt  det  angaar  hans  Kilder.  I  selve 
Spørgsmaalet  om  disse  har  jeg  absolut  intet  nyt  at  sige.  Vanske- 
ligheden her  ligger  navnlig  i  at  afgøre,  om  Tacitus  har  øst 
sin  Kundskab  af  Acta  senatus  eller  ej.  En  Række  Forfattere 
(Hilbner,  Reichau,  Weidemann,  Binder  o.  fl.)  besvarer  det  bejaende, 
medens  andre,  som  Nipperdey,  Froitzheim,  Sickel,  Horstmann  og 
"Wide  benægter  det.  Af  disses  Afhandlinger  har  jeg  læst 
nogle,  medens  jeg  for  fleres  Vedkommende  har  maattet  lade 
mig  nøje  med  Referater.  Mit  eget  Indtryk  er,  at  Tacitus  vel 
har  kunnet  benytte  denne  Kilde  og  til  Dels  ogsaa  har  gjort  det, 
men  at  hans  Anvendelse  af  den  har  været  meget  ujævn,  og 
at  Spørgsmaalet  i  det  hele  ikke  lader  sig  besvare  med  nogen- 
lunde Sikkerhed   ud  fra  det  Materiale,   der  til  Dato  foreligger. 

Hvad  dernæst  Synspunktet  for  Tacitus's  Kildebehandling 
angaar,  findes  der  hos  Weisse  (S.  VII)  en  Udtalelse,  som  i 
sin  Almindelighed  falder  sammen  med  den  Betragtning,  jeg, 
formentlig  gennem  Tacitus  selv,  er  naaet  til;  i  Anvendelsen 
af  den  paa  hans  enkelte  Beretninger  har  jeg  i  hvert  Fald  kun 
kunnet  gaa  mine  egne  Veje,  og  det  meste  heraf  maa  jeg  anse 
for  nyt.  Dog  vil  jeg  ikke  undlade  at  bemærke,  at  jeg  i  en 
Afhandling  af  Karsten  (De  Taciti  fide.  Traj.  ad  Rhen.  1868)  har 
fundet  en  noget  lignende  Opfattelse  af  flere  af  de  Udtalelser,  jeg 
har  betegnet  som  Tacitus's  Reaktionsbemærkninger.  To  af  de 
omtalte  Afhandlinger  har  jeg  endelig  fundet  Anledning  til  at 

omtale  nærmere,  idet  jeg  har  benyttet  Eesultater  af  den  ene 
(af  Froitzheim)  og  polemiseret  mod  den  anden  (af  Horstmann). 

Min  Opfattelse  af  Suetons  Betydning  som  Kildeforfatter 
falder  sammen  med  den  almindelige;  Undersøgelserne  om  hans 
Kilders  Forhold  til  Tacitus's  ere  dog  formentlig  ny. 

Dio  Cassius's  Fremstilling  af  Tibers  Historie  har  jeg  ikke 
set  kritisk  behandlet  af  nogen.  Den  almindelige  Opfattelse  af, 
at  den  er  ganske  uafhængig  af  Tacitus's,  har  jeg,  som  man 
vil  se,  ikke  kunnet  dele,  og  derved  har  forskellige  Beviser, 
man  (f.  Eks.  Horstmann  og  Wide)  ud  fra  denne  Forudsætning 
har  villet  hente  fra  Overensstemmelser  mellem  ham  og  Tacitus, 
for  mig  tabt  deres  Værd. 

Hvad  endelig  Indholdet  af  tredje  Afsnit  angaar,  i  hvilket 
selve  Hovedspørgsmaalet,  Tibers  Karakter,  behandles,  da  har  det, 
i  Overensstemmelse  med  den  Metode,  jeg  har  fulgt,  været  min 
Opgave  Skridt  for  Skridt  at  udlede  den  af  det  i  andet  Afsnit 
samlede  Materiale.  For  saa  vidt  kunde  en  Fremhævelse  af, 
hvad  nyt  der  deri  findes,  synes  overflødig.  Det  vil  dog  for- 
mentlig være  af  Interesse  at  se,  hvor  divergerende  de  Opfat- 
telser, der  hidtil  har  gjort  sig  gældende,  ere:  de  bevæger  sig 
fra  den  højeste  Grad  af  Antipati  til  en  lige  saa  decideret 
Sympati  og  Beundring.  Min  Undersøgelse  har  ført  mig  til  et 
Resultat,  der,  uden  at  jeg  har  været  i  Stand  til  at  opdage 
nogen  „ny  Egenskab"  hos  Tiber,  har  ført  mig  lige  langt  fra 
begge  hine  Synsmaader. 

Niehihr  (1829)  i)  holder  sig  endnu  ganske  til  Tacitus:  Tiber 
er  magtsyg,  misundelig,  hadefuld,  hyklerisk,  blodtørstig,  ud- 
svævende, men  dog  tillige  klog,  arbejdsom  og  veltalende. 
Hoeck  (1850)2)  er  vel  i  det  store  enig  i  denne  Opfattelse;  og- 
saa  for  ham  er  Tiber  herskesyg,  haard,  misundelig,  hyklerisk; 
men  dels  fremhæver  han  i  langt  stærkere  Udtryk  Tibers  for- 
mentlige Dygtighed  som  Eegent  og  Administrator,  dels  tager 
han  for  Alvor  —  om  end  oftest  med  Forsigtighed  —  Afstand 
fra    Tacitus.      Han    ser    saaledes    ikke    alene   Misundelse   i,    at 


')  Vortriige  iiher  romische  Geschichte.  Herausgeg.  von  Isler.    III.  Berlin 

18-18. 

')  Romische  Geschichte  I.    Gottingen  1800. 


Tiber  tilbagekalder  Germanicus;  han  anerkender  de  store  Van- 
skeligheder, Tibers  Stilling  frembød  fremfor  Augusts.  Han 
hævder  endvidere,  at  Tiber  er  optraadt  mildt  i  Majestætspro- 
cesserne  i  sine  ti  første  Regeringsaar,  og  indrømmer  kun  for 
Tiden  efter  Sej  ans  Fald  Retten  til  at  stemple  ham  som  haard- 
hjertet  Tyran,  ja  tilmed,  at  hans  Stilling  for  en  Del  kan  for- 
klare og  undskylde  denne  Haardhed,  saa  at  han  f.  Eks.  til- 
skriver Agrippina  og  mange  andre  af  de  domfældte  selv  Skylden 
for  deres  sørgelige  Skæbne.  Om  Hoeck  saaledes  end  paa 
mange  Punkter  tager  Tiber  i  Forsvar,  ender  han  dog  med 
at  sige:  „Er  steht  als  Mensch  gebrandmarkt  in  der  Ge- 
schichte." 

Ad  denne  ny  Vej  fortsætter  MerivaW^).  Ogsaa  han  freih- 
hæver  Tibers  Magtsyge,  Misundelse,  Hykleri  og,  efter  For- 
løbet af  de  ti  første  Aar,  tillige  hans  Hævngerrighed,  Lumsk- 
hed og  haardhjertede  Blodtørst.  Samtidig  hermed  har  han 
dog  med  Englænderens  psykologiske  Interesse  og  Forstaaelses- 
evne,  men  tillige  med  hans  Mangel  paa  Sans  for»  Enhed  og 
Konsekvens ,  opsporet  helt  andre  Sider  i  Tibers  Karakter. 
Han  tillægger  ham  saaledes  stærk  Mistillid  til  egne  Evner, 
Mangel  paa  Beslutningsdygtighed,  fremtrædende  Afhængighed 
af  andres  Indflydelse  og  smaaligt  Pedanteri.  Ikke  desto  mindre 
fremhæver  han  hans  udmærkede  Regering  og  betydningsfulde 
Initiativ  paa  dette  Omraade. 

Den  næste  Tiberopfattelse  moder  vi  hos  Stahr  (1863)-). 
Denne  Forfatter  har  fuldstændig  emanciperet  sig  fra  Tacitus's 
Autoritet.  Han  samstemmer  med  Merivale  med  Hensyn  til 
Tibers  Mangel  paa  Selvtillid  og  hans  Pedanteri,  saavelsom  i 
at  anerkende  hans  store  Regentd3^gtighed,  men  han  erklærer 
ham  fuldstændig  fri  for  Herskesyge  og  Ærgerrighed,  frem- 
hæver hans  store  Hensynsfuldhed  mod  Augusts  Minde,  hans 
sædelige  Liv,  hans  Mildhed  overfor  personlige  Krænkelser. 
Ved  Siden  heraf  kan  han  ikke  finde  Ord  stærke  nok  til  at 
prise  Tibers    utrættelige   Energi,    der  holdt   sig  til   det   sidste, 


')  History  of  the  Romans  under  the  Empire.    1860—62.  —  Tysk  Udgave. 

Leipzig  1870.    III. 
")  Tiberius.     Berlin  1863. 

saavelsom  haus  ,.groszartige  Staatsklugheit"  og  finder  derfor 
oo-saa  Anledning  til  at  sammenligne  ham  med  Frederik  den 
Store.  De  gi'usomme  Handlinger,  der  tillægges  Tiber,  giver 
han  Senatet  Skyld  for. 

Dette  Billede  finder  vi  i  Hovedtrækkene  igen  hos  Weisse 
(1882).  Denne  lægger  dog  en  Hovedvægt  paa  det  indesluttede 
og  selviske  i  Tibers  Natur.  Han  tillægger  ham  mægtige  Liden- 
skaber, som  skjuler  sig  under  Ironi,  Hovmod  og  Kulde.  At 
han  skulde  have  manglet  Selvtillid,  kan  han  aldeles  ikke  ind- 
rømme. Han  fremhæver  stærkt  Tibers  Pligtfølelse,  men  tillige 
hans  Melankoli  og  Fortvivlelse,  der  til  sidst  skal  have  drevet 
ham  til  Vanvid.  Tibers  egentlige  Natur  er  for  ham  „Titanens 
Trods ^,  der  dog  først  for  Alvor  bryder  ud  under  Ulykken. 
Han  betegner  endelig  hans  Regeringsmetode  som  klog  og 
listig,   ja   taler  endog   om  hans  „uhyggelige  Underfundighed". 

En  Betragtning  af  det  Resultat,  hvortil  jeg  er  kommen, 
vil  vise,  at  min  Opfattelse  har  mange  Berøringspunkter  med 
de  tre  sidst  omtalte  Forfatteres,  navnlig  vel  med  Merivales. 
Jeg  er  naaet  til  en  anden  Sammensætning  af  Egenskaber, 
men  har  næppe  paavist  nogen  ny;  det  skulde  da  være  det 
rent  negative,  at  jeg  ikke  har  kunnet  slutte  mig  til  den,  som 
det  synes,  enstemmige  Beundring  for  Tibers  Regenthandlinger, 
en  Opfattelse,  der  ikke  synes  mig  at  have  tilstrækkelig 
Hjemmel  i  det  overleverede  Kildemateriale.  Skønt  her  ikke  er 
Stedet  til  at  føre  nogen  Polemik  om  dette  Punkt,  vil  jeg  dog 
benytte  Lejligheden,  da  min  Afhandlings  Form  ikke  direkte 
har  givet  mig  nogen  saadan,  til  at  fremhæve,  at  denne  Paa- 
stand synes  mig  fremgaaet  af  den  almindelige,  fra  Tacitus 
stammende.  Undervurdering  af  Senatets  Betydning  og  selv- 
stændige Virksomhed  under  Tiber;  hvor  jeg  har  haft  Lej- 
lighed til  at  sammenligne  Paastanden  med  det  benyttede 
Kildestof,  har  den  ogsaa  vist  sig  misvisende  eller  endog 
ukorrekt. 

Jeg  har  iremdeles  ment  at  se  de  omtalte  Egenskaber 
gruppere  sig  paa  en  ny  Maade,  idet  Kilderne  formentlig  tvinger 
os  til  at  betragte  som  Hovedtræk  i  denne  Karakter  Sider,  som 
tidligere  Forfattere    ere    gaaede    mere    eller   mindre  let   over, 

og  som  desuden  staar  i  afgjort  Modstrid  med  andre,  af  dem 
stærkt  fremhævede  Egenskaber,  som  jeg  ikke  har  kunnet  finde. 
Min  Skildring  af  Tibers  Karakter  maa  da  rettest  opfattes  som 
et  Forsøg  paa  at  gaa  et  Skridt  frem  i  denne  Retning,  i  Ret- 
ning af  at  give  Personligheden  mere  Klarhed  og  Forstaaelig- 
hed  ved  udelukkende  at  holde  sig  til  et  sigtet  Kildemateriale, 
uberørt  af  Fantasiforestillinger  om  den  „gigantiske"  Lidenskab 
og  den  „titaniske"  Underfundighed. 


Kilderne  til  Tibers  Historie. 


I.   Tacitus. 

_L31andt  vore  Kilder  til  Tibers  Historie  indtager  Tacitus's 
Annaler  uden  Sammenligning  den  første  Plads;  det  er  ikke 
alene  den  udførligste  Fremstilling,  men  ogsaa  den,  der  hviler 
paa  de  bedste  Kilder.  Af  hvad  Art  disse  har  været,  kan  om- 
tvistes. Turde  vi  uden  Betænkning  stole  paa  hans  egen 
Fremstilling  i  dette  Punkt,  maatte  deres  Tal  være  meget  stort, 
og  hans  Benyttelse  af  dem  meget  grundig;  han  henviser 
nemlig  ofte  til,  hvad  auctores  rerum  eller  scriptores  annalmm 
har  berettet  1),  og  ved  Tilføjelsen  2,i  et  plurimi  Q)\Qr  plerique 
antyder  han  gentagne  Gange,  at  der  har  staaet  et  stort  Ud- 
valg til  hans  Raadighed ;  dernæst  gør  han  en  Sondring  mellem 
disse  Forfattere  ved  at  betegne  nogle  som  særlig  paalidelige 
{maxime  fidi^  IV,  10),  ja  undertiden  endog  ved  at  fremhæve,  at 
de  har  været  samtidige  med  og  tilstedeværende  ved  det 
skildrede  2). 

Nyere  Forskere  har  dog  udtalt  berettiget  Tvivl  om, 
hvorvidt  alt  dette  kunde  tages  for  gode  Varer,  ja  det  turde 
endog  nu  betragtes  som  den  almindelige  Opfattelse,  at  Tacitus 
i  Annalerne   gennemgaaende   kun  har   holdt  sig  til   en   enkelt 


M  I,  81;  II,  88;  III,  3;  IV,  10;  53;  57;  V,  9;  VL  7. 

^)  II,  88;  V,  9. 


2  KILDERNE    TIL    TIBERS    HISTORIE. 

Hovedforfatter  —  man  gætter  paa  Aufidiiis  Bassus  — ,  dog 
med  en  sparsom  og  kun  rent  lejlighedsvis  Benyttelse  af 
enkelte  andre. 

Denne  Opfattelse  forekommer  mig  dog  noget  vidtgaaende, 
og  den  er  næppe  heller  helt  upaavirket  af  den  skarpe  Elritik, 
man  i  de  sidste  30—40  Aar  har  rettet,  ikke  mod  Beretningernes 
Paalidelighed  i  og  for  sig,  men  mod  Tacitus'  Vurdering  af 
Tibers  Personlighed.  Til  Støtte  for  den  anføres,  dels  at 
Tacitus  i  en  Del  af  sit  andet  Hovedværk  paaviselig  kun  har 
benyttet  een  Kilde,  uagtet  han  ogsaa  dér  henviser  til  flere  ^), 
dels  at  Dio  Cassius  i  sin  Beretning  om  tilsvarende  Begiven- 
heder ofte  henviser  til  forskellige  Versioner  om  det  samme,  der 
ganske  svarer  til  dem,  vi  finder  hos  Tacitus,  hvoraf  man  da 
mener  at  kunne  slutte,  at  disse  stammer  fra  en  formentlig 
fælles  Kilde.  Dette  sidste  vil  dog  kun  have  Beviskraft,  hvis 
den  Forudsætning  skulde  vise  sig  rigtig,  at  Dio  i  sin  Beretning  om 
Tibers  Historie  maa  betragtes  som  absolut  uafhængig  af  Tacitus. 
Mod  det  første  kan  anføres,  at  Tacitus's  Historiæ,  som  bekendt, 
skriver  sig  fra  en  noget  tidligere  Periode  i  hans  Liv,  da  han 
endnu  var  Begynder  paa  Kildeforskningens  Omraade,  og  at  hans 
Kildehenvisning  dér  ingenlunde  har  en  saa  omfattende  Karakter 
som  i  Annalernes  seks  første  Bøger. 

Fuldt  ud  tilfredsstillende  lader  dette  Spørgsmaal  om 
Tacitus'sKilder  sig  dog  næppe  besvare  paa  Grundlag  af  det 
hidtil  overleverede  Materiale,  nemlig  Tacitus's  egne  Ord  derom 
og  dernæst  Beretningernes  egen  Karakter;  hine  har  et  saa 
bestemt  Præg,  at  der  maa  vægtigere  Grunde  end  de,  man 
hidtil  har  anført,  til  at  gøre  dem  til  Usandhed.  Det  er  ganske 
vist  det  sandsynligste,  at  Tacitus  m.  H.  t.  de  fortalte  Begiven- 
heders Rækkefølge  har  fulgt  en  annalistisk  Hovedkilde,  og  det 
er  meget  muligt,  at  hans  Referat  af  Senatsforhandlinger,  Gen- 
givelser af  Tibers  Taler  og  Breve  i  Regelen  stammer  fra  den, 
men  det  lader  sig  paa  den  anden  Side  ikke  godt  benægte,  at 
han  gennemgaaende  har  korrigeret  og  navnlig  suppleret  denne 
paa  Grundlag  af  en   forholdsvis   omf\\ttende  Læsning   i   andre 


Mommsen:    Tacitus    und    Cluvius  Rufus.     (Hermes  IV.  S.  295—325). 
llorstmaiin :  Ueber  die  Quellen  des  Tacitus.     Marburg  1877. 

historiske  Arbejder;  thi  derfor  taler  her  for  det  første  tydelig 
saadanne  Vendinger    som:    reperio  apud  scriptores   senatoresque 
eorundem  temporum  (II,  88)  og:  non  apud  auctores  rerum,    non 
diurna  actorum  scriptura  reperio  (HI,  3),  og  dernæst,  at  han  ved 
enkelte    Fortællinger    udtrykkelig    nævner    sine   Kilder.      Det 
sker  to   Gange  i  dette  Afsnit  af  Annalerne;  den  ene  Gang  er 
det   Plinius's    Bella   Germanica    (I,   69),    den    anden  Agrippina 
den  Yngres   Commentarii  (IV,  53),   han  nævner  som  Hjemmel 
for  sin  Beretning.     Dette   har    foranlediget    nogle    til   at  ville 
hævde,    at    disse    Commentarii    har    været    Tacitus    en  Hoved- 
kilde,    mens    andre      mener,     at     han     kun     har     udskrevet 
selve   den   anførte  Anekdote   af  dem.      Begge  Paastande  fore- 
kommer   mig    lige    urimelige,    den    første    bl.    a.   fordi    Agrip- 
pinas  Memoirer  efter  Tacitus's  eget  Vidnesbyrd  kun  indeholdt 
Beretninger   om   hendes  egen  og   hendes  Slægtninges  Skæbne, 
altsaa  ikke  kan  være  en  Hovedkilde  for  Fortællingen  om  Tibers 
Eegering,  den  anden  paa  Grund  af  sin  indre  Usandsynlighed; 
thi  giver  Tacitus   os   en  Fortælling  fra  dette  Værk,    som   han 
ikke  har  fundet  i   andre,    maa   han  selvfølgelig  have  læst  det, 
og  det  maa  da  have  været  ham  en  Kilde,  selv  om  det  kun  har 
tjent  ham  til  Bekræftelse  eller  Svækkelse  af  andre  Beretninger; 
det  spiller  da  ingen  EoUe,  at  han  kun  paa  et  enkelt  Sted  har 
fundet  Anledning  til  udtrykkelig   at   nævne    det,    medens  det 
paa    den    anden  Side  giver    os    et   Bidrag  til  Vui'deringen  af 
Tacitus's  kritiske  Evne,  at  han  i  sit  Værk  ikke  sjælden  udtaler 
en  saa  nedsættende  Dom  om  Moderens,   den  ældre  Agi'ippinas 
Karakter,    at    den    maa    have    staaet   i   stærk     Modstrid  med, 
hvad    han    har    fundet    i    hine    Memoirer.  —  Indtil  videre  er 
man  da  berettiget  .til  at  gaa  ud  fra,    at  Tacitus  virkelig  har 
læst  og  benyttet  ikke  faa   historiske,   til  Dels    samtidige    Be- 
retninger.    Et   andet  Spørgsmaal  bliver,  om  og  i  hvilket  Om- 
fang   han    har    øst    af  primære   Kilder   i    egentlig    Forstand, 
altsaa  navnlig   af  Acta  senatus  og  Acta  diurna,  af  Breve    og 
Taler.       At     han    har    benyttet    begge    hine    kan     vi,     efter 
hans  egne  Ord,  ikke  godt  betvivle  i).     De  Breve,  han  anfører, 


M  Ann.  XV,  74:  reperio  in  commentariis  senatus.  —  III,  3:  7ion  diurna 
actorum  scriptura  (reperio). 

gor  et  fuldt  ud  paalideligt  Indtrj^k,  men  kan  lige  saa  vel 
være  udskrevne  af  en  anden  historisk  Beretning.  Dette  gælder 
derimod  næppe  om  Talerne ;  thi  af  de  to  Steder  i),  hvor  han 
henviser  til  Tibers  Taler  som  sin  Kilde,  synes  at  fremgaa,  at 
han  enten  maa  have  læst  dem  i  Acta  senatus  eller  maaske 
snarere  har  haft  et  særlig  udgivet  Udvalg  af  dem  for  sig;  jeg 
lægger  i  saa  Henseende  særlig  Yægt  paa  Udtrykket:  extat 
oratio  (II,  63),  som  han  sikkert  ikke  vilde  have  brugt,  dersom 
han  kun  støttede  sig  til  en  anden  Forfatters  E-eferat. 

Har  Tacitus  saaledes  benyttet  et  rigt  og  værdifuldt  Mate- 
riale, maa  det  dog  fremhæves,  at  her  selvfølgelig  ikke  er  Tale 
om  et  Kildestudium  i  moderne  Forstand;  at  veje  Kilderne  af 
mod  hverandre,  foretrække  de  primære  for  de  sekundære,  har 
han  navnlig  ikke  forstaaet;  det  ser  vi  tydelig  af  den  ujævne 
og  lejlighedsvise,  det  synes  næsten  tilfældige.  Brug,  han  gør  af 
hine;  han  kan  endog  gaa  saa  vidt,  somNipperdey  har  gjort  op- 
mærksom paa,  i  sin  Fortælling  om  Senatsforhandlinger  at 
fremhæve,  at  hans  Hjemmelsmand  var  Senator,  uagtet  han  jo 
i  selve  Ada  senatus  kunde  have  en  langt  paalideligere  Kilde  2). 
Det  gør  ogsaa  et  noget  besynderligt  Indtryk  at  se  ham 
polemisere  energisk  mod  anekdotmæssige  Beretninger  om 
Mordet  paa  den  unge  Drusus  (lY,  10 — 1 1),  skønt  Sagen  jo  maa 
have  foreligget  tilstrækkelig  klart  i  Acta  senatus.  Forøvrig 
er  den  Mulighed  jo  ikke  udelukket,  at  Adgangen  til  den  ældre 
Tids  Senatsprotokoller  har  været  mindre  let,  skønt  det  om- 
vendte unægtelig  skulde  synes  naturligst. 

Hele  dette  Spørgsmaal  om  Tacitus's  Kilder  bliver  dog  for 
saa  vidt  af  underordnet  Betydning,  som  det  fremgaar  til- 
strækkehg  af  Beretningerne  selv,  at  de  hviler  paa  et  solidt 
og  paalideligt  Grundlag,  enten  han  nu  har  øst  dem  paa  første 
eller  paa  anden  Haand.  At  der  kan  rettes  mange  Indvendinger 
mod  hans  Bestræbelser  for  at  belyse  og  fortolke  det,  han 
meddeler,  skal  vi  snart  se,  men  det  bliver  en  Sag  for  sig. 
Det  bliver  dog  i  hvert  Fald  hans  Ære  at  have  valgt  sine  BLilder 
med  Forstand  og  Kritik,  i  saa  meget  des  højere  Grad,  som  vi 


^)  Ann.  I,  81;  II,  O.'j. 

^1  Nipperdey  i  Infil,  til  hans  Udg.  af  Annalerne.     Berlin  1879.  S.     23. 

faar  at  vide  baade  af  ham  og  andet  Steds  fra,  at  der  netop  for 
Tibers  Historie  fandtes  en  Mængde  upaalidelige  og  løse  Meddelel- 
ser, som  det  kunde  være  fristende  nok  for  ham  at  øse  af,  dersom 
han  ikke  havde  været  væbnet  med  den  intelligente  og  dannede 
Mands  overlegne  Kritik.  Det  er  da  til  en  Begyndelse  sikkert 
ikke  overflødigt  at  fremhæve,  at  vi  næppe  hos  nogen  anden 
af  Oldtidens  Historikere  har  en  saa  paalidelig  og  forhgldsvis 
udførlig  Fremstilling  af  Begivenheder  og  Forhandlinger,  der 
ligger  c.  100  Aar  før  Beretningen,  som  den,  vi  træffer  i  Annalernes 
første  Bøger.  Den  Anerkendelse  skylder  man  i  alt  Fald 
Tacitus's  gode  Kildevalg. 

Naar  jeg  nævner  Annalernes  „første  Bøger",  ikke  de  seks 
første,  i  hvilke  jo  Tibers  Historie  indeholdes,  sker  det,  fordi  der 
netop  maa  tages  en  Reservation  m.  H.  t.  den  sjette  Bog.  Der 
er  nemlig  i  det  omhandlede  Punkt  en  umiskendelig  Forskel 
mellem  denne  og  de  foregaaende.  Hvad  Grunden  kan  have 
været,  skal  jeg  senere  komme  til;  men  selve  den  Kends- 
gerning, at  han  til  Fortællingerne  i  sjette  Bog  har  benyttet 
Kilder,  som  han  tidligere  har  vraget,  ja  endog  udtalt  sig 
meget  strengt  om,  lader  sig  ikke  bestride. 

Medens  saaledes  de  fem  første  Boger  saa  at  sige  ere 
kemisk  rene  for  Fabelhistorier,  Spaadomme  og  Varsler,  træffer 
vi  saadanne  ret  hyppig  i  den  sjette.  —  I  VI,  28  fortæller  han  om 
den  Fugl  Phønix,  der  brænder  sin  Faders  Lig  paa  Solens 
Alter;  ganske  vist  erklærer  han  det  selv  for  incerta^  men  det 
staar  dog  i  en  besynderlig  Modstrid  med  hans  tidligere  Metode, 
at  han  overhovedet  meddeler  det  og  dvæler  ved  Krøniken  med 
en  vis  Interesse.  —  Han  tillægger  endvidere  i  denne  Bog  Tiber 
en  særlig  Evne  til  at  se  ind  i  Fremtiden  og  giver  forskellige 
Eksempler  derpaa.  Da  Tiber  saaledes  engang  træffer  den  senere 
Kejser  Galba,  siger  han  til  ham:  Et  tu^  Galba,  qiiandoquedegu- 
stahis  imperium  (VI,  20).  Denne  Fortælling,  som  vi  forovrig 
ogsaa  træffer  hos  Dio,  kan  Tacitus  selvfølgelig  kun  have  fra 
en  Kilde,  der  er  affattet  efter  Galbas  Regeringstid.  —  En  anden 
Forudsigelse  af  ham  gælder  Caligula.  Tiber  sidder  sammen 
med  ham  og  sin  elleveaarige  Sonnesøn  Tiberius,  omfavner 
denne  crébris  cum  lacrimis  og  siger,  vendt  til  Caligula:  Occides 
hunc   tu  et  te  alius  (VI,   46);    det  er   dog  her  betegnende  for 

Tacitus  som  den  dannede  Skeptiker,  at  han  søger  at  svække 
Spaadommeus  overnaturlige  Karakter  ved  at  fremhæve  Caligulas 
vtiltus  triix  ved  denne  Lejlighed;  det  kan  da  i  hvert  Fald  kun 
forklare  Spaadommens  første  Halvdel. 

Tacitus  fortæller,  at  Tiber  havde  lært  denne  Kunst  paa  Rho- 
dos af  Astrologen  Thrasyllos,  og  for  at  forklare  den  store  Tillid, 
han  havde  fattet  til  denne  Mand,  meddeler  han  os  en  meningsløs 
Eolf  Blaaskæghistorie  (VI,  21),  der  vilde  passe  godt  ind  i 
Suetons  Krønikesamling,  hvor  den  da  ogsaa  findes  i  en  ændret 
Form,  men  som  hos  Tacitus  gør  et  ligefrem  snurrigt  Indtryk 
ved  dens  Modsætning  til  de  fem  første  Bøgers  saglige  og 
rationelle  Indhold.  Af  samme  urene  Kilde  som  her  maa 
Tacitus  have  øst,  naar  han  (VI,  18)  fortæller,  at  Tiber  skulde 
have  drevet  to  Mænd  til  Døden,  fordi  en  af  deres  Forfædre 
havde  været  Ven  af  Pompejus,  og  det  uagtet  han  selv  i 
III,  72  har  fortalt,  at  Tiber  paa  egen  Bekostning  genopførte 
det  nedbrændte  Pompejusteater,  da  dennes  Slægtninge  ikke 
havde  Raad  dertil,  ja  endog  hædrede  Pompejus  ved  at  lade 
den  ny  Bygning  beholde  hans  Navn.  Naar  han  da  i  umiddelbar 
Sammenhæng  med  disse  haandgribelige  Fabler  meddeler  os 
en  Historie  om,  at  Tiber  pludselig  uden  Lov  og  Dom  skulde 
have  ladet  en  Mængde  Mennesker  myrde  (VI,  19),  kan  vi 
trygt  tilskrive  den  det  samme  urene  Ophav,  saa  meget  mere 
som  Tacitus  ganske  imod  sin  Sædvane  her  ikke  nævner  et 
eneste  Navn  blandt  disse  mange,  skønt  han  siger,  at  fiere  af 
dem  vare  illustres. 

Det  er  værd  at  lægge  Mærke  til,  at  disse  sidste  Historier, 
der  skal  afgive  Eksempel  paa  Tibers  vanvittige  Blodtørst, 
alle  findes  samlede  paa  samme  Sted,  i  nogle  faa  Kapitler. 
Det  er  nemlig  langt  fra  alle  Beretningerne  i  denne  Bog,  der 
hviler  paa  et  saa  løst  Grundlag;  nogle  ere  aabenbart  øste  af 
ligesaa  gode  Kilder  som  Fortællingerne  i  de  andre  Bøger.  En 
stor  Mængde  andre  møder  os  i  en  meget  mangelfuld,  til  Dels 
uforstaaelig  Skikkelse ;  men  der  kan  ved  dem  være  Spørgsmaal 
om,  hvorvidt  dette  skriver  sig  fra  selve  Kilderne  eller  fra 
Tacitus's  ejendommelige  Kildebehandling.  De  drejer  sig  om 
Mænd,  der  blive  anklagede  i  Senatet  og  i  Regelen  domfældte, 
uden    at    vi    dog  faar    noget  at    vide    om    deres    Forbrydelse* 

Dette  kan  selvfølgelig  forklares  ved,  at  han  heller  ikke  har 
fundet  mere  i  sine  Kilder,  men  det  kan  ogsaa  ligge  i,  at  han 
har  foretaget  Udeladelser  i  dem.  Hermed  ere  vi  naaede  til 
Spørgsmaalet  omTacitus'sKildebehandlingsmetode.  Har 
der  om  selve  hans  Kildevalg  kun  været  lidt  og  det  mest  godt 
at  sige,  er  der  til  Gengæld  om  den  Maade,  hvorpaa  han  har 
benyttet  disse  Kilder,  meget  at  sige  og  meget  at  kritisere. 

Er  der  nemlig  i  det  hele  ingen  Grund  til  at  tro,  at  han 
noget  Steds  har  meddelt  os  opdigtede  Kendsgerninger,  saa  er 
der  omvendt  megen  Grund  til  at  formode,  at  han  ikke  sjælden 
har  fortiet  meget  af,  hvad  han  har  fundet  hos  sin  Kilde,  og 
gjort  det  i  rent  tendentiøs  Aand.  For  os,  der  ikke  kender  hans 
Kilder,  er  det  selvfølgelig  umuligt  at  paavise  dette  i  det 
enkelte.  Vi  maa  indskrænke  os  til  at  gøre  opmærksom  paa, 
at  der  findes  Steder,  hvor  hans  egen  Fortælling  viser,  at  han 
maa  have  foretaget  saadanne  Udeladelser;  til  Oplysning  om, 
i  hvilket  Omfang  han  har  gjort  det,  kan  vi  kun  støtte  os  til 
en  Sammenligning  med  de  andre,  mere  kortfattede  og 
mangelfulde  Kilder. 

I  Ann.  I,  74  fortæller  Tacitus,  hvorledes  Marcellus,  Statholder 
i  Bithynien,  anklages  for  at  have  talt  ilde  om  Tiber  og 
hugget  Hovedet  af  en  Auguststatue  for  at  sætte  Tibers  i 
Stedet.  Under  Forhandlingen  i  Senatet  skal  Tiber  være  faret 
heftigt  op,  og  Tacitus  tager  Anledning  af  Sagen  til  at  rette  et 
stærkt  Angreb  paa  Angiveriet,  hvad  der  maa  synes  os  vel 
motiveret  ved  en  Anklage  af  denne  Art.  Da  slutter  han  den 
hele  Beretning  med  disse  Ord:  De  peciiniis  repeUindis  ad  re- 
ciperatores  itum  est.  Det  er  først  af  denne  næsten  parentetiske  Til- 
føjelse, vi  faar  at  vide,  at  Sagen  ogsaa  har  di'ejet  sig  om  noget 
andet;  thi  Tacitus  har  i  det  foregaaende  ganske  fortiet,  at 
Anklagen  ogsaa  gik  ud  paa  Provinsudsugelse ;  da  det  er  denne, 
han  dømmes  for,  medens  han  frikendes  for  Majestætsforseelse, 
tør  vi  endog  antage,  at  det  er  Hovedpunktet  i  Anklagen^ 
Tacitus  har  udeladt. 

Et  ganske  lignende  Tilfælde  træffer  vi  i  IV,  18 — 19. 
C.  Silius  og  hans  Hustru  anklages  i  Senatet.  Tacitus  frem- 
stiller udførligt  den  hele  Sag  som  fremkaldt  ved  Tibers  private 
Hævnlyst  og  Sej  ans  Rænker.     Først  i  Fortællingens  Slutning 

faar  vi  at  vide,  at  de  begge  virkelig  havde  gjort  sig  skyldig 
i  Udsugelse. 

Paa  disse  to  Steder  gaar  Tacitus's  Fortielse  dog  ikke 
videre  end,  at  vi  let  af  hans  egne  Ord  kan  rekonstruere  os, 
hvad  hans  Kilde  har  indeholdt.  Noget  lignende  gælder 
Albucillas  Sag,  som  omtales  i  VI,  47 — 48.  Tacitus  lader  hende 
blive  anklaget  for  impietas  in  principem,  men  da  hendes  med- 
skyldiges Straf  omtales,  hedder  det:  stuprorum  ejus  ministri^ 
Carsldius  Sacei'dos  praetorius  ut  in  insiilam  deportaretur,  Pontius 
Fregellanus  amitteret  ordinem  senato7'ium,  et  eaedem  poenae  in 
Laelium  Balhwn  decernuntur.  At  Anklagen  drejede  sig  om 
Utugt,  er  slet  ikke  blevet  omtalt. 

I  alle  disse  Tilfælde  bestaar  Tacitus's  Metode  da  i,  at  han 
enten  skyder  til  Side  eller  helt  udelader  selve  Hovedanklagen 
for  i  dens  Sted  at  kunne  fremdrage  Beskyldninger  for 
Majestætsforseelse.  For  at  vurdere  Betydningen  heraf  maa 
man  vide,  at  det  paa  Tibers  Tid  var  blevet  til  en  Art  Mode, 
hvad  Tacitus  selv  fortæller  os  ^),  og  som  forøvrig  stemmer 
fortræffelig  med  Tidens  hele  Tendens,  at  føje  en  Majestæts- 
anklage  som  en  Art  Pynt  til  den  egentlige  Hovedanklage; 
denne  Bestræbelse  førte  tit  til  Beskyldninger  af  den  mest 
puerile  Art.  Tiber  protesterede,  efter  Tacitus  selv,  atter  og 
atter  mod  dette  Misbrug,  og  vi  har  ikke  et  eneste  Eksempel 
paa,  at  han  har  fundet  sig  i,  at  de  bleve  tagne  for  Alvor. 

Man  vil  nu  ikke  undre  sig  over,  at  Tacitus  af  og  til  har 
gjort  Skridtet  helt  ud  og  ganske  undladt  at  omtale  selve 
Hovedanklagen.  Derved  gøres  det  os  unægtelig  ikke  lidt 
vanskeligere  at  rekonstruere  hans  Kildes  Beretning.  Af  og 
til  giver  han  os  dog  selv  Midlerne  i  Hænde,  idet  vi  af  selve 
de  Modsigelser,  hans  Fortælling  indeholder,  kan  slutte,  at  For- 
holdet maa  have  været  anderledes,  end  det  fremstilles.  —  I 
Aaret  32  anklages  saaledes  Messalinus  Cotta  for  fornærmelige 
Ord  om  Caligula  og  Tiber.  Han  overbevises  og  skal  straffes, 
men  appellerer  til  Tiber,  og  denne  forlanger  ham  frigivet,  da 
han  ikke  ønsker  at  verba  j^rave  detorta  eller  convivalium  fahulamm 

')  III.  .88:  crimen  majesfatis,  quod  ium  omnium  acciisailonumcomphmcn- 
tum  crat.  —  Sueton  har  (i  c.  68)  opbevaret  os  en  Samling  af  den  Art 
Anklager. 

simjylicitas  skal  regnes  for  Forbrydelse.  Dette  lyder  i  og  for 
sig  meget  naturligt,  men  naar  det  saa  noget  senere  (VI,  7) 
hedder,  at  Cottas  Anklager,  Senatoren  C.  Cæcilianus,  endog 
straffes  for  sin  Anklage,  uagtet  denne  er  bleven  antaget  og 
ikke  har  vist  sig  falsk,  saa  fremgaar  deraf,  at  hans  An- 
klage maa  have  indeholdt  noget  andet,  som  han  ikke  har 
kunnet  godtgøre,  og  som  Tacitus  helt  fortier.  —  Af  lignende 
Natur  er  Fortællingen  om  M.  Terentius's  Sag.  Efter  Sejans 
Fald  omtaler  Tacitus  hyppig,  at  denne  eller  hin  straffes  paa 
Tibers  Forlangende,  fordi  han  har  været  Ven  af  Sejan.  Saa- 
ledes  fortælles  i  VI,  7,  at  en  Senator,  Q.  Servæus,  og  en  Ridder, 
Minucius  Thermus,  anklages  paa  Tibers  Foranledning,  modeste 
habita  Sejani  amicitia,  tilføjer  Tacitus,  som  om  Tibers  Anklage 
er  gaaet  ud  herpaa;  af  det  nærmest  følgende  ser  vi  imidlertid, 
at  Tiber  har  rettet  en  bestemt  og  alvorlig  Anklage  mod  dem; 
men  hvorpaa  den  gaar  ud,  siges  ikke  med  et  Ord,  saa  at  vi 
maa  nøjes  med  det  rene  amicitia  Sejani.  I  næste  Kapitel  for- 
tæller Tacitus  nu,  at  den  nævnte  Ridder,  M.  Terentius,  virkelig 
blev  anklaget  for  en  saadan  „Forbrydelse".  Den  anklagede 
holder  da  en  Tale  i  Senatet,  i  hvilken  han  frimodig  vedgaar, 
hvad  han  anklages  for  („Venskabet"),  men  tillige  erklærer,  at 
han  ikke  kan  finde  noget  brødefuldt  deri,  da  jo  Tiber  selv 
havde  ladet  sig  bedaare  af  Sejan.  Denne  Tale  gør  et  saadant 
Indtryk  paa  Senatet,  at  Terentius  ikke  alene  frikendes,  men 
hans  Anklagere  straffes  med  Døden  eller  Landflygtighed. 
Denne  Fortælling  gør  jo  Vold  paa  al  sund  Sans:  den  an- 
klagede beskyldes  for  noget,  som  mange  andre,  efter  Tacitus, 
fældes  for;  Beskyldningen  viser  sig  sand  ved  den  anklagedes 
egen  Tilstaaelse,  men  han  frifindes  dog,  og  hans  Anklagere 
straffes  med  den  haardeste  Straf.  Det  virkelige  Forhold  lader 
sig  dog  nogenlunde  let  gennemskue :  Tacitus  maa  ogsaa  her  have 
fortiet  Fortællingens  Pointe,  og  den  lemfældigste  Antagelse 
vil  være,  at  Terentius  er  bleven  anklaget  for  Delagtighed  i 
Sej  ans  Sammensværgelse,  men  at  Anklagen  har  vist  sig  grundlos. 
Hvis  hans  Forsvarstale  er  ægte,  har  Tacitus  kun  givet  os  et 
mindre  Afsnit  af  den,  hvori  han  efter  at  have  afvist  selve 
Anklagen  siger:    „Derimod  har  jeg    unægtelig    været   en  Ven 

af   Sej  an,    meu    det   kan    dog    vel  ikke  lægges    mig  til   Last, 
thi  osv/ 

I  andre  Tilfælde  giver  Tacitus  os  dog  ikke  saaledes  en, 
om  end  ufrivillig,  Vejledning  til  at  bøde  paa  sine  Fortielser; 
f.  Eks.  i  hans  Omtale  af  Cremutius  Cordus's  Sag.  —  Ifølge 
Tacitus's  Fortælling  (lY,  34)  blev  denne  anklaget  for  i 
sit  historiske  Værk  at  have  rost  Brutus  og  kaldt  Cassius 
den  sidste  Romer.  At  Anklagen  mod  ham  ogsaa  har  indeholdt 
saadanne  Latterligheder,  gør  ikke  alene  Tacitus's  Beretning, 
men  ogsaa  mange  andre  Eksempler  fra  denne  Tid  meget  sand- 
synligt ,  men  med  fuld  Sikkerhed  kan  vi  gaa  ud  fra,  at 
Hovedanklagen  har  været  rettet  mod  noget  ganske  andet,  som 
Tacitus  atter  her  fortier.  Ganske  vist  blev  Cordus  ikke 
straffet,  da  han  berøvede  sig  selv  Livet,  før  Dommen 
faldt,  men  at  Tiber  har  taget  Sagen  alvorligt,  ser  vi  ikke  alene 
af  Tacitus's  Beretning,  men  ogsaa  af,  at  hans  Skrifter  bleve 
brændte  efter  hans  Død.  Men  for  at  bevise,  at  Tiber  ikke 
godt  kunde  have  taget  en  Anklage  af  den  ovennævnte  Art 
alvorligt,  behøver  vi  ikke  at  nøjes  med  at  henvise  til,  hvad 
Tacitus  selv  fortæller  om  hans  Optræden  ved  andre,  lignende 
Lejligheder;  vi  ser  nemlig  af  Tacitus's  Fortælling  (III,  76),  at 
han  viste  en  Sagtmodighed  overfor  Cassius's  Enke,  der  tilmed 
havde  fornærmet  ham  personlig,  som  tyder  paa  alt  andet  end 
bitre  Følelser  overfor  den  afdøde  Republikaner.  Det  vægtigste 
Bevis  mod  Tacitus  finder  jeg  dog  i  den  Omstændighed,  at  Vellejus 
Paterculus,  hvem  ingen  vil  beskylde  for  at  ville  krænke  Tiber  eller 
udsætte  sig  for  Følgerne  af  en  Majestætsproces,  seks  Aar  efter 
Cremutius  Cordus's  Sag  roser  saavel  Brutus  som  Cassius,  denne 
for  hans  vis,  hin  endog  for  virtus  (II,  72).  Af  andre  Kilder 
erfarer  vi  da  ogsaa,  at  det  var  bet^^delig  alvorligere  Beskyld- 
ninger, der  rettedes  mod  Cremutius  Cordus,  og  at  han  i  det 
hele  har  haft  en  hvas  og  ondskabsfuld  Tunge.  Med  fuld 
Sikkerhed  lader  det  sig  selvfølgelig  ikke  godtgøre,  at  Tacitus 
her  har  givet  mindre,  end  han  fandt  hos  sine  Kilder,  men  med 
hans  sædvanlige  Fremgangsmaade  for  Øje  og  efter  det  Indtryk, 
vi  ellers  faar  af  disses  Paalidelighed  og  Udførlighed,  maa  man 
være  berettiget  til  at  erklære  det  for  meget  sandsynhgt.  — 
Undertiden  gaar  han  endog  saa  vidt  overhovedet  slet  ikke  at 

nævne  nogen  Anklagegrund.  Dette  er  saaledes  Tilfældet  i 
Kong  Arkelaos's  Sag.  Denne  skal,  efter  Tacitus,  være  bleven 
lokket  til  Rom  af  Tiber  i  Aar  17,  for  at  han  kunde  hævne  sig 
paa  ham  for  en  personlig  Krænkelse,  der  laa  mindst  16  Aar 
tilbage  i  Tiden.  Han  blev  anklaget  i  Senatet,  men  døde 
under  Sagen  —  af  Angst,  mener,  Tacitus.  Hvad  han  anklagedes 
for,  siges  ikke  med  et  eneste  Ord,  saa  at  Læseren  maa  faa  det 
Indtryk,  at  det  hele  er  Komediespil  (H,  42).  Da  vi  nu  andet 
Steds  fra  ved,  at  Arkelaos  er  bleven  anklaget  for  sin  slette 
Regering  allerede  under  August,  og  da  det  tilmed  berettes 
af  Dio  (LVn,  17j,  at  han  blev  frikendt  af  Senatet  i  Aar  17, 
hvad  Tacitus  ganske  fortier,  taler  Sandsynligheden  for,  at  denne 
har  beskaaret  Fortællingen,  saaledes  som  han  fandt  den  hos 
sin  Kilde,  meget  betydelig.  Grunden  til  begge  Udeladelser, 
af  Anklagen  og  af  Frifindelsen,  kan  her  kun  være  den, 
at  de  hver  for  sig  vilde  gøre  den  Paastand  om  Tibers  Hævn- 
syge, som  han  har  sat  i  Spidsen  for  det  hele,  urimelig.  Vi  ser 
saaledes,  at  denne  Tacitus's  ejendommelige  Kildebehandlings- 
metode har  haft  sin  dybere  Grund  i  en  Tendens  hos  ham  til 
at  sætte  Tiber  i  et  skævt  Lys,  navnlig  ved  at  give  Majestæts- 
processerne  et  Omfang  og  en  Karakter,  som  de  ikke  kan  have 
haft  i  hans  Kilder. 

Naar  der  for  en  historisk  Periodes  Vedkommende  kun  er 
efterladt  os  faa  eller  ingen  primære  Kilder,  bliver  det  Forsknin- 
gens Opgave  at  søge  at  naa  ned  til  dem  gennem  den  bedste  af  de 
overleverede  sekundære.  Om  dette  skal  kunne  lykkes,  maa  i 
første  Række  komme  til  at  afhænge  af,  hvilken  Metode  vedkom- 
mende Forfatter  har  anvendt  i  sin  Kildebehandling.  Denne  kan 
svinge  imellem  en  pedantisk  Afskriven  og  en  samvittighedslos 
Forvanskning.  Naar  vi  nu  maa  indrømme,  at  den  Kildebehand- 
ling, vi  i  det  foregaaende  har  set  Tacitus  paa  sine  Steder  anvende, 
ligger  det  sidste  nærmere  end  det  første,  maa  vi  samtidig 
hævde,  for  det  første,  at  en  Fortielse  af  enkelte  Momenter  i 
Kildens  Beretning  ikke  alene  er  den  uskyldigste,  men  for  os 
ogsaa  den  mest  uskadelige  Form  for  Kildeforvanskning,  dernæst 
at  hans  Fortielser  paa  de  enkelte  Steder  ikke  gaar  videre,  end 
at  han  saa  ofte  selv,  ved  at  referere  andre  Omstændigheder 
samvittighedsfuldt,  sætter  os  i  Stand  til  at  supplere  det  udeladte, 

oc  eudeliff,  at  de  heller  ikke  i  det  hele,  forsaavidt  vi  kan 
sammenligne  hans  Beretning  med  andre  Kilders,  kan  have 
haft  noget  meget  stort  Omfang,  saa  at  vi  f.  Eks.  skulde  kunne 
tænke  os,  at  forskellige  store  og  gode  Handlinger  af  Tiber 
ikke  ere  naaede  til  Efterverdenen,  fordi  Tacitus  har  undladt 
at  omtale  dem. 

Selvfølgelig  bliver  det  Spørgsmaal  af  afgørende  Betydning, 
om  disse  Fortielser  skyldes  Misforstaaelse,  eller  om  der  bag 
ved  dem  ligger  en  bevidst  og  systematisk  Fordrejelse  af  det 
overleverede.  En  endelig  og  udtømmende  Besvarelse  vil  ganske 
vist  først  kunne  naas  efter  en  Betragtning  af  Tacitus's  Kildebe- 
handling i  alle  dens  forskellige  Sider,  men  jeg  ønsker  dog  straks 
at  fastslaa,  at  allerede  en  Betragtning  af  den  Form,  hans  For- 
tællinger faar  ved  disse  Fortielser,  afgjort  taler  for  det  første 
Alternativ.  Den  urimelige,  til  Dels  selvmodsigende  Karakter, 
saa  mange  af  dem  har  faaet,  synes  nemlig  ganske  at  maatte 
udelukke  Tanken  om  System  og  bestemt  Omformning,  idet 
den  tydelig  nok  er  opstaaet  ved,  at  det  passerede  gennem- 
gaaende  er  samvittighedsfuldt  refereret,  kun  eet  eller  faa  Mo- 
menter udeladt.  Tager  vi  som  Eksempel  Marcellussagen,  da 
maa  Kildens  Beretning  have  lydt  omtrent  saaledes:  „Marcellus 
anklages  i  Senatet  for  Pr ovinsudsiig eiser :  hertil  føjes  nogle 
Majestætsforseelser:  han  skulde  have  talt  ilde  om  Tiber  og 
mishandlet  en  Statue  af  August.  Tiber  forlangte  at  afgive  sin 
Stemme  i  denne  Sag,  og  foranlediget  af  en  Ytring  af  Cn.  Piso 
afgav  han  den  først.  Det  blev  da  vedtaget,  at  Marcellus 
skulde  frikendes  for  Majestætsanklagen,  medens  Spørgsmaalet 
om  Udsugeiserne  henvistes  til  Erstatningskommissionen. "  Af 
dette  har  Tacitus  kun  udeladt  de  faa  Ord,  som  ere  trykte  med 
Kursivskrift,  og  til  at  forklare  det  behøves  kun  den  Forud- 
sætning, at  hans  Blik  har  været  saa  skærpet  for  alt,  hvad  der 
stod  i  Forbindelse  med  Majestætssager,  at  det  af  og  til  kunde 
gøre  ham  blind  paa  andre  Omraader.  Er  denne  Opfattelse  af 
Tacitus's  Fortielser  rigtig,  naar  vi  derigennem  et  Resultat  m.  H.  t. 
hans  Kilder,  der  er  af  stor  Betydning  for  en  retfærdig  Vurdering 
af  hans  Metode.  En  saadan  tendentiøs,  men  ubevidst  Mis- 
tydning  bliver  nemlig  kun  mulig,  hvis  disse  har  haft  en 
meget    objektiv    og    tillige    meget    knap    Karakter.      At    det 

virkelig  forholder  sig  saaledes,  og  at  det  netop  er  denne  Om- 
stændighed,  som  i  Forbindelse  med  Tacitus's  tendentiøse  Syn 
giver  os  Forklaring  paa  mange  Mærkeligheder  i  hans  Beret- 
ninger, egner  et  andet  Eksempel  sig  formentlig  godt  til  at 
vise. 

I  Annalernes  4de  Bog  c.  28 — 30  fortælles  en  besynderlig 
Historie.  Den  landsforviste  Vibius  Serenus  kaldes  tilbage  til 
E-om,  anklaget  for  Senatet  af  sin  egen  Søn  for  i  Forbindelse 
med  Cæcilius  Cornutus  at  have  konspireret  mod  Tiber  og  søgt 
at  vække  Oprør  i  Gallien.  Skønt  Cornutus  er  sig  sin  Uskyl- 
dighed bevidst,  dræber  han  sig  selv,  inden  Sagen  kommer  til 
Forhandling.  Vibins  Serenus  derimod  forsikrer  om  sin  Uskyl- 
dighed og  opfordrer  Sønnen  til  at  nævne  andre  medskyldige, 
da  han  dog  ikke  godt  kan  have  villet  vække  Oprør  alene  med 
een  Deltager.  Sønnen  nævner  da  to  af  Tibers  bedste  Venner, 
men  denne  Anklage  tages  der  intet  Hensyn  til.  Det  pinlige 
Forhør  over  Slaverne  falder  ud  til  Skade  for  Anklageren. 
Denne  flygter  da  nu  fra  Rom,  men  Tiber,  som  hader  den 
anklagede,  faar  ham  hentet  tilbage  og  tvinger  ham  til  at  føre 
Sagen  til  Ende,  og  han  fremkommer  nu  selv  med  Beskyldninger 
mod  Serenus;  Sagen  kommer  til  Afstemning  i  Senatet,  og  han 
dømmes  til  Døden.  Men  herimod  intercederer  Tiber,  saa  at 
Serenus  tilsidst  bliver  ført  tilbage  til  sit  forrige  Forvisnings- 
sted.  Man  foreslaar,  at  Anklageren  ikke  skal  have  Del  i  Cor- 
nutus's  Gods,  da  denne  har  dræbt  sig  selv,  men  det  forkastes  efter 
Tibers  Ønske.  —  Som  man  ser,  indeholder  denne  Historie  et  Væv 
af  de  værste  Urimeligheder :  1)  Cornutus  dræber  sig  selv  trods  sin 
Uskyldighed ;  2)  hans  Anklager  belønnes,  uagtet  han  har  frem- 
sat falsk  Anklage;  3)  Anklageren  beskylder  Tibers  bedste 
Venner  for  at  være  Oprørere;  4)  denne  Anklage  kommer  ikke 
til  Forhandling;  5)  Anklageren  kan  ikke  bevise  sine  Paastande, 
og  da  han  i  den  Anledning  flygter,  lader  man  ikke  dermed 
Sagen  falde,  men  kalder  ham  tilbage  og  forlanger,  at  han  skal 
forfølge  Sagen,  og  dette  begrundes  med,  at  Tiber  hader  den 
anklagede ;  6)  der  kan  stadig  intet  bevises ;  desuagtet  dommes 
Serenus  fra  Livet;  7)  Tiber  er  ham  paa  Nakken,  men  vil  dog 
ikke  have  ham  straffet.  —  Ved  første  Øjekast  kunde  de^ 
unægtelig  synes,   som   om   Tacitus's    Fortielsesmetode  her    var 

drevet  saa  vidt,  at  det  vilde  blive  umuligt  at  rekonstruere  hans 
Kilde  gennem  dette  Virvar.  Det  bliver  det  ogsaa,  dersom  vi 
tænker  os,  at  denne  Kilde  har  indeholdt  et  blot  nogenlunde 
udforligt  Eeferat  af  Retsforhandlingerne;  thi  derved  frem- 
kommer en  Urimelighed,  som  overgaar  alle  de  andre,  nemlig 
at  Tacitus,  naar  han  har  villet  forvanske  sin  Kilde  i  Disfavør 
af  Tiber,  da  har  gjort  det  med  en  saadan  Grad  af  Ubehæn- 
dighed. Tænker  vi  os  derimod,  at  denne  Kilde  i  det  væsent- 
lige kun  har  indeholdt  netop  de  Fakta,  Tacitus  anfører,  frem- 
byder det  hele  i  Virkeligheden  ingen  Vanskeligheder.  Bortset 
fra  en  enkelt  Fortielse,  bliver  Forskellen  den,  at  Tacitus,  med 
sit  Blik  paa  Majestætsprocesserne,  er  gaaet  ud  fra  den  For- 
udsætning, at  Anklagen  er  falsk.  Jeg  læser  da  den  samme 
Kilde  som  Tacitus,  men  paa  følgende  Maade:  Den  unge  Se- 
renus  har  engang  hørt  paa  en  Samtale  mellem  sin  Fader  og 
Cornutus,  med  eller  uden  deres  Vidende;  den  drejede  sig  om 
at  vække  Oprør  i  Gallien  og  om  muligt  at  berøve  Tiber  Livet, 
og  Cornutus  lovede  særlig  at  støtte  Sagen  med  Penge.  (Disse 
Planer  kan  naturlig  være  fremkomne  hos  Serenus  paa  den 
Tid,  da  en  Anklage  de  vi  puhlica  hang  over  hans  Hoved, 
hvilken  ogsaa  senere  blev  fremsat  og  førte  til  hans  Lands- 
forvisning.) Cornutus  dræbte  sig  selv,  inden  Sagen  kom  for. 
Faderen  nægtede  at  have  stiftet  nogen  Sammensværgelse  og 
opfordrede  Sønnen  til  at  nævne  de  andre  Deltagere  i  den.  Han 
kunde  ingen  nævne,  og  da  den  præsiderende  Øvrighedsperson 
derfor  spurgte  ham  om,  hvem  der  paa  den  Tid  plejede  at  komme 
i  Faderens  Hus,  nævnede  han  Lentulus  og  Tubero,  Tibers  bedste 
Venner.  Da  nu  tilmed  det  pinlige  Forhør  over  Slaverne  ikke 
bekræftede  Anklagen,  fordi  Sagen  overhovedet  ikke  var  kommen 
videre  end  til  hin  Samtale,  frygtede  Sønnen  for  at  blive  straffet 
for  falsk  Anklage  og  flygtede,  men  Senatet,  der  havde  fundet 
hans  Beretning  troværdig,  fik  ham  hentet  tilbage  og  Forhøret 
genoptaget,  og  under  denne  fornyede  Undersøgelse  bekræftedes 
Mistanken  blandt  andet  ogsaa  ved  nogle  Vidnesbyrd,  Tiber 
nu  selv  fremkom  med,  og  Serenus  dømtes  skyldig.  Se- 
natet vilde  have  ham  straffet  paa  Livet,  men  Tiber,  der  i  Maje- 
stætssager  gentagne  Gange  havde  vist,  at  han  sondrede  bestemt 
mellem   blotte   verba  og  virkelige   Handlinger,  fandt  dette  for 

haardt.  Den  anklagede  sendtes  da  tilbage  til  sit  Deportations- 
sted.  Anklageren  belønnedes  med  en  Del  af  Cornutus's  kon- 
fiskerede Ejendom. 

Hvor  forskellig  denne  Beretning  end  er  fra  Tacitus's,  vil 
man  dog  se,  at  den  støtter  sig  paa  de  af  ham  selv  fremhævede 
faktiske  Omstændigheder.  Forskellen  beror  udelukkende  paa, 
at  han  har  givet  disse  en  Fortolkning,  der  er  en  naturlig  Følge  af 
hans  Ønske  om  at  se  en  Voldshandling  i  enhver  Majestætssag, 
men  som  her  ogsaa  tvinger  ham  ind  i  de  haandgribeligste 
Urimeligheder.  Heraf  fremgaar  to  Omstændigheder,  der  ere 
af  lige  stor  Vigtighed  for  vor  Undersøgelse,  nemlig  for  det 
første,  at  Tacitus's  Kilder  i  Sager  af  denne  Natur  har  ind- 
skrænket sig  til  en  kort  Opregning  af  selve  det  passerede, 
altsaa  f.  Eks.  ikke  har  indeholdt  noget  egentligt  Referat  af 
selve  Senatsforhandlingerne,  dernæst,  at  Tacitus  har  behandlet 
denne  Kilde  med  Nænsomhed,  idet  han  er  kommen  til  sin 
Opfattelse  af  det  passerede,  ikke  ved  at  gøre  Vold  paa  dette, 
men  ad  Omveje,  som  hans  Tendens  har  forledet  ham  ind  paa. 
Kun  een  Fortielse  synes  han  at  have  gjort  sig  skyldig  i,  nemlig 
at  Senatet  endte  med  at  dømme  Serenus  og  Cornutus  skyldige ; 
det  er  dog  ingenlunde  usandsynligt,  at  Kildens  Beretning  har 
været  saa  knap,  at  den  heller  ikke  har  anført  dette,  som 
noget,  der  tilstrækkelig  fremgik  af  den  paafølgende  Dødsdom, 
og  at  Tacitus  her  har  draget  sig  denne  Korthed  til  Indtægt. 
Ganske  vist  staar  det  fast,  at  Tacitus  hist  og  her  har  fortiet  Om- 
stændigheder, han  fandt  hos  sin  Kilde,  og  som  ikke  passede 
med  hans  Tendens;  at  han  lader  Kong  Arkelaos's  Frifindelse 
og  den  egentlige  Anklagegenstand  overfor  Cotta,  Terentius, 
Albucilla  o.  fl.  uomtalt,  kan  ikke  forklares  paa  anden  Maade, 
navnlig  ikke,  hvis  det  Resultat,  jeg  er  kommen  til  m.  H.  t. 
hans  Kildes  rent  objektive  Karakter,  er  rigtigt.  Men  Erfaringen 
giver  Eksempler  nok  paa,  hvor  snørklede  de  Krogveje,  den 
menneskelige  Tanke  gaar,  kan  være,  naar  dens  Retning  diri- 
geres af  en  stærk  og  energisk  Tendens,  uden  at  man  derfor 
er  berettiget  til  at  tale  om  en  bevidst,  end  sige  systematisk, 
Forvanskning  af  Fakta.  Vi  skal  snart  se  Tacitus's  Tendens 
lede   ham  ind  paa  Krogveje   af  en  langt  mere  betænkelig  og 

haandgribelig  Natur,  men  samtidig  gøre  det  paa  en  saadan 
Maade,  at  al  Tvivl  om  hans  bo7ia  fides  saa  at  sige  er  udelukket. 

Xaar  jeg  i  det  foregaaende  har  sagt,  at  Vanskeligheden 
ved  at  rekonstruere  en  Forfatters  Kilde  beror  paa  dennes 
Kildebehandlings  Natur,  saa  er  denne  igen  væsentlig  afhængig 
af  tre  Momenter,  nemlig  den  benyttede  Kildes  mere  eller 
mindre  saglige  Karakter,  Forfatterens  egen  mere  eller  mindre 
tendentiøse  Forudfattethed  og  endelig  af,  om  denne  Forfatter 
har  folt  sig  i  Overensstemmelse  med  sin  Kilde  eller  ej.  Efter 
det  hidtil  vundne  Resultat  synes  vi  kun  for  det  første  Punkts 
Vedkommende  at  være  stillede  heldigt  for  en  Løsning  af  Op- 
gaven; thi  at  Tacitus's  Beretning  er  behersket  af  en  Tendens, 
og  at  han  ikke  i  sin  Kilde  har  fundet  Genklang  for  denne, 
det  vil  man  dog  i  alt  Fald  indrømme,  at  det  ovenfor  anfurte 
har  gjort  sandsynligt.  Denne  Tendens  har  hidtil  væsentlig 
kun  vist  sig  i  en  Trang  til  at  drage  Majestætsprocesserne  frem, 
give  dem  et  Omfang  og  en  odiøs  Karakter,  som  de  i  alt  Fald 
paa  vedkommende  Steder  ikke  godt  kan  have  haft.  Idet 
vi  da  nu  skal  til  at  opsøge  de  andre  Former  for  Kildebe- 
handling, Tacitus  mulig  har  anvendt,  vil  det  være  naturligt 
at  benytte  denne  umiskendelige  Tendens  som  Udgangspunkt; 
thi  jo  stærkere  Magt  en  saadan  har  faaet  over  hans  Tanke- 
gang, des  mere  gennemsigtig  maa  selvfølgelig  ogsaa  hans  Kilde- 
behandling blive. 

Første  Gang  Tacitus  skal  til  at  give  os  Eksempler  paa 
dette  saa  meget  omtalte  „mørke  Punkt"  i  Tibers  Regering,  ind- 
leder han  dem  med  de  noget  besynderlige  Ord:  legem  majestatis 
reduxerat  (1,  72).  Dette  Udtryk  er  i  sig  selv  dunkelt:  Hvad 
vil  det  sige  at  „genindføre"  en  Lov,  som  ikke  er  bleven  op- 
hævet? Tacitus  giver  selv  lige  efter  det  virkelige  Forhold, 
idet  han  meddeler,  at  Tiber  paa  Prætorens  Spørgsmaal,  an  ju- 
dicia  majestatis  redderentur^  svarede,  at  Lovene  skulde  holdes  i 
Hævd  (exercendas  leges  esse).  Dette  kan  dog  ikke  godt  kaldes 
legem  reducere,  men  forøvrig  kan  Prætorens  Spørgsmaal  næppe 
have  lydt  saaledes,  da  jiidicia  majestatis  er  Benævnelse  paa 
alle  Høj  forræderisager.  Disse  Retssager,  siger  Tacitus  selv, 
angik  i  ældre  Tider  kun  fada,  først  August  havde  ogsaa  ladet 
dem  ramme  dicta.    Anvendte  paa  Tiber  vilde  hine  Ord  da  kun 

have  en  relativ  Berettigelse,  hvis  det  skulde  vise  sig,  at  han 
havde  givet  Loven  en  endnu  videre  Anvendelse.  Der 
møder  os  da  det  snurrige  Faktum,  at,  idet  Tacitus  skal  give 
os  de  første  Beviser,  meddeler  han  følgende:  To  Mænd  —  Fa- 
lanius  og  Rubrius  —  anklages  i  Henhold  til  Majestætsloven 
for  krænkende  fada  imod  Augusts  Hellighed;  men  i  en  Skri- 
velse til  Konsulerne  forlanger  Tiber  i  klare  og  forstandige 
Ord  disse  Anklager  standsede. 

Dette  ser  unægtelig  højst  besynderligt  ud,  og  det  vil 
overhovedet  først  blive  muligt  at  forstaa,  hvad  Tacitus  egent- 
lig har  ment,  naar  man  kaster  et  Blik  paa  Beretningens 
Sammenhæng  i  disse  to  Kapitler  (I,  72 — 73).  De  indeholder  da 
i  det  hele  tre  Kendsgerninger,  som  han  maa  have  fundet  i  sin 
Kilde:  1)  Tiber  nægter  at  modtage  Titlen  af  pater  patnae, 
som  man  har  villet  paanøde  ham,  og  han  forbyder  tillige,  at 
man  sværger  paa  hans  ada.  2)  Da  Prætoren  lejlighedsvis 
spørger,  om  han  ]:;>illiger,  at  der  anlægges  judicia  majestatis 
ogsaa  for  Misgerninger  i  Ord,  svarer  han:  „Lovene  bør  over- 
holdes". 3)  To  Mænd  anklages  for  Majestætsforseelse,  men 
Tiber  forlanger,  at  Anklagen  skal  tages  tilbage.  —  Alt  hvad 
der  findes  udover  disse  Beretninger,  er  ikke  og  giver  sig  heller 
ikke  Udseende  af  at  være  andet  end  Tacitus's  egne  subjektive 
Forklaringer.  Her  møder  os  da  Kildebehandlingen,  og  det  i 
en  ny  Form.  Efter  at  han  nemlig  har  fortalt  os  den  første 
Omstændighed  paa  en  fuldt  ud  troværdig  Maade,  søger  han 
straks  at  neutralisere  Virkningen  af  dette  Bevis  paa  Tibers 
Beskedenhed  ved  at  tilføje  non  tamen  ideo  fadehat  fidem  dvilis 
animi.  Men  han  har  selv  haft  Følelsen  af,  at  denne  Paastand 
i  sig  selv  var  for  svag  til  at  svække  Kendsgerningens  Betyd- 
ning, og  derfor  tilføjer  han:  7iam  legem  majestatis  reduxerat, 
tilsyneladende  ubekymret  om,  at  han  straks  selv  vilde  komme 
til  at  blotte  Usandfærdigheden  heraf,  naar  han  skulde  til  at 
referere  Kildens  anden  Kendsgerning,  i  Virkeligheden  dog  for 
tillige  at  forberede  Læserens  Sind  til  at  opfatte  det  føl- 
gende i  den  rette  Aand.  Har  han  nemlig  først  slaaet  fast,  at 
Tiber  „genindførte"  Majestætsloven,  kan  disse  Frikendelser  — 
Kildens  tredje  Kendsgerning  —  kun  have  haft  en  ganske  fore- 

lobig,  rent  parentetisk  Karakter,  og  det  er  netop  dette,  Tacitus 
vil  gøre  gældende.  Han  indleder  nemlig  selv  denne  Fortælling 
med  følgende  Ord:  han  vil  fortælle  om  Beskyldningerne  mod 
de  to  Mænd,  ut,  quihus  initiis^  quanta  Tiherii  arte  gravissimum 
ej:itium  inrepserit^  dein  repressum  sit,  postremo  arserit  cunctaque 
corripuerit^  noscatur.  Dette  Sted  har  Nipperdey  aabenbart 
misforstaaet,  idet  han  mener,  at  Tacitus  hermed  sigter  til 
Majestætssagerne  under  Tiber  {inrepserit)^  Claudius  [repres- 
i<um  sit)  og  Nero  [cuncta  corripuerit).  —  Den  eneste  natur- 
lige Opfattelse  bliver  dog,  at  Tacitus  vil  vise,  hvor  stor 
Kunst  Tiber  aabenbarede  ved  først  at  indsnige  Loven  (ved 
Ordene  til  Prætoren),  dernæst  foreløbig  undertrykke  den  (ved 
Frikendelsen)  og  tilsidst  lade  den  beherske  alt.  Selve  Stil- 
lingen af  Ordene  quanta  Tiberii  arte  viser,  at  de  hører  til  alle 
tre  Led,  og  desuden  vil  der  slet  ingen  Mening  være  i,  at  For- 
tællingen om  Falanius  og  Rubrius  skulde  vise,  hvor  snedigt 
Tiber  indlistede  Majestætsloven.  Meningen  er  da  tydelig  nok: 
ved  at  reducere  legem  indsneg  han  Fordærvelsen,  ved  at  fri- 
kende de  to  undertrykkede  han  den  for  en  Tid,  og  hans  Tanke 
{ars)  dermed  var,  naar  han  saaledes  havde  beroliget  Stem- 
ningen, bagefter  at  kunne  lade  den  bryde  saa  meget  stærkere 
ud.  —  Man  kan  her  ikke  nægte  Tacitus's  tendentiøse  Fortælle- 
kunst en  relativ  Beundring.  Thi  det  er  nu  lykkedes  ham  at 
forvandle  selve  Tibers  noble  og  frisindede  Handling  til  en 
Anklage  mod  ham.  At  det  kun  er  naaet  ved  at  basere  den 
paa  to  Forudsætninger,  af  hvilke  den  første  hviler  paa  en  ren 
Fiktion,  den  sidste  paa  en  meget  løs  Anvisning  paa  Beret- 
ninger, som  i  hvert  Fald  endnu  ikke  ere  fortalte  og  kun  meget 
betinget  kan  siges  overhovedet  at  blive  det,  har  selv  kritiske 
Læsere  ikke  opdaget. 

Denne  Metode,  som  vi  nu  skal  se  Tacitus  anvende  atter 
og  atter,  bestaar  da  i,  at  han  samvittighedsfuldt  refererer  sin 
Kihleberetning,  men  idet  hans  Tendens  reagerer  imod  den, 
ledsager  han  den  med  belysende  Randbemærkninger,  der  skal 
ophæve  den  Virkning,  selve  Fortællingen  naturlig  maatte  gøre 
paa  Læseren.  Den  kan  da  passende  kaldes  Reaktions- 
metoden. 

Umiddelbart  efter  det  fortalte  meddeles  Marcellusprocessen, 
som  allerede  er  omtalt,  og  hvor  Tiber  atter  frikender  den  an- 
klagede. Men  saa  følger  i  den  næste  Majestætsproces  et  Eks- 
empel paa  Kildebehandling,  der  ganske  svarer  til  ovennævnte. 
Tacitus  har  ogsaa  her  umiddelbart  forud  maattet  fortælle  en 
E-ække  gavmilde  og  højsindede  Handlinger  af  Tiber.  Ind- 
trykket heraf  maa  neutraliseres,  og  det  sker  ved  et  pludselig 
indskudt:  adolescehat  interea  lex  majestatis  (II,  50).  Ordet  adole- 
scehat  gør  allerede  for  saa  vidt  et  besynderligt  Indtryk,  som  han 
i  det  foregaaende  ikke  har  fortalt  et  eneste  Eksempel  paa,  at 
Loven  er  kommen  til  Anvendelse.  Dette  har  mindre  at 
betyde,  vil  man  tænke,  i  Forhold  til,  hvad  der  nu  vil  blive 
berettet.  Det  kan  da  kun  virke  i  højeste  Grad  forbløffende 
at  se  selve  det  Bevis,  der  nu  skal  komme.  Appuleja  Varilla 
anklages  for  sermones  probrosi,  rettede  mod  August,  Tiber  og 
Livia,  men  —  Tiber  forbød,  aabenbart  under  Senatets  Protest, 
at  den  anklagede  blev  draget  til  Ansvar  for,  hvad  hun  havde 
sagt  mod  ham  selv  eller  Livia.  Hine  Ord  ere  da  en  Reaktions- 
bemærkning  af  ganske  samme  Natur  som  ovenfor  legem  maje- 
statis reduxerat^  og  ligesom  den  skal  den  paa  een  Gang  virke  re- 
agerende mod  det  foregaaende  og  det  efterfølgende,  kun  er 
den  her  unægtehg  af  en  noget  plumpere  Natur,  da  den  er 
bleven  staaende  i  sin  barokke  Ensomhed,  uden  at  der  som  hist 
er  gjort  noget  Forsøg  paa  at  dække  over  Kløften. 

En  Ytring  af  lignende  Karakter  træffer  vi  i  III,  38:  To 
romerske  Riddere  anklager  Prætoren  Cæcilianus  for  Majestæts  for- 
brydelse. Det  viser  sig,  at  Anklagen  er  falsk,  og  paa  Tibers 
Opfordring  straffer  Senatet  Anklagerne.  Heller  ikke  denne 
Fortælling  passer  med  Opfattelsen  af  Tiber  som  den,  der  selv 
misbruger  og  tilskynder  andre  til  at  misbruge  Loven,  Tacitus 
følger  da  sin  sædvanlige  Metode:  han  benytter  Tibers  stadige 
Modstand  mod  Misbrugen  til  at  hævde,  at  han  selv  har  gjort 
sig  skyldig  i  den.  Det  var  naturligvis  Drusus's  Paavii'kning, 
siger  han,  hint  skyldtes,  thi  Tiber  selv  var  kun  optaget  af 
sin  niaesta  vigilantia  og  sine  malae  curae.  Med  Tibers  hidtidige 
Optræden  i  disse  Sager  in  mente  vil  man  naturlig  værge  sig 
imod    den    Tanke,    at    Tacitus    med    disse    Ord    skulde    kunne 


20  KILDERNE    TIL   TIBERS    HISTORIE. 

tænke  paa  Majestætsprocesser.  Men  han  har  selv  udelukket 
en  saadan  Misforstaaelse  ved  at  tilføje:  Non  enim  Tiherius, 
non  accusatores  fatiscebant.  Ogsaa  denne  Ytring  skal  paa  een 
Gang  tjene  til  at  neutralisere  det  omtalte  og  tillige  forudind- 
tage  Læseren  til  rettelig  at  forstaa  det  kommende;  men  ogsaa 
den  svæver  ganske  i  Luften;  thi  det,  som  derefter  fortælles, 
handler  om  Udsugeiser  og  Forbund  med  Statens  Fjender, 
mindst  af  alt  om  Misbrug  af  Majestætsloven.  Kort  efter 
(III,  44)  tages  Beskyldningen  forøvrig  op  igen.  Folk  klagede, 
siger  Tacitus,  over,  at  Tiber  ikke  tog  sig  med  tilstrækkelig 
Alvor  af  Forholdene  i  Provinserne,  men  libellis  acciisatoriim 
insumeret  operam^  —  og  det,  endskønt  Tacitus  til  Dato,  Aar 
21,  ikke  har  fortalt  et  eneste  Eksempel  paa  Misbrug  af  Maje- 
stætsloven. 

Det  er  dog  ikke  altid,  at  Tacitus's  E-eaktionsbestræbelser 
for  at  hævde  Majestætsprocessernes  Betydning  under  Tiber 
indskrænker  sig  til  disse  paradoksale  Paastande.  Vi  har  lige 
set,  at  han  ved  een  Lejlighed  paa  egen  Haand  giver  Drusus 
Æren  for,  at  Anklagerne  holdes  i  Tømme;  en  anden  Gang, 
da  Tiber,  som  saa  ofte,  standser  en  Majestætssag  (III,  22), 
siger  han,  at  det  var  vanskeligt  at  forstaa,  hvad  han  egent- 
lig mente,  i  den  Grad  blandede  han  Udtryk  for  Mildhed  og 
Vrede  mellem  hverandre.  Til  andre  Tider  er  dette  ham  mindre 
vanskeligt.  Saaledes  bliver  i  Aaret  22  en  Ridder,  L.  Ennius, 
anklaget  for  at  have  støbt  et  Billede  af  Tiber  om  til  Sølvtøj, 
men  denne  standser  Sagen.  Man  protesterer  i  Senatet  heftigt 
derimod,  men  Tiber  fastholder  sin  Modstand,  idet  han  benytter 
sin  Intercessionsret  (III,  70).  Tacitus  lader  os  da  forstaa,  at 
Tiber  maa  have  indset,  at  Senatorerne  kun  talte  paa  Skrømt, 
saa  at  haos  Modstand  er  det  rene  Hykleri.  Alt  dette  er  lige- 
som hint  slet  og  ret  E-eaktion  mod  Kildens  nøgterne  Beretning. 

At  Tacitus  saaledes  ikke  kan  dy  sig  for  at  lade  sin  rent 
subjektive  Antipati  komme  frem  paa  tværs  af  selve  Fortæl- 
lingerne, giver  os  et  værdifuldt  Middel  i  Hænde  til  at  lære 
hans  personlige  Standpunkt  at  kende.  Af  det  ovenanførte  vil 
det  nu  være  klart,  at  han  har  været  en  lidenskabelig  Hader 
af  Majestætsprocesserne,  saa  lidenskabelig,  at  han  absolut  har 
villet    have,     de    i    den    tidlige    Kejsertid    skal    have   haft  en 

Betydning,  hans  egen  Beretning  bestemt  modsiger.  Hvorledes 
denne  Stemning  er  opstaaet  hos  ham,  bliver  et  Spørgsmaal  i 
anden  Række;  man  tager  dog  næppe  fejl  i  at  søge  Nøglen  i 
hans  Agricola  c.  45,  hvor  vi  faar  et  levende  Indtryk  af,  hvad 
han  selv  har  oplevet  i  den  Retning  under  Domitians  Regering. 
Dette  giver  dog  ikke  tilstrækkelig  Forklaring  til,  at  han  ogsaa 
under  Tiber  har  sporet  Blod  og  Majestætsprocesser,  hvor  der 
ingen  var.  Jeg  har  allerede  gjort  opmærksom  paa  den  ydre 
Omstændighed,  der  her  maatte  blive  ham  en  Fristelse,  nemlig 
Tilbøjeligheden  hos  denne  Tid  til  at  fremsætte  Majestæts- 
anklager,  selv  af  den  urimeligste  Natur.  Mere  end  en  Fristelse 
har  dette  dog  ikke  kunnet  være;  der  maa  have  været  andre 
Følelser  af  dyb  Natur,  som  her  ledede  ham.  For  at  op- 
dage, hvilke  disse  har  været,  vil  det,  da  være  tjenligt  at 
undersøge,  om  han  ikke  ogsaa  paa  andre  Omraader  end  Maje- 
stætsprocessernes  søger  Anvendelse  for  den  omtalte  Reaktions- 
metode. 

Et  saadant  møder  vi  da  i  Spørgsmaalet  om  Forholdet  mellem 
Tiber  og  Senatet.  Hvorledes  dette  har  været,  giver  Beret- 
ningen hos  Tacitus  selv  os  et  godt  Materiale  til  at  bedømme. 
Gennemgaar  man  da  dette  uden  nogen  forudfattet  Mening, 
kan  man  ikke  godt  faa  anden  Opfattelse,  end  at  Senatet  i  det 
hele  og  store  har  virket  som  en  selvstændig  Forsamling,  der 
har  behandlet,  vedtaget  eller  forkastet  Forslag  af  sine  Med- 
lemmer, med  væsentligt  Hensyn  til,  om  vedkommende  Forslag 
har  dets  Sympati  eller  ikke.  Saaledes  udtrykker  Tacitus  og- 
saa Forholdet,  naar  han  (IV,  6)  siger:  Puhlica  negotia  et  priva- 
torum  maxima  apud  patres  tradahantiir ,  dahaturque  primori- 
hus  disserere,  ei  in  adulationem  lapsos  cohihebat  ipse.  Tiber  selv 
taalte  altsaa  ikke,  at  Hensynet  til  hans  Opfattelse  paa  virkede 
Forhandlingen  eller  Afstemningen.  At  Forslagene  i  Regelen 
ere  fremsatte  uafhængigt  af  Tiber,  er  der  aldeles  ingen  Grund 
til  at  betvivle,  ikke  alene  fordi  det  gentagne  Gange  udtrykke- 
lig fremhæves,  at  nogle  ikke  ere  det,  ved  et  Cæsar  rettidit 
eller  auctore  principe^  men  navnlig  fordi  vi  ofte  ser  ham 
stille  sig  køligt  eller  afvisende  overfor  dem  (f.  Eks.  mod 
Frontos  Forslag  i  II,  33,  mod  Gallus's  i  II,  36,  mod  Dola- 
bellas  i  III,   69).     Hvad  dernæst  hans   Deltagelse  i   Forhånd- 

lingerne  angaar,  er  det  dels  klart,  at  han  hyppig  slet  ikke 
modte  i  Senatet,  hvad  vi  bl.  a.  kan  slutte  af,  at  det  af  og  til 
freixdiæves,  at  han  til  Tider  ofte  mødte  (IV,  55:  frequens  sena- 
tui  adesse)^  dels,  at  han  ofte  ikke  tog  direkte  Del  i  dem  (II, 
35;  I,  77:  Tiberio  silenté). 

At  han  alligevel  skulde  have  øvet  sin  skjulte  Ind- 
llydelse,  modsiges  af  mange  forskellige  Beretninger.  Da  saa- 
ledes  en  fattig  Senator  beder  om  Understøttelse  i  Senatet, 
taler  Tiber  stærkt  imod  at  give  ham  den,  men  da  Flertallet 
ytrer  sit  Mishag  herover,  sadler  han  om  og  tilbyder  selv  at 
give  ham  Hjælp.  Det  er  da  her  Tiber,  som  er  afhængig  af 
Senatet,  ikke  omvendt;  i  dette  Tilfælde  havde  Senatorerne 
endog  tilladt  sig  en  sagte  Knurren  {occultum  murmur)  mod 
Tiber  (II,  38).  —  Vi  ser  fremdeles  Senatet  dømme  en  Mand 
til  Døden  i  Tibers  Fraværelse,  skønt  det  havde  den  bedste 
Grund  til  at  tro,  at  han  vilde  misbillige  det,  da  en  af  hans 
fortroligste  Venner  talte  imod  den,  hvad  Tiber  forøvrig  ogsaa 
gjorde,  men  Dødsdommen  var  da  allerede  eksekveret.  Senatet 
bek^^mrede  sig  saaredes  ikke  engang  om  at  faa  hans  formelle 
Bekræftelse  paa  en  Senatsbeslutning  af  en  i  alt  Fald  den  Gang 
saa  enestaaende  Natur  (III,  49 — 51).  Beretningerne  hos  Tacitus 
giver  os  fra  først  til  sidst  Bevis  paa,  at  Tibers  Bestræbelser  snarere 
gik  ud  paa  at  forøge  end  at  indskrænke  Senatets  Myndigheds- 
omraade,  saaledes  som  det  havde  vundet  Hævd  ved  hans  For- 
gængers Ordning.  —  Da  saaledes  de  germaniske  Legioner  gør 
Oprør,  henviser  han  gentagende  deres  Fordringer  til  Senatets 
Afgørelse,  skønt  det  her  kun  tilkom  ham  selv  at  træffe  den. 
At  dette  ikke  maa  opfattes  som  et  blot  Paaskud  til  at  skyde 
Sagen  ud,  ser  vi  af,  at  der  virkelig  blev  udstedt  et  Senats- 
dekret  i  denne  rent  militære  Sag,  ja  at  Senatet  endog  udsendte 
et  Gesandtskab  af  sine  egne  til  Hæren.  —  Ifølge  hin  Ordning 
kunde  Senatet  meget  vel  overdrage  Kejseren  en  ekstraordinær 
Myndighed,  hvor  det  fandt  Anledning  dertil,  og  vi  ser  det 
under  Tiber  to  Gange  gøre  Brug  heraf,  men  begge  Gange 
viser  han  dets  Anmodning  tilbage,  den  ene,  da  det  beder  ham 
benytte  sin  kejserlige  Strafferet  til  selv  at  dømme  i  Cn.  Pisos 
Sag,  den  anden,  da  det  opfordrer  ham  til  at  vælge  en  Pro- 
konsul  for  on  Senatsprovins  under  særlig  vanskelige  Forhold. 

Der  er  dog  eet  Punkt  i  dette  Forhold,  hvor  Tacitus,  med 
eller  mod  sin  Vilje,  har  gjort  os  det  noget  vanskeligt  at  frem- 
sætte Beviser.  Medens  nemlig  ForhandKngerne  ofte  refe- 
reres nogenlunde  vidtløftigt,  hænder  det  meget  hyppig,  at  vi 
intet  faar  at  vide  om  selve  Afstemningens  Resultat,  navnlig 
saagodtsom  aldrig  om  Tibers  Stilling  under  den.  Naar  andre 
Kilder  udtrykkelig  fremhæver,  at  Tiber  ofte  er  bleven  over- 
stemt, medens  Tacitus  aldrig  beretter  noget  saadant,  saa  fristes 
man  til  at  tro,  at  han  her  har  benyttet  det  Fortielsessystem, 
jeg  tidligere  har  vist  Eksempler  paa.  Et  enkelt  Sted  giver 
han  os  dog  en  Afstemning,  hvor  Tibers  Ønske  vel  bliver 
taget  til  Følge,  men  kun. med  faa  Stemmers  Overvægt  {pauds 
suff'ragiis,  II,  61.)  Et  andet  Sted  (VI,  12)  hører  vi  ham  i  et 
Brev  til  Senatet  anke  over,  at  en  vigtig  Sag  er  afgjort  apud 
infrequentem  senatum^  hvad  der  dog  vilde  være  meningsløst, 
hvis  Senatet  i  sin  Afgørelse  var  afhængigt  af  ham.  Endelig 
taler  da  ogsaa  den  udførlige  Grundighed,  hvormed  han  saa 
ofte  begrunder  sit  afvigende  Standpunkt  i  en  Sag,  afgjort  for, 
at  han  dog  ikke  godt  kan  have  betragtet  Senatet  som  sit 
viljeløse  Redskab. 

Trods  alt  dette,  som  Tacitus  har  maattet  berette  efter 
sine  Kilder,  har  han  dannet  sig  den  Teori,  at  Senatet  har 
mistet  al  Indflydelse  under  Tiber,  og  atter  her  maa  han  for 
at  gøre  sin  afvigende  Mening  gældende  ty  til  Reaktions- 
metoden,  idet  han  dristigvæk  tager  Anledning  netop  af  det, 
der  skulde  synes  at  maatte  ophæve  denne  Mening,  til  saa 
meget  stærkere  at  gøre  den  gældende.  Da  saaledes  en  Strid 
føres  i  Senatet  om,  hvorvidt  man  skal  gribe  til  strenge  Midler 
for  at  komme  den  Usædelighed  og  Uorden  til  Livs,  Skuespil- 
lerne foranledigede,  holder  Tiber  sig  passiv  og  lader  Senatet 
alene  træffe  Afgørelsen.  Dette  har  Tacitus  dog  ikke  ladet 
staa  uden  Kommentar,  thi  han  tilføjer:  ea  simidacra  libertatis 
senatui  præhehat  (I,  77)  —  En  anden  Gang  maa  han  indrømme, 
at  Tiber  overlod  Senatet  Forhandlingen  om  og  Afgørelsen  af 
de  Anmodninger,  der  indkom  fra  Provinserne;  ogsaa  her  maa 
han  nedlægge  en  Protest,  og  han  gør  det,  ikke  ved  at  anføre 
ny  Kendsgerninger,  som  kunde  lade  os  se  dette  i  et  andet 
Lys,  men  som  sædvanlig  ved  en  løs  Paastand,  der  næsten  har 

samme  Ordlyd :  unaginem  aniiquitatis  senatui  praehehat  (III,  60). 
—  Da  ved  et  Valg  i  Senatet  Afstemningen  har  været  nær  ved 
at  gaa  Tiber  imod,  søger  han  at  aflede  Opmærksomheden  fra 
denne  Kendsgerning  ved  aldeles  uberettiget  at  fremstille  dette 
Valg  som  en  Retskrænkelse  (LE,  51),  som  om  Senatet  ikke 
altid  havde  Ret  til  at  gøre  Undtagelser  fra  Loven. 

Hvad  det  er  for  en  ny  Tendens,  vi  her  møder  hos  Tacitus, 
og  som  haii  søger  at  gøre  gældende  bl.  a.  ogsaa  ved  de  om- 
talte Metoder,  Fortielsen  og  Reaktionen,  er  ikke  vanskeligt 
at  paavise ;  den  staar  i  nær  Forbindelse  med  hans  ensidige 
Blik  paa  Majestætsprocesserne.  Det  er  hans  Begejstring  for 
den  gamle  Republik,  der  har  gjort  ham  uretfærdig  mod  den 
Forfatning,  Dyarkiet,  August  havde  indført.  At  han  har 
haft  en  saadan  Følelse,  kommer  paa  sine  Steder  mere  direkte 
frem.  Naar  han  saaledes  i  Begyndelsen  af  Annalerne  (I,  8) 
siger  om  Cæsars  Mord,  at  nogle  ansaa  det  for  den  sletteste, 
andre  for  den  skønneste  Handling,  saa  fremgaar  det  af  hele 
Sammenhængen,  at  han  selv  hører  til  de  sidste.  —  Da  han 
fremdeles  skildrer,  hvorledes  ved  Cassius's  Enkes  Begravelse 
tyve  af  de  mest  ansete  Familiers  imagines  bares  i  Spidsen  af 
Toget,  kan  han  ikke  bare  sig  for  at  tilføje:  Secl  præfulgehant 
Cassius  atque  Brutus,  eo  i])so,  quod  effigies  eorum  non  vise- 
hanhir  (HI,  76).  Kærligheden  til  det  gamle  Senatsregimentes 
Tid,  maaske  ogsaa  her  i  Forbindelse  med  Afskyen  for  det 
Vrængebillede  af  Dyarkiet,  han  selv  kendte  fra  Domitians 
Regering,  har  gjort  ham  blind  for  Fordelene  ved  det  ny  og 
fristet  ham  til  den  Overdrivelse,  at  Senatet  under  Tiber  ikke 
længer  havde  nogen  Betydning.  Den  Bebrejdelse,  han  et 
Sted  udslynger  mod  sine  Landsmænd:  Dum  vetera  extollimiis 
recentium  incuriosi  (II,  88),  rammer  for  saa  vidt  med  dobbelt 
Vægt  ham  selv. 

Den  Metode  for  Kildebehandling,  Reaktionsmetoden,  som 
vi  saaledes  nu  har  set  Tacitus  benytte  paa  to  forskellige 
Omraader,  og  som  vi  straks  skal  se  ham  benytte  paa  et 
tn'djo,  egner  sig  i  lige  saa  høj  Grad  til  at  karakterisere  den 
Kilde,  lian  har  benyttet,  som  selve  hans  egen  Forfatterperson- 
lighed. At  han  er  hildet  i  en  forudfattet  Opfattelse,  og  at 
han  vil  hævde  denne  til  Trods  for  Kildens  Fortælling,   saa  vi 

allerede  ved  hans  Anvendelse  af  Fortielsesmetoden,  men  det 
andet  Spørgsmaal,  nemlig  om,  hvorvidt  han  har  været  sig  sin 
ukorrekte  Behandling  af  den  bevidst,  maatte  vi  den  Gang 
til  Dels  lade  henstaa  som  tvivlsomt.  Efter  hvad  vi  nu  har 
set,  kan  der  i  dette  Punkt  ikke  længer  -være  nogen  Tvivl. 
Hvad  enten  han  behændigt  søger  at  kaste  et  Blændlys  over 
Beretningen,  eller  han,  som  i  de  fleste  Tilfælde,  med  næsten 
plump  Dristighed  paaklistrer  den  en  Etikette,  der  mindst  af 
alt  svarer  til  dens  virkelige  Indhold,  —  i  begge  Tilfælde  lader 
han  selve  Fortællingen  staa,  som  det  synes,  i  alle  dens  Enkelt- 
heder med  en  Ærlighed,  der  vilde  være  overmenneskelig, 
dersom  vi  vilde  tænke  os,  at  han  anede,  hvilken  Kløft  der 
skiller  hans  Fortælling  fra  den  Kommentar,  hvormed  han  led- 
sager den.  Det  Indtryk  af  kritikløs  Naivetet,  hans  Fortielser 
gav  os,  faar  da  nu  sin  Bekræftelse,  i  den  Grad,  at  der  næppe 
er  Grund  til  at  betænke  sig  paa  at  optage  denne  Side  som  et 
væsentligt  Træk  i  hans  Forfatterpersonlighed.  Trods  alt  dette 
er  denne  Form  for  Kildebehandling,  med  dens  Samvittigheds- 
fuldhed og  Kritikløshed,  saa  besynderlig,  ikke  mindst  hos  en 
Forfatter,  af  hvem  vi  paa  andre  Punkter  faar  et  særlig  intelli- 
gent Indtryk,  at  vi  ikke  godt  kan  tænke  os  den  fremkommen 
uden  stærk  Foranledning  fra  selve  den  Kilde,  han  behandler. 
Om  denne  kan  vi  nu  af  Tacitus's  Behandling  slutte  saa  meget, 
at  han  maa  have  omfattet  den  med  en  høj  Grad  af  Respekt, 
samtidig  med  at  han  dog  i  den  følte  en  vis  Uoverensstemmelse 
med  sit  eget  Syn,  vel  at  mærke  ikke  i,  hvad  den  sagde,  men 
i,  hvad  den  efter  hans  Mening  fortiede;  allerede  heri  ligger, 
at  den  har  været  fri  for  Tendens  i  den  ene  eller  den  anden 
Retning;  men  herfor  taler  tillige,  at  Tacitus,  hvor  hildet  han 
end  selv  var,  dog  gentagne  Gange  udtaler  sig  mere  eller 
mindre  skarpt  om  tendentiøse  Skildringer  af  Tibers  Regeringstid 
(Ann.  I,  1;  IV,  11) :  hans  Kritik  var  altsaa,  som  det  saa  ofte  gaar, 
dog  vaagen,  hvor  han,  som  i  Kildevalget,  stod  overfor  Sporgs- 
maalet  i  dets  Helhed;  og  endelig  maatte  vi  ganske  sikkert 
hos  Tacitus  have  fundet  Spor  af  en  saadan  Tendens,  dii-ekte 
eller  indirekte,  alt  efter  som  han  optog  de  Bemærkninger,  haii 
følte  sig  i  Overensstemmelse  med,  eller  polemiserede  mod  dem, 
der  forargede  ham.     Kan  der   da   saaledes   være   al  Grund  til 

at  tro,  at  den  Opfattelse,  jeg  allerede  tidligere  er  kommen  til, 
at  Tacitus's  Hovedkilde,  forsaavidt  han  har  haft  nogen  saadan, 
har  været  tor,  saglig  og  kortfattet,  er  rigtig,  saa  vil  denne 
Omstændighed  formentlig  ogsaa  kunne  give  os  en,  som  det 
synes  mig,  plausibel  Forklaring  af  det  besynderlige  i  den 
omtalte  Form  for  Tacitus's  Kildebehandling.  Beretningens 
faste  Objektivitet  kan  nemlig  tænkes  at  have  været  saa  stor, 
at  den  saa  at  sige  har  taget  Vejret  fra  hans  tendensfyldte 
Sind:  han  har  hverken  haft  Mod  til  at  rokke  ved  denne  faste 
Mur  af  Kendsgerninger,  ej  heller  kunnet  finde  Plads  for  sine 
Følelser  i  naturligt  Sammenhæng  med  det,  som  fortaltes,  og 
han  har  da  foretrukket  at  give  dem  uden  Sammenhæng  frem- 
for at  holde  dem  helt  tilbage. 

Maa  vi  da  i  høj  Grad  kritisere  Tacitus's  Kildebehandling, 
og  kan  vi  paa  den  anden  Side  kun  prise  hans  Valg  af 
Kilder,  bliver  Resultatet  af  begge  udelukkende  til  Gunst  for 
den  historiske  Forskning,  forsaavidt  denne  væsentlig  maa  be- 
staa  i  at  naa  ned  til  de  oprindelige  Kilder.  Der  kan  nemlig 
ikke  godt  tænkes  en  ;, Behandling",  der  er  mere  egnet  til  at 
fremhæve,  hvad  der  skyldes  selve  Kilden,  hvad  Behandlingen, 
end  denne.  Tilmed  maa  det  fremhæves,  at  jo  større  Modstrid 
der  er  mellem  de  reagerende  Randbemærkninger  og  de  Kends- 
gerninger, der  berettes,  des  større  Autoritet  maa  disse  selv- 
følgelig vinde.  Mod  sin  Vilje  kommer  Tacitus  da  til  at  be- 
kræfte netop  det,  hvis  Virkning  paa  Læseren  han  søger  at 
neutralisere. 

Efter  disse  Bemærkninger  skal  vi  endnu  engang  se  nogle 
Eksempler  paa  disse  Tacitus's  reagerende  Randbemærkninger 
for  derefter  at  opsøge  andre,  mere  eller  mindre  beslægtede 
Former  for  hans  Kildebehandling. 

Af  det,  jeg  allerede  har  sagt,  vil  det  fremgaa,  at  Tacitus 
i  sin  Fremstilling  maa  være  paavirket  af  i  det  mindste  een 
Tendens  endnu,  nemlig  Misstemning  imod  Hovedpersonen  i 
denne  Del  af  Annalerne,  selve  Tiber.  Det  Billede,  han  selv 
har  af  denne,  er  let  nok  at  tegne  i  Hovedtrækkene.  Han  er 
hovmodig  og  herskesyg,  hævngerrig  og  grusom,  lumsk  og 
hykh-risk;  den  eneste  gode  Side,  han  kan  indrømme  ham,  er 
en  vis  Gavmildhed,   men   selv   don  fordunkles,   efter  Tacitus's 

Mening,  betydelig  ved  den  haarde  Maade,  hvorpaa  han  ud- 
øver den:  Cupidine  severitatis  in  iis  etiam,  quæ  rite  faceret, 
acerbus  (I,  75). 

Har  Tacitus  nu  fundet  denne  Karakteristik  i  sin  Kilde, 
eller  stemmer  den  blot  nogenledes  med  de  Beretninger,  han 
giver  os  fra  den?  —  Til  Besvarelsen  heraf  kan  det  da  fore- 
løbig fremhæves,  at  han  i  hvert  Fald  har  fundet  og  berettet 
os  meget,  grumme  meget,  som  ikke  blot  ikke  passer  med,  men 
afgjort  strider  imod  den.  Man  vil  heraf  forstaa,  at  der  her  har 
været  en  rig  Anledning  for  ham  til  at  anvende  Reaktionen, 
og,  som  man  vil  se,  har  han  ikke  nægtet  sig  noget  i  den  Eet- 
ning.  Det  er  tidligere  omtalt,  hvorledes  han  reagerer  mod 
Beretningen  om  Tibers  Vægring  ved  at  antage  de  Hæderstitler, 
man  vil  paanøde  ham,  med  Ordene :  Non  ideo  faciebat  fidem 
civilis  aninii  (I,  72).  En  ganske  lignende  Vending  benytter 
han  for  at  svække  Virkningen  af,  at  Tiber  lader  Germanicus 
tildele  de  højeste  Æresbevisninger:  Nec  ideo  sincerae  carita- 
tis  fidem  adsecutus  (H,  42).  Det  er,  som  man  vil  erindre,  ikke 
første  Gang,  disse  Randbemærkninger  møder  os  i  en  vis  stere- 
otyp Form.  I  disse  Eksempler  har  Reaktionen  dog  en  ube- 
stemt og  ret  uskyldig  Karakter,  en  naturlig  Følge  af,  at  det 
fortalte  dog  kan  fortolkes  forskelligt.  Det  er  da  et  ps3^ko- 
logisk  interessant  og  tillige  meget  vejledende  Træk  at  se,  at 
dens  Energi  tager  betydelig  til,  saa  snart  dette  ikke  længer 
er  Tilfældet.  Nødsages  han  til  at  berette  os  Træk,  hvis  mo- 
ralske Værdi  han  selv  maa  anerkende,  kan  Bitterheden,  dette 
Faktum  afføder,  give  sig  et  Udtryk,  man  vilde  kalde  voldsomt, 
dersom  dette  Ord  kunde  passe  paa  en  saa  reflekteret  og 
behersket  Stilist  som  Tacitus.  Hos  ham  giver  Følelsen  sig  til 
Kende  ved,  at  han  søger  Tilflugt  i  det  rent  meningsløse.  —  I  Aar 
15  foranledigede  en  ulykkelig  Tiberoversvømmelse  en  Diskus- 
sion i  Senatet ;  man  ønskede  at  raadspørge  de  sib^^llinske  Bøger, 
men  Tiber  foreslog  i  dets  Sted  at  nedsætte  en  Kommission 
for  at  undersøge,  ved  hvilke  Midler  man  kunde  aflede  Flodens 
Vande.  Dette  Forslag  har  formentlig  maattet  falde  Tacitus 
saa  meget  mere  for  Brystet,  som  det  i  og  for  sig  kun  kunde 
tiltale    hans    rationelt    anlagte   Natur;    paa  anden  Maade   kan 

man  ikke  forklare  de  mærkelige  Ord  om  Tiber,  det  foran- 
lediger ham  til:  yerinde  divina  humanaque  ohtegens  (I,  76). 
Selv  Tacitus's  velvilligste  Fortolker  kan  ikke  give  os  nogen 
rimelig  Forklaring  af  deres  Betydning;  kun  saa  meget  kan 
enhver  fole,  at  det  er  en  slet  motiveret  Bitterhed,  der  giver 
sig  Luft  i  dem.  —  I  II,  87  omtaler  han  og  giver  gode  Eks- 
empler paa  Tibers  Afsky  for  al  Smiger;  derefter  tilføjer  han: 
2i)ide  angusta  et  lubrica  oratio  sub  principe^  qui  libertatem  metue- 
bat^  adidaiionem  oderat.  Saaledes  stræber  han  atter  og  atter  at 
for^'andle  det,  som  kun  fortjener  Hos,  til  en  Anklage.  Han 
fortæller  ogsaa  ret  udførligt  om  Tibers  Virksomhed  for  at 
hindre,  at  Dommerne  lod  sig  paavirke  af  Bestikkelser  eller 
personlige  Hensyn,  men  han  kan  ikke  undlade  at  ledsage 
denne  Fortælling  med  en  i  den  Forbindelse  ganske  menings- 
løs Bemærkning:  Sed  dum  veritati  cotisulitur^  Ubertas  corrum- 
pehatur  (I,  75). 

Disse  Eksempler  vil  formentlig  være  tilstrækkelige  til 
gennem  Metoden  at  vise  Tendensens  Styrke.  Forsaavidt  denne 
er  rettet  mod  Tiber,  har  den  imidlertid  givet  ham  Anledning 
til  at  anvende  ea  ny  Metode  for  sin  Kildebehandling,  der  har 
et  endnu  betj^deligere  Omfang,  men  til  Gengæld  unægtelig 
ogsaa  i  og  for  sig  er  af  en  meget  finere  Natur.  Jeg  sigter 
hermed  til  hans  Paastande  om,  hvilke  psykologiske  Motiver 
der  har  ligget  til  Grund  for  de  optrædende  Personers,  særlig 
Tibers,  Handlinger. 

At  en  historisk  Forfatter  ikke  alene  er  berettiget,  men 
indenfor  visse  Grænser  endog  forpligtet  til  at  opsøge  og  paa- 
vise  disse  Motiver,  er  selvfølgeligt;  men  ligesaa  sikkert  er  det 
ogsaa,  at  der  for  at  kunne  gøre  dette  med  Forstand  og  Ret- 
færdighed kræves  en  sjælden  Grad  af  Forsigtighed  og  sjælelig 
Forstaaelsesevne,  navnlig  den  størst  mulige  Uhildethed  overfor 
den  skildrede  Personlighed.  Der  er  nu  uden  Sammenligning 
ingen  af  Oldtidens  Historikere,  der  har  anvendt  dette  Belys- 
ningsmiddel  i  større  Omfang  end  Tacitus,  vel  heller  ingen, 
der  i  den  Anledning  er  bleven  prist  i  saa  høje  Toner  for 
psykologisk  Finhed,  som  netop  han.  Den  følgende  Under- 
søgelse skal   da   dreje    sig   om,    hvorvidt  der  er  noget  rimeligt 

Forhold    mellem    disse    Motivkonstruktioners    Antal    og    deres 
virkelige  Værdi. 

Saa  meget  kan  dog  straks  siges :  der  er  ogsaa  kun  faa  eller 
maaske  ingen  Historiker,  der  er  gaaet  frem  med  den  Konstruk- 
tionsfrejdighed  i  dette  Punkt  som  Tacitus.  Overalt  er  han 
paa  det  rene  med  sine  Personers  Følelser,  selv  paa  Steder, 
hvor  det  maa  betragtes  som  givet,  at  han  intet  kan  have 
vidst  derom.  Han  fortæller  f.  Eks.,  at  Tiber  har  følt  Frygt 
eller  Misundelse,  Glæde  eller  Sorg,  uden  at  kunne  sige  os, 
hvorledes  disse  Følelser  da  har  givet  sig  Udtryk.  Derimod 
ved  han  meget  vel  at  finde  Motivet  til  disse  supponerede 
Stemninger:  han  udleder  det  simpelthen  af  sine  egne  Fore- 
stillinger om  Tibers  Karakter.  Vi  befinder  os  her  ofte  i  en 
Cirkelslutning  af  den  haandgribeligste  Natur;  f.  Eks. :  Tiber  er 
en  hadefuld  og  misundelig  Karakter;  altsaa  hader  og  frygter 
han  Germanicus,  altsaa  glæder  han  sig  over  dennes  Død. 
Læseren,  som  ikke  lægger  Mærke  til,  at  denne  Glæde  kun  er 
en  simpel  Konstruktion,  ikke  støttet  paa  en  eneste  Kends- 
gerning, slutter  da:  Tiber  glæder  sig  over  Germanicus's 
Død,  altsaa  er  han  en  hadefuld  og  herskesyg  Natur.  Denne 
Dristighed  til  at  konstruere  Stemninger  er  ikke  mindst  iøjne- 
faldende, hvor  Tacitus  giver  sig  til  at  skildre  os  Folkemassernes 
Følelser  ved  en  eller  anden  Lejlighed.  Er  det  i  vore  Dage, 
trods  Folkemøder  og  Dagblade,  vanskeligt  nok  at  konstatere 
sligt,  kan  man  roligt  gaa  ud  fra,  at  en  historisk  Forfatter  i 
Kejsertiden  har  staaet  ganske  uden  Materiale  til  at  bedømme 
det,  særlig  naar  det  gælder  en  Tid,  der  ligger  100  Aar  forud 
for  hans  egen.  Hvilken  Rolle  saadanne  Skildringer  har  spillet 
for  ham,  skal  vi  senere  se. 

Synder  Tacitus  saaledes  ikke  sjælden  mod  det,  der  skulde 
være  den  første  Betingelse  for  al  berettiget  Motivkonstruktion, 
nemlig  at  der  overhovedet  er  en  Handling  af  vedkommende,  et 
ydre  Faktum,  som  skal  motiveres,  gør  han  det  endnu  hyppigere 
mod  den  anden,  at  det  sjælelige  Motiv  ikke  alene  i  sig  selv  er 
naturligt  og  forstaaeligt,  men  ogsaa,  at  det  kan  ses  i  nøje 
Forbindelse  med  andre  Handlinger  af  den  optrædende  Person, 
saa  at  det  ogsaa  i  den  Retning  fremtræder  med  Selvfølgelig- 
hedens Karakter.     Naar  Tiber   saaledes   afslaar  de  Æresbevis- 

muger,  Senatet  vil  tilkende  Li  via,  ikke  møder  ved  hendes  Be- 
gravelse og  lader  vente  med  at  stadfæste  hendes  Testamente, 
da  maa  det  efter  Tacitus's  Mening  ligge  i,  at  han  har  hadet 
hende,  og  det  uagtet  alt  liint  er  noget,  som  langt  naturligere  lader 
sig  udlede  af  andre  Sider  i  hans  Karakter,  og  skønt  han  viser 
os  Tiber  optræde  sønligt  og  hensynsfuldt,  snarest  for  hensyns- 
fuldt overfor  hende.  Naar  Tiber  endvidere  kalder  Germanicus 
tilbage  fra  Germanien,  da  kan  hans  Motiv  kun  være  Misundelse 
og  Frygt,  uagtet  hin  Handling  er  velbegrundet  i  Tibers  hele 
Politik,  saaledes  som  Tacitus  selv  har  skildret  os  den,  og 
fuldt  ud  retfærdiggøres  af  de  følgende  Begivenheder,  og  skønt 
paa  den  ene  Side  Germanicus,  som  bekendt,  aldrig  havde  givet 
ringeste  Anledning  til  en  saadan  Frygt,  og  det  paa  den  anden 
Side  var  Tiber  selv,  som  havde  bidraget  sit  til  at  stille  ham 
paa  en  særlig  fremtrædende  Plads  i  Staten. 

Det  vil  forøvrig  være  let  nok  at  forøge  Antallet  af 
Eksempler  paa,  at  Tacitus  søger  Tibers  Motiver  saa  fjærnt 
som  muligt  fra  det  naturlige.  Titius  Sabinus  anklages  og 
straffes  for  Konspirationer  mod  Tiber ;  Tacitus  nægter  ikke  hans 
Skyld,  men  Grunden  maa  være,  —  at  han  er  Agrippinas  Ven. 
(IV,  68j.  Claudia  Pulchra  anklages  og  straffes  for  impudicitia, 
vmeficia  og  devotiones  (IV,  52);  Tacitus  har  intet  at  indvende 
mod  Sandheden  af  disse  Beskyldninger,  men  —  Grunden  er 
den  samme.  Vibius  Serenus  nærer  han  et  vetus  odium  imod, 
fordi  han  engang  har  klaget  over  ikke  at  være  tilstrækkelig 
belønnet  for  en  Tjeneste,  han  skal  have  vist  Tiber;  derfor 
retter  denne  otte  Aar  efter  Beskyldninger  mod  ham  (IV,  29). 
Det  generer  ikke  Tacitus,  at  det  netop  er  Tiber,  som  faar  hans 
Straf  formildet.  Silius  anklages  for  og  findes  skyldig  i  Pro- 
vinsudsugelser;  Grunden  maa  være  Tibers  Had,  fordi  Silius 
har  udtalt  sig  krænkende  imod  ham  (IV,  18).  Arkelaos  an- 
klages, fordi  han  har  vakt  Tibers  Had  ved  ikke  at  have  hilst 
paa  ham  under  Opholdet  paa  Rhodos  16  Aar  i  Forvejen  {quod 
(um  Rhodi  agentem  nullo  officio  coluisset.  II,  42).  Har  Tacitus 
selv  troet  paa  dette,  kan  man  ikke  nægte  ham  en  vis  Ret  til 
at  talo  om  Tibers  vetics  odium;  og  man  vil  finde  dette  Udtryk 
yderligore  berettiget,  naar  han  fortæller  os,  at  Gallus  og 
Arruntius    bleve    anklagede   paa  Grund   af   Tibers    Forbitrelse 

over  Ytringer  i  Senatet,  der  vare  faldne  for  den  sidstes  Ved- 
kommende endog  23  Aar  forinden,  og  det  uagtet  Tiber  i 
Mellemtiden  havde  hædret  dem  begge  paa  forskellig  Maade. 

Man  vil  let  se,  at  det  ikke  saa  meget  er  bristende  psyko- 
logisk Forstaaelsesevne  i  Almindelighed,  som  en  ledende 
Tendens,  der  ligger  bagved  alle  disse  Urimeligheder.  Det  er 
næppe  for  meget  sagt,  at  Tacitus's  Psykologi  væsentlig  bestaar 
i  at  skildre  Tiber  saa  hadefuld  som  muligt  og  omvendt  gøre 
alt  for  at  dække  over  hans  Modstanderes  Brøst,  vel  at  mærke, 
alt  kun  forsaavidt  det  kan  ske,  uden  at  der  øves  aabenbar 
Vold  mod  hans  Kildes  Beretninger. 

Det  er  dog  langtfra  altid,  at  hans  Bestræbelser  for  paa 
een  Gang  at  hævde  sin  Opfattelse  og  holde  sig  til  sin  Kilde, 
ere  saa,  man  kunde  fristes  til  at  sige,  kejtede  som  i  de  an- 
førte Eksempler.  Meget  ofte  søger  han  at  slaa  en  bedre  tømret 
Bro  over  Kløften,  idet  han  er  forsigtig  nok  til  at  opstille  en 
hel  Række  af  mulige  Motiver  uden  tilsyneladende  selv  at  be- 
stemme sig  for  noget  enkelt  af  dem  og  tillige  saa  behændig 
og  med  saa  megen  Sans  for  det  retorisk  virkningsfulde,  at 
han  formelt  i  Regelen  ikke  giver  dem  som  sine  egne  Tanker, 
men  lægger  dem  i  Munden  paa  andre.  Tendensen  er  dog 
ogsaa  her  umiskendelig;  men  selv  om  derfor  det  faktiske 
Resultat  bliver  det  samme,  vidner  denne  Overvejen  mellem 
forskellige  Muligheder  om,  at  han  maa  have  følt,  at  der  har 
været  en  Kløft 

I  IV,  38  fortæller  han  saaledes,  at  Tiber  atter  afslaar  at 
modtage  Titel  af  patei'  patriae,  og  tilføjer  da:  Quod  alii  mode- 
stiam,  multi,  quia  diffideret,  qiddam  ut  degeneris  animi  inter- 
pretahantur.  Dette  lyder  jo  i  og  for  sig  retfærdigt  nok,  men 
det  er  betegnende  for  Tendensen,  at  han  stiller  det  sletteste 
Motiv  paa  sidste  Plads  og  derved  paavirker  Læseren  i  den 
Retning,  han  ønsker.  Dermed  lader  han  sig  dog  ikke  nøje, 
men  for  yderligere  at  understrege  sin  egen  Opfattelse  plejer 
han  særlig  at  dvæle  ved  det  sidst  anførte  Motiv.  Saaledes 
ogsaa  her:  medens  han  blot  løst  henkaster  de  to  først  antagne 
Motiver,  der  jo  ogsaa  stærkt  strider  imod,  hvad  han  plejer  at 
sige  om  Tiber,  dvæler  han  udførlig  ved  Tanken  om,  at  han 
ved  hint  Afslag  har   aabenbaret   et   animus  degener,    idet   han 

tilføjer:  Opthnos  quippe  mortalium  altissima  cupere:  sic Herculem 
et  Libertim  apnd  Græcos,  Quirinum  apiid  nos  deum  mimero 
additos.  Melins  Ak giistiim,  qui  speraverit.  —  Et  andet  Eksempel 
af  ganske  lignende  Art  træffer  vi  i  I,  80.  Der  er  Tale  om,  at  Tiber 
lader  Provinsembedsmændene  fungere  i  længere  Tid  end  sæd- 
vanlig. Dette  er  noget,  man  i  vore  Dage  plejer  at  anføre  til  Gunst 
for  Tiber.  Ogsaa  her  anfører  Tacitus  tre  formodede  Motiver. 
Efter  at  han  først  kortelig  har  anført,  at  nogle  heri  saa 
Ladhed,  andre  Misundelse,  kommer  det  Motiv,  han  aabenbart 
selv  tror  paa,  idet  han  siger:  Sunt,  qui  existiment,  ut  callidum 
ejus  ingenium^  ita  anxium  judicium.  Neque  enim  eminentis  vir- 
tutes  sectabatur,  et  rursum  vitia  oderat:  ex  optimis  periculicm 
sibi^  a  pessimw  dedecus  puhlicum  metuehat.  —  Muligvis  tyder 
denne  Udforlighed  ogsaa  paa,  at  han  selv  har  haft  Følelsen  af  at 
være  paa  usikker  Grund.  Noget  saadant  tyder  i  alt  Fald  et 
andet  Sted  stærkt  paa.  Det  er  fortalt,  at  Tiber  plejede  at 
holde  sig  borte  fra  Gladiatorspil.  Grunden  hertil  søger  nogle, 
efter  Tacitus,  i  hans  tædium  coetus,  andre  i  hans  Tungsind 
eller  i,  at  han  frygtede  Sammenligning  med  August,  som  altid 
havde  bivaanet  sligt  comiter]  men  han  tilføjer  da  en  tredje 
Mulighed,  som  vilde  passe  endnu  bedre  med  hans  Tiber,  men  som 
han  dog  tilsyneladende  tager  Afstand  fra,  idet  han  siger  (I,  76) : 
Non  crediderim  ad  ostentandam  saevitiam  movendasque  populi 
offensxones  concessam  filio  materiem,  quamquam  id  quoque  dictum 
eM.  Man  kan  ikke  nægte  den  Behændighed,  hvormed  Tacitus 
har  faaet  dette  Motiv  listet  ind,  sin  Beundring.  At  Læseren 
ikke  skal  tage  dette  non  crediderim  for  Alvor,  har  han  sørget 
tilstrækkelig  for  ved  hele  sin  Skildring  af  Tibers  lumske  og 
misundelige  Natur. 

Hvad  der  gælder  alle  disse  Motivkonstruktioner,  de  apo- 
diktiske  ikke  mindre  end  de  hypotetiske,  er  det  absolut  subjek- 
tive Præg,  de  bærer.  Deres  hele  Karakter  lader  derfor  ingen 
Tvivl  tilbage  om,  at  de  stammer  fra  Tacitus  selv,  ikke  fra 
hans  Kilde.  Disse  Motivkonstruktioner  bliver  da  et  nyt  Led  i 
den  Kildebehandlingsmetode,  vi.  tidligere  har  set,  og  som 
jeg  liar  betegnet  som  Reaktionsmetode ;  det,  der  reageres 
imod,  er  stadig  Kildens  Kendsgerninger,  som  Tacitus  trods  alt 
ikke  har  villet  ændre  eller  udelade. 

Denne  Metode  møder  os  dog  ogsaa  under  andre  Former, 
som  imidlertid  ere  nær  beslægtede  med  de  sidst  omtalte.  Det 
kan  saaledes  hænde,  at  han  i  sin  Iver  for  at  paanøde  Læseren 
det  Motiv,  han  ønsker,  giver  sig  til  at  vende  op  og  ned  paa 
selve  Kendsgerningen,  paa  det,  der  skal  motiveres.  Saaledes 
foreslaar  Gallus  engang  (II,  36)  i  Senatet,  at  Øvrighedsper- 
sonerne for  Fremtiden  skal  vælges  paa  een  Gang  for  fem  Aar, 
at  Legionslegateme,  samtidig  med  at  de  vælges,  skal  udses  til 
Prætor  er,  og  at  Kejseren  skal  nominare  12  for  hvert  Aar, 
altsaa  i  det  hele  60  paa  een  Gang.  Da  Kejseren  vælger 
Legaterne,  Senatet  Prætorerne,  maa  dette  Forslag,  hvis  det 
gennemføres,  i  høj  Grad  forøge  hans  Magt,  idet  Senatet  i  sit 
Valg  nu  bliver  bundet  til  en  Række  af  Kejseren  allerede  ud- 
valgte Mænd,  og  idet  denne  nu  faar  Eet  til  at  nominare  60 
paa  een  Gang.  Saaledes  opfatter  Tiber  ogsaa  Sagen,  og  han 
taler,  i  god  Overensstemmelse  med  sin  Optræden  ved  andre, 
lignende  Lejligheder,  stærkt  imod  Forslaget,  der  vilde  stille 
ham  personlig  overfor  altfor  store  Vanskeligheder:  Grave 
moderationi  suæ  tot  eliger e^  tot  diff'erre.  Tacitus  har  imidlertid 
sluttet  saaledes:  Tiber  er  ledet  af  Herskesyge;  han  taler  imod 
et  Forslag,  der  vedrører  hans  Myndighedsomraade;  altsaa  maa 
det  gaa  ud  paa  at  begrænse  dette,  og  han  siger  da  dristigt:  Haiid 
dubium  erat^  earti  scntentiam  altius  x)enetrare  et  arcana  imperii 
temptari.  Naar  han  virkelig  har  villet  faa  os  til  at  tro,  at  hin  Foran- 
staltning vilde  give  Kejsermagten  et  Grundstød,  burde  han 
dog  have  forklaret  os  det  nærmere,  men  herpaa  gør  han  af 
gode  Grunde  intet  Forsøg;  han  indskrænker  sig  til  efter 
Tibers  Tale  at  sige :  Fim  im])erii  teniiit.  —  De,  der  gaar  ud  fra, 
at  Tacitus's  Opfattelse  som  Regel  er  korrekt  og  konsekvent, 
søger  selvfølgelig  ogsaa  her  at  fortolke  hans  Ord  til  hans 
Gunst.  Men  selv  de,  der,  som  Nipperdey,  gaar  videst  i  denne 
Retning,  kan  dog  kun  fremhæve,  at  Fordelene  for  Kejseren 
ved  Gallus's  Forslag  vare  illusoriske ;  thi,  siger  han,  man  vilde 
dog  ikke  lade  de  af  ham  foretagne  Valg  gælde  efter  hans 
Død,  og  desuden  blev  der  dog  i  Forvejen  faktisk  ikke  valgt 
nogen,  han  ikke  ønskede.  Heller  ikke  denne  Betragtning  er 
dog  holdbar,  thi  her  er  jo  ikke  Tale  om  Kejserens  Magt  over 
Personer,    selv    efter    hans    Død,    men    om    den    Magt,    han    i 

levende  Live  faar  over  flere  Personer  gennem  Valget  af  flere ; 
og  hvad  det  andet  Punkt  angaar,  maa  det  dog  altid  blive  en  For- 
øgelse af  vi^  i77ipe7'ii^  at  Kejserens  faktiske  Indflydelse  faar  sit 
formelt  lovmæssige  Præg,  selv  om  Nipperdey  havde  Eet  i  sin 
Paastand,  hvad  han  dog  sikkert  ikke  har.  Men  selv  om  han 
havde  det  i  dette,  som  i  det  andet  Punkt,  er  der  jo  ikke 
bevist  andet,  end  at  Gallus's  Forslag  ikke  vilde  medføre  en 
virkelig  Forogelse  af  Tibers  Magt;  men  herfra  til  at  forklare, 
hvorledes  det  skulde  temptare  arcana  imperii  er  unægtelig  et 
stort  Spring. 

Hvor  bøjelig  en  Natur  Tacitus  i  Virkeligheden  har  været, 
hvor  rig  paa  Behandlingsmotiver,  ser  man  allerbedst,  naar  man 
sammenligner  de  forskellige  Maader,  hvorpaa  han  saa  at  sige 
trodser  sin  Tiberopfattelse  igennem  overfor  en  enkelt  Side  i 
dennes  Karakter.  Atter  og  atter  maa  han  efter  sin  Kilde  for- 
tælle om,  hvorledes  Tiber,  den  „herskesyge^  Tiber,  afslaar 
Magtens  Skin  saavel  som  dens  E-ealitet,  og  —  man  kunde 
næsten  sige  —  for  hver  Gang  har  han  en  ny  Maade  at  reagere 
paa:  Fortielser,  afledende  Randbemærkninger,  søgte  Motiv- 
konstruktioner og  nu,  i  det  sidste  Eksempel,  en  forfalsket 
Belysning  af  selve  den  omspurgte  Kendsgerning.  Selvfølgelig 
findes  der  ogsaa  Steder,  hvor  han  lader  Faktum  staa  ved  sit 
Værd,  ja  endog  roser  Tiber  i  den  Anledning,  men  saa  gør 
det  paa  en  saadan  Maade,  at  Rosen  ogsaa  her  i  Virkeligheden 
bliver  til  en  Dadel.  —  I  III,  69  ser  vi  saaledes  en  anden  Senator, 
ligesom  hist  Gallus,  optræde  med  et  Forslag  om  at  udvide 
Kejsermagten;  Tiber  taler  ogsaa  her  imod  det,  og  Tacitus 
priser  ham  i  den  Anledning  for  hans  popuJaritas^  men  rigtignok 
under  følgende  Form:  qiianto  rarior  apud  Tiberium  popularitas^ 
tanto  laetioribus  animis  accepta. 

Endelig  er  der  endnu  en  Metode,  som  jeg  vil  behandle 
sidst,  skønt  den  ikke  alene  er  den,  han  hyppigst  anvender  i 
<li8Sf3  Tilfælde,  men  ogsaa  er  den  fineste,  i  alt  Fald  den, 
hvor  Konstruktionen  er  mindst  gennemsigtig.  Den  bestaar  i 
at  betegne  Tibers  Afslag,  hans  beskedne  Handlinger  og  Ord 
som  Hykleri.  Tacitus  opfatter  dette  som  en  af  de  mest  frem- 
trædende Sider  i  ^J'ibers  Karakter;  han  mener  ogsaa,  at  der 
ikke  er  nogen  af  sine  Evner,  han  selv  sætter  saa  stor  Pris  paa. 

som  sin  Forstillelseskunst :  Nullam  aeque,  ut  rébatm%  ex  virtu- 
tibus  suis  quam  dissimulationem  diligehat  (IV,  71),  og  han  lader 
ham  da  som  sagt  ogsaa  benytte  den  i  rigt  Maal. 

Da  Tiber  i  det  første  Senatsmøde  vægrer  sig  ved  at  over- 
tage Magten,  i  alt  Fald  i  samme  Omfang,  som  August  havde 
besiddet  den,  er  hans  Vægring,  efter  Tacitus,  hyklet.  Da  han 
ti  Aar  senere,  nedbøjet  over  Tabet  af  sin  eneste  Søn,  ønsker 
at  trække  sig  tilbage  fra  Regeringen,  betragter  Tacitus  ogsaa 
dette  som  Hykleri.  Paa  samme  Maade  forklarer  han  ogsaa 
Tibers  Mildhed  overfor  mange  af  dem,  der  ere  anklagede  for 
Majestætsforbrydelse.  Naar  han  saaledes  tager  Lucius  Ennius 
i  Forsvar,  da  han  anklages  for  at  have  omsmeltet  et  Billede 
af  Tiber  og  ikke  vil  have  ham  anklaget,  trods  ivrige  Mod- 
forestillinger, kan  dette  kun  være  Hykleri. 

Der  er  i  denne  Undersøgelse  ikke  Spørgsmaal  om,  hvorvidt 
Tiber  har  været  en  Hykler  eller  ej,  men  kun  om,  hvorvidt 
det  er  lykkedes  Tacitus  at  gøre  denne  Paastand  sandsynlig, 
saa  at  den  for  os  faar  Troværdighedens  Karakter.  For  at 
gøre  en  Paastand  af  den  Art  troværdig,  maa  det  paavises, 
dels  at  vedkommende  i  det  omtalte  Tilfælde  har  handlet  eller 
talt  stik  imod,  hvad  vi  ellers  har  lært  at  kende  som  hans 
egentlige  Natur,  dels  at  den  hyklede  Optræden  er  begrundet 
i  Hensynet  til  fremmede  Formaal.  Naar  en  Gnier  pludselig 
viser  sig  gavmild,  da  bliver  jeg  mistænksom;  naar  jeg  saa 
tillige  kan  paa  vise,  at  han  er  ledet  af  et  fremmed  Motiv,  føler 
jeg  mig  berettiget  til  at  stemple  ham  som  Hykler.  Intet  af 
dette  passer  paa  Tacitus's  Tiber.  At  Tacitus  selv  har  op- 
fattet ham  som  magtsyg  og  hadefuld,  har  vi  set  tilstrækkelig 
mange  Beviser  paa,  men  tillige,  at  han  har  villet  tvinge  denne 
Opfattelse  igennem  trods  selve  det,  han  beretter  om  ham,  ved 
at  benytte  en  rig  og  afvekslende  Eække  af  Belysningsmetoder. 
Abstraherer  vi  fra  disse,  saa  at  kun  Kildens  Beretning  om 
Tibers  Beskedenhed  og  Magtlede  bliver  tilbage,  da  træder  denne 
Beskyldning  for  Hykleri  paa  en  naturlig  Maade  ind  i  Rækken 
af  hine  Metoder.  Skarpest  træder  dette  frem,  naar  vi  ser,  at 
Tacitus  gentagne  Gange  pludselig  giver  sig  til  at  forklare  Hand- 
linger, hvilke  han  hist  kun  kunde  opfatte  som  hyklede,  som  ud- 
sprungne af  en  naturhg  og  berettiget  Følelse  og  i  den  Anledning 

udtaler  eu  Ros,  som  han  ganske  vist  søger  at  give  saa  reserveret  en 
Karakter  som  muligt.  Vi  saa  saaledes  ovenfor,  hvorledes  han 
eno-anff,  da  Tiber  afslaar  at  tage  imod  en  Magtudvidelse, 
priser  ham  for  popidar'itas.  Som  Modsætning  til  de  Steder, 
hvor  han  karakteriserer  hans  Mildhed  mod  Majestætsforbrydere 
som  hyklet  kan  vi  anføre,  at,  da  Tiber  engang  optræder  paa 
lignende  Maade  overfor  en,  der  endog  har  skrevet  et  carmen 
probrosum  imod  ham,  tænker  han  slet  ikke  paa  at  erklære 
dette  for  Hykleri,  men  priser  ham  i  den  Anledning,  atter  her 
dog  selvfølgelig  paa  en  saadan  Maade,  at  det  snarest  former 
sig  til  en  Dadel  (IV,  31).  Spørger  vi  da  derefter  til  Overflod, 
hvilken  Grund  Tiber  skulde  have  haft  til  dette  Hykleri,  da 
bliver  Tacitus  os  som  Regel  Svar  skyldig;  kun  i  det  først 
omtalte  Eksempel,  da  Tiber  efter  Augusts  Død  vægrer  sig, 
søger  han  Grunden,  dels  i  hans  Frygt  for  Germanicus,  dels  i 
Ønsket  om  at  synes  valgt  af  Senatet,  dels  endelig  —  som 
sædvanlig  er  den  sidste  Grund  den,  der  har  interesseret 
Tacitus  mest  —  ad  introspiciendas  procerum  voluntates;  blot  til- 
føjes der;  verba^  vultus  in  crime^i  detorquens  recondebat  (I,  7). 
Atter  her  er  Konstruktion  bygget  paa  Konstruktion.  Naar 
Tacitus  da  ikke  selv  kan  paavise  noget  Motiv  for,  at  Tiber 
til  Tider  optræder  som  Hykler,  tvinger  han  os  til  selv  at  søge, 
om  han  mulig  ved  sin  Skildring  i  det  hele  har  gjort  sin  Paa- 
stand naturlig.  Man  kunde  da  tænke  sig,  at  selve  Hykleriet, 
efter  Tacitus's  Opfattelse,  faldt  Tiber  saa  naturligt,  at  han  saa 
at  sige  dyrkede  det  for  dets  egen  Skyld,  hyklede,  fordi  det 
faldt  ham  unaturligt  at  tale  Sandhed.  Denne  Tanke,  som  vi 
senere  skal  møde  hos  en  anden  Kildeforfatter,  har  Tacitus 
imidlertid  udelukket  for  sit  Vedkommende,  dels  derved,  at  han 
overhovedet  aldrig  fremsætter  den,  dels  ved,  at  han  saa  ofte 
lader  Tiber  optræde  ærligt,  hvor  Fristelsen  til  at  lade  ham 
være  Hykler  mindst  er  lige  saa  stor  som  i  de  anførte  Tilfælde. 
Der  bliver  da  kun  den  Mulighed  tilbage,  at  Tibers  Hykleri  er 
motiveret  af  en  Lyst  til  at  behage,  til  i  alt  Fald  at  synes 
at  være  i  Overensstemmelse  med  sine  Medmenneskers  Følelse. 
Har  dette  været  Tacitus's  Mening,  og  det  er  sikkert  naturligst 
at  tænke  sig  det  saaledes,  har  han  unægtelig  gjort  os  det 
.«»ærlig  vanskeligt  i   dette  Punkt   at  fatte  Tillid   til  ham.     Thi, 

i  god  Overensstemmelse  med  det  Billede^  han  har  dannet  sig 
af  Tiber,  fortolker  han  atter  og  atter  hans  Optræden  ud  fra  det 
modsatte  Motiv,  nemlig  fra  Trods  og  Foragt  for  Folkemenin- 
gen. —  I  IV,  36  søger  han  saaledes  Grunden  til,  at  en  Usling 
slipper  fri,  skønt  han  har  fremsat  en,  efter  hans  Mening, 
falsk  Anklage,  i,  at  han  var  almindelig  hadet:  Odium  publi- 
cum  tutiorem  faciehat.  —  Et  andet  Sted  forklarer  han  en  for- 
mentlig streng  Handling  af  Tiber  ved,  at  han  havde  erfaret, 
at  man  beskyldte  ham  for  Strenghed  (IV,  42).  —  Ved  en  tredje 
Lejlighed  skal  Tiber  have  bestemt  sig  til  at  afslaa  en  Bøn, 
fordi  han  mærkede,  at  Stemningen  i  Senatet  var  for  Ansøgeren : 
Inclinatio  scnatus  incitamentiim  Tiberio  fuit,  quo  promptius  ad- 
versaretur  (II,  38).  Troværdigheden  stiger  ikke  ved,  at  Tacitus 
ogsaa  af  og  til  giver  os  Eksempler  paa,  at  Tiber  har  handlet 
ud  fra  modsatte  Motiver. 

Selvfølgelig  lader  det  sig  ikke  let  dokumentere,  at  denne 
Skildring  af  Tiber  som  Hykler  beror  paa  en  tendentiøs  Paastand 
af  Tacitus;  man  maa  i  det  Punkt  væsentlig  indskrænke  sig 
til  at  paavise,  hvor  løs  og  ujævn  en  Karakter  selve  Paastanden 
har.  Tilfældigvis  findes  der  dog  et  enkelt  Sted,  hvor  vi  faar 
Lejlighed  til  i  særlig  Grad  at  iagttage  hans  Upaalidelighed. 
Da  Tiber  første  Gang  i  Aar  15  afslå  ar  at  modtage  særlige 
Æresbevisninger  for  sin  Person,  ledsager  Tacitus  Beretningen 
herom,  som  tidligere  anført,  med  disse  Ord:  non  ideo  faciehat 
fidem  civilis  animi.  Tibers  Afslag  beror  da  paa  Hykleri,  som 
denne  Gang  kun  kan  tænkes  begrundet  i  Lyst  til  at  vinde 
Folkegunst.  Da  han  imidlertid  i  Aar  25  igen  afslaar  et  saadant 
Tilbud,  tilføjer  Tacitus,  denne  Gang  formodentlig  umiddelbart 
efter  sin  Kilde:  Ferstitit  posthac  secretis  etiam  sermonibus 
aspernari  taJem  sui  cultum  (IV,  38).  De  udhævede  Ord  viser, 
at  Tanken  om  Hykleri  her  er  udelukket. 

Efter  alt  dette  vil  det  næppe  synes  for  dristigt  at  betragte 
Tibers  Hykleri  som  en  Konstruktion,  der  skyldes  Tacitus  selv, 
ikke  hans  Kilde,  som  en  ny  og  ikke  den  mindst  farlige  Form, 
hans  E-eaktionsbestræbelser  har  antaget.  Hans  Kunst  bestaar 
her,  som  overalt  i  det,  vi  liidtil  har  betragtet,  i,  at  han 
samtidig  med  at  gengive  os  sin  Kildes  Beretninger  saa  at 
sige   tvinger  Læseren   til   at  læse  dem  paa  en  n}^  Maade.     At 

hans  Rigdom  paa  Midler  i  dette  Punkt  er  stor,  skal  villig  ind- 
rømmes; men  den  Beundring,  vi  for  saa  vidt  skylder  hans  Op- 
findsomhed og  Bojelighed  kommer  til  at  gaa  af  paa  vor  An- 
erkendelse for  Objektivitet,  psykologisk  Forstaaelsesevne  og 
Klarhed:  hans  Tendens  giver  sig  Udslag  i  en  Eække  af 
Urimeligheder,  lose  Paastande  og  aabenbare  Selvmodsigelser, 
der  dog  ofte  ere  for  haandgribelige  til  at  kunne  frembyde 
nogen  egentlig  Fare. 


Der  er  ingen  Grund  til  at  tvivle  om,  at  det  har  været 
Tacitus's  Alvor,  naar  han  i  Begyndelsen  af  Annalerne  siger, 
at  han  vil  skildre  Tibers  Historie  sine  ira  et  studio.  Det  har 
været  hans  bevidste  Formaal,  som  har  gjort  sig  gældende 
overalt,  hvor  hans  Opgave  var  at  samle  sine  Kilder,  gøre  et 
Udvalg  mellem  dem  og  gengive  deres  Beretning  med  relativ 
Nøjagtighed.  Saa  snart  han  imidlertid  skulde  til  at  give  af 
sit  eget,  kritisere,  karakterisere  og  belyse,  har  det  andet,  hans 
Tendens,  faaet  Magten.  Hvad  dette  andet  har  været,  kunde 
synes  besvaret  i  det  foregaaende:  som  en  laudator  temporis 
acti  har  Tacitus  med  Domitians  Tyranregimente  for  Øje  og 
med  sin,  som  han  selv  kalder  det,  romerske  Kærlighed  til 
Fortiden,  til  den  gamle  Senatsfrihed,  givet  os  et  forvrænget 
Billede  af  Tiber,  der  naturlig  for  ham  kom  til  at  staa  som 
særlig  Repræsentant  for  den  ny.  Omvæltningens  Tid.  Lad 
denne  Følelse  imidlertid  have  været  nok  saa  stærk,  den  kan 
dog  ikke  alene  forklare  os,  at  en  intelligent  og  særlig  kritisk 
anlagt  Natur  har  kunnet  give  os  en  Karakterskildring,  der 
gaar  lige  imod,  hvad  han  har  fundet  i  sine  Kilder. 

Af  hans  egne  Udtalelser  erfarer  vi  nu,  at  der  paa  hans 
'i'id  har  eksisteret  Beretninger,  han  selv  betegner  som  divul- 
yatUy  og  som  skildrede  Tiber  med  sorte  Farver.  Allerede  i 
I,  I  siger  han:  Tiherii  Oaiqiie  et  Claudii  ae  Neronis  res,  floren- 
tibus  Ipsis  oh  metum  fahae,  postquam  occiderant,  recentihus  odds 
compositae  simt.     Tydeligere   kommer   det  dog  frem  i   IV,    11, 

hvor  han  imøclegaar  et  Rygte  om,  at  Tiber  skal  have  været 
Skyld  i  Drusus's  Død.  Han  siger  da:  Neque  quisquam  scrip- 
tcr  tam  infensus  extitit,  ut  Tiherio  ohjedaret,  quum  omnia  alia 
conquirerent  intenderentque,  og  han  benytter  Lejligheden  til  at 
advare  mod  løgnagtige  Historier  om  ham,  der  vare  gængse  og 
bleve  læste  med  Begærlighed  (divulgata  atque  incredibilia  avide 
accepta). 

Her  har  vi  da  en  Nøgle  til  Forstaaelse  af  Modsigelserne 
hos  Tacitus.  Hans  Kritik  har  naturlig  afholdt  ham  fra  at 
benytte  disse  Fortællinger,  der  af  ham  selv  betegnes  som  fdbu- 
losa  et  immania^  og  som  vi  vil  finde  i  rigt  Maal  hos  andre 
Forfattere,  men  han  har  ikke  formaaet  at  gøre  Skridtet  helt 
ud:  selve  det  gængse  Billede  af  Tibers  Personlighed  har 
passet  for  godt  med  hin  Følelse  til,  at  han  kunde  frigøre  sig 
fra  det.  Han  har  da  villet  Maalet  uden  at  ville  Midlerne. 
Men  hertil  kommer  endnu  noget  andet,  som  yderligere  maatte 
friste  ham  til  at  søge  til  hint  Tiberbillede,  selv  om  han  der- 
ved kom  til  at  gaa  sine  egne  Veje.  Tacitus  har  nemlig  lige 
saa  lidt  som  andre  romerske  Historikere  forstaaet  den  Resig- 
nationens Kunst,  der  bør  være  Historieskriverens  første;  ogsaa 
for  ham  har  det  tydelig  nok  været  et  væsentligt  Formaal  utile 
dulci  miscere  —  kort  sagt,  ogsaa  han  har  haft  nok  saa  meget 
af  Retorens  Evne  og  Tilbøjeligheder  i  sig.  Forinden  jeg 
imidlertid  gaar  over  til  i  det  enkelte  at  paavise,  hvorledes 
ogsaa  denne  Side  i  hans  Forfatterpersonlighed  bidrager  til  at 
svække  hans  Troværdighed,  vil  jeg  straks  fremhæve,  hvorledes 
han  selv  har  udtalt  sig  om  dette  Punkt. 

Den  Tidsperiode  i  Roms  Historie,  de  23  Aar,  Tacitus 
havde  sat  sig  for  at  skildre  i  sine  Annalers  seks  første  Bøger^ 
var  i  en  ualmindelig  Grad  blottet  for  Begivenheder  og  ejen- 
dommelige Personligheder.  At  Tacitus  har  følt  dette,  lægger 
han  ingenlunde  Skjul  paa,  idet  han  beklager,  at  det,  han  her 
har  at  berette,  er  loarva  et  levia  memoratu  (IV,  32);  det  kan 
vel  være  gavnligt  at  lære  det  at  kende,  men  minimum  obleeta- 
tionis  adferunt  (IV,  33)  paa  Grund  af  rerum  similitiido  et  sa- 
tietas.  Han  har  da  betragtet  det  som  en  Opgave  at  bringe 
Liv  og  Afveksling  i  og  tillige  Belæring  af  dette  Øde.  Dette 
Hensyn    har    vistnok    spillet   en    nok   saa   stor  Rolle   for  ham 

som  ønsket  om  at  afmale  Tiber  saa  sort  som  muligt.  Paa 
anden  Maade  vil  det  blive  noget  vanskeligt  at  forstaa,  ikke 
alene  den  overlegne  Koldblodighed,  hvormed  han  i  det  hele 
har  kunnet  holde  alle  hine  Fabelhistorier  tilbage,  da  de  dog 
maatte  passe  saa  godt  med  det  Syn,  han  vilde  gøre  gældende, 
men  endnu  mere  den  Sorgløshed,  hvormed  han  nu  atter  og 
atter  lader  os  hore  om  højsindede  Handlinger  og  noble  Tanker 
hos  „Tyrannen" ;  thi  dette  tyder  langt  mindre  paa  den  liden- 
skabelige Fanatiker,  der  lader  alt  gennemsyres  af  sin  hade- 
fulde Følelse,  end  paa  den  betænksomme  Kok,  der  strør  sine 
skarpe  Elr^^dderier  med  mere  eller  mindre  gavmild  Haand  rundt 
over  Grydens  Indhold. 

Det  vil  da  ikke  synes  saa  besynderligt,  at  en  Forfatter, 
hvis  Sjæl  i  Forvejen  var  stemt  for  den  gamle  Republik,  og 
hvis  Formaal  ikke  mindst  var  at  underholde,  naar  han  fore- 
fandt to  hinanden  modsatte  Skildringer  af  samme  Person,  den 
ene  jævnt  kedelig  og  dagligdags,  den  anden  med  stærk  Kolorit 
for  Fantasi  og  Følelse,  har  foretrukket  den  sidste.  Men  da 
hans  Vej  hertil  ikke  kunde  blive  den  sædvanlige  og  naturlige, 
Skandalehistoriernes,  blev  den  Reaktionsbemærkningernes, 
Motivkonstruktionernes,  Fortielsernes  —  derfor  tillige  Urimelig- 
hedernes og  Modsigelsernes.  Som  typisk  Eksempel  kan  her 
nævnes  hans  Omtale  af  Tibers  formentlige  Vellyst  Denne 
Side  hører  altfor  godt  med  til  T3rranbilledet  til,  at  han  skulde 
have  vraget  det,  da  han  forefandt  det  i  nogle  af  Kilderne  og 
i  Mængdens  Krøniker;  men  de  Skildringer  og  Historier,  hvor- 
paa  dette  var  baseret  (vi  kender  dem  fra  Sueton),  har  fore- 
kommet ham  altfor  modbydelige  og  urimelige  til,  at  de  har 
kunnet  staa  for  hans  kritiske  Sans.  Resultatet  bliver  da  det 
besynderlige,  at  den  samme  Mand,  hvem  han  priser  for  antiqua 
parsimonia  (IH,  52j,  betegner  som  .nullis  vohqytatihus  avocatus 
(in,  37),  og  om  hvem  han  ikke  har  et  eneste,  selv  det  uskyl- 
digste. Kærlighedseventyr  at  berette,  hist  og  her,  uden  nogen 
Fjjrbindelse  eller  Begiundelse,  siges  at  være  optaget  af  secretæ 
iiljidi7m  (I,  4;  IV,  67);  kun  et  enkelt  Sted  (VI,  i)  gaar  han 
noget  mere  ind  paa  Sagen,  men  da  paa  en  saadan  Maade,  at 
vi  kun  hører  Retorens  Veltalenhed,  ikkc^  mærker  til  Historikerens 
Undersøgelse. 

Tacitus's    retoriske    Tilbøjeligheder    kommer    bl.  a.  frem  i 
hans    Lyst    til    at   fremsætte    docerende    Sentenser,    hvor    han 
mener,  at  Lejlighed  gives.     Tibers  Brev  til  Senatet,   som  be- 
gynder med  de  bekendte  Ord:  Quid  scriham  vohis  aut  quomodo 
scribam  aut  quid  omnino  non  scriham  hoc  tempore^  di  me  deaeque 
pejus  perdant,  quam  perire  me  cotidie  sentio,  si  scio^  giver  ham 
Anledning  til  en  lang  moraliserende  Udgydelse  om  Tyrannernes 
facinora  atque  flagitia^  der  ingenlunde   vidner  om,   at  han  har 
forstaaet   at  stille   den  rette   sjælelige   Diagnose  for  dette  Til- 
fælde (VI,  6). — At  Tiber  har  vist  sit  animus  degener  yeå  Sit  Sii- 
slaa  Titel    som  j;a^er  patriae,    leder  ham  til  at  minde   om,    at 
cetera   principibus  statim  adesse;   unum  insatiahiliter  parandum^ 
prosperam  sui  memoriam;  nam  contemptu  famae  contemni  virtutes. 
(IV,  38).  —  Søger  han  saaledes  ikke  at  lade  Lejligheden  til  at 
give  sine  Læsere  Stof  til  Eftertanke  og  Belæring  gaa  ubenyttet 
hen,    er   det    ham    som    den  omsigtsfulde   Retor   ogsaa   om  at 
gøre   at  holde  deres  Følelse   varm.     Dette   kommer  særlig  ofte 
frem  i  hans  Stil  og  i  den  Maade,  hvorpaa  han  søger,  snart  at 
understrege,  snart  at  give  dulgte  Antydninger.  Diversa  omnium^ 
quæ  unquam  accidere^  civilium  armorum  fades ^  siger  han  i  An- 
ledning af  de  germaniske  Legioners  Oprør  (I,  49) ;   haud  alias 
intentior    popidus^    i    Anledning    af  Pisos    Sag   (III,    11);    non 
alias    magis    anxia    et    pavens    civitas,    ved    Omtalen    af    Sa- 
binus's    Proces    (IV,    69);    quo    non    aliud    atrocius   visum^    om 
Drusus's    Skæbne    (VI,    24).     Den    Art  Overdrivelser,    som    vi 
finder  i  Mængde  hos  Tacitus,  er  dog  ret  tilgivelig:  de  ere  lette 
at    attrapere    for    en    nogenlunde    kritisk    Læser,    paa    samme 
Maade,   som  naar   han  fortæller,   at  Tiber   sagde   de  bekendte 
Ord:  ^0  homines  ad  servitutem  paratos  l^  quotiens  curia  egre- 
diehatur  (III,  65).   Mindre  uskadeligt  er  det,  naar  han  ofte  be- 
nytter  retoriske   Pragtblomster   fil    at    pynte   paa   den   simple 
Beretning  og  sætte  Følelsen  i  Bevægelse  ved  rædselvækkende 
Skildringer   og  Lamentationer,    der    slet    ikke    svarer  til  selve 
det,   der  berettes,  ja  ofte   i   sig  selv  indeholder  Urimeligheder 
og  Modsigelser.    Som  Eksempel  blandt  mange  kan  tjene,  hvad 
Titius  Sabinus's  Skæbne   giver  ham  Anledning   til  i  den  Eet- 
ning.     Manden    er    anklaget    og   af  Senatet   dømt  for  at  have 
stræbt  Tiber  efter  Livet ;  Forhandlingen  dér  maa  være  foregaaet 

den  1ste  Januar,  og,  som  almindeligt,  eksekveres  Dommen 
øjeblikkelig.  Tacitus  skildrer  da,  hvorledes  Sabinus  føres 
til  Retterstedet,  med  følgende  Ord:  Trahehatiir  damnahis, 
quanhim  obducta  veste  et  adstridis  faucihus  niti  poterat,  clami- 
tatis  sic  inchoari  annum,  has  Sejano  victimas  cadet'e.  Quo  intendisset 
oculos^  quo  verba  acciderent,  fuga,  vastitas;  deseri  itinera^  fora:  et 
quidam  regrediehantur  ostentabantque  se  rursum,  id  ipsum  pa- 
veiites,  quod  timulssent  (IV,  70).  Denne  Skildring,  der  frem- 
træder under  Form  af  historisk  Beretning,  er  en  Udmaling, 
der  kun  kan  skyldes  Tacitus's  retoriske  Pen:  at  en  Mand, 
hvis  Hoved  er  tilhyllet,  og  hvis  Strube  er  sammensnøret, 
skulde  raabe  saa  højt,  at  Gader  og  Torve  tømmes,  er  en 
dristig  Tanke,  at  han  tillige  skulde  intendere  oculos,  en  umulig. 
Med  ægte  taciteisk  Kunst  udmaler  han  derefter  de  Følelser, 
denne  Begivenhed  vækker,  saaledes  at  han  lægger  Ordene  i 
Mængdens  Mund:  Quem  enim  diem  vacuumpoena,  ubi inter sacra 
et  vota,  quo  tempore  verbis  etiam  profanis  abstineri  mos  esset, 
vincia  et  laqueus  inducantur?  Non  inprudentem  Tiberium  tantam 
invidiam  adisse:  quæsitum  meditatumque ,  ne  quid  impedire 
credatur,  quo  minus  novi  magistratus,  quomodo  delubra  et  altaria, 
sic  carcerem  recludant.  Naar  en  Læser  herimod  vilde  ind- 
vende, at  Tiber  dog  ikke  godt  kan  være  Skyld  i,  at  Sabinus 
netop  henrettes  den  1ste  Januar,  siden  han,  der  opholder  sig 
paa  Kapri,  i  sit  Brev  kun  har  antydet,  at  han  ønsker  Manden 
straffet  (ultionem  haud  obscure  poscebat),  kan  Tacitus  ganske 
vist  dertil  svare,  at  det  jo  ikke  er  ham,  men  Mængden,  der 
retter  dette  Angreb  paa  Tiber.  Selvfølgelig  er  dette  dog  kun 
en  retorisk  Form,  hvorunder  han  her  og  ofte  ellers  giver  sine 
egne  Følelser  Luft. 

Det  er  da  tydeligt,  at  Tacitus  ogsaa  paa  denne  Maade 
har  g.jort  sit  for  at  bøde  paa  sin  Kildes  knappe  Tørhed. 
Denne  har  imidlertid  ogsaa  formelt  generet  ham  ved  sin  strengt 
annalistiske  Form,  idet  den  uden  Overgange  har  opregnet  Be- 
givenhed efter  Begivenhed,  og  om  end  Tacitus  i  Hovedsagen 
har  maattet  bevare  den  og  derfor  ofte  kommer  til  at  give  os 
en  Afspejling  af  denne  Opregningsform,  ser  vi  dog  meget 
hyppig®  Eksempler  paa,  hvor  store  Anstrengelser  han  har 
gjort  sig  for  at  bøde  derpaa.    En  nærmere  Iagttagelse  af  disse 

Steder  giver  os  endog  en  værdifuld  Bekræftelse  paa  den  An- 
tagelse, at  Tacitus  nok  saa  meget  har  været  Retoren,  som 
den  ensidige  Partimand.  Det  viser  sig  nemlig,  at  en  stor 
Mængde  netop  af  de  krasseste  blandt  de  E-eaktionsbemærk- 
ninger,  der  ere  omtalte  ovenfor,  tillige  gør  Tjeneste  som  Over- 
gangsbroer,  snart  saaledes,  at  de  som  et  Slags  indledende 
Akkompagnement  skal  stemme  Sindet  til  efter  en  tør  Op- 
regning at  følge  Tacitus's  egne  Veje  (f.  Eks.  II,  50  in.),  snart 
omvendt  for  at  bringe  Sindet  til  Ro  og  knytte  en  naturlig 
Forbindelse  med  et  følgende  mere  tørt  og  objektivt  Stof  (f.  Eks. 
III,  60  in.).  Undertiden  kan  en  saadan  Vending  endog  være 
saa  dunkel,  dens  Mening  i  alt  Fald  saa  søgt,  at  den  synes  kun 
at  have  haft  hin  rent  formelle  Betydning.  Efter  at  han  saa- 
ledes engang  har  fortalt  en  Anekdote  om  Agrippina  og  et  i 
den  Anledning  opstaaet  Rygte  om,  at  Tiber  vilde  hende  til 
Livs,  dannes  Overgangen  til  en  Opregning  af  asiatiske  Stæder, 
som  havde  indsendt  Ansøgninger  til  Senatet,  med  disse  Ord: 
Secl  CaesaTj  quo  famam  averteret,  adesse  frequens  senatui,  legatosque 
Asiae  etc.  (IV,  55  in.).  Med  saadanne  Steder  for  Øje,  og  naar 
man  tillige  ser,  hvor  ofte  netop  de  værste  Udfald  mod  Tiber 
findes  i  den  Art  Vendinger,  kunde  man  næsten  fristes  til 
at  tro,  at  det  har  været  Tacitus  endnu  mindre  Alvor  med  dem 
end  forudsat  ovenfor.  (Sml.  endv.  I,  72;  II,  5;  III,  24;  31;  38; 
56  in.;  66  in.;  IV,  7;  15;  18  in.;  31  in.;  36  in.;  42  in.;  52  in.; 
66  in.;  VI,  27  in.;  29  in.;  38  in.). 

En  anden  Særegenhed  ved  Tacitus's  stilistiske  Kunst  er 
hans  Evne  til  at  bibringe  Læseren  Forestilling  om  et  Liv  og 
en  Bevægelse  i  Udviklingen,  som  han  i  Virkeligheden  ikke 
har  underbygget  med  Kendsgerninger.  Saaledes  er  Tibers 
Karakter,  efter  hans  Paastande,  i  stadig  Udvikling,  forværres 
uafbrudt ;  allerede  ved  Regeringstiltrædelsen,  atter  ved  Drusus's 
Død  sker  der  en  Forandring  til  det  værre  (IV,  7);  da  Livia 
dør,  begynder  der  et  praerupta  et  urgens  dominatio  (V,  3), 
og  endelig  efter  Sej  ans  Fald  in  scelera  ae  dedecora  prorupit 
(VI,  51).  Medens  det  ikke  kan  nægtes,  at  Tacitus  virke- 
lig for  det  sidste  Omslags  Vedkommende  har  givet  os,  i 
alt  Fald  formentlige.  Beviser,  svæver  de  to  andre  endog  i  hans 
egen    Fremstilling    i    Luften    som    rent    løse    og    ubegrundede 

Paastande,  der  tager  sig  saa  meget  besynderligere  ud,  som 
han  allerede  har  skildret  os  Tiber  ved  hans  Optræden  i  Se- 
natsmødet for  hans  Regeringstiltrædelse  som  en  lumsk  og 
grusom  Tyran.  —  Det  samme  Maal  søger  han  ofte  at  naa  paa 
en  mindre  haandgribelig  Maade  ved  Anvendelse  af  særlige 
Ord  eller  Former.  En  Vending  som  følgende:  Paulatim  dehinc 
ab  indecoris  ad  infesta  trayisgrediebantur  (III,  66,  om  Senatet) 
er  retorisk  set  ikke  alene  fortræffelig  som  Overgangsled,  men 
den  egner  sig  tillige  til  at  holde  Læserens  Sind  i  Spænding, 
og  anden  Mening  har  den  heller  ikke;  det  samme  gælder  den 
hyppige  Anvendelse  af  Inkoativformer,  som  adolescebat  (II,  60), 
fatiscehant  (HI,  38)  o.  lign. 

Endelig  er  der  et  Omraade,  hvor  Tacitus's  Evne  i  denne 
Retning  træder  stærkere  frem  end  paa  noget  andet.  Det  er 
hans  Karaktertegning.  Han  har  her  i  Virkeligheden  benyttet 
saa  at  sige  alle  de  Midler,  en  udviklet  Retorik  kan  tilbyde, 
og  tillige  gjort  det  saaledes,  at  han  har  benyttet  et  særligt 
til  at  tegne  hver  enkelt  af  disse  Bøgers  tre  Hovedpersoner, 
Tiber,  Germanicus  og  Agrippina.  Det  kan  straks  og  uden 
Overdrivelse  siges,  at  han  særlig  for  de  to  af  dem  har  gjort 
det  paa  en  saadan  Maade,  at  det  Billede,  enhver  mindre  kri- 
tisk Læser  maa  komme  til  at  bevare,  langt  mindre  bliver 
Resultatet  af,  hvad  der  virkelig  er  berettet,  end  af  den  reto- 
riske Forfatters  Belysningskunst.  For  Tibers  Vedkommende 
er  der  ganske  vist  allerede  i  det  foregaaende  givet  ikke  faa 
Eksempler  derpaa,  men  medens  vi  hist  saa  Tacitus  i  Reaktions- 
stilling  overfor  en  modstridende  Kilde,  skal  vi  nu  se  ham 
gaa  sine  egne  Veje.  Det  Middel,  han  da  her  har  anvendt, 
er  de  tilslørede  Antydninger,  der  netop  som  saadanne  altid 
vil  kunne  øve  deres  magiske  og  hildende  Virkning  paa  Læseren. 

Et  tilsyneladende  tilfældigt  Ordvalg  kan  allerede  her  blive 
af  Betydning.  Naar  han  saaledes  vil  fortælle,  at  Tiber  ikke  lod 
sig  nøje  med  at  deltage  i  Senatets  Retsforhandlinger,  men  ogsaa 
liyppig  var  til  Stede  ved  de  prætoriske  Domstoles  Forhandlinger, 
og  udtrykker  det  saaledes:  Nec  patrum  cognitionihus  satiat^is 
etc.  (I,  75),  maa  Brugen  af  det  sidste  Ord  nødvendig  lede 
Forestillingen  hen  paa,  at  Tiber  har  fundet  en  Nydelse  i  at 
være  til  Stede  ved  Senatets  „grusomme"  Domfældelser  og  nu 


TACITUS.  45 

Søger  yderligere  Pirring  af  den  Art  ogsaa  andet  Steds ;  Læseren 
vil  da  naturlig  glemme,  at  han  hidtil  kun  har  hørt  om  tre 
Frikendelser  i  Senatet,  alle  tilmed  foranledigede  af  Tiber 
selv.  Om  den  mindre  loyale  Maade,  hvorpaa  han  under  Libos 
Sag  lader  ham  jurare^  at  han  vilde  have  benaadet  denne,  vil 
blive  fortalt  nedenfor.  —  Hyppigere  giver  han  os  dog  disse 
Antydninger,  ikke  ved  et  enkelt  Ord,  men  ved  en  Sætning 
eller  Vending,  der  skal  „vejlede"  Læseren.  Cæcilius  Cornutus 
dræber  sig  selv,  forinden  hans  Sag  kommer  til  Undersøgelse, 
quia  periculum  pro  exitio  habebatur.  tilføjer  Tacitus  (IV,  28). 
Dette  maa  give  Læseren  det  Indtryk,  at  den  Gang  var  den 
blotte  Anklage  nok  til  at  volde  Døden;  en  nærmere  Under- 
søgelse viser  imidlertid,  at  Tacitus  til  Dato  —  Tibers  Ilte 
E-egeringsaar  —  kun  har  omtalt  een  Dødsdom,  og  den  blev 
fældet  uden  Tibers  Vidende  og  meget  imod  hans  Vilje,  i 
Clutorius  Priscus's  Sag.  Ogsaa  i  Tacitus's  Fortælling  om 
denne  vil  man  finde  Eksempler  paa  hans  Kunst:  Agrippa 
havde  i  Senatet  talt  for,  Lepidus  imod  Dødsstraffen.  Tiber 
dadlede  da  Senatet  solitis  sibi  ambagibus  .  . .  quum  laiidaret  Lepidum 
neque  Agrippam  argueret  (III,  51).  Man  vil  forstaa,  at  det  herved 
skal  antydes,  at  Tibers  Vrede  dog  ikke  har  været  saa  alvorlig 
ment.  —  Naar  endvidere  Senatet  har  tilkendt  Camillus  insignia 
triumphalia  i  Anledning  af  en  heldig  ført  Krig  i  Afrika,  da  tilføjer 
Tacitus:  quod  Camillo  ob  modestiam  vitae  impune  fuit  (II,  52), 
som  om  Tiber  ellers  havde  for  Vane  at  hævne  sig  paa  dem. 
Senatet  viste  Gunst.  —  Naar  den  retskafne  Nerva,  en  af 
Tibers  bedste  Venner,  berøver  sig  selv  Livet,  trods  dennes 
indstændige  Bønner,  da  antydes  det  ikke  desto  mindre,  at 
han  har  frygtet  Døden  af  Tibers  Haand  (VI,  26).  —  Det 
er  da  i  det  hele  ikke  faa  Misgerninger  af  Tiber  og  andre, 
Tacitus  paa  denne  Maade  faar  antydet;  han  har  ikke  haft 
Mod  eller  Kritikløshed  nok  til  at  meddele  dem  som  Kends- 
gerninger, men  lader  da  ofte  andre  have  Ansvaret  ved  at  til- 
føje et:  occidtus  rumor  incedebat^  credebatur,  ferebant  eller  ved 
selv  at  tilføje  et  dubium  an^  fortasse  el.  lign.  Paa  denne  Maade 
antydes,  at  Livia  har  dræbt  Cajus  og  Lucius,  ja  selve  den 
76aarige  August;  denne  har  myrdet  Hirtius  og  Pansa,  Tiber 
Agrippa  Postumus,  Agrippina  o.  m.  fl. 

Der  findes  dog  ogsaa  Steder,  hvor  Tacitus  ikke  udtaler  sig 
tvivlende  om  Sagen  selv,  men  hvor  hele  Sammenhængen  viser, 
at  han  intet  sikkert  har  vidst,  og  hvor  derfor  Udeladelsen  af 
et  rumor  est  eller  credehatur  næsten  maa  betragtes  som  en 
Tilfældighed.  Da  Tiber  saaledes  er  rejst  [til  Kapri,  spaar  Astro- 
logerne, at  han  ikke  mere  vil  betræde  Rom;  mange  misfor- 
stod dette  og  talte  da  om,  at  han  snart  skulde  dø,  —  unde 
exitii  causa  multis  fuit^  siger  Tacitus  (IV,  58)  og  lader  os  der- 
ved forstaa,  at  Tibers  Vrede  har  ramt  de  skyldige.  Denne 
Beskyldning  er  dog  slet  og  ret  retorisk  Opspind,  der  endog 
denne  Gang  paa  en  Maade  lader  sig  gribe  paa  fersk  Gerning. 
Allerede  den  Omstændighed,  at  han  ikke  omtaler  et  eneste 
Tilfælde  af  den  Art,  maa  gøre  os  mistænksomme;  men  dertil 
kommer,  at  vi  med  fuld  Sikkerhed  kan  gaa  ud  fra,  at  Spaa- 
dommen  er  fabrikeret  post  eventum,  altsaa  efter  Tibers  Død, 
—  saa  at  hele  Blodgerningen  opløser  sig  til  intet.  Denne 
Beskyldning  ligner  meget  en  anden,  han  fremsætter  i  VI,  19, 
at  Tiber  pludselig  skulde  have  ladet  alle  dem,  der  vare  an- 
klagede for  Meddelagtighed  i  Sejans  Sammensværgelse  dræbe 
uden  Lov  og  Dom.  Beretningen,  som  han  dog  vel  nok  har 
øst  af  en  eller  anden  uren  Kilde,  giver  ham  imidlertid  Anled- 
ning til  at  udfolde  et  særligt  Pragtnummer  af  retorisk  Vel- 
talenhed. 

Tacitus's  Tendens  gaar  da  i  Retning  af  at  ane  Mord  og  For- 
brydelser, hvor  det  er  ham  muligt;  derved  opnaar  han  først  og 
fremmest  at  undgaa  den  r&rum  similitudo  et  satietas,  han  klager 
over.  I  intet  Afsnit  af  hans  Værk  træder  denne  Tendens  dog  stær- 
kere frem  end  i  Fortællingen  om  Cn.  Pisos  Sag.  Da  Tacitus 
aabenbart  her  har  haft  udførligt  og  paalideligt  Materiale  i  sin 
Kilde,  og  han  meddeler  dette  samvittighedsfuldt,  samtidig 
med  at  han  vil  hævde  sin  egen  modstridende  Opfattelse,  træder 
hans  hele  retoriske  Antydningskunst  intet  Steds  saa  klart  frem 
8om  netop  hor,  og  jeg  vil  da  foretrække  at  dvæle  noget  ud- 
førligere ved  hans  Behandling  af  denne  Sag  fremfor  at  samle 
flere  spredte  Eksempler. 

Af  det,  han  med  og  uden  Omsvøb  fortæller  om  denne  Sag, 
erfarer  vi  følgende.  Germanicus,  en  fint  dannet,  men  aabenbart 
blød  og   paavirkelig  Natur,    er  af  Tiber   og   Senatet  gjort   til 

Prokonsul  over  Orienten  med  ekstraordinær  Myndighed.    Sam- 
tidig udnævner  Tiber  Piso  til  Legat  over  Syrien,   altsaa   i   en 
Germanicus  underordnet   Stilling.     Denne   Piso,   Type   paa   en 
af  Eepublikens  Aristokrater,  er  hovmodig,   hensynsløs   og  ind- 
skrænket.    Disse    to  Mænd    havde    nu  hver  for   sig  en  liden- 
skabelig og  herskesyg  Hustru  ved   deres   Side,   Agrippina   og 
Plancina;    og    dertil    kom,    at    Piso    havde    mange    personlige 
Fjender  i  Germanicus's  Omgang,  hvilke  hans  Hovmod  let  kan 
have  paadraget  ham,  og  disse,  der  vare  callidi  accendenclis  offen- 
sionibus  (H,  57),  gjorde  ved  overdrevne  og  løgnagtige  Beskyld- 
ninger deres  til,    at  uforsigtige,   maaske  ogsaa  ulovlige,  Hand- 
linger af  Piso   kom  til  at  staa  i  det  værste  Lys.     Der  opstod 
da  Had  mellem  de  to  Mænd,  hvis  indbyrdes  Stilling  jo  i  For- 
vejen  var  vanskelig  nok,   og  det  endte  med  aabenbart  Fjend- 
skab.   Da  bliver  Germanicus  syg,  og  man  faar  ham  til  at  tro, 
at  Sygdommen   skyldes  Pisos  og  Plancinas  Efterstræbelser.     I 
sin  Forbitrelse  herover  befaler  han  Piso  at  forlade  Provinsen, 
og  denne   sejler  ogsaa  virkelig  bort.     Da  han  imidlertid  kort 
efter  hører,  at  Germanicus  er  død,  viser  han  og  navnlig  Plan- 
cina deres  Glæde  paa  en  hensynsløs  Maade,  og  han  gør  nu  et 
fuldstændig  ulovligt  Forsøg  paa  med  Vold  at  sætte  sig  i  Be- 
siddelse af  sin  Provins  igen.     Dette  mislykkes,  og  han  vender 
da  tilbage  til  Rom,  hvor  han  af  Germanicus's  Venner  anklages 
for   Giftmord,    oprørske   Handlinger  og  for   at  have  ytret  sin 
Glæde   over  Kejsersønnens  Død.     Senatet  anmoder   Tiber   om 
at   benytte   sin   kejserlige  Strafferet  og  dømme   i  Sagen,   men 
han   afslaar   det   og  indskrænker   sig  til  at  indlede  Sagen  med 
at  formane  Dommerne  til  Upartiskhed  og  Besindighed;   tillige 
forlanger    han,    at   der   skal  ses   bort  fra   Beskyldninger,    som 
angaar  ham  personlig,    altsaa  fra,   at  den   anklagede   har  ytret 
Glæde  over  noget,  som  maatte  volde  ham  Sorg.    Undersøgelsen 
i  Senatet  fører   til  det  Resultat,    at  Piso   frikendes  for  Mord- 
anklagen fveneni  crimen  visus  est  diluisse;  quod  ne  accusatores 
quidem  satis  firmahant  HI,  14),  men  forøvrig  erklæres  skyldig. 
Den  Straf,   han  nu  kunde  vente   sig  for  sin  egenmægtige  Op- 
træden, var  haard  nok  til,  at  den  stolte  Aristokrat  foretrak  at 
berøve  sig  Livet,   inden  Dommen  faldt.     For  Senatet  stod  der 
da  tilbage   at   domme  Plancina   og  en  af  Sønnerne,  der  havde 

været  med  til  at  angribe  Provinsen,  om  end  mod  sit  Ønske. 
Tiber  gjorde  sit  til.  at  Dommen  blev  mild.  Plancina,  hvem 
man  vel  egentlig  intet  havde  at  anklage  for,  efter  at  Tiber  forst 
havde  forlangt  Frikendelse  for  de  personlige  Fornærmelser 
mod  ham.  slap  helt  in:  den  nnge  Piso  blev  forvist  paa  10  Aar. 
Dette  er  i  Virkeligheden,  kort  sammenfattet,  de  eneste 
Kendsgerninger,  Taciros  har  at  meddele  om  denne  Sag.  Det 
er  dog  ikke  helt  usandsynligt,  at  han  har  fortiet  noget,  der 
vilde  lade  os  se  Pisos  Optræden  i  et  mildere  Lys.  Efter  For- 
tæUingen  maa  man  nemlig  tro,  at  Skylden  i  alt  væsentligt 
ligger  paa  hans  Side,  men  af  og  til  felder  der  dog  Bemærk- 
ninger, som  tyder  paa,  at  ogsaa  Germanicus  har  haft  sin  Del. 
Jeg  tænker  dermed  ikke  saa  meget  paa  den  ganske  vist  noget 
mærkelige  Indrommelse.  vi  faar  i  II,  57,  og  som  passer  saa 
lidt  med  den  ovrige  Tone,  at  Germanicus's  Venner  fremsatte 
lognagtige  Beskyldninger  mod  Piso.  Derimod  synes  det  mere 
besynderligt^  at  Germanicus  ligefrem  foretager  Dispositioner 
af  Betydning  for  at  krænke  Piso  (II,  58),  ligesom  det  ogsaa 
indrømmes,  at  Befolkningen  i  Syrien  var  delt  i  to  Lejre,  efter 
som  de  holdt  med  Germanictts  eller  Piso  iJL  73);  endvidere 
tager  det  sig  ogsaa  underligt  nd,  at  vi  ofte  horer  om,  at  Piso 
retter  Bebrejdelser  mod  Germanictts  (£  Eks.  II,  69),  men  aldrig 
noget  nærmere  om,  hvorpaa  de  ere  gaaede  ud,  i  det  højeste  kun 
almindelige  Antydninger  om  hixus  et  superbia  »H,  78),  medens 
vi  derimod  omvendt  faar  nok  at  vide  om  Pisos  Fejl  i  alle 
Enkeltheder.  Endelig  indeholder  Beretningen  ogsaa  en  Uklar- 
hed i  et  ikke  uvæsentligt  Punkt,  nemlig  i  Sporgsmaalet  om, 
hvorfor  Piso  forlod  Provinsen.  Forst  hedder  det,  at  han  selv 
som  Folge  af  Germanicus's  amtumeliae  bestenmier  sig  til  at 
rejse  '  II,  69^  men  kun  en  Tid  holdes  tilbage  ved  dennes  Syg- 
dom ;  da  han  saa  faar  et  Brev  fra  ham,  hvori  han  amieitiam  ei 
retiuntinbat  (c.  70),  rejser  han  for  Alvor.  Er  det  virkelig  gaaet 
saaledes  til,  taler  det  a%jort  til  Fordel  for  Piso,  dels  fordi 
det  viser,  at  det  ikke  kan  have  været  ren  og  bar  Lyst  til  at  chika- 
nere, der  har  ledet  ham,  naar  han  af  egen  Drift  tor  bestemme 
sig  til  at  forlade  en  Provins,  Kejseren  har  sat  ham  over,  dels 
stiller  det  ogsaa  hans  senere  Forsog  paa  at  vende  tilbage  i  et 
betydelig  mildere  Lys.  Men  Tacitus  siger  da  ogsaa,  at  mange 
fortalte,    at   det  var  Germanicus,    som   havde   befalet  ham  at 

forlade  Provinsen  (c.  70),  og  i  det  følgende  lader  han,  besynder- 
ligt nok,  Personerne  stadig  tale  under  denne  Forudsætning 
(76;  78;  80). 

Alt  dette  er  imidlertid  af  mindre  Betydning.  At  vi  lærer 
selve  Begivenhederne  at  kende  i  Hovedtrækkene,  er  der  aldeles 
ingen  Grund  til  at  betvivle.  Disse  ere  imidlertid  ret  jævne, 
egner  sig  ingenlunde  til  at  sætte  Fantasien  i  nogen  særlig 
levende  Bevægelse.  Tacitus  kunde  derfor  i  høj  Grad  have 
ønsket,  at  det  havde  været  Tiber,  der  stod  bag  ved  det  hele. 
at  det  var  ham,  som  havde  arrangeret  Fjendskabet  imellem 
dem,  fremfor  alt,  at  Piso  virkelig  havde  dræbt  Germanicus  og 
havde  gjort  det  paa  Tibers  Tilskyndelse.  Han  kan  dog  ikke 
have  fundet  en  eneste  Kendsgerning,  som  kunde  tale  for  denne 
Opfattelse,  og  der  bliver  da  intet  andet  tilbage  for  ham  end 
at  bøde  paa  denne  Mangel  ved  en  hel  Kæde  af  mere  eller 
mindre  behændige  Antydninger. 

Det  begynder  meget  forsigtigt  i  H,  43:  Credidere  qindam 
data  et  a  Tiber io  occulta  mandata:  senere  hedder  det  om  Pisos 
egenmægtige  Optræden :  Haud  invito  imperatore  ea  fieri  occultiis 
rumor  incedehat  (c.  db).  Derefter  fortælles  da  Begivenhederne, 
som  ovenfor  refereret,  foreløbig  uden  iblandede  Insinuationer, 
lige  til  Germanicus's  Sygdom.  Her  berettes,  ganske  vist  uden  Re- 
servation, at  man  i  Germanicus's  Hus  fandt  Rester  af  Menneske- 
legemer, Forbandelsesformularer  med  Germanicus's  Xavn  ind- 
ridsede paa  Blytavler  og  andre  Tryllemidler,  hvormed  man  troede 
at  kunne  volde  et  Menneskes  Død  (c.  69).  Efter  Datidens 
Forestillinger  vilde  dette  være  et  overordentlig  graverende 
Indicium  mod  Piso,  men  da  det  ikke  synes  at  have  spillet 
nogen  Rolle  under  Retsforhandlingerne ,  hvor  Anklagernes 
egen  Paastand  gaar  ud  paa,  at  Piso  har  kommet  Gift  i  Ger- 
manicus's Mad  ved  hans  eget  Bord,  noget,  selv  Tacitus  erklærer 
for  absurdum  (HI,  14).  kan  man  trøstigt  gaa  ud  fra,  at  han  paa 
hmt  Sted  har  glemt  et  ferebant  el.  lign.  Det  er  først  i  Ger- 
manicus's Afskedstale,  der  selvfølgelig  er  forfattet  af  Tacitus, 
Beskyldningen  kommer  frem,   idet  han  siger,   at  han  er  inter- 

ptus  scelere  Pisonis  et  Planc'mae  (H,  71),  og  i  dens  Slutning 
rettes  endelig  Pilen  mod  Tiber  forsigtigt  og  behændigt: 
Fingentibus  scelesta   mandata  aut  non  credent  homines,  aut  no7i 

nosceyit.    Umiddelbart  for  Germanicus's  Død,  „tror  man^  ogsaa, 

at  han  i  en  liemmelig  Samtale  med  Agrippina  har  advaret 
hende  mod  Tiber.  Fra  nu  af,  efter  Germanicus's  Død,  lader 
Tacitus  sine  Personer  tale,  som  om  Pisos  Forbrydelse  og 
Tibers  Medviden  var  en  given  Sag.  Est  tibi  faiw  Caesavis,  sed 
in  occulto,  siger  en  af  Pisos  Venner  til  ham  (II,  77),  og  da 
Efterretningen  om  Germanicus's  Sygdom  kommer  til  Rom, 
lader  han  Mængden  udbryde  i  Klager:  Icleo  nimirum  in  extre- 
mas  terras  relegatum,  icleo  Pisoni  permissam  provinciam;  hoc  egisse 
secretos  Augustae  cum  Planmia  s&rmones.  Vera  prorsus  de  Druso 
senior  es  locutos:  displicere  regnantihus  civilia  filiorum  ingenia, 
neque  oh  aliudinterceptos,  quam  quia popitlum  Romanum  aequo  jure 
complecti  reddita  libertate  agitaveirnt  (II,  82).  Ved  disse  Ord 
faar  Tacitus  da  endelig  givet  sine  Følelser  Luft,  og  han 
nægter  sig,  som  man  ser,  ikke  noget,  idet  han  endog  faar 
Lejlighed  til  at  beskylde  August  eller  Livia  for  at  have  dræbt 
selve  Drusus.  —  Nu  følger  Fortællingen  om  Agrippinas 
Tilbagekomst  til  Eom  og  om  Eetssagen  i  Anledning  af  Ger- 
manicus's Død,  og  her,  hvor  Beretningerne  kan  hvile  paa 
saa  uomstødelige  Kilder  som  Acta  diurna  og  senatus^  bliver 
det  en  vanskelig  Opgave  for  Tacitus  at  holde  sig  til  hine  og 
samtidig  hævde  sin  personlige  Opfattelse.  Han  fortæller  os, 
at  „alle  vidste",  at  Tiber  kun  med  Nød  og  næppe  kunde 
skjule  sin  Glæde  over  Germanicus's  Død  (III,  2).  Dette  passer 
ikke  med,  at  mange  mødte  ved  Agrippinas  Modtagelse  offi- 
cium  in  imncii^em  rati  (III,  1),  men  navnlig  ikke  med  hele 
Tibers  Optræden  ved  den  Lejlighed,  f.  Eks.,  at  han  begrænser 
Senatets  Æresbevisninger  mod  Germanicus  (II,  83)  og  ved  et 
offentligt  Edikt  paaminder  om  at  holde  Maade  med  Sorgen 
(III,  6);  thi  saaledes  handler  dog  ikke  den,  der  vil  skjule  sin 
Glæde.  Særlig  har  det  generet  Tacitus,  at  Tiber  ikke  selv  møder 
ved  Agrippinas  Ankomst  (c.  3),  og  han  kan  kun  motivere  det  ved 
hans  Frygt  for,  at  man  af  hans  Miner  skulde  kunne  se,  at  hans 
Sorg  var  hyklet.  Denne  Insinuation  er  særlig  dristig,  for  det 
første  fordi  han  et  andet  Sted  (IV,  71)  siger,  at  der  ikke  var 
nogen  af  sine  Evner,  Tiber  havde  saa  megen  Tillid  til  som 
sin  Forstillelseskunst;  for  det  andet  fordi  Tacitus  tidligere  har 
vist,  at  han  kendte  en  anden  Grund,  som  her  netop  var  særlig  nær- 
liggende, nemlig  Tibers  tædium  coetus,  og  endelig  fordi  han  lige 

efter  maa   berette  med  Acta  diurna  som  Kilde,   at  heller  ikke 
Antonia,    Germanicus's  Moder,    var   til  Stede    for  at  modtage 
sin  Søns  Aske.    Dette  sidste  kommer  Tacitus  over  ved  at  for- 
mode   (facihus  crediderim)^    at    Tiber  har  holdt  hende  tilbage, 
for  at  hans  egen  Sorg  ikke  skulde  komme  til  at  træde  i  Skygge. 
Under    selve    Retsforhandlingen    opgiver    Tacitus    næsten 
helt  sine  Anstrengelser.    Kendsgerningerne  har  her  været  ham 
for    overvældende,    og    han  giver   sig   sine  gode  Kilder  helt  i 
Vold,   lader  Tiber  optræde  værdigt  og  upartisk,   mindst  af  alt 
som  den,  der  vil  tage  Afstand  fra  Piso  og  hykle  Had  til  ham. 
Ikke  desto  mindre  faar  han  dog  indskudt  en  Antydning  af,  at 
hans   temjyeramentum  var  meditatum  (III,    12)    og  at  hans  Sorg 
over  Pisos   Selvmord   hyklet  (c.  16).     Og  han  har  endelig  følt 
en   stærk  Trang  til  dog   at  reagere    noget    mod    Retsforhand- 
lingens Kendsgerninger,    og    det    gør    han    dels   ved   at  dadle 
Plancinas  Frikendelse  (imago  cognitionis,  c.  17.),    som  om    den 
alene  var  en  Følge  af  Livias  Forbønner,  skønt  Plancina  jo  dog 
ikke    kan    have    haft   Del  i  Angrebet   paa  Provinsen,  —  men 
navnlig  ved  at   antyde,    at   der   kan  have  eksisteret  en  anden 
Kilde,  som,  hvis  man  havde  kendt  den,  vilde  have  givet  Rets- 
sagen   et    helt   andet  Udfald.     Tacitus's   Beretning    herom    er 
saa  karakteristisk,  at  jeg  vil  anføre   den  helt  (III,  16):   Audire 
me  memini  ex  senioribus  visum  saepius  inter  manus  Pisonis  lihel- 
lum,    quem    ipse    non    vulgaverit;    sed   amicos   ejus    dictitavisse, 
litteras  Tiberii  et  mandata  in  Oermanicum  contineri,   ae  destina- 
tum  promere  apud  patres  principemque  argueft'e,  ni  elusus  a  Sejano 
per  vana  promissa  foret;  nec  illum  sponte  extmctum,  verum  in- 
misso  percussore.     Piso  skal  altsaa  have  været  i    Besiddelse  af 
endog  skriftlige  Instruktioner  fra  Tiber,  men  være  bleven  for- 
hindret fra  at  redde  sig  ved  deres  Hjælp,    fordi   han  forinden 
blev   myrdet  paa  Tibers  Foranstaltning.     At  Tacitus   selv  har 
følt,  hvor  svag  den  Støtte  er,  han  her  har  grebet  efter,  frem- 
gaar  af  hans  egne  Ord:    Quorum  neutrum  adseveraverim ;  neque 
tamen  occulere  debui  narratum  ab  iis,   qui  nostram  ad  juventam 
duraverunt.     Snarest  maa  man   undre   sig   over,    at   han    over- 
hovedet har  villet  anføre  det,   da  han  selv  hge  efter  slaar  det 
fuldstændig    til    Jorden    ved    at   meddele   os   det  Afskedsbrev, 
Piso  skrev  til  Tiber  inden  sin  Død,  saa  at  han  altsaa  selv  har 

maattet  betragte  det  som  et  historisk  Faktum,  at  Piso  ikke  er 
bleven  myrdet,  men  har  dræbt  sig  selv.  Den  hele  Beretning 
slutter  Tacitus  med  disse  Ord:  Is  finis  fuit  ulciscenda  morte 
Germanici  (III,  19);  —  saaledes  opnaar  han,  at  de  retoriske 
Antydninger  beholder  det  sidste  Ord,  trods  alt,  hvad  han  selv 
har  berettet. 

Ved  lutter  dubitative  Antydninger  og  dulgt  Mistænkelig- 
gørelse, ved  stadig  at  lade  Læseren  ane  Tyranbilledet  i  Be- 
givenhedernes Baggrund  opnaar  han  at  forvandle  disse  i  al 
deres  Jævnhed  til  en  Art  spændende  Roman  og  at  gøre  Tiber 
til  en  fejg  og  lumsk  Morder. 

Den  anden  af  de  omtalte  Karakterer  er  Germanicus,  for 
hvem  Tacitus,  som  bekendt,  har  følt  særlig  varmt:  han  staar 
som  Frihedens  Repræsentant  under  et  tyrannisk  E-egimente. 
Han  skildres  som  en  tapper  Krigshelt,  men  tillige  som  mild 
mod  Venner  og  Fjender,  sagtmodig,  beskeden  og  maadeholden, 
og  der  er  ingen  Grund  til  at  tvivle  om,  at  dette  Billede  i  det 
væsentlige  er  korrekt.  Kun  hvad  hans  Mildhed  angaar,  maa 
man  have  Lov  til  at  nære  nogen  Tvivl,  med  Henblik,  ikke 
alene  til  hans  Optræden  overfor  Piso,  men  navnlig  til  hans 
Krigsførelsesmetode  mod  Germanerne;  selv  med  hine  Tiders 
Forestillinger  for  Øje  kan  den  næppe  frikendes  for  Voldsomhed 
og  Haardhed.  Dette  hænger  sammen  med  en  anden  Svaghed 
hos  ham,  nemlig  Mangel  paa  politisk  Fremsynethed  og  Klog- 
skab, —  sikkert  ogsaa  det,  der  har  forvoldt  hans  Tilbage- 
kaldelse fra  Germanien.  Hans  Optræden  her  kender  vi  kun 
gennem  Tacitus's  Skildringer;  naar  vi  da  alligevel  faar  et  saa 
tiltalende  Billede  af  ham,  ligger  det  i  de  retoriske  Understreg- 
ninger, denne  benytter  til  at  hæve  sin  Helt;  saaledes  fortaber 
han  sig  i  Beundring  over  Germanicus's  mansuetudOj  fordi  han 
sender  Piso  nogle  Skibe  til  Hjælp,  da  denne  er  i  Havsnød, 
i  Stedet  for  rolig  at  se  paa  sin  Uvens  Undergang,  og  det  endda 
paa  en  Tid,  da  der  kun  var  meget  ringe  Grund  til  Misstem- 
ning imellem  dem  (II,  65),  eller  naar  han  atter  og  atter  fremhæver 
den  store  Folkeyndest,  Germanicus  nyder,  skønt  det  sikkert 
her  ofte  er  sine  egne  Følelser,  han  lægger  Masserne  i  Munden. 
Men  til  den  mere  direkte  Skildring  af  Germanicus  benytter  Taci- 
tus et  specielt  retorisk  Middel,  nemlig  hans  berømte  Taler  til  de 

germaniske  Legioner.  Selvfølgelig  er  det  Tacitus  selv,  der 
liar  forfattet  dem,  men  derfor  kan  det  Billede,  de  giver  os  af 
Germanicus's  Loyalitet  og  Maadehold,  jo  godt  være  korrekt,  og 
vi  har,  som  sagt,  i  det  hele  ingen  Grund  til  at  tvivle  derom. 
Dog  har  Forholdet  mellem  ham  og  Soldaterne  sikkert  ikke 
været  saa  hj ærteligt  og  rørende,  som  Tacitus  vil  give  os  Ind- 
tryk af  Den  Spydighed,  hvormed  nogle  optager  hans  patetiske 
Trusel  om  at  dræbe  sig  selv,  tyder  i  alt  Fald  i  en  anden  Ret- 
ning (I,  35),  men  værre  er  det,  at  hele  den  rørende  Skildring 
i  c.  40 — 44  faktisk  er  forvansket  af  Tacitus  for  at  lade 
Germanicus  fremtræde  i  saa  meget  skønnere  Belysning.  Han 
skildrer  her,  hvorledes  denne  i  sin  Fortvivlelse  over  ikke  at 
kunne  magte  Oprøret  beslutter  at  sende  Agrippina  og  den 
lille  Caligula  i  Sikkerhed  til  Trevirernes  Land.  Ved  Synet  af 
det  bortdragende  Tog  gribes  Soldaterne  af  Anger  og  Skam- 
fuldhed og  bønfalder  ham  om  at  kalde  sin  Hustru  og  Caligula 
tilbage;  de  falder  da  til  Føje  og  forlanger  at  føres  imod  Fjenden. 
Sagen  er  dog  gaaet  ganske  anderledes  til,  som  Froitzheim  i) 
og  andre  har  paavist :  Dio  Cassius's  Beretning,  at  Agrippina  og 
Caligula  tværtimod  bleve  tagne  til  Fange  af  Soldaterne,  og  at' 
disse  først  paa  Germanicus's  indstændige  Bønner  slap  den 
frugtsommelige  Agrippina,  men  ikke  Caligula  fri,  og  at  det 
omvendt  var  Germanicus,  som  sendte  dem  mod  Fjenden,  er 
absolut  mere  troværdig.  Dermed  taber  ogsaa  den  smukke 
Tale,  Germanicus  holder  til  sine  improvidi  amici  i  den  Anled- 
ning, sit  Grundlag.  Det  hele  viser  os  dog  mere  Retorens 
Tilbøjelighed  til  at  forstærke  end  egentlig  til  at  forvanske 
den  sande  Belysning. 

Dette  gælder  derimod  ikke  Skildringen  af  Agrippina.  Det 
er  ikke  noget  tiltalende  Billede,  man  faar  af  hende,  saa  længe 
man  holder  sig  til,  hvad  Tacitus  direkte  fortæller  om  hende, 
og  til  de  Ord,  hvormed  han  hist  og  her  karakteriserer 
hende.  Han  taler  om  hendes  feroeia  (H,  72),  betegner 
hende  som  pervicax  irae  (IV,  53),  violenta  et  nescia  tolerandi 
(III,  1);  efter  Germanicus's  Død  tørster  hun  kun  efter  Hævn 
over  de  formentlige  Mordere,  og  hun  lever  derefter  i  Rom 
semper    atrox    (IV,    52),     aequi    impatiens,     dommandi    avida 

(VI,  25),  herskesyg  og  mistænksom.  Hun  glæder  sig  ved 
Drusus's  Død,  og  hun  beskylder  Tiber  for  at  ville  forgive 
hende,  noget,  selv  Tacitus  ikke  har  troet  paa  (IV,  54).  At 
hun  selv  har  været  ærlig  og  kysk  (IV,  12;  VI,  25),  er  vistnok 
hævet  over  al  Tvivl;  men  det  er  rigtignok  en  meget  uheldig 
Veninde,  hun  har  i  Claudia  Pulehra.  Naar  man  trods  alt  dette 
gennem  Tacitus's  Skildring  har  faaet  Indtrykket  af  Agrippina 
som  en  af  de  ædleste  Kvindeskikkelser  i  Oldtiden,  da  ligger  det 
i  den  Fantasibelysning,  han  med  sin  retoriske  Kunst  har  for- 
maaet  at  stille  hende  i.  Det  er  her  ikke,  som  ved  Germanicus, 
patetiske  Taler,  han  lader  os  høre,  ikke,  som  ved  Tiber- 
skildringen, Tanker,  han  tvinger  os  til  at  tænke.  Han  nøjes 
med  saa  at  sige  at  tegne  Skikkelsen  og  ledsage  den  med 
et  Akkompagnement  af  lyriske  Følelsesudbrud.  —  Da  Germa- 
nicus under  Soldateroprøret  ønsker,  hun  skal  drage  bort,  af- 
slaar  hun  det  først,  men  giver  tilsidst  efter.  Tacitus  udbryder 
da:  Incedebat  muliebre  et  miserabile  agmen,  profuga  ducis  iixor, 
parvulum  sinu  filium  gerens,  lamentantes  circum  amicorum  con- 
juges,  quae  simul  irahebantur ;  nec  minus  tristes,  qui  manebant 
(I,  40).  Dette  Billede  af  den  stolte  Kvinde,  der  rolig  vandrer 
frem,  ledsaget  af  Mængdens  Medfølelse,  har  tiltalt  Tacitus  i 
den  Grad,  at  han  atter  og  atter  gentager  det,  hvor  Agrippina 
omtales,  og  hvor  Situationen  tillader  det.  At  Udmalingen 
skyldes  ham  selv,  kan  næppe  betvivles;  paa  det  anførte  Sted 
lader  han  saaledes  den  højtfrugtsommelige  Kvinde  bære  Caligula, 
som  var  over  to  Aar  gammel,  ved  Brystet. 

Da  Agrippina  efter  Germanicus's  Død  stiger  om  Bord 
for  at  sejle  til  Rom,  møder  det  samme  Billede  os,  kun  at  det 
her  er  Germanicus's  Urne,  hun  bærer  ved  Brystet:  Ascendit 
classem  miserantibus  cundis,  quod  femina  nobilitate  princeps^ 
pulcherrimo  modo  matrimonio  inter  venerantes  gratantisqite  aspici 
solita^  tune  feralis  reliquias  sinu  ferret,  incm^ta  ultionisj  anxia 
sui  et  infelici  fecunditate  fortunae  totiens  obnoxia  (II,  75).  —  Da 
liun  derefter  lander  i  Brundisium,  skildrer  han  hende  paa  føl- 
gende Maade  efter  først  at  have  givet  en  livfuld  Udmaling 
af  de  ventendes  Stemning:  Fostquam  duobus  cum  liberis,  feralem 
urnam  Urnens^  egressa  navi  defixit  oculos,  idem  omnium  gemitus; 
neqice  discerneres  proximos  alienos,  virorum  feminarumve  planctus, 

nisi  quod  comitatum  Agrippinae  longo  maerore  fessum  obvii  et 
recentes  in  dolore  anteibant  (III,  1).  Hvor  smukt  dette  er  tegnet, 
kan  det  dog  næppe  nægtes,  at  det  er  altfor  egnet  til  at  dække 
over  den  historiske  Sandhed,  til  at  blænde  Læserens  Syn  og 
gøre  ham  mere  modtagelig  for  den  Harme,  Tacitus  selv  føler 
over  hendes  senere  Forvisning.  Det  synes  tydeligt,  at  Fore- 
stillingen om  Germanicus's  lidenskabelige  og  herskesyge  Hustru 
hos  ham  er  bleven  absorberet  af  den  antike  Oldtids  Kvindeideal, 
den  stolte,  trodsige  Antigonetype.  Han  udtaler  for  saa  vidt  selv 
dette,  som  han  lader  Mængden  kalde  hende  unicum  antiqui- 
tatis  specimen  (III,  4).  Og  dette  Indtryk  forstærkes  ikke  lidt, 
naar  vi  ser  ham  ogsaa  iklæde  andre  Kvinder  denne  Skikkelse, 
hvor  Situationen  kan  opfordre  dertil.  Saaledes  skildrer  han 
Thusnelda  med  følgende  Ord:  Neque  victa  in  lacrimcts  neque 
voce  supplex^  compressis  mtra  siniim  manihus  gravidum  utei'um 
intuens  (I,  57). 

Saaledes  viser  Tacitus  sig  da  overalt  snarere  som  den  blæn- 
dende Retor  end  som  den  objektive  Historiker. 


II.    Suetonius. 


Suetons  Værk  er  udgivet  i  Aaret  120,  altsaa  ganske  faa 
Aar  efter,  at  Tacitus's  Annaler  saa  Lyset.  Dets  Behandling 
af  Tibers  Regeringsperiode  er  betydelig  mere  kortfattet  og 
sammentrængt  end  disses,  ligesom  ogsaa  dets  Indhold  er  rent 
biografisk,  saa  at  hele  Fremstillingen  samler  sig  om  Tibers 
Person;  alt  hvad  der  vedrører  Krige  og  Forhold  til  fremmede 
Stater,  er  derfor  udeladt.  Hans  Formaal  er  at  give  os  Tibers 
Karakter  med  dens  gode  og  slette  Sider,  men  nogen  dybere 
Interesse  for  det,  han  fortæller,  har  han  aabenbart  ikke  haft, 
idet  han  iler  fra  det  ene  til  det  andet,  kun  af  og  til  dvælende 
ved  en  Anekdote,  som  egner  sig  til  at  krydre  Fremstillingen  og 
belyse  formentlige  Sider  i  Tibers  Personlighed.  Nogen  virke- 
lig psykologisk  Analyse  er  der  da  heller  ikke  Tale  om. 

Fortællingen  er  ordnet  saaledes,  at  han  efter  at  have  for- 
talt os  om  Tibers  Liv  for  Regeringstiltrædelsen  først  giver  os 
en  Skildring  af  hans  gode,  dernæst  af  hans  slette  Sider  og 
ender  med  et  Billede  af  hans  ydre  Person;  tilsidst  fortælles 
om  hans  Dod  og  Stemningerne  ved  den. 

Sueton  skildrer  os  da,  hvorledes  Tiber  hykler  Sorg  over 
Augusts  Død  og  Ulyst  til  at  overtage  Eegeringen,  og  hvor- 
ledes han  frygter  de  forskellige  Farer,  som  i  Begyndelsen 
truer  ham.  Men  da  disse  ere  forsvundne,  lader  han  ham  vise 
sig  som  en  beskeden,  maadeholden,  overfor  Senatet  næsten 
overdreven  hensynsfuld  Regent,  der  i  stort  og  smaat  bøjer  sig  for 
de  lovlige  Myndigheder.  Efterhaanden  lader  Tiber  dog  Her- 
skeren komme  mere  til  Syne,  men  i  den  første  Tid  kun  til 
det  gode,  idet  han  lægger  Baand  paa  Dommernes  Uretfærdig- 
hed og  søger  at  standse  Borgernes  Udskejelser,  deres  Luksus 
og  Usædelighed.  Da  Tiber  imidlertid  tilsidst  har  taget  Op- 
hold paa  Kapri,  ophører  al  hans  Interesse  for  de  offentlige 
Anliggender,  og  her  kommer  nu  alle  hans  vitia  for  Dagens 
Lys :  hans  Drikfældighed,  Fraadseri  og  skamløse  Vellyst,  hans 
nærige  Havesyge,  der  med  Tiden  udvikler  sig  til  vild  Rov- 
begærlighed, hans  hadefulde  Grusomhed,  for  hvilken  alle  hans 
nærmeste  falder  som  Ofre,  og  som  giver  sig  Udslag  i  de  van- 
vittigste Handlinger. 

At  det  Menneske,  Sueton  her  præsenterer  os,  et  Menneske, 
der  udmærker  sig  lige  saa  meget  ved  sin  nøjsomme  Tarvelig- 
hed som  ved  sit  glubske  Fraadseri,  ved  sin  beskedne  Hen- 
synsfuldhed som  ved  sin  hovmodige  arrogantia^  ved  sin  humane 
Retfærdighedsfølelse  som  ved  sin  grumme  Forfølgelseslyst,  — 
at  dette  Menneske  i  Virkeligheden  er  to  og  ikke  eet,  vil  man 
snart  opdage.  Ganske  vist  søger  Sueton  at  gøre  et  helt 
Væsen  ud  af  disse  Modsigelser,  idet  han  antyder,  at  der  er 
foregaaet  et  Omslag  til  det  værre  hos  ham,  f.Eks.  foranlediget  ved 
Angivelsen  om  Drusus's  Dødsmaade  (c.  62).  Modsigelsen  er  dog  saa 
kras,  at  den  ikke  paa  en  nogenlunde  psykologisk  forstaaeUg 
Maade  lader  sig  forklare  som  Følge  af  en  „UdvikUng".  Men  des- 
uden viser  Suetons  egen  Skildring  tilstrækkelig,  at  hele  denne 
Tale  om  et  Omslag  hviler  paa  en  ren  Fiktion.  Han  fortæller 
os  nemlig   selv,   at,   allerede   da  Tiber  var  Dreng,   havde  hans 

Lærer  kaldt  ham  nriUv  ai(iaTi  neq^vqaixivov  (c.  57) ;  fremdeles  at  Solda- 
terne i  hans  Ungdom  havde  fordrejet  hans  Navn  til  Biberius  Caldius 
M-Qvo  propter  nimiam  vini  aviditatem  (c.  42).  Dette  er  tillige  for  saa 
vidt  interessant,   som   det  give"^   en   Antydning   af,  at   Sueton 
her    baserer    en   Del    af  sin  Karakteristik   paa   en   slet   og  ret 
Soldatervits.     Endelig  fortæller   han  os   af  og   til   Handlinger 
af  Tiber,  der  maa  være  foregaaede  lige  i  Begyndelsen  af  hans 
Regering  og  dog  viser  os  en  ligefrem  blodtørstig  Grusomhed, 
som  da  han  lader   en  scurra  henrette,   fordi  han  paa  en  vittig 
Maade  klager  over,  at  Løfterne  i  Augusts  Testamente  endnu  ikke 
ere  opfyldte  (c.  57).    Han  lader  endvidere  Tiber  gennemføre  Maje- 
stætsloven    atrocissime    paa    en  Tid,    da    han    andet   Steds    har 
karakteriseret  ham   som  firmus  et  imtiens  adversus  convicia  ma- 
losque   rumores    et   famosa   de  se  ae  sicis  carmina  (c.   28).     Til 
Overflod  kan   endnu   anføres,   at   han   omvendt    ogsaa    omtaler 
højmodige   Handlinger    fra   Tibers    senere   Aar,    saaledes    hans 
Gavmildhed  efter  Ildebranden  i  Rom  Aar  27   og  hans  Hjælp- 
somhed under  Pengekrisen  i  Aar  33.  —  Han  har  da  naturligvis 
selv  følt,   at  hin  Forklaring  paa  Modsigelserne   lod  meget  til- 
bage   at    ønske.     Paa   et   enkelt  Sted,    hvor  han   fortæller,    at 
Tiber   tilbragte    een  Nat    og  to  Dage   med  uafbrudt  at  svire 
sammen  med  nogle  gode  Venner,  tilføjer  han  da  ogsaa  in  ipsa 
puhlicorum   morum    correctmie  (c.   42)    og    antyder    dermed    en 
anden  Forklaring,  nemlig  at  Tibers  gode  Handlinger  kun  maa 
opfattes    som    hyklede,    og    denne    Opfattelse    kommer    andre 
Steder   helt   direkte  frem.     Saaledes  tilføjer  han  paa  det  Sted, 
hvor   han  omtaler   hans  vitia  paa  Kapri,    Ordene  male  dm  dis- 
simulata,    saa    at  vi  vel    skal    tænke    os,    at  alt    det    smukke, 
han   hidtil  har   fortalt   om  ham,    har  været  baseret  paa  lutter 
Hykleri.     Denne   Forklaring    lider    imidlertid    af  samme   Fejl: 
han  har  ikke  været  i  Stand   til   at   gennemføre   den.     En  Be- 
skyldning for  Hykleri   har   altid  det   kaptiøse  ved  sig,   at  den 
vanskelig  lader  sig  gendrive.    Men  skal  den  i  et  Tilfælde  som 
dette,  hvor  det  gælder  om  at  udjævne  en  skærende  Modsigelse, 
have  noget  paa  sig,  maa  den  ogsaa  være  gennemfort  saaledes, 
at  vi   ser,    at   overalt,   hvor   et   smukt  Træk   i   vedkommendes 
.Karakter    gør    sig    gældende,    maa    det  ikke   alene   i    alt  Fald 
kunne  opfattes  som  hyklet,  men  vi  maa  endog  forstaa,  hvor- 

for   der  hykles.     Mod  begge   disse   Fordringer  synder  Siieton 
imidlertid    atter    og   atter.     Naar  han  saaledes  i  c.  7  fortæller 
om  Tibers    rorende  Trofasthed   mod   sin  første   Hustru,    hvem 
August  havde   tvunget  ham  til   at   skille   sig  fra,    og  at   han 
allerede     forinden    Brylluppet     med    Julia     afskyede    dennes 
Usædelighed,    da  er  Muligheden  for  Hykleri,   ogsaa  efter  Sue- 
tons  Mening,  her  udelukket.     Hans  Levevis  paa  Rhodos,  hvor 
han  jo  ligesom  paa  Kapri  var  remotus  oculis  civitatis^   og  Hyk- 
leri    for    saa    vidt    til    ingen    Nytte,     betegner    Sueton    selv 
som    admodum    civile  (c.  11).     Naar   han  endvidere  fortæller  i 
c.  27,    at    han    hadede    alt    Smigreri,    kan    dette    ganske    vist 
være  hyklet,    men  Sueton  giver   dog    ingen  Antydning  af,    at 
han    har    opfattet    det    saaledes,    men    anfører    tværtimod    en 
Mængde    Eksempler    paa,    hvor    levende    hin   Følelse   var   hos 
ham.     Det   samme  gælder  de  mange  Retfærdighedshandlinger, 
Sueton    anfører    i    cc.    33,     35    og    37:     de    kan    selvfølgelig 
tænkes    udførte   af  Lyst  til   at  vinde   Folkegunst;    men   dette 
bliver    yderlig    usandsynligt,    naar    Sueton    giver    os    det    ene 
Eksempel    efter  det  andet  paa,   i  hvor  høj  en  Grad  han  netop 
ringeagtede    denne,    idet    han    f.   Eks.    endog    indskrænker   de 
offentlige  Lege  og  Gladiatorernes  Antal,  ligesom  han  aldrig  selv 
foranstaltede  Skuespil  eller  plejede  at  møde  ved  dem,  andre  lod 
give  (c.  47).     Naar  Sueton  endvidere  fortæller,   at  Tiber  ikke 
tog  sig  sin  Søn  Drusus's  Død  nær  (c.  52),  beviser  dette  ved,  at  han 
ikke   i   den  Anledning  afbrød   sine  offentlige  Forretninger,    og 
begrunder    det  i  Sønnens   vita  fluxior   et  remissior^    beror  dette 
ganske   vist   paa  en   haandgribelig  Misforstaaelse,   men  set  fra 
Suetons   Standpunkt,    vidner    det    kun    meget    lidt   om   nogen 
Trang  til  ved  Hykleri  at  vinde  Folkegunst.    Og  endelig  vidner 
de    mange   lave  Handlinger,    Sueton   opregner  i  c.  62—62,    af 
hvilke    fiere    skal  være    udførte  i  Rom,    mens    hans   vitia   alt- 
saa  ondnu  vare  dissimulata,  om  en  saadan  Raalied  og  Frækhed, 
at  det   bliver  ligefrem  absurd    at    tænke  sig  det  samme  Men- 
ne.ske  leve  i  en  lang  Række  Aar  i  et  saa  gennemført  Hykleri 
af  Bravhed  og  Beskedenhed.     Selve  denne  Beskyldning  er  da 
ogsaa  kun  fremsat  i  en  enkelt  Paastand  i  c.  67 :  Favorem  homi- 
num  modcrationis  simtdatio7ie  captahat   og  kun  søgt  udtrykkelig 
paavist   i  et   enkelt  Eksempel,    nemlig   da   han   i  c.  24  afslaar 

at  overtage  Regeringen  impudentissimo  minio  og  senere  i  samme 
Sag  valetudinem  simulavit  Det  bliver  da  særlig  uheldigt  for 
Suetons  Standpunkt  her,  at  han  selv,  saa  at  sige  i  samme 
Aandedræt  (c.  25),  nævner  en  ganske  anden  Grund  til  hans 
Vægring,  og  det  endda  en,  som  synes  at  udelukke  Tanken  om 
Hykleri,  idet  han  siger:  Cundandi  causa  erat  metus  undique 
imminentium  discriminum. 

Der  behøves  da  formentlig  ikke  mere  til  Paavisning  af, 
at  Suetons  Forsøg  paa  at  mediere  mellem  de  Modsigelser, 
hans  Karakteristik  af  Tiber  giver  os,  hvis  vi  da  overhovedet 
tør  tale  om  et  saadant,  er  meget  løst  eller  rettere  uholdbart. 
Det  bliver  da  af  Betydning  at  undersøge,  hvorledes  Sueton 
er  naaet  til  disse  Tanker  om  Omslaget  og  Hykleriet.  At  han 
skulde  være  kommet  til  dem  ad  egne  Veje,  er  ikke  meget  sand- 
synligt, da  han  i  det  hele  røber  ringe  Sans  for  Konstruktioner; 
det  er  netop  det,  som  trods  alt  giver  hans  Beretninger  Be- 
tydning som  historisk  Kilde,  at  de  gennemgaaende  ere  fri  saa- 
vel  for  retorisk  som  for  personlig  Tendens;  det  vil  da  ogsaa 
af  det  foregaaende  være  tydeligt,  at  hine  Forestillinger  umu- 
lig kan  have  været  levende  hos  ham  under  de  enkelte  For- 
tællinger. Dertil  kommer  som  væsentligt  Moment,  at  vi  træffer 
ganske  lignende  Tanker  hos  den  Forfatter,  der,  af  hvad  der 
er  os  overleveret,  er  den  eneste,  Sueton  kan  have  benj'ttet 
som  Kilde,  nemlig  hos  Tacitus. 

Det  er  nu  den  almindelige  Antagelse,  at  de  to  Forfatteres 
Beretninger  ere  ganske  uafhængige  af  hverandre,  og  den  Om- 
stændighed, at  Sueton  har  skrevet  saa  faa  Aar  efter  Taci- 
tus, gør  det  ogsaa  mere  end  sandsynligt,  at  han  ikke  har 
benyttet  hans  Værk  som  Kilde.  Dette  bekræftes  ganske 
ved,  at  den  allerstørste  Del  af  hans  Fortællinger  slet  ikke 
findes  hos  Tacitus.  Der  kan  da  i  det  højeste  blive  Tale  om, 
at  det,  de  har  tilfælles,  enten  er  gaaet  over  fra  Tacitus  til 
Sueton  eller  mulig  øst  af  samme  Kilde. 

Som  Eksempel  herpaa  kan  nævnes,  hvad  de  begge  beretter 
om  Agrippinas  Forhold  til  Tiber.  Hos  Sueton  findes  det  sam- 
let i  c.  53,  medens  Tacitus  vel  beretter  os  det  samme  i  alle 
Hovedpunkterne,  men  rigtignok  spredt  paa  flere  forskellige 
Steder  (IV,  52—53;  67.  VI,  25).     Allerede  denne  Omstændighed 

gor  det  usandsynligt,  at  Sueton  skulde  have  benyttet  ham  som 
Kilde;  dette  kunde  dog  forklares  ved,  at  Suetons  Skrift  har 
en  biografisk,  Tacitus's  en  annalistisk  Form.  Men  der  findes 
i  selve  Fortællingerne  Uoverensstemmelser,  som  ere  talende 
nok.  Sueton  ved  saaledes  intet  om,  at  Tiber  skulde  have  be- 
røvet hende  Livet.  Dette  fremstiller  Tacitus  ganske  vist  som 
sin  egen  Formodning,  men  Sueton  vilde  sikkert  have  optaget 
denne  Tanke  med  Taknemmelighed,  hvis  han  overhovedet 
havde  kendt  den;  det  vilde  passe  fortrinligt  ind  i,  hvad  han 
fortæller  i  det  foregaaende  og  det  efterfølgende  Kapitel.  —  Endnu 
mere  overbevisende  er  det,  at  han  giver  et  Citat  af  et  græsk 
Vers  i  latinsk  Oversættelse,  hvor  Tacitus  kun  hentyder  til  et 
saadant.  Og  endelig  kommer  han  med  en  Ytring,  som  tilfulde 
viser,  at  han  ikke  alene  ikke  kan  have  kendt  Tacitus's  Beret- 
ning, men  ikke  heller  den  Kilde,  som  denne  paa  vedkommende 
Sted  selv  henviser  til.  Efter  at  have  fortalt  om  et  Sammen- 
stød mellem  Agrippina  og  Tiber  siger  Sueton  nemlig:  Nec 
idlo  mox  sermone  dignatus  est.  Tacitus,  som  fortæller  samme 
Begivenhed,  har  ikke  denne  Tilføjelse  og  har  heller  ikke  kunnet 
have  den;  thi  han  beretter  umiddelbart  efter  om  et  Besøg, 
Tiber  senere  aflagde  hende,  og  han  tilføjer:  Id  ego^  a  scripto- 
ribus  annalium  non  traditum,  repperi  in  commentariis  Agrippmae 
filiae  (IV,  63).  Sueton  synes  da  heller  ikke  at  have  kendt  og 
benyttet  disse. 

Det  vilde  dog  være  overilet  heraf  at  slutte,  at  de  over- 
hovedet ikke  har  haft  fælles  Kilde,  selv  om  det  kun  bliver 
en  ringe  Del  af  Suetons  Biografi,  hvor  der  kan  være  Tale  om 
det.  Ja  det  lader  sig  endog  paavise,  at  der  er  Fortællinger, 
hvor  de  maa  have  haft  det.  Saaledes  hvad  de  beretter  om 
Drabet  paa  Agrippa  Postumus. 

Her  findes  ganske  vist  en  meget  væsentlig  Uoverensstem- 
melse, idet  Sueton,  i  Modsætning  til  Tacitus,  ikke  giver  Tiber 
Skylden  for  dette  Drab,  mon  i  det  højeste  tænker  sig  Mulig- 
heden af,  at  han  ikke  har  været  uvidende  om  det:  det  er 
jjaabudt  i  en  Skrivelse,  August  har  efterladt  sig,  eller  som 
Livia  har  udstedt  i  hans  Navn  conscio  Tiherio  an  ignm'o.  Des- 
uden lader  Tacitus  det  være  en  Centurion,  Sueton  en  Tribun, 
som  udfører  Drabet.    I  hvad  der  følger  efter,  stemmer  de  imidler- 

tid  helt  overens,  og  der  er  endog  det  mærkelige,  at  de  i  For- 
tællingen anvender  næsten  samme  Ord: 

Tac.  I,  6.  Suet.  c.  22. 


nuntianticenturiojii,  factum  esse, 

quod  imperasset,  neque  imperasse 

sese  et  rationem  facti  reddendam 

apud  senatum  respondit. 


renuntianti  tribuno,  factum  esse, 

quod  imperasset^  neque  imperasse 

se    et   redditurum    eum    senatui 

rationem  respondit. 


Overensstemmelsen  er  her  saa  øjensynlig,  at  kun  eet  af 
to  er  muligt:  enten  har  Sueton  skrevet  ud  af  Tacitus's  Værk, 
eller  de  har  begge  haft  samme  Kilde  for  sig  og  paa  dette 
Sted  afskrevet  denne.  Det  første  er  imidlertid  udelukket  ved 
den  omtalte  Forskel  i  det  foregaaende.  En  nærmere  Sammen- 
ligning viser  da  ogsaa,  ikke  alene,  at  Kilden  har  været  fælles, 
men  endog,  at  det  er  Sueton,  som  følger  den,  medens  Tacitus 
er  gaaet  sine  egne  Veje.  Han  har  nemlig  tydelig  nok  haft 
den  Beretning  for  sig,  Sueton  giver  os,  men  paa  sin  sædvanlige 
tendentiøse  Maade  betegner  han  denne  Skildring  som  et  hykle- 
risk Paafund  af  Tiber:  patris  jussa  simulahat;  selve  Fortæl- 
lingen om,  at  det  er  Tiber  (og  Livia),  som  har  givet  Ordren 
til  Drabet,  indleder  han  med  Ordene  propius  vero  og  lader 
derved  ingen  Tvivl  tilbage  om,  at  dette  beror  paa  hans  egen 
Konstruktion.  Saetons  Fortælling  er  derimod  direkte  og  tro- 
værdig; at  han  skulde  have  følt  nogen  særlig  Trang  til  at 
stille  Tibers  Fremfærd  i  en  mildere  Belysning,  vil  ingen  mis- 
tænke ham  for.  Stedet  giver  saaledes  et  interessant  Bidrag 
til  Sammenligning  mellem  de  to  Skribenters  Kildebehandling, 
særlig  til  yderligere  Belysning  af  Tacitus's.  Med  nogenlunde 
Sikkerhed  kan  vi  ogsaa  slutte,  at  det  ikke  er  en  tilfældig 
Fejltagelse,  at  Tribunen  hos  ham  er  bleven  til  en  Centurion: 
det  gjaldt  om  at  give  Handlingen  en  saa  odiøs  og  raa  Karakter 
som  muligt,  og  dette  Indtryk  forhøjes  end  mere  ved,  at  han 
lader  Agrippa  kæmpe  om  Livet  med  sin  Morder. 

Herefter  kan  vi  da  gaa  ud  fra,  at,  hvor  vi  andet  Steds 
træffer  videregaaende  Overensstemmelse  i  Ordvalg  mellem 
de  to  Forfatteres  Beretninger,  skyldes  denne  den  fælles  Kilde, 

selv  om  Incllioldet  ikke  taler  imod,  at  Sueton  paa  vedkommende 
Sted  kan  have  afskrevet  Tacitus's  Fremstilling.  Et  enkelt 
saadant  er  jeg  endnu  i  Stand  til  at  paavise.  At  Tiber  afslaar 
at  foretage  nogen  Forandring  med  Hensyn  til  Maj  estætslo vens 
Anvendelse,  beretter  de  nemlig  saaledes: 

Tac.  I.  72.  Suet.  c.  58. 


Considtante  . . .  prætore,  an  ju- 

dicia  majestaiisr edderentur ^  exer- 

cendas  leges  esse  respondit. 


Considente  prætore,    an  judicia 

majestatis  cogijuheret^  exercendas 

esse  leges  respondit 


Giver  de  to  Forfatteres  forskellige  Beretninger  om  i^grippa 
Postumus's  Død  os  Bevis  for,  at  Kilden  har  været  fælles, 
trods  Divergensen^  og  at  denne  skyldes  Tacitus's  friere  Behand- 
ling, er  man  berettiget  til  ogsaa  andet  Steds,  hvor  Divergensen 
er  endnu  større,  at  søge  samme  Aarsag  og  ligeledes  der  at  ane 
en  fælles  Kilde.  Vi  saa,  at  det  var  en  blot  Formodning  af 
Tacitus,  der  gjorde  Tiber  saavel  til  Agrippinas  som  til  Agrippas 
Morder.  Med  Hensyn  til  Julia  udtaler  Tacitus  sig  derimod 
ikke  dubitativt.  Han  fortæller  nemlig  kortelig,  at  Tiber  samme 
Aar,  han  overtog  Regeringen,  dræbte  hende  inopia  ae  tabe 
longa  (I,  53).  Sueton  er  imidlertid  her  mere  udførlig,  idet 
liau  siger,  at  Tiber  gjorde  hendes  Forvisning  haardere,  og  til- 
føjer: peculio  concesso  a  patre  præhitisque  annuis  fraudavit,  pter 
speciem  puhHci  juris,  quod  nihil  de  his  Augustus  testamento 
cavisset  (c.  50).  At  Tiber  skulde  have  ladet  hende  dræbe, 
siger  han  derimod  intet  om.  Der  er  dog  i  Virkeligheden  ingen 
Grund  til  deraf  at  slutte  til  forskellige  Kilder.  Ganske  vist 
kan  man  betragte  det  som  givet,  at  Sueton  ikke  vilde  have 
fortiet  Drabet,  hvis  han  havde  fundet  det,  men  paa  den  anden 
Side  lyder  Tacitus's  Beretning  saa  mistænkelig,  at  det  ligger 
meget  nær  at  formode,  at  han  ligesom  ved  Fortællingen  om 
Agrippa  har  konstrueret  Drabet  ud  af  den  Beretning,  vi  finder 
Jio.s  Sueton.  Hans  Udtryk  viser  tydeligt,  at  han  ikke  kan  have 
vidst  noget  sikkert  om  Sagen;  dertil  kommer,  at  denne  tabes 
ikke  kan  have  været  saa  meget  lang,  som  han  siger,  siden 
Julia  dør  inden  Udgangen  af  det  Aar,  i  hvis  ottende  Maaned 
Tiber  overtog  Regeringen.     Suetons  Fortælling   lyder  derimod 

i  sig  selv  troværdig  nok,  om  end  den  Benyttelse,  han  gør  af 
den,  sikkert  hviler  paa  en  Misforstaaelse,  hvad  jeg  senere  skal 
søge  at  vise. 

Kommer  Tacitus's  Troværdighed  saaledes  til  at  lide  et 
Skaar  ved  en  for  fri  Kildebehandling,  idet  han  giver  os  sine 
Formodninger  og  Ønsker  som  Kendsgerninger,  er  paa  den 
anden  Side  dog  heller  ikke  Suetons  Benyttelse  af  sine  Kilder 
—  foreløbig  ser  jeg  bort  fra,  hvorledes  disse  har  været  — 
hævet  over  Kritik,  om  end  denne  bliver  af  en  anden  Art.  — 
Naar  han  saaledes  fortæller  i  c.  47,  at  Tiber  ved  sin  Ha  ard- 
hed afskrækkede  fattige  Senatorer  fra  at  bede  ham  om 
Hjælp,  saa  er  dette  ikke  i  Modstrid  med,  hvad  Taci tus  beretter 
i  I,  75,  men  naar  han  som  Eksempel  herpaa  nævner  Hortalus, 
saa  gør  Tacitus's  meget  udførlige  Beretning  om  denne  og  hans 
Bøn  til  Senatet  og  Tiber  i  II,  37—38  det  meget  lidt  sand- 
synligt, at  Sueton  her  skulde  have  nogen  modstridende  Kilde- 
beretning at  støtte  sig  til.  Det  er  sikkert  en  Unøjagtighed, 
som  kun  skyldes  sjusket  Kildebenyttelse.  —  Naar  Sueton  end- 
videre fortæller  os,  at  det  var  Tiber  selv,  som  anklagede  Libo 
i  Senatet  {in  senatu  coargiiit^  c.  25),  skønt  vi  af  Tacitus's  om- 
hyggelige Beretning  (II,  27 — 32)  ved,  at  det  netop  ikke  var 
ham,  saa  vilde  det  ogsaa  her  være  ganske  urimeligt  at  tro,  at 
Sueton  havde  ost  af  en  anden  Kilde;  det  er  aabenbart  kun 
hans  ilfærdige  Kortfattethed,  som  er  Skyld  i  Vildfarelsen. 

Resultatet  af  en  Sammenligning  mellem  de  to  Kilde- 
forfattere maa  da  blive,  at  de  undertiden  har  ost  af  samme, 
langt  hyppigere  dog  af  forskellige  Kilder,  og  navnlig  maa  det 
betragtes  som  givet,  at  Sueton  ikke  kan  have  benyttet  Tacitus's 
Fortælling.  Dermed  er  da  den  Antagelse  udelukket,  som  kunde 
synes  at  ligge  nær,  at  Suetons  Teorier  om  Omslaget  i  Tibers 
Karakter  og  om  hans  Hykleri,  ved  hvilke  han  søger  at  dække 
over  Modsigelserne  i  sin  Skildring,  stammer  fra  Tacitus,  hos 
hvem  vi,  som  tidligere  vist,  ligeledes  træffer  dem.  En  nærmere 
Betragtning  vil  nu  tillige  vise,  at  de  heller  ikke  godt  kan  stamme 
fra  en  fælles  Kilde.  Tacitus  finder  i  det  hele  fire  Omslag  i  Tibers 
Karakter,  nemlig  Aar  14  (Regeringstiltrædelsen),  Aar  23  (Dru- 
sus's  Død),  Aar  29  (Livias  Død)  og  endelig  Aar  31  (Sejans  Fald); 
Sueton  kender  derimod  egentlig  kun  eet  Kapitalomslag,  nemlig 

i  Aar  27,  da  han  er  vendt  tilbage  til  Kapri  (c.  41).  —  Hvad 
Beskyldningen  for  Hykleri  angaar,  da  ere  de  enige  om  at  an- 
vende den  paa  Tibers  Vægring  ved  at  overtage  Regeringen, 
men  forøvrig  er  Fremstillingen  her  saa  forskellig,  at  man  maa 
antage,  at  de  har  haft  forskellige,  om  end  ikke  i  det  væsentlige 
modstridende  Kilder,  og  i  alle  andre  Fortællinger,  hvor  de  an- 
forer  Eksempler  paa  denne  Side  i  hans  Karakter,  gaar  de  hver 
sine  Veje,  idet  Siieton  ikke  kender  dem,  Tacitus  anfører,  og 
omvendt.  Af  særlig  Betydning  bliver  det,  at  vi  flere  Gange 
træffer  samme  Begivenhed  fortalt  hos  dem  saaledes,  at  den 
ene  lader  Tiber  handle  i  god  Tro,  den  anden  giver  det  som 
Hykleri.  Som  Eksempel  kan  anføres  Historien  om,  hvorledes 
Agi'ippina,  da  Tiber  engang  ved  sit  Bord  byder  hende  et  Æble, 
afslaar  at  tage  imod  det,  af  Frygt  for,  at  det  er  forgiftet. 
Tacitus  fortæller,  at  Tiber,  som  er  bleven  opmærksom  paa,  at 
hun  intet  vil  spise,  rækker  hende  Æblet,  quo  acrius  expeft'iretur ; 
da  hun  saa  rækker  det  til  en  Slave,  vender  han  sig  til  Livia 
med  nogle  vrede  Ord  om,  at  Agrippina  tror,  han  vil  forgive 
hende  (IV,  54).  At  dette  skulde  være  Hykleri,  kan  Tacitus 
da  ikke  godt  have  ment.  Sueton  derimod  siger  efter  meget 
kort  at  have  berettet,  hvad  der  foregik :  han  undlod  for  Frem- 
tiden at  indbyde  hende,  simulans  veneni  se  crimine  accersi  (c.  53), 
en  Bemærkning,  der  maa  stamme  fra  ham  selv  og  er  fuld- 
stændig tankeløs;  det  Udtryk,  han  har  anvendt  om  det  pas- 
serede: gustare  non  ausam  viser  nemlig,  at  hans  Kildes  Op- 
fattelse i  alt  Fald  i  Hovedpunktet  maa  have  passet  med 
Tacitus's. 

At  Tacitus's  Fortælling  om  Tibers  Hykleri  hviler  paa 
Konstruktioner,  har  jeg  tidligere  søgt  at  godtgøre;  Sammen- 
ligningen med  Sueton  har  nu  vist,  at  denne  Antagelse  er  rigtig 
for  det  eneste  Steds  Vedkommende,  hvor  vi  overhovedet  kan 
benytte  dennes  Fremstilling  til  at  kontrollere  hans  Kildebehand- 
ling, nemlig  i  Fortællingen  om  Agrippa  Postumus.  Den  viser 
tillige,  at  Tacitus  dog  ikke  er  den  første,  som  har  fremsat 
denne  Opfattelse  af  Tiber,  siden  vi  træffer  den  hos  en  af  ham 
uafhtf3ngig  Forfatter.  Men  den  Omstændighed,  at  de  divergerer 
i  alle  de  Beretninger,  hvor  de  skal  gøre  dette  Syn  gældende, 
viser,  hvor  løst  deres  Kildegrundlag  er,   hvad  dette  Punkt  an- 

gaar.  For  Tacitus's  Vedkommende  bekræftes  da  herved  den 
Antagelse,  at  han  har  foretaget  sine  psykologiske  Konstruk- 
tioner paa  Grundlag  af  en  i  hans  Tid  almindelig  Opfattelse  af 
Tibers  Karakter,  uden  Hensyn  til,  at  de  gik  stik  imod,  hvad 
han  øste  af  sine  Kilder.  Sueton,  som  aldeles  ikke  røber  nogen 
Konstruktionslyst,  har  derimod  sikkert  fundet  Tiber  som  Hykler 
ogsaa  i  sine  Kilder.  Det  bliver  da  nu  et  Hovedspørgsmaal, 
af  hvad  Natur  disse  har  været.  Modsigelserne  hos  ham  ere 
unægtelig  af  en  langt  grovere  Natur  end  de,  vi  traf  hos  Tacitus, 
og  de  ere  tydelig  nok  opstaaede  ved  en  fuldstændig  ukritisk 
Afskriven  i  Flæng  fra  den  ene  og  den  anden.  Det  er  i  Virke- 
ligheden, som  vi  saa,  to  ganske  modsatte  Tiberkarakterer,  han 
giver  os,  og  det  er  betegnende,  at  han  paa  en  Maade  selv 
holder  dem  ude  fra  hinanden,  idet  han  giver  os  den  ene  i 
Sammenhæng  i  c.  26-  40,  den  anden  i  c.  41 — 65.  Da  vi  umulig 
kan  acceptere  dem  begge,  bliver  Sporgsmaalet  om,  hvilken  vi 
skal  give  Fortrinet  som  støttet  paa  troværdige  Kilder. 

I  det  førstnævnte  Afsnit  fremstilles  en  Række  gode  Foran- 
staltninger og  lignende  fra  forskellige  Tider  i  Tibers  Regering, 
i  det  andet  en  Samling  Anekdoter  og  formentlig  karakteristiske 
Træk  fra  hans  Ungdom  til  hans  Død.  En  Sammenligning  vil 
snart  vise  os,  at  det  første  i  sin  Opregnen  er  ligesaa  tort  og 
sagligt,  som  det  andet  livligt  og  afvekslende.  Taler  allerede 
dette  mere  til  Fordel  for  hint,  vil  en  nærmere  Undersøgelse 
af  disse  Anekdoter  i  høj  Grad  bekræfte  dette  Indtr^'k.  En 
stor  Mængde  af  dem  ere  nemlig  af  en  saadan  Natur,  at  de 
ved  deres  urimelige  Karakter  saa  at  sige  ophæver  sig  selv. 
Nogle  Eksempler  vil  gøre  dette  indlysende.  —  C.  56:  Da  Tiber 
engang  spurgte  en  vis  Xenon,  der  talte  temmelig  søgt,  hvad 
det  var  for  en  ubehagelig  Dialekt,  og  han  havde  svaret:  „Den 
doriske",  lod  han  ham  forvise,  fordi  han  mente,  at  han  hen- 
tydede til  hans  egen  tidligere  Forvisning  til  Rhodos ;  tlii  Rhodi- 
erne  taler  dorisk.  —  C.  60:  En  Fisker  havde  bragt  Tiber  en 
stor  Mullus,  mens  han  opholdt  sig  paa  Kapri;  forskrækket 
over,  at  Fiskeren  var  klatret  op  til  ham  fra  den  utilgængelige 
Side  af  Øen,  ad  en  stejl  og  vanskelig  Vej,  lod  Tiber  hans  Ansigt 
gennemgnide  med  Fisken.  Da  Fiskeren  nu  sagde,  at  han  var 
glad  over,  at  han  ikke  havde  bragt  en  stor  Hummer,  han  ogsaa 

havde  fanget,  lod  han  endog  hans  Ansigt  gennemgnide  med 
den.  —  Af  saadanne  Historier,  der  henførtes  til  Tiber,  har  der 
aabenbart  eksisteret  righoldige  Samlinger  paa  den  Tid,  at 
domme  efter  dem,  vi  træflPer  hos  Sueton,  Dio  Cassius  og  til  Dels 
ogsaa  i  Tacitus's  sjette  Bog.  At  de  har  været  righoldige,  kan 
vi  bl.  a.  ogsaa  slutte  af,  at  vi  kun  rent  undtagelsesvis  træffer 
den  samme  Historie  hos  forskellige  Forfattere,  og  da  altid  i 
mere  eller  mindre  afvigende  Form.  —  Hvorledes  det  f.  Eks.  gik 
til,  at  Tiber  fattede  Tillid  til  Spaamanden  Thrasyllos,  fortæller 
Tacitus  i  6te  Bog,  c.  21  saaledes:  Paa  E-hodos  beboede  Tiber 
et  Hus,  som  laa  paa  en  høj  Klippe,  der  ragede  ud  over  Havet. 
Naar  han  ønskede  at  prøve  en  Astrologs  Paalidelighed,  lod 
han  ham  ad  vildsomme  Gange  fore  op  i  den  højestliggende 
Del  af  Huset,  og  viste  det  sig  saa,  at  han  ikke  kunde  bestaa 
Prøven,  lod  han  ham  styrte  ned  i  Havet.  Thrasyllos  var  nu 
den  eneste,  der  bestod  Prøven,  idet  han  i  Stjernerne  læste  den 
Fare,  hvori  hans  Liv  svævede.  Sueton  fortæller  derimod 
Historien  saaledes  i  c.  14:  Paa  en  Tid,  da  Tiber  hver  Dag 
kunde  vente  Budskab  fra  Rom,  om  det  blev  ham  tilladt  at 
vende  hjem  fra  Rhodos,  spadserede  han  med  Thrasyllos  og 
opdagede  et  Skib  nærme  sig  Kysten.  Han  satte  da  Thrasyllos 
paa  Prøve,  og  denne  erklærede,  at  Skibet  bragte  gode  Efter- 
retninger. Hvis  det  havde  vist  sig,  at  hans  Forudsigelse  var 
urigtig,  havde  Tiber  bestemt  at  styrte  ham  i  Havet. 

Her  har  de  to  Forfattere  da  benyttet  helt  forskellige 
Kilder.  Der  er  god  Grund  til  at  formode,  at  den  Form,  vi 
træffer  hos  Tacitus,  er  opstaaet  ved  en  Sammensmeltning  af 
Suetons  Krønike  med  en  anden,  vi  ogsaa  træffer  hos  ham 
(c.  62),  og  som  gaar  ud  paa,  at  Tiber  paa  Kapri  havde  et 
locus  carnificinæ^  hvorfra  han  lod  de  dømte  efter  mange  Pinsler 
nedstyrte  i  Havet. 

Vil  man  spørge  om,  hvorledes  saadanne  Fortællinger  over- 
hovedet ere  opstaaede,  da  maa  man  erindre,  at  vi  i  Rom  be- 
finder o.s  i  Pasquillens  Fødeby;  Almuen  dér  har  altid  været 
bf^kendt  for  sin  Opfindsomhed,  hvor  det  gjaldt  om  at  udslynge 
giftige  Aandrigheder  mod  Enkeltmand.  Naar  imidlertid  Aandrig- 
heden  i  de  allerfleste  af  disse  Historier  ikke  synes  saa  over- 
vættes stor,  maa  det  betænkes,  at  man  i  Oldtiden,  som  bekendt, 

i  det  Punkt  var  betydelig  mere  nøjsom  end  vi,  men  der- 
næst, at  de  her  serveres  os  med  et  Formaal  og  derfor  ogsaa 
i  en  Form,  som  er  fjærn  fra  den  oprindelige.  Det  er  et  ejen- 
dommeligt Træk  hos  Sydboen,  Lysten  til  at  komponere  Historier, 
som  man  ikke  selv  tror  paa  og  heller  ikke  vil  have  andre  til 
at  tro,  men  hvis  Tiltrækning  udelukkende  bestaar  i  en  kvik 
Pointe,  en  sindrig  Antitese  eller  lign.  I  sin  Karakter  er  denne 
Lyst  temmelig  uskadelig,  saa  længe  den  tages  for,  hvad  den  er; 
men  begynder  man  først  at  tage  disse  Fantasiprodukter  au 
sérieux,  stiller  man  sig  som  den  rejsende  Englænder  overfor 
en  neapolitansk  Droskekusk,  —  da  er  det  ogsaa  forbi  med 
Uskyldigheden.  Der  er  ingen  Tvivl  om,  at  en  sror  Mængde 
af  de  fade  og  dumme  Historier,  der  ere  os  overleverede  fra 
Oldtid  og  Middelalder,  netop  har  en  saadan  Oprindelse:  man 
har  revet  Vingerne  af  Sommerfuglen,  og  der  er  kun  blevet  et 
hæsligt  Kryb  tilbage.  Netop  saaledes  ere  aabenbart  ogsaa 
de  Anekdotsamlinger  opstaaede,  hvoraf  Sueton  har  øst  saa 
begærligt.  Af  Aandrigheden,  der  gav  dem  deres  Værd,  er 
ofte  kun  meget  svage  Spor  tilbage,  saaledes  som  f.  Eks.  i  de 
omtalte  Historier  om  Xenon  og  om  Fiskeren.  Andre  Steder 
ser  vi  dem  tydeligere,  som  i  den  tidligere  nævnte  Fordi'ejning 
af  Tibers  Navn,  hvorpaa  der  er  baseret  en  Beskyldning  for 
Drikfældighed,  eller  i  Historien  om  Manden,  som  hvisker  Liget 
i  Øret,  og  det  vil  være  let  at  opregne  flere :  i  c.  57  truer  Tiber 
en  Modstander,  der  hed  Pompejus,  med  at  gøre  ham  til  Pom- 
pejaner  (o:  lade  ham  blive  dræbt  som  disse);  i  c.  61  udbryder 
Tiber,  da  han  hører,  at  en  anklaget,  Carnulus,  har  dræbt  sig 
selv:  Carnulus  me  evasit^  og  da  en  Mand  i  Fængslet  bad  ham 
om  hurtig  Straf,  svarede  han:  Nondum  tecum  in  gratiam  redii, 
Naar  det  gælder  om  de  fleste  af  disse  Historier,  at  de 
med  deres  Pointe  har  mistet  ikke  alene  deres  Charme,  men 
ogsaa  deres  eneste  Eksistensberettigelse,  saa  er  der  en  Om- 
stændighed endnu,  der  ikke  maa  forglemmes,  nemlig  at  de 
sikkert  alle  oprindelig  ere  fremsatte  i  smaa,  satiriske  Vers, 
som  udslyngede  disse  Ondskabsfuldheder  i  tilspidset  Form. 
Heldigvis  træffer  vi  hos  selve  Sueton  (c.  59)  et  lille  Udvalg  af 
den  Art  Digte.     De  l^-der  saaledes: 

Asper  et  immitls,  breviter  vis  omnia  dicam? 
Dispefream^  si  te  mater  amare  potest. 

Non  es  eques:  quare?  Non  sunt  tibi  miVia  centum: 
Omnia  si  quaeras,  et  Bhodus  exilium  est. 

Aurea  mutasti  Satiirni  saecula,  Cæsar: 
Incolumi  nam  te  ferrea  semper  erunt. 

Fastidit  vinum,  qiiia  jam  sitit  iste  cruorem: 
Tam  bibit  hunc  avide,  quam  bibit  ante  merum. 

Aspice  Felicem  (sibi^  non  tibi)  Bomule,  Sullam, 

Et  Marium,  si  vis,  aspice,  sed  reducem 

Nec  non  Antoni  civilia  bella  moventis 

Non  semel  infectas  aspice  caede  manus ^ 

Et  die:  JRoma  perit,  regnavit  sangiiine  multo, 

Ad  regniim  quisquis  venit  ab  exilio. 

Det  vil  da  kunne  lønne  sig  at  gøre  et  Forsøg  paa  her  at 
gaa  Krønikeskrivernes  Vej  og  se,  hvilket  Resultat  vi  i  Form 
af  historiske  „Kendsgerninger"  kan  faa  af  disse  Vers:  „Han 
var  saa  haard  og  grusom,  at  selv  hans  Moder  følte  Afsky  for 
ham."  —  „Man  sagde,  at  med  hans  Regering  var  Jærnalderen 
begyndt."  —  7,Fra  den  Tid,  han  overtog  E-eger  ingen,  ophørte 
han  at  drikke  Vin;  Blod  blev  nu  hans  eneste  Drik,"  —  osv. 

For  ret  at  vurdere,  hvilken  Betydning  saadanne  Digte 
har  haft  som  historisk  Kilde,  maa  man  nu  vide,  at  de  i  alt 
Fald  til  Dels  ere  skrevne  paa  en  Tid,  da  hverken  Sueton  eller 
nogen  anden  vilde  betegne  hans  Regering  som  grusom.  Han 
indleder  dem  nemlig  med  følgende  Ord:  Multa  præterea  specie 
yravitatis  ae  morum  corrigendorum,  sed  et  magis  naturae  optempe- 
rans,  ita  saeve  et  atrociter  factiiavit,  ut  nonnulli  versiculis  qiwque 
et  praejientia  exprobrarent  et  fut  ur  a  denuntiarent  mala,  og  han 
tilføjer,  at  Tiber  ikk(,'  vilde  straffe  den  Art  Angreb,   fordi  han 

mente,  de  ikke  vare  udtalte  ex  animi  sententia.  Men  senere, 
slutter  han,  vera  plane  certaque  esse  ipse  feeit  fidem.'^) 

Vi  har  da  i  disse  Digte  en  god  Vejledning  til  Forstaaelse 
af,  hvorledes  FortælliDgen  om  Tibers  Blodtørst  og  bestialske 
Vellyst  er  bleven  til,  Historien  om,  hvorledes  han  først  af  en 
ren  Misforstaaelse  lægger  en  Mand,  som  i  al  Uskyldighed  er 
kommen  til  Kapri,  paa  Pinebænken,  og  da  han  opdager  sin 
Vildfarelse,  lader  ham  dræbe,  ne  vidgaret  injiiriam  (c.  62), 
hvorledes  han  piner  sine  Ofre  ved  først  at  lade  dem  fylde  sig 
med  Vin  og  derefter  Urinblæren  binde  til  (c.  62),  —  kort  sagt, 
hvorledes  han,  som  Sueton  udtrykker  det,  in  omne  genus  cru- 
delitatis  erupit  (c.  61). 

Hele  denne  Skildring  giver  Sueton  os  nu  aabenbart  i  den 
bedste  Tro;  han  kan  trods  alt,  hvad  han  beretter,  være  over- 
bevist om,  at  August,  princeps  circuynspectissimus  et  j^riidentis- 
simus,  har  fundet,  at  Tibers  Dyder  vare  mere  fremtrædende 
end  hans  Fejl  (c.  21).  Dette  giver  os  ikke  høje  Forestillinger 
om  Suetons  Intelligens,  ligesom  han  jo  ogsaa  har  vist  sig  i 
en  ualmindelig  Grad  ukritisk  i  sit  Kildevalg.  Til  Gengæld 
kan  vi  nogenlunde  trygt  gaa  ud  fra,  at  han  har  gengivet  sine 
Kilder  redeligt,  kun  at  hans  hastfærdige  Knaphed  leder  ham 
til  saadanne  Unøjagtigheder,  som  jeg  ovenfor  har  omtalt.  En 
anden  Mangel  ved  hans  Kildegengivelse,  som  vistnok  ogsaa 
mere  er  begrundet  i  hans  Lyst  til  at  give  meget  i  faa  Ord 
€nd  i  Tilbøjelighed  til  retorisk  Overdrivelse,  bestaar  i,  at  han 
ofte  fremstiller  som  noget  almmdeligt,  der  hyppig  gentog  sig, 
hvad  han  i  sine  Kilder  kun  har  fundet  et  enkelt  Eksempel 
paa.  Naar  han  saaledes  for  at  give  et  levende  Indtryk  af 
Tibers  Grusomhed  siger :  Anmiadversum  in  quosdam  ineunte  anno 
novo  (c.  61),  saa  er  det  aabenbart  en  Generalisation  af  Historien 
om  Titius  Sabinus,  som  vi  kender  den  fra  Tacitus  og  Dio.  — 
Naar  han  i  c.  61  siger:  Immahirae  piiellae,  vit'iatae  p)'msacarm' 


^)  Ogsaa  Tacitus  omtaler,  at  der  allerede  i  Tibers  l'ørsteRegeriugs- 
aar  fremkom  carmina  incerfis  auctoribus  vulpata  In  saevifiam  siiperbi- 
amque  ejus  et  discordem  cum  matre  auimum.  (I,  72).  Han  fortæller 
endvidere,  at  Kaadheden  gik  saa  vidt,  at  der  gik  opdigtede  Senats- 
taler,  rettede  mod  Sej  an,  i  Omleb  (V,  4). 

ficej  clehi  strangulatae^  saa  har  han  sikkert  her  kun  Eksemplet 
med  Sejans  Datter,  som  vi  kender  fra  Tacitus,  for  Øje. 

Suetons  i  det  hele  paalidelige  Gengivelse  bliver  ogsaa  for 
saa  vidt  af  Betydning,  som  han  aabenbart  har  haft  Adgang 
til  Kilder,  som  Tacitus  næppe  har  kendt,  i  alt  Fald  ikke  be- 
nyttet. Han  giver  os  nemlig  Brudstykker  af  Augusts  Breve 
til  Tiber  og  af  dennes  Taler,  som  bærer  Paalidelighedens  Præg 
i  Modsætning  til  Tacitus's  Gengivelser,  overfor  hvilke  man 
altid  med  Henblik  til  hans  store  Tilbøjelighed  til  at  lægge 
sine  Personer  selvkonstruerede  Taler  i  Munden,  maa  stille  sig 
mere  eller  mindre  skeptisk. 

Viste  det  sig  endelig  forholdsvis  mindre  vanskeligt  hos 
Tacitus  at  sondre  mellem  hans  Kildes  Beretninger  og  hans 
egne  Tilføjelser,  fordi  Tendensen  er  saa  haandgribelig  uden 
dog  i  nogen  større  Maalestok  at  friste  ham  til  vidtgaaende 
Forvanskninger,  saa  er  Forholdet  hos  Sueton  det,  at  Grænsen 
mellem,  hvad  han  har  fra  sine  gode,  hvad  fra  sine  slette 
Kilder,  ikke  er  vanskelig  at  drage,  fordi  Modsætningen  her 
er  saa  iøjnefaldende. 


III.   Dio  Cassius. 


Dennes  Tiberskihlring  er  forfattet  lidt  over  100  Aar  efter 
de  andres.  Den  stemmer  for  saa  vidt  i  Form  overens  med 
Tacitus's,  som  Begivenhederne  meddeles  os  Aar  for  Aar,  med 
Suetons  i,  at  Interessen  væsentlig  er  samlet  om  Tibers  Per- 
sonliglied, saa  at  ogsaa  næsten  alt,  hvad  der  vedrører  Krige 
og  Forholdet  til  andre  Folk,  er  ladt  ude  af  Betragtning.  Og- 
saa hvad  selve  Begivenhederne  i  Rom  angaar,  giver  den  os 
betydelig  mindre  end  Tacitus's,  men  er  paa  den  anden  Side 
vidtløftigere   end  Suetons,  hvad   der  dog   for   en  Del  ligger  i, 

at  Fremstillingen  er  bredere  og  hyppig  afbrydes  af  morali- 
serende Betragtninger,  ligesom  han  ikke  sjælden,  ogsaa  i  sine 
Fortællinger,  gentager  sig  selv.  Hvad  Fortællingens  Paalide- 
lighed  angaar,  da  skæmmes  den  ikke  lidt,  først  ved  krono- 
logiske Unøjagtigheder,  som  naar  han  lader  Drusus's  Mordere 
til  Dels  straffes  umiddelbart  efter  Gerningen  (LVTI,  22),  skønt 
han  selv  meddeler,  at  Forbrydelsen  først  kom  for  Dagen 
otte  Aar  efter;  dernæst  ved  hans  Overtro,  idet  han  med- 
deler os  Spaadomme,  Varsler  og  mirakuløse  Begivenheder 
med  en  Naivetet,  der  langt  overgaar  Suetons,  for  ikke  at 
tale  om  Tacitus.  Saaledes  varsles  alene  Sejans  Fald  hus 
Dio  ved  ikke  mindre  end  otte  forskellige  Tf^if/ra.  Endelig 
giver  han  os  ogsaa,  hvad  faktiske  Forhold  angaar,  med  samme 
Kritikløshed  som  Sueton,  Historier,  der  trodser  al  Sandsynlighed, 
som  naar  han  fortæller,  at  Tiber  lader  Arkelaos,  der  skal  være 
bleven  anklaget  i  Senatet  paa  hans  Foranstaltning,  slippe  fri, 
fordi  en  taabelig  Ytring  af  den  anklagede  vakte  Latter  i  Senatet 
(LVII,  17),  eller  naar  han  lader  Tiber  dræbe  en  Arkitekt  af  Mis- 
undelse, fordi  denne  har  udført  et  arkitektonisk  Mesterværk 
(LVII,  21),  og  foretage  andre  mere  eller  mindre  vanvittige 
Handlinger. 

Til  Gengæld  er  hans  Fremstilling  i  Hovedsagen,  i  Skil- 
dringen af  selve  Tibers  Karakter,  betydelig  klarere  og  for- 
staaeligere  end  de  andres,  ligesom  hans  Interesse  i  dette  Punkt 
er  langt  mere  bevidst.  Det  er  i  saa  Henseende  karakteristisk, 
at  han  begynder  sin  Skildring  med  disse  Ord:  Ti^sQiog  evTimQi'drtg 

HEV   ?'v   x«t   énennidevTo,   qptVe/    dé   IdiaiaTrj   åxéxgrjo.   Og  han  giver  straks 

en  Fremstilling,  som  klart  viser,  hvad  han  ser  i  ham,  mon 
ogsaa  giver  et  godt  Eksempel  paa  hans  snakkesalige  Bredde 
og  Forkærlighed  for  Antiteser:  „Han  lod  sig  ikke  mærke 
med  noget  af  det,  han  ønskede,  og  af  det,  han  sagde,  han 
attraaede,  ønskede  han  saa  at  sige  intet,  men  idet  han  talte 
tvært  imod  sit  Ønske,  vægrede  han  sig  ved  alt,  hvad  han  virkelig 
havde  Lyst  til,  og  stræbte  efter  alt,  hvad  han  afskyede;  han 
lagde  Vrede  for  Dagen, .  naar  han  slet  ikke  var  vred,  og 
lod,  som  han  var  rolig,  naar  han  var  allermest  opbragt;  han 
gav  sig  ud   for   at   føle  Medlidenhed  med  dem,    han    straffede 

strengt,  og  hau  ytrede  Vrede  mod  dem,  han  tilgav;  undertiden 
mødte  han  sin  værste  Fjende  med  et  Ansigt,  som  om  det  var 
hans  bedste  Ven,  og  behandlede  sin  bedste  Ven  som  sin  Fjende. 
Han  ansaa  det  i  det  hele  ikke  for  rigtigt,  at  man  paa  en  Selv- 
hersker kunde  mærke,  hvorledes  han  var  sindet;  thi  han  sagde, 
at  derved  skete  mange  store  Ulykker,  men  af  det  modsatte 
langt  mere  Lykke.  Dersom  han  nu  kun  var  optraadt  paa 
denne  eneMaade,  vilde  de,  der  omgikkes  ham,  let  have  kunnet 
vare  sig;  thi  de  vilde  da  opfatte  alt  omvendt,  mene,  at  han 
ikke  ønskede  noget,  naar  han  stræbte  ivrigt  efter  det,  og  at 
han  ønskede  noget,  naar  han  ikke  attraaede  det;  men  nu  blev 
han  vred,  naar  han  opdagede,  at  en  forstod  ham,  og  han 
dræbte  mange,  skønt  han  ikke  kunde  beskylde  dem  for  andet, 
end  at  de  forstod  ham.  Derfor  var  det  farligt  ikke  at  forstaa 
ham,  thi  mange  kom  i  Ulykke,  fordi  de  sluttede  sig  til  ham  i, 
hvad  han  sagde,  ikke  i,  hvad  han  vilde;  men  det  var  endnu 
farligere  at  forstaa  ham;  thi  disse  mistænktes  for  at  gennem- 
skue hans  Karakter  og  derfor  at  hade  den.  Den  eneste  saa 
at  sige,  der  kunde  klare  sig  overfor  ham,  var  altsaa  den,  der 
baade  gennemskuede  hans  Natur  og  ikke  lod  sig  mærke  der- 
med, hvilket  jo  er  en  stor  Sjældenhed;  thi  saaledes  bleve  de 
hverken  skuffede  ved  at  vise  ham  Tillid  eller  udsatte  for  Had 
ved  at  vise,  at  de  gennemskuede,  hvad  han  havde  for.  Han 
var  nemlig  meget  vanskelig  at  have  med  at  gøre,  hvad  enten 
man  modsatte  sig,  hvad  han  sagde,  eller  man  støttede  det; 
thi  idet  han  ønskede,  at  et  i  Virkeligheden  skulde  ske,  men 
at  det  skulde  have  Udseende  af,  at  han  vilde  et  andet,  saa 
havde  han  i  hvert  Tilfælde  nogle,  som  gjorde  Modstand  imod 
begge  Dele,  og  derfor  hadede  han  den  ene  Part  for  Virkelig- 
hedens "Skyld,  den  anden  for  Skinnets." 

Det  er,  som  man  ser,  Oldtidens  Tyran  type,  Dio  giver  os; 
Mistænksomheden,  Hykleriet,  Grusomheden,  —  alt  findes  her. 
Og  dette  Billede  lykkes  det  ham  at  gennemføre  med  nogen- 
lunde Konsekvens  ved  en  rot  behændig  Gruppering  af  de 
Kendsgerninger,  han  har  fundet  i  sine  Kilder.  Han  samler 
nemlig  alt,  hvad  godt  der  kan  siges  om  Tiber,  i  en  Art  Ind- 
ledning, altsaa  forud  for  selve  den  annalistiske  Beretning,  lader 
det  karakterisere  de  allerførste  Aar,  som  gaar  forud  for  et  for- 

mentligt  Kapitalomslag  i  Tibers  Karakter  og  lader  dette  Omslag 
rykke  saa  langt  tilbage  i  Tiden,  som  det  overhovedet  er  muligt, 
nemlig  til  Grermanicus's  Død,  altsaa  fem  Aar  efter  hans  E/egerings- 
tiltrædelse.     Dio  indleder  dette  Afsnit  (c.  7 — 13)  med  Ordene : 

fv  roiade  (tvTifV  (O:  ri^v  oiQ/i^)  iQono),  étpoaov  o  reguocvixog  s^tj,  ^o'^^tt^ei/  Og  af- 
slutter det  med:   ravi^'  ovra  nnvra  fiéxQ''  7^  ^"^  o  FeQuavtxog  t^r)  inoiet.  — 

Formelt  er  dette  jo  endog  overordentlig  klart;  at  det  er  sat 
udenfor  den  hele  annalistiske  Ramme,  kan  forsvares  med,  at 
det  giver  os  en  almindelig  Karakteristik  af  Tibers  Regerings- 
system  og  Optræden,  ikke  enkelte  Handlinger,  og  denne  Ord- 
ning har  den  store  Fordel,  at  Dio  nu  kan  lade  selve  den 
historiske  Beretning  blive  en  passende  Illustration  til  det  Tyran- 
billede,  han  har  sat  i  Spidsen  for  det  hele,  en  Fordel,  han, 
som  vi  skal  se,  i  den  Grad  benjrtter  sig  af,  at  selve  de  fem 
Aars  Begivenheder,  trods  alt,  kommer  til  at  give  deres  ikke 
uvæsentlige  Bidrag  til  Billedet.  Reelt  er  der  derimod  det  at 
indvende,  at  den  Optræden,  han  tillægger  Tiber  i  hans  første 
Aar,  i  Virkeligheden,  til  Dels  endog  efter  hans  egen  Skildring, 
maa  have  passet  paa  hans  hele  Regeringstid.  At  han  selv  har 
følt  denne  Mangel,  kommer  af  og  til  frem  paa  en  ret  snurrig 
Maade.  Naar  han  saaledes  som  Eksempel  paa  Tibers  Beskeden- 
hed anfører,  at  han  ikke  engang  tillod,  at  der  blev  svoret 
paa  hans  acta,  saaledes  som  August  havde  gjort  det,  udtrykker 

han  det  saaledes :   ov8å  tovto  t«   ye   n Qcora   écp"  eorvToi  nEQislds  yevo^Evov 

(c.  8).  Man  kan  nu  trygt  paastaa,  at  intet  Menneske  har  be- 
rettet, at  han  senere  tillod  det ;  naar  Dio  da  indskyder  Ordene 
Ttt  TTQcoTtt,  kan  det  ikke  have  anden  Mening,  end  at  han  ønsker 
at  vise  sin  Berettigelse  til  at  anføre  dette  under  de  fem  Aars 
gode  Handlinger;  saare  behændigt  har  Dio  imidlertid  indskudt 
et  ^'8  og  derved  gjort  Ordene  til  en  tilsyneladende  uskyldig 
Antydning.  —  Saadanne  Udtr^^k  kommer  da  atter  og  atter 
frem  i  dette  Afsnit.  Naar  han  fortæller,  at  Tiber  ikke  tillod, 
at  der  opførtes  Templer  for  ham,  tilføjer  han  tots  ys  (c.  9), 
uagtet  han  maa  have  vidst,  at  han  egentlig  talt  aldrig 
har  tilladt  det.  Noget  senere  i  samme  Kapitel  fortæller  han, 
at  han  frigav  nogle,  der  vare  anklagede  for  at  have  svoret 
falsk  ved  hans  tvxVj  og  han  tilføjer:  nQo'iovTog  de  tov  xqovov  xnl  ntw 
noXXovg  é&avotTO)ff8.     Heller  ikke  herpaa  har  Historien  overleveret 

OS  noget  Eksempel;  men  Dio  har  rigtignok  ikke  udtrykkelig 
tilføjet,  at  det  var  for  denne  Forbrydelse;  derved  kommer 
Ordene  til  at  staa  som  en  forholdsvis  uskyldig  Reaktions- 
bemærkning,  der  dog  sikkert  vil  gøre  sin  Virkning  paa  Læseren 
i  den  Retning,  Dio  ønsker. 

Det  er  ved  den  Art  Antydninger,  Dios  Tendens  kommer 
klart  for  Dagen:  at  faa  henlagt,  hvad  godt  der  kan  siges  om 
Tiber,  til  de  fem  Aar  før  Germanicus's  Død.  Det  er  i  den 
Retning  ogsaa  betegnende,  at  den  hele  Skildring  næsten  slet 
ingen  Enkelthandlinger  indeholder,  men  giver  os,  hvad  Tiber 
„plejede  at  gøre"  eller  „ikke  tillod".  Da  de  faa,  der  alligevel 
gives,  kun  kendes  fra  Dio,  bliver  det  kun  muligt,  som  ovenfor, 
at  bevise  Usandfærdigheden  ad  indirekte  Vej.  Kun  en  enkelt 
Gang,  hvor  han  i  c.  13  fortæller  om,  at  Tiber  under  en  Senats- 
forhandling  taler  imod  at  gaa  strengt  til  Værks  mod  Over- 
daadigheden,  skønt  han  selv  xQ^^^v  Tivd  (!)  levede  meget  maade- 
holdent,  kan  vi  datere  Forhandlingen,  idet  vi  af  Tacitus 
(III,  52 — 54)  ser,  at  den  forefaldt  flere  Aar  efter  Germanicus's  Død. 

Den  egenthg  historiske  Beretning  begynder  da  fra  LVII,  14 
med  Aar  15  og  fortsættes  Aar  for  Aar  lige  til  Tibers  Død. 
Konsekvent  gennemført  skulde  nu  de  faa  Aar  før  Germanicus's 
Død  kun  indeholde  Begivenheder,  der  passede  med  den  al- 
mindelige Skildring,  alle  de  følgende  kun  saadanne,  der  svarede 
til  og  belyste  det  Billede  af  Tiber,  Dio  har  sat  i  Spidsen  for 
det  hele.  I  det  hele  og  store  er  dette  ogsaa  overholdt,  navnlig 
forsaavidt  alt  godt  næsten  udelukkende  findes  samlet  her; 
men  han  giver  os  dog  paa  den  anden  Side  Undtagelser  fra  hin 
Regel  i  tilstrækkeligt  Tal  til,  at  vi  kan  se,  hvor  konstrueret  den 
hele  Sondring  er.  Saaledes  lader  han  Tiber  optræde  som  Tyran 
allerede  kort  efter  Augusts  Ligfærd  (LVII,  14),  i  Libos  Proces 
(LVII,  15)  og  mod  Kong  Arkelaos  (LVII,  17),  og  omvendt  giver  han 
ogsaa  i  de  18  Aar,  hvor  vi  ellers  hos  ham  kun  ser  den  blodige  Tyran, 
enkelte  Eksempler  paa  den  Mildhed  og  Sagtmodighed,  der  kun 
skulde  have  været  ham  ejendommelig  i  hine  første  Aar,  saa- 
ledes f.  Eks.  hans  Optræden  mod  to  af  Sejans  Venner  (LVIII,  19), 
af  hvilke  den  ene  endog  havde  fornærmet  ham  meget  grovt.  — 
Dios  Bestræbelse  for  at  svække  Indtrykket  af  saadanne  Beret- 
ninger er  dog  umiskendelig.    Efter  at  han  saaledes  i  LVIII,  21 

har  fortalt  et  Eksempel  paa  Tibers  Godgørenlied  og  tillige 
omtalt  hans  Bestræbelser  for  at  hemme  Angiveriet,   siger   han 

(c.    22) '.   ov  fii]v   aXX'   év  ^iv  tovto)   énr^eXiOy   .   .   .   éx  då   åii   tfjiv  iQartav,   o'ig 

åvsdriv  .  .  .  ixQ^i^o,  die^aXXero.  Dette  er  en  Reaktionsbemærkniug 
i  Tacitus's  Stil.  Et  andet  Sted  (LVII,  23)  stiller  han  nogle 
forstandige  og  loyale  Handlinger  af  Tiber  i  fuldstændig  Skygge 
ved  kun  at  benytte  dem  som  Beviser  paa,  at  han  ikke,  som 
nogle  mente,  led  af  Sindssyge,    hvad  hans  andre  Handlinger  i 

høj    Grad  kunde  tyde  paa:   t«  7'«^  akXa  xal  naw  nnvza.  deivtcog  dib)xei. 

Disse  faa  Eksempler  ere  da  ogsaa  saa  at  sige  alt,  hvad 
Dio  kan  indrømme  Tiber,  efter  at  det  formentlige  Omslag  ved 
Germanicus's  Død  er  indtraadt.  Hvad  selve  Omslaget  angaar, 
da   motiverer    han    det    saaledes:     etVe  ovv   cpQovcJv  fiév  ortag  ano 

TiQCJTrjg  t5?  vaj6QOV  Siédei^e,  nXaaufiBvog  Se  é(p  oaov  ixuvog  i^lcj,  instdinSQ 
i(fedQSvovTtt    nvtov    ir    i^Y^^ovla    ééQa,     slie    xnl    necpvxiog    fiiv    et',     é^oxelXag 

(5'cT8  TOV  oiVTttjavLCTTov  é(TTeQi,&7]  (LVII,  13).  Klarheden  vilde  unægtelig 
have  vundet  ved,  at  han  havde  holdt  sig  til  det  første  Alter- 
nativ, hvad  dog  hverken  hans  logiske  eller  hans  psykologiske 
Samvittighed  har  givet  ham  Mod  til. 

Er  Fremskridtet  i  formel  Klarhed  tydeligt  i  Sammenligning 
med  Sueton,  der  vilde  gøre  Tiber  til  et  Sammensui'ium  af  godt 
og  ondt,  bliver  Spørgsmaalet,  om  denne  Klarhed  er  naaet  ad 
naturlig  eller  ad  kunstig  Vej,  ved  Benyttelse  af  bedre  Kilder 
eller  ved  en  simpel  Forvanskning  af  dem.  Dette  kan  kun  be- 
svares efter  en  Sammenligning  mellem  Dio  og  vore  to  andre 
Kildeforfattere. 

Forholdet  mellem  Dio  og  Sueton  lader  sig  bestemme  saa- 
ledes: Dio  benytter  den  annalistiske  Form,  Sueton  fortæller 
uden  kronologiske  Hensyn;  deres  Opfattelse  af  Tiber,  forsaa- 
vidt  man  for  Suetons  Vedkommende  overhovedet  kan  tale  om 
en  saadan,  falder  i  det  væsentlige  sammen,  om  den  end  formelt 
set  er  forskellig,  idet  navnlig  Sueton  aldeles  intet  kender  til 
et  Omslag  ved  Germanicus's  Død.  Ingen  af  dem  giver  os, 
som  Tacitus,  nogen  indgaaende  Skildring  af  Begivenlieder  og 
Forhandlinger,  —  det  skulde  da  være  Dios  Skildring  af  Sej  an- 
revolutionens  Undertrykkelse;  men  for  begge  er  Hovedsagen 
at  meddele  Foranstaltninger  af  Tiber  og  navnlig  at  give  os  et 

rigt  Anekdotstof.  I  det  første  stemmer  de  i  alt  væsentligt 
overens  og  har  meget  Stof  fælles,  som  vi  savner  hos  Tacitus, 
særHg  til  at  skildre  den  milde  og  retfærdige  Tiber,  men  ogsaa 
meget,  der  kun  findes  hos  den  ene  af  dem;  nogen  virkelig 
Uoverensstemmelse  træffer  vi  dog  ikke  her.  Ganske  anderledes 
forholder  det  sig  med  Anekdoterne,  idet  Uoverensstemmelsen 
her  endog  er  saa  stor,  at  af  36  Fortællinger,  jeg  har  optalt 
hos  dem,  men  som  Tacitus  intet  kender  til,  findes  15  alene 
hos  Sueton,  16  alene  hos  Dio,  altsaa  kun  fem  hos  dem  begge, 
og  af  disse  gives  den  ene  i  en  noget  forskellig  Skikkelse  (Tibers 
Ytring  om  Priamos:  Suet.  c.  62.  Dio  LVIII,  23).  Heraf  kan  vi  da 
formentlig  drage  tre  Slutninger:  for  det  første,  at  Dio  ikke 
har  benyttet  Sueton  som  Kilde,  dernæst  at  de  har  haft  for- 
skellige Kilder,  og  endelig  som  det  væsentligste,  at  de  begge 
i  Skildringen  af  Tibers  Regeringsforanstaltninger  har  benyttet 
paalidelige,  i  deres  Anekdotfortællinger  slette  Kilder.  Der 
findes,  saa  vidt  jeg  har  kunnet  se,  end  ikke  Spor  af,  at  Dio 
overhovedet  har  kendt  Suetons  Værk. 

Et  saa  simpelt  E-esultat  giver  en  Sammenligning  mellem 
Dio  og  Tacitus  os  ingenlunde.  Spørgsmaalet  om  deres  ind- 
byrdes Forhold  er  i  nyere  Tid  blevet  behandlet  af  flere,  og  man 
er  nu  almindelig  kommet  til  det  Resultat,  at  Dio  ikke  har 
benyttet,  ja  ikke  en  Gang  kendt  Tacitus' s  Annaler,  men  at  de 
for  meget  store  Partiers  Vedkommende  har  haft  en  fælles 
Kilde,  medens  Dio  dog  samtidig  har  benyttet  en  særlig  Kilde, 
formodentlig  en  Anekdotsamling. 

Spørgsmaalet  om,  hvorvidt  Dio  i  det  store  har  benyttet 
Tacitus  som  Kilde,  lader  sig  unægtelig  besvare  med  stor  Be- 
stemthed: en  meget  stor  Del,  vel  endog  den  største,  af  de 
Begivenheder,  Dio  beretter  os,  findes  slet  ikke  omtalt  af  Tacitus, 
og  i  dem,  de  begge  meddeler  os,  giver  Dio  i  Regelen  Om- 
stændigheder, Tacitus  ikke  kender.  Noget  andet  bliver  det 
imidlertid,  om  man  deraf  tør  slutte,  at  Dio  slet  ikke  har  kendt 
Tacitus's  Værk  og  paa  enkelte  Steder  kan  være  bleven  paa- 
virket af  hans  Fremstilling.  Uden  foreløbig  at  tage  Stand- 
punkt i  dette  Spørgsmaal  ønsker  jeg  dog  straks  at  fremhæve, 
hvad  der  kan  synes  at  tale  for,  at  han  har  kendt  det. 

Først  og  fremmest  maa  det  synes  noget  underligt  at  tænke 
sig,  at  en  flittig  og  litterært  dannet  Mand  som  Dio  ikke  en- 
gang skulde  have  læst  Tacitus's  Værk,  og  dernæst  finder  vi 
enkelte  Steder  en  Overensstemmelse  mellem  dem,  der  for  saa 
vidt  maa  være  paafaldende,  som  Tacitus  netop  der  maa  synes 
at  være  gaaet  sine  egne  Veje.  Af  saadanne  Steder  kan  jeg 
nævne  følgende:  Fortællingen  om  Agrippa  Postumus  stemmer 
hos  Dio  (LVII,  3)  ganske  med  Tacitus's'  Fremstilling,  kun  at 
han  fortæller  som  fastslaaet  Kendsgerning,  hvad  denne  giver 
som  en  rimelig  Antagelse  ('propius  vo'o).  Da  det  nu  kan  paa- 
vises,  som  tidligere  fremhævet  (S.  60 — 61),  at  Tacitus  i  denne 
Fortælling  har  benyttet  samme  Kilde  som  Sueton,  og  at  han 
tendentiøst  har  fjærnet  sig  fra  denne  Kilde,  baade  hvad  Mordets 
Ophavsmand  og  dets  Fuldbyrder  angaar,  og  Dio  netop  i  disse 
to  Punkter  stemmer  med  Tacitus  (det  er  ogsaa  hos  ham  Tiber, 
som  giver  Befaling  til,  og  en  Centurion,  som  udfører  Gerningen), 
synes  han  at  maatte  have  sin  Beretning  fra  denne.  —  Det  er 
endvidere  ovenfor  fremhævet,  hvor  haandgribeligt  tendentiøst 
Tacitus  sætter  Gallus's  Afstraffelse  i  Aar  34  i  Forbindelse  med 
hans  Optræden  mod  Tiber  i  Aaret  14,  uagtet  deres  Forhold  i 
Mellemtiden  har  været  godt.  Denne  Urimelighed  finder  vi  nu 
ogsaa  hos  Dio,  ogsaa  her  med  den  Forskel,  at  Dio  fortæller 
som  given  Sag,  hvad  Tacitus  indskrænker  sig  til  at  antyde 
(Dio  LVII,  2.  Tac.  I,  12—13).  —  I  Fortællingen  om  Libos 
Proces  gaar  Tacitus's  Tendens  ud  paa  at  fremhæve,  hvor  ube- 
tydelig den  hele  Sag  i  Virkeligheden  var,  bl.  a.  ved  at  skildre 
Libo  som  en  juvenis  improvidus,  uagtet  han  var  i  Prætoralderen 
(II,  27).  Ogsaa  her  gaar  Dio  et  ret  betydeligt  Skridt  videre  i 
hans  Fodspor  ved  endog  at  kalde  ham  vsavtirxoK,  hvad  der  kun 
kan  være  opstaaet  som  en  uheldig  Oversættelse  af  juvefiis. 
Ja  vi  træffer  endog  en  af  Tacitus's  allerkunstigste  Motiv- 
konstruktioner hos  Dio  (LVII,  24  sml.  med  Tac.  I,  74).  Endelig 
finder  vi  af  og  til  Refleksionsbemærkninger  hos  Dio,  som 
minder  stærkt  om  tilsvarende  hos  Tacitus.  Fortællingen  om 
Cremutius  Cordus  afslutter  denne  saaledes  med  en  Bemærkning 
om,  at  den  Omstændighed,  at  hans  Boger  bleve  brændte,  bidrog 
til,  at  de  bleve  saa  meget  mere  læste  (IV,  35);  Dio  har  det 
samme  i  LVII,  24. 

At  tæiike  sis:,    at   disse  Overensstemmelser  skulde  stamme 

O/ 

fra,-  at  Stederne  ere  udskrevne  af  en  fælles  Kilde,  synes  meget 
urimeligt;  thi  det  vil  forrykke  hele  den  naturlige  Opfattelse  af 
Tacitus's  Forfatterejendommelighed.  Skal  selve  dennes  Refleks- 
ioner, hans  Motivkonstruktioner  og  Reaktionsbemærkninger 
stamme  fra  hans  Kilde,  da  synes  han  at  blive  degraderet  til 
en  simpel  Afskriver ;  af  den  begavede  og  intelligente  Forfatter, 
han  trods  alt  maa  forekomme  os,  bliver  der  da  intet  andet 
tilbage  end  en  skruet  Stil  og  upaalidelig  Retorik.  Betænker 
vi  imidlertid,  hvor  usandsynlig  den  Tanke  paa  den  anden  Side 
er,  at  Dio  skulde  have  haft  saa  levende  Reminiscenser  af  sin 
Læsning  i  Tacitus's  Annaler  og  dog  ikke  have  gjort  mere  om- 
fiittende  Brug  af  dem,  end  han  har,  fristes  man  unægtelig  til 
at  gaa  over  til  hin  Antagelse,  hvis  det  da  forøvrig  lader  sig 
paavise,  at  de  i  det  hele  har  øst  af  en  fælles  Kilde.  Jeg  vil 
da  straks  fremhæve,  at  jeg  aldeles  ikke  kan  se,  at  der  er  endog 
blot  nogen  Sandsynlighed  herfor,  naar  jeg  undtager  et  enkelt, 
ganske  specielt  Afsnit,  som  jeg  senere  skal  komme  til. 

Til  at  bevise,  at  to  historiske  Forfattere  har  haft  en  fælles 
Kilde,  kræves  Paavisning  af  en  fremtrædende  Overensstemmelse 
med  Hensyn  til  de  Begivenheder,  de  omtaler,  med  Hensyn  til 
Grupperingen  af  disse  og  med  Hensyn  til  Behandlingen  af  dem 
i  det  enkelte.  Dernæst  maa  de  Uoverensstemmelser,  der  findes, 
kunne  udledes  af  de  to  Forfatteres  forskellige  Formaal,  Metode 
og  Tendens. 

Hvad  det  første  Punkt  angaar,  da  opregner  Horstmann 
(S.  7)  for  Dios  57de  Bogs  Vedkommende  en  Række  af  tredive 
forskellige  Begivenheder  og  Foranstaltninger  af  Tiber,  som 
findes  hos  begge,  og  drager  sin  Slutning  deraf.  Herimod  er 
imidlertid  at  indvende,  at  man  uden  Vanskelighed  kunde  op- 
stille en  ligesaa  stor  Række  af  lignende,  som  findes  i  Dios 
sammentrængte,  men  ikke  i  Tacitus's  vidtløftige  Skildring. 
Noget  af  dette  kan  man  vel  tænke,  at  Tacitus  har  vraget  som 
Ubetydeligheder  (selve  de  store  Hovedbegivenheder  findes  selv- 
følgelig hos  begge),  f.  Eks.  Fortællingen  om  Tibers  Optræden 
overfor  Rhodiernes  Øvrighed  (Dio  LVH,  11),  andet  som  falsæ 
nuditiones,  for  at  bruge  hans  eget  Udtryk,  f.  Eks.  Varslerne, 
Historien  om  Bygmesteren  (c.  21);  andet  kan  han  endelig  have 

fortiet  i  tendentiøs  Hensigt,  saaledes  navnlig  de  mange  Eks- 
empler paa  Tibers  Beskedenhed  og  Hensynsfuldhed  overfor 
Senat  og  Embedsmænd.  Men  der  findes  paa  den  anden  Side 
ogsaa  Fortællinger  hos  Dio,  som  vi  ikke  godt  kan  tænke  os, 
at  Tacitus  vilde  have  udeladt,  hvis  han  virkelig  havde  fundet 
dem  i  sin  Kilde;  saaledes  Fortællingen  om  Ælius  Saturninus's 
Spottedigte  mod  Tiber  og  hans  paafølgende  Dødsstraf  (LVH,  22), 
der  maatte  være  ham  særlig  kærkommen,  da  han  ellers  er  saa 
fattig  paa  Eksempler,  hvor  det  gælder  at  belyse  Tibers  Grusom- 
hed, si  propria  ira  impellebatur  (III,  69);  endvidere  Regerings- 
foranstaltninger  som  Protokolopsøgningen  (c.  16),  de  for- 
skellige Bidrag  til  Skildringen  af  Drusus's  Karakter  (c.  14), 
hvilken  Tacitus  fremstiller  som  voldsom  og  lidenskabelig,  men 
uden  at  vi  faar  synderligt  af  den  Art  at  hore  om  ham.  Mest 
paafaldende  vilde  det  dog  være,  om  han  skulde  have  vraget 
de  Eksempler  paa  Livias  Hovmod  og  Herskesyge,  Dio  bl.  a. 
har  samlet  i  c.  12.  Der  er  nemlig  det  ejendommelige  ved 
Tacitus's  Skildring  af  hende,  at  han  har  den  bedste  Vilje  til 
at  give  et  hæsligt  Billede  af  hende  og  af  Forholdet  mellem 
hende  og  Tiber,  men  aabenbart  har  savnet  Stof  og  derfor 
almindelig  udtaler  sig  forsigtigt  og  hypotetisk,  hvor  han  kom- 
mer til  at  berøre  det  (f  Eks.  I,  72;  III,  64;  IV,  57). 

Hvad  dernæst  Grupperingen  af  de  Fortællinger,  de  har 
tilfælles,  angaar,  da  maa  man  erindre,  at  de  begge  benytter 
den  annalistiske  Form,  og  at  deres  respektive  Kilder  efter  al 
Sandsynlighed  har  benyttet  den  samme.  Noget  egentligt  Bevis- 
materiale kan  da  ikke  godt  hentes  deraf,  at  deres  Konsulliste 
og  Kronologi  i  det  store  stemmer  overens.  For  det  modsatte 
Synspunkt  bliver  derimod  Afvigelserne  af  saa  meget  større 
Betydning.  Dette  gælder  dog  ikke  den  Hovedafvigelse,  jeg 
har  omtalt,  nemlig  at  Dio  samler  det  meste  af,  hvad  der 
karakteriserer  de  gode  Sider  ved  Tibers  Regering  i  nogle  faa, 
indledende  Kapitler  og  derved  i  Virkeligheden  bryder  den 
kronologiske  Orden;  thi  dette  forklares,  som  sagt,  af  hans 
specielle  Formaal.  Derimod  findes  der  andre  Afvigelser  i 
Grupperingen,  som  slet  ikke  kan  sættes  i  Forbindelse  med  hint. 
Ranke  har  i  sin  Weltgeschichte  III,  2,  S.  289  ff.  gjort  opmærk- 
som paa  en  mærkelig  Overensstemmelse  i  Grupperingen  af  de 

Begivenheder,  begge  henlægger  til  Aar  17.  Det  kan  da  ikke 
nægtes,  at  det  særlig  maa  synes  besynderligt,  at  de  ere  enige 
om  at  knytte  Fortællingen  om  Tibers  Optræden  i  forskellige 
Arvesager  til  Beretningen  om  Jordskælvet  i  Asien  (Baandet  er, 
at  de  begge  giver  Eksempler  paa  gavmilde  Handlinger  af 
Tiber).  Denne  Overensstemmelse  synes  mig  saa  meget  mere 
mærkelig,  som  man  faar  Indtrykket  af,  at  den  kronologiske 
Kæde  er  brudt  i  den  første  Beretning:  det  er  vistnok  Begiven- 
heder fra  forskellige  Aar,  Tacitus  her  samler  under  eet  for  at 
belyse  sin  almindelige  Bemærkning  om  Tibers  Optræden  i  saa- 
danne  Tilfælde.  Paa  den  anden  Side  findes  der  imidlertid 
ogsaa  Afvigelser,  der  taler  ligesaa  stærkt  eller  stærkere  imod, 
end  hint  for  en  fælles  Kilde.  Saaledes  sætter  Dio  i  Spidsen 
af  sin  Beretning  for  Aar  15  (LVII,  14)  Fortællingen  om  nogle 
Gladiatorkampe,  Drusus  havde  foranstaltet;  dernæst  gaar  han 
over  til  at  omtale  Provinsforhold  og  Tibers  Optræden  ved  en 
Slægtnings  Død,  saa  en  stor  Tiberoversvømmelse  og  endelig 
nogle  Eksempler  paa  Drusus's  oQyr,  xahnr,.  Tacitus  gaar  her 
derimod  den  omvendte  Vej  :  fortæller  først  om  Oversvømmelsen, 
derefter  om  Gladiatorkampene.  Afvigelsen  er  her  saa  meget 
besynderligere,  som  Dio  kommer  til  at  skille  to  Ting,  Drusus's 
Gladiatorkampe  og  de  andre  Historier  om  ham,  som  ellers 
hører  nøje  sammen,  og  slet  ikke  benytter  det  Træk,  Drusus's 
Blodtørst  under  hine  Kampe,  som  passer  saa  godt  med  hans 
egne  Anekdoter,  og  som  han  næppe  vilde  have  udeladt,  hvis 
han  havde  Kilde  fælles  med  Tacitus.  —  Fortællingen  om 
Mordet  paa  Agrippa  Postumus  er  hos  Dio  sat  efter,  hos  Tacitus 
forud  for  Skildringen  af  det  bekendte  Senatsmøde.  —  Beret- 
ningen om  Libos  Proces  i  Aar  16  er  hos  Tacitus  sat  før,  hos 
Dio  efter  Fortællingen  om  Senatsforhandlingerne  angaaende 
den  overhaandtagende  Luksus.  Dette  er  i  og  for  sig  ikke 
mærkeligt,  da  hin  Proces  har  strakt  sig  over  flere  Dage,  men 
det  er  næppe  sandsynligt,  at  den  ene  af  dem  skulde  have  om- 
byttet den  Orden,  de  havde  fundet  i  samme  Kilde  Disse 
Afvigelser  lader  sig  forøge  med  andre  af  mere  betydelig, 
kronologisk  Natur,  som  naar  Dio  henfører  en  Fortælling  om 
Lentulus  til  Aar  25,  Tacitus  til  Aar  24;  Sabinus's  Straf  falder 
hos  Dio  samtidig  med  Livias  Død,  Aar  29,  hos  Tacitus  d.  1.  Jan. 

Aar  28;  hin  sætter  Vibulius  (o:  Vibulenus)  Agrippas  Selvmord  i 
Senatet  til  Aar  33,  denne  til  36 ;  hin  sætter  Fugl  Phøniks's  Til- 
synekomst til  Aar  36,  denne  til  Aar  34. 

Af  særlig  Betydning  maa  Besvarelsen  af  det  tredje  Spørgs- 
maal  blive,  nemlig  om,  hvorvidt  de  stemmer  overens  i  deres 
Fremstilling  af  de  Begivenheder,  de  har  tilfælles.  Her  møder 
os  dog  den  Vanskelighed,  at  Dios  Fortællinger  som  Regel  ere 
meget  kortfattede,  og  at  den  eneste  Begivenhed,  han  giver  os 
en  virkelig  udførlig  Fremstilling  af.  Sej  ans  Fald,  netop  mangler 
i  vore  Tacitushaandskrifter.  Vi  maa  da  indskrænke  os  til  at 
sammenligne  de  Fortællinger,  Dio  dvæler  nogenlunde  udførligt 
ved,  med  de  tilsvarende  hos  Tacitus. 

Disse  ere:  1.  Tibers  Optræden  i  og  udenfor  Senatet,  for 
han  gaar  ind  paa  at  overtage  Regeringen.  2.  Agrippa  Po- 
stumus's  Død.  3.  De  pannoniske  og  de  germaniske  Legioners 
Opstand.  4.  Libos  Proces.  5.  Clemens's  Oprørsforsøg.  6.  Kong 
Arkelaos's  Proces.  7.  Germanicus's  Død.  8.  Clutorius's  Dom- 
fældelse. 9.  Drusus's  Død.  10.  Capitos  Sag.  11.  Cremutius 
Cordus's  Sag.  12.  Sabinus's  Sag.  13.  Gallios  Sag.  14.  Teren- 
tius's  Sag.  15.  Sextus  Marius's  Sag.  16.  Pomponius  Labeos 
Sag.     17.  Scaurus's  Sag.     18.  Trios  Selvmord. 

Af  disse  18  Fortællinger  stemmer  de  otte  (2.  3.  8.  9.  10. 
13. 14.  18.)  overens  saa  at  sige  i  alle  Enkeltheder ;  i  syv  af  dem 
(1.  6.  11.  12.  15.  16.  17.)  har  Dio  trods  sin  Kortfattethed 
Enkeltheder,  som  savnes  hos  Tacitus,  for  største  Delen  saadanne, 
som  man  ikke  godt  kan  tænke  sig,  at  denne  vilde  have  udeladt; 
i  tre  endelig  (4.  6.  7.)  indeholder  deres  Beretninger  modstridende 
Enkeltheder. 

En  Sammenligning  viser  altsaa,  at  det  for  ikke  faa  af 
disse  Fortællingers  Vedkommende  er  usandsynligt,  at  de  har 
haft  fælles  Kjilde.  De  fortæller  saaledes  begge  om  Tibers  Vægring 
ved  at  overtage  Regeringen ;  men  Dio  lader  ham  tillige  be- 
grunde denne  i  sin  Alder  og  sit  svage  Helbred;  begge  lader 
ham  foreslaa,  at  han  selv  kun  overtager  en  Del  af  Regeringen ; 
men  hos  Dio  fremsætter  han  tillige  et  bestemt  Forslag  om  en 
Tredeling  af  Riget.  Det  er  lige  saa  usandsynligt,  at  Dio  selv 
skulde  have  opfundet  dette,  som  at  Tacitus  i  sin  meget  vidt- 
løftige Skildring   skulde   have   udeladt  det.   —   I  FortælHngen 

om  Clemeus's  Opror,  som  Dio  kun  skildrer  i  13  Linier  (LYII,  16), 
laar  han  dog  Tid  til  at  fortælle,  at  denne  rejser  til  Grallien  og 
lægger  Spire  til  Oprør  der,  hvad  Tacitus  intet  ved  om.  I  det 
hele  maa  det  synes  paafaldende,  at  Dio  ikke  sjælden  anfører 
faktiske  Enkeltheder,  som  Tacitus  ikke  nævner.  Paa  den 
anden  Side  kan  det  ikke  nægtes,  at  fiere  af  disse  Uoverens- 
stemmelser og  Modsigelser  kan  forklares  af,  at  Tacitus  har 
behandlet  Kilden  med  større  tendentiøs  Yilkaarlighed ;  dette  kan 
saaledes  gælde  Fortællingerne  om  Arkelaos  og  om  Cremutius 
Cordus,  hvor  vi  skal  se,  at  Dios  Beretning  bidrager  til,  at 
det,  som  er  foregaaet,  bliver  os  mere  forstaaeligt. 

For  andre  Fortællinger  synes  den  fælles  Oprindelse  altsaa 
ikke  blot  mulig,  men  til  Dels  endog  sandsynlig.  Det  er  ganske 
vist  en  egen  Sag  at  slutte,  at  to  Forfattere  har  haft  Kilde 
tilfælles,  fordi  de  fortæller  den  samme  Begivenhed  overens- 
stemmende; det  forekommer  mig  saaledes  meget  dristigt  af 
Horstmann  at  slutte  af  Dios  Omtale  af  Sej  an  i  LVII,  19,  at 
den  „ist  mit  Sicherheit  aus  derselben  Quelle  abzuleiten  wie 
Tacitus  IV,  1.  2.",  da  denne  indeholder  en  ret  udførlig  Skil- 
dring af  Sej  aus  Liv,  Karakter  og  Fremgangsmaade,  medens 
Dio  nøjes  med,  foruden  en  Anekdote  om  Apicius,  at  fortælle 
om  et  formodet  Forhold  mellem  denne  og  Sej  an,  og  at  han  en 
Tid  var  Prætorianpræfekt  sammen  med  sin  Fader,  og  at  han 
samlede  Prætoriankohorterne  i  een  Lejr.  Er  en  saadan  Overens- 
stemmelse tilstrækkelig  til  „med  Sikkerhed"  at  tale  om  en 
fælles  Kilde,  ja  da  kan  man  med  Horstmann  let  kommQ  til 
den  Slutning,  at  ^5  af  Dios  Fremstilling  stammer  fra  en  saadan. 
Men  paa  den  anden  Side  findes  der  Fortællinger,  i  hvilke 
Overensstemmelsen  er  saa  betydelig,  at  man  ved  første  Gennem- 
læsning fristes  til  at  tro,  at  Dio  giver  os  et  Ekscerpt  af  selve 
Tacitus's  Fremstilling.  Dette  gælder  f.  Eks.,  hvad  Dio  fortæller 
i  LVIII,  19  om  Terentius's  Forsvar  i  Senatet,  men  fremfor  alt 
hans  Fremstilling  af  Legionernes  Oprør  i  Pannonien  og  Ger- 
manien. Disse  sidste  Begivenheder  skildrer  Dio  i  LVII,  4—6 
forholdsvis  udførligt,  og  han  følger  her  Tacitus  Trin  for  Trin; 
de  smaa  Afvigelser  kan  for  største  Delen  forklares  af  Dios 
Yilkaarlighed,  som  vi  senere  skal  se  Eksempler  i)aa.  Noget 
betænkelig  ved  den  Antagelse,  at  Dio  her  skulde  have  ekscer- 

peret  Tacitus,  bliver  man  dog  allerede  ved  at  se  ham  et  enkelt 
Sted  give  en  præcis  Datering,  hvor  Tacitus  giver  en  mere 
almindelig;  medens  nemlig  denne  i  I,  31  siger,  at  en  Del  af 
Soldaterne  i  Germanien  vare  multitudo  vernacula  nuper  acto 
in  tirhe  dilectu^  siger  Dio  bestemt,  at  denne  Udskrivning  var 
holdt  af  August  i  Anledning  af  Varus's  Nederlag.  Derved 
kommer  Tanken  om,  at  Overensstemmelsen  snarere  skriver  sig 
fra  en  fælles  Kilde,  stærkere  frem,  og  den  bliver  til  Vished, 
naar  vi  sammenligner  Dios  Fremstilling  af  Soldaternes  Forhold 
overfor  Agrippina  i  LVII,  5  med  Tacitus's.  Her  kan  Afvigelsen 
nemlig  ikke  godt  skyldes  Dios  Vilkaarlighed,  idet  det,  som 
omtalt  S.  53,  netop  er  ham  og  ikke  Tacitus,  der  her  staar 
til  Troende.  —  Et  andet  Bevis  for,  at  Overensstemmelserne, 
hvor  saadanne  findes,  snarere  maa  udledes  af,  at  Kilden 
har  været  fælles,  end  fra,  at  Dio  har  benyttet  Tacitus,  afgiver 
Dios  Fortælling  om*  Pisos  Sag.  Her  fortæller  han  nemlig  med 
Tacitus  om  Pisos  og  Plancinas  Forsøg  paa  ved  Tryllemidler 
at  berøve  Germanicus  Livet,  om  dennes  Død  i  Antiokia,  om 
Anklagen  mod  Piso  i  Senatet  og  hans  Selvmord.  Alt  dette 
giver  ogsaa  Tacitus  os  fra  sine  Kilder;  men  det,  denne  giver 
os  for  sin  egen  E/Cgning,  Beskyldningen  mod  Tiber  for  at  staa 
bagved,  kender  Dio  aabenbart  slet  ikke,  da  han  i  saa  Fald  ikke 
vilde  have  forholdt  os  et  saadant  Bidrag  til  Tibers  Karakteristik. 
Ovenstaaende  er  formentlig  tilstrækkeligt  til  at  vise,  hvor 
kompliceret  det  hele  Spørgsmaal  om  Forholdet  mellem  Dio  og 
Tacitus  i  Virkeligheden  er.  Herefter  synes  følgende  Resultat 
at  maatte  fastslaas :  I  deres  Skildring  af  Tibers  Regering  maa 
de  to  Forfattere  for  en  stor  Dels  Vedkommende  have  haft  for- 
skellige Kilder;  for  nogle  Partier  er  det  paa  viseligt,  at  de  har 
benyttet  fælles  Kilde,  og  endelig  synes  Dio  paa  nogle  Steder 
at  maatte  have  haft  Tacitus's  egen  Fremstilling  for  sig.  Der 
er  dog  to  Omstændigheder,  som  gør  dette  Resultat  utilfreds- 
stillende. Den  ene  er  det  usandsynlige  i,  at  Dio  skulde  have 
benyttet  en  saadan  Mangfoldighed  af  Kilder,  tilmed  til  et  kort 
og  ikke  særlig  interessant  Tidsafsnit;  det  strider  nemlig  ikke 
alene  mod  den  antike  Historieskrivnings  Metode  i  det  hele, 
men  specielt  ogsaa  mod,  hvad  vi  ellers  ved  om  denne  For- 
fatters  Fremgangsmaade    i   andre  Afsnit    af  hans  Værk.     Den 

anden,  endnu  mærkeligere,  er,  at  han,  hvis  han  virkehg  har 
benyttet  Tacitus's  Værk,  dog  har  gjort  en  saa  sparsom  Brug  af  det. 

Disse  to  Vanskeligheder  kan  vi  dog  komme  over  ved 
en  Formodning,  som  forekommer  mig  ret  nærliggende,  nemlig 
at  Dio  har  benyttet  en  Kilde,  som,  i  større  Omfang,  igen  har 
haft  Tacitus's  Annaler  til  Kilde.  Tænker  vi  os,  at  denne  ubekendte 
Forfatter  tillige  har  øst  af  en  anden  Kilde,  faar  vi  deraf  en 
Forklaring  af,  at  der  i  Dios  Fremstilling  paa  een  Gang  kan 
være  saa  mange  Afvigelser  og  saa  besynderhge  Overensstem- 
melser med  Tacitus's,  f.  Eks.  at  han  kan  omtale  Enkeltheder 
ved  Germanicus's  Død  i  Overensstemmelse  med  ham  og  dog 
aldeles  intet  kender  til  hans  Teori  om  Tibers  Virksomhed  i 
den  Sag.  Selvfølgelig  kan  Vanskeligheden  i  dette  Tilfælde 
løses  ved,  at  man  tænker  sig  en  forskellig  Behandling  af  samme 
Kilde.  Men  det  lader  sig  ved  Hjælp  af  en  anden  Fortælling, 
hvor  Fristelsen  til  at  antage  en  fælles  Kilde  er  mindst  ligesaa 
stor,  paavise,  at  denne  Antagelse  er  uholdbar.  Det  er  Dios 
Fortælling  om  Terentius,  der  skal  være  bleven  anklaget  i 
Senatet  for  at  have  været  Sej  ans  Ven,  men  frikendt  efter  at  have 
holdt  en  dristig  Forsvarstale.  Hans  Beretning  (LVIH,  19)  er  her 
ualmindelig  udførlig,  og  den  følger  helt  igennem  Tacitus's 
Fremstilling.  Nu  indleder  imidlertid  denne  sin  Fortælling  om 
Sagen  med  at  sige,  at  den  ikke  tidligere  er  omtalt  af  nogen 
fah  aliis  incelehrata.  VI,  7).  Dio  kan  altsaa  ikke  have  sin  Viden 
fra  Tacitus's  Kilde,  men  maa  enten  have  den  fra  ham  selv 
eller  fra  en  anden,  der  igen  har  den  fra  Tacitus.  Det  første, 
som  jo  i  og  for  sig  er  usandsynligt,  bliver  det  yderligere  ved, 
at  Dio  slutter  Beretningen  med  en  Tilføjelse  om,  at  Tiber 
sluttede  sig  til  Senatets  Frikendelse,  hvad  Tacitus  intet  siger 
om,  og  som  vi  meget  lettere  kan  tænke  os  en  anden  end 
netop  Dio  have  tilføjet. 

Ved  dette  Sted  bliver  da  hin  Antagelse,  at  Dio  paa  anden 
Haand  har  øst  af  Tacitus,  mere  end  sandsynlig.  At  denne 
Historie  oprindelig  maa  stamme  fra  Tacitus,  kan  til  Overflod 
bevises  deraf,  at  den  hos  Dio  har  den  samme  tendentiøst 
urimelige  Karakter  som  hos  ham,  med  Anklagere,  som  straffes, 
skønt  der  intet  har  været  mod  dem  at  indvende.  (Se  ovenfor 
S.  9—10.) 

Det  er  en  almindelig  Antagelse,  at  Dio  kun  har  benyttet 
to  Kildeforfattere  til  dette  Afsnit  af  sit  Værk.  Denne  lader 
sig  næppe  fastholde,  naar  man  ikke  vil  følge  den  Vej,  jeg  har 
angivet.  Man  kunde  endog  maaske  føle  sig  fristet  til  at  tænke 
sig,  at  han  kun  har  benyttet  een,  saa  at  det  kun  skulde  blive 
Bearbejdelsen  af  den  og  den  omtalte  Gruppering  af  Hensyn  til 
hans  særlige  Formaal,  der  skyldes  ham.  Men  denne  Tanke 
lader  sig  dog  ikke  fastholde  ligeoverfor  de  afgørende  Beviser 
for,  at  Dio  i  alt,  hvad  der  vedrører  Begivenhederne  i  Ger- 
manien, maa  have  haft  Kilde  tilfælles  med  Tacitus. 

For  os  bliver  denne  Omstændighed  af  stor  Betydning,  idet 
vi  ved  at  sammenligne  deres  forskellige  Behandling  af  det 
samme  faar  Kendskab  til  begges  Metode,  hvad  der  for  Dios 
Vedkommende  faar  Betydning,  da  vi  ellers  savner  Lejlighed  til 
at  lære  hans  Særstandpunkter  og  disses  Rækkevidde  at  kende 
og  derved  naa  til  en  Maalestok  for  hans  Troværdighed  ogsaa 
paa  andre  Punkter. 

Beretningerne  findes  hos  Dio  LVII,  4 — 6.  18;  hos  Tacitus 
i  I,  16—45.  48—51.  55-^71.  II,  5—26.  —  Forholdet  mellem  dem 
er,  at  Tacitus's  Fortælling  ganske  dækker  Dios;  der  findes  hos 
denne  saa  at  sige  ikke  een  Kendsgerning,  som  Tacitus  ikke 
har.  Man  faar  derved  det  Indtryk,  at  denne,  med  en  enkelt 
tidligere  omtalt  Undtagelse,  har  holdt  sig  meget  noje  til  Kilden, 
maaske,  selvfølgelig  med  Undtagelse  af  Talerne,  gengivet  den 
fra  først  til  sidst.  Des  større  Betydning  er  man  da  berettiget 
til  at  tillægge  de  smaa  Afvigelser  for  Dios  Vedkommende. 
Saaledes  lader  Tacitus  Senatet  sende  Gesandter  til  de  op- 
rørske Legioner  i  Germanien  (I,  39:  legati  ah  senahi).  Det  er 
allerede  mærkeligt,  men  tillige  karakteristisk  for  Tacitus,  at 
han  tværtimod  sin  Teori  om  Senatets  Magt  som  et  rent  Sk^-gge- 
billede  har  ladet  dette  staa;  det  vidner  nemlig  om,  at  Tiber 
har  indrømmet  Senatet  Indfl^^delse  endog  paa  et  Omraade, 
hvorfra  det  ved  Augusts  Ordning  maa  tænkes  udelukket 
(S.  22).  Dios  Forestillinger  om  Kejsermagt  vare  imidlertid  100 
Aar  yngre  end  Tacitus's,  og  han  giver  os  da  i  Stedet  for  Se- 
natets Gesandter  nQsa^evtal  nnga  tov  Ti^bqIov  ^ovXsvml  (c.  5,  4).  — 
I  nøje  Sammenhæng  hermed  staar  hans  Bestræbelse  for  at  give 
hele  Opstanden  en  vis  storpolitisk  Karakter,  som  den  aabenbart 

slet  ikke  har  haft  i  deres  Kilde.  Det  er,  efter  Tacitus,  Sol- 
daternes usle  Vilkaar,  som  han  ogsaa  giver  os  et  levende  Billede 
af,  der  har  foraarsaget  den;  Regeringsskiftet  er  kun  Anled- 
ningen, særlig  det  derved  fremkaldte  justitium  (I,  16)  og  den 
med  dette  følgende  Lediggang.  Dio  lader  imidlertid  Soldaterne 
i  Pannonien  true  med  at  kalde  Provinsboerne  til  Oprør  og 
sende  dem  til  Rom.  Man  tager  næppe  fejl  i  at  antage  dette, 
som  Tacitus  intet  kender  til,  for  Dios  Opfindelse,  hentet  fra 
senere  Tiders  Oplevelser.  —  Endnu  stærkere  træder  dog  dette 
storpolitiske  Syn  frem  i  Skildringen  af  Soldaternes  Forhold  til 
Germanicus.  At  ogsaa  Tacitus  har  gjort  for  meget  ud  heraf, 
er  paavist  af  andre  og  tidligere  omtalt.  Ikke  desto  mindre 
indskrænker  han  sig  i  Spørgsmaalet  om,  hvorvidt  Soldaterne 
vilde  udraabe  Germanicus  til  Kejser,  til  at  lade  dem  haabe,  at 
denne  ikke  vil  finde  sig  i  en  andens  Regimente  (I,  31),  og  lade 
nogle  af  Veteranerne  ytre,  at  de  ere  til  hans  Tjeneste,  hvis 
han  ønsker  Magten  (c.  35),  —  paa  anden  Maade  kommer  denne 
Tanke  ikke  frem  under  deres  Forhandlinger.  Hos  Dio  faar  den 
derimod  en  langt  fastere  Karakter:  „Soldaterne",  siger  han, 
„saa,  at  Germanicus  var  langt  bedre  end  Tiber,  og  derfor  ud- 
skældte de  Tiber  og  udnævnte  Germanicus  til  Kejser"  (c.  5). 
Der  er  nu  god  Grund  til  at  tro,  at  Tacitus,  selv  i  hine  smaa 
Antydninger,  er  gaaet  videre,  end  hans  Kilde  tillod ;  thi  vi  faar 
af  hans  Beretning  andre  Steder  det  Indtryk,  at  Soldaternes 
Stemning  har  været  Germanicus  alt  andet  end  god.  Da  saa- 
ledes  nogle  af  Soldaterne  har  ladet  hine  Ord  falde,  fortæller 
Tacitus,  at  Germanicus  i  sin  lo3^ale  Fortvivlelse  vil  støde  sig 
Sværdet  i  Brystet.  Da  sker  det,  som  Tacitus  har  maattet  for- 
tælle os  med  al  Nøjagtighed,  men  som  aabenbart  er  faldet  liam 
svært  for  Brystet:  Extrema  et  conglohata  inter  se  pars  con- 
tionis  ae  (vix  credihile  dictu)  quidam  singuli proimis  incedentes  feriret 
hortahantur;  et  miles  nomine  Calusidius  sti'ictiim  ohtulit  gladhiniy 
addito  aciitiorem  esse  (c.  36).  At  Kærligheden  til  Germanicus 
ikke  kan  have  været  saa  stor,  at  Soldaternes  Masse  for  Alvor 
har  ønsket  ham  til  Kejser,  synes  at  fremgaa  heraf,  selv  om 
man  helt  vil  acceptere  Tacitus's  Fortælling  trods  det  mindre 
sandsynlige    i,    at  Legionsoldaterne    allerede  i  Aar   14  skulde 

være  komne  i  Vane  med  at  afsætte  og  indsætte  Kejsere.-  Har 
Tacitus  imidlertid  reserveret  sig  tilstrækkelig  til,  at  der  dog 
bliver  en  ret  god  Mening  i  det  hele,  gælder  dette  aldeles  ikke 
Dio.  Han,  som  kun  giver  os  Germanicus  som  Soldaternes 
Kejserkandidat,    fortæller    alligevel    naivt    væk    Historien    om 

Sværdet :  lélog  t6  ^Icpog  d)?  xal  éavTov  naTctxQr,ao^B%'Og  éandaaxo^  éne^or^anv 
ol  aia'Covteg,    xai  Tig  WiTcov  to   éccviov  ^Icpog   åvaiBtvag    „toito",    ccjp?;,    „lo^i. 

lovTo  yag  d^vieQov  éajiv''^  (c.  5,  2).  Dette  vilde  have  været  os  fuld- 
stændig uforstaaeligt,  hvis  vi  ikke  havde  Tacitus's  Fortælling, 
der  viser  os,  at  Dio  selv  vil  et,  hans  Kilde  et  andet. 

Foruden  disse  Afvigelser  indeholder  Dios  Fortælling  kun 
een  endnu,  idet  han  ledsager  Historien  om  de  fra  Tiber  (o:  fra 
Senatet)  til  Germanicus  sendte  Gesandter  med  følgende  Til- 
føjelse, som  Tacitus  intet  kender  til:  „Tiber  havde  givet  dem 
hemmeligt  Ærinde,  men  kun  saadant,  som  han  ønskede,  at  Ger- 
manicus skulde  kende;  thi  han  vidste  med  Sikkerhed,  at  de  vilde 
sige  ham  alle  hans  Tanker;  og  han  vilde  ikke,  at  hverken  de  eller 
Germanicus  skulde  udspionere  noget  ud  over  det,  idet  de  maatte 
tro,  at  det  var  det  eneste"  (c.  o,  4 — 5j.  Dette  macchiavellistiske 
Træk,  til  hvilket  vi  finder  et  tilsvarende  Sidestykke  i  Napoleons 
diplomatiske  Fif  overfor  Østrig  i  Aaret  1800,  skulde  Tacitus  have 
forholdt  os.  Det  usandsynlige  heri  gør  allerede  Beretningen  meget 
mistænkelig;  men  dernæst  vil  man  spørge:  Hvorfra  kan  enten 
Dio  eller  nogetsomhelst  andet  Menneske  have  faaet  denne 
Tibers  allerhemmeligste  Tanke  at  vide  ?  —  Nødes  man  da  til  at 
tage  det  som  en  slet  og  ret  Opdigtelse  af  Dio,  saa  giver  det 
os  et  interessant  Indblik  i  hans  Metode.  Det  er  nemlig  en 
Ejendommelighed  ved  hin  Paastand,  at  den  ikke  tager  noget 
bestemt  Sigte;  hvad  det  er  for  dyberegaaende  Planer,  faar  vi 
ikke  at  vide,  og  kan  Dio  næppe  heller  selv  have  vidst.  Op- 
digtelsen faar  derved  en  rent  akademisk  Karakter;  foruden  at 
den  skal  tjene  til  at  sætte  Tibers  Natur  netop  i  det  Lys, 
hvori  han  ønsker,  den  skal  ses,  har  han  væsentlig  derved  til- 
fredsstillet en  Tilbøjelighed  hos  sig  selv  i  Retning  af  det 
skruede  og  antitetisk-spidsiindige. 

Yi  har  da  nu  sporet  tre  Sider  i  Dios  Forfatterindivi- 
dualitet: Tilbøjeligheden  til  vilkaarligt  at  lade  Tiber  fremtræde 

som  den  liens^msløse  Tyi^an,  endvidere  til  at  overføre  senere 
Tiders  Forhold  paa  Tibers  Tid,  og  endelig  til  at  behage  sig  i 
spidsfindige  Antiteser.  Det  bliver  da  Opgaven  at  undersøge, 
om  disse  ogsaa  lader  sig  eftervise  andre  Steder  i  hans  For- 
tælling. 

Hvad  det  første  angaar,  kan  følgende  Steder  anføres. 
I  LVII,  14  lader  Tiber  et  Menneske  paa  Stedet  dræbe  for 
derved  at  faa  Lejlighed  til  at  sige  en  Vittighed.  Historien 
findes  med  ringe  Forskel  hos  Sueton  og  hører  til  den  Art 
Krøniker,  som  er  karakteriseret  ovenfor.  —  C.  15  dræber 
Tiber  en  Mand  paa  Grund  af  en  Drøm,  han  selv  har  haft,  da 
han  beskylder  ham  for  ved  Trolddom  at  have  bibragt  ham 
den.  —  Sst.  lader  han  Tiber  dræbe  Magerne;  af  Tacitus  ved 
vi,  at  han  lod  dem  fordrive  fra  Italien.  —  C.  18  lader  han 
Tiber  dræbe  mange^  fordi  de  havde  glædet  sig  over  Germani- 
cus's  Død,  skønt  han  tidligere  har  fortalt,  at  Tiber  selv  glæ- 
dede sig  over  den.  —  C.  19  dræber  han  mange,  fordi  han  har 
læst  i  deres  Skæbne,  at  de  har  Udsigt  til  at  naa  Magten. 
Dio  er  her  naiv  nok  til  at  lade  ham  skaane  Galba  oti  xnl  tovto 
oiTw  el^fiaQfiévov  Iv.  Da  denne  ikke  desto  mindre  er  det  eneste 
af  „Ofrene",  han  nævner,  og  ikke  engang  Sueton  kender 
til  dette  Blodbad,  tør  man  sikkert  antage,  at  han  selv 
har  opfundet  det,  rimeligvis  paa  Grundlag  af  den  tidligere 
omtalte  Fabel  om  Galba.  —  C.  21  lader  han  en  Bygmester 
dræbe,  fordi  han  misunder  ham  hans  Dygtighed.  —  C.  22 
lader  han  Tiber  straffe  Drusus's  Mordere  straks,  skønt  han 
selv  fortæller,  at  han  først  faar  Misgerningen  at  vide  otte  Aar 
efter.  —  LVIII,  22  lader  han  Agrippina  blive  dræbt  af  Tiber, 
noget,  Tacitus  kun  fremstiller  som  sin  egen  Formodning,  mens 
den  almindelige  Beretning  gik  ud  paa,  at  hun  havde  begaaet 
Selvmord.  Dette  sidste  siger  Tacitus  ogsaa  om  Plancina  og 
opstiller  her  ikke  engang  nogen  anden  Tanke.  Dio  derimod 
ved,  at  Tiber  har  dræbt  hende.  Han  ved  ogsaa,  at  han  har 
dræbt  Gallus  (c.  23.),  skønt  ogsaa  her  Tacitus  er  i  Tvivl  eller 
rettere  har  vovet  sig  frem  med  en  Formodning,  som  ingen 
virkelig  Støtte  har  haft.  —  Endelig  ved  Dio,  ligesom  Tacitus, 
at  Tiber  havde  Vanskelighed  ved  at  finde  Statholdere  til  Pro- 

vinserne,  men  han  ved  een  Ting  til,  som  Tacitus  har  forholdt 
os,  nemlig  at  Grunden  hertil  var  den,  at  han  havde  ladet  en 
saa  stor  Mængde  Senatorer  dræbe  (LVIII,  23). 

Disse  Historier  giver  os  ikke  alene  Eksempler  paa  det,  de 
her  skal  vise,  saavelsom  paa,  at  Dio  ikke  har  mindre  Til- 
bøjelighed end  Sueton  til  at  debitere  rene  Fabelhistorier  som 
historiske  Kendsgerninger,  men  ogsaa  paa  den  anden  af  de 
omtalte  Sider  i  hans  Metode,  Lysten  til  at  overføre  Forestil- 
linger fra  sin  egen  Tid  til  denne ;  thi  at  lade  Tiber,  ikke  alene 
i  Realiteten,  men  ogsaa  i  Formen  handle,  som  om  Domstole 
og  Senat  slet  ikke  eksisterede,  og  gøre  en  saa  udstrakt  Brug 
af  sin  kejserlige  Strafferet,  —  det  strider  fuldstændig  endogsaa 
mod  Tacitus's  Beretninger.  Der  er  i  dette  Punkt  den  ret 
karakteristiske  Modsætning  mellem  de  to,  at,  medens  Tacitus 
stærkt  hævder,  at  Senatets  Magt  under  Tiber  kun  var  et 
Skin,  og  saa  dog  stadig  i  det  enkelte  lader  os  se  dets  Ind- 
flydelse, saa  fortæller  Dio  os  i  sin  almindelige  Oversigt,  at 
Tiber  bragte  selv  de  mindste  Sager  for  Senatet,  men  omvendt 
fortæller  han  os  atter  og  atter  Eksempler  paa,  at  Tiber  kim 
handlede  efter  sit  eget  Tykke.  Tacitus  fortæller  saaledes  i 
II,  33,  at  to  Mænd  i  Senatet  foreslaar  at  sætte  Grænser  for 
den  overhaandtagende  Luksus,  og  Resultatet  bliver  et  Senats- 
dekret,  der  forbyder  Brugen  af  Guldspisefade  og  af  Silke- 
dragter; forsaavidt  Tiber  overhovedet  har  deltaget  i  For- 
handlingerne, synes  han  nærmest  at  have  stillet  sig  noget 
køligt  til  Forslaget.     Hos  Dio  berettes  dette  derimod  saaledes 

(LVII,    16):      Ti§éqioq    omelne    fxév    sa&iji    (^riQitcJi    (nrjdéva   civdQu   xQla&ai, 

oLnéinB  8k  aal  ;^^vflrai  axevei  etc.  Dette  Eksempel  kan  staa  som 
typisk  for   Dio;    stadig  hører  man,    at  Tiber  ixéXEvas,  nQocÉTn^er, 

åxcoXvaev,   ovy  v'sV/ero,   ev&vv8,  é&avaTcoae,  tne^co^Kre,   ånéxretvev^   ocTTcblXvsr, 

é^{,Xtt(T8  osv.,  alle  anvendte  i  Tilfælde,  hvor  den  dyarkiske  Forfat- 
ning krævede  Senatets  Medvirkning.  Selvfølgelig  lader  han 
ogsaa  af  og  til  Senatet  vedtage  noget,  undertiden  endog  Tiber 
fremsætte  Forslag  for  det,  som  oftest  dog  i  rent  underordnede 
Sager.  Skulde  man  danne  sine  Forestillinger  om  Forfatningen 
under  Tiber  efter  Dios  Skildring,  vilde  det  blive  et  fuldstæn- 
digt Autokrati,  reelt  som  formelt.  At  dette  ikke  udelukkende- 
skyldes  Dios  Kortfattethed,   men   at  han   virkelig  selv  har  og 

vil  give  sine  Læsere  et  s aadant  Indtryk,  ligger  allerede  i  flere 
af  de  nævnte  Eksempler,  men  vi  kan  til  Overflod  se  det  af  den 
Maade,  hvorpaa  han  beretter  om  Titius  Sabinus's  Straf.  Ta- 
citus,  som  ogsaa  misbilliger  den  Maade,  hvorpaa  denne  blev 
behandlet,  fortæller,  at  Tiber  anklagede  ham  for  Senatet: 
Ultmiem  haiid  obscure  poscebat,  nec  mora  quin  decerneretu7%  et 
irahebatur  damnatus  (IV,  70).  Hvad  man  end  kan  mene  om 
Sagens  Realitet,  en  Senatsdom  foreligger  altsaa,  hvor  meget 
Tacitus  end  søger  at  svække  denne  Kendsgerning  ved  sin 
følgende  Skildring.  Efter  Dio  maa  det  derimod  være  Tiber, 
som  ved  sine  Haandlangere  iværksætter  det  hele:  Sabinus 
kastes  i  Fængsel,  x«t  (hbtu  tovto  åxgljcjg  éq)&(XQTj  (LVHI,  1).  Saa- 
ledes  kan  man  nok  være  gaaet  tilværks  paa  Dios  Tid,  under 
Caracalla  og  Elagabal,  paa  Tibers  er  det  temmelig  usandsynligt 
at  tænke  sig  sligt,  selv  om  vi  ikke  havde  Tacitus's  Ord  imod  det. 
At  Dio  endelig  har  en  særlig  Forkærlighed  for  antitetisk 
tilspidset  Form,  vil  det  ikke  være  vanskeligt  at  anføre  Eks- 
empler paa.    Naar  han  i  sin  Karakteristik  af  Germanicus  bl.  a. 

bruger  et  Saadant  Udtryk :  om    é^rfiaqié  i*  ég  ii,v  vnaQ^aa-av  avxM  TX'xrjP 

oxt  axTog  vn  ixe'vtjg  SæcpdaQri  (LVII,  18)  — ,  da  er  allerede  det  i  sin 
skruede  Søgthed  karakteristisk.  Stærkere  fremtræder  dog  Til- 
bøjeligheden for  denne  Form,  hvor  den  skildrede  Situation  i  sig 
selv  giver  ham  naturlig  Anledning.  Saaledes  skildres  Lykkens 
Omskiftelser  for  Sej  an  med  følgende  Tirader :  „Han,  hvem  de 
om  Morgenen  alle  havde  ledsaget  til  Senatet  som  deres  Herre, 
ham  slæbte  de  den  Gang  til  Fængslet  som  ringere  end  alle, 
og  ham,  de  tidligere  havde  anset  for  værdig  til  mange  Kranse, 
ham  lagde  de  nu  Lænker  paa,  og  ham,  de  havde  holdt  Vagt 
for  som  Herre,  ham  bevogtede  de  nu  som  en  bortløben  Slave, 
og  ham,  hvem  de  havde  smykket  med  toga  prætexta,  slog  de 
paa  Øret,  og  hvem  de  tilbad  og  ofrede  til  som  Gud,  ham  førte 
de  til  Døden"  (LVIH,  11,  1—2).  Og  om  hans  Venner  hedder 
det:  „De  fleste  af  dem  fældes  i  Anledning  af  det,  hvorfor  de 
tidligere  vare  blevne  misundte,  og  de  andre  dømte  dem  i  An- 
le<lning  af  det,  de  tidligere  selv  havde  stemt  for"  (LVIII,  14,  2). 
For  denne  Trang  er  det  nu,  Dio  i  en  ganske  særlig  Grad 
har  fundet  Lejlighed  til  Udladning  i  sin  Tiberskildring.  Tiber 
selv   er  først  og  fremmest  for  ham  et  Modsigelsens  Tegn,   og 

der  udgaar  dernæst  fra  ham  ligesom  en  Udstraaling  af  Mod- 
sigelser over  alle  hans  Omgivelser.  Denne  Modsigelse  er  ikke 
at  opfatte  i  Suetons  Aand  som  en  Sammenklumpning  af  godt 
og  ondt.  For  Tibers  Vedkommende  kan  man  hos  Dio  næsten  tale 
om  en  Slethedens  Dialektik:  „Han  saa  paa  sin  værste  Fjende 
som  paa  sin  bedste  Ven  og  behandlede  sin  kæreste  som  sin  værste 
Uven"  (LVII,  1).  Hans  Optræden  overfor  en  dygtig  Kunstner 
karakteriseres  saaledes:  „Tiber  beundrede  ham  og  misundte 
ham,  og  af  hin  Grund  skænkede  han  ham  Penge,  af  denne 
forviste  han  ham  fra  Staden"  (LVH,  21).  —  „Alt  det,  hvorfor 
han  straffede  andre,  i  alt  det  fejlede  han  mod  sig  selv"  (LVII, 
23).  „Tværtimod  Naturen  gjorde  han  for  nogle  Livet  til  en 
Straf,  Døden  til  en  Velgerning"  (LVIII,  23).  „Selv  Anklager, 
der  hemmelig  vare  rettede  mod  ham,  drog  han  undertiden  selv 
frem  for  Mængden  som  Lovtaler"  (LVHI,  25). 

Til  denne  Tiberkarakter  finder  vi  allerede  Elementer  hos 
Tacitus,  ikke  saa  meget  i  hans  Skildringer  af  dennes  Hykleri, 
som  i  enkelte  Reaktionsbemærkninger,  som  f.  Eks.:  U^ide  an- 
gusta  et  luhrica  oratio  svb  Principe^  qui  libertatem  metuebat, 
adulationem  oderat  (II,  87).  Dio  derimod,  som  straks  har  be- 
gyndt med  at  sige  om  Tiber  (fvaei  ISkotujjj  Ixé/^tjto,  nægter  sig 
ikke  noget,  hvor  det  gælder  om  at  sprede  Antiteser  ud.  Se- 
natet, Sej  an,  alle  hans  Omgivelser  blive  Ofre  for  det  Spil  af 
flakkende  Lys   og   Skygge,    der  udgaar  fra   ham:     V)  ^ovX\  avxri 

éavTifq  €og  xctl  ådiHovar/g  ti  yiona^iricfi^r^xai.  ,  .  ,  ov  faq  fiovov  ol  xorij^o^*/- 
aoiviéq    Jivav    ixglvovTO    t)    xal    ol    xttTafiaQTVQi,(TavTEg    xareutt^Tv^otVTo,    nkXa 

itcil  ol  xttTeipricpKTfuivoL  jivcjv  åv&fjXi(TxovTo  (LVIH,  16).  Allerstærkest 
træder  dette  dog  frem  i  det,  der  danner  et  Hovedparti  i  hele 
Dios  Fortælling,  Skildringen  af  Sej  ans  Stilling,  da  Tiber  for- 
bereder hans  Fald.  Som  denne  svinger  mellem  Kærlighed  og 
Had,  Naade  og  Vrede,  svæver  Sej  an  uafbrudt  i  Modsætningen 
mellem  Overmod  og  Frygt.  „Tiber  benyttede  en  Fremgangs- 
maade,  som  blev  til  Forbavselse  baade  for  ham  og  for  de  andre ; 
snart  sagde  han,  at  han  ikke  var  rask  og  allerede  laa  for  Doden, 
snart,  at  han  netop  befandt  sig  meget  vel  og  med  det  første 
vilde  komme  til  Rom;  og  Sejan  roste  han  snart  meget,  snart 
slog  han  ham  igen  ned.  .  .  .  Derfor  var  Sejan  stadig  i  Tvivl, 
afvekslende  fuld  af  overdreven  Overmod  og  af  overdreven  Frygt 

thi  hverken  kunde  det  falde  ham  ind  at  frygte  og  derfor  at 
foretage  en  Omvæltning,  —  thi  han  blev  jo  hædret  — ,  heller 
ikke  at  faa  Mod  og  derfor  vove  noget,  —  thi  han  blev  jo 
stadig  holdt  nede.  Og  ogsaa  de  andre,  som  vekselvis  og  med 
ringe  Mellemrum  hørte  lige  det  modsatte,  vare  i  Tvivl,  idet  de 
hverken  kunde  beundre  eller  ringeagte  Sej  an  længer"  (LVITE,  6). 
Ved  hele  denne  Situation  dvæler  Dio  med  en  Bredde,  der 
viser,  hvor  meget  netop  den  passer  med  hans  egen  Retortil- 
bøjelighed. Den  kommer  igen,  hvor  han  skildrer  det  Senats- 
møde, hvori  Tibers  Brev  oplæses,  og  som  ender  med  Sej  ans 
Fængsling:  „Forinden  Brevet  blev  oplæst,  lovpriste  man  ham, 
som  om  han  endog  vilde  faa  tribunicisk  Magt,  idet  de  foregreb, 
hvad  de  haabede,  og  idet  de  vilde  vise  ham,  at  de  ogsaa  vilde 
give  ham  den;  men  da  der  ikke  fandtes  noget  saadant,  men  de 
endog  hørte  lige  det  modsatte  af,  hvad  de  havde  ventet,  vare 
de  derefter  meget  forlegne  og  skamfulde.  Og  nogle  af  dem,  der 
sad  hos  ham,  rejste  sig  endog  op  og  gik  fra  ham;  thi  den,  hvem  de 
tidligere  satte  megen  Pris  paa  at  have  til  Ven,  vilde  de  nu  ikke  en- 
gang sidde  sammen  med"  (LVIII.  10).  —  Som  Grund  til  hele  denne 
Tibers  Fremgangsmaade  angiver  Dio,  at  han  havde  villet  sikre 
sig  imod,  at  Sej  an,  naar  han  fik  Angrebet  paa  een  Gang, 
skulde  styrte  ud  og  vække  Oprør.  Dio  vilde  dog  have  vist 
sig  som  en  finere  Psykolog,  hvis  han  her,  som  et  andet  Sted, 
havde  sagt:  „Dette  gjorde  Tiber,  fordi  hans  Natur  nu  engang 
var  saadan"  (LVII,  3)  —  thi  som  praktisk  Foranstaltning  maa 
det  hele  synes  temmelig  overflødigt,  da  Senatsforsamlingen 
fra  Begyndelsen  af  var  bleven  omringet  af  Soldater  paa  alle 
Sider.  Jeg  er  mere  tilbøjelig  til  at  tro,  at  den  hele  antite- 
tiske Situation  i  det  væsentlige  skyldes  Dio  selv,  at  den  po- 
tenserede Hemmelighedsfuldhed,  han  tillægger  Tiber,  er  lige 
eaa  fingeret  her,  som  ovenfor,  hvor  Talen  var  om  de  hemme- 
lige Planer  overfor  Germanicus  (S.  87),  —  kort  sagt,  at  Dio 
skildrer  Tiber  saaledes,  ikke  fordi  han  virkelig  var  saaledes, 
men  fordi  han  selv  ønskede  at  se  ham  saaledes.  At  det  nem- 
lig ikke,  som  man  kunde  tænke  sig,  er  en  ejendommelig  Side 
hos  Tiber,  der  har  sat  sit  Præg  paa  Dios  Fremstilling  i  denne 
Del  af  hans  Værk,  fremgaar  tilstrækkelig  af,  at  vi  finder  denne 
Synsmaade   og   denne  Stil  overalt  hos  Dio.     Som  særlig  frem- 

trædende  Eksempel  skal  jeg  henvise  til  hans  Skildring  af 
Slaget  ved  Philippi  (XL VII,  45).  Man  er  da  berettiget  til  at 
møde  denne  Side  af  Dios  Tiberopfattelse  med  megen  Skepsis. 
I  Virkeligheden  ledsager  Antitesen  som  et  wagnersk  Motiv 
hans  Tiber  fra  først  til  sidst,  i  den  Grad,  at  selv  den  døende 
Kejser  og  hans  Omgivelser  beherskes  af  den:  „Som  det  rime- 
ligt sker  hos  en  gammel  Mand  og  under  en  ikke  akut  Syg- 
dom, hentæredes  han  lidt  efter  lidt,  og  mange  Gange  var  han 
lige  ved  at  opgive  Aanden,  snart  kom  han  til  Kræfter  igen  og 
vakte  derved  hos  Cajus  og  de  andre  stor  Glæde,  naar  de 
troede,  at  han  virkelig  skulde  dø,  og  atter  stor  Frygt,  naar 
de  troede,  at  han  virkelig  skulde  leve"  (LVIII,  28). 

Naar  Dios  Troværdighed  saaledes  i  høj  Grad  begrænses 
af  hans  Ensidighed  mod  Tiber,  af  hans  Mangel  paa  Evne  til 
at  emancipere  sig  fra  sin  egen  Tids  Forestillinger  og  af  hans 
Hang  til  sofistisk  Dialektik,  saa  maa  til  Slutning  hertil  endnu 
føjes,  hvad  der  forøvrig  maa  være  fremgaaet  af  meget  i  det 
foregaaende,  hans  kolossale  Lettroenhed,  der  faar  ham  til  at 
meddele  de  mest  haandgribelige  Ammestuehistorier. 


Ogsaa  Vellejus  Pateren  lus  har  som  bekendt  givet  os 
en  Fremstilling  af  Begivenhederne  i  Tibers  Tid,  men  den  er 
dels  saa  kortfattet  og  summarisk,  at  dens  Angivelser  kun  i 
meget  faa  Tilfælde  kan  faa  Vægt  i  Tvivlstilfælde,  dels 
bærer  den  saa  stærkt  Præg  af  at  være  skrevet  i  Tibers  Leve- 
tid og  bestemt  for  hans  Øren,  at  hans  Domme  af  den  Grund 
mister  den  Betydning,  de  ellers  vilde  have  som  udtalte  af  en 
Mand,  der  har  haft  Lejlighed  til  selv  at  iagttage  Begiven- 
hederne og  de  optrædende  Personer.  Det  er  saaledes  ingen- 
lunde umuligt,  at  Vellejus's  store  Lovprisning  af  Sej  an  i  og 
for  sig  rummer  mere  Retfærdighed  end  de  andres  Fordømmel- 
sesdomme,  men  den  Omstændighed,  at  han  ikke  underbygger 
den  med  en  eneste  Kendsgerning,  medens  de  andre  støtter 
deres  Opfattelse  paa  en  hel  Række  saadannne,  giver  den  kun 
Værd  for  os  i  de  Punkter,  hvor  Karakteristiken  falder  sammen 
med  de   andres.     At  Vellejus   endvidere  f.  Eks.   omtaler  Libos 

Oprørsforsøg,  kan  vise  os,  at  dette  dog  maa  have  haft  en 
større  Betydning,  end  Tacitus  vil  indrømme,  men  naar  han 
priser  Tibers  Snan-aadighed  til  at  undertrykke  det,  saa  kan 
dette  ligeoverfor  de  nøjagtige  og  troværdige  Vidnesbyrd  i 
ganske  modsat  Retning,  de  andre  giver,  for  os  kun  blive  et 
retorisk  Smigreri.  Det  samme  gælder  hans  Omtale  af,  hvor- 
ledes Tiber  undertrykker  Oprøret  i  Gallien. 

Derimod  giver  den  Garanti,  vi  ved  sligt  faar  for,  at  Vel- 
lejus  ikke  kan  have  sagt  noget,  der  maatte  mishage  Tiber,  i 
ganske  enkelte  Tilfælde  hans  Ord  dog  nogen  Beviskraft.  Det 
er  saaledes  allerede  omtalt  (S.  10),  at  hans  Lovprisning  af 
Brutus  og  Cassius  kan  bidrage  til  at  klare  os  Tibers  Stilling 
i  Cremutius  Cordus's  Sag.  Paa  samme  Maade  bekræfter  hans 
Ros  over  Livia  Aaret  efter  hendes  Død  den  Antagelse,  som 
Tacitus's  hele  Behandling  af  dette  Spørgsmaal  forøvrig  alle- 
rede gør  sandsynlig,  at  Fortællingen  om  Misforholdet  mellem 
hende  og  Tiber  har  hvilet  paa  tomme  og  ondsindede  Rygter. 
Endelig  vil  ogsaa  en  Beretning  af  Vellejus,  som  vi  senere 
skal  se,  bidrage  til  at  sætte  en  af  Tibers  foregivne  Regerings- 
foranstaltninger  i  et  andet  Lys. 

Det  bliver  da  paa  Grundlag  af  de  tre  andre  Forfatteres 
Beretning,  vi  maa  naa  til  et  tilfredsstillende  Resultat  med 
Hensyn  til  Tibers  Karakter  som  Regent  og  som  Menneske. 

Den  foregaaende  Undersøgelse  har  for  deres  Vedkommende 
givet  os  følgende  Resultat:  Tacitus  har  benyttet  de  bedste 
og  udførligste,  kun  for  et  enkelt  Afsnits  Vedkommende  tillige 
slette  Kilder;  men  han  har  overmalet  det  troværdige  Billede, 
lian  derved  kunde  have  givet  os,  med  en  falsk  Tinktur  af 
tendentiøse  Konstruktioner,  fremkaldt  ved,  at  han  ikke  har 
formaaet  og  ikke  villet  frigøre  sig  fra  en  forudfattet  Fore- 
stilling om  Tiber.  Sueton  har  til  nogle  af  sine  Fortællinger 
benyttet  gode,  til  mange  meget  slette  Kilder,  og  han  har  af- 
skrevet disse  paa  en  ukritisk  og  overfladisk  Maade,  fortalt  løst 
Og  fast,  ganske  vist  uden  Konstruktioner,  men  ogsaa  uden 
Spor  af  Kildekritik.  Dio  endelig  er  paa  Grundlag  af  til  Dels 
slette  Kilder  ved  dristige  Konstruktioner  og  behændig  Grup- 
pering naaet  til  en  større  Konsekvens  og  Klarhed  end  nogen 
af   de    andre.     Hvad    særlig   Karakteristikon   af  Tiber   angaar. 

er  da  saaledes  Dio  den  eneste,  der  giver  os  et  forholdsvis  klart 
og  gennemført  Billede,  men  denne  Klarhed  lider  et  stærkt 
Skaar  ved,  at  det,  han  meddeler  os,  viser  sig  at  være  en  Art 
Genspejling  af  hans  egen  Forfatterpersonlighed,  og  dets  Værdi 
bliver  i  højeste  Grad  forringet,  naar  vi  undersøger  dens  Basis 
nærmere.  Forfølger  vi  nemlig  de  „Kendsgerninger^,  hvorpaa 
Dio  grunder  sin  Beskyldning  mod  Tiber  for  hævngerrig  Gru- 
somhed, da  viser  det  sig,  at  den  ældste  Kilde  —  som  saadan 
maa  selvfølgelig  den,  hvorefter  Sueton  har  afskrevet  og 
Tacitus  konstrueret  sin  Beretning,  betragtes  —  intet  ved  om, 
at  han  f.  Eks.  skal  have  myrdet  Agrippa,  Julia  og  Agrippina; 
hos  Tacitus  er  der  af  denne  Uvidenhed  fremspiret  en  Formod- 
ning, og  hos  Dio  er  det  endelig  blevet  til  Vished.  Saaledes 
staar  Paalideligheden  her  i  omvendt  Forhold  til  Klarheden. 


Naar  Opgaven  er  at  naa  til  det  relativt  paalideligste  Re- 
sultat med  Hensyn  til,  hvad  der  er  foregaaet  i  Tidsrummet 
14 — 37  e.  Chr.,  kan  Vejen,  man  bør  gaa,  da  ikke  blive  vanske- 
lig at  afstikke.  Det  gælder  om  at  faa  fat  i  Tacitus's  Kilder 
ved  at  befri  Billedet  fra  den  falske  Overmaling.  For  at  naa 
hertil  vil  jeg  da  fra  hans  Beretninger  borttage  for  det  første 
alt,  hvad  der  i  sig  selv  bærer  Urimelighedens  tydelige  Stempel, 
altsaa  Varsler,  Fabelhistorier  og  haandgribelige  Opdigtelser; 
dernæst  alle  hans  Beaktionsbemærkninger,  Motivkonstruktioner 
og  retoriske  Udmalinger.  Paa  den  Maade  vil  vi  naa  at  faa 
samlet  alle  de  Kendsgerninger,  Tacitus  selv  fremstiller  som 
saadanne,  og  hvor  jeg  afviger  fra  dem,  vil  jeg  i  vedføjede 
Anmærkninger  gøre  Rede  for  den  formentlige  Berettigelse, 
idet  jeg  selvfølgelig  stadig  vil  benytte  Suetons  og  Dios  For- 
tællinger, forsaavidt  der  ingen  Grund  er  til  at  betvivle  deres 
Paalidelighed  og  solide  Kildegrundlag,  til  at  supplere  og 
korrigere  det  berettede. 

Da  jeg  under  Omtalen  af  Tacitus  kun  har  kunnet  angive 
de  Principer,  hvorefter  en  saadan  Rekonstruktion  af  hans  Beret- 
ning formentlig  bør  foretages,  og  jeg  i  det  følgende  ved  de  enkelte 
Fortællinger  som  Regel  maa  indskrænke  mig  til  at  henvise  til, 

hvad  dér  er  sagt,  vil  det  formentlig  være  rigtigst  ved  et  typisk 
Eksempel  at  gøre  Rede  for,  hvorledes  jeg  i  det  enkelte  har 
anvendt  disse  Principer.  Dertil  kan  Fortællingen  om  C.  Sila- 
nus's  Retssag  i  Annalernes  3dje  Bogs  66de  til  69de  Kapitel 
passende  egne  sig. 

Den  begynder  med  en  allerede  omtalt,  for  Tacitus  karak- 
teristisk Overgangsvending :  Paulatim  dehinc  ab  indecoris  ad 
infesta  transgrediebantur.  —  Der  er  i  det  nærmest  foregaaende 
givet  en  Skildring  af  Senatets  Kryberi.  Nu  „udvikler"  Slave- 
sindet sig  til  Grusomhed,  men  vel  at  mddrke  paidaiim;  Fantasien 
er  derved  sat  i  Bevægelse,  og  tillige  er  Sindet  nu  forberedt 
til  at  erfare  de  Gyseligheder,  der  skal  berettes. 

C.  Silanum,  ijro  consule  Asiae,  repetiindariim  a  sociis  postu- 
latum,  Mamercus  Scaurus  e  consularihus,  Juniiis  Otho  praetoVy 
Bruttidius  Niger  aedilis  simul  corripiunt  ohjedantque  violahim 
Augusti  numen^  spretam  Tibe^ni  majestatem.  —  De  tre  Embeds- 
mænd har  altsaa  overfaldet  Prokonsulen  med  en  Majestæts- 
proces,  og  det  uagtet  han  i  Forvejen  var  kommen  i  For- 
legenhed ved,  at  Provinsbeboerne  havde  anklaget  ham  for 
Udsugelse.  Med  Tacitus's  sædvanlige  Metode  in  mente  faar 
man  straks  en  Mistanke  om,  at  hines  Anklage  ogsaa  har 
drejet  sig  om  noget  andet,  som  han  fortier,  og  at  dette  andet 
har  været  dem  Hovedsagen,  og  denne  Mistanke  bliver  til  Vis- 
hed ved  de  Ord,  som  følger :  Mamercus  antiqua  exempla  jadens j 
L.  Cottam  a  Sdpione  Africano,  Servium  Galham  a  Catone  Gen- 
sorio,  P.  Rutilium  a  M.  Scauro  accusatos  ^) ;  disse  Eksempler, 
som  Anklageren  skal  have  anført,  viser  tilstrækkelig,  at  det 
ikke  kan  have  været  Majestætssagen,  men  netop  Provins- 
bestyrelsen,  Sagen  i  første  Række  har  drejet  sig  om.  Af  de 
korte  og  almindelige  Udtryk,  hvori  Majestætsanklagen  omtales, 
kan  man  ogsaa  slutte,  at  Tacitus  intet  mere  har  fundet  hos 
sin  Kilde  om  den  Sag;  han  vilde  ganske  sikkert  ikke  have 
forholdt  os  det.  —  I  det  nærmest  følgende  overvælder  han  de 


')  De  Ord,  der  følger  efter  (Videlicei  Sdpio  et  Cato  talia  tddscebaniur 
aut  ilte  Scaurus,  quem  proavum  suum  ohprohr'mm  majorum  Mamercus 
infami  opera  dehonestahat),  giver  et  mærkeligt  og  interessant  Bevis 
paa,  hvor  ubevidst  Tacitus  har  været  sig  det  perfide  i  den  Metode, 
han  anvender. 

tre  Anklagere  med  Forhaanelser  og  betegner  deres  Anklage  som 
opera  infamis  og  ausum  impudens.  Det  hele  faar  Karakteren  af,  at 
de  tre  begaar  et  hensynsløst  og  hadefuldt  Overfald  paa  sages- 
løs Mand,  indtil  vi  pludselig,  i  Begyndelsen  af  næste  Kapitel 
møder  den  Indrømmelse :  Nec  dubium  habehatur  saevitiae  capta- 
rumque  pecuniarum  teneri  reum;  —  altsaa  har  Sagen  i  Virkelig- 
heden ikke  alene  drejet  sig  derom,  men  den  har  ogsaa  vist, 
at  Silanus  har  været  en  bestikkelig  og  grusom  Statholder. 
Næppe  er  imidlertid  denne  Tilstaaelse  sluppen  Tacitus  af 
Munden,  førend  han  gør  alt  for  at  reagere  mod  sine  egne  Ord : 
Der  var  ogsaa  en  Mængde  for  ham  uheldige  Omstændigheder, 
som  vilde  have  været  farlige  nok,  hvis  han  havde  været  uskyldig. 
Han,  der  selv  var  en  daarlig  Taler,  skulde  staa  sig  ganske 
alene  mod  en  Mængde  Senatorer.  Dertil  kom,  at  Tiber  uaflade- 
lig greb  ind  i  Forhøret  og  rettede  nærgaaende  Spørgsmaal  til 
ham;  ofte  maatte  han  da  gøre  Tilstaaelser  for  ikke  at  undlade 
at  svare  Tiber.  (!)  Hans  Slaver  bleve  solgte  til  Staten,  for  at 
der  kunde  holdes  pinligt  Forhør  over  dem;  og  endelig  var  nu 
Anklagen  for  Majestætsforbrydelse  kommen  til,  hvorved  Munden 
blev  bunden  paa  hans  Venner,  saa  at  de  ikke  turde  komme 
ham  til  Hjælp.  —  Nu  først  anbringes  daMajestætsanklagen  paa  sin 
rette  Plads  som  en  Tilføjelse  til  og  Forstærkelse  af  selve 
Hovedanklagen.  Men  Fortællingen  føres  videre  og  indledes  i 
næste  Kapitel  med  de  mærkelige  Ord:  T'iberius,  quae  in  Sila- 
num  parahat,  quo  excusatius  siih  exemplo  acciperentur,  lihellos  d'wi 
Augusti  de  Voleso  Messala,  ejusdem  Asiae  pro  coiistde,  fadumque 
in  eum  senatus  cojisultum  recitari  jiibet.  —  Ved  de  første  Ord 
aabnes  der  os  nu  en  ny  Udsigt:  det  er  da  Tiber,  som  vil 
Silanus  til  Livs  paa  en  fordægtig  og  uretfærdig  Maade,  og 
Tacitus  har  sikkert  kunnet  gaa  ud  fra,  at  Læseren  selv  har 
tilstrækkelig  Kombinationsevne  til  at  sætte  dette  i  Forbindelse 
med,  at  Silanus  engang  (c.  66)  skal  have  krænket  Tiber. 
Men  ogsaa  denne  Antydning  ophæver  Tacitus  igen  ved  det, 
han  selv  fortæller.  Thi  om  denne  Messala,  med  hvis  For- 
brydelse Tiber  her  sammenstiller  Silanus's,  ved  vi  fra  Seneca 
(De  ira.  H,  6),  at  han  var  et  Uhyre,  som  paa  een  Dag  lod  300 
Provinsboere  henrette  og  tilmed  pralede  af  denne  Bedrift. 
Den  saevitia^  Tacitus  selv  indrømmer,    at  Silanus  har  gjort  sig 

skyldig  i,  har  da  aabenbart  haft  en  meget  grov  Karakter,  hvad 
vi  ogsaa  kan  slutte  af  det  Forslag,  Dolabella  fremkommer  med 
i  Anledning  af  denne  Sag,  nemlig  at  ingen,  hvis  tidligere  Liv 
kunde  lade  formode,  at  de  vilde  opføre  sig  paa  lignende  Maade 
(ne  quis  vita prohrosus  et  opertus  infamia  etc),  for  Fremtiden  skulde 
have  Lov  til  at  faa  en  Provins  at  best}T:e.  Dette  fortræffelige 
Forslag  behandler  Tacitus  kun  med  Haan  som  adulatio^  fordi 
Afgørelsen  skulde  overlades  Kejseren,  og  da  Tiber  selv  taler 
energisk  imod  det,  roser  han  ham  i  ret  velvillige  Udtryk. 
Hvor  langt  det  forøvrig  er  fra,  at  den  hele  Sag  i  Bunden 
skulde  være  en  planlagt  Forfølgelse  fra  Tibers  Side,  viser 
Tacitus's  egen  Fremstilling  til  Slutning  bedst,  idet  han  for- 
tæller, at  Tiber  i  betydelig  Grad  formildede  den  af  Senatet 
vedtagne  Straf. 

Som  man  ser,  er  da  hele  Tacitus's  Fortælling  om  denne 
Sag  et  Væv  af  Urimeligheder  og  Selvmodsigelser,  opstaaet 
ved,  at  han  paa  een  Gang  har  villet  bevare  sin  Kildes  Kends- 
gerninger og  sine  egne  tendentiøse  Stemninger;  disse  sidste 
kommer  derved  til  at  fremtræde  i  en  Række  paaklistrede  Rand- 
bemærkninger, som  uden  Vanskelighed  lader  sig  udskille  fra 
hint.  Dette  bliver  da  Rekonstruktionens  Opgave  at  berette 
hine  og  eliminere  disse.  Anvendt  paa  denne  Fortælling  vil 
den  da  bringe  følgende  Resultat  som  det  i  denne  Sag  historisk 
passerede :  Asiens  Indbyggere  anklager  deres  Prokonsul  Silanus 
for  hensynsløs  Grusomhed  og  Udsugeiser.  De  faar  forskellige 
Senatorer  til  at  fremføre  Anklagen  i  Senatet.  Den  anklagede 
har  intet  at  fremføre  til  sit  Forsvar  i  Sagen,  i  hvilken  Tiber, 
oprørt  over  Statholderens  blodige  Optræden,  tager  mere  end 
almindelig  livlig  Del.  Til  Anklagen  var  ogsaa  føjet  Beskyld- 
ning for  fornærmelige  Ord  mod  Tiber  og  August,  men  dette 
kom  (rimeligvis,  som  ellers,  paa  Tibers  Foranledning)  ikke  til 
at  spille  nogen  Rolle.  Senatet  dømmer  Silanus  til  at  relegeres 
til  Øen  Gyaros,  men  da  Tiber  gør  opmærksom  paa,  at  denne 
0  har  et  raat  Klima  og  kun  faa  Indbyggere,  og  derfor  fore- 
slaar  Kythnos  i  dens  Sted,  gaar  Senatet  ind  derpaa. 

Ad  denne  Vej  vil  man  da  kunne  naa  til  et  paalideligt  og 
udførligt  Materiale  for  Begivenhederne  fra  Aar  14  til  ind  i  Aar 
29.     Resten  af,    hvad  der  er  foregaaet  i   dette  Aar,    i  Aar  30 

Og  det  meste  af  31,  kender  vi  kun  gennem  Dios  lidet  tro- 
værdige E-eferat.  For  dette  Tidsrums  Vedkommende  har  jeg 
da  maattet  indskrænke  mig  til  at  anføre  de  forholdsvis  faa 
Kendsgerninger,  Dio  Cassius  meddeler.  Fra  Slutningen  af 
Aar  31  til  Tibers  Død  har  vi  igen  en  udførlig  Beretning  i 
Tacitus's  sjette  Bog.  For  enkelte  Afsnits  Vedkommende  har  han 
benyttet  lige  saa  solide  og  udførlige  Kilder  som  i  sine  fem 
første  Bøger,  men  i  det  hele  har  hans  Kildemateriale  her 
aabenbart  været  meget  knapt.  Han  har  selv  følt  dette  og 
derfor  i  denne  Bogs  Beretninger  gjort  et  dybere  Greb  ned  i 
det  Anekdotmateriale,  han  ellers  har  vraget.  Jeg  har  da  her 
følt  mig  berettiget  til  at  udelade  enkelte  af  Tacitus's  „Kends- 
gerninger'^, foruden  de  ovenfor  (S.  5 — 6)  nævnte  dog  kun  en 
Historie  om,  at  Senatet  lod  en  gammel  Kone  henrette,  fordi 
hun  græd  over  sin  Søns  Henrettelse  (VI,  10).  Det  er  af  den 
Art  Historier,  som  vel  kan  have  hvilet  paa  et  korrekt  Grund- 
lag, men  meddelte  saaledes,  som  det  her  sker,  ved  deres  mon- 
strøse Utrolighed  taber  al  Værdi  som  Bevisgnmdlag.  Den 
gamle  Kone  har  formodentlig  i  sin  Jammer  udstødt  For- 
bandelser mod  Tiber  og  Senatet;  men  dette  meddeler  Tacitus 
os  intet  om.  Der  er  da  ogsaa  andre  Historier  i  dette  Afsnit, 
som  maa  synes  os  temmelig  mistænkelige;  men  de  ere  dog 
meddelte  ^). 


^)  En  Undtagelse  fra  den  Regel,  at  samle  alle  de  Kendsgerninger,  som. 
vi  finder  hos  Kildeforfatterne,  og  som  man  tør  opfatte  som  saadanne, 
har  jeg  kun  gjort  med  Hensyn  til  Krigsbegivenheder  og  Forholdene 
hos  fremmede  Folk  (Germanerne,  Friserne,  Partherne).  Af  disse  har 
jeg  givet  et  mere  eller  mindre  sammentrængt  Referat  efter  Tacitus's 
Fortælling. 


Romerrigets  Historie  fra  Aar  14  til  37. 


Aar  14. 

JL  iber  var  lige  landet  i  Dalmatien,  da  et  Brev  fra  hans 
Moder  kaldte  ham  tilbage  til  Nola,  hvor  August  laa  for  Døden. 

Forinden  hans  Død  blev  bekendtgjort,  havde  Sallustius 
Crispus,  som  efter  Mæcenas's  Død  havde  været  Augusts  for- 
troligste E-aadgiver,  paa  dennes  eller  maaske  paa  Livias  Be- 
faling sendt  Brev  til  Planasia  med  Ordre  til  den  Krigstribun, 
som  dér  holdt  Agrippa  Postumus  under  Bevogtning,  om  at  tage 
denne  af  Dage.  Tribunen  meldte  senere  til  Tiber,  at  han  havde 
udført  Befalingen ;  men  denne  paastod,  at  han  ikke  vidste  noget 
om  en  saadan,  og  forlangte,  at  Tribunen  skulde  aflægge  Regn- 
skab i  Senatet  for  denne  Handling.  Forskrækket  ilte  denne 
til  Sallust,  og  han  fik  gennem  Livia  Tiber  til  at  afstaa  fra  sit 
Forsæt,  saa  at  han  ikke  omtalte  Sagen  offentlig,  i) 


')  Tac.  Ann.  I,  5-6.  m,  30.  Suet.  Tib.  c.  22.  Dio  LVII,  3.  —  Da  For- 
holdet nnellem  Kilderne  til  Foi-tællingen  om  Mordet  paa  Agrippa  maa 
være  følgende  (se  ovenf.  S.  60—01.  77.  84). 

[Aufidiiis  Bassus?] 

\ 

Sueton.  Tacitus. 


Dio. 

Ved  Augusts  Død  stod  Tiber  faktisk  som  Hærenes  og 
Provinsernes  øverste  Herre.  Han  udstedte  da  ogsaa  Parolen 
til  Prætoriankohorterne  og  sendte  Legionerne  Meddelelse  om 
Regentens  Død.  Konsulerne  aflagde  Ed  til  ham,  og  til  dem 
igen  Prætorianpræfekten  og  præfectus  annonæ,  senere  Senatet, 
Hæren  og  Folket.  Derefter  udstedte  Tiber,  med  Henvisning 
til  den  tribuniciske  Magt,  der  var  bleven  ham  tildelt  under 
August,  et  Edikt,  hvori  han  med  faa  Ord  sammenkaldte  Se- 
natet: han  ønskede  at  raadspørge  det  om,  hvilke  Hæders- 
bevisninger der  skulde  ydes  den  afdøde;  andet  offentligt  Hverv 
agtede  han  foreløbig  ikke  at  paatage  sig^).  Da  Senatet  var 
traadt  sammen,  holdt  han  først  en  Tale  til  det,  men  midt 
under  den  standsedes  han  af  Graad  og  maatte  lade  Drusus  op- 
læse, hvad  han  havde  skrevet.  Vestalinderne  bragte  dernæst 
Augusts  Testamente  ind.  Det  begyndte  saaledes:  Quoyiiam 
atrox  fortuna  Gajum  et  Lucium  filios  mihi  eripidt,  Tiherius 
Caesar  mihi  ex  parte  dimidia  et  sextante  lieres  esto  —  og  ind- 
satte til  Hovedarvinger  Tiber  og  Livia ;  den  sidste  blev  optaget 
i  den  juliske  Slægt  og  fik  Tilnavnet  Augusta.  I  anden  Række 
nævnedes  Drusus,  Germanicus  og  dennes  Sønner,  i  tredje  for- 
skellige af  de  fornemste  Mænd.  Staten  skænkede  han  40 
Mill.,  de  fattige  Borgere  SV-,  MilL,  Prætoriansoldaterne  hver 
1000,  Politisoldaterne  500  og  Legionsoldaterne  300  Sestertier  2). 
Senatet  vedtog  Hædersbevisninger  for  den  afdøde :  Liget  skulde 
føres  gennem  Triumfbuen;  foran  det  skulde  der  bæres  en  For- 
tegnelse over  alle  hans  Lovforslag  og  over  de  Folkeslag,  han 
havde  overvundet.  Tiber  formanede  i  et  Edikt  Folket  til  at 
optræde   sømmeligt  ved  Ligfærden   og  navnlig   ikke   som   ved 


har  jeg  i  Henhold  til,  hvad  dér  (S.  117)  er  sagt,  fulgt  Suetons  Beret- 
ning. Det  naturligste  er  derfor  ogsaa  at  antage,  at  Mordet  er  fore- 
gaaet  inden  Tibers  Tilbagekomst;  thi  efter  denne  vdlde  Livia  næppe 
være  optraadt  paa  egen  Haand  i  en  saadan  Sag. 

')  Tac.  I,  7.  Suet.  23.  24.  Dio  LYII,  2.  —  Tacitus's  og  Suetons  Forargelse 
over,  at  Tiber  optræder  som  Legionernes  og  Provinsernes  Øverst- 
befalende, er  meget  søgt,  da  den  prokonsulariske  Magt,  han  var  i  Be- 
siddelse af  ved  Augusts  Død  (Tac.  I,  3.  Suet.  21.  Jyf.  Vell.  II,  121) 
selvfølgelig  ikke  kunde  være  bortfalden  ved  den. 

^)  Tac.  I,  8.  Suet.  Tib.  28;  Aug.  101. 

Cæsars  fordre  Liget  brændt  paa  selve  Forum.  Paa  Begravelses- 
dagen holdt  først  Tiber  en  Lovtale  fra  Cæsars  Tempel,  der- 
efter Drusus  en  fra  Rostra.  Liget  blev  baaret  til  Marsmarken 
af  Senatorer  og  der  brændt.  Efter  Begravelsen  vedtog  Senatet, 
at  der  skulde  opføres  et  Tempel  for  August,  og  at  han  skulde 
dyrkes  som  Gud^). 

Konsulerne  foreslog  nu  i  Senatet,  at  den  øverste  Myndighed 
skulde  overdrages  Tiber.  Denne  tog  da  Ordet  og  erklærede, 
at  denne  Byrde  laa  over  hans  Kræfter;  der  skulde  en  Aand 
som  Augusts  til  for  at  løfte  den;  han  havde  selv  i  den  Tid, 
da  han  førte  Regeringen  sammen  med  August,  erfaret,  hvor 
besværligt  og  farligt  det  var  at  føre  den  alene;  man  skulde 
derfor  langt  hellere  fordele  den  mellem  flere.  Desuden  følte 
han  sig  legemlig  svag.  Han  lod  dernæst  oplæse  en  egenhændig 
Skrivelse,  August  havde  efterladt  sig;  den  indeholdt  For- 
tegnelse over  Statens  Midler,  Troppernes  Antal,  Flaaderne, 
afhængige  Kongeriger,  Provinser,  Skatter,  Udgifter  og 
Gaver;  til  Slutning  udtaltes  deri  det  Raad  ikke  at  udvide 
Riget  over  dets  daværende  Grænser.  —  Senatorerne  trængte 
nu  stærkt  ind  paa  Tiber  med  Bønner  om,  at  han  ikke  maatte 
vægre  sig.  Han  fremkom  da  igen  med  Forslaget  om  en  Deling 
og  erklærede,  at  han  vilde  være  rede  til  selv  at  overtage, 
hvilken  Del  man  kunde  ønske  at  overdrage  ham.  Enkelte 
Senatorer  gav  da  deres  Stemning  Luft  i  utaalmodige  Bemærk- 
ninger. Trættet  heraf  ophørte  Tiber  lidt  efter  lidt  med  sin 
Vægring  og  gik  tilsidst  ind  paa  at  overtage  Regeringen,  dog 
med  den  Indskrænkning:  Dum  veniam  ad  id  tempus,  quo  vobis 
aequum  possit  videri  dåre  vos  aliquam  seneduti  meae  requiem  '^).    Det 


')  Tac.  I,  8;  10.  Suet.  Aug.  100. 

O  Tac.  I,  11-13.  Suet.  24.  25.  Dio  LVII,8. -De  fortæller  alle,  at  Tiber 
vægrer  sig  ved  at  overtage  Regeringen  og  først  giver  efter  paa  Se- 
natets ivrige  Opfordring.  I  Enkelthederne  divergerer  de  dog  saa 
meget,  at  de  enten  hver  maa  have  benyttet  sin  Kilde  eller  have  be- 
nyttet den  fælles  meget  frit.  I  begge  Tilfælde  nødsages  man  da  til 
at  stille  sig  skeptisk  overfor  den  enkeltes  Beretning.  Jeg  har  derfor 
ogsaa  kun  givet  et  sammentrængt  Referat  af,  hvad  Tacitus  beretter, 
suppleret  med  enkelte  Tilfeg eiser  fra  de  andre.  Det  er  dog  ingen- 
lunde givet,  ikke  engang  sandsynligt,   at  de  udeladte  Kendsgerninger 

blev  dernæst  foreslaaet  at  give  Livia  særlige  Hædersbevisninger, 
f.  Eks.  at  give  hende  Titel  af  parens  eller  mater  patriae 
og  at  føje  Juliae  filius  til  Tibers  Navn,  men  Tiber  afslog 
det,  idet  han  erklærede,  at  det  ikke  var  rigtigt  at  vise  Kvinder 
for  store  Hædersbevisninger,  og  at  han  heller  ikke  for  sin 
egen  Person  agtede  at  modtage  den  Slags  Titler.  Derimod 
bad  han  Senatet  tildele  Germanicus  prokonsularisk  Magt;  det 
blev  tilstaaet,  og  der  sendtes  Gesandter  for  at  overbringe  ham 
denne  Senatsbeslutning. 

Det  havde  i  Augusts  Tid  været  Skik,  at  Kejseren  anmeldte 
indtil  12  af  dem,  der  havde  meddelt  ham,  at  de  vilde  søge 
Præturet,  for  Konsulerne.  Senatet  opfordrede  nu  Tiber  til  at 
forøge  dette  Antal,  men  han  afslog  Tilbudet  med  en  højtidelig 
Erklæring  om  ingensinde  at  ville  overskride  det^).  —  I  Hen- 
hold til  en  egenhændig  Skrivelse,  August  havde  efterladt  sig, 
blev  Prætorvalgene  nu  overført  fra  Folkeforsamlingen  til  Se- 
natet; Tiber  nøjedes  med  blandt  Kandidaterne  at  anbefale  fire, 
som  da  skulde  betragtes  som  designerede  med  det  samme.  — 
Almuetribunerne  bad  om,  at  de  paa  egen  Bekostning  maatte 
foranstalte  nogle  Lege,  som  skulde  indføres  i  Kalenderen  under 
Navn  af  de  augusteiske.  Det  vedtoges,  men  med  den 
Indskrænkning,  at  Pengene  skulde  tages  af  Statskassen, 
og  at  Tribunerne  paa  Circus  skulde  være  iførte  Triumfdragt, 
men  ikke  maatte  køre  paa  Triumfvognen.  Senere  blev  den 
aarlige  Højtideligholdelse  af  disse  Lege  overdraget  prætor 
peregrinus  ^). 


ere  falske;  Gallus,  Haterius  og  Scauriis  kan  meget  vel  have  fremført 
de  Ytringer,  Tacitus  tillægger  dem,  men  da  disse  aabenbart  kun  har 
faaet  en  saa  fremtrædende  Plads,  for  at  Tacitus  kan  faa  Anledning 
til  at  fremsætte  sin  farvede  Kommentar,  er  det  natm-ligt,  at  de  boi-t- 
falder  med  denne. 

Det  citerede  Brudstykke  af  Tibers  Tale,  som  Sueton  gengiver, 
er  aabenbart  ægte.  Vi  ved,  at  Tibers  Taler  vare  opbevarede  (Tao. 
I,  81);  denne,  der  havde  en  saa  stor  Betydning,  har  da  sikkert  ogsaa 
været  det;  der  er  tilmed  ikke  Spor  af  Grund  til  at  tænke  sig  det 
opdigtet  i  denne  Form. 

O  Tac.  I,  14.  Suet.  50.  Dio  LYH,  12. 

■-)  Tac.  I,  15.  Yell.  H,  124,  3. 

I  Paiinonien  laa  paa  den  Tid  tre  Legioner  i  Lejr  under 
Anførsel  af  Legaten  Junius  Blæsus.  Da  denne  ved  Efter- 
retningen om  Augusts  Død  havde  paabudt,  at  alt  Arbejde  for 
en  Tid  skulde  standse,  begyndte  som  Følge  af  Lediggangen 
Disciplinen  at  slappes,  og  Soldaterne  at  rotte  sig  sammen.  De 
klagede  over  den  haarde  Krigstjeneste  og  den  ringe  Løn  og 
beredte  sig  til  at  tvinge  deres  Fordringer  igennem  med  Magt. 
Da  Blæsus  ikke  saa  sig  i  Stand  til  at  berolige  Stemningen  paa 
anden  Maade,  gik  han  ind  paa,  at  hans  Søn  skulde  sendes  til 
Rom  for  paa  Soldaternes  Vegne  at  forlange  Hjemsendelse  for 
dem  efter  16  Aars  Krigstjeneste.  Kort  efter,  at  han  var  rejst, 
brød  Oprøret  imidlertid  for  Alvor  ud,  med  Vold,  Plyndringer 
og  Mord.  Efterretningen  om  disse  Begivenheder  bevægede 
Tiber  til  at  sende  sin  Søn  Drusus  med  nogle  ansete  Mænd, 
deriblandt  Prætorianpræfekten  Sej  an,  og  udvalgte  Soldater  til 
Pannonien,  dog  uden  at  der  blev  givet  ham  noget  bestemt 
Hverv.  Ikke  saa  snart  var  han  kommen  ind  i  Lejren,  før  de 
oprørske  Soldater  besatte  Portene  for  saaledes  at  holde  ham 
indesluttet.  Drusus  oplæste  nu  for  den  forsamlede  Mængde  et 
Brev  fra  Tiber,  hvori  denne  henviste  deres  Fordringer  til  Se- 
natets Afgørelse.  Derved  ophidsedes  Stemningen  yderligere, 
saa  at  Soldaterne  tilsidst  begyndte  at  anfalde  Drusus's  Led- 
sagere ;  Cn.  Lentulus,  den  mest  ansete  blandt  dem,  slap  endog 
kun  med  Nød  og  næppe  derfra  med  Livet.  Men  allerede  den 
følgende  Nat  satte  en  Maaneformørkelse  Oprørerne  i  saa  heftig 
Skræk,  at  de  begyndte  at  vise  Anger  og  trak  Besætningerne 
bort  fra  Lejrportene.  Denne  Stemning  benyttede  Drusus  sig 
af,  idet  han  lovede  at  ville  tale  deres  Sag,  hvis  de  straks  faldt 
til  Føje.  Efter  at  da  et  nyt  Gesandtskab,  paa  Soldaternes  Op- 
fordring, var  sendt  til  Rom,  og  efter  at  deres  Trods  yderligere 
var  bleven  kuet  ved  et  Uvejr  og  heftige  Regnskyl,  lod  han 
alle  Hovedmændene  gribe  og  henrette.  Derpaa  vendte  han, 
efter  at  nu  al  Modstand  var  opgivet,  tilbage  til  Rom  uden  at 
oppebi  Gesandternes  Tilbagekomst^). 

Paa  samme  Tid  og  af  de  samme  Grunde  var  et  endnu 
heftigere  Oprør  udbrudt   i  de  Legioner,  som  laa  ved  Rhinen, 


')  Tac.  I,  16-30.  Suet.  25.  Dio  LVD.  4. 

under  Germanicus's  Overanførsel.  Det  begyndte,  under  hans 
Fraværelse  i  Gallien,  i  den  Hær,  som  laa  i  Ubiernes  Land. 
Her  for  Soldaterne  pludselig  løs  paa  Centurionerne,  hvem  de 
gen nempry giede  eller  endog  dræbte.  Deres  Legat,  A.  Cæcina, 
saa  sig  nødsaget  til  at  opgive  al  Modstand.  Germanicus  blev 
hurtig  kaldt  tilbage;  han  samlede  Soldaterne  og  søgte  at  tale 
dem  til  E-ette.  De  viste  dog  straks  en  trodsig  Optræden  og 
svarede  kun  med  at  opregne  deres  Klager  og  Fordringer.  Da 
Germanicus  mærkede,  hvor  ophidset  Stemningen  var,  vilde  han 
forlade  Forsamlingen;  men  de  tvang  ham  med  Vaaben  og 
Trusler  til  at  forblive.  Han  trak  da  sit  Sværd  og  gav  sig 
Mine  af  at  ville  dræbe  sig  selv.  Soldaterne  besvarede  denne 
Trusel  med  Haan;  men  da  en  enkelt  endog  gik  saa  vidt  at 
række  ham  sit  Sværd  med  de  Ord:  „Tag  hellere  dette,  det  er 
skarpere!",  vakte  dette  Uvilje  hos  nogle,  og  under  den  For- 
virring, der  derved  opstod,  lykkedes  det  Germanicus  at  slippe 
bort  til  sit  Telti). 

Under  de  vanskelige  Forhold,  da  Soldaterne  beredte  sig 
til  ogsaa  at  vække  Oprør  i  den  sydligere  liggende  Hær,  til  at 
plyndre  Ubiernes  Stad  og  falde  ind  i  Gallien  for  ogsaa  at 
plyndre  dér,  bestemte  Germanicus  sig  til  at  skrive  et  Brev  i 
Tibers  Navn  og  deri  tilstaa  Oprørerne  de  fleste  af  deres  For- 
dringer. De  faldt  alligevel  først  til  Føje,  da  de  tilstaaede 
Pengesummer  vare  blevne  dem  udbetalte  af  selve  Klrigskassen. 
Derefter  førtes  de  i  Vinterkvarter,  de  to  Legioner  til  Ubiernes 
Stad,  de  to  til  Vetera. 

Et  begyndende  Soldateroprør  i  Kaukernes  Land  blev 
hurtig  dæmpet  ved  Lejrpræfekten  M'.  Ennius's  energiske  Op- 
træden. 

Imidlertid  kom  der  Gesandter  fra  Senatet  til  Ubiernes 
Stad.  Det  Rygte  udbredte  sig  iblandt  Soldaterne,  at  de  vare 
komne  for  at  tage  de  Indrømmelser,  de  allerede  havde  opnaaet, 
tilbage.     Midt   om  Natten  stormede   de   da  Germanicus's  Hus, 


M  Tac.  I,  31-35.  Suet.  25.  Dio  LVII,  5.  -  Sml.  ovenf.  S.  86  ff.  Tro- 
værdigheden af  Tacitus's  Fremstilling  af  Germanicus's  Optræden  ved 
denne  Lejlighed  svækkes  noget  ved,  at  vi  et  andet  St^d  sei-  ham  give 
os  Germanicus  i  en  lignende  Selvmorderattitude  (II,  24).  Han  vil  her 
endog  styrte  sig  ned  fra  Germaniens  Klippekyst  (!). 

S 

trak  ham  ud  af  Sengen,  truede  med  at  myrde  ham  og  tvang 
ham  derved  til  at  udlevere  Fanen.  Kun  med  yderste  Nød 
forhindredes  de  i  at  dræbe  Gesandtskabets  Formand.  Ved 
Daggry  samlede  Germanicus  Oprørerne  og  efter  en  Formanings- 
tale, der  dog  ingenlunde  stillede  dem  tilfreds,  lykkedes  det 
ham  at  faa  Gesandterne  sendt  i  Sikkerhed  under  militær  Be- 
vogtning i). 

Under  disse  Forhold  besluttede  Germanicus  ogsaa  at  sende 
Agrippina  og  deres  lille  Søn,  Caligula,  i  Sikkerhed.  Paa  Vejen 
bleve  disse  imidlertid  tagne  til  Fange  af  Soldaterne.  Agrippina, 
der  paa  den  Tid  var  højtfrugtsommelig,  slap  de  dog  los  igen 
paa  Germanicus's  Bøn,  men  Caligula  beholdt  de.  Nogen  Tid 
efter  kom  de  to  Legioner  dog  til  Eo  igen,  ja  de  slog  i  den 
Grad  om,  at  de  nu  selv  greb  de  værste  Urostiftere  og  dræbte 
dem  paa  egen  Haand^).  Germanicus  gav  paa  den  anden  Side 
de  Centurioner,  der  vare  blevne  Soldaterne  mest  forhadte,  deres 
Afsked.  Veteranerne  skaffede  han  sig  af  med  ved  at  sende 
dem  til  Rhætien,  hvor  de  skulde  føre  Krig  mod  Sveverne. 

De  to  Logioner  i  Vetera  viste  imidlertid  stadig  et  oprørsk 
Sindelag,  og  Germanicus  beredte  sig  da  til  at  sejle  imod  dem 
med  en  Hær.  Forinden  sendte  han  dog  Brev  til  deres  Legat, 
Cæcina,  om,  at  han  vilde  komme  for  at  anrette  et  Blodbad  i 
Flæng  mellem  Legionerne,  hvis  de  ikke  forinden  selv  havde 
straffet  de  skyldige.  Cæcina  undersøgte  da  Stemningen,  og  da 
han  havde  fundet  et  tilstrækkelig  stort  Antal  trofaste,  fik  han 
disse  til  ])lLidselig  om  Natten  at  styrte  ind  i  Teltene  og  hugge 
ned  for  Fode.  Da  Germanicus  kom  til,  fandt  han  saaledes 
Roligheden  genoprettet. 

Under  alle  disse  Begivenheder  forblev  Tiber  i  Rom;  af  og 
til  samlede  han  Folk,  Tros  og  Skibe  og  sagde,  han  vilde  rejse 
til  de  oprørske  Legioner;  men  det  blev  dog  aldrig  til  noget. 
Han  forlod  i  det  hele  i  de  to  første  Aar  af  sin  Regering  aldrig 


n  Tac.  I,  30-89.    Dio  LVII,  5. 

*)  Tac.  I,  40—44.  Dio  LVII,  5.  —  I  denne  Del  af  FortælHngen  afviger 
de  to  Kildeforfattere  fra  hinanden.  Jeg  har  fulgt  Dio  i  Henhold  til 
(le  Undersøgelser,  Froitzheim  (De  Tacitl  fontihiis)  har  anstillet  — 
.Sml.  ovenf.  S.  oH. 


AAR    14.  107 

Rom;  senere  foretog  han  sig  kun  korte  Smaarejser  i  Byens 
Nærhed. 

Germanicus  besluttede  nu  at  beskæftige  Soldaterne,  og 
han  lod  dem  derfor  rykke  over  Rhinen,  ind  i  Germanernes 
Land,  hvor  man  mindst  af  alt  var  forberedt  paa  et  Angreb. 
Midt  om  Natten  omringede  Romerne  Marsernes  Landsbyer, 
anfaldt  den  sovende  og  ubevæbnede  Befolkning,  huggede  ned 
og  ødelagde  alt  for  Fode.  Ved  Efterretningen  herom  lagde 
Bruktererne  og  andre  germaniske  Folk  sig  i  Baghold  i  de 
Skove,  hvorigennem  Romerne  maatte  komme  paa  Tilbagevejen. 
Det  lykkedes  dog  disse  at  slaa  Angrebet  tilbage.  Endelig  bleve 
Tropperne  sendte  i  Vinterkvarter. 

Tiber  meddelte  Senatet  Germanicus's  Bedrifter  og  roste 
dem  i  høje  Toner.  Ogsaa  Drusus  roste  han  og  indrommede 
Soldaterne  i  Pannonien  det  samme,  som  Germanicus  havde 
tilstaaet  sine^). 

I  dette  Aar  døde  Julia  i  Rhegium,  hvorhen  hun  var 
bleven  bragt  fra  Pandateria  2). 


O  Tac.  I,  44-52.    Dio  LVH,  6. 

-)  Tac.  I,  53.  Suet.  50.  —  S.  62—63  har  jeg  angivet  Griindeu  til,  at 
jeg  ikke  her  har  fulgt  Tacitus.  Af  Beretningen  hos  Sueton  ser  vi, 
at  August  i  sit  Testamente  ikke  havde  nævnt  de  Aarspenge,  han  i 
sin  Tid  havde  tilstaaet  Julia;  Tiber  skulde  altså a  træfte  ny  Be- 
stemmelse herom.  Vi  kender  nu  hans  Langsomhed  i  saadanne  Til- 
fælde fra  mange  Lejligheder;  særlig  omtales  den  ved  LTdførelsen  saa- 
vel  af  Augusts  som  af  Livias  Testamentbestemmelser.  At  den  kan 
have  været  særlig  stor  her,  hvor  det  gjaldt  om  at  tage  en  Bestemmelse 
tværtimod  Testamentet,  er  rimeligt  nok.  Julia  dør  nu  faa  Maaneder  efter 
August,  endog,  som  det  synes,  forinden  de  i  Testamentet  lovede  Le- 
gater ere  udbetalte.  Sandheden  synes  da  at  være  den,  at  Tiber  i 
denne  korte  Tid  har  undladt  at  sende  hende  de  sædvanlige  Penge, 
medens  han  overvejede,  hvad  der  skulde  geres  i  dette  Tilfælde,  og 
Efterretningen  herom  har  hos  Sueton  formet  sig  til  et  anniiis  frauda- 
vit ;  hos  Tacitus  er  den  endog  sat  i  Forbindelse  med  hendes  kort 
efter  følgende  Død  og  skærpet  til  hans  inopia  et  tabe  Jonga  peremit. 

Den  paafølgende  Fortælling  om  Drabet  paa  Sempronius  Gracchus 
har  jeg  heller  ikke  ment  at  burde  optage.  Rent  bortset  fra  det 
usandsynlige  i,  at  Tiber  skulde  have  indledet  sin  Regering  med  at 
tage  en  privat  Hævn,  som  han  mange  Aar  tidligere  maatte  have 
kunnet  faa  fuldbragt,  er  det  ogsaa  her  tydeligt,  at  Tacitus  intet  paa- 
lideligt  har  vidst:  „Nogle  siger,"  hedder  det,  „at  Morderne  vare  ud- 
sendte fra  Rom,  andre  fra  Afrika."    I  sidste  Tilfælde  formoder  Taci- 

8* 

Samme  Aar  indførtes  et  nyt  Præsteskab,  sodales  Augustales^ 
paa  25  Medlemmer,  nemlig  foruden  21  ved  Lod  udtagne  for- 
nemme Borgere,  Tiber,  Drusus,  Claudius  og  Germanicus.  Det 
var  ogsaa  første  Gang,  Judi  Aiigiistales  afholdtes,  men  de  bleve 
skæmmede  ved,  at  der  udbrød  heftige  Stridigheder  blandt 
Skuespillerne  ^). 


Aar  15. 

Da  Drusus  Cæsar  og  C.  Norbanus  vare  Konsuler,  tilstodes 
der  Germanicus  en  Triumf,  uagtet  Krigen  ikke  var  endt.  —  I 
Begyndelsen  af  Foraaret  besluttede  Germanicus  at  gøre  et 
pludseligt  Indfald  i  Katternes  Land.  Efter  at  være  rykket 
ind  med  en  stor  Hær  og  efter  at  have  drevet  de  vaabenføre 
paa  Flugt,  lod  han  de  værgeløse  fange  eller  nedhugge,  op- 
brændte Hovedstaden,  hærjede  Landet  og  vendte  saa  tilbage 
til  Rhinen.  Men  et  Bud  fra  Germanerhøvdingen  Segestes,  der 
anraabte  ham  om  Hjælp  mod  sine  egne  Landsmænd,  fik  ham 
til  at  vende  om.  Segestes  befriedes,  og  der  blev  ved  den 
Lejlighed  taget  en  Del  Bytte  og  Fanger,  blandt  hvilke 
Arminius's  Hustru,  Segestes's  Datter,  Thusnelda.  .  Da  førte 
Germanicus  sin  Hær  tilbage,  og  paa  Tibers  Forslag  blev  der 
tilstaaet  ham  Titel  af  imperator'^). 

Om  Sommeren  foretog  Germanicus  et  Indfald  i  Keruskernes 
og  de  omboende  Folks  Land.  Hæren  drog  ad  forskellige  Veje, 
til  Lands   og  til  Vands,   til  Floden  Ems.     Den   rykkede    frem 


tus,  at  Legaten  Asprenas  havde  sendt  dem  paa  Tibers  Opfordring. 
Størst  Betydning  faar  det  dog,  at  Vellejus  som  Eksempel  paa  den 
Mildhed,  der  blev  vist  Julias  Bolere,  ogsaa  nævner  Sempronius's 
Skæbne  (II,  100),  hvad  han  dog  ikke  godt  kunde  have  g^jort,  hvis 
det  paa  hans  Tid  var  bekendt,  at  Tiber  havde  straffet  ham  med 
Døden.  Det  sandsynligste  er  da  vel,  at  Asprenas  har  ladet  ham 
dræbe  paa  egen  Haand,  maaske  i  den  Tanke  derved  at  handle  Tiber 
til  Behag. 
Tac.  I,  54. 
I  Tac.  I,  55-58. 

under  Mord  og  Plyndringer  og  kom  tilsidst,  da  alt  Landet 
mellem  Ems  og  Lippe  var  hærjet,  til  Teutoburgerskoven ;  her 
fandt  de  og  begravede  Benene  af  dem,  der  vare  faldne  under 
Varus's  Nederlag.  Arminius  opholdt  sig  i  Nærheden  med  sin 
Hær,  og  det  lykkedes  ham  at  besejre  Rytteriet,  som  var  sendt 
imod  ham,  men  da  de  samlede  Legioner  derefter  rykkede  frem, 
trak  han  sig  tilbage.  Germanicus  lod  nu  Hæren  vende  hjem 
ad  forskellige  Veje.  Den  Afdeling,  Cæcina  førte,  kom  paa 
Hjemvejen  i  stor  Fare ,  idet  den  blev  angrebet  af  Arminius 
paa  et  meget  farligt  Terræn ;  efter  flere  Kampe  og  stor  Blods- 
udgydelse lykkedes  det  ham  dog  at  slaa  Angrebet  tilbage. 
En  anden  Afdeling  paa  to  Legioner,  som  skulde  vende  hjem 
langs  Kysten,  var  nær  gaaet  til  Grunde  og  led  meget  under 
Storm  og  Vandflod  i). 

I  Anledning  af  deres  Bedrifter  under  disse  Kampe  til- 
kendtes der  Cæcina,  L.  Apronius  og  C.  Silius  inslgnia 
triiimphalia. 

Navnet  j^^i^'*'  patrlae^  som  Folket  allerede  ofte  havde 
villet  paanøde  Tiber,  afslog  han,  ligesom  han  heller  ikke  lod 
sig  kalde  dominus  af  frie  Mænd  og  impefrator  kun  af  Soldaterne; 
Navnet  Augustus  brugte  han  kun  i  Breve  til  fremmede  Fyrster. 
Da  Senatet  vedtog,  at  der  skulde  aflægges  Ed  paa  hans  ada^ 
tillod  han  det  ikke,  skønt  han  selv  aflagde  Ed  paa  Augusts 
og  forlangte,  at  Senatorerne  skulde  gøre  det  samme.  Han  be- 
grundede sit  Afslag  med,  at  „de  dødeliges  Forhold  alle  ere 
usikre,  og  at  Senatet  derfor  ikke  burde  binde  sig  til  et  endnu 
levende  Menneskes  Bestemmelser;  jo  mere  han  selv  opnaaede, 
des  mere  usikker  maatte  han  føle  sig"  2).  Saaledes  forbød  han 
da  ogsaa,  at  der  blev  opført  Templer  og  indsat  Præster  til 
hans  Ære,  og  han  tillod  kun,  at  der  blev  opstillet  Billeder  af 
ham,  naar  de  ikke  anbragtes  mellem  Gudernes;  heller  ikke 
maatte  hans  Fødselsdag  højtideligholdes  ved  særlige  Foran- 
staltninger, ligesom  han  ogsaa  modsatte  sig,  at  September  blev 
kaldt  Tiberius,  October  Livius  ^).    Øvrighedspersonerne  lod  han 


M  Tac.  I,  59-71.     Dio  L^TI,  18. 

2)  Tac.  I,  72.  II,  87.  IV,  42.     Suet.  26.  27.  67.     Dio  LYH,  S. 

3)  Tac.  n,  87.    Suet.  26.    Dio  LVII,  8.  9. 

beholde  deres  Magt  og  viste  dem  Ærefrygt  i  sin  Optræden,  i) 
For  Senatet  lod  han  forelægge  til  Afgørelse  alle  offentlige 
Sager,  smaa  saavelsom  store,  om  Skatter  og  Monopoler,  om 
offentlige  Bygninger,  om  Legionernes  Fordeling,  om  at  for- 
længe Kommandoen  eller  overdrage  særlige  Krigshverv,  om 
Svar  paa  fremmede  Kongers  Breve;  han  forlangte  ogsaa,  at 
Statholderne  skulde  indsende  Beretninger  om  deres  Bedrifter 
og  Forslag  om  Krigsbelønninger  til  Senatet.  2)  Naar  han  selv 
havde  sagt  sin  Mening,  gav  han  enhver  Lov  til  at  tale  imod 
den,  og  det  hændtes  undertiden,  at  han  til  Slutning  blev 
overstemt  ^)  I  sin  Hensynsfuldhed  overfor  Senatorerne  saa- 
velsom i  sit  Had  til  alt  Smigreri  gik  han  tit  meget  vidt; 
saaledes  fandt  han  sig  aldrig  i,  at  nogen  Senator  mødte  ved 
hans  Leje  enten  i  Forretninger  eller  for  at  hilse  paa  ham.  I 
Senatet  mødte  han  alcid  uden  nogensomhelst  Ledsagelse,  og 
hans  personlige  Optræden  dér  var  yderst  beskeden;  saaledes 
sagde  han  engang:  Ignoscas,  rogo,  si  quid  adversus  te  liherius 
sicut  senator  dixero.  .  .  .  Dixi  et  niinc  et  saepe  alias^  P.  C,  ho- 
num  et  saliitarem  principem,  quem  vos  tanta  et  tam  libera  po- 
testate  instruxistis^  senatui  servire  débere  et  universis  civibus  saepe, 
et  p)lei'umque  etiam  singulis;  neque  id  dioÅsse  me  paenitet,  et  ho- 
nos  et  aequos  et  faventes  vos  hahui  dominos  et  adhuc  haheo.^) 

Han  viste  sig  da  ogsaa  i  det  hele  i  høj  Grad  sagtmodig 
overfor  personlige  Angreb  og  tillod  ikke  gerne,  at  der  rejstes 
nogen  Anklage  af  den  Art,  idet  han  sagde :  Non  tantum  otii  habe- 
mus,  ut  implicare  nos  pluribiis  negotils  debeamus;  si  hane  f ene- 
stram aperueritis,  nihil  aliud  agi  sinetis;  omnium  inimicitiae  hoc 
2>raetexto  ad  nos  deferentur.  En  anden  Gang  sagde  han:  Siqui- 
dcm  locutus  aliter  fuerit,  dabo  operam  ut  rationem  factorum  meo- 
rum  dictorumque  reddam;  si  perseveraverit,  in  vicem  eum  odero.^) 


')  Tac.  IV,  (;.     Suet.  iiO.  31.     Dio  LVII,  11. 

^)   Tac.  IV,  15.    Suet.  30.  32.    Dio  LVII,  7. 

')  Suet.  in.     Dio  LVII,  7.  15.    Sml.  overfor  S.  23. 

•»j   Suet.  27.  20.  m. 

*)  Suet.  28.  Dio  LVII,  9.  -  Sueton  og  Tacitus  fortæller  (I,  72),  at  Tiber 
paa  Prætorens  Sperg-srnaal  om,  hvorvidt  der  skulde  holdes  Retter- 
gang i  Majestætssager,  havde  svaret,  at  Lovene  burde  holdes  i  Hævd. 
At  der  ligger  noget  virkelig  passeret  til  Grund  herfor,  kan  ikke  godt 


I 

Dette  Sindelag  fik  han  i  dette  Aar  flere  Gange  Lejlighed 
til  at  vise.  En  romersk  Ridder,  Falanius,  blev  saaledes  an- 
klaget, fordi  han  havde  optaget  en  berygtet  Skuespiller,  Cas- 
sius,  blandt  Augusts  Dyrkere,  og  fordi  han,  da  han  solgte 
nogle  Haver,  tillige  havde  solgt  en  Statue  af  August.  En 
anden  Ridder,  Rubrius,  anklagedes  for  at  have  krænket  Augusts 
Guddom  ved  Mened.  Da  Tiber  fik  dette  at  vide,  skrev  haa  til  Kon- 
sulerne, at  hans  Fader  ikke  var  bleven  optaget  blandt  Guderne, 
for  at  dette  skulde  blive  Borgerne  til  Fordærv;  Cassius  plejede 
blandt  andre  Skuespillere  at  være  til  Stede  ved  de  Lege,  hans 
Moder  havde  foranstaltet  til  Augusts  Ære.  Det  var  heller 
ikke  nogen  Krænkelse,  at  hans  Billede  som  andre  Gudebilleder 
fulgte  med  ved  Havesalg.  Eden  skulde  betragtes,  ganske 
som  om  han  havde  svoret  falsk  ved  Jupiter:  Krænkelserne 
mod  Gaderne  maatte  disse  selv  tage  sig  af  ^).  —  Kort  efter 
anklages  Marcellus,  Prokonsul  over  Bith^^nien,  for  Provinsud- 
sugelse  og  Majestætsforbrydelse  af  sin  Kvæstor,  Crispinus, 
og  til  ham  slutter  sig  en  vis  Romanus  Hispo.  Crispinus  be- 
skyldte ham  foruden  for  Udsugelse  tillige  for  at  have  talt 
ilde  om  Tiber,  Hispo  for  at  have  stillet  sin  egen  Statue  højere 
end  Kejserfamiliens  og  at  have  sat  et  Hoved  af  Tiber  paa  en 
Auguststatue.  Da  Anklagen  var  fremsat,  for  Tiber  op  og  er- 
klærede, at  han  ogsaa  vilde  stemme  i  den  Sag.  Cn.  Piso  bad 
ham  da  afgive  sin  Stemme  først,  og  Tiber  foreslog  at  frikende 
Marcellus  for  Majestætsforbrydelse,  hvad  der  ogsaa  skete. 
Sagen  om  Udsugelse  henviste  Senatet  til  Vurderingskommis- 
sionen.2) 


betvivles,  om  end  de  aabenbart  har  hentet  det  fra  samme  Kilde.  (Sml. 
ovenfor  S.  62).  Men  Samtalen  maa  være  tendentiøst  refereret. 
Spørgsmaalet  kan  jo  nemlig  umulig  være  stillet  saaledes  efter  den 
Forklaring  af  judicia  majestatis,  Tacitus  selv  lige  i  Forvejen  har 
givet.     Sml.  forøvrig  overfor  S.  16—18. 

•)   Tac.  I,  73. 

^}  Tac.  I,  74.  S.  ovenf.  S.  7  og  12.  —  Det  anførte  er  de  Kendsgerninger, 
man  kan  faa  ud  af  Tacitus's  Fortælling.  Han  fremstiller  Sagen,  som 
om  Kvæstorens  Anklage  kun  drejede  sig  om  Majestætssagen,  og  der- 
næst som  om  Tibers  Forbitrelse  er  bleven  saa  stor  ved  at  hore  om 
Fornærmelsen  mod  ham  selv,  at  han  ikke  har  kunnet  styre  sig  og 
har  villet  afgive  sin  Stemme   for  at  fælde  den  anklagede;  ved  Pisos 

Tiber  var  ogsaa  hyppig  til  Stede  ved  de  prætoriske  Dom- 
stole ;  han  satte  sig  da  ligeoverfor  Øvrighedspersonen  og 
søgte  at  hindre,  at  Dommene  paavirkedes  af  Bestikkelser  eller 
Bønner.  Hed  det  sig,  at  noget  saadant  forestod,  mødte  han 
ofte  pludselig  i  Retten  og  mindede  Dommerne  om  deres  Pligt. 

En  Senator,  Pius  Aurelius,  hvis  Hus  havde  lidt  ved  An- 
læget  af  en  offentlig  Vej  og  en  Vandledning,  bad  Senatet  om 
Erstatning.  Da  praetores  aerarii  satte  sig  derimod,  udbetalte 
Tiber  ham  selv  Bygningens  Værdi.  —  En  anden,  Propertius 
Geler,  bad  om  Tilladelse  til  at  udtræde  af  Senatorstanden  paa 
Grund  af  Fattigdom.  Da  Tiber  havde  faaet  Sikkerhed  for, 
at  hans  Arv  kun  havde  været  ringe,  skænkede  han  ham  en 
Million  Sestertier.  ^) 

Andre  hjalp  han  paa  samme  Maade,  men  forlangte,  at  de 
i  Senatet  skulde  bevise,  at  deres  Fattigdom  var  uforskyldt. 
Saadanne  Gaver  lod  han  udbetale  for  sine  egne  Øjne,  da  han 
vidste,  at  de,  der  uddelte  saadanne  Gaver,  paa  Augusts  Tid 
havde  stukket  meget  til  sig  selv.  2) 


Opfordring  er  han  imidlertid  bleven  skamfuld  og  har  nu  stemt  tvært- 
imod sin  oprindelige  Hensigt.  —  Men  hvorledes  kan  Tacitus  have 
vidst,  hvad  der  kun  kan  have  været  i  Tibers  Tanke?  Det  højeste, 
han  kan  konstatere,  er,  at  han  er  bleven  vred  (exarsit),  men  denne 
Vrede  lader  sig,  med  Henblik  paa  Tibers  Optræden  i  de  Majestæts- 
sager,  der  hidtil  ere  forekomne  under  hans  Regering,  kun  naturligt 
forklare  af  det,  Tacitus  lige  i  Forvejen  har  fortalt,  nemlig  som  op- 
staaet  ved  Hispos  puerile  Anklage,  —  Mærkelig  er  dernæst  Tacitus's 
Omtale  af  Crispinus  som  professionel  Anklager.  Det  er  jo  meget 
rimeligt,  at  han  som  Marcellus's  Kvæstor  har  hørt  ham  tale  ned- 
sættende om  Tiber,  og  at  han  saa  har  ønsket  at  krydre  sin  Anklage 
for  Udsugelse  ved  at  omtale  dette,  men  at  han  derved  skulde  være 
slaaet  ind  paa  en  ny  formå  vitae,  er  usandsynligt,  da  vi  ellers  ikke 
hører  ham  omtalt  som  Anklager.  (At  henføre  Ordene  til  Hispo,  der 
forresten  heller  ikke  omtales  ellers,  gaar  kun  an,  naar  man  med 
Nipperdey  vil  rette  insimulahal  til  insimulabant).  Tacutus  har  auben- 
bart  her,  hvor  han  første  Gang  nævner  en  Majestætsanklager  ved 
Navn,  ønsket  at  give  sine  Følelser  mod  denne  Menneskeklasse  et 
stærkt  retorisk  Udtryk,  saa  meget  mere,  som  han  derved  tillige  mener 
at  ramme  Tiber  selv. 

')  Tac.  I,  75.  Suet  33.    Dio  LVD,  7. 

'»)  Tac.  I,  75.  Suet.  47.    Dio  LVU,  10. 

Vedvarende  Eegn  bragte  i  dette  Aar  Tiberen  til  Over- 
svømmelse, saa  at  de  lavtliggende  Dele  af  Byen  bleve  ødelagte. 
Da  Sagen  kom  til  Forhandling  i  Senatet,  foreslog  Asinius 
Gallus,  at  man  skulde  raadspørge  de  sibyllinske  Bøger.  Dette 
satte  Tiber  sig  imod,  og  det  overdroges  da  en  Kommission, 
bestaaende  af  Atejus  Capito  og  L.  Arruntius,  at  søge  Midler 
mod  en  Gentagelse. 

Indbyggerne  i  Akaja  og  Makedonien  bad  om  Lettelse  i 
deres  Skatter.  Det  besluttedes  da,  at  de  foreløbig  skulde  be- 
fries fra  Senatets  Styrelse  og  overgives  Kejserens,  ^j 

I  dette  Aar  lod  Drusus  afholde  Gladiatorkampe  i  sit  eget 
og  Germanicus's  Navn.  Ved  den  Lejlighed  kæmpede  to  Mænd 
med  blanke  Vaaben,  og  den  ene  af  dem  blev  dræbt.  Drusus, 
som  havde  Forsædet,  og  som  ved  denne  og  flere  Lejligheder 
viste  en  brutal  og  voldsom  Karakter,  blev  dadlet  strengt  af 
Tiber,  og  det  blev  forbudt  for  Fremtiden  at  kæmpe  med 
blanke  Vaaben.  Tiber  havde  selv  ikke  været  til  Stede,  lige- 
som han  i  det  hele  sjælden  mødte  ved  Skuespillene.  2) 

De  Optøjer,  Skuespillerne  havde  foranlediget  det  foregaa- 
ende  Aar,  gentog  sig  i  dette  i  endnu  stærkere  Form.  Da 
Politiet  vilde  forhindre,  at  Øvrigheden  blev  forhaanet,  og  at 
Mængden  sloges,  blev  ikke  alene  en  Del  af  denne  dræbt,  men 
ogsaa  flere  Soldater  og  en  Centurion ;  desuden  blev  en  Prætorian- 
tribun  saaret.  Da  den  Sag  blev  forhandlet  i  Senatet,  foreslog 
nogle,  at  Prætorerne  skulde  have  Ret  til  at  lade  Skuespillerne 
piske.  Herimod  intercederede  Almuetribunen  Haterius  Agrippa, 
skønt  han  i  den  Anledning  blev  dadlet  stærkt  af  Asinius  Gallus, 
og  han  satte  sin  Mening  igennem,  navnlig  fordi  han  begrun- 
dede den  med,  at  August  i  sin  Tid  havde  sat  sig  imod,  at 
Skuespillerne  behandledes  saaledes.  Tiber  deltog  ikke  i  For- 
handlingen,   skønt    han    var  til  Stede.     Der  blev   dog  truffet 


')  Tac.  I,  76.  Dio  LYII,  14.  —  Naar  den  sidste  henfører  Indsættelsen 
af  de  fem  curatores  ripariim  et  alvei  Tiberis  til  denne  Lejlighed, 
beror  det  vistnok  paa  en  Antecipation.  (Mommsen:  Staatsrecht.  II, 
p.  1046). 

^)  Tac.  I,  76.  Suet  47.  Dio  LVII,  14.  —  Dio  siger  dog  (c.  11),  at  Tiber 
stadig  mødte  ved  Festspillene,  men  at  han  ingen  Interesse  folte 
for  sligt. 

en  Del  Bestemmelser  om  at  indskrænke  Skuespillernes  Lon 
og  for  at  hindre  deres  Velynderes  Udskejelser;  saaledes  maatte 
for  Fremtiden  ingen  Senator  betræde  Skuespillernes  Huse, 
romerske  Riddere  maatte  ikke  følge  dem  paa  Gaden.  Skue- 
spillerne maatte  ikke  optræde  andet  Steds  end  paa  Teatret. 
Prætorerne  skulde  have  Ret  til  at  straffe  Udskejelser  hos 
Tilskuerne  med  Landflygtighed,  i) 

Det  blev  tilladt  Indbyggerne  i  Hispania  Tarraconensis  at 
opføre  et  Tempel  for  August. 

Da  Folket  bad  om  Fritagelse  for  den  Procentafgift  af 
alle  Salg,  som  var  bleven  indført  efter  Borgerkrigene,  erklæ- 
rede Tiber,  at  Krigskassen  ikke  kunde  undvære  den  Indtægt, 
og  tillige,  at  det  var  nødvendigt  for  Staten,  at  Veteranerne 
først  hjemsendtes  efter  20  Aars  Tjeneste,  ikke,  som  det  under 
Legionernes  Opstand  var  blevet  tilstaaet,  efter  16  Aars.  ^) 

Den  Kommission,  der  var  nedsat  i  Anledning  af  Tiber- 
oversvømmelsen, satte  under  Forhandling  i  Senatet,  om  man 
for  at  begrænse  Flodens  Oversvømmelser  skulde  aflede  Vandet 
fra  nogle  Floder  og  Søer,  hvorfra  den  fik  Tilløb.  I  den  An- 
ledning lod  man  Gesandter  fra  forskellige  Municipier  og  Kolo- 
nier faa  Ordet.  Florentinerne  bad  om,  at  Clanis  ikke  maatte 
blive  ledet  ind  i  Arnofloden,  da  det  vilde  skade  dem  meget. 
Indbyggerne  i  Interamna  sagde,  at  hvis  Narfloden  virkelig 
blev  afledet  i  Kanaler  og  oversvømmede  Landet,  vilde  nogle 
af  Italiens  frugtbareste  Marker  blive  ødelagte.  Reatinierne 
jmastod,  at,  hvis  man  opdæmmede  Velinersøen  dér,  hvor  den 
flyder  ud  i  Nar,  vilde  Vandet  styrte  ned  over  de  tilgrænsende 
Marker:  Man  burde  ogsaa  tage  Hensyn  til  de  Forbundsfællers 
religiøse  Følelse,  som  havde  indviet  Templer,  Lunde  og  Altre 
til  Floderne;  ja  selve  Tiberfloden  kunde  ikke  ønske  at  blive 
berøvet  sine  Bifloder  og  derved  en  Del  af  sin  Anseelse.  Cn. 
Piso  foreslog  da,  at  man  ingen  Forandring  skulde  foretage, 
og  det  vedtoges.  3) 


»)   Tac.  I,  77.     Suet.  137;  34. 
^)  Tac.  I,  78. 
3)  Tac.  I,  T.). 

Poppæus  Sabinus,  der  var  kejserlig  Legat  i  Møsien,  fik 
sit  Statholderskab  forlænget,  samtidig  med  at  Akaja  og  Make- 
donien ble  ve  lagte  til  hans  Provins.  Det  var  i  det  hele  ejen- 
dommeligt for  Tiber,  at  han  gerne  forlængede  Kommandoerne 
og  som  oftest  lod  Statholderne  forblive  i  deres  Stilling  til 
deres  Død.  I  sine  senere  Aar  kunde  han  ofte  ikke  bestemme 
sig  til  at  lade  nogle,  han  havde  tildelt  Provinser,  forlade 
Byen;  men  da  han  i  dette  Aar  fik  at  vide,  at  mange  Embeds- 
mænd, som  havde  faaet  Provinser  ved  Lodkastning,  blev  ved 
at  opholde  sig  i  Italien,  befalede  han  dem  at  rejse  bort  inden 
en  vis  Frist.  ^) 


Aar  16. 


Da  Sisenna  Statilius  Taurus  og  L.  Scribonius  Libo  vare 
Konsuler,  besluttede  Germanicus  at  angribe  Folkene  mellem 
"Weser  og  Elben.  Han  lod  bygge  en  Flaade  paa  1000  Skibe, 
og  med  den  sejlede  han  fra  Batavernes  0,  langs  Kysten  til 
Ems's  Munding.  Herfra  rykkede  Hæren  frem  til  Weseren,  paa 
hvis  højre  Bred  Keruskerne  havde  samlet  sig  under  Arminius's 
Anførsel.  Det  lykkedes  Rytteriet  at  trænge  Fjenden  tilbage, 
saa  at  ogsaa  den  øvrige  Hær  kunde  gaa  over  Floden  og  slaa 
Lejr  dér.  Keruskerne  gjorde  om  Natten  et  mislykket  Forsog 
paa  at  overrumple  den.  Men  den  næste  Dag  kom  det  til  et 
Hovedslag  paa  Idisiavisosletten ,  der  endte  med  Arminius's 
Flugt  og  en  stor  Sejr  for  Romerne.  Nogen  Tid  efter  samlede 
Keruskerne  sig  paany,  men  besejredes  efter  en  heftig  Kamp. 
Germanicus  vendte  da  hjem  igen;  nogle  af  Legionerne  drog 
tilbage  over  Land,  de  fleste  gik  ombord  paa  Flaaden.  Men 
ude  paa  Havet  blev  denne  overfaldet  af  heftige  Storme  og 
blev  fuldstændig  ødelagt.  Ikke  desto  mindre  lod  Germanicus 
efter  Tilbagekomsten  i  Slutningen  af  Sommeren  C.  Silius  rykke 
mod  Katterne,    medens    han    selv    gjorde   Indfald  i  Marsernes 


M  Tac.  I,  80.    Dio  LV  II,  11. 

Land,  som  blev  hærjet  vidt  og  bredt.    Derefter  lod  han  Trop- 
perne gaa  i  Vinterkvarter.  ^) 

Tiber  skrev  nu  til  Germanicus  og  opfordrede  ham  til  at 
komme  tilbage  til  Eom:  „Der  var  nu  opnaaet  tilstrækkelige 
Resultater  og  lidt  Ulykker  nok;  han  havde  leveret  heldige  og 
store  Slag,  men  han  maatte  ogsaa  tænke  paa  de  alvorlige  Tab, 
Storme  og  Bølger  havde  paaført,  om  end  uden  hans  Skyld. 
Han  havde  selv  opnaaet  mere  ved  klog  Optræden  end  ved 
Vold  de  ni  Gange,  August  havde  sendt  ham  mod  Germanerne: 
Sugambrerne  havde  overgivet  sig,  Sveveme  og  Kong  Marbod 
vare  tvungne  til  Fred.  Da  Eomerne  nu  havde  straffet  Keru- 
skerne  tilstrækkelig,  kunde  de  rolig  overlade  dem  og  de  andre 
oprørske  Folk  til  deres  egen  indre  Splid".  Germanicus  bad  om 
et  Aars  Udsættelse,  men  da  Tiber  svarede  med  at  tilbyde  ham 
Konsulatet  og  mindede  ham  om,  at,  hvis  Krigen  skulde  fort- 
sættes, burde  han  ogsaa  lade  Drusus  faa  Lejlighed  til  at  skaffe 
sig  Berømmelse,  vendte  han  tilbage  til  Rom.  Til  andre  ud- 
talte Tiber  sig  dog  mere  uforbeholdent  om  Germanicus's  Kampe, 
som  han  kaldte  unyttige  og  kostbare. '-) 

M.  Drusus  Libo  havde  søgt  Omgang  med  Astrologer, 
Troldmænd  og  Drømmetydere,  idet  han,  i  Tillid  til  sit  Slægt- 
skab med  Kejserfamilien,  nærede  Haab  om  at  kunne  komme 
til  Magten  ved  deres  Hjælp.  En  tidligere  Ven  af  ham.  Senatoren 
Firmius  Catus,  angav  ham  gennem  en  Mellemmand  for  Tiber. 
Denne  tillagde  dog  ikke  Sagen  nogen  Betydning,  afslog  at  tale 
personlig  med  Angiveren,  indbød  som  sædvanlig  Libo  til  sit 
Bord,  ja  lod  ham  vælge  til  Prætor.  Tilsidst  meldte  imidlertid 
en  Troldmand,  Junius,  til  Senatoren  Fulcinius  Trio,  at  Libo 
havde  anmodet  ham  om  at  mane  Aander  frem  ved  Trylle- 
formularer. Trio  anklagede  ham  da  straks  for  Konsulerne  og 
forlangte  Sagen  paadømt  af  Senatet.  Da  Libo  havde  erfaret 
dette,  iførte  han  sig  Sørgedragt,  gik  sammen  med  nogle  for- 
nemme Kvinder  omkring  til  sine  Slægtninge  og  bad  om  deres 
Forbøn;  men  de  afslog  det  alle.  Paa  Senatsdagen  blev  han, 
medtagen   af  Frygt   og   Sygdom,    paa    en   Bærestol    baaret    til 


')  Tac.  II,  5-25. 

*)  Tac.  II,  20.     Suet.  52. 


AAR   1«3.  117 

Kuriets  Dør.  Han  traadte  ind,  støttet  til  Konsulen,  der  var 
hans  Broder,  og  bad  Tiber  om  Naade.  Denne  forandrede  dog 
ikke  en  Mine,  men  oplæste  Anklageskriftet  i  en  saa  afmaalt 
Tone,  at  han  hverken  kunde  synes  at  ville  mildne  eller  for- 
stærke Beskyldningerne.  Anklagerne  vare  Trio,  Catus,  Fon- 
tejus  Agrippa  og  Vibius  Serenus.  Blandt  andre  Bevismidler 
fremlagdes  et  Dokument,  hvorpaa  der  var  sat  dødbringende 
og  hemmelighedsfulde  Mærker  ved  Cæsarernes  og  en  Del 
Senatorers  Navne.  Da  Libo  nægtede  at  have  skrevet  disse, 
skønt  hans  Slaver  genkendte  hans  Haandskrift,  blev  der  holdt 
pinligt  Forhør  over  disse,  efter  at  de  først  vare  solgte  til  actor 
publicus.  Libo  bad  da  om  Udsættelse  til  den  næste  Dag  og 
sendte  derefter  en  Slægtning  af  sig,  Sulpicius  Quirinius,  til 
Tiber  for  at  bede  om  Naade.  Da  Svaret  lød,  at  han  maatte 
henvende  sig  til  Senatet,  begik  han  Selvmord.  Sagen  blev 
dog  ført  til  Ende;  men  Tiber  sagde,  at  han  vilde  have  bedt 
dem  skænke  ham  Livet,  hvor  skyldig  han  end  var,  hvis  han 
ikke  selv  havde  berøvet  sig  det.  Hans  Gods  blev  fordelt 
mellem  Anklagerne,  og  der  blev  givet  dem  af  dem,  der  vare  af 
Senatorstand,  Prætorembede  før  den  lovbefalede  Alder.  Messa- 
linus  Cotta  foreslog,  at  Libos  Billede  ikke  maatte  følge  med 
ved  hans  Efterkommeres  Begravelse,  Cn.  Lentulus,  at  ingen 
Scribonius  for  Fremtiden  maatte  føre  Navnet  Drusus;  Pom- 
ponius  Flaccus  satte  igennem,  at  der  skulde  holdes  Takkefest, 
L.  Piso,  Asinius  Gallus,  Papius  Mutilus  og  L.  Apronius  fore- 
slog, at  der  skulde  gives  Gaver  til  Jupiter,  Mars  og  Concordia, 
og  at  den  13.  September,  den  Dag,  da  Libo  havde  dræbt  sig 
selv,  skulde  helligholdes.  ^) 


M  Tac.  n,  27-32.  Suet.  25.  Dio  LVn,  15.  Vell.  H,  129,  2.  -  Tacitus's 
Fremstilling,  som  jeg  har  kunnet  lølge  i  alle  dens  Hovedtræk,  er  dog 
ingenlunde  fri  for  Tendens.  Skønt  han  nemlig  redelig  fortæller  os 
alle  disse  Omstændigheder,  gør  han  alt  muligt  for  at  svække  Ind- 
trykket af  det  hele.  At  Sagen  har  haft  Betydning,  ser  vi  af  den 
Maade,  hvorpaa  den  omtales  af  de  andre  Kilder,  og  særlig  af,  at  den 
foranlediger  Senatet  til  at  udjage  Astrologerne  af  Italien.  Ikke  desto 
mindre  indleder  Tacitus  den  med  en  Undskyldning  for,  at  han  om- 
taler en  saa  ringe  Sag  temmelig  udførligt;  det  sker  —  karakteristisk 
nok  —  for  at  stille  det  da  opkommende  Angiveri  i  det  rette  Lys:  saa- 
ledes   søger  han  straks  at  vælte  Uviljen  over  paa  dem,  der  ere  For- 

Senatet  forbød  derefter  alle  at  give  sig  af  med  Trolddom 
og  Spaadomskuust:  hvis  nogen  Borger  alligevel  vedblev  der- 
med, skulde  han  forvises  fra  Italien.  De  fremmede  bleve  be- 
handlede strengere ;  L.Pituanius  blev  nedstyrtet  fra  den  tarpejiske 
Klippe,  P.  Marcius  halshugget  udenfor  den  esquilinske  Port.  ^) 

I  det  næste  Senatsmøde  talte  Konsularen  Q.  Haterius  stærkt 
imod  Borgernes  Overdaadighed.  Den  forhenværende  Prætor 
Octavius  Fronto  gik  endog  saa  vidt  at  forlange,  at  der  skulde 
sættes   Grænser  for   Brugen    af  Sølvtøj   og   Husgeraad    og    for 


bryderen  paa  Nakken.  Denne  selv  gøres  til  en  juvenis  improvidus, 
skønt  han  har  været  Prætor,  altsaa  maa  antages  at  være  over  40 
Aar  (hans  Fader  var  Konsul  Aar  15  f.  Chr.,  hans  Broder  Konsul  i 
dette  Aar),  Trods  dette  fremstilles  Libo  som  en  forfængelig  og 
taabelig  Dreng,  der  har  ladet  sig  forlokke  af  slette  Venner,  hvis 
Motiver  Tacitus  dog  ikke  kan  gøre  Rede  for.  Selve  Anklagen  be- 
tegner han  som  stolidum,  vanum,  miserandum.  For  at  bevise  dens 
Urimelighed  anføres  som  et  Punkt  i  den,  at  Libo  skulde  have  spurgt, 
om  han  vilde  faa  saa  store  Rigdomme,  at  han  kunde  bedække  hele 
via  Appia  med  Penge ;  men  her  har  Tacitus  aabenbart  ombyttet  Svaret 
med  Spørgsmaalet  og  derved  haft  let  ved  at  give  Klagen  et  latterligt 
Udseende.  Naar  Tiber  endvidere  betegnes  som  callidus  et  novi  juris 
repertor  i  Anledning  af,  at  han  lader  Libos  Slaver  sælge  til  Staten 
for  at  kunne  holde  pinligt  Forhør  over  dem,  er  dette  ganske  uret- 
færdigt, da  i  alt  Fald  August  tidligere  havde  anvendt  den  samme 
Fremgangsmaade.  At  Tiber  endelig  erklærede  at  have  villet  gaa  i 
Forbøn  for  den  anklagede,  udtrykker  Tacitus  saaledes:  juravit  T.  peti- 
iuruni  se  vitani  og  .søger  derved  med  sin  sædvanlige  Kunst  (sml. 
S.  44—45)  at  indliste  en  Insinuation  om.  at  Tibers  Mildhed  var  hyklet, 
skønt  hans  egen  Fremstilling  af  dennes  Optræden  i  Sagens  Begyndelse 
tyder  paa  alt  andet  end  Forfølgelseslyst.  —  Fortællingen  om  Sol- 
daterne, der  omringer  Libos  Hus,  har  jeg  udeladt.  Denne  mærkelige 
Foranstaltning  faar  vi  ingen  Forklaring  paa.  Jeg  formoder,  at  Tacitus 
har  fortiet  Grunden  for  at  kunne  insinuere,  at  Tiber  ved  at  indjage 
Libo  Skræk  har  villet  forlede  ham  til  Selvmord.  Paa  den  anden  Side 
har  jeg  beholdt  den  smaalige  Opregning  af  Forslagene  om  Takkefester 
etc,  uagtet  den,  efter  Tacitus's  egne  Ord,  kun  er  givet  os  i  tendentiøs 
Hensigt,  fordi  netop  den  Omstændighed,  at  Mænd  som  Cn.  Lentulus, 
L.  Piso  og  Asinius  Gallus,  Mænd,  som  Tacitus  ellers  priser  for  deres 
Fiisind,  ere  optraadte  saaledes,  viser  det  uholdbare  i  hans  Paastand, 
at  Sagen  kun  har  haft  en  ganske  underordnet  Betydning. 
')  Tac.  n,  :i2.  Suet.  H6.  Dio  LVII,  15.  -  Den  sidstes  i  og  for  sig  tro- 
værdige Fortælling  om  Afstemningen  i  Senatet,  der  gaar  Tiber  imod, 
har  jeg  ikke  kunnet  medtage,  da  det  Spørgsmaal,  den  gælder,  som 
saa  ofte  hos  Dio,  har  faaet  en  meningsløs  Form. 

Slavehold.  Herimod  talte  Asinius  Gallus :  „Det  var  ikke  noget 
nyt,  men  tværtimod  gammel  Erfaring,  at  med  Riget  voksede 
ogsaa  Privatmændenes  Formuer.  Der  var  Forskel  paa  en 
Fabricius's  og  en  Scipios  Formue ;  det  afhang  ganske  af  Statens 
Stilling:  da  denne  var  ringe,  maatte  ogsaa  Borgernes  huslige 
Forhold  være  beskedne,  men  efter  at  den  nu  var  gaaet  saa 
stærkt  frem,  forbedredes  ogsaa  Borgernes  Stilling.  Der  burde 
ikke  sættes  anden  Grænse  for  Slavehold  og  Brug  af  Sølv  og 
Husgeraad  end  den,  vedkommendes  egen  Formue  satte.  Se- 
natorernes og  Riddernes  Formuer  vare  særlig  store,  ikke  fordi 
disse  Mennesker  vare  af  en  anden  Natur,  men  for  at  de,  som 
havde  Fortrin  med  Hensyn  til  Pladser  i  Teatret,  til  Stand  og 
Værdighed,  ogsaa  kunde  have  det  med  Hensyn  til  ^e  Ting, 
man  skaffer  sig  for  at  rekreere  sin  Sjæl  og  sit  Legeme.  Det 
manglede  blot,  at  de  fortrinligste  Mænd,  som  led  Farer  og 
Sorger  frem  for  andre,  skulde  lide  Savn  af,  hvad  der  kunde 
bidrage  til  at  mildne  disse."  Tiber  tilføjede,  at  Forholdene 
endnu  ikke  retfærdiggjorde  saa  vidtgaaende  Bestemmelser; 
skulde  der  vise  sig  et  virkeligt  Forfald  i  Sæderne,  vilde  der 
sikkert  altid  være  nogen,  som  vilde  gøre  sig  Umage  for  at 
forbedre  dem.  Senatet  indskrænkede  sig  da  til  at  forb^'de 
Brugen  af  massive  Guldkar  ved  Bordet,  og  at  Mænd  iførte 
sig  gennemsigtige  Silkeklæder.  M  —  Da  der  i  dette  Senatsdekret 
ogsaa  omtaltes  Brugen  af  Sølvkar  med  Guldemblem,  talte 
Tiber  for,  at  det  græske  Ord  lufih^ftn  skulde  forandres:  „Man 
bu  ide  søge  et  latinsk  Ord  for  det  fremmede,  og  dersom  et 
saadant  ikke  fandtes,  skulde  Tingen  udtrykkes  ved  flere  Ord 
eller  ved  en  Omskrivning."  Forovrig  brugte  Tiber  selv  ikke 
gerne  det  græske  Sprog,  skønt  han  ikke  havde  Vanskelighed 
ved  at  tale  det;  ja  da  han  engang  i  Senatet  skulde  brage 
Ordet  monopollum,  bad  han  først  om  Undskyldning,  fordi  han 
brugte  et  fremmed  Ord.  —  En  Centurion,  som  engang  vilde  af- 
lægge Vidneforklaring  paa  Græsk,  befalede  han  at  tale  Latin  2). 
Under  den  sidste  Senatsforhandling  havde  L.  Piso  klaget 
stærkt   over   Bestikkelserne    paa    Forum    og    ved    Domstolene, 


M  Tac.  II,  3;l    Dio  LVII,  15. 
^)  Suet.  71.    Dio  LVII,  15. 

saavelsom  over  Talernes  Hensynsløshed,  idet  de  atter  og 
atter  truede  med  Anklage,  og  han  sagde,  at  han  vilde  forlade 
Byen  og  for  Fremtiden  leve  paa  et  eller  andet  fjernt  og  af- 
sides Sted  paa  Landet;  og  med  det  samme  gav  han  sig  til  at 
gaa  ud  af  Senatet.  Det  gjorde  et  stærkt  Indtryk  paa  Tiber, 
og  skønt  han  havde  søgt  at  berolige  ham  med  milde  Ord,  til- 
skyndede han  dog  ogsaa  hans  Slægtninge  til  at  holde  ham 
tilbage  med  Raad  og  Bønner. 

Kort  efter  stævnede  den  samme  Piso  Urgulania,  der  var 
en  Veninde  af  Livia,  og  som  derfor  følte  sig  hævet  over 
Lovene.  I  Stedet  for  at  møde  kørte  hun  til  Tibers  Hus  uden 
at  bryde  sig  om  Piso,  som  paa  sin  Side  heller  ikke  gav  efter, 
uagtet  Livia  klagede  over,  at  det  var  en  Krænkelse  mod 
hende  selv.  Tiber  lovede  da  tilsidst  selv  at  gaa  ned  til  Præ- 
torens  Tribunal  og  tage  sig  af  Urgulanias  Sag.  Han  gik  da 
ned  fra  Palatium  og  lod  Soldaterne  følge  sig  i  Afstand.  Mens 
Folk  stimlede  sammen,  saa  man  ham  gaa  langsomt  frem  uden 
at  fortrække  en  Mine,  idet  han  søgte  at  hale  Tiden  ud  ved 
at  indlade  sig  i  Samtale,  saa  med  en  og  saa  med  en  anden. 
Imidlertid  gjorde  Pisos  Slægtninge  Forsøg  paa  at  formilde 
ham,  og  da  det  mislykkedes,  lod  Livia  de  Penge,  det  drejede 
sig  om,  udbetale.  —  Urgulanias  Overmod  gik  forøvrig  saa  vidt, 
at  hun  ansaa  sig  for  hævet  over  at  møde  som  Vidne  i  en 
Sag,  der  forhandledes  for  Senatet;  der  blev  da  sendt  en  Præ- 
tor, som  skulde  udspørge  hende  i  hendes  Hjem,  skønt  det  var 
gammel  Skik,  at  selv  Vestalinderne  mødte  paa  Forum  og  for 
Retten,  naar  de  skulde  aflægge  Vidnesbyrd^). 

Da  Tiber  i  dette  Aar  meddelte,  at  han  en  Tid  maatte 
være  borte,  kom  det  til  Forhandling  i  Senatet,  om  Forret- 
ningerne i  den  Anledning  burde  udsættes.  Cn.  Piso  talte  for, 
at  man  skulde  behandle  Sagerne  med  saa  meget  større  Iver, 
for  at  Staten  kunde  have  Ære  af,  at  Senatet  og  Ridderne 
vare  i  Stand  til  at  udføre  deres  Arbejde,  selv  om  Kejseren  var 
fraværende.  Gallus  svarede  derpaa,  at  kun,  hvad  der  skete  i 
Kejserens  Nærværelse  og  for  hans  Øjne,  havde  tilstrækkelig 
Glans  og  passede  med  Romerfolkets  Værdighed;   derfor  burde 

•)  Tac.  II,  31 

Sammenkomster  fra  Italien  og  Provinserne  opsættes  til  en 
Tid,  da  han  kunde  være  til  Stede.  Der  blev  talt  med  stor 
Heftighed  for  begge  Standpunkter,  mens  Tiber  hørte  derpaa 
i  Tavshed.     Enden  blev  dog,  at  Forretningerne  udsattes  i). 

Der  opstod  ogsaa  en  Tvist  mellem  Gallus  og  Tiber.  Hin 
foreslog  nemlig,  at  der  skulde  vælges  Embedsmænd  for  fem 
Aar  ad  Gangen,  at  de  Legater,  som  beklædte  deres  Stilling 
uden  at  have  været  Prætorer,  straks  skulde  designeres,  og  at 
Kejseren  skulde  anmelde  12  Kandidater  for  hvert  af  de  fem 
Aar.  Herimod  talte  Tiber:  „Det  vilde  blive  for  vanskeligt 
for  ham  paa  een  Gang  at  nævne  og  sige  nej  til  saa  mange; 
det  var  svært  nok  at  undgaa  at  støde  nogen,  naar  Valget 
skete  hvert  Aar,  skønt  Kandidaterne  da  havde  den  Trøst  at 
kunne  være  heldigere  det  næste;  de,  der  nu  fik  deres  Valg  op- 
sat i  fem  Aar,  vilde  blive  yderst  forbitrede.  Hvordan  skulde 
man  desuden  kunne  forudse,  hvorledes  et  Menneskes  Sindelag, 
Familieforhold  og  Stilling  vilde  være  i  et  saa  langt  Tidsrum. 
Forøvrig  bleve  Menneskene  overmodige  nok  ved  at  blive  ud- 
nævnte eet  Aar  i  Forvejen,  —  hvordan  vilde  det  saa  ikke  gaa, 
naar  de  endog  skulde  spille  Embedsmænd  i  fem  Aar?  Der 
vilde  i  Virkeligheden  blive  fem  Gange  saa  mange  Øvrigheds- 
personer. Endelig  vilde  de  Love  blive  omstødte,  som  bestemte 
en  vis  Tid  for  Kandidaterne  til  at  sætte  sig  ind  i  For- 
retningerne, en  Tid  til  at  søge  eller  tiltræde  Embederne.'* 
Gallus's  Forslag  blev  da  forkastet  2). 

M.  Hortalus^  en  Sønnesøn  af  Taleren  Hortensius,  havde  i 
sin  Tid  faaet  en  Million  Sestertier  af  August,  for  at  han  kunde 
gifte  sig,  og  den  berømte  Slægt  saaledes  ikke  uddø.  Da  der 
nu  engang  holdtes  Senatsmøde,  lod  han  sine  fire  Sønner  stille 
sig  ved  Døren,  og  da  det  blev  hans  Tur  at  tale,  sagde  han 
følgende:  „De  Børn,  I  her  ser,  har  jeg  ikke  opfostret  efter  mit 
„eget  Ønske,  men  fordi  Kejseren  opfordrede  mig  dertil;  des- 
„uden  har  mine  Forfædre  vel  fortjent  at  faa  Efterkommere. 
,.Thi  jeg,  som  paa  Grund  af  de  omskiftende  Vilkaar  ikke  havde 
„kunnet  opnaa  Penge,  Folkegunst  eller  Veltalenhed,  vor  Slægts 


')  Tac.  II,  35. 

^)  Tac.  n,  36.    Sml.  S.  33-34. 

„Fælleseje,  vilde  have  været  tilfreds,  om  min  Fattigdom  blot 
„ikke  blev  mig  selv  til  Skam  eller  andre  til  Byrde.  Paa 
^Kejserens  Befaling  giftede  jeg  mig  da.  Her  ser  I  nu  Efter- 
,.kommerne  efter  saa  mange  Konsuler  og  Diktatorer.  Jeg  an- 
„ forer  ikke  dette  for  at  vække  Misundelse,  men  kun  Medliden- 
„hed.  Mens  du  lever,  Cæsar,  vil  de  opnaa  de  Hædersposter^ 
„du  maatte  give  dem;  tag  dig  indtil  da  af  Hortensius's  Børne- 
„børnsbørn,  Augusts  Fostersønner."  Herpaa  svarede  Tiber  føl- 
gende:  „Dersom  alle  de  fattige  begyndte  at  komme  herhen 
„og  bede  om  Penge  til  deres  Børn,  vilde  de  enkelte  aldrig 
„blive  tilfredsstillede,  og  Statens  Penge  ikke  strække  til.  Det 
„er  sandelig  ikke  derfor,  vore  Forfædre  har  tiJladt,  at  Taleren 
„engang  imellem  gaar  udenfor  Dagsordenen  og  fremfører  et  og 
„andet,  som  kan  gavne  det  offentlige,  for  at  vi  paa  den  Maade 
„skal  fremme  vore  egne  Interesser,  forøge  vor  Formue  og 
„derved  vække  Misstemning  mod  Senatet  og  Kejseren,  hvad 
„enten  disse  gaar  ind  paa  eller  afslaar  Gaven.  At  rejse  sig  op 
„og  øve  et  Tryk  paa  Senatet  ved  at  nævne  sine  Børns  Antal 
„og  Alder  og  tillige  øve  Tvang  mod  mig  og  saa  at  sige  bryde 
„Skatkamrets  Dør  op,  —  det  er  ikke  Bønner,  men  Tiggeri,  og 
„det  tilmed  en  utidig  Overrumpling  mod  os,  der  ere  samlede 
„her  for  at  forhandle  om  andre  Sager;  hvad  vi  af  Statens 
„Penge  giver  ud  for  at  tilfredsstille  personlige  Hensyn,  det 
„maa  vi  erstatte  ved  Forbrydelse.  August  gav  dig,  Hortalus, 
„Penge,  men  ikke  fordi  han  blev  anmodet  derom  eller  i  den 
„Tanke,  at  du  stadig  skulde  have.  "Virkelysten  vil  dræbes, 
„Dovenskaben  opmuntres,  dersom  man  ikke  grunder  sin  Frygt 
„eller  sit  Haab  paa  sig  selv;  og  alle  vil  paa  den  Maade  føle 
„sig  sikre  og  stole  paa  fremmed  Hjælp,  selv  blive  dovne  og 
„os  til  Besvær."  Efter  et  kort  Ophold,  under  hvilket  Sena- 
torerne tilkendegav  Bifald  eller  Mishag,  af  disse  nogle  endog 
med  en  sagte  Knurren,  sagde  Tiber,  at  han  nu  havde  svaret 
Hortalus;  forøvrig  vilde  han  give  hver  -af  hans  fire  Sønner 
200,000  Sestertier.  Nogle  af  Senatorerne  takkede  ham  derfor, 
men  Hortalus  selv  sagde  ikke  et  Ord  ^). 


')  Tac.  II,  37-88.    Suet.  47. 

En  Slave,  ved  Navn  Clemens,  der  havde  tilhørt  Agrippa 
Postumus,  var  i  sin  Tid,  saa  snart  han  havde  erfaret  Augusts 
Død,  hurtig  rejst  til  Planasia  for  at  befri  sin  Herre.  Han 
naaede  dog  først  til  Øen,  efter  at  Agrippa  var  dræbt,  men 
bemægtigede  sig  hans  Aske  og  sejlede  derefter  til  Forbjærget 
Cosa  i  Etrurien,  hvor  han  holdt  sig  skjult,  indtil  hans  Haar 
og  Skæg  var  blevet  langt  nok.  Da  han  nu  i  Alder  og  Skikkelse 
lignede  sin  tidligere  Herre,  lod  han  det  Rygte  udbrede,  at 
Agrippa  endnu  levede.  Først  rejste  han  til  Gallien,  hvor  han 
fik  mange  Tilhængere,  derefter  til  Italien.  Rygtet  bredte  sig 
videre  og  videre:  det  hed  sig,  at  han  var  landet  i  Ostia  og 
opholdt  sig  i  Rom.  Tiber  lod  længe  dette  Rygte  skøtte  sig 
selv;  men  tilsidst  lagde  han  Sagen  i  Hænderne  paa  Sallustius 
Crispus.  Denne  faar  to  af  sine  Klienter  til  at  gaa  til  Clemens, 
give  sig  ud  for  at  være  Medvidere,  tilbyde  ham  Penge  og  love 
at  tage  Del  i  hans  Farer.  De  udførte  alt  efter  Ønske,  og  efter 
at  have  oppebiet  en  Nat,  hvor  Clemens  ingen  Vagt  havde  hos 
sig,  tog  de  en  Skare  med,  fangede  ham  og  slæbte  ham  til 
Palatium.  Han  nægtede  at  nævne  sine  medskyldige  og  blev 
dræbt,   uden   at  der  blev   anstillet  yderligere  Undersøgelser  ^ ). 

I  Slutningen  af  Aaret  indviedes  en  Triumfbue  ved  Saturns 
Tempel   i  Anledning  af,    at  man  havde   faaet  de  Felttegn  til- 


')  Tac.  n,  39-40.  Suet.  25.  Dio  LVII,  16.  -  At  der  skulde  ligge 
noget  alvorligt  bagved  denne  Plattenslagers  Forsøg,  er  ikke  sand- 
synligt; i  saa  Fald  vilde  det  være  utænkeligt,  at  der  intet  blev  gjort 
for  at  opdage  mulige  medskyldige,  hvad  der  jo  vilde  have  været 
særlig  let  efter  den  Maade,  hvorpaa  man  fik  fat  paa  ham  selv.  At 
han  har  haft  endel  naivt  troende  blandt  Almuen,  og  at  Sagen  i  det 
hele  har  vakt  Opsigt,  maa  vi  slutte  af,  at  den  omtales  forholdsvis  ret 
udførligt  af  alle  tre  Forfattere.  Tacitus  har  dog  sikkert  tillagt  den 
for  stor  Betydning,  naar  han  lader  Tiber  være  betagen  af  Frygt  og 
ikke  vove  at  lade  ham  dræbe  offentligt;  han  synes  her  at  overse,  at 
det  er  en  Slave,  tilmed  Tibers  egen,  her  er  Tale  om;  ligeledes  naar 
han  skænker  det  Rygte  Tiltro,  at  Clemens  havde  mange  Tilhængere 
i  Kejserens  eget  Hus  og  blandt  "Riddere  og  Senatorer.  —  Dio  er  her, 
som  ofte,  et  Skridt  længere  inde  paa  det  storpolitiske  Felt,  idet  han 
lader  Clemens  stræbe  efter  at  bemægtige  sig  sin  „Farfaders"  Rige. 
—  Siieton  mener,  at  han  har  villet  hævne  sin  Herre.  —  Fortællingen 
om  Clemens's  Svar  til  Tiber,  som  findes  baade  hos  Tacitus  og  Dio, 
hører  til  de  Anekdoter,  der  selv  røber  deres  Udspring,  og  som  Tacitus 
i  de  fem  første  Bøger  i  Regelen  ikke  skænker  nogen  Opmærksomhed. 

9* 

bage,  som  vare  gaaede  tabt  under  Vams ;  fremdeles  et  Tempel 
for  Fors  Fortuna  i  de  Haver  ved  Tiberfloden,  som  Cæsar  havde 
testamenteret  Romerfolket,  et  Kapel  for  gens  Julia  og  et 
Billede  af  August  i  Bovillæi). 


Aar  17. 

Da  C.  Cæcilius  og  L.  Pomponius  Flaccus  vare  Konsuler, 
triumferede  Germanicus  d.  26de  Maj  over  Keruskerne,  Katterne 
og  de  andre  Folk  vest  for  Elben.  Der  blev  ført  'Bytte,  Fanger 
og  Billeder  af  Borge,  Floder  og  Slag  i  Toget.  Tiber  skænkede 
i  Germanicus's  Navn  Almuen  300  Sestertier  til  hver  Mand  og 
bestemte  selv  at  være  hans  Kollega  i  Konsulatet. 

Ai'kelaos,  der  havde  regeret  over  Kappadokien  i  50  Aar, 
og  som  under  August  var  bleven  anklaget  af  sine  Landsmænd 
og  havde  faaet  en  Formynder  i  Regeringen,  blev  nu  paany 
anklaget  og  kaldt  til  Rom.  Et  Brev  fra  Livia  lovede  ham 
dog  mild  Behandling.  Han  kom  til  Byen,  forsvarede  sig  i  Se- 
natet og  blev  frikendt,  men  døde  kort  efter  i  sin  høje  Alder- 
dom. Hans  Rige  blev  gjort  til  Provins,  og  Tiber  erklærede, 
at  ved  Indtægterne  fra  den  kunde  Procentafgiften  nedsættes 
til  det  halve  ^). 


•)  Tac.  n,  41. 

^)  Tac.  II,  42.  Suet.  37.  Dio  LVII,  17.  —  Jeg  har  .samlet  de  Kends- 
gerninger, Tacitus  og  Dio,  efter  deres  egen  Fremstilling,  har  haft 
at  holde  sig  til.  Deres  forskellige  Behandling  af  dem  giver  os  et 
godt  Eksempel  paa  deres  forskellige  Metode.  Begge  vil  det  samme, 
benytte  Fortællingen  som  Bevis  paa  Tibers  hævngen-ige  Grusomhed. 
Men  Dio  er  kejtet  nok  til  at  fortælle  os,  at  Arkelaos  tidligere  er 
bleven  anklaget  af  sine  Landsmænd,  og  at  han  den  Gang  blev  frelst 
af  Tiber,  ligesom  lian  ogsaa  nu  bliver  frikendt  for  Anklagen  i  Senatet, 
—  alligevel  skal  denne  bero  paa  et  slet  og  ret  Paafund  af  Tiber ;  som 
sædvanlig  giver  Dio  os  Selvmodsigelserne  uden  at  blinke.  Tacitus 
gaar  derimod  frem  med  stor  Behændighed.  Han  benytter  sig  af  sin 
sædvanlige  Fremgangsmaade,  at  stille  selve  Anklagens  Genstand  i 
Skygge;  vi  faar  slet  ikke  at  vide,  hvad  Arkelaos  beskyldes  for,  heller 

Paa  samme  Tid  dør  Kong  Antiokus  af  Kommagene  og 
Kong  Philopator,  der  herskede  over  en  Del  af  Kilikien ;  deres 
Død  fremkaldte  Bevægelse  i  Befolkningerne,  idet  nogle  ønskede, 
at  E-omerne  skulde  bemægtige  sig  Landene;  endvidere  bad 
Syrien  og  Judæa  om  Lettelse  i  deres  Afgifter,  og  endelig  var 
Armenien  uden  Konge.  Her  havde  nemlig  nogle  valgt  den 
af  Partherne  forjagne  Konge,  Vonones,  men  da  denne  truedes 
af  sin  Modstander,  Partherkongen  Artabanus,  og  kun  kunde 
holdes  paa  Tronen  af  Romerne  ved  en  Krig  mod  Partherne, 
havde  Creticus  Silanus,  Syriens  Statholder,  kaldt  ham,  der  en 
Tid  lang  havde  opholdt  sig  som  Gidsel  i  E-om,  til  sig  og  holdt 
ham  nu  under  Bevogtning  uden  dog  at  berøve  ham  Konge- 
navnet. ^) 

Disse  Forhold  fremstillede  Tiber  i  Senatet,  og  han  foreslog, 
at  det  blev  overdraget  Germanicus  at  ordne  dem;  selv  var 
han  nu  for  gammel  og  Drusus  for  ung.  Der  blev  da  udstedt 
et  Senatsdekret,  som  tildelte  hin  Herredømmet  over  alle  Pro- 
vinserne hinsides  Havet  med  større  Myndighed  end  de  sæd- 
vanlige prokonsulariske  eller  kejserlige  Statholdere.  Forinden 
havde  Tiber  tilbagekaldt  Silanus  fra  Syrien  og  i  hans  Sted 
udnævnt  Cn.  Piso  til  Legat.  2) 

Kort  efter  blev  Drusus  sendt  til  Illyrien.  Efter  Romernes 
Bortgang  fra  Germanien  var  der  nemlig  opstaaet  Krig  mellem 
Keruskerne  under  Arminius  og  Sveverne  under  Marbod;  til 
denne  havde  ogsaa  Keruskerhøvdingen  Ingviomer,  Arminius's 
Onkel,    sluttet  sig,   medens  omvendt  mange   af  Sveverne   vare 


ikke,  at  lian  ogsaa  tidligere  er  bleven  anklaget.  Herved  opnaar 
Tacitus  da  at  faa  Plads  ibr  et  personligt  Motiv  for  Tiber:  denne  er 
engang,  18  Aar  tidligere,  bleven  krænket  af  Arkelaos  og  vil  nu  hævne 
sig.  Livias  Brev  er  da  skrevet  for  at  „lokke"  barn  til  Rom.  Det  er 
da  særlig  uheldigt  for  denne  Argumentation,  at  Arkelaos,  som  Dio 
fortæller  os,  bliver  frikendt  og  dør  ou  noX/L^  ioTf^or.  Tacitus  omtaler 
da  slet  ikke  Frikendelsen  med  et  Ord,  men  lader  det  faa  Udseende 
af,  at  Arkelaos  dør  under  selve  Sagen.  Dødsaarsagen  har  da  været 
Frygt,  Alderdom  og  de  tilføjede  Krænkelser,  —  selvfølgelig  lader 
Tacitus  dog  ogsaa  ane,  at  han  mulig  har  begaaet  Selvmord:  finem 
vitae  sponte  an  fato  implevit. 

')  Tac.  II,  42.  4. 

')  Tac.  II,  43. 

gaaede  over  til  Arminius.  Marbod  var  bleven  besejret  og  havde 
bedt  Tiber  om  Hjælp;  denne  blev  ham  nægtet,  men  Tiber 
sendte  dog  sin  Søn  derop  for  at  beskytte  Provinserne  under 
de  urolige  Forhold.  ^) 

Samme  Aar  ble  ve  12  store  Byer  i  Lilleasien  ødelagte  ved 
et  heftigt  Jordskælv.  Indbyggerne  i  Sardes,  som  havde  lidt 
mest,  fik  af  Tiber  10  Millioner  Sestertier  og  bleve  fritagne  for 
Skat  i  fem  Aar;  Indbyggerne  i  Magnesia,  som  efter  dem 
havde  lidt  størst  Tab,  fik  ogsaa  Hjælp  i  Forhold  dertil;  de  ti 
andre  skulde  fritages  for  Skat  i  fem  Aar.  Desuden  skulde 
der  af  Senatet  udsendes  en  Mand  til  at  undersøge  og  raade 
Bod  paa  den  øjeblikkelige  Nød.  Da  det  var  en  Konsular,  som 
havde  Statholderskabet  i  Asien,  valgte  man  en  af  de  forhen- 
værende Prætorer,  M.  Atejus,  for  at  der  ikke,  naar  deres  Stil- 
ling var  lige,  skulde  opstaa  Skinsyge,  og  Sagen  derved  lide 
Skade.  2) 

Da  en  rig  Kvinde,  Æmilia  Musa,  var  død  uden  at  efter- 
lade sig  Testamente,  og  hendes  Formue  derfor  skulde  tilfalde 
Fiskus,  overdrog  Tiber  den  til  M.  Æmilius  Lepidus,  til  hvis 
Slægt  man  formodede,  at  hun  hørte.  Paa  samme  Maade  overlod 
han  Arven  efter  en  rig  romersk  Ridder,  Pantulejus,  skønt  han 
selv  var  nævnt  som  Arving  til  en  Del  af  Formuen,  til  M.  Ser- 
viliiis,  da  han  havde  faaet  at  vide,  at  denne  var  nævnt  i  et 
ældre  og  sikkert  ægte  Testamente.  Han  sagde  nemlig,  at 
begges  adelige  Stilling  burde  støttes  ved  Penge.  Tiber  modtog 
i  det  hele  ikke  Arv  efter  nogen,  naar  han  ikke  følte,  at  han 
ved  Venskab  havde  gjort  sig  fortjent  dertil;  navnlig  vilde 
han  slet  ikke  tage  imod  Arv  efter  Folk,  der  vare  ham  ubekendte, 
og  som  f.  Eks.  for  at  chikanere  andre  havde  gjort  ham  til 
Arving.  Ligesom  han  endvidere  var  rede  til  at  hjælpe  dem, 
der  vare  blevne  fattige  uden  egen  Skyld,  saaledes  sørgede  han 
paa  den  anden  Side  for,  at  andre,  der  havde  mistet  deres 
Formue  ved  Ødselhed  og  Udskejelser,  opgav  deres  Sæde  i 
Senatet,  som  f.  Eks.  Vibidius  Virro,  Marius  Nepos,  Appius 
Appianus,  Cornelius  SuUa  og  Q  Vitellius. 


M  Tac.  II,  U—iCy. 

'')  Tac.  II,  47.    Suet.  48.     Dio  LVII,  17. 

Samme  Aar  indviede  han  nogle  Templer,  der  havde  lidt 
a,f  Ælde  eller  Ildebrand,  og  som  August  havde  begyndt  at 
genopbygge,  og  han  lod  dennes  Navn  indskrive  paa  dem.  Det 
var  et  for  Liber,  Libera  og  Ceres,  nær  ved  Circus  Maximus, 
hvilket  Diktatoren  A.  Postumius  havde  lovet,  et  andet  paa 
samme  Sted  for  Flora,  der  i  sin  Tid  var  bygget  af  L.  og  M. 
Publicius  som  Ædiler,  et  tredje  for  Janus,  som  C.  Duilius 
havde  opført  paa  Kaaltorvet.  Germanicus  indviede  et  Tempel 
for  „Haabet",  som  A.  Atilius  havde  lovet  i  den  første  puniske 
Krig.  1) 

Appuleja  Varilla,  en  Datterdatter  af  Augusts  Halvsøster, 
blev  anklaget  for  Ægteskabsbrud,  en  Forbrydelse,  der  var  saa 
meget  mere  strafbar,  som  hun  var  i  Slægt  med  Kejseren; 
tillige  blev  hun  anklaget  for  Majestætsforseelse,  idet  hun  i 
Samtaler  skulde  have  spottet  August,  Tiber  og  Livia.  Hvad 
Ægteskabsbrudet  angik,  vare  Bestemmelserne  i  den  juliske 
Lov  tydelige  nok.  Derimod  forlangte  Tiber,  at  der  med  Hensyn 
til  Majestætsfornærmelserne  skulde  gøres  Forskel:  „hun  skulde 
dømmes  for,  hvad  krænkende  hun  havde  sagt  om  August; 
derimod  ønskede  han  ikke,  at  det,  hun  havde  sagt  mod  ham 
selv,  skulde  gøres  til  Genstand  for  Anklage."  Da  Konsulerne 
nu  spurgte  ham  om,  hvordan  han  da  mente,  at  man  skulde 
gaa  frem  med  Hensyn  til  det,  hun  beskyldtes  for  at  have  sagt 
mod  hans  Moder,  svarede  han  ikke  noget;  men  den  næste 
Senatsdag  bad  han  i  hendes  Navn  om,  at  heller  ingen  Ord, 
der  vare  sagte  om  hende,  hvordan  de  end  havde  lydt,  maatte 
blive  Genstand  for  Anklage.  Desuden  bad  han  Appuleja  fri 
for  den  haarde  Straf  for  Ægteskabsbrud,  som  den  juliske  Lov 
bestemte,  og  raadede  til,  at  hun  efter  Forfædrenes  Skik  skulde 
af  sine  egne  Slægtninge  fjærnes  200  Mile  bort.  Hendes  Boler, 
Manlius,  blev  forvist  fra  Italien  og  Afrika.  ^) 

Da  der  efter  Vipstanius  Gallus's  Død  skulde  vælges  en 
Prætor  i  hans  Sted,  opstod  der  i  den  Anledning  Strid.  Drusus 
og  Germanicus  vilde  nemlig  gerne  have  Germanicus's  Slægtning, 
Haterius  Agrippa,  valgt,  mens  Flertallet  holdt  paa,  at  Hensynet 


M  Tac.  II,  48-49,    Dio  LVn,  10. 
*)  Tac.  II.  50. 

til  Bornetallet  skulde  være  det  afgørende,  saaledes  som  Loven 
bod.  Tilsidst  blev  Agrippa  dog  valgt,  men  kun  med  faa 
Stemmers  Overvægt.  ^ ) 

Samme  Aar  begyndte  en  Krig  i  Afrika,  idet  Numideren 
Tacfarinas  fik  Musulamierne,  Maurerne  og  andre  Folkeslag  til 
at  rejse  sig.  Prokonsulen  i  Afrika,  Furius  Camillus,  gik  imod 
dem  og  slog  dem  paa  Flugt.  Tiber  roste  hans  Bedrift  i  Se- 
natet, og  dette  tilkendte  ham  msignia  iriumphalia.  ^) 


Aar  18. 


I  dette  Aar  var  Tiber  Konsul  for  tredje,  Germanicus  for 
anden  Gang.  Den  sidste  tiltraadte  Embedet  i  Nikopolis.  Han 
havde  besøgt  Drusus  i  Dalmatien,  men  paa  Vejen  derfra  havde 
han  døjet  ondt  Vejr,  saa  at  han  blev  opholdt  nogle  Dage  for 
at  faa  Skibene  reparerede.  Han  benyttede  Lejligheden  til  at 
besøge  Bugten  ved  Aktium  med  Augusts  Sejrstegn  og  Antonius's 
Lejr.  Derfra  kom  han  til  Athen  og  viste  Byen  den  Opmærk- 
somhed kun  at  bruge  een  Liktor,  af  Hensyn  til  dens  Ælde  og 
dens  Forbund  med  Rom.  Grækerne  modtog  ham  med  udsøgte 
Æresbevisninger  og  krydrede  i  deres  Taler  Smigeren  ved  at 
opregne  Handlinger  og  Ord  af  deres  Forfædre.  Fra  Eubøa 
sejlede  han  over  til  Lesbos,  hvor  Agrippina  fødte  sit  sidste  Barn, 
Julia.  Dernæst  rejste  han  til  Perinthos  og  Byzants,  gennem 
Bosporus  lige  til  Sortehavets  Munding,  af  Lyst  til  at  lære  de 
gamle,  bekendte  Steder  at  kende.  Han  søgte  tillige  at  hjælpe 
Provinserne,  som  havde  lidt  meget  ved  indre  Stridigheder  eller 


^)  Tac.  II,  61.  —  Hensynet  til  Børnetallet  kan  selvfølgelig  kun  have 
spillet  en  Rolle,  hvor  Stemmerne  i  Forvejen  stod  lige;  dette  er  her 
særlig  værd  at  mærke,  da  Stedet  derved  kommer  til  at  give  os  et 
værdifuldt  Eksem jjel  paa  Senatets  Uafhængighed  af  Kejserfamiliens 
Ønsker,  ikke  mindst  fordi  det  her  gaar  ud  over  den,  efter  Tacitus's 
Skildi-ing,  forgudede  Germanicus.  —  Forøvrig  havde  Senatet  jo  Ret 
til  at  gøre  Undtagelse  fra  Love,  saa  Tacitus's  Forargelse  lyder  noget 
søgt. 

^)  Tac.  II,  62. 

ved  Statholdernes  hensynsløse  Optræden.  Paa  Tilbagevejen 
besøgte  han  Ilium,  sejlede  langs  Asiens  Kyst  og  landede  i 
Kolophon  for  at  raadspørge  den  klariske  Apollons  Orakel.  ^) 

Da  Cn.  Piso  var  kommen  til  Athen,  holdt  han  en  skarp 
Tale,  hvori  han  indirekte  dadlede  Germanicus,  fordi  han,  skønt 
Romer,  havde  vist  altfor  stor  Yenlighed  mod  et  Folk,  der  nu 
kun  var  et  Skrabsammen  af  forskellige  Nationer;  thi  de  egent- 
lige Athenere  vare  uddøde  under  de  mange  Ulykker;  men  disse 
havde  været  i  Forbund  med  Mithridates  mod  Sulla,  med  Antonius 
mod  August.  Han  bebrejdede  dem  ogsaa  deres  uheldige  Krige 
mod  Makedonerne  og  deres  voldsomme  Borgerkrige.  Derefter 
sejlede  Piso  hurtig  forbi  Kykladerne  og  indhentede  Germanicus 
ved  Rhodos ;  denne  sendte  ham  et  Skib  til  Hjælp,  da  han 
under  en  Storm  kom  i  Havsnød.  Piso  blev  dog  knap  en  Dag 
hos  ham,  men  sejlede  forud  til  Syrien.  Da  han  var  kommen 
herhen,  søgte  han  at  vinde  de  menige  Soldater  for  sig  ved 
Gaver,  ved  at  indsætte  sine  egne  Klienter  i  de  gamle  Centuri- 
oners  og  Tribuners  Sted  og  ved  at  se  igennem  Fingi'e  med 
Soldaternes  Lediggang  og  Udskejelser.  Han  fik  da  ogsaa  snart 
Tilnavnet  parens  legionum.  Heller  ikke  Plancina  optraadte 
sømmeligt,  men  mødte  ved  Soldaternes  Øvelser  og  brugte  kræn- 
kende Ord  om  Germanicus  og  Agrippina.  ^) 


M  Tac.  n,  53-54. 

^)  Tac.  II,  55.  —  Skildringen  af  PisosFærd  i  Modsætning  til  Germanicus's 
er  aabenbart  farvet  af  Tacitus's  stærke  Følelse  for  denne.  Der  er 
dog  næppe  nogen  Grund  til  at  tvivle  om,  at  den  i  Hovedtrækkene  er 
korrekt.  Men  naar  han  vil  skildre  Forholdet  saaledes,  at  Piso  straks 
fra  Begyndelsen  er  optraadt  som  Germanicus's  Fjende,  da  er  dette 
allerede  i  sig  selv  meget  usandsynligt  og  strider  tillige  mod,  hvad  der 
senere  (c.  57)  fortælles  om  Fjendskabets  Opstaaen.  Derimod  passer 
det  unægtelig  bedst  med  den  Forestilling,  Tacitus  gerne  vil  bibringe 
sine  Læsere,  at  Piso  er  udsendt  som  Tibers  hemmelige  Redskab.  — 
Fortællingen  om  hans  anibitits  overfor  Soldaterne  ser  særlig  mis- 
tænkelig ud,  men  da  der  dog  maa  have  ligget  noget  sandt  til  Grund 
for  den,  siden  det  er  en  af  de  Forseelser,  hvorfor  han  senere  dømmes, 
har  jeg  gengivet  den  i  Hovedtrækkene.  Sandsynligst  synes  det  mig^ 
at  Tacitus  har  henlagt  denne  Pisos  Optræden  til  et  for  tidligt  Tids- 
punkt, saa  at  det  i  Virkeligheden  er  foregaaet,  efter  at  Fjendskabet 
var  udbrudt,  og  der  i  Provinsen  havde  dannet  sig  to  Partier, 
Germanicus's  og  Pisos.  For  denne  Opfattelse  taler  ogsaa  Tibers  Om- 
tale af  den.  (HI,  12). 

Germanicus  rejste  til  Armenien  og  indsatte  her  efter  Folkets 
Ønske  en  Kongesøn  fra  Pontus,  Artaxias,  til  Konge.  Kappa- 
dokien  blev  gjort  til  Provins,  og  Q.  Veranius  indsat  til  Legat; 
de  kongelige  Skatter  bleve  noget  formindskede.  Q.  Servæus 
blev  sat  i  Spidsen  for  Kommagene,  som  da  for  første  Gang 
kom  under  prætorisk  Myndighed.  Germanicus  havde  befalet 
Piso  at  sende  en  Del  af  Hæren  til  Armenien,  men  dette  havde 
han  undladt.  De  kom  nu  sammen  i  Kyrros,  i  den  10de  Legions 
Yinterlejr.  Forinden  havde  Germanicus's  Venner  ophidset  ham 
ved  at  rette  forskellige  Beskj^ldninger  mod  Piso,  Plancina  og 
deres  Søn,  der  dels  vare  usande,  dels  overdrevne.  Det  kom  da  til- 
sidst  til  en  Samtale  mellem  dem  i  faa  Venners  Nærværelse,  og 
her  begyndte  Germanicus  med  at  rette  heftige  Bebrejdelser 
mod  Piso,  og  denne  svarede  trodsigt;  de  skiltes  da  som  aaben- 
bare  Fjender.  Fra  den  Tid  viste  Piso  sig  sjældent  paa  Ger- 
manicus's Tribunal,  og  naar  han  engang  imellem  kom,  lagde 
han  ikke  Skjul  paa  sin  Misstemning.  Ved  et  Gæstebud,  som 
Nabatæernes  Konge  gav,  og  hvor  der  blev  overrakt  Germanicus 
og  Agrippina  vægtige  Guldkroner,  hørte  man  ham  sige,  at  det 
jo  var  den  romerske  Regents,  ikke  Partherkongens  Søn,  for 
hvem  Gæstebudet  blev  givet;  desuden  kastede  han  en  lille 
Krone,  han  selv  havde  faaet,  fra  sig  med  nogle  heftige  Ord 
om  Overdaadighed.  i) 

Fra  Partherkongen  Artabanus  kom  Gesandter  til  Germa- 
nicus for  at  bede  om  Fornyelse  af  det  bestaaende  Forbund  og 
tilbyde,  at  Kongen  skulde  gaa  ham  imøde  lige  til  Euphrats 
Bred  og  tillige  bede  om,  at  Vonones  maatte  blive  fjernet  fra 
Syrien,  da  han  fra  sit  nærliggende  Opholdssted  sendte  Bud 
for  at  vække  Splid  blandt  de  fornemste  i  hans  Rige,  Germa- 
nicus svarede  venligt  og  værdigt  og  lod  Vonones  sende  til 
Kilikien;  derved  opnaaede  han  ogsaa  at  krænke  Piso,  som 
stod  i  Venskabsforhold  til  Vonones.  2) 


')  Tac.  II,  56-57. 
^)  Tac.  II,  58. 

Aar  19. 


Da  M.  Silanus  og  L.  Norbanus  vare  Konsuler,  rejste  Ger- 
manicus  til  Ægypten  for  at  studere  dets  Oldtidsminder;  som 
Paaskud  brugte  han,  at  der  den  Gang  var  udbrudt  en  pludselig 
og  stærk  Hungersnød  i  Provinsen.  Ved  at  aabne  de  offentlige 
Kornmagasiner  fik  han  Kornprisen  til  at  synke,  og  han  vandt 
tillige  Mængdens  Yndest  ved  at  spadsere  om  i  græsk  Dragt 
og  ved  ikke  at  lade  sig  ledsage  af  militær  Vagt.  Dette 
nøjedes  Tiber  med  at  raillere  over  i  Senatet;  derimod  be- 
brejdede han  ham  stærkt,  at  han  havde  betraadt  Alexandria 
uden  Kejserens  Tilladelse,  tværtimod  Augusts  Bestemmelser. 
Denne  havde  nemlig  givet  Ægypten  en  Særstilling  ved  at  for- 
byde Senatorer  og  Riddere  at  betræde  Landet  uden  speciel 
Tilladelse;  thi  han  frygtede  for,  at  Italien  skulde  kunne  komme 
i  Hungersnød,  naar  hvemsomhelst  kunde  besætte  Provinsen 
og  ved  at  bemægtige  sig  Tilgangen  forsvare  sig  med  en  lille 
Besætning,  endog  mod  store  Hære.  Germanicus,  som  ikke 
anede,  at  hans  Rejse  vakte  Mishag,  sejlede  op  ad  Nilen  til  de 
store  Ruiner  af  det  gamle  Theben,  og  her  saa  han  Indskrif- 
terne, Memnonsstøtten ,  Pyramiderne,  den  kunstige  Sø,  Syene 
og  Elephantine. ' ) 

Imidlertid  var  det  lykkedes  Drusus  at  hidse  Germanerne 
mod  hverandre.  Da  Katualda,  som  tidligere  var  bleven  for- 
drevet af  Marbod,  saa,  at  det  gik  denne  galt,  rykkede  han 
frem  med  en  stærk  Skare  og  fik  ved  Forræderi  Kongeborgen 
og  Fæstningen  i  sin  Magt.  Marbod  blev  da  forladt  af  alle  og 
søgte  nu  Tilflugt  hos  Tiber ;  denne  forhandlede  Sagen  i  Senatet 
og  tilbød  ham  Ophold  i  Italien.  Marbod  levede  da  i  Ravenna 
til  sin  Død,  18  Aar  efter.  Ogsaa  Katualda  blev  kort  efter 
fordreven  og  søgte  Tilflugt  hos  Tiber ;  han  fik  Ophold  i  Forum 
Julium.  De  af  deres  Landsmænd,  som  fulgte  dem,  fik  Bolig 
mellem  Floderne  Marus  og  Cusus,  og  der  blev  givet  dem  en 
Konge  af  Kvadernes  Folk,  ved  Navn  Vannius. 

Da  det  paa  samme  Tid  blev  meldt,  at  Germanicus  havde 
indsat  Artaxias  i  Armenien,    bestemte  Senatet,    at  Germanicus 


O  Tac.  II,  59-61.     Suet.  52. 

Og  Drusus  skulde  betræde  Byen  med  den  mindre  Triumf. 
Der  blev  ogsaa  opført  Triumfbuer  med  Cæsarernes  Billeder 
paa  begge  Sider  af  Mars  Ultors  Tempel.  ^) 

Da  Thrakiens  Konge,  Rhoemetalkes,  i  sin  Tid  var  død, 
havde  August  delt  Landet  mellem  hans  Broder,  Rheskuporis, 
og  hans  Søn  Kotys.  Da  August  var  død,  begyndte  Rhesku- 
poris  at  angribe  Kotys,  idet  han  sendte  Røverskarer  ind  i 
hans  Land  og  lod  hans  Fæstninger  nedrive.  Tiber  sendte  Bud, 
at  de  skulde  nedlægge  Vaabnene.  Kotys  adlød  straks,  og 
Rheskuporis  indbød  ham  til  et  Møde,  men  under  et  derefter 
følgende  Gilde  lod  han  ham  pludselig  lægge  i  Lænker.  Der- 
efter besatte  han  <hans  Rige  og  skrev  til  Tiber,  at  han  var 
kommen  sin  Modstanders  Forræderi  i  Forkøbet ;  desuden  sam- 
lede han  Tropper  igen  under  falske  Foregivender.  Tiber 
svarede  sagtmodigt,  at,  hvis  han  intet  ondt  havde  begaaet, 
kunde  han  stole  paa  sin  Uskyldighed ;  hverken  han  selv  eller 
Senatet  vilde  dømme  i  Sagen,  før  de  havde  sat  sig  ind  i  den; 
han  skulde  derfor  frigive  Kotys  og  selv  komme  til  Rom.  Propræ- 
toren  over  ^[øsien,  Latinius  Pandusa,  sendte  Rheskuporis  dette 
Brev  og  lod  nogle  Soldater  følge  med,  for  at  han  kunde  over- 
give Kotys  til  dem.  Rheskuporis  lod  imidlertid  nu  Kotys 
dræbe  og  sagde,  at  han  havde  berøvet  sig  selv  Livet.  Tiber 
lod  sig  dog  ikke  bevæge  herved,  men  da  Pandusa,  som  Rhes- 
kuporis havde  sagt  var  ham  fjendtlig  sindet,  var  død,  satte 
han  Pomponius  Flaccus,  en  krigserfaren  Mand  og  tillige  god 
Ven  af  Rheskuporis,  i  Spidsen  for  Møsien.  Denne  fik  ham 
lokket  ind  i  den  romerske  Lejr,  lod  ham  omgive  af  en  Slags 
Æresvagt  og  føre  til  Rom  imod  hans  Vilje.  Her  blev.  han 
anklaget  i  Senatet  af  Kotys's  Enke  og  dømt  til  at  bevogtes 
fjernt  fra  sit  Rige.  Thrakien  blev  delt  mellem  hans  Søn, 
Rhoemetalkes ,  der  havde  modsat  sig  Faderens  Planer,  og 
Kotys's  Børn;  da  disse  endnu  ikke  vare  voksne,  blev  det 
overdraget  Trebellenus  Rufus  at  styre  deres  Rige  saa  længe. 
Rheskuporis  blev  ført  til  Ægypten  og  her  dræbt,  da  man  be- 
skyldte ham  for  at  have  villet  undfly.  Ogsaa  Kong  Vonones 
blev   paa   samme    Tid    dræbt,    da   han   forsøgte    at    flygte   fra 


')  Tac.  II  62-64.     Suet.  37. 

Kilikien;  han  var  naaet  ned  fcil  Floden  Pyramus,  men  da  han 
ikke  kunde  komme  over  denne,  blev  han  indhentet  af  Vagten 
og  straks  gennemboret  af  dennes  Befalingsmand.  ^) 

Da  Germanicus  kom  tilbage  fra  Ægypten,  fandt  han  sine 
Ordrer  til  Legionerne  og  Stæderne,  dels  ophævede,  dels  æn- 
drede til  lige  det  modsatte.  Han  udtalte  sig  derfor  heftigt 
og  bittert  mod  Piso,  og  denne  svarede  i  samme  Tone.  Piso 
bestemte  da  at  forlade  Syrien,  men  blev  holdt  tilbage  en  Tid 
ved  Germanicus's  Sygdom;  da  han  derefter  hørte,  at  denne  be- 
gyndte at  komme  sig,  og  man  var  i  Færd  med  at  foranstalte 
Ofringer  for  hans  Helbredelse,  lod  han  Offerdyrene  og  Almuen, 
som  var  mødt  i  Festdragt,  drive  bort  ved  sine  Liktorer.  Der- 
efter rejste  han  til  Seleukia  og  ventede  paa,  hvordan  det 
vilde  gaa,  da  Germanicus  havde  faaet  et  Tilbagefald.  Denne 
troede  fuldt  og  fast,  at  Piso  havde  givet  ham  Gift,  og  han 
skrev  ham  derfor  et  Brev  til,  hvori  han  ophævede  alt  Yen- 
skab imellem  dem.  Da  Piso  havde  modtaget  det,  sejlede  han 
straks  fra  Syrien,  men  kun  langsomt  for  hurtigere  at  kunne 
komme  tilbage,  hvis  Germanicus  skulde  dø.  Han  døde  ogsaa 
kort  efter,  og  hans  Lig  blev  udstillet  blottet  i  Antiokia  og 
derefter  brændt.  2) 

Efter  Germanicus's  Død  raadslog  de  tilstedeværende  Le- 
gater og  Senatorer  om,  hvem  man  skulde  stille  i  Spidsen  for 
Syrien.  Da  kun  Vibius  Marsus  og  Cn.  Sentius  vare  ivrige 
efter  at  faa  den  Stilling,  stod  Valget  længe  mellem  dem;  til- 
sidst  veg  Marsus  Pladsen  for  Sentius,  der  baade  var  ældre 
og  arbejdede  mest  for  at  faa  den.  Paa  Vitellius's,  Veranius's 
og  de  andres  Forlangende  lod  han  en  bekendt  Giftblanderske, 
Martina,  sende  til  Rom;  men  hun  døde  paa  Vejen,  i  Brundi- 
sium.  Agrippina  sejlede  nu  ogsaa  derhen  med  Germanicus's 
Aske  og  sine  Børn. 

Piso  var  imidlertid  naaet  til  Øen  Kos;  her  fik  han  Bud 
om,   at   Germanicus  var  død,    og   at    Sentius  havde   overtaget 


O  Tac.  II,  64-68.    Suet.  37.  49. 

^  Tac.  II,  69—73.  Suet.  52.  Dio  LVII,  18.  —  Germanicus's  Afskedstale 
er  selvfølgelig  udeladt;  ligeledes  Fortællingen  om  Forbandelses- 
formularerne,  i  Henhold  til,  hvad  der  er  sagt  ovenfor  S.  49. 

Statholderskabet.  Ikke  desto  mindre  slagtede  han  Offerdyr 
og  besøgte  Templerne,  som  om  intet  var  hændt,  ja  Planeina 
viste  endog  sin  Glæde  ved  at  aflægge  en  Sørgedragt,  hun  bar 
for  sin  afdøde  Søster.  De  Centurioner,  der  vare  hos  Piso,  op- 
fordrede ham  til  at  vende  tilbage  til  Provinsen.  Derimod 
raadede  hans  Søn,  M.  Piso,  ham  til  at  skynde  sig  til  Rom  og 
ikke  skade  sin  Sag  ved  at  begynde  en  Borgerkrig.  Hans 
Ven,  Domitius  Geler,  mente,  at  han  ikke  burde  opgive  sin 
retmæssige  Besiddelse  af  Provinsen,  og  dette  Raad  passede 
bedre  med  hans  Ønske.  Han  skrev  da  et  Brev  til  Tiber, 
hvori  lian  rettede  Beskyldninger  mod  Germanicus  og  fortalte,  at 
han  nu  vendte  tilbage  til  sin  Provins,  hvorfra  han  var  fordreven. 
Domitius  befalede  han  at  sejle  lige  til  Syrien,  men  selv  gik 
han  over  til  Fastlandet,  ordnede  Desertørerne,  der  strømmede 
til  liam,  i  Manipier,  bevæbnede  Marketendere  og  Trosknægte,  op- 
snappede en  Afdeling  Rekrutter,  som  var  paa  Vejen  til  Syrien, 
og  skrev  til  Smaakongerne  i  Kilikien,  at  de  skulde  sende  ham 
Tropper.  Da  han  derefter  sejlede  langs  Kysten  af  Lykien  og 
Pamphylien,  mødte  han  de  Skibe,  hvorpaa  Agrippina  og  hendes 
Følge  sejlede;  de  beredte  sig  først  til  Kamp  paa  begge  Sider, 
men  det  blev  dog  kun  til  en  Ordstrid,  idet  Marsus  Vibius 
stævnede  Piso  til  at  møde  i  Rom  og  forsvare  sig,  og  denne 
med  Spot  svarede,  at  han  nok  skulde  komme,  naar  den  Præ- 
tor,  der  ledede  Undersøgelsen  om  Giftmord,  indstævnede  ham 
og  Anklagerne.  ^) 


')  Tac.  II,  74—79.  III,  7.  —  Naar  Tacitus  i  II,  76  fortæller,  at  Piso 
caedit  victimas,  adit  tenipla,  kan  hans  Mening  efter  de  forudgaaende 
Ord  (quo  intoiiperanter  accepto)  kun  være,  at  Piso  har  holdt  Glædes- 
ofre  og  Takkelester  i  Anledning  af  Germanicus's  Død,  noget,  der  i 
ni,  13  fremsættes  som  Anklagernes  Paastand.  Dette  maa  synes 
utrolig  dumt  og  frækt  handlet  af  en  Mand,  som  trods  sme  Fejl  dog 
ingenlunde  var  blottet  for  menneskelige  Følelser.  Den  Tanke  ligger 
da  ikk(5  fjernt,  at  Tacitus  har  misforstaaet  sin  Kilde,  idet  denne  kan 
have  berettet,  at  Piso  ikke  lod  sig  forstyrre  ved  Budskabet,  men 
holdt  Gudstjeneste  og  Fester,  som  om  intet  var  hændt.  Og  denne 
Tanke  bliver  helt  sandsynlig,  naar  vi  ser,  at  han  tilføjer:  neque  ipse 
(faudium  moderans  et  magis  insolescenie  IHancina,  quae  lucium  aniissae 
sororis  tum  prinmm  laeto  cnltu  mutavit ;  thi  at  aflægge  en  Sørgedragt 
kan  dog  fornuftigvis  ikke  kaldes  at  vise  større  Overmod  end  at  holde 

Domitius  landede  i  Laodikia  i  Syrien,  men  da  han  skyndte 
sig  til  den  sjette  Legions  Vinterlejr,  i  den  Tanke,  at  denne 
snarest  vilde  være  rede  til  at  gøre  Oprør,  kom  Legaten  Pacu- 
vius  ham  i  Forkøbet.  Sentius  skrev  dette  til  Piso  og  ad- 
varede ham  mod  at  angribe  Provinsen.  Dernæst  samlede  han 
alle  Germanicus's  Venner,  mindede  dem  om  Kejserens  Højhed 
og  om,  at  det  var  selve  Staten,  man  vilde  angribe  med  Vaaben- 
magt.  Han  kom  da  i  Spidsen  for  en  stærk  og  kampberedt 
Hær. 

Piso  bemægtigede  sig  imidlertid  en  stærk  Borg  i  Kilikien, 
ved  Navn  Kelendris.  Ved  at  forene  sine  og  Plancinas  Slaver 
med  de  Tropper,  han  paa  forskellig  Maade  havde  skrabet 
sammen,  havde  han  faaet  en  hel  Legion  samlet.  Denne  Hær, 
der  var  bevæbnet  med  Markredskaber,  opstillede  han  foran 
Borgen  paa  en  stejl  og  paa  andre  Sider  utilgængelig  Hoj. 
Lnod  dem  opstilledes  øvede  Soldater  i  ordnede  Afdelinger. 
Da  Kampen  var  begyndt,  og  de  romerske  Kohorter  naaede 
op  paa  Højen,  flygtede  Kilikerne  ind  i  Fæstningen.  Imidler- 
tid havde  Piso  gjort  et  forgæves  Forsøg  paa  at  angribe  den 
syriske  Flaade,  som  laa  i  Nærheden  og  oppebiede  Kampens 
Udfald.  Da  han  kom  tilbage,  forsøgte  han  fra  Muren  at  lokke 
de  romerske  Soldater  til  Frafald  ved  at  love  dem  Belønninger, 
og  han  fik  endogsaa  en  Fanebærer  til  at  gaa  over  til  sig.  Da 
lod  Sentius  Trompeterne  lyde,  lod  hente  Jord  og  rejse  Stiger, 
befalede  de  flinkeste  at  rykke  frem  og  de  andre  at  kaste 
Spyd,  Sten  og  Brande.  Tilsidst  maatte  Piso  da  give  efter  og 
bede  om,  at  han,  naar  han  udleverede  Vaabnene,  maatte  for- 
blive i  Borgen,  indtil  man  fik  Bud  fra  Kejseren  om,  hvem 
han  vilde  overgive  Syrien.  Det  blev  ham  dog  kun  tilstaaet  i 
Sikkerhed  at  sejle  til  Rom.  i) 

I  Rom  var  Sorgen  almindelig,  da  man  i  sin  Tid  havde 
hørt  om  Germanicus's  Sygdom.     Da   det  dernæst  blev  fortalt, 


Takofringer.  Tacitus  har  da  optaget  disse  Ord  efter  sin  Kilde  uden 
at  lægge  Mærke  til,  at  de  forudsatte  en  anden  Opfattelse  af  det  fore- 
gaaende.  Hans  Misforstaaelse  kan  naturligt  tænkes  opstaaet  ved, 
at  han  senere  (III,  13)  træffer  denne  Opfattelse  i  sine  Kilder,  men 
dér  rigtignok  som  en  Paastand  af  Pisos  Anklagere. 
Tac.  n,  79—81. 

at  han  var  død,  oppebiede  man  ikke  noget  Edikt  eller  nogen 
Senatsbeslutning,  men  standsede  alle  Forretningerne,  forlod 
Torvene  og  lukkede  Husene.  Tilfældigvis  bragte  nogle  Købmænd, 
som  vare  rejste  fra  Syrien,  mens  Germanicus  endnu  var  i  Live, 
gunstigere  Efterretninger.  Des  større  blev  Sorgen,  da  der 
kom  paalidelige  Efterretninger  om  hans  Død.  Senatet  vedtog 
en  Række  Hædersbevisninger  til  hans  Ære:  Hans  Navn  skulde 
optages  i  Carmen  Saliare;  der  skulde  opstilles  en  Kurulstol 
for  ham  paa  de  Steder,  hvor  Augustpræsterne  samledes,  og 
over  den  anbringes  en  Egekrans;  ved  Cirkuslegene  skulde  et 
Elfenbensbillede  af  ham  føres  foran  Toget;  den  Flamen 
eller  Augur,  som  valgtes  i  hans  Sted,  skulde  høre  til  den 
juliske  Slægt;  der  skulde  oprejses  Triumfbuer  i  Rom,  ved 
Rhinen  og  paa  Amanusbjærget  i  Syrien,  med  Indskrifter,  som 
fortalte  om  hans  Bedrifter,  og  at  han  var  død  for  Fædrelandet ; 
der  skulde  oprejses  et  Gravmæle  i  Antiokia,  hvor  han  var 
brændt,  og  et  Monument  i  Epidaphne,  hvor  han  var  død. 
Tallet  paa  Statuer  af  ham  og  paa  Steder,  hvor  han  skulde 
d3rrkes,  lader  sig  ikke  let  opregne.  Da  det  blev  foreslaaet,  at 
den  Medaillon  med  hans  Billede,  der  skulde  indsættes  i  Biblio- 
teket blandt  de  store  Taleres,  skulde  være  af  Guld  og  større 
end  de  andre,  erklærede  Tiber,  at  han  vilde  lade  et  indsætte, 
der  var  ganske  som  de  andres:  „Veltalenheden",  sagde  han, 
„skulde  ikke  vurderes  efter  vedkommendes  Stilling;  det  var 
Ære  nok  for  Germanicus  at  blive  regnet  blandt  de  gamle 
Forfattere".  —  Den  Afdeling  i  Teatret,  som  hidtil  havde  haft 
Navnet  „de  unges",  kaldte  Ridderne  nu  „Germanicus's",  og 
desuden  bestemte  de,  at  hans  Billede  skulde  følge  med  ved 
deres  Optog,  som  blev  holdt  den  15de  Juli.  ^) 

Paa  denne  Tid  fødte  Livilla,  Drusus's  Hustru  og  Ger- 
manicus's  Søster,  paa  een  Gang  to  Drengebørn.  Tiber  blev 
saa  glad  i  den  Anledning,  at  han  ikke  kunde  lade  være  i  Se- 
natet at  prale  af,  at  det  var  første  Gang,  en  Romer  i  saa  høj 
en  Stilling  fik  Tvillinger. 

Samme  Aar  udstedte  Senatet  forskellige  Dekreter,  som 
søgte   at   lægge  Baand   paa  Kvindernes    Udskejelser;   det   blev 


1)  Tac.  n,  82—83. 

blandt  andet  forbudt  Kvinderne  at  gøre  Utugt  til  Levevej, 
hvis  deres  Bedstefader,  Fader  eller  Husbond  havde  været  ro- 
mersk Ridder.  Vistilia,  hvis  Fader  havde  været  Prætor,  havde 
nemlig  anmeldt  for  Ædilerne,  at  hun  vilde  leve  af  Utugt,  i 
Henhold  til  en  gammel  Skik,  da  man  den  Gang  mente,  det 
var  tilstrækkelig  Straf  til  at  afværge  Ukyskhed,  at  man  skulde 
tilstaa  sin  Skænsel  offentligt.  Af  hendes  Mand,  Titidius  Labeo, 
blev  der  krævet  Regnskab,  fordi  han  havde  undladt  at  tage 
Lovens  Hævn  over  sin  Hustru,  skønt  hendes  Brøde  var  aaben- 
bar.  Da  han  paastod,  at  de  60  Dage,  Loven  havde  givet  til 
Overvejelse,  endnu  ikke  vare  forløbne,  lod  man  sig  nøje  der- 
med og  tog  kun  Bestemmelse  om  YistiHa,  som  blev  forvist 
til  Øen  Seriphos.  ^) 

Senatet  forhandlede  ogsaa  om  at  forbyde  den  ægyptiske 
og  jødiske  Gudsdyrkelse.  Et  Senatskonsult  bestemte  da,  at 
de,  der  bekendte  sig  til  den,  skulde  opbrænde  Dragter  og 
Redskaber,  som  benyttedes  ved  Gudstjenesten,  og  at  alle  de, 
der  ikke  inden  en  fastsat  Dag  ophørte  med  denne  Guds- 
dyrkelse ,  skulde  forlade  Italien ,  under  Straf  af  livsvarigt 
Slaveri.  Fire  Tusinde  Jøder  i  den  krigsdygtige  Alder  skulde 
sendes  til  Sardinien  for  at  undertrvkke  Røverbanderne  2). 

Derefter  fremsatte  Tiber  Forslag  om  at  vælge  en  Vestal- 
inde i  Stedet  for  Occia,  som  havde  været  det  i  57  Aar  og  i 
den  Tid  levet  kysk.  Han  takkede  Fontejus  Agrippa  og  Domi- 
tius  Pollio,  fordi  de  ved  at  tilbyde  deres  Døtre  havde  kappedes 
om  at  gøre  Staten  et  Offer.  Man  foretrak  Pollios  Datter,  fordi 
hendes  Moder  ikke  havde  skiftet  Ægtemand,  medens  Agrippa 
havde  skændet  sit  Hus  ved  Skilsmisse.  Tiber  trøstede  dog 
hans  Datter  med  en  Gave  paa  en  Million  Sestertier. 

Da  Almuen  klagede  over,  at  Kornpriserne  vare  for  høje, 
fastsatte  Tiber  en  bestemt  Pris,  Køberen  skulde  betale;  han 
vilde  saa  selv  give  Købmændene  to  Sestertier  for  hver  Modius. 
Men  da  man  nu  til  Tak  vilde  give  ham  Navnet  parens  patriae^ 
afslog  han  det  paany;   og  han  dadlede  tillige  skarpt  dem,    der 

M  Tac.  n,  84—85.     Suet.  35. 
2j  Tac.  n,  85.    Suet.  36. 

talte  om  hans  sacrae  occupationes^  og  forlangte,   at  de  i  Stedet 
for  sacrae  skulde  sætte  laboriosae  ^). 

I  Senatet  lod  han  oplæse  et  Brev  fra  Adgandestrius, 
Katternes  Høvding,  hvori  denne  lovede  at  tage  Livet  af  Ar- 
minius,  hvis  der  til  det  Formaal  blev  sendt  ham  Gift.  Paa 
Tibers  Forslag  blev  der  svaret,  at  det  ikke  var  ved  Svig  og 
med  skjulte  Midler,  men  med  Vaaben,  Romerne  straffede 
deres  Fjender.  —  Efter  Romernes  Bortgang  og  Marbods 
Nederlag  havde  Arminius  krænket  sine  Landsmænds  Friheds- 
følelse ved  at  tragte  efter  Kongemagten.  Han  kæmpede  mod 
dem  med  vekslende  Held,  men  faldt  tilsidst  ved  sine  egne 
Slægtninges  Svig  i  en  Alder  af  37  Aar^). 


Aar  20. 


Da  M.  Valerius  og  M.  Aurelius  vare  Konsuler,  kom  Agrip- 
pina  til  Italien  med  Germanicus's  Aske.  Paa  Hjemvejen  havde 
hun  udhvilet  sig  nogle  faa  Dage  paa  Korkyra.  Saa  snart 
Flaaden  blev  set  fra  Brundisium,  samlede  der  sig  en  uhyre 
Mængde  Tilskuere.  Tiber  havde  sendt  to  Gardekohorter  og 
befalet  Øvrighederne  i  Kalabrien,  Apulien  og  Kampanien  at 
vise  hans  Søn  den  sidste  Ære.  Asken  blev  da  baaret  paa 
Skuldrene  af  Tribuner  og  Centurioner;  foran  førtes  Felttegnene 
uden  Smykke,  og  fasces  bleve  baarno  omvendt.  I  de  Byer, 
Toget  kom  igennem,  var  Mængden  sørgeklædt,  og  festlig- 
klædte  Riddere  brændte  Klæder,  Røgelse  og  andet,  hvormed 
man  højtideligliolder  en  Ligbegængelse,  hver  i  Forhold  til  sin 
Evne  ;  ogsaa  fra  de  fjernere  liggende  Stæder  strømmede  man 
til,  opstillede  Offerdyr  og  Altre  for  de  afdødes  Aander  og 
viste  sin  Sorg  ved  Graad  og  Klage.    Ved  Tarracina  kom  Dru- 


')  Tac.  n,  86-87.    Suet.  27. 

^)  Tac.  II,  88.  —  Tacitus  siger  vel  ikke  udtrykkeligt,  at  Svaret  blev 
givet  paa  Tibers  Forslag;  men  det  fremgaar  dog  af  hans  stærke  Ros 
over  Tiber  i  den  Anledning,  at  han  mener,  at  Tanken  er  udgaaet 
fra  ham. 

sus,  Claudius  og  Germanicus's  fire  Børn  Toget  imøde;  senere 
stødte  Konsulerne,  Senatet  og  en  stor  Del  af  Folket  til.  Der- 
imod viste  Tiber,  Livia  og  Germanicus's  Moder,  Antonia,  sig 
ikke  offentligt  '). 

Paa  den  Dag,  da  Germanicus's  Aske  blev  indsat  i  Augusts 
Mausoleum,  vare  Gaderne  fulde  af  Folk,  og  man  hørte  Klage- 
raab  overalt.  Tiber  udsendte  derefter  et  Edikt  af  følgende 
Indhold:  „Mange  udmærkede  Romere  vare  døde  i  Statens 
Tjeneste,  men  ingen,  af  hvem  Savnet  var  blevet  følt  saa 
levende.  Dette  var  kun  til  Ære  for  ham  selv  saavelsom  for 
alle  andre;  men  man  maatte  vide  at  holde  Maade.  Thi  det, 
der  passede  sig  for  ringe  Huse  og  Smaastater,  passede  sig  ikke 
for  Regenter  og  for  et  Herskerfolk.  Saa  længe  Sorgen  var  ny, 
var  det  rigtigt  at  søge  sin  Trøst  i  Klager;  men  nu  var  det 
paa  Tiden  at  vise  Fasthed,  saaledes  som  Julius  Cæsar  havde 
gjort  efter  Tabet  af  sin  eneste  Datter  og  August,  da  han 
havde  mistet  sine  to  Dattersønner.  Han  behovede  ikke  at 
nævne  ældre  Eksempler  for  at  vise,  hvor  ofte  Romerfolket 
havde  baaret  Hæres  Nederlag,  Førernes  Død,  adelige  Familiers 
Tilintetgørelse  med  Fasthed.  Regenterne  vare  kun  dødelige. 
Staten  evig.  Man  skulde  derfor  nu  genoptage  sin  vante  Ger- 
ning og,  da  de  megalesiske  Lege  just  forestod,  tillige  de  sæd- 
vanlige Forlystelser."  Man  vendte  da  igen  tilbage  til  For- 
retningerne, og  Drusus  rejste  til  Hæren  i  Illyrien  ^). 

Piso  havde  sendt  sin  Søn  forud  til  Rom,  og  her  blev  han 
venligt  modtaget  af  Tiber,  som  viste  samme  Gavmildhed  mod 
ham,  som  mod  andre  af  de  adeliges  Sønner.  Noget  mere  reser- 
veret blev  Piso  selv  behandlet  af  Drusus,  hvem  han  aflagde  et  Be- 
søg i  Illyrien  paa  Vejen  til  Rom:  „Hvis  det  var  sandt,  man  for- 
talte", havde  Drusus  sagt,  „vilde  hans  Sorg  derover  være  særlig 
stor ;  men  han  haabede,  det  var  løs  Snak,  og  at  Germanicus's  Død 
ikke  skulde  volde  nogens  Ulykke."  Piso  sejlede  fra  Ill3rrien  til 
Ancona,  derfra  rejste  han  gennem  Picenum  ad  den  flaminiske 
Vej  til  Narnia,  og  saa  ad  Tiberfloden  til  Rom.  Han  landede 
ved  Augusts  Mausoleum  midt   om  Dagen,   mens   Flodbredden 


M  Tac.  m,  1—3.    Sml.  ovenfor.  S.  50—51. 
')  Tac.  ni,  4-7. 

var  fuld  af  Mennesker.  Piso  og  Plancina  vare  begge  led- 
sagede af  stort  Følge,  og  de  gik  nu  med  fornøjede  Miner  til 
deres  Hus,  som  laa  lige  ved  Forum,  og  som  var  festligt 
smykket.  Her  holdt  de  da  for  alles  Øjne  et  stort  Ankomst- 
gilde 1). 

Dagen  efter  indgav  Fulcinius  Trio  en  Anklage  mod  Piso 
til  Konsulerne.  Men  dette  modsatte  Vitellius,  Veranius  og 
Germanicus's  øvrige  Ledsagere  sig:  ^Trio  havde  ikke  noget 
med  den  Sag  at  skaffe;  de  selv  mødte  ikke  som  Anklagere, 
men  som  Angivere  og  Vidner;  de  udførte  kun  et  Hverv, 
Germanicus  havde  givet  dem."  Trio  trak  sig  saa  tilbage  og 
forlangte  blot  at  gøre  Piso  s  tidligere  Liv  til  Genstand  for 
Anklage.  Da  man  derefter  opfordrede  Tiber  til  at  overtage 
Domsretten  i  denne  Sag,  hørte  han,  i  Overværelse  af  nogle 
faa  Venner,  hvad  Anklagerne  og  den  anklagede  havde  at 
fremføre,  men  lod  saa  Sagen  gaa  tilbage  til  Senatet. 

Imidlertid  kom  Drusus  tilbage  fra  IlljTien;  Senatet  havde 
tilkendt  ham  Triumf  i  Anledning  af  hans  Bedrifter,  men  denne 
blev  paa  hans  Ønske  udsat. 

Piso  anmodede  L.  Arruntius,  P.  Vinicius,  Asinius  Gallus, 
Marcellus  Æserninus  og  Sex.  Pompejus  om  at  være  hans 
patroni;  men  de  undskyldte  sig  af  forskellige  Grunde.  Derimod 
hjalp  M.'  Lepidus,  L.  Piso  og  Livinejus  Regulus  ham.  Paa 
Senatsdagen  holdt  Tiber  følgende  Tale:  „Piso  havde  været 
hans  Faders  Ven  og  Legat;  selv  havde  han  paa  Senatets  For- 
slag ladet  ham  blive  Germanicus's  Medhjælper  til  at  ordne 
Forholdene  i  Orienten.  Det,  det  nu  gjaldt  om,  var  at  afgøre, 
om  han  dér  havde  ophidset  den  unge  Mands  Sind  ved  Trods, 
og  om  han  havde  vist  Glæde  ved  hans  Død  eller  endog  berøvet 
ham  Livet.  —  Thi  dersom  han  har  overskredet  sin  Myndighed 
„som  Legat  og  nægtet  at  vise  den  Lydighed,  han  skyldte 
„Imperatoren,  og  tillige  ytret  Glæde  ved  dennes  Død  og  min 
„Sorg,  saa  vil  jeg  hade  ham  og  holde  ham  borte  fra  mit  Hus, 
„men  jeg  vil  ikke  benytte  min  Magt  som  Regent  til  at  for- 
„følge  et  privat  Fjendskab.  Viser  det  sig  derimod,  at  han  har 
„begaaet   en  Forbrydelse,   der   bør   straffes,   hvem  det  saa  end 

»)  Tac.  III,  8—9. 

„er,  der  er  dræbt,  saa  skal  I  skaffe  Germanicus's  Børn  og  os, 
„hans  Forældre,  den  Fyldestgørelse,  der  tilkommer  os.  Tillige 
„skal  I  undersøge,  om  Piso  har  behandlet  Hæren  paa  en 
„Maade,  •  der  var  egnet  til  at  vække  Uro,  om  han  har  stræbt 
„at  vinde  Soldaterne  for  sig  paa  ulovlig  Maade,  og  om  han 
„har  søgt  at  tage  Provinsen  tilbage  med  Vaabenmagt,  eller  om 
„Anklagerne  har  fremstillet  dette  i  en  forvansket  eller  over- 
„dreven  Form.  Disses  altfor  store  Iver  er  jeg  berettiget  til  at 
„harmes  over;  thi  hvad  Mening  var  der  i  at  fremstille  Liget 
;;blottet,  saa  at  det  kunde  blive  begloet  af  Mængden,  og  at 
„lade  udsprede  endog  blandt  fremmede,  at  han  var  bleven  for- 
„ givet,  da  det  jo  dog  er  usikkert  og  først  nu  skal  undersøges? 
„Jeg  sørger  over  Tabet  af  min  Søn,  og  det  vil  jeg  vedblive 
„med;  men  derfor  vil  jeg  ikke  forhindre  den  anklagede  fra  at 
„fremføre  alt,  hvorved  han  kan  godtgøre  sin  Uskyldighed,  eller 
„bevise,  at  Germanicus  har  begaaet  Uret.  Jeg  beder  da  Jer 
„ikke  betragte  Beskyldningen  som  bevist,  fordi  Sagen  har 
„voldt  mig  Sorg.  Men  I,  hvem  Slægtskabsforhold  eller  eders 
„brave  Tænkemaade  har  tilskyndet  til  at  blive  den  anklagedes 
„patroni,  I  skal  komme  ham  til  Hjælp  med  al  den  Veltalenhed 
„og  Iver,  I  formaar,  og  Jer,  Anklagere,  opfordrer  jeg  til  at  vise 
„samme  Energi.  Jeg  selv  vil  kun  yde  Germanicus  den  Ind- 
„rømmelse  ud  over  Lovene,  at  Undersøgelsen  om  hans  Død 
„vil  blive  ført  for  Senatet,  ikke  for  de  sædvanlige  Dommere. 
„Forøvrig  skal  Sagen  behandles  med  Upartiskhed;  ingen  maa 
„tage  Hensyn  til  Drusus's  Taarer  eller  til  min  Sorg,  heller 
„ikke  til,  hvad  ugunstigt  der  mulig  opdigtes  imod  os.^  —  Der 
indrømmes  da  nu  Anklagerne  to  Dage;  efter  seks  Dages  Forløb 
skulde  saa  den  anklagede  forsvares  i  tre  Dage.  Fulcinius 
begyndte  med  at  beskylde  Piso  for  i  sin  Tid  at  have  bestyret 
Spanien  uretfærdigt  og  havesygt.  Derefter  fremsatte  Servæus, 
Veranius  og  Vitellius  deres  Anklage:  „Piso  havde  af  Had  til 
Germanicus  og  af  Lyst  til  Omvæltning  fordærvet  de  menige 
Soldater  ved  at  tillade  dem  at  skeje  ud  og  mishandle  Provins- 
boerne; derfor  havde  de  sletteste  kaldt  ham  parens  legioiium; 
derimod  havde  han  vist  sig  streng  og  hensynsløs  mod  Ger- 
manicus's Venner  og  Ledsagere ;  endelig  havde  han  berøvet  ham 
selv  Livet  ved  Forbandelser  og  ved  Gift.'^     De   fortæller  end- 

videre  om  hans  og  Plancinas  Glædesofringer  og  om,  hvorledes 
han  havde  angrebet  Staten  med  Vaaben:  man  havde  maattet 
besejre  ham  i  Kamp  for  at  kunne  føre  ham  frem  som  an- 
klaget. Forsvaret  var  i  det  hele  svagt:  man  kunde  ikke 
nægte,  at  han  havde  søgt  at  vinde  Soldaterne  paa  uretmæssig 
Maade,  at  han  havde  givet  Provinsen  til  Pris  for  slette  Indi- 
vider, og  at  han  ved  sin  Opførsel  havde  krænket  Germanicus. 
Kun  Beskyldningen  for  Giftmord  lykkedes  det  ham  at  slaa  til 
Jorden;  Anklagerne  kunde  da  heller  ikke  fremføre  noget  til- 
strækkeligt Bevis  derpaa,  idet  deres  Beskyldning  gik  ud  paa, 
at  Piso  ved  et  Gæstebud  hos  Germanicus^  hvor  han  laa  ved 
Siden  af  denne,  skulde  med  egen  Haand  have  kommet  Gift  i 
hans  Mad.  Man  ansaa  det  for  aldeles  urimeligt,  at  han  skulde 
have  vovet  at  gøre  det  i  saa  manges,  ja  i  selve  Germanicus's 
Nærværelse,  og  hvor  tilmed  Tjenerskabet  var  ham  fremmed. 
Piso  tilbød  da  ogsaa  sine  egne  Slaver  til  pinligt  Forhør  og  bad 
om,  at  de,  der  havde  opvartet  ved  Bordet,  maatte  blive  forhørte. 

Befolkningen  i  E-om  var  meget  ophidset  mod  Piso.  De 
flokkedes  udenfor  Senatet  og  raabte^  at  de  selv  vilde  straffe 
ham,  hvis  han  blev  frikendt;  de  havde  endog  slæbt  Billeder 
af  ham  til  den  gemoniske  Trappe  og  vilde  sønderslaa  dem 
dér;  men  Tiber  forhindrede  det  og  befalede,  at  de  skulde 
stilles  paa  deres  Plads  igen.  Piso  blev  da  sat  i  en  Bærestol 
og  ledsaget  til  sit  Hjem  af  en  Prætoriantribun.  Mod  Plancina 
var  Hadet  ikke  mindre;  men  hun  mente  at  kunne  bygge  paa 
Livias  Venskab.  Mens  hun  derfor,  saa  længe  Piso  havde  noget 
Haab,  lovede  at  ville  tage  Del  i  hans  Skæbne,  hvad  der  saa 
maatte  ske,  begyndte  hun  nu  lidt  efter  lidt  at  skille  sin  Sag 
fra  hans.  Da  Piso  mærkede  det,  var  han  ved  at  opgive  sin 
Sag,  men  hans  Sønner  fik  ham  dog  til  at  møde  i  Senatet  igen. 
Han  maatte  da  høre  Anklagen  fornyet  og  høre  Senatorernes 
bitre  Ord,  mens  Tiber  stadig  optraadte  uden  Medlidenhed,  men 
ogsaa  uden  Vrede:  han  anstrengte  sig  for  ikke  at  lade  nogen 
Stemning  komme  frem. 

Da  Piso  var  kommen  hjem,  lod  han,  som  om  han  for- 
beredte sig  til  Forsvaret  den  næste  Dag,  skrev  et  Brev,  for- 
seglede det  og  gav  det  til  en  Frigiven;  derefter  gik  haii  til 
Ro.     Langt    ud    paa    Natten,    da    hans   Hustru    havde    forladt 

Sovekammeret,  lod  han  Dørene  lukke,  og  ved  Daggry  fandt 
man  ham  ligge  med  overskaaren  Strube ;  Sværdet  laa  paa  Gulvet. 

Tiber  klagede  i  Senatet  over,  at  Piso  ved  sin  Død  havde 
søgt  at  vække  Had  imod  ham;  han  spurgte  ivrigt  efter,  hvordan 
han  havde  tilbragt  den  sidste  Dag  og  Nat.  Derefter  oplæste 
han  Pisos  Brev,  der  lød  omtrent  saaledes:  „Overvældet  af  mine 
„Fjenders  Sammenrotteise  og  af  det  Had,  som  den  falske  Be- 
„skyldning  har  vakt  mod  mig,  og  da  ingen  vil  tro  paa  Sand- 
„heden  og  min  Uskyldighed,  nøjes  jeg  med  at  kalde  Guderne 
„til  Vidne  paa,  at  jeg  har  levet  i  Troskab  mod  dig  og  i 
„Ærbødighed  mod  din  Moder.  Jeg  beder  eder  sørge  for  mine 
„Børn:  af  dem  kan  Cn.  Pisos  Skæbne  slet  ikke  forbindes  med 
„min,  da  han  levede  i  E-om  i  al  den  Tid;  M.  Piso  fraraadede 
„mig  at  vende  tilbage  til  Syrien.  Gid  jeg  hellere  havde  føjet 
„min  unge  Søn,  end  han  sin  gamle  Fader.  Des  ivrigere  beder 
„jeg  om,  at  han  ikke  maa  komme  til  at  bøde  for  mine  Fejl. 
„Ved  den  Lydighed,  jeg  har  vist  i  45  Aar,  ved  vort  fælles 
„Konsulat  beder  jeg,  der  har  været  din  Faders  og  din  egen 
„Ven,  min  sidste  Bøn  til  dig,  om  Naade  for  min  ulykkelige 
„Søn.^^  Derefter  forsvarede  Tiber  den  unge  Mand  mod  Be- 
skyldningen for  at  have  begyndt  Borgerkrig:  „det  var  hans 
Fader,  som  havde  befalet  det;  Sønnen  havde  ikke  kunnet 
vægre  sig."  Tillige  udtalte  han  sin  Medlidenhed  med  det  for- 
nemme Hus  og  med  Pisos  Skæbne,  der  var  haard,  hvor  skj^ldig 
han  end  kunde  være;  ogsaa  Plancina  tog  han  i  Forsvar. 

Sagen  forhandledes  endnu  i  to  Dage.  Konsulen  Aurelius  Cotta 
skulde  først  afgive  sin  Stemme ;  thi  naar  Tiber  forte  Forsædet,  del- 
tog ogsaa  Øvrighedspersonerne  i  Afstemningen.  Han  stemte  for, 
at  Pisos  Navn  skulde  udslettes  af  Fasti,  Halvdelen  af  hans 
Formue  skulde  konfiskeres,  den  anden  overlades  hans  Son, 
Cn.  Piso,  men  denne  skulde  skifte  Fornavn;  M.  Piso  skulde 
miste  sin  Værdighed  som  Senator,  have  fem  Millioner  Sestertier 
og  forvises  paa  ti  Aar;  Plancina  endelig  skulde  benaades  paa 
Livias  Forbøn.  —  Meget  i  dette  Forslag  blev  mildnet  af  Tiber: 
Pisos  Navn  skulde  ikke  slettes,  da  M.  Antonius's  stod  der 
endnu,  skønt  han  havde  ført  Krig  mod  Fædrelandet,  og  Julius 
Antonius's,  skønt  han  havde  vanæret  Augusts  Hus;  tillige  fra- 
raadede   han    at    berøve    M.   Piso    hans    Senatorværdighed    og 

foreslog  at  lade  ham  beholde  sin  Fædrenearv.  Da  Valerius 
Messalinus  foreslog  at  opstille  et  Guldbillede  i  Mars  Ultors 
Tempel  og  Cæcina  Severus  at  oprejse  et  Alter  for  „Hævnener 
fraraadede  han  det:  den  Art  Indvielser  skulde  foretages  som 
Tak  for  ydre  Sejre;  hjemlige  Ulykker  burde  skjules  i  Sorg. 
Messalinus  havde  tilføjet,  at  man  skulde  takke  Tiber,  Livia^ 
Antonia,  Agrippina  og  Drusus  for  Hævnen  over  Germanicus, 
men  havde  ikke  nævnt  Claudius.  L.  Asprenas  spurgte  da 
Messalinus  i  Senatet,  om  det  var  med  Vilje,  han  havde  forbi- 
gaaet  ham;  først  da  føjedes  Claudius's  Navn  til.  Faa  Dage 
efter  foreslog  Tiber  Senatet  at  give  Yitellius,  Veranius  og 
Servæus  Præsteembeder;  Fulcinius  lovede  han  sin  Stemme, 
naar  han  søgte  Embede,  men  advarede  ham  mod  at  skæmme 
sin  Veltalenhed  ved  voldsom  Optræden.  —  Drusus  forlod  nu 
Byen  for  at  forny  sit  Imperium  og  betraadte  den  da  igen  med 
den  mindre  Triumf.  Hans  Moder,  Vipsania,  døde  faa  Dage  efter  ^). 


1)  Tac.  III,  10—19.  Suet.  52.  —  Sml.  ovenfor  S.  46—52.  Foruden  de  paa 
det  anførte  Sted  omtalte  Motivkonstruktioner,  der  staar  i  en  meget 
løs  Forbindelse  med  Beretningen  om,  hvad  der  virkelig  er  foregaaet 
i  Forholdet  mellem  Germanicus  og  Piso  og  i  dennes  Proces,  findes 
der  mærkelig  nok  i  Tacitus's  Fortælling  en  Række  andre,  der  paa  en 
langt  naturligere  Maade  falder  i  Traad  med  den,  og  som  derfor  synes 
skrevne  ud  fra  en  helt  modsat  Opfattelse  af  Sagen.  Jeg  har  allerede 
gjort  opmærksom  paa  den  Modsigelse,  at  han  lader  mange  møde 
ved  Agrippinas  Ankomst  for  derved  at  handle  Tiber  til  Behag.  I 
c.  8  fortælles  endvidere,  at  Tiber  tog  med  særlig  Venlighed  mod 
den  unge  Piso,  og  dette  motiveres  ved  et  quo  intcgrum  Judicium 
ostcntaref.  Dette  er  sikkert  en  meget  rigtig  Bemærkning,  men  Tacitus 
synes  da  ganske  at  have  glemt,  at  han  ellers  gaar  ud  fra  den  For- 
udsætning, at  alle  vidste,  at  Tiber  glædede  sig  over  Germanicus's  Død, 
og  at  han  selv  kendte  denne  Stemning.  —  I  c.  10  lader  han  Pisa 
refiektere,  ganske  som  om  han  var  sig  sin  Uskyldighed  bevidst:  han 
foretrækker  at  have  Tiber  alene  til  Dommer,  fordi  han  anser  denne 
for  validus  spernendis  rumoribus  og  mener,  at  Enkeltmand  har  lettere 
ved  at  trænge  til  Bunds  i  Sagen  og  finde  Sandheden.  —  I  c.  14 
betegner  han  Tiber  som  Pisos  Judcx  implucahUis,  ikke  fordi  han, 
som  Senatet,  tror  paa  hine  Rygter,  men  fordi  Piso  har  paaført  Pro- 
vinsen Krig,  —  en  Bemærkning,  der  lyder  højst  besynderlig,  naar 
man  som  Tacitus  gaar  ud  fra,  at  Tiber  er  i  Ledtog  med  Piso.  —  I 
c.  15  fremstilles  det,  som  om  Tiber  vel  ønskede  Plancina  straffet, 
men  han  af  Hensyn  til,  at  hun  var  Livias  Veninde,  ikke  godt  kunde 
gaa  strengt  til  Værks.    Ogsaa  dette  lyder  helt  sandsynligt,  men  passer 

I  Afrika  begyndte  Tacfarinas  Krigen  paany.  Ved  Floden 
Pagyda  indesluttede  han  en  romersk  Kohorte,  og  da  denne 
vilde  slaa  sig  igennem,  blev  den  overvundet;  dens  Fører  faldt, 
mens  Kohorten  trak  sig  tilbage.  Til  Straf  lod  L.  Apronius, 
Camillus's  Efterfølger,  den  decimere,  og  dette  havde  til  Følge, 
at  en  Afdeling  paa  kun  500  Mand  nu  slog  Tacfarinas's  Hær. 
En  menig  Soldat,  E-ufus  Helvius,  reddede  i  dette  Slag  en. 
Borger  og  fik  til  Løn  Kæde  og  Spyd  af  Apronius;  Tiber  føjede 
Borgerkronen  til,  idet  han  bebrejdede  Apronius,  at  han  ikke, 
i  Kraft  af  sin  Prokonsulmyndighed,  ogsaa  havde  givet  ham 
den.  Tacfarinas  førte  derefter  Krigen  spredt,  idet  han  veg, 
naar  Romerne  angreb,  og  saa  atter  faldt  dem  i  Ryggen;  paa 
den  Maade  holdt  han  dem  i  lang  Tid  for  Nar.  Men  da  han 
tilsidst  var  gaaet  ned  til  Kystegnene  og  dér  holdt  sig  i  en 
Standlejr,  blev  Apronius's  Søn  sendt  imod  ham,  besejrede  ham 
i  et  Slag  og  drev  ham  saaledes  ud  i  Ørkenen,  i) 

Lepida,  en  fornem  Kvinde,  der  havde  Sulla  og  Pompejus 
til  Oldefædre,  anklagedes  for  falskeligt  at  have  udlagt  P.  Qui- 
rinius,  en  rig  og  barnløs  Konsular,  med  hvem  hun  20  Aar  tidligere 
havde  været  gift,  som  Barnefader;  desuden  anklages  hun  for 
Ægteskabsbrud  og  Giftblanderi,  samt  for  at  have  stillet  Fore- 
spørgsler til  Kaldæere  mod  Tibers  Hus.  Tiber  bad  Senatet 
ikke  tage  Hensyn  til  Anklagen  for  Majestætsforbrydelse,  men 
tillod,     at     Konsularen    M.    Servilius    og    andre    Vidner    frem- 


ikke  med  Forestillingen  om  et  Komplot  mellem  Tiber,  Livia.  Piso  og 
Plancina.  —  Naar  hertil  nu  føjes  et  besynderligt  Sted  i  II,  57,  hvor 
Tacitus  pludselig  giver  en  temmelig  skarp  Karakteristik  al  Germanicus's 
Venner  i  deres  Tilbøjelighed  til  at  bagvaske  Piso,  i  ganske  samme 
Aand  som  den,  Tiber  selv  giver  af  dem  i  sin  Tale  (III,  12\  og  endelig 
det  Sted  (II,  75),  hvor  det  synes  givet,  at  Tacitus  maa  have  haft 
noget  andet  i  sin  Kilde  end  det,  han  beretter,  men  ikke  har  formaaet 
at  assimilere  det  paa  en  naturlig  Maade  med  sin  egen  Opfattelse 
(sml.  S.  134  under  Linien),  synes  den  Hypotese  mig  ikke  for  dristig, 
at  Tacitus  i  sin  Beretning  om  hele  denne  Sag  har  haft  en  mere  vidt- 
løftig Kilde  end  sædvanlig,  at  denne  har  skildret  Forholdet  langt 
mere  i  Pisos  og  navnlig  i  Tibers  Favør,  og  at  endelig  Tacitus  i  sin 
Benyttelse  af  denne  Kilde  er  gaaet  temmelig  overfladisk  til  Værks, 
saa  at  han  ikke  har  sørget  for  at  fjerne  alle  de  Motivkonstruktioner, 
som  maatte  komme  til  at  krydse  hans  egne. 
Tac.  III,  20-21. 

førte,  hvad  de  vidste  i  den  Sag.  Tillige  lod  han  Lepidas 
Slaver,  der  bleve  holdte  under  militær  Bevogtning,  bringe  til  et 
mildere  Fængsel  hos  Konsulerne,  og  han  forbød,  at  der  blev 
holdt  pinligt  Forhør  over  dem  i  den  Del  af  Anklagen,  der 
angik  hans  eget  Hus.  Endelig  fritog  han  Drusus  for  at  afgive 
sin  Stemme  først,  hvad  han  som  designeret  Konsul  skulde  have 
gjort.  Da  der  netop  i  de  Dage  blev  holdt  Festskuespil,  mødte 
Lepida  i  Teatret,  ledsaget  af  andre  fornemme  Kvinder,  og 
anraabte  her  under  højlydt  Grraad  sine  Forfædre,  særlig  Pom- 
pejus,  hvis  Billede  fandtes  dér,  om  Beskyttelse;  hun  vakte 
der^^ed  en  saadan  Medlidenhed,  at  Folk  brast  i  Graad  og  ud- 
stødte heftige  Forbandelser  mod  Quirinius.  —  Under  det  pinlige 
Forhør  af  Slaverne  kom  hendes  Forbrydelse  for  Dagen,  og 
man  skred  til  Afstemning.  Senatet  tiltraadte  et  Forslag  af 
Rubellius  Blandus,  der  gik  ud  paa,  at  hun  skulde  deporteres. 
Drusus  var  blandt  dem,  der  sluttede  sig  hertil,  skønt  andre 
havde  stillet  mildere  Forslag.  Af  Hensyn  til  Scaurus,  der 
havde  været  gift  med  Lepida  og  i  dette  Ægteskab  havde 
faaet  en  Datter,  vilde  man  dog  fritage  hende  for  Formues- 
konfiskationen,  men  da  Tiber  mærkede  det,  fremkom  han  med 
den  Oplysning,  at  han  af  Quirinius's  Slaver  havde  faaet  at  vide, 
at  hun  havde  forsøgt  at  forgive  denne;  det  blev  da  forkastet.^) 


')  Tac.  III,  22—23.  Suet.  49.  —  Tacitus's  Beretning  er  stærkt  farvet  af 
hans  Lyst  til  at  stille  Tibers  Optræden  i  et  uheldigt  Lys;  alligevel 
meddeler  han,  som  saa  ofte,  kun  Kendsgerninger,  der  taler  til  Gunst 
for  ham.  Omvendt  føler  han  stærkt  for  den  fornemme  Synderinde 
og  som  Følge  deraf  imod  den  „simple"  Quirinius.  —  Det  er  i  det  hele 
ikke  sjældent,  at  hans  Følelse  for  de  gamle  romerske  Familiers  høje 
Værdighed  giver  sig  et  for  vore  Øren  helt  absurd  Udtryk.  Da  saa- 
ledes  Tibers  Svigerdatter  indlader  sig  i  et  Elskovsforhold  til  Sej  an, 
er  Tacitus's  Forargelse  væsentlig  rettet  mod,  at  hun  focdah'at  se  ae 
tnajores  et  posteros  nmnicipali  adultcro  (IV,  B),  —  den  Omstændighed, 
at  Elskeren  er  en  Mand.  hvis  Slægt  hører  hjemme  udenfor  Rom, 
•synes  at  tage  Vejret  fra  ham  i  en  langt  højere  Grad  end  selve  Utro- 
skaben. Et  andet  Sted  er  han  saa  stærkt  betaget  af,  at  Drusus's 
Datter  ægtede  en  Mand,  hvis  Bedstefader  mange  endnu  kunde  erindre 
som  romersk  Ridder,  at  han  .stiller  denne  Begivenhed  ved  Siden  af 
Agrippinas  og  Nervas  Selvmord  (VI,  28).  —  I  sin  Følelse  for  denne 
Lepida,  hvem  han  selv  skildrer  som  en  gemen  Giftblanderske, 
gaar  han  endog  saa  vidt   at  sige,  at  ingen,    undtagen  Tiber,  tænkte 

D.  Silanus,  en  af  den  yngre  Julias  Bolere,  som  af  August 
var  bleven  straffet  med  at  udelukkes  fra  hans  Venskab  og 
havde  forstaaet  dette  som  en  Ordre  til  at  gaa  i  Landflygtighed, 
bad  nu  Senatet  og  Tiber  om  Naade  i  Tillid  til  sin  Broders, 
M.  Silanus's,  Magt  og  Anseelse.  Det  blev  ham  tilstaaet,  men 
da  denne  i  den  Anledning  fremførte  sin  Tak  i  Senatet,  svarede 
Tiber,  at  „ogsaa  han  glædede  sig  over,  at  hans  Broder  kom 
tilbage  efter  et  langt  Ophold  i  Udlandet;  det  havde  forøvrig 
ikke  kunnet  nægtes  ham,  siden  han  ikke  var  bleven  forvist 
ved  nogen  Senatsbeslutning  eller  Lov.  Han  selv  nærede  dog 
samme  uvenlige  Følelser  mod  Silanus  som  sin  Fader,  og  Augusts 
Vilje  var  ikke  tilsidesat  ved  hans  Hjemkomst."  D.  Silanus 
levede  da  fra  den  Tid  i  Rom,  men  uden  at  opnaa  noget 
Embede. 

Der  blev  derefter  indbragt  et  Forslag  om  at  mildne  lex 
Papia  Poppæa.  som  August  havde  givet  for  at  skærpe  Cølibats- 
straffen  og  tillige  berige  Skatkammeret.  Men  Antallet  af 
Ægteskaber  og  Børn  var  ikke  derfor  taget  til;  derimod  var 
Tallet  paa  anklagede  taget  til,  saa  at  næsten  ethvert  Hus 
truedes  af  Angivernes  Fortolkninger.  Tiber  lod  nu  nedsætte 
en  Kommission,    som   skulde   fastslaa   Fortolkninger  af  Lovens 


med  Venlighed  paa  Quirinius  efter  hans  Død  oh  Intenta  Lepidae  pericula 
(III,  48).  Quirinius  kan  dog  ikke  have  været  saa  helt  simpel,  siden 
han  har  omgaaedes  Tiber  og  haft  en  anset  Stilling  under  August;  af 
II,  30  ser  vi,  at  han  i  alt  Fald  var  beslægtet  med  en  Slægtning  af 
Kejserhuset.  Det  er  sandsynligt,  at  Tacitus  og  Sueton  har  haft  samme 
Kilde,  da  de  begge  til  Quirinius's  Navn  fejer  Adjektiverne  dives  og  orbus, 
skønt  i  alt  Fald  det  første  jo  ikke  spiller  nogen  Rolle  i  Sagen;  men 
det  er  da  betegnende  for  Tacitus,  at  han  har  udeladt  cousularis,  som 
han  dog  ellers  plejer  at  feje  til,  og  som  findes  hos  Sueton.  —  Ordene 
tiim  demiim  aperuit  etc.  hos  Tacitus  ere  ikke  helt  klare ;  af  Sueton 
ser  vi  imidlertid,  at  Lepidas  Formue  virkelig  blev  konfiskeret.  For- 
holdet synes  da  at  have  været  det,  at  Tiber,  som  oprindelig  havde 
villet  skaane  Lepida  for  endnu  flere  Beskyldninger,  dog  har  fundet 
det  for  galt,  at  man  endog  har  villet  fritage  hende  for  Formues- 
konfiskationen,  og  derfor  nu  fremkommer  med  den  ny  graverende 
Angivelse.  Den  Insinuation  mod  Tiber,  der  mulig  ligger  i  Tacitus's 
Ord,  og  som  hos  Sueton  er  bleven  til  en  ligefrem  Beskyldning,  vilde 
passe  meget  lidt  med  Tibers  øvrige  milde  Optræden  overfor  Lepida 
saavelsom  med  Tacitus's  stærkt  fremhævede  Betegnelse  af  ham  som 
firnms  adrersus  pecimiam  (III,  18.  —  Sml.  IV,  20). 

Bestemmelse,  og  bragte  derved  en  foreløbig  Lettelse  i  de 
vanskelige  Forhold.  Kommissionen  kom  til  at  bestaa  af  fem 
Konsularer,  fem  forhenværende  Prætorer  og  fem  andre  Senatorer^ 
der  bleve  udtagne  ved  Lod. 

Samme  Aar  anbefalede  Tiber  Germanicus's  Søn,  Nero,  til 
Senatet  og  bad  om,  at  han  maatte  fritages  for  Vigintiviratet 
og  tillige  søge  Kvæsturet  fem  Aar  før  den  fastsatte  Tid.  Han 
støttede  sig  til,  at  Senatet  i  sin  Tid  havde  indrømmet  ham 
selv  og  hans  Broder  det  samme  paa  Augusts  Bøn.  Den  Dag^ 
Nero  første  Gang  betraadte  Forum,  blev  der  skænket  Folket 
Gaver.  Han  blev  gift  med  Drusus's  Datter,  Julia.  Samtidig 
blev  det  bestemt,  at  en  Søn  af  Claudius  skulde  ægte  Sej  ans 
Datter. 

I  Slutningen  af  Aaret  døde  L.  Volusius  og  Sallustius 
Crispus.  Den  sidste  havde  efter  Mæcenas's  Død  været  Augusts 
fortroligste  E-aadgiver.  Under  Tiber  havde  han  i  de  senere 
Aar  ikke  haft  nogen  synderlig  Indflydelse^). 


Aar  21. 


Da  Tiber  var  Konsul  for  fjerde,  Drusus  for  anden  Gang, 
rejste  Tiber  allerede  i  Begyndelsen  af  Aaret  til  Kampanien 
for  sit  Helbreds  Skyld. 

Den  forhenværende  Prætor,  Domitius  Corbulo  klagede  i 
Senatet  over,  at  den  unge  L.  Sulla  ikke  havde  veget  sin 
Plads  for  ham  ved  Gladiatorspillene.  Der  blev  kæmpet  heftigt 
fra  begge  Sider;  særlig  mindede  man  om,  at  Forfædrene 
strengt  havde  straffet  Ungdommens  Mangel  paa  Ærbødighed. 
Tilsidst  lykkedes  det  Drusus  ved  sin  Tale  at  dæmpe  de  op- 
rørte Lidenskaber,  og  Seaurus,  der  var  Sullas  Onkel  og  Sted- 
fader, at  stille  Corbulo  tilfreds.  Den  samme  Corbulo  klagede 
over,  at  de  fleste  Veje  i  Italien  vare  ufremkommelige  paa 
Grund    af  Forpagternes    Uærlighed    og    Øvrighedernes    Lige- 


')  Tac.  m,  24-30. 

gyldighed;  han  paatog  sig  selv  at  forfølge  denne  Sag,  og  det 
"udførte  han  paa  en  saa  hensynsløs  Maade,  at  det  snarere  blev 
til  Skade  end  til  Gavn,  idet  han  forfulgte  Folk  med  Dom- 
fældelse og  Tvangsauktioner. 

Ikke  længe  efter  kom  der  Brev  fra  Tiber  til  Senatet, 
hvori  han  meddelte,  at  Tacfarinas  igen  havde  gjort  Indfald  i 
Afrika,  og  udtalte,  at  Senatet  derfor  efter  eget  Skøn  burde  vælge 
en  Prokonsul,  der  var  krigskyndig  og  havde  et  stærkt  Helbred. 
Under  Debatten  angreb  Sex.  Pompejus  M.  Lepidus  paa  en 
hadefuld  Maade:  „Han  var  en  dvask  og  fattig  Mand,  en 
Skam  for  sine  Forfædre;  han  burde  derfor  ikke  engang  have 
Lov  at  bestyre  Asien."  Senatet  var  dog  af  en  anden  Mening; 
det  ansaa  Lepidus  for  sagtmodig  snarere  end  for  dorsk; 
Fattigdommen  havde  han  i  Arv  fra  sin  Fader,  og  hans  ade- 
lige Herkomst  maatte  da  snarere  være  ham  til  Hæder  end  til 
Vanære,  da  han  ingenlunde  havde  gjort  den  Skam.  Han  blev 
saaledes  sendt  til  Asien.  Derimod  vedtog  man,  at  Tiber  selv 
skulde  bestemme,  hvem  Afrika  skulde  overdrages. 

Under  denne  Forhandling  talte  Cæcina  Severus  for,  at  ingen 
Øvrighedsperson,  hvem  en  Provins  tilfaldt,  maatte  ledsages  af  sin 
Hustru,  idet  han  dog  i  Forvejen  blev  ved  at  fremhæve,  at 
han  selv  levede  i  god  Forstaaelse  med  sin  Hustru,  der  havde 
født  ham  seks  Børn,  og  at  han  for  sit  Vedkommende  havde 
overholdt,  hvad  han  foreslog  skulde  gælde  alle,  idet  hun  var 
forbleven  i  Italien,  skønt  han  havde  gjort  40  Aars  Krigs- 
tjeneste i  forskellige  Provinser :  „Det  var  ikke  uden  Grund,  at 
man  i  tidligere  Tid  havde  bestemt,  at  Kvinder  ikke  maatte 
tao-es  med  til  Provinserne  eller  til  fremmede  Lande.  Naar 
Kvinder  fulgte  med,  førte  det  i  Fredstid  let  til  Ødselhed,  i 
Krig  til  Fejghed,  og  den  romerske  Hær  kom  til  at  ligne  et 
Gptog  af  Barbarer.  Kvindekønnet  var  ikke  alene  svagt  og 
ude  af  Stand  til  at  taale  anstrengende  Arbejder,  men  naar 
det  fik  Lejlighed  til  at  vise  disse  Egenskaber,  var  det  hensyns- 
løst, ærgerrigt  og  herskesygt ;  de  blandede  sig  mellem  Soldaterne 
og  havde  Centurioner  til  deres  Opvartning;  man  havde  nylig 
set  en  Kvinde  lede  Kohorternes  Øvelser  og  Legionernes  Ma- 
nøvrer. Senatet  burde  betænke,  at,  naar  Embedsmænd  be- 
skyldtes for  Udpresning,  var  det  i  de  fleste  Tilfælde  Hustruerne, 

som  havde  Skylden;  det  var  til  dem,  de  sletteste  Elementer  i 
Provinsen  sluttede  sig,  og  det  var  i  Virkeligheden  dem,  der 
satte  Udpresningerne  i  Scene ;  hvor  Hustruen  var  til  Stede,  var 
der  to  at  vise  Opmærksomhed  og  to  Embedsboliger.  Kvinderne 
vare  i  deres  Befalinger  mere  halstarrige  og  lidenskabelige; 
fordum  vare  de  blevne  holdte  i  Tømme  ved  de  oppiske  og 
andre  Love,  men  nu,  da  Lænkerne  vare  blevne  løste,  var  det 
dem,  der  herskede  i  Hjemmene,  paa  Torvene,  ja  endog  i 
Hærene."  Der  var  kun  faa,  som  hørte  med  Bifald  paa  dette; 
de  fleste  protesterede  og  sagde,  at  den  Sag  ikke  forelaa  til 
Behandling,  og  at  Cæcina  var  for  ubetydelig  til  at  kunne  op- 
træde som  Censor  i  en  saa  vigtig  Sag.  Derefter  tog  Valerius 
Messalinus  Ordet:  „Mange  af  Forfædrenes  haarde  Bestemmelser 
vare  nu  blevne  ændrede  i  en  bedre  og  lykkeligere  Retning; 
nu  blev  jo  heller  ikke  Byen  angrebet,  og  Provinserne  vare 
rolige.  Det  var  kun  lidt,  man  indrømmede  Kvindernes  særlige 
Behov,  saa  det  skulde  da  ikke  genere  deres  Ægtemænd,  end- 
sige Provinserne;  det  øvrige  fik  hun  fælles  med  sin  Mand,  og 
det  var  da  ingen  Hindring  i  Fredstid.  I  Krigen  skulde 
naturligvis  kun  de  deltage,  der  vare  egnede  dertil;  men  naar 
de  vendte  tilbage  fra  Arbejdet,  hvilken  Oplivelse  var  da  bedre 
end  den,  Hustruen  kunde  yde?  Men,  sagde  man,  nogle  vare 
tilbøjelige  til  Ærgerrighed  og  Herskesyge.  Vare  da  ikke  saare 
mange,  ogsaa  af  Embedsmændene,  beherskede  af  forskellige 
Lidenskaber,  og  derfor  undlod  man  dog  ikke  at  sende  nogen 
til  Provinserne.  Ofte  ore  Mændene  blevne  fordærvede  ved 
deres  Hustruers  slette  Egenskaber,  hedder  det.  Havde  de  ugifte 
da  slet  ingen  Fejl.  Furchim  liavde  man  fundet  Behag  i  de 
oppiske  Love,  fordi  Statens  Forhold  den  Gang  krævede  dem; 
senere  viste  man  mere  Mildhed,  fordi  man  havde  Gavn  deraf. 
Det  var  egen  Sløvhed,  man  forgæves  søgte  at  give  et  andet 
Navn;  thi  det  var  i  Virkeligheden  Mandens  Fejl,  naar  Kvinden 
overskred  den  rette  Grænse.  Det  vilde  ogsaa  være  galt  at 
berøve  alle  Ægtemændene  deres  Kammerater  i  L3^kke  og  i 
Ulykke,  fordi  en  eller  anden  havde  et  karakterløst  Sind.  Til- 
lige lod  man  derved  det  af  Naturen  svage  Køn  i  Stikken  og 
gav  det  til  Pris  for  dets  egen  Pragtsyge  og  andres  Attraa. 
Det  var  knap  nok,  at  Ægteskaberne  forbleve  ukrænkede,  naar 

Manden  selv  var  til  Stede;  hvad  vilde  der  saa  ikke  ske,  hvis 
de  skulde  leve  i  en  Slags  Skilsmisse  paa  flere  Aar  og  saaledes 
glemme  hinanden.  Man  skulde  tænke  paa,  hvad  der  foregik  i 
Byen,  naar  man  vilde  imødegaa  de  Fejl,  der  bleve  begaaede 
andet  Steds."  Drusus  føjede  nogle  faa  Ord  til  om  sit  eget 
Ægteskab:  „Regenterne  maatte  ofte  besøge  fjerne  Dele  af 
Riget.  Hvor  ofte  var  ikke  August  rejst  til  Øst  eller  Vest 
med  Livia.  Han  selv  havde  opholdt  sig  i  lUyrien  og  vilde, 
hvis  det  blev  nødvendigt,  ogsaa  rejse  til  andre  Lande,  men 
han  vilde  ikke  altid  gøre  det  med  roligt  Sind,  hvis  han  skulde 
rives  bort  fra  sin  elskede  Hustru,  med  hvem  han  havde  faaet 
flere  Børn."     Cæcinas  Forslag  faldt  saaledes  igennem^). 

I  næste  Senatsmøde  oplæstes  et  Brev  fra  Tiber,  hvori 
han  indirekte  bebrejdede  Senatet,  at  det  henviste  alle  vanske- 
lige Spørgsmaal  til  ham,  men  han  nævnede  dog  M'.  Lepidus 
og  Junius  Blæsus  som  to  Mænd,  der  kunde  egne  sig  til 
Posten  i  Afrika:  en  af  disse  kunde  de  jo  vælge.  De  fik  da  begge 
Ordet.  Lepidus  var  ivrigst  til  at  undskylde  sig,  idet  han  om- 
talte sin  Svagelighed,  sine  Børns  Alder  og  særlig,  at  han 
havde  en  giftefærdig  Datter.  Blæsus  vægrede  sig  tilsyne- 
ladende ogsaa,  men  ikke  med  samme  Ihærdighed,  og  han  blev 
heller  ikke  støttet  heri  af  sine  Venner. 

Derefter  blev  der  fremdraget  et  Forhold,  som  mange  i 
Stilhed  havde  klaget  over.  Der  havde  nemlig  mere  og  mere 
udbredt  sig  den  Skik,  at  slette  Personer  ustraffet  kunde  ud- 
slynge Skældsord  mod  og  vække  Had  til  brave  Folk,  naar  de 
blot  greb  fat  i  et  Billede  af  Kejseren;  ja  mange  vare  endog 
bange  for  deres  egne  Slaver  og  Frigivne,  naar  disse  paa  den 
Maade  truede  dem  med  Haand  eller  Mund.  I  den  Anledning 
sagde  Senatoren  C.  Cestius,  „at  Regenterne  ganske  vist  vare 
Guderne  lige,  men  Guderne  hørte  kun  paa  retfærdige  Bonner; 
ingen  fandt  Tilflugt  paa  Capitolium  eller  i  Byens  Templer, 
naar  han  vilde  benytte  dette  til  at  begaa  Misgerninger:  Naar 
Annia  Rufilla,  som  han  havde  ladet  dømme  for  Bedrageri,  paa 
selve  Forum  kunde  udstøde  Skældsord  og  Trusler  mod  ham, 
og  han  selv  ikke  vovede  at  drage  hende  til  Ansvar,  fordi  hun 

holdt  et  Billede  af  Kejseren  op  imod  ham,  saa  var  det  forbi 
med  Lovenes  Magt."  Andre  fortalte  lignende  eller  endogsaa 
værre  Ting,  og  Senatet  bad  da  Drusus  statuere  et  Eksempel 
paa  Rufilla.  Han  lod  hende  kalde,  og  da  hun  blev  overbevist, 
lod  han  hende  sætte  under  offentlig  Bevogtning. 

Considius  Æquus  og  Cælius  Cursor,  der  begge  vare  romerske 
Riddere,  bleve  straffede  paa  Tibers  Tilsk3'ndelse  ved  et  Senats- 
dekret,  fordi  de  havde  rettet  en  falsk  Anklage  for  Majestæts- 
forbrydelse  mod  Prætoren  Magius  Cæcilianus. 

Ancharius  Priscus  anklagede  Prokonsulen  over  Kreta, 
Cæsius  Cordus,  for  Udsugelse  og  føjede  dertil  en  Anklage  for 
Majestætsforbrydelse. 

Antistius  Vetus,  en  af  de  fornemste  Mænd  i  Makedonien, 
var  bleven  frikendt  for  en  Anklage  for  Ægteskabsbrud;  men 
Tiber  dadlede  Dommerne  og  lod  ham  atter  anklage  for  Majestæts- 
forbrydelse,  da  han  var  et  uroligt  Menneske,  som  havde  været 
delagtig  i  Rheskuporis's  Anslag,  dengang  denne  myrdede 
Ko  tys  og  forberedte  sig  til  Krig  mod  Romerne.  Han  blev  da 
deporteret,  og  det  tilføjedes,  at  han  skulde  holdes  fangen  paa 
en  0,  hvorfra  han  vanskeligt  kunde  komme  til  Makedonien 
eller  Thrakien.  Thi  i  Thrakien,  som  var  bleven  delt  imellem 
Rhoemetalkes  og  Kotys's  Børn,  for  hvilke  sidste  Trebellenus 
Rufus  var  sat  til  Formynder,  var  man  misfornøjet  med  Romernes 
Herredømme ;  flere  Folkeslag  gjorde  Oprør  og  foretog  Plyndrings- 
tog, medens  en  mere  ordnet  Skare  belejrede  Rhoemetalkes  i 
Pliilippopolis.  Legaten  i  Møsien,  P.  Vellaeus,  sendte  en  Af- 
deling mod  Røverne  og  gik  selv  med  Hovedhæren  mod  Be- 
lejrerne; efter  korte  Kampe  blev  Fjenden  overvunden  paa 
begge  Steder  ^). 

Samme  Aar  begyndte  de  galliske  Stater  at  gøre  Oprør 
paa  Grund  af  den  store  Gæld,  de  vare  komne  i.  Det  var 
navnlig  blandt  Trevirerne  Julius  Floras,  blandt  Hæduerne 
Julius  Sacrovir,  som  ophidsede  dem.  Begge  vare  adelige,  og 
deres  Forfædre  havde  gjort  sig  saa  fortjente  af  Romerne,  at 
de  havde  faaet  romersk  BorgeiTet,  en  Belønning,  der  kun  blev 
given    for  Tapperhed.      Disse    aftalte    nu    hemmeligt    med    de 

kækkeste  og  med  dem,  hvem  det  paa  Grund  af  Fattigdom 
eller  en  ond  Samvittighed  laa  nærmest  at  falde  fra,  at  Florus 
skulde  ophidse  Belgerne,  Sacrovir  de  nærmest  boende  Galler. 
I  deres  Forsamlinger  talte  de  med  Forbitrelse  om  de  stadige 
Skatter,  de  besværlige  Renter  og  om  Embedsmændenes 
Grusomhed  og  Overmod.  Næsten  alle  Staterne  bleve  grebne  af 
denne  Bevægelse,  men  det  brød  først  løs  hos  Andekaverne  og 
Turonerne.  Legaten  Acilius  Aviola  besejrede  dog  hine  med 
en  Kohorte,  han  havde  tilkaldt  fra  Lugdunum,  og  disse  med 
Legionsoldater,  Legaten  over  Nedregermanien,  Visellius  Yarro, 
havde  sendt  ham;  Aviola  fik  tillige  Hjælp  af  nogle  fornemme 
Gallere,  som  derved  vilde  skjule  deres  Frafald,  og  som 
ønskede  at  vente  til  et  belejligere  Tidspunkt  med  at  vise  deres 
Sindelag.  Man  saa  ogsaa  Sacrovir  ophidse  til  Kamp  for 
Romerne  med  ubedækket  Hoved  for  derved  at  vise  sin  Tapper- 
hed, efter  hvad  han  selv  sagde;  men  Fangerne  paastod,  at 
han  havde  gjort  det,  for  at  hans  Landsmænd  kunde  undgaa 
at  ramme  ham.  Da  man  spurgte  Tiber  til  Raads  om  Krigen, 
behandlede  han  den  som  en  Ubetydelighed  og  gav  den  derved 
saa  meget  mere  Næring. 

Imidlertid  virkede  Florus  ivrigt  for  Sagen.  Han  forsøgte 
at  forlokke  en  Rytter  af  deling,  som  blev  udskreven  blandt 
Trevirerne,  og  som  var  under  romersk  Tugt,  til  at  begynde 
Krigen  ved  at  dræbe  de  romerske  Forretningsmænd;  det  var 
dog  kun  nogle  faa  af  dem,  som  lod  sig  forlokke.  Men  alle 
de  gældbundne  og  de  livegne  greb  til  Vaaben;  de  søgte  op  til 
Ardennerbjergene,  men  bleve  standsede  af  Legioner  fra  begge 
Hære,  som  Visellius  og  C.  Silius  ad  modsatte  Veje  havde 
sendt  imod  dem.  Julius  Indus,  der  hørte  til  samme  Stat  som 
Florus,  men  var  en  Fjende  af  ham  og  derfor  ivrig  efter  at  hjælpe 
Romerne,  blev  sendt  forud  med  en  udvalgt  Skare  og  adsplit- 
tede let  den  endnu  uordnede  Masse.  Florus  narrede  længe 
Sejrherrerne  ved  at  holde  sig  skjult  paa  ubekendte  Steder,  men 
da  han  tilsidst  saa,  at  Soldater  holdt  Udgangen  besat,  dræbte 
han  sig  selv.     Saaledes  endte  Oprøret  blandt  Trevirerne. 

Blandt  Hæduerne  var  Oprørsmængden  større,  da  Staten 
var  mægtigere,  og  den  Hær,  som  skulde  kue  den,  fjern.  Au- 
gustodunum,   deres  Hovedstad,  havde  Sacrovir   besat  med  be- 

væbnede  Kohorter,  for  at  han  kunde  faa  den  adelige  Ungdom^ 
som  studerede  dér,  i  sin  Magt  og  derved  have  et  Pant  paa 
deres  Forældre.^  og  Slægtninges  Troskab;  tillige  fordelte  han 
Vaaben,  han  havde  faaet  lavet  i  al  Hemmelighed,  til  det  unge 
Mandskab.  Det  var  40,000,  og  af  dem  var  Femtedelen  be- 
væbnet med  Legionsvaaben,  Resten  med  Spyd,  Knive  og  andre 
Jagtredskaber.  Til  dem  sluttede  sig  Slaver,  som  skulde  være 
Gladiatorer,  og  som  ifølge  Folkets  Skik  vare  bevæbnede  med  en 
fuldstændig  Jærnrustning ;  de  vare  ude  af  Stand  saavel  til  at 
tilføje  som  til  at  modtage  Slag.  Disse  Troppemasser  kunde 
stole  paa  Nabostaternes  Sympati,  skønt  disse  endnu  ikke 
havde  sluttet  sig  aabent  til  dem;  tillige  gjorde  de  Eegning 
paa,  at  der  skulde  opstaa  Strid  imellem  Romernes  Førere, 
som  begge  forlangte  at  faa  Overanførselen.  Tilsidst  veg  dog 
den  alderdomssvage  Varro  Pladsen  for  den  kraftige  Silius. 

I  Rom  hed  det  sig,  at  ikke  alene  Trevirerne  og  Hæduerne, 
men  64  galliske  Stater  vare  faldne  fra,  at  Germanerne  havde 
sluttet  sig  til  dem,  og  at  de  spanske  Provinser  vaklede.  Tiber 
forholdt  sig  dog  ganske  rolig,  forandrede  ikke  Opholdssted  og 
tilbragte  Tiden  ganske  som  sædvanlig. 

Imidlertid  rykkede  Silius  frem  med  to  Legioner;  han 
sendte  Rytteriet  i  Forvejen  og  lod  det  hærje  Sequanernes 
Kantoner.  Selv  ilede  han  til  Augustodunum,  men  ved  den 
tolvte  Sten  opdagede  han  Sacrovir  og  hans  Tropper  paa  aaben 
Mark.  I  Fronten  havde  han  opstillet  do  jærnpansrede,  paa 
Fløjen  Kohorterne,  de  lialvbevæbnede  bagest.  Silius's  Rytteri 
angreb  Fløjene,  Fodfolket  Fronten.  Hist  gik  det  hurtigt  nok; 
derimod  tog  det  nogen  Tid  med  de  jærnklædte,  idet  baade 
Lanser  og  Spyd  prellede  af  paa  Metallet;  men  Soldaterne 
greb  Økser  og  Hakker  og  huggede  løs  paa  dem;  andre  væltede 
den  døde  Masse  om  med  Stænger  og  Forke;  naar  de  saa  laa 
uden  at  kunne  rejse  sig,  lod  do  dem  ligge  som  døde.  Sacrovir 
selv  skyndte  sig  først  til  Augustodunum,  derfra  til  en  nær- 
liggende Gaard.  Her  dræbte  han  sig  selv;  hans  Ledsagere 
dræbte  hverandre  indbyrdes,  og  derefter  blev  Gaarden  stukken 
i  Brand  over  dem. 

Først  nu  skrev  Tiber  til  Senatet  om  Krigens  Begyndelse 
og  dens   Slutning;   han   trak   ikke   noget  fra  eller  lagde  noget 

til,  men  fortalte,  at  Oprøret  var  kuet  ved  Legaternes  Troskab 
og  Tapperhed  og  ved  hans  egne  Raad.  Han  meddelte  tillige 
Grunden  til,  at  hverken  han  selv  eller  Drusus  vare  rejste  til 
Gallien;  han  fremhævede  Rigets  Størrelse  og  sagde,  at  det 
ikke  sømmede  sig  for  Regenterne  at  lade  Byen,  hvorfra  alt 
styredes,  i  Stikken,  fordi  een  eller  to  Stater  gjorde  Oprør. 
Da  det  ikke  var  Frygt,  han  lededes  af,  vilde  han  nu  rejse 
derop,  selv  undersøge  og  ordne  Forholdene.  Senatet  vedtog 
Løfter,  Takkefester  og  andre  Hædersbevisninger  i  Anledning 
af  hans  Tilbagekomst  fra  Kampanien.  Cornehus  Dolabella 
foreslog  endog,  at  han  skulde  drage  ind  i  Byen  med  den 
mindre  Triumf.  I  den  Anledning  kom  der  et  Brev  fra  Tiber, 
hvori  han  sagde,  at  han  virkelig  ikke  var  saa  blottet  for  Be- 
rømmelse, at  han  efter  at  have  betvunget  de  vildeste  Folke- 
færd og  i  sin  Ungdom  dels  modtaget,  dels  afslaaet  saa  mange 
Triumfer  nu  i  sin  Alderdom  skulde  søge  en  intetsigende  Be- 
lønning for  en  Rejse  paa  Landet. 

Paa  samme  Tid  bad  Tiber  Senatet  om  at  tilstaa  Sulpicius 
Quirinius,  som  nu  var  død,  Ligbegængelse  paa  offentlig  Bekost- 
ning. Denne  Quirinius  hørte  ikke  til  Sulpiciernes  gamle  Patri- 
cierslægt, men  stammede  fra  Byen  Lanuvium;  men  da  han  var 
en  dygtig  Kriger  og  havde  udført  sine  Hverv  med  Iver,  havde 
han  under  August  opnaaet  Konsulatet,  og  da  han  senere  havde 
erobret  Homonadernes  Fæstninger  hinsides  Kilikien,  tillige 
Triumfens  Hæderstegn.  Da  C.  Cæsar  havde  faaet  Overbe- 
falingen i  Armenien,  var  Quirinius  bleven  sat  til  hans  Raad- 
giver  og  havde  ved  den  Lejlighed  hilst  paa  Tiber,  der  den 
Gang  levede  paa  Rhodos.  Dette  meddelte  Tiber  nu  Senatet, 
og  han  roste  ham  for  hans  Venlighed  og  dadlede  med  det 
samme  M.  Lollius,  fordi  han  havde  forledt  C.  Cæsar  til  Slet- 
hed og  Kiv.  ^) 

I  Slutningen  af  Aaret  kom  der  en  Angivelse  mod  Cluto- 
rius  Priscus,  en  romersk  Ridder,  som  i  sin  Tid  havde  faaet 
en  Pengesum  af  Tiber  for  et  bekendt  Klagedigt  i  Anledning 
af  Germanicus's  Død.  Han  beskyldtes  for  under  Drusus's  Syg- 
dom at  have  skrevet  et  Digt,  som  skulde  udgives,  hvis  Drusus 

døde,  og  skaffe  ham  en  endnu  større  Belønning.  Dette 
Digt  havde  Clutorius  af  Forfængelighed  oplæst  i  P.  Petronius's 
Hus  for  hans  Svigermoder  Yitellia  og  mange  andre  ansete 
Kvinder.  Da  Angivelsen  var  fremsat,  var  Vitellia  den  eneste, 
som  ikke  lod  sig  skræmme  til  at  optræde  som  Vidne,  men 
sagde,  at  hun  ikke  havde  hørt  noget.  Man  havde  dog  mere 
Tillid  til  dem,  der  vidnede  til  hans  Skade.  Haterius  Agrippa, 
der  var  udvalgt  Konsul,  foreslog  Dødsstraffen.  Herimod  talte 
M'.  Lepidus  saaledes:  „Dersom  vi,  forsamlede  Fædre,  kun  tager 
^Hensyn  til,  hvor  skændigt  Clutorius  Priscus  har  handlet  ved 
^at  besudle  sit  eget  Sind  og  andres  Øren,  vil  hverken  Fængsel 
„eller  Strikke,  ja  ikke  engang  Slavepinsler  være  haarde  nok. 
„Men  om  end  Misgerningerne  ere  uden  Grænse,  saa  har  dog 
^Regentens  Maadehold  saavelsom  vore  Forfædres  og  eders  egen 
„Fremfærd  sat  Grænse  for  Straffemidlerne  og  gjort  Forskel 
„paa  Forfængelighed  og  Forbrydelse,  paa  Ord  og  Misgerninger. 
„Her  gælder  det  da  om  at  finde  et  Forslag,  ved  hvilket  dennes 
„Forbr3'delse  ikke  bliver  ustraffet,  og  vi  paa  den  anden  Side 
„kan  vise  Mildhed  og  Strenghed  paa  een  Gang  uden  at 
„komme  til  at  angre  det.  Jeg  har  ofte  hørt  vor  Regent  be- 
„ klage  sig  over,  at  en  eller  anden  ved  at  berøve  sig  Livet  var 
„Kommen  hans  Medlidenhed  i  Forkøbet.  Clutorius  lever  endnu; 
„at  han  forbliver  i  Live,  vil  ikke  udsætte  Staten  for  Fare;  at 
„han  dræbes,  vil  ikke  være  noget  advarende  Eksempel.  Hans 
„Interesser  ere  taabelige,  tomme  og  overfladiske;  nogen  alvorlig 
„Fare  kan  man  ikke  frygte  fra  dens  Side,  som  selv  forraader 
„sine  Misgerninger  for  at  vinde  Bifald,  ikke  hos  Mænd,  men 
„hos  Kvindfolk.  Lad  ham  da  blive  sendt  ud  af  Byen,  miste 
„sin  Ejendom  og  udelukkes  fra  Ild  og  Vand;  det  stemmer  jeg 
„for,  ganske  som  om  han  ramtes  af  Majestætsloven."  Konsulen 
Rubellius  Blandus  var  den  eneste,  som  sluttede  sig  til  Lepi- 
dus's  Forslag;  de  andre  fulgte  Agrippas.  Clutorius  blev  da 
ført  til  Fængslet  og  straks  dræbt.  Dette  dadlede  Tiber  i  et 
Brev  til  Senatet,  idet  han  vel  anerkendte  den  Ærbødighed, 
der  bevægede  dem  til  at  straffe  selv  ringe  Fornærmelser  mod 
Regenten,  men  bad  dem  dog  for  Fremtiden  ikke  straffe  blotte 
Ord  saa  overilet.  Tillige  nævnede  han  Lepidus  med  Aner- 
kendelse.    Der  blev   da   vedtaget  en  Senatsbeslutning  om,   at 

Senatsdekreterne  først    ti  Dage    efter  maatte  nedlægges  i  Ar- 
kivet, og  at  de  domfældte  skulde  have  den  Tid  at  leve  i.  ^) 

Da  C.  Sulpicius  Galba  og  D.  Haterius  Agrippa  vare  Kon- 
suler, klagede  Ædilen  C.  Bibulus,  og  til  ham  sluttede  de  andre 
Ædiler  sig,  over,  at  Loven  mod  Luksus  ikke  blev  overholdt, 
idet  de  engang  fastsatte  Grænser  for,  hvad  man  maatte  give 
ud  til  Husgeraad  og  til  Levnetsmidler,  mere  og  mere  over- 
skredes;  der  maatte  kraftige  Midler  til  for  at  standse  Ondet. 
Senatet  blev  raadspurgt  i  den  Anledning,  men  det  henviste 
Sagen  til  Tiber.  Denne  overvejede  Spørgsmaalet  længe  og 
skrev  saa  et  Brev  til  Senatet  af  følgende  Indhold:  „I  andre 
„Sager,  forsamlede  Fædre,  vilde  det  maaske  være  rigtigst,  at 
„jeg  personlig  blev  adspurgt  og  udtalte,  hvad  jeg  mener  tjener 
„Staten;  i  denne  Sag  har  det  dog  været  det  bedste,  at  jeg  ikke 
„er  kommen  til  at  se  med  egne  Øjne,  for  at  jeg  ikke,  naar  I 
„gjorde  opmærksom  derpaa,  skulde  opdage  deres  ængstelige 
„Miner,  som  bleve  beskyldte  for  skændig  Overdaadighed,  og 
„saaledes  ligesom  gribe  dem  paa  fersk  Gerning.  Men  dersom 
„de  energiske  Ædiler  havde  forhandlet  Spørgsmaalet  med  mig 
„i  Forvejen,  vilde  jeg  maaske  have  raadet  dem  til  hellere  at 
„se  igennem  Fingre  med  saa  udbredte  og  indgroede  Laster  end 
„at  maatte  nøjes  med  det  Resultat,  at  enhver  vil  faa  at  se,  hvad 
„det  er  for  Udskejelser,  vi  ikke  kan  faa  Bugt  med.  Men  de 
„har  nu  gjort  deres  Pligt  saa  godt,  som  jeg  kan  ønske,  at  nogen 
„Embedsmand  skal  gøre  det.  Det  vilde  ikke  være  rigtigt  af 
„mig  at  tie,  men  det  er  heller  ikke  let  for  mig  at  tale,  da  det 
„ikke  er  enÆdils,  Prætors  eller  Konsuls  Stilling,  jeg  indtager. 
„Der  stilles  større  Fordringer  til  Regenten,  og  mens  alle  til- 
„ skriver  sig  selv  Æren  for,  hvad  godt  der  bliver  gjort,  er  det 
„kun    mig     alene.    Hadet    for    de    Fejl,     alle     har     begaaet, 


^)  Tac.  in,  49-51. 

^kommer  til  at  ramme.  Hvad  skal  jeg  nemlig  begynde  med 
„at  forbyde  eller  føre  tilbage  til  god,  gammel  Sæd?  —  De 
„ubyre  Strækninger,  Landgaardene  nu  indtager?  Det  store 
„Antal  Slaver,  som  hentes  fra  de  mest  forskellige  Folkeslag? 
„Den  store  Masse  Sølv  og  Guld,  man  samler?  De  kostbare 
„Underværker  af  Broncesager  og  Malerier?  Mands-  og  Kvinde- 
„ dragterne,  som  ikke  ere  til  at  skelne  fra  hverandre?  Eller 
„Kvindepr^'delserne,  til  hvilke  vi  søger  at  skaffe  Ædelstene  ved 
„at  sende  vore  Penge  til  fremmede,  ja  fjendtlige  Folk? —  Jeg 
„ved  meget  vel,  at  der  ved  Gæstebud  og  i  Omgangskredse 
„klages  over  dette  og  forlanges,  at  der  skal  sættes  en  Grænse, 
„men  jeg  ved  ogsaa,  at,  hvis  nogen  vilde  udstede  en  Lov  der- 
„imod  og  paabyde  Straffe,  saa  vilde  de  samme  Mennesker  klage 
„over,  at  man  vender  op  og  ned  paa  Samfundet,  at  man  vil  de 
„mest  udmærkede  til  Livs,  og  at  ingen  er  sikret  mod  Beskyld- 
„ninger.  Ogsaa  Legemets  gamle  og  indgroede  Sygdomme,  siger 
„man,  kan  dog  kun  helbredes  ved  haarde  og  smertefulde  Midler; 
„saaledes  maa  ogsaa  den  syge  og  lidenskabelige  Sjæl,  der  selv 
„er  fordærvet,  og  som  udbreder  Fordærvelsen  videre,  helbredes 
„ved  Midler,  der  ere  ligesaa  indgribende  som  de  Lidenskaber, 
„hvoraf  den  er  betændt.  —  Men  alle  de  Love,  vore  Forfædre  har 
„udtænkt,  og  de.  August  har  foreslaaet,  ere  blevne  til  intet;  hine 
„har  man  glemt,  og  disse  har  man  ringeagtet,  hvad  der  er  saa 
„meget  værre,  som  man  derved  har  gjort  Udskejelserne  saa 
„meget  des  frækkere.  Thi  naar  man  attraar,  hvad  der  endnu 
„ikke  er  forbudt,  saa  frygter  man  dog  for,  at  det  skal  blive 
„det;  men  naar  man  ustraffet  kan  overtræde  selve  Forbudene, 
„saa  er  det  ude  med  al  Frygt  og  al  Skamfølelse.  —  Hvorfor  var 
„man  da  fordum  saa  sparsommelig?  Fordi  enhver  lagde  Baand 
„paa  sig  selv,  da  vi  alle  vare  Borgere  i  en  enkelt  By,  og 
„Fristelserne  ikke  vare  saa  store,  mens  vi  kun  herskede  indenfor 
„Italiens  Grænser.  Ved  Sejren  over  fremmede  Folk  lærte  vi 
„at  forbruge  fremmed  Ejendom,  ved  Sejren  i  Borgerkrigene 
„ogsaa  vor  egen.  Hvor  ubetydeligt  er  dog  i  Virkeligheden 
„ikke  det,  Ædilernes  Advarsler  gælder,  hvor  ringe  i  Sammen- 
„ligning  med  det  hele!  Derimod  er  der  ingen,  som  klager  over, 
„at  Italien  ikke  kan  undvære  fremmed  Hjælp,  at  Romerfolkets 
„Liv  stadig  trues  af  Havet  og   de  uberegnelige  Storme.     Hvis 

„ikke  Rigdomme  fra  Provinserne  kom  os  til  Hjælp,  baade  Ber- 
ører og  Slaver  og  vore  Marker,  saa  vilde  vi  sagtens  nok  kunne 
„hjælpe  os  med  vore  Lyststeder  og  Parkanlæg!  Det  er  demie 
„Bekymring,  forsamlede  Fædre,  Regenten  maa  bære  paa :  lader 
^man  alt  dette  gaa  sin  egen  Gang,  vil  Staten  gaa  til  Grunde. 
„Men  det  øvrige  maa  helbredes  indenlra:  os  Senatorer  maa 
„Æresfølelsen  forbedre,  de  fattige  Nøden  og  de  rige  Over- 
„mættelsen.  Men  hvis  nogen  af  Embedsmændene  tilbyder  at 
„vise  saa  stor  Energi  og  Strenghed,  at  han  derved  mener  at 
„kunne  imødegaa  det,  saa  kan  jeg  kun  rose  ham  og  maa  ind- 
„rømm'e,  at  han  befrier  mig  for  en  Del  af  mine  Bj'rder.  Men 
„dersom  han  vil  indskrænke  sig  til  at  rette  Anklager  mod 
„Lasterne  og  derefter,  naar  han  selv  har  opnaaet  Ære  derved, 
„vil  overlade  mig  det  Fjendskab,  han  har  givet  Anledning  til, 
„saa  maa  I  vide,  forsamlede  Fædre,  at  heller  ikke  jeg  er  be- 
,,gærlig  efter  Had.  Da  jeg  allerede  har  maattet  finde  mig  i  at 
„lide  under  bitre  og  som  oftest  uretfærdige  Fjendskaber  for 
„Statens  Skyld,  saa  mener  jeg  nu  at  have  Ret  til  at  frabede 
„mig  dem,  der  ere  tomme  og  meningsløse,  og  som  hverken  vil 
„være  til  Gavn  for  mig  eller  for  Jer."  Da  Senatet  havde  hørt 
dette  Brev,  fritog  det  Ædilerne  fra  at  beskæftige  sig  mere 
med  den  Sag.  ^) 

I  et  nyt  Brev  til  Senatet  bad  Tiber  det  om  at  tildele 
Drusus  tribunicisk  Magt.  Først  bad  han  Guderne  om  at  lade 
hans  Planer  blive  til  Held  for  Staten;  dernæst  ski'ev  han, 
at  Drusus  havde  Hustru  og  tre  Børn,  og  at  han  var  i  den 
Alder,  i  hvilken  han  selv  engang  var  bleven  kaldet  af  August 
til  at  overtage  dette  Hverv.  Og  det  var  heller  ikke  for  tidligt, 
siden  man  havde  haft  Lejlighed  til  at  lære  Drusus  at  kende  i 
otte  Aar,  i  hvilke  han  havde  undertrykt  Oprør,  endt  Krige, 
triumferet  og  været  Konsul  to  Gange;  det  var  da  et  kendt 
Arbejde,  han  blev  taget  til  Deltager  i.  Senatet  vedtog  det 
efter  Tibers  Ønske  og  foreslog  desuden,  at  der  skulde  oprejses 
Billeder  af  de  to  Regenter,  desuden  Gudealtre,  Templer,  Triumf- 


r 


Tac.  III,  52—55.  Dio  LYII,  13.  —  Jeg  har  gengivet  Tibers  Brev  i 
dets  Helhed,  skønt  dets  Form  bærer  umiskendelige  Spor  af  Tacitus's 
Bearbejdelse,  fordi  det  synes  haabløst  at  ville  foretage  en  Sondring 
mellom,  hvad  der  tilhører  denne,  hvad  Tibers  egen  Argumentation, 
som  Tacitus  her  aabenbart  har  villet  give  os  et  pyntet  Referat  af. 

buer  og  andet.  M.  Silanus  foreslog  endog,  at  der  paa  oifent- 
lige  og  private  Mindesmærker  til  Betegnelse  af  Tiden  ikke 
længere  skulde  skrives  Navne  paa  dem,  der  vare  Konsuler, 
men  paa  dem,  som  havde  Tribunmagten;  ja  Q.  Haterius  fore- 
slog, at  den  Dags  Senatsbeslutninger  skulde  opslaas  med 
Guldbogstaver  i  Senatsbygningen. 

I  dette  Mode  fik  ogsaa  Junius  Blæsus  sit  Statholderskab 
i  Afrika  forlænget.  Servius  Maluginensis,  der  var  Flamen 
Dialis,  forlangte  at  faa  Asien  til  Provins.  „Det  var  en  fejlagtig 
Mening",  sagde  han,  „at  det  ikke  var  tilladt  Jupiterpræsterne  at 
forlade  Italien,  og  at  de  i  det  hele  ikke  havde  samme  Ret 
som  Mars's  og  Quirinus's  Præster;  naar  disse  kunde  faa  Pro- 
vinser, hvorfor  blev  det  da  forbudt  Jupiters  Præster?  Der 
var  ingen  Folkebeslutning  og  fandtes  heller  ikke  noget  i  Ritua- 
lerne om  den  Sag.  Pontifexeme  havde  ofte  foranstaltet  Ofringer 
for  Jupiter,  naar  Præsten  selv  var  bleven  forhindret  enten  af 
Sygdom  eller  af  et  offentligt  Hverv.  I  75  Aar  efter  Cornelius 
Merulas  Død  var  der  ikke  blevet  indsat  nogen  i  hans  Sted, 
og  da  vare  Ofringerne  stadig  blevne  udførte.  Men  naar  man  i 
saa  mange  Aar  havde  kunnet  undlade  at  vælge  nogen,  uden. 
at  Gudstjenesten  derfor  havde  lidt  nogen  Skade,  hvor  meget 
lettere  kunde  han  da  ikke  være  borte  som  Prokonsul  i  eet 
Aar.  Fordum  havde  det  været  begrundet  i  privat  Uvenskab, 
naar  Pontifex  Maximus  forhindrede  Folk  fra  at  rejse  til  Pro- 
vinserne; men  nu  var,  ved  Gudernes  Gunst,  det  ypperste 
Menneske  tillige  ypperste  Pontifex,  og  han  var  ikke  en  Boldt 
for  Skinsyge,  Had  eller  personlige  Stemninger."  Da  Auguren 
Lentulus  og  andre  talte  herimod  paa  forskellig  Maade,  be- 
sluttede man  at  oppebi,  hvad  Tiber  som  Pontifex  Maximus 
vilde  foreslaa.  Denne  udsatte  Afgørelsen  af  Spørgsmaalet^ 
derimod  begrænsede  han  straks  de  Senatsbeslutninger,  der  vare 
tagne  i  Anledning  af,  at  Drusus  havde  faaet  Tribunmagten; 
særlig  dadlede  han  Forslaget  om  Guldbogstaverne  som  noget, 
der  ganske  stred  mod  Forfædrenes  Skik.  ^) 

Fordringer,  der  vare  indkomne  fra  Provinserne,  sendte 
Tiber  til  Senatets  Afgørelse.  I  de  græske  B3^er  havde  der 
indsneget    sig    en   Art  Ret  til   ustraffet  at    indrette   Fristeder. 


')  Tac.  m,  5f;— 59. 


AAR   22.  161 

Templerne  bleve  fyldte  med  de  værste  Slaver,  forgældede  Per- 
soner og  Folk,  som  vare  mistænkte  for  Kapitalforbrydelser, 
Man  bestemte  da  at  sende  Gesandter  til  Rom  med  de  for- 
skellige Dokumenter,  hvorpaa  de  enkelte  Steder  grundede  deres 
Asylret,  idet  nogle  dog  straks  opgav,  hvad  de  med  Uret  havde 
tiltaget  sig.  Senatet  hørte  først  paa  Gesandterne  fra  en  Del 
af  disse  Steder,  men  da  man  blev  trættet  af  deres  Mængde, 
og  der  tillige  blev  kæmpet  meget  partisk,  overdroges  det  Kon- 
sulerne at  undersøge  de  enkelte  Byers  Rettigheder  og  derefter 
forelægge  Sagen  igen  for  Senatet.  Dette  skete  ogsaa,  og  der 
blev  da  affattet  Senatsbeslutninger,  som  satte  bestemte  Grænser 
for  Asylretten;  tillige  blev  der  givet  Ordre  til  at  opstille 
Kobbertavler  i  selve  Templerne  for  at  bevare  Erindringen,  og 
for  at  de  enkelte  ikke  under  Gudfrygtigheds  Maske  skulde 
tiltage  sig  en  uberettiget  Anseelse^). 

Paa  samme  Tid  tvang  en  alvorlig  Sygdom,  Li  via  var  falden  i, 
Tiber  til  hurtig  at  vende  tilbage  til  Byen.  I  Anledning  af 
hendes  Helbredelse  vedtog  Senatet  Takkefester  til  Guderne  og 
store  Festlege;  Pontifexerne ,  Augurerne  og  Femtenmænds- 
forsamlingen  skulde  i  Forbindelse  med  Syvmændsforsamlingen 
og  Augustbrødrene  foranstalte  dem.  L.  Apronius  havde  fore- 
slaaet,  at  Fetialerne  ogsaa  skulde  have  Forsædet  ved  disse 
Lege.  Men  Tiber  talte  derimod,  idet  han  støttede  sig  til  Præste- 
skabernes forskellige  Rettigheder  og  til  gamle  Eksempler: 
„Fetialerne  havde  aldrig  før  indtaget  en  saa  anset  Stilling;  at 
Augustbrødrene  vare  medtagne,  laa  i,  at  det  var  et  særligt 
Præsteskab  for  det  Hus,  for  hvis  Skyld  der  blev  indfriet 
Løfter"  2). 

C.  Silanus,  der  kort  i  Forvejen  havde  været  Prokonsul  i 
Asien,  blev  anklaget  af  Provinsboerne  for  Udsugeiser  og 
Grusomhed.  Konsularen  Mamercus  Scaurus,  Prætoren  Junius 
Otho  og  Ædilen  Bruttidius  Niger  overtog  Anklagen  og  be- 
skyldte ham  tillige  for  at  have  krænket  Tiber  og  August.  Til 
dem  sluttede  sig  endvidere  Silanus's  Kvæstor,  Gellius  Publicola, 
og  hans  Legat,  M.  Paconius.  Den  anklagedes  Slaver  bleve 
solgte    til    Statsforvalteren,    for    at    man    kunde    holde    pinligt 


M  Tac.  ni,  60-63.     Siiet.  37. 
2)  Tac.  III,  64. 

Forhør  over  dem.  Tiber  tog  ivrigt  Del  i  Forhandlingen  og 
rettede  selv  Spørgsmaal  til  Silanus,  hvis  Forsvar  var  yderst 
svagt.  Han  opgav  da  ogsaa  snart  sin  Sag,  og  efter  at  have 
bedt  om  Udsættelse  sendte  han  et  Brev  til  Tiber,  der  paa  een 
Grang  indeholdt  Bebrejdelser  og  Bønner.  Tiber  lod  i  det  næste 
Senatsmøde  oplæse  en  Udtalelse  af  August  om  Volesus  Mes- 
sala,  der  ogsaa  havde  været  Prokonsul  i  Asien,  og  tillige  en 
Senatsbeslutning,  der  var  vedtaget  imod  denne.  Derefter  lod 
han  L.  Piso  afgive  sin  Stemme.  Denne  foreslog,  at  Silanus 
skulde  forvises  til  Øen  Gyaros;  og  dertil  sluttede  alle  de 
andre  sig,  kun  at  Cn.  Lentulus  foreslog,  at  Silanus's  Mødrenearv 
skulde  overgives  hans  Søn;  dette  bifaldt  Tiber.  Cornelius 
Dolabella  angreb  stærkt  Silanus's  Karakter  og  foreslog,  at  ingen, 
hvis  Levevis  havde  været  æreløs,  for  Fremtiden  maatte  faa 
en  Provins  at  bestyre,  og  at  Regenten  skulde  være  Dommer 
derover:  „Forbrydelser  straffedes  jo  af  Lovene;  vilde  det  ikke 
være  langt  mildere  mod  vedkommende  selv  og  bedre  for  deres 
undergivne,  at  man  traf  Foranstaltninger  for,  at  der  ikke  blev 
begaaet  Fejl?"  Tiber  talte  imod  dette  Forslag:  „Han  vidste 
nok,  hvad  der  blev  sagt  om  Silanus,  men  man  burde  ikke  tage 
Bestemmelser  af  Hensyn  til  Rygter.  Mange  havde  vist  en 
Optræden  i  Provinserne,  der  gik  lige  imod,  hvad  man  enten 
havde  haabet  eller  frygtet.  Nogle  Mennesker  havde  de  større 
Forhold  den  Indflydelse  paa,  at  de  gjorde  dem  bedre,  medens 
andre  omvendt  netop  sløvedes  af  dem.  Regenten  kunde  des- 
uden ikke  vide  alt,  og  det  var  kun  til  Skade,  at  han  lededes 
af  fremmed  Paavirkning.  Lovene  vare  kun  rettede  mod  udførte 
Handlinger,  fordi  man  ikke  kunde  vide,  hvad  Fremtiden  vilde 
bringe.  Forfædrene  havde  indrettet  det  saaledes,  at  der  skulde 
være  begaaet  Forbrydelser,  før  Straffene  kunde  indtræde.  Man 
skulde  ikke  omstøde,  hvad  der  var  klogt  udtænkt,  og  som 
altid  havde  vundet  Behag.  Regenten  havde  Byrder  nok  og 
tilstrækkelig  Magt.  Rettighederne  bleve  mindre  for  hvert 
Fremskridt,  Magten  gjorde;  man  maatte  derfor  ikke  ty  til 
Herskermagten,  hvor  man  kunde  benytte  Lovene."  Tiber  til- 
føjede, at  Øen  Gyaros  havde  et  raat  Klima  og  var  ubeboet; 
man  skulde  hellere  lade  den  anklagede  gaa  til  Kythnos,  af 
Hensyn  til   den  juniske    Slægt   og   til,    at   han   havde   hørt  til 

Senatorstanden.  Det  var  desuden  netop  ogsaa  det,  Silanus's 
Søster,  Torquata,  en  ugift  Kvinde  af  gammeldags  Renhed, 
havde  bedt  om.  Dette  Forslag  blev  da  vedtaget  ved  Afstemning  ^). 

Derefter  hørte  man  paa  Gesandter  fra  Kyrene.  og  paa 
Ancharius  Priscus's  Anklage  blev  Cæsius  Cordus  dømt  for 
Udsugelse  (S.  152). 

En  romersk  Ridder,  L.  Ennius,  blev  anklaget  for  Majestæts- 
forbrydelse,  fordi  han  havde  smeltet  et  Billede  af  Tiber  om 
til  Sølvtøj.  Tiber  intercederede  mod  Anklagen;  men  herimod 
protesterede  Atejus  Capito:  „Tiber  burde  ikke  berøve  Senatet 
dets  Myndighed  til  at  tage  Bestemmelser  paa  egen  Haand;  en 
saa  stor  Forbrydelse  burde  ikke  gaa  ustraffet  hen;  Tiber  kunde 
gerne  være  sagtmodig,  hvor  det  gjaldt  ham  selv  personlig, 
men  Staten  burde  der  ikke  tilføjes  Krænkelser."  Tiber  vilde 
dog  ikke  give  efter,  men  fastholdt  sin  Intercession. 

Der  opstod  dernæst  en  Tvivl  af  religiøs  Natur  om,  i  hvilket 
Tempel  man  skulde  opstille  en  Gave,  som  de  romerske  Riddere 
havde  lovet  at  skænke  Fortuna  Equestris,  hvis  Livia  kom  sig 
af  sin  Sygdom.  Der  var  ganske  \ist  mange  Templer  for  denne 
Gudinde  i  Rom,  men  intet  med  et  saadant  Tilnavn.  Man  op- 
dagede da,  at  der  i  Antium  fandtes  et  Tempel  af  det  Navn, 
og  at  al  Gudstjeneste  i  italiske  Byer,  alle  Templer  og  Gude- 
billeder stod  under  romersk  Ret  og  Myndighed.  Gaven  blev 
da  opstillet  i  Antium.  Da  man  saaledes  var  ved  at  forhandle 
om  religiøse  Anliggender,  optog  Tiber  det  Svar  til  Jupiter- 
præsten Servius  Maluginensis,  som  nylig  var  blevet  opsat,  og 
han  oplæste  følgende  Pontifexdekret :  Naar  Flamen  Dialis 
blev  syg,  maatte  han  efter  Pontifex  Maximus's  Skøn  være 
mere  end  to  Nætter  borte,  blot  ikke  paa  de  Dage,  da  der  blev 
holdt  offentlige  Ofringer  og  ikke  heller  oftere  end  to  Gange 
samme  Aar.  Dette  var  blevet  vedtaget  under  Augusts  Re- 
gering og  godtgjorde,  at  det  ikke  kunde  være  Jupiterpræsten 
tilladt    at    være    borte    et    helt  Aar    og    altsaa  heller  ikke   at 


')  Tac.  III,  66—69.  S.  ovenf.  S.  96  ff.  -  Det  er  værd  at  lægge 
Mærke  til,  at  Tacitus  her  udtrykkelig  bemærker,  at  Tibers  Forslag 
blev  vedtaget  ved  Afstemning,  da  han  som  oftest  i  lignende  Tilfælde 
udelader  dette,  saa  at  Fortællingen  giver  Indtryk  af.  at  et  Forslag  at 
Tiber  betragtes  som  vedtaget  uden  Afstemning. 

styre  Provinser.  Man  anførte  ogsaa,  at  L.  Metellus  som  Pon- 
tifex  Maximus  havde  holdt  Aulus  Postmnius  tilbage.  Saaledes 
blev  nu  Provinsen  Asien  overladt  den  Konsular,  som  stod 
Maluginensis  nærmest. 

I  de  samme  Dage  bad  M.  Lepidus  Senatet  om,  at  han  paa 
egen  Bekostning  maatte  istandsætte  og  udsmykke  Paulus's 
Basilika,   der   var  et  Mindesmærke   for  den  Æmiliske  Familie. 

Pompejus's  Teater,  som  var  blevet  ødelagt  ved  en  Ilde- 
brand, lovede  Tiber  at  opføre  paany  og  at  lade  det  beholde 
Pompejus's  Navn,  skønt  ingen  af  Familien  var  i  Stand  til  at 
lade  det  genopføre.  Tillige  roste  han  Sej  an  meget,  da  det  kun 
var  ved  hans  Anstrengelser  og  Aarvaagenhed,  at  man  ikke 
havde  lidt  større  Tab  ved  denne  Ildsvaade.  Senatet  bestemte 
da,  at  der  skulde  opstilles  et  Billede  af  Sej  an  i  det  ny  Pom- 
pejusteater  ^). 

Tacfarinas  sendte  i  dette  Aar  Bud  til  Tiber  og  forlangte 
Boliger  for  sig  og  sin  Hær;  fik  han  det  ikke,  truede  han  med 
stadig  Krig.  Tiber  lod  nu  Blæsus  tilbyde  dem,  der  frivilligt 
nedlagde  Vaabnene,  Amnesti;  kun  Tacfarinas  skulde  han  paa 
enhver  Maade  se  at  faa  i  sin  Magt.  Der  var  da  ogsaa  en 
Mængde,  som  overgav  sig.  Derefter  førte  Blæsus  Krig  mod 
Tacfarinas  paa  den  Maade,  denne  selv  havde  anvendt,  idet  han 
delte  sin  Hær  i  en  Mængde  mindre  Afdelinger  og  ikke  lod 
sine  Tropper  gaa  i  Vinterkvarter.  Paa  den  Maade  satte  han 
Skræk  i  Tacfarinas  og  jog  ham  fra  Sted  til  Sted.  Da  Blæsus 
tilsidst  havde  fanget  hans  Broder,  trak  han  sig  tilbage.  Tiber 
betragtede  da  Krigen  som  endt,  foreslog,  at  der  skulde  gives 
Blæsus  Triumfens  Hæderstegn,  og  tillod,  at  han  blev  hilst  som 
imperator  af  Legionerne.  Denne  Titel  havde  August  i  sin 
Tid  ogsaa  indrømmet  nogle  i  Henhold  til  ældgammel  Skik. 
Blæsus  var  den  sidste,  der  fik  den. 

Samme  Aar  døde  Asinius  Saloninus  og  Atejus  Capito. 
Den  første  var  Søn  af  Asinius  Gallus  og  skulde  have  været 
gift  med  en  af  Tibers  Sønnedøtre;  den  anden  var  en  berømt 
retskyndig.  Endvidere  døde  i  dette  Aar  Junia,  der  var  Cas- 
sius's  Enke  og  Brutus's  Søster.     Hendes  Testamente  blev  meget 


Tac.  in,  70-72.     Dio  LVII,  21. 

omtalt,  fordi  hun,  der  var  meget  rig,  i  det  havde  nævnt  næsten 
alle  fremragende  Mænd,  kun  ikke  Tiber.  Det  optog  denne  dog 
meget  mildt,  og  det  forhindrede  ikke,  at  hendes.  Ligbegængelse 
blev  forherliget  ved  en  Lovtale  fra  Rostra  og  andre  Højtide- 
ligheder. Tyve  af  de  fornemste  Familiers  Billeder  bleve  baarne 
foran:  Manliernes,  Quinctiernes  og  andre  ligesaa  fornemmes. 
Men  Billeder  af  Cassius  og  Brutus  saa  man  ikke.  ^j 


Aar  23. 


I  Begyndelsen  af  det  Aar,  da  C.  Asinius  Pollio,  Søn  af 
Asinius  Gallus,  og  C.  Antistius  Vetus  vare  Konsuler,  fik  Drusus, 
Germanicus's  Søn,  Mandstogaen;  hvad  Senatet  havde  vedtaget 
for  hans  Broder  Nero,  søgte  Tiber  nu  ogsaa  om  for  ham. 
Tiber  holdt  i  den  Anledning  en  Tale,  hvori  han  roste  Drusus 
meget,  fordi  han  behandlede  sine  Brodersønner  med  faderlig 
Godhed. 

Prætoriankohorterne,  som  tidligere  laa  spredte  i  forskellige 
Dele  af  Byen,  fik  Sej  an  Tiber  til  at  samle  i  een  Lejr,  idet 
han  paastod,  at  Disciplinen  slappedes,  naar  Soldaterne  vare 
splittede  ad;  dernæst  vilde  man  nu,  hvis  der  skulde  rejse  sig 
en  pludselig  Bevægelse,  kunne  komme  til  Hjælp  med  en  større 
Styrke  paa  een  Gang;  og  endelig  vilde  Soldaterne  føre  et 
bedre  Liv,  naar  de  holdtes  fjernt  fra  Byens  Tillokkelser.  Da 
Lejren  var  færdig,  søgte  Sej  an  lidt  efter  lidt  at  vinde  Sol- 
daterne for  sig  ved  at  besøge  og  tale  personlig  med  dem. 
Han  valgte  tillige  nu  selv  Centurioner  og  Tribuner  og  skaffede 
sig  desuden  Venner  i  Senatet  ved  at  uddele  Embeder  og 
Provinser.  Tiber  kaldte  ham  offentlig  sin  Arbejdsfælle,  og 
han  tillod,  at  der  opstilledes  Billeder  af  ham  i  Teatre,  paa 
Torve  og  i  Legionernes  Hovedkvarter,  ja  endog,  at  der  blev 
vist  disse  guddommelig  D3rrkelse.  ^) 


')  Tac.  III,  73-76. 

Med  Dr  USUS  stod  Sej  an  paa  en  daarlig  Fod,  navnlig  efter  at 
hin  engang  under  en  Ordstrid  havde  slaaet  ham  i  Ansigtet. 
Han  forførte  hans  Hustru,  Livilla,  og  lod  sig  skille  fra  sin 
egen  Hustru,  Apicata,  med  hvem  han  havde  tre  Børn;  derefter 
lagde  han  med  Livilla  E.aad  op  om  at  dræbe  Drusus  og  be- 
nyttede til  Medhjælper  heri  hendes  Læge,  Eudemus. 

Tiber  meddelte  atter  Senatet,  at  han  havde  i  Sinde  at 
rejse  til  Provinserne.  Som  Grund  angav  han,  at  der  var  for 
mange  Veteraner,  og  at  Hærene  derfor  maatte  udfyldes  ved 
Udskrivninger;  thi  der  var  ikke  frivillige  Folk  nok,  og  de, 
der  var,  vare  ikke  tilstrækkelig  tapre  og  disciplinerede,  idet 
det  i  Regelen  kun  var  fattige  og  løse  Personer,  der  meldte 
sig  af  sig  selv.  Han  gennemgik  Legionernes  Tal  og  de  Pro- 
vinser, de  skulde  beskytte:  Italien  blev  dækket  af  to  Flaader, 
en  ved  Misenum,  den  anden  ved  Ravenna,  og  den  nærmeste 
Del  af  Galliens  Kyst  af  de  med  Snabel  forsynede  Skibe,  som 
August  havde  erobret  ved  Aktium  og  sendt  vel  forsynede  med 
Rorfolk  til  Forum  Julium.  Hovedstyrken  ved  Rhinen,  som 
paa  een  Gang  skulde  tjene  til  Beskyttelse  mod  Germanerne 
og  mod  Gallerne,  var  otte  Legioner.  De  spanske  Provinser, 
der  først  nylig  vare  betvungne,  holdtes  besatte  af  tre  Legioner, 
Afrika  af  to,  Ægypten  af  to.  Landet  fra  Syrien  til  Euphrat  af 
fire.  Thrakien  havde  Rhoemetalkes  og  Kotys's  Børn.  Donaus 
Bred  forsvaredes  af  to  Legioner  i  Pannonien  og  to  i  Møsien; 
i  Dalmatien  laa  ogsaa  to  Legioner,  som  baade  kunde  dække 
hine  i  Ryggen  og  tillige  let  kaldes  til  Italien,  hvis  man 
dér  skulde  komme  til  at  behøve  hurtig  Hjælp.  I  Rom  selv 
laa  tre  Bykohorter  og  ni  Gardekohorter,  der  bleve  udskrevne 
i  Etrurien,  Umbrien,  det  gamle  Latium  og  i  de  gamle  romerske 
Kolonier.  Desuden  laa  der  paa  passende  Steder  i  Provinserne 
treradaarede  Skibe,  Rytteraidelinger  og  Fodfolkskohorter  i 
omtrent  samme  Styrke;  men  deres  Opholdssted  og  Tal  vekslede 
meget  efter  Forholdenes  Krav.  ^) 

Sej  an  fik  Gildingen  Lygdus  til  at  bibringe  Drusus  en 
langsomt  virkende  Gift.  Under  hele  hans  Sygdom  og  i  Tiden 
mellem  hans  Død  og  Begravelse  mødte  Tiber  stadig  i  Senatet. 


')  Tac.  IV,  3.  4-5.    Dio  LVII,  22. 

Da  Konsulerne  for  at  vise  deres  Sorg  over  hans  Død  havde 
sat  sig  paa  de  almindelige  Senatorpladser,  opfordrede  han  dem 
til  at  indtage  deres  Embedssæder,  og  da  Senatorerne  udgød 
Taarer,  trøstede  han  dem  i  en  sammenhængende  Tale:  „Han 
vidste  godt,  at  det  kunde  bebrejdes  ham,  at  han  mødte  i 
Senatet,  skønt  hans  Sorg  var  saa  ny ;  de  fleste  sørgende  kunde 
jo  knap  taale,  at  deres  nærmeste  talte  til  dem,  eller  blot  at 
se  Dagslyset;  disse  vilde  han  ikke  bebrejde  deres  Svaghed, 
men  han  havde  dog  selv  søgt  en  mandigere  Trøst  i  Arbejdet 
med  Statens  Sager."  Han  klagede  over,  at  Livia  stod  paa 
Gravens  Rand,  at  hans  Børnebørn  vare  saa  unge  og  han  selv 
i  en  saa  høj  Alder,  og  bad  om,  at  han  maatte  lade  Germanicus's 
Børn,  den  eneste  Trøst  i  Ulykken,  føre  ind.  Konsulerne  gik 
da  ud,  satte  Mod  i  de  unge  Mænd,  førte  dem  ind  og  stillede 
dem  foran  Tiber.  Denne  greb  deres  Hænder  og  sagde:  „For- 
samlede Fædre,  da  disse  i  sin  Tid  mistede  deres  Fader,  overgav 
jeg  dem  til  deres  Farbroder  og  bad  ham,  skønt  han  selv  havde 
Børn,  tage  sig  af  dem  og  hæve  dem  i  Vejret,  ganske  som  om 
det  var  hans  egne  Børn,  og  lade  dem  uddanne  til  bedste  for 
sig  selv  og  deres  Efterkommere.  Da  Drusus  nu  er  død,  retter 
jeg  Bønnerne  til  eder  og  besværger  eder  for  Gudernes  og 
Fædrelandets  Øjne,  at  I  skal  tage  eder  af  Augusts  Borne- 
børnsbørn,  der  nedstammer  fra  saa  store  Forfædre,  lede  dem 
og  udfylde  min  og  eders  egen  Plads  hos  dem.  Eder,  Nero 
og  Drusus,  skal  disse  være  i  Forældres  Sted;  I  ere  fødte  i 
en  saa  høj  Stilling,  at  eders  Ve  og  Vel  maa  ligge  Staten  paa 
Sinde." 

Senatorerne  hørte  paa  denne  Tale  under  høj  Graad  og 
med  Bønner  om  Lykke  og  Held  for  de  unge.  Tiber  udtalte 
derpaa  Ønsket  om  at  trække  sig  tilbage  fra  Regeringen,  idet 
han  foreslog,  at  Konsulerne  skulde  tage  Styret  eller  en  Enkelt- 
mand, hvem  de  selv  maatte  vælge;  men  paa  Senatets  Bonner 
opgav  han  igen  denne  Tanke.  Til  Drusus 's  Minde  vedtoges 
det  samme  som  i  sin  Tid  for  Germanicus,  dog  med  mange 
Tilføjelser.  Ved  Ligbegængelsen  var  særlig  Optoget  med  Ane- 
billeder  storartet,  idet  man  her  i  en  lang  Række  saa  den 
juliske  Slægts"  Stamfader,  Æneas,  alle  de  albanske  Konger 
og   Romulus,    samt    den    sabinske    Adel,    Atta  Clausus  og    de 

andre  Claudiere.  Tiber  holdt  selv  fra  Rostra  Lovtalen  over 
den  afdøde.  ^) 

Tiber  søgte  i  sin  Sorg  Trøst  ved  at  tage  ivrig  Del  i  For- 
retningerne, beskæftige  sig  med  Borgernes  Retssager  og  Provins- 
befolkningens Bønner.  Saaledes  blev  der  paa  hans  Forslag 
udstedt  Senatsbeslutninger  om,  at  Byerne  Kibyra  i  Asien  og 
Ægion  i  Grækenland,  der  begge  havde  lidt  ved  Jordskælv, 
skulde  fritages  for  Skat  i  tre  Aar. 

Vibius  Serenus,  der  var  Prokonsul  i  Hispania  Ulterior, 
blev  dømt  for  vis  puhlica;  da  han  i  det  hele  havde  vist  Gru- 
somhed under  sin  Provinsbestyrelse,  blev  han  forvist  til  Øen 
Amorgos.  —  Carsidius  Sacerdos  og  C.  Gracchus,  der  begge 
vare  anklagede  for  at  have  hjulpet  Tacfarinas  med  Korn,  fri- 
kendtes derimod.  Den  sidste  var  som  ganske  lille  fulgt  med 
sin  Fader  i  Landflygtighed  til  Øen  Cercina;  dér  var  han 
vokset  op  blandt  forviste  og  blandt  udannede  Mennesker; 
senere  levede  han  af  at  sælge  Smaakram  i  Afrika  og  paa 
Sicilien.  Det  var  Ælius  Lamia  og  den  tidligere  Statholder  i 
Afrika,  L.  Apronius,  som  tog  sig  af  hans  Sag. 

I  dette  Aar  kom  der  Gesandter  fra  Samos  og  fra  Kos, 
som  bad  om,  hine,  at  et  Junotempel,  disse,  at  et  Æskulap- 
tempel  maatte  faa  deres  gamle  Asylret  bekræftet. 

Bevæget  ved  de  mange  forskellige  Klager,  Prætorerne 
havde  fremsat,  som  oftest  uden  Nytte,  besluttede  Tiber  endelig 
at  forelægge  Spørgsmaalet  om,  hvad  man  skulde  gøre  mod 
Skuespillernes  Udskejelser,  for  Senatet:  „De  forstyiTede  den 
offentlige  Orden  og  optraadte  saa  skammeligt  i  Privatlivet,  at 
det  oskiske  Spil,  der  oprindelig  var  en  uskyldig  Fornøjelse  for 
Mængden,  nu  var  blevet  saa  almindeligt  og  tillige  skejede  ud 
i  den  Grad,  at  Senatet  maatte  tage  sig  af  Sagen."  Følgen 
blev,  at  nogle  Skuespillere  forvistes  fra  Italien.  2) 

Samme  Aar  døde  den  ene  af  Drusus's  Tvillingsønner  og 
tillige  Tibers  Ven,  Lucilius  Longus,  der  havde  taget  levende 
Del  i  alle  hans  Sorger  og  Glæder  og  var  den  eneste  Senator, 
som    i    sin  Tid  havde   fulgt  ham   til  Rhodos.     Derfor  vedtog 


»)  Tac.  IV,  8-12.    Suet.  52.  64.    Dio  LVII,  22. 
*)  Tac.  IV,  iP,-14.    Suet.  62.  37.    Dio.  LVH,  21. 

Senatet,  at  han  skulde  begraves  paa  offentlig  Bekostning,  og 
at  hans  Billede  skulde  opstilles  paa  Forum  Augusti,  uagtet  han 
kun  var  en  homo  novus. 

Lucilius  Capito,  der  havde  forvaltet  Tibers  Pengevæsen 
i  Asien,  blev  anklaget  af  Provinsen  og  maatte  forsvare  sig 
for  Senatet,  idet  Tiber  udtrykkelig  fremhævede,  at  han  kun 
havde  overdraget  ham  Forvaltningen  af  sin  private  Formue 
og  sine  Slaver;  havde  han  paa  egen  Haand  tiltaget  sig  Prætor- 
myndigheden  og  anvendt  Soldater,  saa  havde  han  overtraadt 
sin  Kompetence;  man  skulde  derfor  høre,  hvad  Gesandterne 
fra  Provinsen  havde  at  sige.  Han  blev  fundet  skyldig  og 
dømt  til  Landsforvisning,  i) 

Til  Tak  herfor  og  fordi  C.  Silanus  i  det  foregaaende  Aar 
var  bleven  straffet,  bestemte  Stæderne  i  Asien  at  opføre  et 
Tempel  for  Tiber,  Livia  og  Senatet,  og  det  blev  dem  tilladt. 
Nero  takkede  Senatet  og  sin  Bedstefader  derfor  paa  deres  Vegne. 

Da  Jupiterpræsten  Servius  Maluginensis  var  død,  talte 
Tiber  i  Senatet  om  Valget  af  en  ny  Præst,  idet  han  frem- 
hævede, at  der  burde  udstedes  en  ny  Lov  om  Præstevalgene: 
„Det  var  gammel  Skik,  at  der  blev  nævnt  tre  Patriciere,  som 
vare  fødte  i  et  efter  de  gamle,  strenge  Regler  indgaaet  Ægte- 
skab; af  dem  skulde  saa  den  ene  vælges.  Men  der  var  nu 
ikke  længer  et  tilstrækkeligt  Antal  af  disse,  da  der  ikke  var 
nogen  eller  i  alt  Fald  kun  faa,  som  indgik  den  Art  Ægteskab." 
Han  anførte  flere  Grunde  dertil,  især  dog  Mændenes  og  Kvin- 
dernes Ligegyldighed,  dernæst  ogsaa,  at  man .  med  Flid  søgte 
at  undgaa  de  Vanskeligheder,  selve  Ceremonien  medførte, 
og  at  den  Mand,  som  opnaaede  et  saadant  Embede,  og  den 
Kvinde,  som  blev  gift  med  en  saadan  Præst,  unddroges  den 
faderlige  Myndighed.  Dette  Forhold  burde  man  da  bøde  paa 
ved  et  Senatsdekret  eller  ved  en  Lov,  ligesom  ogsaa  August 
havde  ændret  nogle  af  de  gamle,  haarde  Bestemmelser  for  at 
faa  dem  til  at  stemme  med  Tidens  Krav.  Efter  at  man  havde 
behandlet  de  religiøse  Spørgsmaal,  vedtoges  det  ikke  at  gøre 
nogen  Forandring  med  Hensyn  til  selve  Præsternes  Forhold, 
men    der    blev    foreslaaet    en    Lov,    hvorefter   Jupiterpræstens 

Hustru  for  Fremtiden  skulde  have  Kvindernes  sædvanlige  Rettig- 
heder; kun  i  Spørgsmaal,  der  vedrørte  Gudstjenesten,  skulde 
hun  staa  under  Mandens  Myndighed.  Maluginensis's  Søn  blev 
indsat  i  Faderens  Sted.  Ved  forskellige  Foranstaltninger  søgte 
man  dernæst  at  hæve  Præsternes  Anseelse  og  gøre  Folk  ivrige 
til  at  overtage  disse  Embeder;  saaledes  blev  der  skænket 
Vestalinden  Cornelia,  som  valgtes  i  Scantias  Sted,  to  Millioner 
Sestertier,  og  det  blev  bestemt,  at  Livia  skulde  have  sin  Plads 
i  Teatret  mellem  Vestalinderne.  ^) 


Aar  24. 


Cornelius  Cethegus  og  Visellius  Varro  vare  dette  Aars 
Konsuler. 

Da  Pontifexerne  og  efter  dem  de  andre  Præster  udtalte 
Løfter  for  Regentens  Vel,  nævnede  de  denne  Gang  ogsaa 
Nero  og  Drusus.  Tiber  lod  da  hine  kalde  og  spurgte,  om 
Agrippina  havde  bedt  dem  gøre  dette.  Det  benægtede  de. 
Han  dadlede  dem  i  skaansomme  Udtryk,  og  i  Senatet  advarede 
han  imod  for  Fremtiden  at  friste  unge  Menneskers  bevægelige 
Sind  til  Overmod  ved  altfor  utidige  Hædersbevisninger. 

C.  Silius  og  hans  Hustru,  Sosia  Galla,  anklagedes  af  Kon- 
sulen Varro  for  Provinsudsugelse,  Silius  tillige  for  i  lang  Tid 
at  have  fortiet  Sacrovirs  Oprørsplaner.  Silius  bad  om,  at  Sagen 
maatte  blive  udsat,  indtil  Varro,  hvis  Fader  liavde  været  hans 
Kollega  og  Uven,  havdo  fratraadt  Konsulatet.  Mon  dette  afslog 
Tiber:  „Der  var  ikke  noget  usædvanligt  i,  at  en  Embedsmand 
anklagede  en  Privatmand;  man  maatte  ikke  træde  Konsulens 
Ret  for  nær;  det  var  netop  ham,  som  skulde  vaage  over 
Statens  Velfærd."  I  Senatsmødet  havde  Silius  ikke  meget 
at  sige  til  sit  Forsvar,  og  i  Udsugelse  havde  de  i  alt  Fald  begge 
gjort  sig  skyldig,  men  Silius  foregreb  Dommen  ved  at  berøve 
sig  selv  Livet.    Paa  Asinius  Gallus's  Forslag  landsforvistes  Sosia, 


')  Tac.  IV,  15-10. 

og  han  foreslog  tillige,  at  Halvdelen  af  hendes  Formue  skulde 
konfiskeres,  Halvdelen  overlades  til  Børnene;  men  man  fulgte 
i  dette  Punkt  M',  Lepidus,  Tibers  gode  Ven,  som  foreslog,  at 
en  Fjerdedel  skulde  overlades  Anklagerne  i  Henhold  til  Loven, 
Resten  Sosias  Børn.  Messalinus  Cotta  foreslog,  at  det  skulde 
fastsættes  ved  et  Senatsdekret,  at  Embedsmænd  skulde  straffes 
for  de  Forbrydelser,  deres  Hustruer  begik  i  Provinserne,  selv 
om  de  vare  fuldstændig  uvidende  om  dem.  ^) 

L.  Piso  blev  anklaget  af  Granius  for  forskellige  Forbry- 
delser: Man  havde  fundet  Gift  i  hans  Hus,  han  var  mødt  med 
Sværd  i  Senatet,  og  han  havde  i  private  Samtaler  gjort  j^ig 
skyldig  i  majestætsfornærmende  Ord.  Der  blev  samlet  endel 
imod  ham,  og  Anklagen  blev  antaget,  men  saa  døde  han 
pludselig. 

Cassius  Severus  havde  Senatet  allerede  under  August  dømt 
til  at  landsforvises  til  Kreta  paa  Grund  af  hans  hensynsløse 
Sprog.  Dér  optraadte  han  dog  ganske  paa  samme  Maade; 
hans  Formue  blev  derfor  nu  konfiskeret,  han  selv  deporteret 
til  Klippeøen  Seriphos. 

Paa  samme  Tid  styrtede  Prætoren  Plautius  Silvanus  sin 
Hustru,  Apronia,  ud  af  Vinduet,  uvist  af  hvilken  Grund.  Hans 
Svigerfader,  L.  Apronius,  slæbte  ham  til  Tiber;  her  svarede 
han  forvirret,  at  han  havde  ligget  og  sovet  og  ikke  vidste 
noget  om  Sagen:  hans  Hustru  maatte  have  berøvet  sig  selv 
Livet.  Tiber  styrtede  øjeblikkelig  til  Huset  og  undersøgte 
Sovekammeret,  hvor  han  fandt  Spor  af,  at  hun  havde  gjort 
Modstand  og  var  bleven  stødt  ud.  Han  henviste  da  Sagen  til 
Senatet,  og  der  blev  beskikket  Dommere.  Imidlertid  sendte 
Urgulania,  der  var  Silvanus's  Bedstemoder,  denne  en  Dolk. 
Han  forsøgte  forgæves  at  berøve  sig  Livet  med  den,  men  lod 
saa  sine  Aarer  aabne.  Hans  tidligere  Hustru,  Numantina,  blev 
anklaget  for  at  have  berøvet  ham  Forstanden  ved  Hjælp  af 
Trylleformularer  og  Gift,  men  blev  frikendt.  2) 


')  Tac.  IV,  17—20.  Suet.  54.  Srnl.  ovenf.  S.  7—8.  —  Tacitus  siger 
ikke  udtrykkeligt,  at  det  i  Sosias  Sag  var  Lepidus's  Forslag,  som  blev 
vedtaget,  men  det  fremgaar  dog  af  hele  Sammenhængen. 

2)  Tac.  IV,  21-22. 

I  Afrika  begyndte  Krigen  paany.  Tiber,  som  troede,  at 
Blæsus  havde  gjort  det  helt  af  med  Tacfarinas,  havde  kaldt 
den  niende  Legion  tilbage.  Derved  fik  Tacfarinas  Mod,  samlede 
sine  Folk  igen  og  begyndte  at  belejre  Byen  Thubuscum;  men 
Prokonsulen  Dolabella  gik  imod  ham  og  tvang  ham  til  at  op- 
hæve Belejringen.  Da  Fjenden  derefter  satte  sig  fast  i  Fæst- 
ningen Aiizea,  rykkede  Dolabella  med  hele  Hæren  mod  ham  i 
Ilmarsch;  det  kom  da  til  Slag,  hvori  Tacfarinas  led  et  fuld- 
stændigt Nederlag  og  tilsidst  selv  faldt.  Dolabella  bad  i  den 
Anledning  om  Triumfens  Hæderstegn,  men  det  blev  paa  Tibers 
Forslag  nægtet  ham.  Garamanternes  Folk,  som  havde  hjulpet 
Tacfarinas,  sendte  nu  Gesandter  for  at  formilde  Romerfolket. 
Kong  Ptolemæus  af  Numidien  havde  derimod  vist  dette  Tjenester 
under  Krigen;  der  blev  derfor  sendt  en  Senator,  som  skulde 
overbringe  ham  Elfenbensstaven  og  den  broderede  Toga  og 
tillige  give  ham  Titel  af  Konge,  Forbundsfælle  og  Ven. 

I  samme  Sommer  opstod  en  Bevægelse  blandt  Slaverne 
i  Italien.  Hovedmanden  var  en  tidligere  Prætoriansoldat, 
T.  Curtisius,  som  først  holdt  hemmelige  Forsamlinger  i  Brundi- 
sium  og  omliggende  Stæder  og  derefter  ved  ligefremme  Opslag 
kaldte  de  vilde  Landslaver  i  de  afsidesliggende  Bjærgegne  til 
Oprør.  Tilfældigvis  landede  nu  tre  toradaarede  Skibe,  som 
skulde  beskytte  de  rejsende  i  Havet  dér.  Kvæstoren  Cutius 
Lupus,  hvem  efter  gammel  Skik  Provinsen  Gales  var  tilfalden, 
opholdt  sig  ogsaa  i  den  Egn.  Han  fordelte  Søsoldaterne  paa 
forskellige  Steder  og  kvalte  saaledes  det  begyndende  Opror. 
Tiber  havde  hurtigt  sendt  Tribunen  Stajus  med  en  betydelig 
Skare  derned;  denno  lod  da  nu  Føreren  og  de  dristigste  Op- 
rørere bringe  til  Rom,  hvor  man  allerede  var  begyndt  at  blive 
bange,  da  Slavernes  Antal  i  det  hele  steg  saa  stærkt,  mens 
den  fri  Almue  stadig  tog  af.  ^) 

I  dette  Aar  anklagede  Vibius  Serenus  sin  deporterede 
Fader  i  Senatet  for  at  have  lagt  Raad  op  imod  Tiber  og  have 
hidset  Gallerne  til  Oprør.  Sønnen  optraadte  paa  een  Gang 
som  Angiver  og  som  Vidne;  han  fortalte  tillige,  at  den  for- 
henværende Prætor,   Cæcilius  Comutus,   havde  givet  Penge  til 


')   Tac.  IV,  23-27. 

Foretagendet.  Denne  berøvede  straks  sig  selv  Livet.  Den 
anklagede  paastod,  at  Cornutus  alligevel  var  uskyldig:  det 
kunde  let  konstateres,  naar  de  andre  Deltagere  i  Komplottet 
nævnedes ;  thi  han  selv  kunde  da  ikke  have  tænkt  paa  at  foretage 
Omvæltninger  og  dræbe  Regenten  alene  med  en  eneste  Kam- 
merat. Anklageren  nævnede  da  den  gamle  Cn.  Lentulus  og 
den  svagelige  Sejus  Tubero,  begge  meget  ansete  Mænd  og 
Tibers  bedste  Venner.  Ved  denne  Angivelse  lo  Senatorerne 
højt,  og  Tiber  udbrød:  „Hvis  Lentulus  ogsaa  hader  mig,  for- 
tjener jeg  ikke  at  leve  længere,"  og  der  blev  slet  ikke  taget 
noget  Hensyn  til  den.  Derimod  lod  man  holde  pinligt  For- 
hør over  den  anklagedes  Slaver,  men  uden  Resultat.  Ankla- 
geren forlod  nu  Rom,  i  Skræk  over  det  Had,  hans  Optræden 
havde  vakt  blandt  Befolkningen;  han  blev  imidlertid  hentet 
tilbage  fra  Ravenna,  og  man  forlangte,  at  han  skulde  føre 
Anklagen  til  Ende.  Tiber  rettede  nu  selv  Beskyldninger  mod 
den  anklagede,  og  da  det  kom  til  Afstemning,  foresloges  det 
at  anvende  Dødsstraf;  men  herimod  intercederede  Tiber. 
Asinius  Galhis  foreslog  da  at  deportere  ham  til  Gyaros  eller 
Donusa,  men  heller  ikke  det  vilde  Tiber  gaa  ind  paa,  idet 
han  sagde,  at  begge  disse  Øer  led  af  Vandmangel,  og  hvis 
man  vilde  skænke  ham  Livet,  burde  man  da  ogsaa  skaffe 
ham  Betingelser  for  at  kunne  leve.  Serenus  blev  da  ført  til- 
bage til  Amorgos.  Da  Cornutus  havde  dræbt  sig  selv,  for- 
handlede man  om  at  nægte  Anklagerne  deres  Belønninger, 
naar  en,  der  var  anklaget  for  Majestætsforbr\  delse,  berøvede 
sig  Livet,  før  Dommen  faldt.  Herimod  talte  dog  Tiber:  „Lovene 
vilde  ikke  have  Gyldighed,  Staten  styrtes  i  Fordærvelse  ved 
denne  Forholdsregel;  man  maatte  hellere  afskaffe  Lovene  end 
fjerne  dem,  der  skulde  vaage  over  deres  Overholdelse."  ^) 

En  romersk  Ridder,  C.  Cominius,  som  blev  overbevist  om 
at  have  skrevet  et  Smædedigt  mod  Tiber,  lod  denne  slippe  for 
Straf  paa  hans  Broders,  en  Senators,  Forbøn. 

P.  Suillius,  der  engang  havde  været  Germanicus's  Kvæ- 
stor, blev  overbevist  om  at  have  taget  mod  Bestikkelse  som 
Dommer,    og  man  vilde  til  Straf  forvise  ham  fra  Italien,   men 


')  Tac.  IV,  28—30.    Dio  LVII,  24.     Sml.  ovenfor  S.  13-15. 

Tiber  stemte  for,  at  han  skulde  forvises  til  en  0 ;  han  paastod, 
at  Statens  Vel  krævede  en  saa  haard  Straf,  og  det  blev  da 
vedtaget. 

Senatoren  Catus  Firmius,  der  falskelig  havde  anklaget 
sin  Søster  for  Majestætsforbrydelse,  dømte  Senatet  først  til 
samme  Straf  Tiber  bad  ham  dog  fri  derfor,  idet  han  anførte 
forskelligt  til  hans  Undskyldning.  Man  lod  sig  da  nøje  med 
at  udstøde  ham  af  Senatet,  i) 


Aar  25. 


Da  Cornelius  Cossus  og  Asinius  Agrippa,  en  Son  af 
Asinius  Gallus,  vare  Konsuler,  blev  Cremutius  Cordus  anklaget, 
fordi  han  i  et  historisk  Arbejde,  der  skildrede  Augusts  Tid, 
havde  udtalt  sig  hensynsløst  og  angrebet  baade  Senatet  og 
Folket;  derimod  havde  han  ikke  sagt  noget  ondt  om  August 
eller  Tiber.  Anklagerne  vare  Satrius  Secundus  og  Pinarius 
Natta,  Venner  af  Sejan.  Blandt  Anklagepunkterne  fandtes 
ogsaa  noget  saadant  som,  at  han  havde  rost  Brutus  og  kaldt 
Cassius  den  sidste  Romer.  Han  havde  ogsaa  i  mundtlige 
Samtaler  udtalt  sig  meget  skarpt  mod  Sejan.  Efter  at  An- 
klagen var  fremsat  i  Senatet,  og  han  selv  havde  holdt  sin 
Forsvarstale,  gik  han  hjem  og  sultede  sig  ihjel.  Senatet  be- 
stemte, at  Ædilerne  skulde  opsøge  hans  Skrifter  og  lade  dem 
brænde.  De  bleve  dog  igen  udgivne  under  Caligula,  efter  at 
de  Steder,  som  havde  vakt  Anstød,  vare  strøgne.  ^) 


')  Tac.  IV,  31. 

'')  Tac.  IV,  34—35.  Suet.  61.  Dio  LVII,  24.  Sml.  oveiif.  S.  10.  At 
Quinctilians  (X,  1,104)  og  Senecas  (Consol,  ad  Marc.  22)  Karakteristik 
af  Cremutius  ser  vi  ogsaa,  at  han  har  ført  et  skarpt  Sprog,  og  at  der 
særlig  i  det  omtalte  Værk  har  været  ikke  faa  af  den  Art  Ytringer. 
Af  Dios  Beretning  fremgaar  det,  at  hans  Angreb  baade  gjaldt  Senatet 
og  Folket.  Det  synes  derfor  meget  lidt  sandsynligt,  at  Cremutius's 
Forsvarstale,  saa  lidt  som  Anklagen,  væsentlig  har  drejet  sig  om 
hans  Omtale  af  Cæsars  Mordere;  den  er  da  vistnok  forfattet  af  Tacitus 

Da  Drusus  som  præfectus  urbi  under  de  latinske  Fester 
sad  paa  sit  Tribunal  for  at  tage  Varsler,  gik  Calpurnius  Sal- 
vianus  op  til  ham  med  en  Anklage  mod  Sex.  Marius.  Denne 
Optræden  dadlede  Tiber  offentlig,  og  den  medførte,  at  Salvi- 
anus  blev  landsforvist. 

Indbyggerne  i  Kyzikos  havde  i  den  mithridatiske  Krig 
faaet  Friheden  som  Belønning,  fordi  de,  da  de  bleve  belejrede 
af  Kongen,  havde  overvundet  ham,  dels  ved  Lucullus's  Hjælp, 
men  dog  navnlig  ved  egen  Udholdenhed.  Nu  havde  de  imid- 
lertid øvet  Vold  mod  romerske  Borgere,  og  de  havde  vist  sig 
forsømmelige  med  Opførelsen  af  et  paabegyndt  Augusttempel; 
de  mistede  derfor  igen  deres  fri  Stilling. 

Fontejus  Capito,  der  havde  været  Prokonsul  i  Asien,  an- 
klages af  Vibius  Serenus,  men  frikendes,  da  det  viser  sig,  at 
Anklagen  er  falsk,  i) 

Paa  samme  Tid  sendte  Hispania  Ulterior  Gesandter  til 
Senatet  og  bad  om,  at  den  ligesom  Provinsen  Asien  maatte 
opføre  et  Tempel  for  Tiber  og  Livia.  Denne  Lejlighed  be- 
nyttede da  Tiber,  der  i  det  hele  ikke  brod  sig  om  Æresbevis- 
ninger, til  at  imødegaa  dem,  der  besk3'ldte  ham  for  at  være 
bleven  ærgerrig,  og  holdt  da  følgende  Tale :  ^  Jeg  ved,  forsam- 
^lede  Fædre,  at  mange  har  savnet  Konsekvens  hos  mig,  fordi 
„jeg  ikke  satte  mig  derimod,  da  de  asiatiske  Stæder  nylig  bad 


I 


selv.  —  Naar  Dio  og  Sueton  end%'idere  giver  det  Udseende  af,  at  det 
er  et  ældre  Skrift  af  Cremutius,  man  nu  pludselig  har  angrebet  ham 
for,  og  derfor  kun  ser  personlig  Forfølgelse  fra  Sej  ans  Side  i  An- 
klagen, mens  August  ikke  skal  have  fundet  noget  at  indvende  mod 
det,  da  er  dette  vel  muligt,  men  det  er  nok  saa  sandsynligt,  at  han 
kun  har  oplæst  en  Del  af  sit  Værk  for  ham,  og  at  det  i  sin  Helhed 
først  er  udkommet  paa  denne  Tid,  hvad  der  ingenlunde  modbevises 
af  Kilderne.  August  selv  synes  snarere  at  have  været  strengere  end 
Tiber  i  saadanne  Sager,  ligesom  det  jo  ogsaa  var  under  ham.  at 
Cassius  Severus's  og  Titus  Labienus's  Skrifter  bleve  brændte,  og  den 
første  blev  straffet  med  Landsforvisning. 

Tac.  lY,  36.  Suet.  37.  Dio  LYII,  24.  —  At  Vibius  Serenus  ikke 
bliver  straffet  for  falsk  Anklage,  giver  Tacitus  Anlednmg  til  nogle 
ondsindede  Bemærkninger  mod  Tiber.  Selvfølgelig  kan  ikke  enhver 
Anklage  være  strafbar,  fordi  den  anklagede  frikendes,  særlig  ikke  i 
et  Tilfælde  som  dette,  hvor  det  synes  at  have  været  Provinsboerne, 
der  har  anklaget,  mensYibius  Serenus  har  været  deres  Mellemmand. 

„om  det  samme.  Jeg  ønsker  derfor  at  forklare  baade,  hvorfor 
„jeg  den  Gang  tav,  og  hvad  jeg  har  bestemt  at  gøre  i  Frem- 
„  ti  den.  Da  August,  hvis  Gerninger  og  Ord  jeg  opfatter  som 
„højeste  Lov,  ikke  havde  forbudt,  at  der  blev  bygget  et  Tempel 
„for  ham  og  Staden  Rom  i  Pergamum,  betænkte  jeg  mig  saa  meget 
„mindre  paa  at  følge  hans  Eksempel,  som  det  ikke  var  mig 
„alene,  men  ogsaa  Senatet,  der  skulde  dyrkes.  Kan  det  imid- 
„lertid  tilgives,  at  man  een  Gang  er  gaaet  ind  derpaa,  saa 
„vilde  det  paa  den  anden  Side  være  pralerisk  og  overmodigt, 
„om  jeg  tillod,  at  jeg  blev  dyrket  som  Gud  i  alle  Provinserne; 
„desuden  vil  den  Hæder,  der  er  vist  August,  tabe  sig,  hvis  den 
„bliver  et  almindeligt  Udtryk  for  Smigrerier  til  højre  og  venstre. 
„Jeg  kalder  Jer,  forsamlede  Fædre,  til  Vidne  paa  og  ønsker, 
„at  ogsaa  Efterkommerne  skal  erindre,  at  jeg  er  et  dødeligt 
„Menneske,  der  kun  udfører  Menneskegerning,  og  at  jeg  er 
„tilfreds,  naar  jeg  blot  kan  udfylde  min  Stilling  som  Regent. 
„Mit  Minde  vil  blive  hædret  mere  end  nok,  naar  man  mener, 
„at  jeg  har  vist  mig  mine  Forfædre  værdig,  omhyggelig  for 
„eders  Anliggender,  fast  under  Farer  og  uden  Frygt  for  at 
„paadrage  mig  Had,  hvor  det  gælder  det  offentliges  Vel.  En 
„saadan  Omtale  betragter  jeg  som  Templer,  som  de  skønneste 
„og  tilmed  uforgængelige  Billeder  i  eders  Sind;  thi  de,  som 
„opføres  af  Sten,  ringeagtes,  som  om  de  vare  Gravsteder,  hvis 
„Efterverdenens  Dom  slaar  om  til  Had.  Derfor  beder  jeg 
„Guderne  om,  at  de  lige  til  mit  Livs  Ende  vil  lade  mig  be- 
„vare  mit  Sind  uforstyrret,  saa  at  jeg  vil  forstaa,  hvad  der  er 
„menneskelig  og  guddommelig  Ret;  Borgere  og  undergivne 
„beder  jeg  om,  at  de,  naar  jeg  er  død,  vil  bevare  mine  Ger- 
„ninger  og   mit  Navn  i  venligt  Minde  og  med  AnerkendeLse.'^ 

Tiber  blev  ogsaa  i  den  følgende  Tid  ved  med,  selv  i  for- 
trolige Samtaler,  at  afvise  al  saadan  Dyrkelse  af  sin  Person.  ') 

Sej  an  bad  i  et  Brev  Tiber  om  Tilladelse  til  at  ægte  Li- 
villa.  Brevet  lød  saaledes:  „Ved  Augusts  Velvilje  og  derefter 
ved  den  Anerkendelse,  Tiber  selv  ved  saa  mange  Lejligheder 
havde  vist  ham,  var  han  bleven  vant  til  at  udtale  sine  For- 
haabninger  og  Ønsker  for  Regenterne,  endog  før  han  henvendte 

')  Tac.  IV,  37-38. 

sig  til  Guderne.  Han  havde  aldrig  ansøgt  om  fremragende 
Hædersposter;  han  foretrak  som  Soldat  at  døje  Anstrengelse 
og  Nattevagt  i  Tibers  Tjeneste.  Han  havde  dog  opnaaet, 
hvad  han  ansaa  for  det  højeste,  at  man  havde  holdt  ham  for 
værdig  til  at  træde  i  Svogerskabsforhold  til  Tiber.  Det  var 
dette,  som  gav  ham  Mod  til  at  gøre  sig  Forhaabninger ;  og 
da  han  havde  hørt,  at  August,  da  han  vilde  bortgifte  sin 
Datter,  ogsaa  havde  haft  sine  Tanker  henvendt  paa  romerske 
Riddere,  saa  vilde  han  bede  ham,  hvis  der  søgtes  en  Ægte- 
mand til  Livilla,  tænke  paa  en  Ven,  som  vilde  lade  sig  nøje 
med  den  Ære,  et  saadant  Slægtskab  vilde  være.  Thi  han 
tænkte  ikke  paa  at  unddrage  sig  de  Hverv,  der  vare  ham 
paalagte;  ganske  vist  forstod  han  at  vurdere,  at  hans  Hus 
derved  vilde  blive  beskyttet  mod  Agrippinas  ubillige  Had, 
men  det  gjaldt  kun  hans  Børn;  thi  for  ham  selv  vilde  det 
være  mere  end  nok,  at  han  havde  levet  med  en  saadan  Regent." 
I  sit  Svar  roste  Tiber  Sej  ans  Troskab  og  omtalte  lost  sine 
Velgerninger  mod  ham,  men  bad  om  Tid  til  at  tage  Spørgs- 
maalet  under  Overvejelse.  I  et  følgende  Brev  skrev  han  da: 
„Andre  Mennesker  kunde  lade  deres  Beslutninger  afhænge 
af,  hvad  de  mente  var  til  Gavn  for  dem  selv;  Regenterne 
maatte  derimod  i  alle  væsentlige  Ting  rette  sig  efter  den 
offentlige  Mening.  Derfor  vilde  han  ikke  ty  til  at  give  det 
Svar,  som  laa  nærmest,  at  Livilla  selv  kunde  bestemme,  om 
hun  vilde  gifte  sig  igen  efter  Drusus's  Død  eller  vedblive  at 
bo  i  samme  Hus;  hun  havde  jo  sin  Moder  og  sin  Bedstemoder, 
og  det  laa  nærmere  at  søge  Raad  hos  dem.  Han  vilde  dog 
gaa  mere  aabent  tilværks.  Først  og  fremmest  vilde  han 
tale  om  Agrippinas  Fjendskab.  Dette  vilde  blusse  langt 
stærkere  op,  hvis  Livillas  Ægteskab  ligesom  kom  til  at 
splitte  Cæsarernes  Familie  i  to  Lejre.  Allerede  nu  brød  den 
kvindelige  Skinsyge  frem,  og  hans  Børnebørn  led  under 
denne  Splid;  hvordan  vilde  det  ikke  gaa,  hvis  Kampen  førtes 
til  det  yderste  ved  et  saadant  Ægteskab?  —  Thi  Du  tager  fejl, 
„Sejan,  hvis  Du  tror,  at  Du  kan  forblive  i  samme  Stilling,  og 
„at  Livilla,  der  først  har  været  gift  med  C.  Cæsar  og  derefter 
„med  Drusus,  vil  finde  sig  i  at  blive  gammel  i  Ægteskab  med 
„en  romersk  Ridder.     Og  selv  om  jeg  tillader  det,  tror  Du  saa, 

^,at  de  vil  finde  sig  deri,  som  har  set  hendes  Broder,  hendes 
„Fader  og  vore  Forfædre  i  de  højeste  Stillinger.  Ganske  vist 
^ønsker  Du  selv  at  blive  i  den  Stilling,  men  de  Embedsmænd 
^og  Stormænd,  sofa  imod  Din  Vilje  bryder  igennem  og  spørger 
^Dig  til  Raads  i  alt,  de  taler  tydeligt  nok  om,  at  Du  allerede 
„har  overskredet,  hvad  der  kan  tillades  en  E/idder,  og  at  Du 
„er  sprunget  langt  forbi  min  Faders  Venner,  og  i  deres  Had 
„til  Dig  retter  de  ogsaa  Bebrejdelser  mod  mig.  „Men  August," 
„siger  Du,  „tænkte  dog  paa  at  give  sin  Datter  til  en  romersk 
„Ridder."  Det  er  dog  ikke  saa  underligt,  ved  Herkules,  om 
„han,  der  var  saa  optaget  af  alle  mulige  Bekymringer  og  for- 
„udsaa^  at  den,  hvem  han  havde  hævet  over  andre  ved  en 
„saadan  Forbindelse,  vilde  komme  til  at  indtage  en  meget  høj 
„Stilling,  om  han  i  sine  Samtaler  har  nævnet  som  Folk,  han 
„kunde  tænke  sig  som  Svigersønner,  C.  Proculejus  og  nogle 
.,  andre,  der  levede  et  stille  Liv  og  ikke  blandede  sig  i  Stats- 
„ sager.  Men  hvis  vi  overhovedet  vil  tage  Hensyn  til  Augusts 
„Overvejelser,  hvor  langt  større  Betydning  har  det  saa  ikke, 
„at  han  først  gav  sin  Datter  til  M.  Agrippa  og  senere  til  mig. 
„Disse  Bemærkninger  har  jeg  ikke  villet  holde  tilbage  af  Hen- 
„syn  til  vort  Venskab;  men  forøvrig  skal  jeg  ikke  modsætte 
„mig,  hvad  Du  eller  Livilla  ønsker.  Hvad  jeg  selv  tænker  paa, 
„og  ved  hvilke  Baand  jeg  agter  at  knytte  Dig  til  mig,  skal 
„jeg  i  Øjeblikket  ikke  omtale.  Kun  saa  meget  vil  jeg  ikke 
„fortie,  at  der  ikke  er  noget  saa  højt,  som  ikke  Din  Dygtighed 
„og  Dit  Sindelåg  mod  mig  har  gjort  Dig  fortjent  til,  og  det 
„skal  jeg  ved  given  Lejlighed  ikke  lægge  Skjul  paa  enten  i 
„Senatet  eller  i  Folkeforsamlingen."  I  sit  Svar  talte  Sej  an  ikke 
laingere  om  Ægteskabet,  men  bad  ham  ikke  tage  Hensyn  til 
Folkesnak  og  den  stadig  voksende  Misundelse,  i) 

Votienus  Montanus  blev  anklaget  for  at  have  omtalt  Tiber 
paa  en  fornærmelig  Maade.  Vidnet,  en  Krigsmand  Æmilius, 
var  saa  ivrig  efter  at  bevise  Sandheden,  at  han  uden  Hensyn 
fortalte  alt,  hvad  den  anklagede  havde  sagt,  og  han  blev  ved 
dermed  trods  de  tilstedeværendes  Protest.  Paa  den  Maade 
fik  Tiber  de  Skældsord   at  høre,    hvormed  han  hemmelig  blev 

gennemheglet,  og  det  gjorde  et  saa  stærkt  Indtr^'k  paa  ham, 
at  han  for  op  og  raabte,  at  han  vilde  forsvare  sig  enten  straks 
eller  under  Retsforhandlingen,  og  det  var  kun  med  Nød  og 
næppe,  han  lod  sig  berolige  ved  de  nærmestes  Bønner.  Sagen 
endte  med,  at  Votienus  blev  straffet  for  Majestætsforseelser  og 
forvist  til  de  baleariske  Øer,  hvor  han  døde. 

Aquilia  blev  beskyldt  for  at  have  gjort  sig  skyldig  i  Hor; 
hendes  Boler  var  Varius  Ligur.  Den  designerede  Konsul, 
Lentulus  Gætulicus,  stemte  for  at  straffe  hende  efter  den 
juliske  Lov,  men  paa  Tibers  Forslag  blev  hun  jaget  i  Land- 
flygtighed. 

Apidius  Merula,  som  havde  nægtet  at  sværge  paa  Augusts 
acta,  blev  udslettet  af  Senatorlisten.  ^ ) 

I  Senatet  mødte  Gesandter  fra  Lakedæmonierne  og  Mes- 
senierne, som  stredes  om  E-etten  til  at  besidde  Artemis  Limnatis's 
Tempel.  Hine  paastod,  at  det  var  indviet  af  deres  Forfædre 
og  i  deres  Land,  og  støttede  sig  til  Aarbøger  og  Sange. 
Under  Krigen  med  Philip  af  Makedonien  havde  denne  berøvet 
dem  det,  men  Cæsar  og  Antonius  havde  givet  dem  det  til- 
bage. Messenierne  paa  deres  Side  fortalte  om  Peloponnes's 
gamle  Deling  mellem  Herkules's  Efterkommere;  ved  den  var 
det  denthalialiske  Distrikt,  hvorpaa  Templet  laa,  blevet  givet 
til  deres  Konge :  det  omtaltes  i  Stenindskrifter  og  paa  Kobber- 
tavler, som  endnu  fandtes.  Hvis  man  forlangte  Vidnesbyrd 
fra  Aarbøger  og  gamle  Sange,  saa  havde  de  baade  flere  og 
mere  indholdsrige.  Philips  Bestemmelse  var  ikke  tagen  ved  et 
Magtsprog,  men  fordi  han  havde  indset  det  virkelige  Forhold. 
Kong  Antigonus  og  Feltherren  Mummius  havde  dømt  paa 
samme  Maade  og  ligesaa  Milesierne,  af  hvem  man  havde  for- 
langt en  Voldgiftskendelse,  og  endelig  ogsaa  Atidius  Geminus 
som  Statholder  over  Akaja.  Templet  blev  da  overladt  Mes- 
senierne. 

Indbyggerne  i  Segesta  forlangte,  at  Venustemplet  ved 
Eryx,  der  var  forfaldet  af  Ælde,  skulde  istandsættes,  og  Tiber 
paatog  sig  at  besørge  dette. 

Derefter  forhandlede  man  om  en  Bøn,  Indbyggerne  i 
Massilia  fremkom  med,  nemlig  om,  at  den  landflygtige  Vul- 
catius  Mosehus,  der  havde  efterladt  sin  Formue  til  deres  Stat, 
maatte  blive  anerkendt  som  Borger  i  den;  de  henviste  til,  at 
den  landsforviste  P.  Rutilius  var  bleven  optagen  som  Borger 
i  Smyrna. 

I  dette  Aar  døde  Cn.  Lentulus,  L.  Domitius  og  L.  An- 
tonius. 

Den  kejserlige  Statholder  i  Hispania  Citerior,  L.  Piso^ 
blev,  mens  han  var  paa  Rejse,  pludselig  angrebet  af  en 
termestinsk  Bonde  og  dræbt  ved  eet  Hug.  Morderen  flygtede 
til  Hest,  og  da  han  var  kommen  ind  i  store  Skove  og  havde 
sluppet  sin  Hest  løs,  undgik  han  sine  Forfølgere.  Disse 
fangede  dog  kort  efter  Hesten,  og  ved  at  føre  den  gennem  de 
nærmestliggende  Landsbyer  fik  de  at  vide,  hvem  Ejermanden 
var.  Han  blev  da  fanget,  og  man  forsøgte  at  tvinge  ham  ved 
Pinsler  til  at  nævne  sine  medskyldige;  men  han  raabte  højt  i 
sit  eget  Sprog,  at  det  var  forgæves,  de  udspurgte  ham;  hans 
Kammerater  skulde  komme  og  se  derpaa;  der  var  ikke  den 
Smerte,  som  skulde  faa  ham  til  at  sige  Sandheden.  Da  han 
den  næste  Dag  førtes  til  Forhør,  rev  han  sig  løs  fra  sine 
Vogtere  og  slog  sit  Hoved  mod  en  Sten  med  en  saadan  Kraft^ 
at  han  straks  døde.  Man  mente,  at  det  var  Termestinerne, 
som  havde  dræbt  Piso,  fordi  han  inddrev  nogle  Penge,  deres 
Stat  havde  tilegnet  sig,  med  en  Strenghed,  Barbarerne  ikke 
kunde  finde  sig  i^). 


Aar  26. 


Da  Lentulus  Gætulicus  og  C.  Calvisius  vare  Konsuler,  til- 
kendte Senatet  Poppæus  Sabinus  Insignia  triumphalia^  fordi 
han  havde  betvunget  et  Oprør  i  Thrakien.  Grunden  til  dette 
var    Frygt    for    ny    Byrder    og    tillige    et    Rygte    om,   at   Be- 

folkningen  skulde  adsplittes  og  blandes  mellem  fremmede 
Folkeslag.  Efter  at  Sabinus  havde  faaet  Hjælp  af  Stat- 
bolderen  i  Møsien,  Pomponius  Labeo,  og  af  Kong  Ehoemetalkes, 
slog  han  Oprørerne  og  tvang  dem  til  at  søge  Ly  i  en  befæstet 
Borg,  som  han  derefter  belejrede.  Det  lykkedes  vel  Fjenden 
at  foretage  et  heldigt  Udfald  mod  de  thrakiske  Hjælpetropper, 
men  i  Længden  kunde  de  dog  ikke  udholde  Belejringen,  især 
efter  at  der  var  opstaaet  Splid  iblandt  dem;  en  Del  overgav 
sig  da  frivilligt,  mens  andre  dræbte  sig  selv.  Resten  for- 
søgte tilsidst  at  slaa  sig  igennem  ved  et  fortvivlet  Udfald; 
det  lykkedes  kun  faa;  de  andre  bleve  dræbte  eller  overgav 
sig  1). 

Claudia  Pulchra,  Agrippinas  Næstsøskendebarn,  blev  an- 
klaget af  Domitius  Afer  for  Hor  (hendes  Boler  var  Furnius) 
og  for  ved  Giftblanderi  og  Trylleformularer  at  have  efter- 
stræbt Tiber.  Agrippina  styrtede  hen  til  denne  og  traf  ham  just 
ifærd  med  at  ofre  til  August.  Hun  overfusede  ham  med 
heftige  Bebrejdelser,  fordi  han  ikke  havde  hindret  Anklagen; 
men  han  greb  hendes  Haand  og  sagde  med  et  græsk  Citat: 
„Du  mener  nok  at  lide  Uret,  fordi  det  ikke  er  dig  selv,  som 
hersker."  Pulchra  og  Furnius  fandtes  skyldige  og  bleve 
dømte. 

Agrippina  blev  kort  efter  syg,  og  da  Tiber  besøgte  hende, 
græd  hun  længe  uden  at  sige  et  Ord,  men  saa  begyndte  hun 
paa  een  Gang  at  bebrejde  ham:  „Han  skulde  hjælpe  hende  i 
hendes  forladte  Stilling  og  lade  hende  blive  gift;  hun  var 
endnu  ung  og  kun  i  Ægteskabet  kunde  retskafne  Kvinder  finde 
Trøst;  der  var  Folk  nok,  som  vilde  anse  det  for  en  Ære 
at  modtage  Germanicus's  Hustru  og  Børn."  Tiber  forlod 
hende  uden  noget  Svar,  skønt  hun  trængte  heftigt  ind  paa 
ham. 

Imidlertid  advarede  nogle  hende  og  sagde,  at  Tiber  vilde 
forgive  hende.  Da  hun  derfor  engang  laa  til  Bords  i  hans 
Nærhed,  forblev  hun  ubevægelig,  uden  at  sige  et  Ord  eller 
røre  nogen  Spise.     Da  Tiber  tilsidst  opdagede   det,   vilde  han 

undersøge  det  nøjere  og  rakte  hende  derfor  et  Æble  med 
nogle  rosende  Ord  om  det ;  men  hun  gav  det  til  Slaverne  uden 
at  have  taget  det  i  Munden.  Tiber  sagde  dog  ikke  noget  til 
hende  selv  i  den  Anledning,  men  han  vendte  sig  til  sin  Moder 
og  sagde,  at  man  jo  dog  ikke  kunde  undre  sig  over,  om  han 
tog  strenge  Forholdsregler  mod  hende,  naar  hun  beskyldte  ham 
for  Giftblanderi^). 

Tiber  kom  paa  den  Tid  hyppigt  i  Senatet  og  hørte  paa 
Gesandter  fra  Asien,  som  i  flere  Dage  skændtes  om,  i  hvilken  Stat 
Templet  (S.  169)  skulde  have  sin  Plads.  Der  var  ikke  stor  For- 
skel paa,  hvad  de  sagde  om  Folkets  Ælde  og  dets  Iver  for 
Romerfolket  i  Krigene  mod  Persens,  Aristonikos  og  andre 
Konger.  Indbyggerne  i  Hypæpa,  Tralles,  Laodikea  og  Mag- 
nesia  tog  man  intet  Hensyn  til,  da  de  havde  alt  for  lidt  at 
støtte  sig  til.  Indbyggerne  i  Ilium,  der  anførte,  at  Troja  var 
Roms  Moderstad,  havde  heller  ikke  andet  end  en  Oldtids- 
berømmelse  at  grunde  deres  Ønske  paa.  Derimod  kom  man 
en  kort  Tid  i  Tvivl,  da  Indbyggerne  i  Halikarnas  paastod,  at 
deres  By  i  1200  Aar  ikke  havde  mærket  til  noget  Jordskælv, 
og  at  Templets  Grundvold  hos  dem  vilde  blive  lagt  paa  na- 
turlig Sten.  Da  Pergamenierne  anførte,  at  der  hos  dem  var 
et  Tempel  for  August,  mente  man,  at  de  netop  derved  havde 
opnaaet  tilstrækkeligt;  ligeledes  syntes  Indbyggerne  i  Milet  og 
Ephesos  at  være  tilstrækkelig  optagne  af  Apollos  og  Artemis's 
Dyrkelse.  Spørgsmaalet  kom  derfor  til  at  staa  mellem  Sardes 
ogSmyrna.  Gesandterne  fra  Sardes  oplæste  et  Dekret  fraEtrurien 
for  at  bevise,  at  de  vare  beslægtede  med  Romerne;  tillige  om- 
talte de  skriftlige  Dokumenter  fra  romerske  Feltherrer,  For- 
bundet med  Rom  i  den  makedoniske  Krig,  den  milde  Luft  og 
de  omliggende  Landes  Frugtbarhed.  Smyrnæerne  pukkede 
først  paa  Byens  Ælde,  idet  enten  Jupiters  Søn,  Tantalos,  eller 
TheseuH,  der  ogsaa  var  af  guddommelig  Herkomst,  eller  en 
Amazone  havde  anlagt  den;  derefter  omtalte  de  det,  hvorpaa 
de  mest  byggede  deres  Fordring,  deres  Tjenester  mod  Romer- 
folket,  idet  de   havde  sendt  Søfolk   ikke   alene   til  Hjælp  i  de 

udenlandske  Krige,  men  ogsaa  til  Italien;  endvidere  vare  de 
de  første,  som  havde  anlagt  et  Tempel  for  Byen  Rom  under 
M.  Porcius's  Konsulat  paa  en  Tid,  da  E-omervælden  vel  var 
stor,  men  endnu  ikke  havde  naaet  sin  største  Højde,  da 
Karthago  endnu  eksisterede,  og  Kongerne  i  Asien  havde  Magt. 
De  anførte  tillige  SuUa  som  Vidne  paa,  at,  da  den  romerske 
Hær  engang  var  i  stor  Fare  under  en  meget  streng  Vinter, 
og  det  var  blevet  meddelt  paa  en  Folkeforsamling  i  Smyrna, 
at  Soldaterne  savnede  Klæder,  havde  alle  de  tilstedeværende 
trukket  deres  Kapper  af  og  sendt  dem  til  Legionerne.  Da  det 
kom  til  Afstemning,  gav  Senatet  Smyrna  Fortrinet.  Vibius 
Marsus  foreslog,  at  der  skulde  medgives  den  ny  Statholder, 
M'.  Lepidus,  en  Legat  ud  over  det  sædvanlige  Antal,  for  at 
denne  kunde  tage  sig  af  Templets  Opførelse.  Da  Lepidus  af- 
slog selv  at  vælge  en,  udtog  man  ved  Lod  den  forhenværende 
Prætor  Valerius  Naso.  ^) 

Tiber  besluttede  sig  nu  til  at  rejse  til  Kampanien,  som 
det  hed  sig,  for  at  indvi  et  Jupitertempel  i  Kapua  og  et 
Tempel  for  August  i  Nola.  Paa  Rejsen  havde  han  kun  faa 
Ledsagere,  nemlig  en  Konsular,  den  retskyndige  Coccejus 
Nerva,  og  kun  een  romersk  Ridder  foruden  Sejan,  Curtius 
Atticus,  som  hørte  til  de  ypperste  i  Standen ;  Resten  vare  lærde 
Folk,  især  Grækere.  Paa  Rejsen  spiste  de  engang  i  en  naturlig 
Grotte  ved  en  Landgaard,  som  hed  Spelunca,  og  som  laa 
imellem  det  amunklanske  Hav  og  de  fundanske  Bjærge;  da 
glider  Stenene  pludselig,  Lidgangen  styrter  sammen  og  be- 
graver nogle  Slaver;  alle  de,  som  deltog  i  Maaltidet,  bleve 
bange  og  flygtede;  kun  Sejan  løftede  sig  over  Tiber  og,  støttet 
paa  sine  Knæ,  holdt  han  med  Hænderne  de  nedstyrtende  Sten 
oppe,  og  i  den  Stilling  traf  Soldaterne  ham,  da  de  kom  til 
Hjælp. 

Sejan  benyttede  paa  denne  Tid  sin  Indflydelse  hos  Tiber 
til  navnlig  at  angribe  Nero,  der  var  en  ubesindig  Natur,  og 
som  ofte  lod  sig  forlede  til  trodsige  og  uoverlagte  Ytringer. 
Desuden  lod  han  Drusus    ophidse  imod  ham,  hvilket  ikke  var 

vanskeligt,  da  denne  i  Forvejen  var  en  voldsom  og  herskesyg 
Karakter,  hvis  Misundelse  var  let  at  vække. 

I   Slutningen   af  Aaret   døde   Asinius  Agrippa   og   Q.   Ha- 
terius  ^). 


Aar  27. 


I  dette  Aar  vare  M.  Licinius  Crassus  og  L.  Calpurnius 
Piso  Konsuler. 

En  Frigiven,  ved  Navn  Atilius,  havde  ved  Fidenæ  op- 
ført et  Amfiteater  til  Gladiatorspil,  men  ikke  sørget  for,  at 
Grunden  blev  lagt  paa  fast  Bund,  eller  for,  at  Overbygningens 
Tommer  blev  fast  forbundet;  thi  han  havde  ikke  Overflod  af 
Penge,  og  det  var  kun  for  at  skaffe  sig  en  Indtægt,  han  havde 
bygget  det.  Da  Folk  ikke  fik  mange  af  den  Art  Fornøjelser, 
saa  længe  Tiber  regerede,  strømmede  de  til  fra  det  nærliggende 
Rom;  men  da  saa  Bygningen  var  fyldt,  kom  den  i  Bevægelse, 
styrtede  sammen  og  begravede  den  uhyre  Mængde  Mennesker, 
der  dels  var  optaget  af  Skuespillet,  dels  stod  udenfor.  Over 
20,000  Mennesker  omkom  ved  den  Lejlighed;  endnu  fiere  bleve 
lemlæstede.  I  den  første  Tid  efter  Ulykken  stod  de  fornemmes 
Huse  aabne,  og  de  ydede  Pleje  og  Lægehjælp.  Senatet  ved- 
tog, at  for  Fremtiden  maatte  ingen,  som  ikke  ejede  400,000 
Sestertier,  lade  opføre  Gladiatorspil,  og  at  der  ikke  maatte 
bygges  noget  Amfiteater,  før  Jordbundens  Fasthed  var  bleven 
tilstrækkelig   undersøgt.     Atilius   blev  jaget   i  Landflygtighed. 

Kort  efter  ødelagde  en  ualmindelig  heftig  Ildebrand  den 
Del  af  Byen,  som  laa  paa  Mons  Cælius.  Tiber  hjalp  paa 
Nøden  ved  at  uddele  Penge  i  Forhold  til,  hvad  enhver  havde 
mistet.  Senatet  takkede  ham,  fordi  han  uden  Persons  Anseelse 
og  uden  at  tage  Hensyn  til  Forbønner  havde  hjulpet  endog, 
hvem    der    var    ham    fuldstændig    ubekendt.      Det  blev   ogsaa 


M  Tac.  IV,  57—61.  Suet.  39.  40.  55.  At  Sejans  Optræden  mod  Ger- 
manicus's  Sønner  ikke  er  et  tendentiøst  Paafund  af  Tacitus,  har  vi 
et  ualmindelig  godt  Bevis  for  i  det  Citat  af  Tibers  Commentarii, 
Sueton  meddeler  i  c.  61 :  Sejanum  se  punisse,  quod  comperisset  furere 
adversns  liberos  Germanici  filii  sui. 

foreslaaet,  at  Mons  Cælius  for  Fremtiden  skulde  kaldes  Augu- 
stus, fordi  et  Billede  af  Tiber,  der  stod  i  Senatoren  Junius's 
Hus,  var  det  eneste.  Ilden  ikke  havde  rørt,  skønt  alt  omkring 
var  brændt. 

Quintilius  Varus,  Søn  af  Claudia  Pulchra,  var  anklaget 
af  Domitius  Afer  og  P.  Dolabella.  Senatet  opsatte  dog  Rets- 
forhandlingen om  denne  Sag  til  Tibers  Tilbagekomst. 

Tiber  indviede  Templerne  i  Kampanien.  Han  havde  ud- 
stedt den  Befaling,  at  ingen  maatte  forstyrre  hans  Ro,  og  ved 
at  lade  opstille  Vagtposter  rundt  omkring  forhindrede  han,  at 
Mængden  strømmede  sammen.  Alligevel  følte  han  sig  be- 
sværet af  Opholdet  dér  og  trak  sig  tilbage  til  Kapri.  Her 
lod  han  opføre  12  forskellige  Lystslotte  og  beskæftigede  sig 
fra  nu  af  kun  i  ringe  Grad  med  Statssager,  idet  han  fra  den 
Tid  f.  Eks.  aldrig  udfyldte  Ridderdekurierne  og  ikke  gjorde 
nogen  Forandring  med  Hensyn  til  Krigstribuner  eller  Provins- 
statholdere, saa  at  Spanien  og  Syrien  i  nogle  Aar  maatte  være 
uden  Legater,  i) 


Aar  28 


I  dette  Aar,  da  Junius  Silanus  og  P.  Silius  Nerva  vare 
Konsuler,  blev  en  anset  romersk  Ridder,  Titius  Sabinus,  an- 
klaget af  Latinius  Latiaris,  Porcius  Cato,  Petilius  Rufus  og 
M.  Opsius.  Anklagens  Forhistorie  var  følgende:  Latiaris,  der 
kendte  noget  til  Sabinus  og  vidste,  at  han  var  en  ivrig  Til- 
hænger af  Agrippina  og  hendes  Hus,  begyndte  i  Samtaler  med 
ham  at  give  sig  ud  for  at  staa  paa  samme  Side;  derved  fik 
han  ham  først  lokket  til  at  udtale  sin  Forbitrelse  mod  Sej  an 
og  at  udskælde  Tiber,  og  efterhaanden  gik  Sabinus  videre  og 
videre  i  sin  Fortrolighed.  For  nu  at  faa  Vidner  paa  hans 
Ord  aftalte  Latiaris  med  de  andre  nævnte  Senatorer,  at  disse 
skulde  ligge  skjult  i  Rummet  mellem  Taget  og  Loftet  i  Latia- 


')  Tac.  IV,  62—67.    Suet.  40.  41.  48.    Sml.  Tac.  VI,  27  og  Suet.  63. 

ris's  Hus  og  dér  lytte  til,  hvad  der  blev  sagt.  Latiaris  op- 
søgte Sabinus,  fik  ham  hjem  med  sig,  og  i  hans  Soveværelse 
udtalte  han  sig  nu  uden  Forbehold  om  sine  Planer.  Vidnerne 
skrev  nu  straks  til  Tiber  og  fremsatte  deres  Anklage.  I  et 
Brev  til  Senatet,  hvori  Tiber  først  udtalte  sin  Nytaarslykønsk- 
ning,  anklagede  han  da  Sabinus  for  at  have  bestukket  nogle 
af  hans  Frigivne  og  lagt  Raad  op  imod  hans  Liv,  og  han 
bad  Senatet  tage  sig  af  Sagen.  Sabinus  blev  straks  kaldt  for 
Senatet,  fundet  skyldig  og  dømt  til  Døden;  Straffen  eksekve- 
redes samme  Dag.  I  et  paafølgende  Brev  takkede  Tiber 
Senatet,  fordi  det  havde  straffet  en  statsfarlig  Forbryder,  og 
han  tilføjede,  at  han  frygtede  for  sit  Liv,  uden  at  han  dog 
nævnede  noget  Navn  paa  de  Fjender,  han  frygtede.  Under 
den  paafølgende  Senatsforhandling  foreslog  Asinius  Gallus,  at 
man  skulde  bede  Tiber  udtale  sig  tydeligere,  for  at  Senatet 
kunde  tage  sig  af  Sagen  og  befri  ham  for  hans  Frygt.  ') 

Paa  samme  Tid  døde  Julia,  Augusts  Datterdatter,  som  var 
bleven  overbevist  om  Hor,  mens  August  endnu  levede,  og  for- 
vist til  Øen  Trimerus  ved  Apulien.  Dér  havde  hun  levet  i 
20  Aar,  men  havdv?  stadig  faaet  Understøttelse  af  Livia. 

Samme  Aar  gjorde  Friserne  Opstand,  fordi  deres  ny  Præ- 
fekt, Olennius,  paalagde  dem  saa  haarde  Afgifter,  at  de  for  at 
betale  dem  nødtes  til  at  sælge  Hustruer  og  Børn.     De   dræbte 


')  Tac.  IV,  fiS— 71.  Dio  LVIII,  1.  Sml.  Suet.  61.  —  Tacitus's  Fortælling 
er  her  i  en  ualmindelig  Grad  overfyldt  med  tendentiøs  Retorik,  som 
til  Dels  paavist  ovenfor  S.  41—42.  Tendensen  træder  dog  nok  saa 
stærkt  frem  ved  det,  .som  foi-ties.  I  saa  Henseende  er  det  særlig 
paafaldende,  at  vi  intet  faar  at  vide  om,  hvad  Sabinus's  Tale  er  gaaet 
ud  paa.  Der  er  al  Grund  til  at  tro,  at  det  virkelig  har  drejet  sig 
om  et  Komplot  mod  Tibers  Liv,  navnlig  da,  efter  hans  egne  Ord, 
nogle  af  hans  Frigivne  vare  blevne  bestukne;  disse  har  jo  rimeligvis 
befundet  sig  blandt  hans  Omgivelser  paa  Kapri  og  ere  blevne  for- 
hørt« dér  Næsten  ligesaa  besynderlig  er  den  Korthed,  hvormed  han 
gaar  selve  Senatsforhandlingen  forbi  i  en  Sag.  der  dog  har  opfyldt 
ham  saa  levende;  havde  den  skyldige  benægtet  eller  kunnet  anføre 
noget  til  sit  Forsvar,  havde  vi  sikkert  faaet  det  at  vide.  Saaledes 
som  han  nu  fremstiller  Sagen,  er  det  ikke  saa  mærkeligt,  at  den,  der 
har  benyttet  hans  Fremstilling  som  Kilde,  og  hvem  Dio  igen  har  øst 
af,  har  kunnet  faa  det  Indtryk,  at  Sabinus  blev  dræbt  uden  Dom, 
skønt  Tacitus  ganske  vist  udtrykkelig  siger  det  modsatte. 

nu  Skatteopkræverne  og  tvang  Olennius  til  at  flygte  ind  i  en 
Fæstning,  som  derpaa  blev  belejret.  Proprætoren  i  Nedre- 
germanien,  L.  Apronius,  kom  til  Hjælp,  men  hans  Tropper 
ble  ve  slagne.  Afdeling  efter  Afdeling ;  først  da  Legionsoldaterne 
rykkede  frem,  lykkedes  det  at  slaa  Fjenden;  Apronius's  Tab 
vare  dog  saa  store,  at  han  ikke  vovede  at  forfølge  Sejren. 
Tiber  aflagde  ingen  Beretning  om  de  store  Tab,  man  havde 
lidt  i  denne  Krig;  der  blev  da  heller  intet  videre  foretaget. 

Senatet  vedtog  at  oprejse  et  Alter  for  Clementia,  et  andet 
for  Amicitia  og  at  lade  Tibers  og  Sejans  Statuer  opstille  hver 
paa  sin  Side  af  dem.  Det  bad  dem  meget  om  at  komme  til 
E,om;  men  de  nøjedes  med  af  og  til  at  gøre  en  Rejse  over  til 
Kampanien;  hvem  der  ønskede  at  tale  med  dem,  maatte  da 
begive  sig  derhen. 

Tiber  havde  personlig  givet  Germanicus's  Datter  Agrippina 
til  Cn.  Domitius,  som  havde  Octavia  til  Bedstemoder.  Nu  lod 
han  Bryllupet  fejre  i  Rom.  ') 


Aar  29. 


Da  L.  Rubellius  Geminus  og  C.  Fufius  Geminus  vare  Kon- 
suler, døde  Livia,  86  Aar  gammel.  Hendes  Ligbegængelse  var 
tarvelig,  og  der  gik  lang  Tid,  inden  hendes  Testamentes  Be- 
stemmelser ble  ve  opfyldte.  Lovtalen  over  hende  blev  holdt 
fra  Rostra  af  C.  Cæsar  Caligula.  Hun  blev  begravet  i  Augusts 
Mausoleum.  Tiber,  som  først  havde  skrevet,  at  han  vilde 
komme  til  hendes  Begravelse,  blev  ikke  desto  mindre  borte  og 
undskyldte  i  et  Brev  til  Senatet  sin  Udeblivelse  med  sine 
mange  Forretninger.  Af  de  store  Hædersbevisninger,  Senatet 
havde  vedtaget  til  hendes  Ære,  modtog  han  kun  faa,  og  i 
Henhold  til  hendes  eget  Ønske  forbød  han  at  vise  hende  gud- 
dommelig Dyrkelse.  I  det  samme  Brev  dadlede  han  ogsaa 
overdrevne  Kvindevenskaber    og  sigtede  hermed  til  Konsulen 


')   Tac.  IV,  71-75. 

Fufius,  der  plejede  at  gøre  Tiber  til  Skive  for  sine  kaade 
Vittigheder. 

Senatet  havde  blandt  andet  ogsaa  vedtaget  at  opføre  en 
Triumfbue  for  Livia  til  Tak,  fordi  hun  havde  paataget  sig 
Opfostring  af  saa  mange  Børn  og  givet  mange  unge  Piger 
Medgift.  Denne  lovede  Tiber  at  lade  bygge  for  sine  egne 
Penge,  men  det  blev  dog  aldrig  til  noget.  ^) 

Kort  efter  oplæstes  i  Senatet  et  Brev  fra  Tiber,  hvori  han 
stærkt  dadlede  Agrippina  og  Nero,  den  første  for  hendes 
trodsige  Sind  og  overmodige  Tale,  den  sidste  for  hans  Ukysk- 
hed.  Der  opstod  Strid  i  Senatet,  idet  nogle  med  Messalinus 
Cotta  i  Spidsen  forlangte,  at  Sagen  skulde  tages  under  Be- 
handlings medens  andre  talte  derimod :  Tiber  havde  vel  udtalt 
sig  strengt,  men  ikke  angivet,  hvilken  Vej  man  skulde  gaa. 
Junius  Rusticus,  hvem  Tiber  havde  valgt  til  at  affatte  Acta 
senatus,  fraraadede  Konsulerne  at  forelægge  Sagen:  „Der 
kunde  ske  store  Forandringer  i  kort  Tid;  den  gamle  Regent 
kunde  engang  angre,  at  Germanicus's  Hus  var  blevet  tilintet- 
gjort." Desuden  flokkedes  Befolkningen  med  Agrippinas  og 
Neros  Billeder  omkring  Senatsbygningen,  udtalte  Ønsker  for 
Tibers  Vel  og  raabte,  at  Brevet  var  falsk.  Senatet  tog  da 
ingen  Bestemmelse  den  Dag.  Men  saa  kom  et  nyt  Brev  fra 
Tiber,  hvori  han  gentog  sine  Bebrejdelser  imod  Agrippina  og 
Nero  og  klagede  over,  at  man  ikke  havde  taget  tilstrækkeligt 
Hensyn  til  Regentens  Myndighed;  dog  forlangte  han,  at  man 
skulde  overlade  den  endelige  Afgørelse  til  ham  selv.  Folket 
blev  i  et  Edikt  dadlet  for  sin  Opførsel.  Senatet  tøvede  nu 
ikke  længere;  det  erklærede,  at  det  var  rede  til  at  straffe  og 
kun  hindredes  deri  ved  Tibers  Befaling.*) 

Tiber  bestemte  da,  at  de  skulde  forvises,  Agrippina  til 
Pandateria,  Nero  til  Pontia.  Senatet  vedtog,  at  der  skulde 
opstilles  Statuer  af  Sejan,  og  at  hans  Fødselsdag  skulde  høj- 
tideligholdes offentlig.  Folket  ofrede  til  ham  saavelsom  til 
Tiber  og  svor  ved  deres  Lykke.  ^) 


1)  Tac.  V,  1—2.    Suet.  51.    Dio  LVIII,  2. 

2)  Tac.  V,  3-5.     Suet.  54. 

')  Suet.  53.  54.  65.    Dio  LVIII,  2. 

Aar  30  og  31. 

Asinius  Gallus  fremkom  med  en  Anklage  mod  Sejan  og 
rejste  i  den  Anledning  som  Udsending  fra  Senatet  til  Kapri. 
Men  Tiber  beklagede  sig  over  ham  i  et  Brev  til  Senatet,  der 
derfor  bestemte,  at  han  foreløbig  skulde  holdes  i  libera  custodia. 

Paa  Sejans  Foranledning  bliver  Drusus,  Germanicus's  Søn, 
indespærret  i  en  Kælder  i  Palatiet. 

Sejan  faar  prokonsularisk  Magt  og  bliver  forlovet  med 
Li  villa. 

Tiber   og  Sejan  blive   Konsuler.     Sejan   kommer  til  Rom. 

Tiber  begynder  at  omtale  Sejan  mindre  venligt  i  sine 
Breve  til  Senatet. 

Tiber  afslaar  Sej  ans  Bøn  om  at  maatte  rejse  fra  Rom  til 
Kampanien. 

Tiber  meddeler  Senatet,  at  Nero  er  død  paa  Pontia. 

Tiber  forbyder  at  ofre  til  noget  Menneske,  ogsaa  til  ham 
selv.  1) 

Da  Fulcinius  Trio  (fra  1.  Juli,  Aar  31)  og  Memmius  Regulus 
(fra  1.  Okt.)  vare  Konsuler,  sender  Tiber  Nævius  Sertorius  Macro, 
hvem  han  i  Hemmelighed  havde  gjort  til  Prætorianpræfekt,  til 
Rom.  Denne  kom  om  Natten  og  meddelte  straks  Regulus  og 
Gracinus  Laco,  der  var  præfectus  vigilum.  Ordrer  fra  Tiber.  Han 
beroligede  Sejan  ved  at  foregive,  at  han  medbragte  Forslag  til 
Senatet  om  at  tildele  ham  tribunicisk  Magt.  Da  Senatet  den 
næste  Dag    var    samlet  i    Apollotemplet    paa  Palatinerbjerget, 


O  Dio  LVIII,  3—13.  Suet.  54.  65.  —  Til  Begivenhederne  i  Aarene  30 
og  31  er  Dio  saa  at  sige  vor  eneste  Kilde.  Dette  er  saa  meget  mere 
uheldigt,  som  hans  Fortælling  for  dette  Afsnits  Vedkommende  er 
særlig  sjusket:  Drusus's  Skæbne  begynder  han  at  fortælle,  men  uden 
at  føre  det  fortalte  til  Ende;  den  kronologiske  Orden  er  meget  uklar, 
og  der  findes  hyppige  Gentagelser;  den  er  dernæst  i  en  særlig  Grad 
fuld  af  Urimeligheder  (de  mange  Varsler),  er  flere  Steder  ukor- 
rekt (Fortællingen  om  Apicatas  Angivelse  som  foranlediget  ved 
Børnenes  Død  er  uforenelig  med  Tacitus's  Fortælling\  og  endelig  er 
hele  Fremstillingen  her  i  et  Overmaal  fyldt  med  Dios  særlige  Art  af 
Eetorik.  (Sml.  ovenfor  S.  90—93.) 

lod  Macro  Laco  omringe  Templet  med  sine  Folk,  overrakte 
Konsulerne  et  Brev  fra  Tiber  og  begav  sig  selv  til  Prætorian- 
lejren.  Tibers  Brev  var  langt  og  indeholdt  graverende  Be- 
skyldninger mod  Sej  an.  Han  klagede  over  sin  Ensomhed  og 
bad  Senatet  sende  den  ene  af  Konsulerne  til  ham  for  at  led- 
sage ham  til  Rom.  Brevet  endte  med  en  Opfordring  til  at 
fængsle  Sej  an. 

Regulus  lod  Spørgsmaalet  sætte  under  Afstemning,  men 
nøjedes  derefter  med,  at  en  enkelt  Senator  foreslog,  at  han 
fængsledes.  Senere  paa  Dagen  samledes  Senatet  igen  i  Con- 
cordiatemplet  og  dømte  nu  Sej  an  skyldig  i  at  have  stiftet  en 
Sammensværgelse  for  at  foretage  Statsomvæltning  og  bestemte 
Døden  som  Straf,  og  denne  eksekveredes  øjeblikkelig. 

Der  opstod  nu  heftig  Uro  i  Byen.  Sejans  Lig  mishandledes, 
og  hans  formodede  Tilhængere  bleve  overfaldne  af  Befolkningen. 
Senatet  vedtog,  at  der  ikke  maatte  sørges  over  ham,  at  der 
skulde  opstilles  et  Billede  af  „Friheden"  paa  Torvet,  at  der 
skulde  holdes  Fest  af  alle  Embedsmænd  og  Præster,  og  at  den 
Dag  —  d.  18de  Oktober  — ,  paa  hvilken  han  var  død,  aarlig 
skulde  højtideligholdes  ved  Væddeløb  og  Dyrekampe.  Tiber 
skænkede  Prætoriansoldaterne  hver  1000  Denarer,  fordi  de  ikke 
havde  støttet  Sej  au. 

Senatet  forbød,  at  der  gaves  overdrevne  Hædersbevisninger 
til,  og  at  der  aflagdes  Ed  for  andre  end  Regenten.  For  Tiber 
vedtog  det,  at  han  nu  skulde  kaldes  pater  patriae^  og  at  hans 
Fødselsdag  skulde  festligholdes,  men  han  afslog  at  modtage 
begge  Dele,  ligesom  han  heller  ikke  vilde  modtage  de  Gesandt- 
skaber, der  bleve  sendte  til  ham  fra  forskellige  Sider,  ikke 
engung  Konsulen  Regulus,  som  var  kommen  paa  hans  egen 
Bøn  for  at  ledsago  ham  til  Rom.  i) 

Efter  Sejans  Død  sendte  hans  Enke  Apicata  Tiber  An- 
givelse om  Mordet  paa  Drusus.  Der  blev  i  den  Anledning 
holdt  pinligt  Forhør  over  Eudomus  og  Lygdus.  Sagen  kom 
til  en  vidtløftig  Forhandling  i  Senatet,  og  Livilla  dømtes 
skyldig.  2) 


M  Dio  LVIII,  3— l.'i    Suet.  48.  54.  65. 

'')  Tac.  IV,  11.  V,  6.     Suet.  62.     Dio  LVIII,  11. 

Derefter  begyndte  Undersøgelsen  mod  Sejans  medskyldige, 
saaledes  mod  hans  Søn  Ælius  Gallus,  hans  Onkel  Blæsus  o.  fl. ; 
nogle  henrettedes,  andre  berøvede  sig  selv  Livet. 

P.  Vitellius,  der  var  præfectus  ærarii  militaris,  blev  an- 
klaget for  at  have  tilbudt  de  sammensvorne  Nøglerne  til  Skat- 
kammeret. Han  blev  overgivet  til  sin  Broders  Bevogtning, 
gjorde  et  mislykket  Forsøg  paa  at  berøve  sig  Livet,  men  døde 
kort  efter  af  Sygdom. 

Pomponius  Secundus  anklagedes  af  Considius  for  at  have 
givet  Ælius  Gallus  Ly  i  sine  Haver,  da  han  tog  Flugten  efter 
Sej  ans  Henrettelse.  Ogsaa  han  overgaves  til  en  Broders  Be- 
vogtning og  overlevede  Tiber. 

Skønt  Folkets  Forbitrelse  var  bleven  mildnet  ved  de  tid- 
ligere Henrettelser,  besluttede  Senatet  dog  at  lade  Sej  ans  to 
andre  Børn  henrette.  ^) 

Paa  samme  Tid  udbredtes  det  Rygte  i  Asien  og  Græken- 
land, at  Drusus,  Germanicus's  Søn,  var  bleven  set,  først  paa 
Kykladerne,  senere  paa  Fastlandet.  Det  var  et  ungt  Menneske 
paa  Drusus's  Alder,  som  nogle  af  Tibers  Frigivne  foregav  at 
have  genkendt;  disse  fulgtfe  ham  og  fik  uvidende  og  nyheds- 
syge  Grækere  til  at  tro  paa  deres  Udsagn :  Han  var  undsluppen 
fra  Fængslet  og  ilede  nu  til  sin  Faders  Hære  i  Ægypten  eller 
Syrien.  Denne  foregivne  Drusus  havde  allerede  samlet  sig 
en  Del  Tilhængere,  da  Statholderen  i  Grækenland  og  Make- 
donien, Poppæus  Sabinus,  fik  Nys  om  Sagen.  Han  skyndte 
sig  da  til  den  toronæiske  Bugt,  derfra  til  den  thermæiske,  til 
Eubøa,  Piræus,  Isthmen  og  kom  endelig  til  Nikopolis.  Dér 
fik  han  da  at  vide,  at  vedkommende,  da  man  trængte  ind  paa 


M  Tac.  V,  8—9.  Suet.  Vitell.  2.  Dio  LVIH,  11.  —  Ogsaa  her  er 
Tacitus's  retoriske  Uvederhæftighed  umiskendelig.  Sej  an  havde 
nemlig  kun  tre  Børn  (Tac.  IV,  3);  af  disse  var  den  ene  i  hvert  Fald 
voksen  Mand,  rimeligvis  den  omtalte  Ælius  Gallus,  om  hvem  Dio 
siger,  at  han  blev  valgt  til  Præst  kort  før  Faderens  Død  (c.  7).  Den 
af  Tacitus  omtalte  Pige  maa  da  være  den  Datter,  som  i  Aar  20  for- 
loves med  Claudius's  Søn  Drusus  (Tac.  HI,  29),  hvilket  Dio  ogsaa 
bekræfter.  Selv  om  hun  nu  kun  har  været  et  Par  Aar  ved  For- 
lovelsen, maa  hun,  navnlig  efter  sydlandske  Forhold,  have  været  en 
voksen  Pige  paa  dette  Tidspunkt,  saa  at  Tacitus's  rørende  Fortælling 
om  hendes  barnlige  Spørgsmaal  aldeles  ikke  kan  passe. 

ham,  havde  sagt,  at  han  var  Søn  af  M.  Silanus,  og  at  han^ 
efter  at  mange  af  hans  Tilhængere  vare  gaaede  hver  til  sit^ 
var  gaaet  ombord  paa  et  Skib  og  havde  sagt,  at  han  sejlede 
til  Italien.     Dette  meddelte  Sabinas  Tiber  i  et  Brev. 

I  Slutningen  af  Aaret  udbrød  en  Strid,  som  længe  havde 
ulmet,  mellem  de  to  Konsuler,  idet  Trio  indirekte  havde  be- 
skyldt Regulus  for  at  være  ligegyldig  med  at  forfølge  Sej  ans  Til- 
hængere. Regulus  nøjedes  ikke  med  at  tilbagevise  ham,  men 
vilde  endog  anklage  ham  som  delagtig  i  Sammensværgelsen. 
Skønt  mange  af  Senatorerne  bad  dem  om  at  opgive  deres 
Fjendskab,  vedblev  de  dog  at  være  hadefulde  mod  hinanden 
og  truede  med  at  komme  tilbage  til  Sagen,  naar  de  havde 
nedlagt  deres  Embede.^) 


Aar  32. 


Da  Cn.  Domitius  og  Camillus  Scribonianus  havde  tiltraadt 
Konsulatet,  sejlede  Tiber  langs  Kysten  af  Kampanien,  i  Tvivl^ 
om  han  skulde  betræde  Rom ;  ofte  sejlede  han  lige  til  Haverne 
ved  Tiberen,  men  vendte  saa  tilbage  igen.  2) 

I  Begyndelsen  af  Aaret  vedtog  Senatet  haarde  Bestem- 
melser mod  Livillas  Billede  og  mod  hendes  Minde  i  det  hele, 
og  tillige,  at  Sejans  Formue  skulde  overføres  fra  Ærariet  til 
Fiscus.  Togonius  (vallus  foreslog,  at  man  skulde  bede  Tiber 
vælge  nogle  Senatorer,  af  hvilke  20,  udtagne  ved  Lod,  be- 
væbnede med  Sværd  skulde  ledsage  ham,  naar  han  mødte  i 
Senatet.  Tiber  afslog  dette  Tilbud,  men  takkede  Senatet  for 
dets  Velvilje :  „Hvem  skulde  han  forbigaa  eller  vælge?  Skulde 
han  stadig  vælge  de  samme  eller  efterhaanden  andre?  Skulde 
det  være  Folk,  som  havde  gennemgaaet  alle  Embeder  eller 
ikke,  overhovedet  Embedsmænd  eller  andre?  Hvordan  vilde 
det  ikke   tage  sig  ud,   at  de  bevæbnede  sig  ved  selve  Kuriets 


M  Tac.  V,  10-11.    Dio  LVIII,  25. 

2)  Tac.  VI,  ].    Suet.  72.    Dio  LYin,  21. 

Indgang!  Livet  vilde  ikke  være  ham  af  stor  Værdi,  hvis  han 
skulde  være  nødt  til  at  forsvare  det  med  Vaaben." 

Junius  Gallio  foreslog,  at  de  udtjente  Prætorianere  skulde 
have  Ret  til  at  sidde  paa  de  fjorten  Bænke  i  Teatret.  Her- 
paa  svarede  Tiber  heftigt:  „Hvad  kom  Soldaterne  Gallio  ved? 
De  burde  ikke  modtage  Befalinger  eller  Belønninger  af  andre 
end  af  ham  selv.  Havde  maaske  Gallio  opdaget  noget,  som 
August  ikke  allerede  havde  sørget  for?  Han  var  vel  snarere 
en  af  Sej  ans  Hjælpere,  der  søgte  at  vække  Uenighed  og  Op- 
rørsaand,  idet  han  stræbte  at  bevæge  de  uvidende  Mennesker 
til  at  slappe  Disciplinen  under  Skin  af  at  vise  dem  Ære.'' 
Gallio  blev  udvist  af  Senatet  og  derefter  landsforvist,  men 
da  han  havde  begivet  sig  til  Lesbos,  førtes  han  tilbage  til 
Rom  og  sattes  under  Embedsmændenes  Bevogtning.  I  det 
samme  Brev  rettede  Tiber  en  Anklage  mod  Sextius  Paconianus, 
som  overbevistes  om  at  have  været  Sejan  behjælpelig  med  at 
lægge  Raad  op  imod  Caligula.  Han  vilde  være  bleven  dømt, 
hvis  han  ikke  havde  lovet  at  fremkomme  med  en  Angivelse, 
som  gjaldt  Latinius  Latiaris.  i) 

Imidlertid  spurgte  Haterius  Agrippa  det  forrige  Aars 
Konsuler  om  Grunden  til,  at  de  ikke  fremkom  med  deres 
gensidige  Anklage:  det  var  nok  Frygt  og  ond  Samvittighed, 
der  var  Grund  til  deres  Forlig ;  men  Senatet  burde  ikke  fortie, 
hvad  det  havde  hørt.  Regulus  svarede,  at  der  jo  var  Tid 
endnu  til  at  søge  Hævn,  og  det  vilde  han  gøre  for  Regenten 
personlig.  Trio  mente,  at  det  var  bedre  at  glemme  Stridig- 
heder mellem  Embedsbrødre  og,  hvad  de  havde  sagt  i  Stridens 
Hede.  Da  Agrippa  trængte  ind  paa  dem,  bad  Konsnlaren 
Sanquinius  Maximus  Senatet  om  ikke  at  forøge  Regentens 
Sorger  ved  at  vække  ny  Bitterhed;  han  vilde  nok  selv  være 
i  Stand  til  at  finde  Hjælpemidler. 

Derefter  anklages  Messalinus  Cotta  for  at  have  talt  ondt 
om  Caligula   og  for,   da  han   en   Gang  paa  Livias  Fødselsdag 


»)  Tac.  VI,  2—4.  Dio  LVIII,  17— 18.  —  Tacitus's  Fortælling  om  Gallio, 
der  er  gaaet  over  til  Dio,  niaa  være  ufuldstændig;  Senatet  behandler 
ham  som  statsfarlig  Person;  der  maa  sikkert  have  været  noget  andet 
at  klage  over  end  det,  Tacitus  indskrænker  sig  til  at  fortælle. 

spiste  mellem  Præsterne,  at  have  kaldt  det  et  Begravelses- 
maaltid;  engang  havde  han  klaget  over  M'.  Lepidus's  pg  L. 
Arruntius's  Indflydelse  —  han  laa  i  Strid  med  dem  i  en  Penge- 
sag —  og  havde  tilføjet:  „Dem  beskytter  Senatet,  men  mig 
vil  min  lille  Tiber  hjælpe."  Alt  dette  blev  han  overbevist 
om  af  Statens  første  Mænd,  og  da  de  ikke  vilde  lade  Sagen 
falde,  appellerede  han  til  Tiber.  Kort  efter  kom  der  et  Brev 
fra  denne.  Det  begyndte  saaledes:  „Hvad  skal  jeg  skrive  til 
Eder,  forsamlede  Fædre,  eller  hvordan  skal  jeg  skrive,  eller 
hvad  skal  jeg  overhovedet  ikke  skrive  for  Øjeblikket?  —  ja 
gid  Guder  og  Gudinder  maa  skænke  mig  en  endnu  større 
Lidelse  end  den,  jeg  føler  daglig  fortærer  mig,  om  jeg  ved 
det."  I  Brevet  omtalte  han  sit  og  Cottas  gamle  Venskab  og 
de  mange  Tjenester,  denne  havde  vist  ham,  og  forlangte,  at 
de  ikke  maatte  anse  Ord,  man  havde  fordrejet  for  at  give 
dem  en  ond  Mening,  og  usk^ddig  Gildespøg  for  Forbrydelse. 
Da  Senatet  fik  Tilladelse  til  selv  at  tage  Bestemmelse  om  Sena- 
toren Cæcilianus,  som  havde  været  værst  mod  Cotta,  bestemte  man 
at  anvende  samme  Straf  mod  ham  som  mod  Arruntius's  An- 
klagere, Arusejus  og  Sanquinius. ') 

Derefter  ble  ve  den  forhenværende  Prætor,  Q.  Servæus,  og 
Ridderen  Minucius  Thermus  anklagede.  Tiber  havde  rettet 
stærke  Beskyldninger  imod  dem  og  opfordret  C.  Cestius  til  at 
meddele  Senatet,  hvad  han  havde  skrevet  til  ham.  Cestius 
paatog  sig  da  Anklagen.  Da  de  vare  blevne  dømte,  fremkom 
de  med  Angivelser  om  Santoneren  Julius  Africanus  og  Sejus 
Quadratus. 

M.  Terentius,  en  romersk  Ridder,  blev  anklaget,  men  for- 
svarede sig  saa  frimodigt  i  Senatet,  at  dette  ikke  alene  fri- 
kendte ham,  men  endog  dømte  hans  Anklagere  til  Landsfor- 
visning eller  til  Døden,  og  dette  bekræftede  Tiber.  2) 

Der  kom  derefter  et  Brev  fra  Tiber,  i  hvilket  han  an- 
klagede den  forhenværende  Prætor  Sex.  Vistilius,  hvem  han 
beskyldte  for  i  et  Skrift  at  have  kaldt  Caligula  ukysk.  Til 
Straf  blev    han  udelukket   fra   Tibers  Omgang.     Han  forsøgte 


')  Tac.  VI,  4-7.    Suet.  67.    Sml  ovenf.  S.  8-9. 

^)  Tac.  VI,  7-9.     Dio  LVIII,  19.     Sml.  ovenf.  S.  9—10;  84. 

først  at  dræbe  sig  selv,  men  lod  Saaret  igen  forbinde ;  derefter 
skrev  han  til  Tiber  og  bad  om  Naade,  men  da  han  fik  et 
haardt  Svar,  lod  han  sine  Aarer  aabne. 

Nu  anklages  Annius  Pollio,  Appius  Silanus,  Mamercus 
Scaurus,  Calvisius  Sabinus  og  Vinicianus  for  Majestætsforbry- 
delse.  En  af  Angiverne,  Celsus,  Tribun  over  en  Bykohorte, 
fritog  dog  Appius  og  Calvisius;  de  tre  andres  Sag  lod  Tiber 
opsætte,  indtil  han  selv  kunde  undersøge  den  i  Forbindelse 
med  Senatet. 

Alt  dette  foregik  i  Senatet.  Men  Tiber  selv  lod  Vescu- 
larius  Flaccus  og  Julius  Marinus,  to  af  sine  gamle  Venner, 
der  havde  fulgt  ham  til  Rhodos  og  stadig  levet  hos  ham  paa 
Kapri,  dræbe.  Den  sidste  havde  hjulpet  Sejan  med  at  rydde 
Curtius  Atticus  af  Vejen.  I  dette  Aar  dør  L.  Piso,  der  i  15 
Aar  havde  været  præfectus  urbi.  Senatet  tilkendte  ham  offent- 
lig Begravelse,  i) 

Almuetribunen  Quintilianus  stillede  i  Senatet  Forslag  om 
Optagelse  af  en  sibyllinsk  Bog;  en  af  de  femten  Mænd,  Cani- 
nius  Galliis,  havde  forlangt  den  optaget  blandt  de  andre  ved 
et  Senatsdekret.  Dette  blev  vedtaget  ved  Afstemning.  Men 
Tiber  sendte  et  Brev,  hvori  han  vel  dadlede  Quintilianus,  men 
i  skaansomme  Udtryk  paa  Grund  af  hans  Ungdom  og  Ube- 
kendtskab med  gammel  Skik;  Gallus  derimod  dadlede  han, 
fordi  han,  der  havde  gammel  Erfaring  i  religiøse  Anliggender, 
havde  ladet  Sagen  forhandle  i  et  faatalligt  Senatsmøde,  uagtet 
man  ikke  havde  nogen  paalidelig  Hjemmelsmand,  uden  at  have 
hørt  Kollegiets  Mening  og  uden,  at  Bogen  var  bleven  læst  og  vm'- 
deret  af  Forstanderen.  Tillige  mindede  han  om,  at  August  havde 
bestemt  en  Dag,  inden  hvilken  saadanne  Bøger  skulde  bringes 
til  Byprætoren,  og  forbudt  enhver  at  beholde  saadanne  i  sit 
private  Eje.  Der  fandtes  nemlig  den  Gang  en  stor  Mængde 
Bøger,  som  falskeligt  gik  under  det  berømte  Navn.  Det  samme 
havde  ogsaa  Forfædrene  bestemt  efter  Kapitoliums  Brand 
_under  Forbundsfællekrigen;  man  opsøgte  de  sibyllinske  Spaa- 
iomme  paa  Samos,  i  Ilium,  Erythræ,  Afrika,  paa  Sicilien  og  i 
le    italienske  Kolonier,   og  Præsterne  fik   det  Hverv   at   skille 


»)  Tac.  YI,  9-11.    Dio  LVIII,  19. 

sandt  fra  falsk,  saavidt  det  stod  i  menneskelig  Magt.  Den 
omtalte  Bog  underkastedes  da  ligeledes  de  femten  Mænds 
Afgørelse. 

Samme  Aar  var  det  nær  kommet  til  Oprør  paa  Grund  af 
de  høje  Kornpriser.  Der  blev  i  flere  Dage  i  Teatret  stillet 
store  Fordringer,  og  man  viste  større  Hensynsløshed  overfor 
Tiber,  end  man  plejede.  Han  bebrejdede  i  den  Anledning 
Embedsmændene  og  Senatet,  at  de  ikke  havde  benyttet  den 
offentlige  Myndighed  til  at  holde  Befolkningen  i  Ave.  Der 
blev  da  affattet  et  strengt  Senatsdekret  i  den  Retning,  og 
ogsaa  Konsulerne  udstedte  lignende  Edikter. 

I  Slutningen  af  Aaret  bleve  de  romerske  Riddere  Geminius^ 
Celsus  og  Pompejus  anklagede  for  Delagtighed  i  Sej  ans  Sam- 
mensværgelse og  dømte.  Den  rige  og  blodagtige  Geminius 
havde  dog  kun  været  Ven  af  Sej  an.  Tribunen  Julius  Celsus 
løsnede  sin  Lænke,  kastede  den  om  sin  Hals  og  knækkede  sit 
Halsben  ved  at  trække  den  snart  til  den  ene,  snart  til  den 
anden  Side. 

Rubrius  Fabatus,  som  var  ifærd  med  at  flygte  bort  og 
blev  truffet  ved  Messinastrædet,  blev  bragt  tilbage  ved  en 
Centurion.  Da  han  ikke  kunde  angive  nogen  rimelig  Grund 
til  sin  Rejse,  blev  han  sat  under  Bevogtning,  uden  at  der  dog 
blev  tilføjet  ham  noget.  ^) 


Aar  33. 


Da  Ser.  Galba  og  L.  Sulla  vare  Konsuler,  tog  Tiber,  som 
længe  havde  søgt  Mænd  til  sine  Sønnedøtre,  endelig  en  Be- 
stemmelse, idet  Drusilla  blev  givet  til  L.  Cassius  og  Julia  til 
M.  Vinicius.  Tiber  skrev  herom  til  Senatet  og  omtalte  de 
unge  Mennesker  med  Velvilje.  I  sit  Brev  gav  han  dernæst 
nogle  meget  uklare  Grunde  for  sin  Fraværelse  og  omtalte  der- 
efter det  Had,   han  havde   paataget  sig  for  Statens  Skyld,   og 


M  Tac.  VL  12-14.  —  Sral.  Dio  LVIII,  4. 

l3ad  om,  at  Præfekten  Macro  og  nogle  faa  Tribuner  og  Centurioner 
maatte  ledsage  ham,  saa  ofte  han  traadte  ind  i  Senatet.  Der  blev 
da  vedtaget  et  Senatsdekret  i  den  Anledning,  uden  at  man 
dog  omtalte,  af  hvad  Art  og  i  hvilket  Tal  hans  Ledsagere 
skulde  være.  i) 

En  stor  Mængde  Anklagere  brød  nu  løs  imod  dem,  der 
tværtimod  Cæsars  Lov  om  Udlaan  og  om  Besiddelse  i  Italien 
berigede  sig  ved  Aager.  Denne  Lov  var  længe  bleven  tilsidesat. 
Prætoren  Gracchus,  som  havde  faaet  Ledelsen  af  denne  Sag, 
blev  nødt  til  at  indstille  den  til  Senatet  paa  Grund  af  de 
mange  anklagede ;  da  en  stor  Mængde  Senatorer  ramtes  af 
Loven,  bad  man  Tiber  om  Overbærelse,  og  han  tilstod  dem 
da,  at  der  gaves  en  Henstand  paa  1^  Aar^  i  hvilken  Tid  de 
kunde  ordne  deres  Pengeforhold  i  Overensstemmelse  med  Lovens 
Bud.  Heraf  opstod  nu  Mangel  paa  rede  Penge,  idet  alles  Gælds- 
forhold bleve  forrykkede,  og  det  prægede  Sølv,  der  var  kommet 
ind  ved  de  mange  Domfældelser  og  Konfiskationer,  holdtes 
tilbage  i  Skatkammeret.  Senatet  havde  befalet,  at  enhver 
skulde  anbringe  to  Tredjedele  af  den  udlaante  Kapital  i  Jorde- 
gods i  Italien,  og  Debitorerne  straks  udbetale  en  Tredjedel  af 
deres  Gæld.  Ikke  desto  mindre  krævede  Kreditorerne  hele  Sum- 
men, og  Debitorerne  vilde  ikke  formindske  deres  Kredit  ved  at 
nægte  det.  Saaledes  skete  der  først  Sammenstrømmen  og 
Bønner,  dernæst  ilede  de  til  Prætorens  Tribunal,  og  det,  som 
skulde  have  været  Hjælp,  Salg  og  Køb,  blev  lige  det  modsatte, 
fordi  Kapitalisterne  holdt  alle  deres  Penge  tilbage  for  senere 
at  kunne  købe  Jord.  Da  de  mange  Tilbud  havde  til  Følge, 
at  Prisen  sank,  blev  det  dem  des  vanskeligere  at  udstykke, 
jo  mere  forgældede  de  vare.  Mange  mistede  paa  den  Maade 
deres  Formue  og  dermed  Værdighed  og  Rygte.  Endelig  bragte 
Tiber  Hjælp,  idet  han  fordelte  100  Millioner  Sestertier  paa 
Markedet  og  udlaante  dem  rentefrit  paa  tre  Aar,  hvis  Debitor 
gav  Staten  den  dobbelte  Værdi  i  Jordegods  i  Pant.  Saaledes 
vendte  Krediten  tilbage,    og   efterhaanden  viste   der  sig  ogsaa 


>)  Tac.  VI,  15.    Dio  LVIII,  18. 

private  Kreditorer.  Kobet  af  Jordegods  blev  dog  ikke  over- 
holdt efter  Senatsdekretets  Bestemmelser.  ^) 

Derefter  blev  Considius  Proculus  anklaget  for  Majestæts- 
forbrydelse,  fundet  skyldig  og  henrettet.  Hans  Søster  Sancia 
blev  landsforvist.     Begges  Anklager  var  Q.  Pomponius. 

Pompeja  Macrina  landsforvistes;  hendes  Mand,  Argolicus^ 
og  hendes  Svigerfader,  Laco,  havde  Tiber  tidligere  styrtet. 
Hendes  Fader,  en  anset  romersk  Ridder,  og  hendes  Broder^ 
en  forhenværende  Prætor,  dræbte  sig  selv  for  at  undgaa  Dom- 
fældelse. 

Sex.  Marius,  en  meget  rig  Mand  i  Spanien,  anklagedes  for 
Blodskam  og  nedstyrtedes  fra  den  tarpejiske  Klippe;  hans 
Formue  konfiskeredes,  og  Tiber  indsatte  den  i  Fiscus. 

Caligula,  som  opholdt  sig  hos  Tiber  paa  Kapri,  ægtede 
M.  Silanus's  Datter. 

I  dette  Aar  døde  Asinius  Gallus.  Da  man  spurgte  Tiber^ 
om  man  maatte  lade  ham  begrave,  tillod  han  det  og  beklagede, 
at  han  var  død,  forinden  hans  Sag  kunde  blive  ført  til  Ende 
i  Senatet  under  hans  egen  Nærværelse. 

Kort  efter  døde  ogsaa  Drusus.  Han  havde  paa  niende  Dag 
holdt  Liv  i  sig  ved  at  fortære  Halmen  i  sin  Seng.  I  sit  Brev 
til  Senatet  klagede  Tiber  over  hans  Ukyskhed  og  over  hans 
Sindelag,  der  var  hadefuldt  mod  ham  og  fjendsk  mod  Staten, 
og  han  lod  hans  Handlinger  og  Ord,  der  vare  nedskrevne  Dag 
for  Dag,  oplæse  i  Senatet.  Centurionen  Attius  og  en  Fri- 
given, Didymus,  nævnede  i  deres  Skrivelser  endog  Navnet  paa 
de  Slaver,  som  havde  slaaet  Drusus,  naar  han  forlod  sit  Sove- 
kammer; trods  Senatorernes  Protester  oplæste  man  ogsaa  de 
Forbandelser,  han  havde  udstødt  mod  Tiber. 

Kort  efter  døde  Agrippina.  Tiber  beskyldte  hende  for 
Ukyskhed,  idet  han  sagde,  at  Asinius  Gallus  havde  været 
hendes  Elsker.  Han  mindede  i  sit  Brev  om,  at  hun  var  død 
Toaarsdagen  efter  Sejan,  og  antydede,  at  hun  havde  fortjent 
en  lignende  Skæbne.  Senatet  takkede  ham  og  bestemte,  at 
der  hvert  Aar  paa  deres  Dødsdag,  d.  18de  Oktober,  skulde 
ofres^  en  Gave  til  Jupiter.  2) 


M  Tac.  VI,  16-17.    Suet.  48.    Dio  LVIII,  21. 

*)  Tac.  VI,  18-25.   Suet.  c.  63. 54.   Dio  LVIII,  22.  25.   Sml.  ovenf.  S.  6. 

Coccejus  Nerva  besluttede  at  berøve  sig  Livet,  uden  at 
han  havde  nogensomhelst  synlig  Grund.  Da  Tiber  fik  det  at 
vide,  satte  han  sig  hen  hos  ham,  spurgte  ham  om  Grunden 
og  bønfaldt  ham  om  at  opgive  sin  Beslutning;  han  tilføjede, 
at  det  vilde  tynge  paa  hans  Samvittighed  og  skade  hans  Rygte, 
hvis  hans  nærmeste  Ven  tog  Livet  af  sig  uden  synlig  Grund. 
Nerva  tog  dog  intet  Hensyn  dertil,  men  vedblev  at  afholde 
sig  fra  at  tage  Føde  til  sig. 

Plancina,  Cn.  Pisos  Enke,  blev  paa  denne  Tid  anklaget 
for  forskellige  Forbrydelser  og  berøvede  sig  selv  Livet. 

Julia,  Drusus's  Datter,  Neros  Enke,  ægtede  Rubellius 
Blandus,  hvis  Bedstefader  havde  været  romersk  Ridder. 

I  Slutningen  af  Aaret  døde  Ælius  Lamia,  som  var  bleven 
valgt  til  Bypræfekt  efter  Piso  og  derved  befriet  for  Skinnet 
af  at  bestyre  Syrien. 

Da  Pomponius  Flaccus,  der  derefter  var  bleven  Syriens 
Statholder,  nu  døde,  oplæstes  et  Brev  fra  Tiber  i  Senatet,  i 
hvilket  han  beklagede  sig  over,  at  de,  der  bedst  egnede  sig  til  at 
staa  i  Spidsen  for  Hærene,  vægrede  sig  derved,  og  han  nødtes 
derved  til  at  henvende  sig  med  Bønner  til  nogle  af  Konsularerne 
om  at  overtage  Provinser. 

Samme  Aar  døde  M'.  Lepidus.  ^) 


Aar  34. 


I  dette  Aar  vare  Paulus  Fabius  og  L.  Vitellius  Konsuler. 

Pomponius  Labeo,  som  havde  været  Statholder  i  Møsien, 
blev  sammen  med  sin  Hustru  Paxæa  anklaget  for  slet  Provins- 
styrelse og   andre   Forbrydelser,    men   før  Dommen  faldt,  be- 


')  Tac.  VI,  26—27.  Dio  LVIII,  22.  —  Tacitus  siger,  at  Arriuitius  paa 
tiende  Aar  hindredes  fra  at  gaa  til  sin  Provins,  Spanien.  Dette  maa 
han  da  vel  have  omtalt  i  den  tabte  Del  af  femte  Bog.  Det  passer 
forøvrig  med,  hvad  Sueton  siger  i  c.  41  og  c.  63,  hvor  netop  ogsaa 
Spanien  og  Syrien  nævnes  som  Eksempler  paa  Provinser,  Tiber  forsømte. 

røvede  de  sig  begge  Livet.  Tiber  skrev  til  Senatet,  at  han 
vilde  have  udelukket  ham  fra  sin  Omgang  til  Straf,  medens 
Paxæa  derimod  intet  havde  haft  at  frygte. 

Mamercus  Scaurus,  der  i  det  hele  havde  ført  et  slet  Liv, 
blev  anklaget  af  Servilius  og  Cornelius  for  at  have  staaet  i 
Forhold  til  Livilla  og  for  Trolddom.  Han  dræbte  sig  selv 
paa  sin  Hustru  Sextias  Opfordring,  forinden  Dommen  faldt; 
ogsaa  hun  dræbte  derefter  sig  selv.  ^) 

Servilius  og  Cornelius  ble  ve  anklagede  for  at  have  ladet 
sig  bestikke  til  at  holde  en  Anklage  mod  Varius  Ligur  tilbage. 
De  ble  ve  deporterede  til  forskellige  Øer. 

Den  forhenværende  Ædil  Abudius  B/Uso  anklagedes  for 
at  have  fremsat  en  falsk  Anklage  mod  Lentulus  Gætulicus, 
under  hvis  Kommando  han  havde  ført  en  Legion,  og  som  paa 
den  Tid  stod  i  Spidsen  for  Hæren  i  det  øvre  Germanien.  Han 
blev  da  til  Straf  forvist  fra  Rom.  2) 


Aar  35. 


Da  C.  Cestius  og  M.  Servilius  vare  Konsuler,  kom  der 
hemmeligt  Bud  fra  nogle  parthiske  Stormænd,  som  vare  mis- 
fornøjede med  Kong  Artabanus.  Da  denne  ogsaa  havde  vist 
sig  fjendsk  mod  Romerne  og  paa  egen  Haand  sat  sin  Søn 
Arsakes  paa  Armeniens  Trone,  besluttede  Tiber  at  hjælpe  Phraates, 
som  levede  i  Syrien,  paa  Tronen.  Denne  døde  imidlertid  kort 
efter,  og  Tiridates  valgtes  da  i  hans  Sted,  medens  Ibereren 
Mithridates  skulde  have  Armenien.  Dennes  Broder,  Ibererkongen 
Pharasmanes  besatte  da  Armenien,  efter  at  han  havde  faaet  Kong 
Arsakes  myrdet.  Artabanus  sendte  saa  en  Hær  under  sin  Søn 
Orodes  imod  ham,  men  den  blev  fuldstændig  slaaet.     Artabanus 


O  Tac.  VI,  28-29.    Suet.  GL    Dio  LVIII,  24. 

*)  Tac.  VI,  30.  —  Fortællingen  om,  at  Gætulicus  var  den  eneste  af  Sej  ans 

Slægtninge,   som  skaanedes,   modbeviser   Tacitus  selv   ved  i  c.  40  at 

omtale  to  af  hans  Fætre  som  levende. 


AAR    35.  201 

rykkede  derefter  selv  ind  i  Armenien,  men  heller  ikke  han 
var  heldig,  og  da  samtidig  den  romerske  Statholder,  L.  Vitel- 
lius,  truede  med  Indfald  i  hans  Land,  flygtede  han  til  Skytherne. 
Med  Romernes  Hjælp  blev  Tiridates  da  antaget  til  Parthernes 
Konge.  ^) 

Fulcinius  Trio  anklagedes  for  Delagtighed  i  Sej  ans  Sammen- 
sværgelse og  berøvede  sig  selv  Livet.  Han  havde  efterladt 
et  Brev,  hvori  han  brugte  meget  stærke  Ord  imod  Macro  og 
Tibers  fornemste  Frigivne;  Tiber  selv  bebrejdede  han  Alder- 
domssvaghed,  og  at  han  ved  stadig  at  holde  sig  borte  fra  Rom 
levede  i  en  Art  Landflygtighed.  Trios  Arvinger  vilde  holde 
dette  Brev  skjult,  men  Tiber  forlangte,  at  det  skulde  offent- 
liggøres. 

Paa  denne  Tid  blev  Senatoren  Granius  Marcianus  anklaget 
for  Majestætsforbrydelse  af  C.  Gracchus  og  berøvede  sig  selv 
Livet. 

Den  forhenværende  Prætor  Tarius  Gratianus  blev  anklaget 
for  Majestætsforbrydelse  og  dømt  til  Døden. 

Trebellenus  Rufus  blev  anklaget  og  dræbte  sig  selv. 

Sextius  Paconianus,  som  endnu  var  i  Fængsel,  skrev  dér 
nogle  Digte  mod  Tiber  og  blev  af  den  Grund  kvalt  i  Fængslet. 

Tiber  opholdt  sig  paa  denne  Tid  i  Byens  umiddelbare 
Nærhed.  ^) 


Aar  36. 


I  dette  Aar  vare  Quintus  Plautius  og  Sex.  Papinius  Konsuler. 

L.  Arusejus  straffes  med  Døden. 

Den  romerske  Ridder  Vibulenus  Agi'ippa  tog  Gift  i  Se- 
natet lige  efter  sine  Anklageres  Tale.  Han  blev  ført  døende 
til  Fængslet  og  dér  henrettet. 

Tigranes,  forhen  Konge  over  Armenien,  blev  straffet  med 
Døden. 


^)  Tac.  VI,  31—37.    Suet.  41.    Dio  LVIII,  26. 

2)  Tac.  VI,  38-39.    Dio  LVIII,  26.     Sml.  Suet.  66. 

Konsularen  C.  Galba,  hvem  et  Brev  fra  Tiber  hindrede  fra 
at  faa  en  Provins  at  styre,  dræbte  sig  selv. 

To  Sønner  af  Blæsus,  som  havde  faaet  Løfte  om  Præste- 
skaber, mens  deres  Fader  levede,  dræbte  sig  selv,  da  disse 
bleve  givne  til  andre. 

Æmilia  Lepida,  Drusus's  Enke,  hvem  Sejan  i  sin  Tid  havde 
forført,  havde  en  lang  Tid  levet  ustraffet  trods  sit  utugtige 
Levnet;  men  da  hendes  Fader  var  død,  anklagedes  hun  for  at 
have  staaet  i  Forhold  til  en  Slave.  Hun  opgav  Forsvaret  og 
berøvede  sig  Livet  i). 

Kliterne,  der  stod  under  Kappadokien,  nægtede  at  betale 
Romerne  Skat.  De  bleve  dog  snart  betvungne  af  Vitellius's 
Legat,  M.  Trebellius. 

Tiridates  var  imidlertid  kommen  til  Partherne  og  blev 
ogsaa  kronet  til  Konge  dér;  men  nogle  af  deres  Stormænd 
hentede  Artabanus  tilbage,  og  da  han  kom  med  en  skythisk 
Hær,  flygtede  Tiridates  til  Syrien. 

Samme  Aar  udbrød  en  stærk  Ildløs  i  Rom,  idet  Aventiner- 
højen  og  den  Del  af  Circus  Maximus,  som  ligger  ved  den, 
brændte.  Tiber  udbetalte  Ejerne  af  Privatboliger  og  Lejehuse 
Ejendommenes  Værdi.  Han  anvendte  100  Millioner  Sestertier 
dertil.  Til  at  vurdere  hver  enkelts  Tab  udvalgtes  Tibers  fire 
Svigersønner  i  Forbindelse  med  P.  Petronius.  Der  blev  i  den 
Anledning  vedtaget  en  Række  Hædersbevisninger  til  Tiber; 
men  hvilke  han  vilde  modtage,  blev  ikke  afgjort  inden  hans 
Død.  Derimod  var  han  meget  sparsommelig,  hvor  det  gjaldt 
offentlige  Bygninger,  af  hvilke  han  kun  opførte  to,  nemlig 
Apollotemplet  og  Pompejusteatret,  og  da  de  vare  færdige,  ind- 
viede han  dem  ikke  engang  2). 


')  Tac.  VI,  40.    Suet.  61.    Dio  LVIII,  21. 
2)  Tac.  VI,  41—45.     Dio  LVIII.  2(y.    Siiet.  47. 


AAR  37.  203 


Aar  37. 


I  dette  Aar  vare  Cn.  Acerronius  og  C.  Pontius  Konsuler. 
Macros  Magt  var  meget  stor;  han  knyttede  lidt  efter  lidt 
C.  Caligula  til  sig,  og  efter  at  dennes  Hustru,  Claudia,  var  død, 
fik  han  sin  egen  Kone,  Ennia,  til  at  forføre  ham  og  faa  ham 
til  at  love  hende  Ægteskab. 

Acutia,  P.  Vitellius's  tidligere  Hustru,  blev  anklaget  for 
Majestætsforbrydelse  af  Lælius  Balbus.  Da  hun  var  bleven 
dømt,  vedtoges  en  Belønning  til  Balbus,  men  herimod  inter- 
cederede  Almuetribunen  Junius  Otho. 

Albucilla,  gift  med  Satrius  Secundus,  en  af  dem,  der  havde 
angivet  Sejans  Sammensværgelse,  og  bekendt  for  sit  usædelige 
Levnet,  anklagedes  for  Hor  og  for  Fornærmelser  mod  Tiber.  Som 
hendes  Medvidere  og  Bolere  nævnedes  Cn.  Domitius,  Vibius 
Marsus  og  L.  Arruntius.  Men  de  Protokoller,  som  bleve  ind- 
sendte til  Senatet,  viste,  at  det  var  Macro,  som  havde  ført 
Forsædet  ved  Vidneforhøret  og  ved  Slavernes  pinlige  Forhør, 
og  da  der  tilmed  ikke  kom  noget  Brev  fra  Tiber  imod  dem, 
fik  man  Mistanke  om,  at  det  meste  var  opdigtet  under  Tibers 
Sygdom  og  maaske  uden  hans  Vidende;  Macros  Had  til 
L.  Arruntius  var  nemlig  almindelig  bekendt.  Domitius  forberedte 
sit  Forsvar,  Marsus  syntes  at  ville  sulte  sig  ihjel,  men  An'un- 
tius  dræbte  sig  selv  ved  at  aabne  sine  Aarer  uden  at  bryde 
sig  om  sine  Venners  Bønner.  Albucilla  forsøgte  forgæves  at 
dræbe  sig  og  blev  paa  Senatets  Befaling  ført  til  Fængslet. 
Blandt  hendes  Bolere  blev  Carsidius  Sacerdos  dømt  til  Depor- 
tation, Pontius  Fregellanus  og  Lælius  Balbus  udstødtes  af 
Senatet  1). 

I  dette  Aar  dræbte  Sex.  Papinius,  Søn  af  det  foregaaende 
Aars  Konsul,  sig  ved  at  styrte  sig  ned  fra  et  højt  Sted.  Grunden 
laa  hos  hans  Moder,  som  var  skilt  fra  sin  Mand,  og  som  ved 
at  kæle  for  Sønnens  Lidenskaber  havde  bragt  ham  saa  vidt,  at 
han  maatte  søge  Redning  i  Døden.  Hun  blev  da  anklaget  i 
Senatet,   og  skønt   hun   bad   og   tiggede,   blev   hun   forvist  fra 


')  Tac.  VI,  45—48.     Dio  LVIII,  24. 

Byen  i  ti  Aar,  indtil  den  yngre  Søn  kunde  være  kommen 
udenfor  Ungdomsaarene. 

Tibers  Kræfter  tog  imidlertid  stærkt  af  Han  forandrede 
ofte  Opholdssted,  men  forblev  tilsidst  i  en  Landgaard^  der 
havde  tilhørt  Lucullus,  ved  For  bjærget  Misenum.  Lægen  Ka- 
rikles,  hos  hvem  han  af  og  til  søgte  Raad,  aflagde  ham  dér  et 
Besøg;  da  han  nu  vilde  tage  Afsked  med  ham  og  derfor  greb 
Tibers  Haand,  benyttede  han  Lejligheden  til  at  føle  hans  Puls- 
slag, og  derefter  meddelte  han  Macro,  at  han  kun  vilde  kunne 
leve  i  to  Dage. 

Tiber  døde  d.  16de  Marts  i). 


')  Tac.  VI,  49—51.  Suet.  72—73.  Dio  LVIII,  28.  —  Om  Tibers  Dødsmaade 
giver  Kilderne  modstridende  Beretninger.  Tacitus  lader  ham  blive 
kvalt  mellem  Sengetæpper,  og  ham  følger  Dio.  Men  Sueton  siger,  at 
han  etter  nogles  Fortælling  blev  forgivet  af  Caligula,  efter  andres,  at 
han  blev  sultet  ihjel,  endelig  efter  andres,  at  han  blev  kvalt  under 
en  Pude,  —  kort  sagt,  man  har  intet  vidst  om  den  Ting. 


Tibers  Karakter. 


feaaledes  lyder  da  den  Beretning  om  Tibers  Regering,  vi 
har  at  holde  os  til,  naar  Spørgsmaalet  om  hans  Karakter  fore- 
ligger. Enkelte  spredte  Beretninger  hos  Sneton  og  Dio,  om 
hvis  Paalidelighed  der  ingen  Grund  er  til  at  tvivle,  har  jeg 
dog  ikke  kunnet  finde  Plads  til  i  den  annalistiske  Opregning 
af  Begivenhederne,  men  de  vil  blive  anførte  og  ben^'ttede  i 
det  følgende.  Det  samme  gælder  de  sparsomme  Træk,  vi  finder, 
særlig  hos  Sueton,  om  Tibers  Liv,  inden  han  tiltraadte  Regeringen. 

Befriet  fra  de  af  Tacitus  paasmurte  brogede  Farver  saavel- 
som  fra  Folkesnakkens  Smuds,  tager  Tiberbilledet  sig  unægtelig 
noget  anderledes  ud.  Det  egner  sig  i  særlig  Grad  kun  lidt  til 
at  sætte  enten  Fantasien  eller  Lidenskaberne  i  Bevægelse. 

Den  Mand,  der  møder  os  her,  er  først  og  fremmest  selv 
fri  for  Lidenskaber,  man  kunde  fristes  til  at  sige,  endog  uden 
Følelse  for  det,  som  hos  andre  vækker  disse.  Tarvelig  og  nøjsom, 
som  han  er,  i  sit  daglige  Liv,  mærker  man  heller  ikke  hos 
ham  Spor  til  nogen  Kvindekærhed;  Ærens  Skin  tiltaler  ham 
ikke,  og  Herskermagtens  Sødme  viser  han  fra  sig.  Har  hans 
Karakter  saaledes  i  en  sjælden  Grad  været  præget  af  Tørhed, 
har  den  dog  ikke  helt  været  blottet  for  Følelse;  navnlig  har 
Pligtens  Bud  og  pietetsfuldt  Hensyn  til  det  nedarvede,  særlig 
til  Augusts  Forbillede,  spillet  en  dominerende  Rolle  for  ham, 
i  saa  høj  Grad,  at  de  eneste  Følelseskonflikter,  der  ere  naaede 
til  Efterverdenens  Kundskab,  skriver  sig  herfra.    Tibers  naturlige 

Anlæg  og  Tilbøjeligheder,  hans  stærke  Hang  til  Ensomhed  og 
kontemplativ  Eo.  passede  nemhg  saare  lidt  med  den  Stilling, 
hvori  Forholdene  havde  sat  ham.  Hermed  fulgte  en  stærk 
Mistro  til  egne  Evner,  der  gjorde  ham  forsigtig  og  langsom  i 
sin  Optræden  og  tillige  svag  overfor  andres  Indilj-delse,  naar 
denne  fremtraadte  med  tilstrækkelig  Energi.  Det  er  muligt, 
at  denne  Indflydelse  i  hans  sidste  Aar  har  kunnet  drive  ham 
til  unoble  og  haarde  Handlinger,  om  end  vore  Kilders  Mangelfuld- 
hed her  kun  giver  Plads  for  Formodninger.  At  saadanne  i  hvert 
Fald  har  været  hans  Natur  imod,  derom  vidner  Kilderne  til- 
strækkelig ved  at  give  os  Eksempler  i  Mængde  paa  hans 
humane  og  bløde  Sindelag.  Hans  Intelligens,  der  i  det  hele 
maa  kaldes  klar  og  dybtskuende,  skæmmedes  dog  noget  ved 
smaaligt  og  formalistisk  Pedanteri.  Mod  de  faa  Venner,  hans 
indesluttede  og  forsigtige  Natur  skaffede  ham,  var  han  trofast 
og  hensynsfuld,  selv  hvor  dette  maatte  komme  i  Strid  med 
hans  levende  Pligtfølelse. 

Af  denne  korte  Karakteristik  af  Mennesket  Tiber  maa 
ogsaa  Dommen  over  ham  som  E-egent  resultere.  Den  Opgave, 
der  forelaa  ved  Augusts  Død,  var  ingenlunde  let;  uden  at 
kræve  eminente  Evner  hos  hans  Efterfølger,  fordrede  den  dog 
en  særlig  Mand.  Det  ny  Regeringssystem ,  August  havde 
grundlagt,  var  saa  nøje  knyttet  til  Skaberens  Personlighed,  i 
hvert  Fald  hidtil  kun  set  i  hans  erfarne  Hænder,  at  der  kunde 
være  Grund  til  at  frygte,  at  det,  som  senere  Karl  d.  Stores, 
vilde  falde  sammen,  naar  det  saa  at  sige  blev  overladt  til  sig 
selv.  Det,  man  kunde  forlange  af  hans  Efterfølger,  var  Evnen 
til  at  sky  alle  ny  Baner  for  kun  at  følge  den  een  Gang  betraadte, 
at  opgive  alt,  hvad  energisk  og  personlig  Selvstændighedstrang 
kunde  friste  til,  for  kun  at  tænke  Grundlæggerens  Tanker  og 
gøre  dem  til  Virkelighed,  —  og  her  var  netop  Tiber  Manden. 
Man  tænke  sig  blot,  hvad  der  ligger  nær,  Germanicus's  hensyns- 
løse Hedspore-Natur  i  Tibers  Sted,  eller  at  det  Regimente,  som 
fulgte  efter  Tiber,  var  kommen  umiddelbart  efter  August,  med 
den  vanvittige  Caligula  eller  med  Claudius,  der  havde  alle 
Tibers  svage,  kun  faa  af  hans  gode  Sider,  og  Resultatet  vilde 
uden  Tvivl  være  blevet  Mistro  til  det  ny  System  og  dermed 
følgende  Revolte.    Tibers  Regering  faar  da  den  Betydning,  at 

den  lærer  B/Omerfolket  at  tro  paa  Systemet  ved  at  se  det  virke 
sundt  ogsaa  i  andre  Hænder.  —  Der  var  dog  ogsaa  Sider  i  Tibers 
Karakter,  som  maatte  stille  ham  uheldigt  som  E-egent.  Det 
maatte  jo  blive  en  af  den  ny  Forfatnings,  Dyarkiets,  Hoved- 
opgaver at  vinde  Befolkningens  forskellige  Lag  for  sig  ved 
selve  Regentens  Personlighed,  og  dette  havde  Augusts  bøjelige 
og  elskværdige  Natur  været  særlig  egnet  til.  Omvendt  med 
Tiber :  hans  kolde  og  indesluttede  Væsen  og  endnu  mere  maaske 
hans  pedantiske  Rethaveri  skaffede  ham  vel  td  Tider  en  formel 
Anerkendelse,  hvis  Efterklang  vi  endnu  ofte  møder  hos  Tacitus, 
men  paa  den  anden  Side  ogsaa  en  Bitterhed,  der  i  bedste  Til- 
fælde nøjedes  med  at  give  sig  Udslag  i  Pasquiller  og  Ammestue- 
krøniker,  af  og  til  i  Oprørsforsøg.  Det  vidner  da  godt  om 
Augusts  Statsmandsblik  og  Menneskekundskab,  naar  han  i  Se- 
natet anbefalede  Tiber  som  sin  Efterfølger  med  at  sige,  at  det 
var  i  Statens  velforstaaede  Interesse,  han  gjorde  det,  men 
samtidig  bad  Tilhørerne  bære  over  med  hans  habitus^  cidtus  et 
instituta  (Suet.  c.  21.  Tac.  I,  10).  Muligvis  August  ogsaa  har 
forudset,  men  med  Rette  lagt  mindre  Vægt  paa  Farerne,  der 
laa  i  de  Sider  hos  Tiber,  for  hvis  Skyld  han  anbefalede  ham : 
Mangel  paa  Energi  overfor  Rigets  ydre  Fjender  og  Mangel 
paa  Selvstændighed  og  Modstandskraft  overfor  slet  Paavirkning 
i  det  indre.     Derom  forlyder  dog  intet. 

Ovenstaaende  Karakteristik  er  selvfølgelig  kun  at  opfatte 
som  Theses,  hvis  enkelte  Punkter  skal  godtgøres  paa  Grundlag 
af  den  rekonstruerede  Kildeberetning. 

At  Tiber  har  ført  et  tarveligt  Privatliv,  ere  alle  Kilde- 
forfatterne enige  om.  Tacitus  omtaler  hans  ayitiqua  parsimonia 
som  Modsætning  til  Tidens  almindelige  Levevis  (HI,  52)  og 
siger,  hvad  særlig  den  hos  senere  Kejsere  saa  usalige  Bygge- 
lyst  angaar,  at  han  var  modicus  privatis  aedificationibus  (Vl^  4b). 
Sueton  kalder  ham  (c.  46)  pecimiae  parcus  ae  tenax  og  lader  ham 
i  sin  Levevis  gaa  til  Yderligheder  (c.  34),  ut  parsimoniam 
publieam  exemplo  quoqiie  juvaret;  ogsaa  han  fremhæver,  at 
Tiber  ingen  kostbare  Bygninger  opførte  (c.  47).  Dio  siger,  at 
han  udgav  meget  faa  Penge  til  sig  selv,  saare  mange  til  det 
almene  (LVH,  10),  og  at  han  levede  meget  maadeholdent  og 
heller  ikke  tillod  andre  at  skeje  ud  (c.  13).  —    Imod  det  taler 

kun  nogle  taabelige  Fabler,  der  findes  samlede  i  Suetons  42de 
Kapitel. 

Ligesaa  sikkert  lader  det  sig  hævde,  at  Tiber  ikke  har 
været,  hvad  man  kalder  kvindekær,  hverken  i  Ordets  gode 
eller  i  dets  uheldige  Betj^dning.  Sin  første  Hustru,  Agrippas 
Datter  Vipsania,  elskede  han  inderligt;  August  tvang  ham  til 
at  skille  sig  fra  hende,  for  at  han  kunde  ægte  hans  egen 
uheldige  Datter,  men  efter  at  August  selv  havde  forvist  denne 
til  Pandateria,  ser  vi  ikke  Tiber  træde  i  noget  Kvindeforhold, 
hverken  paa  den  ene  eller  den  anden  Maade.  Enkelte  Ytringer 
af  ham  kan  endog  tyde  paa,  at  han  har  været  noget  af  en 
Kvindehader,  saaledes  (Tac.  I,  14)  hans  Ord  til  Senatet,  at 
man  ikke  maatte  vise  Kvinder  for  store  Æresbevisninger  og  i 
det  Brev  (Tac.  V,  2),  hvor  han  drager  til  Felts  imod  „Kvinde- 
venskaber", —  en  Følelse,  som  hans  sørgelige  Livserfaringer 
gør  ret  sandsynlig.  Noget  vanskeligere  er  det  at  besvare 
Spørgsmaalet,  om  der  har  ligget  noget  sandt  til  Grund  for  den 
Beskyldning,  at  han  paa  Kapri  hengav  sig  til  kønslige  Eks- 
cesser.  For  Sandsynligheden  taler,  at  alle  tre  Kildeforfattere 
dvæler  ret  udførligt  ved  den  (Tac.  VI,  1.  Suet.  c.  43 — 45. 
Dio  LVIII,  22) ;  mod  den  for  det  første  selve  disse  Beretningers 
Karakter,  forsaavidt  de  alle  har  saa  grumme  lidt  faktisk  at 
støtte  sig  til.  Tacitus  omtaler  Sagen  kun  i  sin  mindre  paalide- 
lige  sjette  Bog,  og  skønt  han  lader  Tibers  Lidenskab  gaa  ud 
over  mange  fribaame,  har  han  dog  ikke  eet  Navn  eller  noget 
Eksempel  at  anføre.  Dio  gør  sin  Fortælling  endnu  mindre 
sandsynlig  ved  at  nævne  de  „fornemste"  (ev^'evtaTmm)  Kvinder 
som  hans  Ofre;  tilmed  modbevises  det  eneste  Eksempel,  han 
nævner,  Sex.  Marius's  Datter,  ved  Tacitus's  Beretning  om 
samme  Sag.  Sueton  endelig  har  selvfølgelig  befundet  sig  sær- 
lig vel  i  denne  Mudder],3øl,  og  han  disker  op  med  en  Række 
modbydelige  Skildringer,  der  synes  at  have  deres  Hjemsted  i 
Roms  værste  Kipper;  ogsaa  han  omtaler  feminae  illustres,  mon 
nævner  kun  et  enkelt  Navn,  som  vi  intet  kender  til.  Af  større 
Interesse  er  hans  Fortælling  om,  at  Tibers  Soveværelser  vare 
pyntede  med  utugtige  Billeder  af  forskellig  Art,  noget,  vi  fra 
Fundene  i  Pompeji  ved,  at  Kejsertiden  ekscellerede  i;    thi  her 

kan  han  da  i  alt  Fald  have  støttet  sig  paa  Selvsj^n. i)  —  Der- 
næst taler  ogsaa  selve  Sagen  mod  Sandsynligheden.  Man  maa 
nemlig  erindre,  at  den,  disse  Beskyldninger  rettes  imod,  er  en 
70aarig  Mand,  der  efter  alles  Dom  hidtil  har  ført  et  rent  og 
afholdende  Liv;  thi  Tacitus's  Omtale  af  hans  secretae  libidines 
under  Opholdet  paa  Rhodos  (I,  4)  kan  ligeoverfor  den  villige 
Suetons  Tavshed  i  dette  Punkt  og  efter  dens  egen  Karakter 
næppe  opfattes  som  andet  end  en  retorisk  Insinuation.  At  en 
saadan  Mand  skulde  kunne  forandre  sig  i  den  Grad,  er  vel 
ligesaa  fysiologisk  som  psykologisk  utænkeligt.  Skulde  der 
alligevel  ligge  noget  sandt  til  Grund  for  disse  Skildringer, 
vilde  det  i  Virkeligheden  ikke  give  os  noget  nyt  Bidrag  til 
Tibers  Karakteristik;  det  vilde  i  det  højeste  vise  et  mærkeligt 
Eksempel  paa,  hvad  en  af  Modgang  nedbrudt  Olding  kan  have 
grebet  til  for  at  dysse  sine  sjælelige  Lidelser.  Da  der  imidlertid 
ikke  foreligger  et  eneste  Faktum,  kun  almindelige  Insinuationer, 
og  da  det  paa  den  anden  Side  er  givet,  at  der  i  Rom  blev 
fabrikeret  en  Mængde  Krøniker  om  Tiber,  og  Erfaringen  lærer, 
at  Fantasien  i  saadanne  Tilfælde  altid  er  frodigst  paa  det 
kønslige  Omraade,  vilde  jeg  ikke  betænke  mig  paa  at  lade 
Dommen,  hvis  en  saadan  skulde  udtales,  lyde  paa  Frikendelse. 
Naar  jeg  har  sagt,  at  Tiber  manglede  Ærgerrighed,  da 
tør  dette  kaldes  et  absolut,  i  alt  Fald  et  af  alle  uimodsagt. 
Faktum.  Men  det  negative  Udtryk  giver  kun  til  Dels  det 
virkelige  Forhold.  Sandheden  er,  at  Tiber  følte  Afsky  for 
ethvert  falsk  Skin,  først  og  fremmest  for  sit  eget,  dernæst 
ogsaa  for  andres  Vedkommende.  Alle  Ærestitler  og  Hæders- 
bevisninger vare  ham  imod.  Det  er  en  snurrig  Kamp,  vi  paa 
dette  Omraade  ser  blive  ført  mellem  ham  og  Senatet.  Gang 
efter  Gang    søger   dette   at   overdænge   ham   med  denne  Pynt, 


')  I  Ruinerne  af  Tibers  Villa  paa  Kapri  har  man  tundet  et  Marmor- 
relief, der  af  nogle  antages  for  at  fremstille  Tiber  i  en  slibrig  Situa- 
tion: en  Mand  (Tiber)  ses  at  ride  ind  i  en  Skov  med  en  ung,  nogen 
Kvinde  foran  paa  Hesten.  —  Jeg  kan  ikke  betragte  det  som  givet, 
at  det  virkelig  er  Tiber,  skønt  Trækkene  ganske  vist  minder  om  ham. 
men  i  hvert  Fald  kan  jeg  ikke  se,  at  selve  Fremstillingen  har  den 
omtalte  Karakter;  alt  i  det  synes  mig  snarest  at  tyde  paa,  at  det  er 
en  allegorisk  Fremstilling. 

men  ligesaa  ofte  bliver  det  vist  tilbage,  snart  med  spydig 
Ironi,  som  da  det  i  Aar  21  vilde  tilkende  ham  en  Triumf, 
endnu  oftere  med  almindelige  Grunde,  der  giver  os  et  godt 
Indblik  i  denne  Side  af  hans  Karakter.  —  Da  Senatet  saaledes 
i  Aar  15  har  vedtaget,  at  der  skal  sværges  paa  hans  acta,  af- 
slaar  han  det  med  den  Bemærkning,  at  han  kun  er  et  dødeligt 
Menneske,  og  at,  jo  mere  han  opnaar,  jo  højere  man  stiller 
ham.  des  mere  usikker  maa  han  føle  sig.  Dette  passer  godt 
med,  at  han  energisk  modsætter  sig  enhver  Art  D^^rkelse 
af  sin  Person,  i  den  Grad,  at  end  ikke  hans  Billede  maa  op- 
stilles mellem  Gudernes.  Kun  een  Gang  i  sit  Liv  har  han 
vist  Svaghed  i  dette  Punkt,  nemlig  da  han  i  Aar  23  tillod 
Stæderne  i  Lilleasien  at  opføre  et  Tempel  for  ham,  Livia  og 
Senatet.  At  han  selv  har  fortrudt  dette,  fremgaar  tilstrækkelig 
af  den  Tale,  han  to  Aar  senere  holdt  i  Senatet  for  at  begrunde, 
at  han  afslaar  et  lignende  Andragende  fra  Spanien:  „Kan  det 
tilgives,  at  man  een  Gang  er  gaaet  ind  derpaa,  saa  vilde  det 
paa  den  anden  Side  være  pralerisk  og  overmodigt,  om  jeg 
tillod,  at  jeg  blev  dj^rket  som  Gud  i  alle  Provinserne."  Og 
han  minder  nu  atter,  i  særlig  højtidelige  Former,  om,  at  han  er  et 
dødeligt  Menneske,  der  kun  udfører  Menneskegerning  (IV,  37). 
Denne  Tibers  Beskedenhed  havde  dog  ikke  nogen  blot  person- 
lig Karakter;  atter  og  atter  ser  vi  ham  nemlig  ogsaa  paa 
andres  Vegne  afslaa  alle  overdrevne  Æresbevisninger,  saaledes 
for  Livia,  sikkert  med  fuld  Billigelse  fra  hendes  Side,  for  sin 
Søn  Drusus,  for  Germanicus  efter  hans  Død,  for  dennes  unge 
Sønner  i  Aar  24,  ved  hvilken  Lejlighed  han  udtrykkelig  ad- 
varede mod,  7ie  quis  mobiles  adulescentium  animos  praematurjs 
honoribus  ad  superbiam  extoUeret  (Tao.  IV,  17).  Det  er  netop 
denne  swperbia,  som  maaske  endog  mere  end  noget  andet  er 
Tiber  selv  fremmed,  han  heller  ikke  kan  finde  sig  i  hos  andre. 
Og  dog  hører  vi  Tacitus  gentagende  benytte  netop  dette  Ord 
til  at  karakterisere  Tiber;  det  er  dennes  stive  og  indesluttede 
Væsen,  der  har  gjort  ham,  og  sikkert  ogsaa  Tibers  egen  Tid, 
det  vanskeligt  at  faa  Øje  paa  den  modestia,  Tacitus  selv  an- 
fører alle  de  omtalte  og  desuden  mange  andre  Beviser  paa. 

Der  findes  dog  to  Undtagelser  fra  den  Regel,  at  Tiber  ikke 
heller  ^or  andre  finder  sig  i  overdrevne  Æresbevisninger,  hver 

for  sig  særlig  betegnende  for  en  n}^  Side  i  hans  Karakter. 
Den  ene  er  August,  den  anden  Sejan.  Kort  efter  Tibers 
E-egeringstiltrædelse  vedtog  Senatet,  at  August  skulde  d^-rkes 
som  Gud,  at  der  skulde  opføres  et  Tempel  for  ham,  og  at  der 
skulde  indsættes  et  nyt  Præsteskab,  sodales  Augustales.  Her- 
imod havde  Tiber  intet  at  indvende,  saalidtsom  mod,  at  der 
ogsaa  i  den  følgende  Tid  opførtes  Templer  for  ham  rundt  om 
i  Provinserne.  Her  er  dog  Undtagelsen  en  afdød  og  tillige  en 
Mand,  hvis  Minde  Tiber  altid  omfattede  med  den  d^^beste 
Pietetsfølelse.  Derimod  er  det  forbavsende,  at  Tiber  trods  alt 
har  kunnet  finde  sig  i  den  Virak,  der  ofredes  Sejan,  saa  at 
han  endog  i  levende  Live  dyrkedes  som  Gud:  det  vidner  mere 
end  noget  andet  om  den  Magt,  denne  Mand  til  en  Tid  maa 
have  haft  over  Tiber. 

Det  er  for  saa  vidt  heldigt,  at  vi  i  denne  Tibers  modestia 
har  et  saa  uomstødeligt  Faktum,  som  det  ogsaa  giver  en  værdi- 
fuld Støtte  til  Forstaaelsen  af  andre,  mere  omstridte  Ejen- 
dommeligheder; saaledes  i  Spørgsmaalet  om  hans  formentlige 
Herskesyge.  Alle  Kilderne,  Tacitus  i  første  Række,  ere  nemlig 
enige  om,  at  hans  Vægring  ved  at  overtage  Regeringen  er 
hyklet,  og  at  endog  Frygten  for  igen  at  miste  denne  Magt 
har  spillet  en  ikke  ringe  Rolle  i  hans  Liv.  Og  dog  anfører 
ingen  af  dem  blot  et  eneste  Eksempel  paa,  at  han  har  forsøgt 
at  udvide  sit  Magtomraade,  derimod  alle  en  Mængde  paa.  at 
denne  Magt  har  været  ham  en  Byrde,  som  han  vilde  have  be- 
friet sig  fra  med  samme  Energi,  som  han  frasagde  sig  dens 
ydre  Pynt,  hvis  ikke  hans  PUgtfølelse  her  havde  staaet  ham  i 
Vejen.  Skønt  faktisk  Indehaver  af  Augusts  Magt  ved  dennes 
Død  søger  han  at  bevæge  Senatet  til  at  fordele  den  store 
Myndighed  mellem  flere  eller  overdrage  den  til  en  anden,  ug 
da  han  endelig  har  ladet  sig  bevæge  til  at  overtage  den,  horer 
vi  ham  atter  og  atter  udtale,  hvor  besværet  han  føler  sig  af 
denne  Byrde,  og  hvor  meget  han  frygter  for,  at  man  skal  ud- 
vide denne  Magt.  —  I  Aar  21  klager  han  saaledes  i  et  Brev  til 
Senatet  over,  at  det  henviser  alle  vanskelige  Sager  til  ham, 
og  i  et  andet  fra  det  følgende  Aar  over  sine  lahores:  samme 
Aar  fremhæver  han  i  en  Senatstale,  at  han  selv  havde  til- 
strækkeligt af  B3Tder  som  af  Magt  [satis  onenon,  satis pofentiae. 

Tac.  m,  69) ;  Aar  23  beder  han  da  endnu  engang  Senatet  give 
Magten  til  en  anden.  Alt  dette  er  ganske  vist  kun  Ord,  hvis 
Sandhed  først  bliver  fuldt  troværdig,  i  Fald  de  bekræftes  af 
tilsvarende  Handlinger.  Men  netop  dette  er  i  høj  Grad  Til- 
fældet. 

Den  Forfatning,  August  havde  skabt,  var,  saalidtsom 
nogen  af  Eomerstatens,  fæstnet  i  en  skreven  Grundlov.  Den 
havde  en  afgjort  dualistisk  Karakter,  forsaavidt  Magten  var 
delt  mellem  princeps  og  Senatet,  men  nogen  Bestemmelse  i 
det  enkelte  om,  hvor  den  enes  Omraade  ophørte,  den  andens 
begyndte,  fandtes  ikke ;  kun  Delingen  af  Provinserne  i  kejser- 
lige og  prokonsulariske,  saavelsom  Kejserens  Eneraadighed 
over  Krigsmagten  havde  noget  af  denne  Karakter.  Det 
maatte  være  Fremtiden  forbeholdt  at  udvikle  dette  System  til 
fastere  Former.  Under  Augusts  Efterfølger  møder  vi  nu  hos 
Senatet  en  umiskendelig  Tendens  til  at  udvide  Kejsermagten, 
hos  Kejseren  en  mindst  ligesaa  tydelig  Trang,  ikke  alene  til 
at  holde  denne  Tendens  indenfor  Grænser,  men  endog  til  at 
drage  Senatets  Myndighed  over  paa  Omraader,  hvor  den  efter 
Augusts  Ordning  slet  ikke  synes  at  kunne  høre  hjemme.  Her, 
hvor  der  er  Tale  om  den  reelle  Magt,  føres  der  da  ganske  samme 
Kamp  mellem  de  to  Regeringsfaktorer ,  som  vi  saa  ovenfor, 
hvor  det  gjaldt  Magtens  Skin.  Dette  er  af  stor  Interesse;  thi 
selvfølgelig  maa  det  være  de  samme  psykologiske  Grunde, 
der  virker  i  begge  Tilfælde,  og  Senatets  saa  meget  omtalte 
krybende  Smigreri  kommer  derved  til  at  staa  i  et  noget  andet 
Lys,  hvad  jeg  senere  skal  komme  nærmere  ind  paa. 

Kort  efter  Tibers  Tiltrædelse  opfordrer  Senatet  ham  til  at 
forøge  sin  Indflydelse  paa  Prætorvalgene,  men  han  afslaar  det 
energisk.  —  Aar  16  stilles  der  atter  Forslag  i  lignende  Retning; 
Tiber  afviser  det  paany  med  en  udførlig  Motivering.  —  Aar 
20  vil  Senatet  have,  at  Tiber  skal  benytte  sin  kejserlige 
Strafferet  til  at  dømme  i  Pisos  Sag;  Tiber  afslaar  det,  ligesom 
der  i  det  hele  af  alle  de  Retssager,  som  forekommer  i  hans 
Regering,  kun  synes  at  være  en  eneste,  han  har  afgjort  paa 
denne  Maade  (Tac.  VI,  10).  —  Aar  21  ønsker  Senatet,  at 
Tiber  skal  vælge  en  Statholder  til  Senatsprovinsen  Afrika 
under    særlig    vanskelige    Forhold    dér;    Tiber    protesterer    og 


TIBERS    KARAKTER.  213 

indskrænker  sig  til  at  nævne  to  Mænd,  han  vil  foreslaa 
Senatet  at  vælge  imellem.  —  Aar  22  foreslaar  Ædilerne 
Senatet  at  skride  ind  mod  den  voksende  Overdaadighed. 
Senatet  henviser  Sagen  til  Tiber;  men  han  vil  intet  have  med 
den  at  gøre,  hvad  han  meget  udførligt  begrunder.  —  Samme 
Aar  foreslaas  det  i  Senatet  at  overdrage  Tiber  en  Art  Censor- 
myndighed over  eventuelle  Statholdere  i  Senatsprovinserne ; 
men  han  afviser  det  decideret:  „man  maatte  ikke  ty  til  Kejser- 
magten, hvor  man  kunde  benytte  Lovene."  (III,  69).  Disse 
sidste  Ord"  giver  os  i  Virkeligheden,  kort  sammenfattet,  hans 
Regeringsprogram. 

De  nævnte  Eksempler  maa  være  tilstrækkelige  til  at  vise, 
med  hvor  stor  Konsekvens  begge  Parter  hævdede  deres  Stand- 
punkt. At  det  i  Virkeligheden  var  et  Boldspil,  hvor  Tiber 
med  en  næsten  pedantisk  Smaalighed  vilde  have  alt  henvist 
til  Senatet,  det  ved  vi  ikke  blot  af  Suetons  (c.  30)  og  Dios 
Vidnesbyrd  (LVII,  7),  men  det  giver  ogsaa  Tacitus  os  mange 
Eksempler  paa,  trods  sine  almindelige  Paastande  i  modsat 
E»etning.  —  Da  Tiber  saaledes  faar  Bud  om  Mordet  paa 
Agrippa  Postumus,  vil  han  straks  have,  at  vedkommende  skal 
aflægge  Regnskab  i  Senatet,  og  det  afværges  kun  ved  Livias 
Mellemkomst.  —  At  han  straks  efter  sammenkalder  Senatet, 
undskylder  han  med  Henvisning  til  sin  tribuniciske  Magt.  — 
Da  Soldaterne  i  Pannonien  fordrer  højere  Løn,  henviser  han 
dem  til  Senatet.  —  Afgørelsen  af  de  Fordringer,  der  ind- 
sendtes fra  Provinserne  i  Aar  22  (angaaende  Asylretten)  over- 
lader han  udelukkende  til  Senatet.  —  Da  Libo  i  Aar  16  bøn- 
falder ham  om  Naade,  henviser  han  ham  til  Senatet,  og  da 
i  Aaret  24  L.  Apronius  fører  sin  Datters  Morder  for  Tiber  for 
at  faa  ham  dømt  af  denne,  henviser  han  ogsaa  ham  til 
Senatet. 

Det  er  endelig  ogsaa  værd  at  lægge  Mærke  til,  at,  har 
Senatet  i  sine  Henvendelser  til  Tiber  udtalt  sig  med  en 
krybende  Underdanighed,  saa  har  han  paa  sin  Side  ogsaa  paa 
dette  Omraade  i  den  Grad  gjort  Gengæld,  at  Sueton  (c.  29) 
kan  karakterisere  hans  Optræden  overfor  det  i  følgende  stærke 
Ord:   in   appellandis   venei'andisqiie  et  singuJis  et  umvet'sis  ])r(ype 

excesserat  humanitatis  modum.     Og   han   bekræfter   denne  Paa- 
stancl  ved  oplysende  Eksempler. 

Kan  vi  da  trygt  gaa  ud  fra,  at  Regeringen  har  været 
Tiber  en  Byrde,  han  kun  nødig  paatog  sig,  har  vi  det  mest 
fremtrædende  Bevis  paa  haiis  Pligtfølelse  i,  at  han  alligevel 
overtog  den.  Og  det  er  denne  Følelse,  der  følger  ham  fra 
først  til  sidst  i  hans  Regering,  selv  om  den  svækkes  stærkt  i 
hans  sidste  Aar.  Det  er  tillige  den,  der  har  været  hans 
egentlige  Vejleder.  Stillet  paa  den  øverste  Plads  i  Verdens- 
riget, uden  Trang  til  at  gøre  sig  gældende  og  uden  Evne  til 
at  fatte  ny  Ideer  og  bane  Veje,  var  han  henvist  til  i  alt  at 
handle,  som  August  havde  handlet,  og  det  gjorde  han  troligt. 
Blandt  alt  det  usande,  Tacitus  har  sagt  om  Tiber,  er  der  der- 
for næppe  noget,  der  er  det  i  højere  Grad,  end  naar  han 
kalder  ham  repertor  novi  juris,  og  det  Bevis,  han  benytter,  er 
da  ogsaa,  som  paavist,  saa  uheldigt,  som  muligt.  Nej,  er  der 
noget,  denne  Mand  ikke  er,  da  er  det  just  repertor.  Tacitus 
anvender  et  andet  Sted  en  modsat  Ytring,  som  unægteJig  er 
mere  slaaende,  og  som  han  formodentlig  har  fundet  hos  sin 
Kilde  eller  er  ham  overleveret  af  Traditionen;  han  siger 
nemlig  (II,  65):  Xihil  aeque  Tiberium  anxium  hahebat  quam  ne 
composita  turbarentur.  Disse  Ord  indeholder  netop,  hvad  der 
paa  een  Gang  var  Tibers  Styrke  og  hans  Svaghed  som  Regent. 
August  havde  i  sit  Testamente  advaret  mod  at  udvide  Rigets 
Grænser;  ved  at  følge  dette  Raad  samvittighedsfuldt  holdtes 
Tiber  selv  fra  alle  Eventyrforsøg  og  fik  ogsaa  Germanicus 
i  Tide  standset  paa  hans  hensynsløse  Plyndringstog  i  Ger- 
manien; men  paa  den  anden  Side  har  det  ogsaa  bidraget  til 
at  give  ham  en  vis  magelig  Ligegyldighed  overfor  Opstanden  i 
Afrika,  i  Gallien  og  i  Frisernes  Land,  der  i  hvert  Fald  kostede 
Riget  mange  Penge  og  mange  Menneskeliv.  (Sml.  Suet.  c.  37). 

Men  heller  ikke  i  den  indre  Forvaltning  fremførte  Tiber 
nogetsomhelst  nyt.  Man  har  ganske  vist  tillagt  ham,  at 
Magistratsvalgene  eller  maaske  snarere  en  Del  af  dem  over- 
førtes fra  Komitierne  til  Senatet,  men  man  maa  da  have 
overset,  at  August  allerede  havde  forberedt  denne  Ændring  og 
efterladt  den  i  et  egenhændigt  Manuskript,  saaledes  som 
Vellejus  fortæller  i  II,  124.    Man  søger  i  hele  Tibers  Regerings- 

tid  forgæves  efter  ny  Tanker,  nyt  Initiativ.  Af  og  til  maatte 
der  selvfølgelig  møde  Tvivlstilfælde,  men  Tibers  første  og 
sidste  Spørgsmaal  bliver  da:  „Hvad  har  August  sagt;  hvad 
vilde  han  have  gjort?"  —  Da  C.  Silanus  i  Aar  22  anklages 
for  Udsugeiser,  oplæser  Tiber  en  Udtalelse  af  August,  der  an- 
gaar  et  lignende  Tilfælde.  —  Da  i  samme  Aar  en  Jupiterpræst 
søger  om  Tilladelse  til  at  overtage  et  Statholderembede,  af- 
slaar  Tiber  det  i  Henhold  til  en  Bestemmelse  af  August.  — 
Da  der  i  Aar  32  bliver  Spørgsmaal  om  Anerkendelse  af  en  ny 
sibyllinsk  Bog,  henviser  han  atter  til,  hvad  August  har  gjort 
i  den  Art  Sager.  —  Da  Germanicus  i  Aar  19  er  rejst  til 
Ægypten  for  at  hjælpe  Provinsen  under  en  Hungersnød, 
dadler  Tiber  ham  skarpt  derfor  i  Senatet;  August  havde 
nemlig  i  sin  Tid  forbudt  Mænd  af  Senatorstand  at  betræde 
denne  Provins,  men  har  dog  hermed  næppe  tænkt  paa  kejser- 
lige Prinser,  særlig  ikke  under  saa  ekstraordinære  Forhold. 
Denne  pedantiske  Konservatisme  naar  dog  sit  Højdepunkt, 
naar  Tiber,  da  han  i  Aar  23,  tvungen  af  Nødvendighed,  maa 
foreslaa  Senatet  at  foretage  en  Forandring  i  Loven  om  Præste- 
valg, føler  sig  opfordret  til  at  undskylde  dette  ved  at  minde 
om,  at  ;,ogsaa  August  havde  ændret  nogle  af  de  gamle  Be- 
stemmelser for  at  faa  dem  til  at  stemme  med  Tidens  Krav'^. 

I  Tibers  konsekvente  Fastholden  ved  Augusts  Ordning 
findes  der  dog  en  Undtagelse,  nemlig  Prætoriankohorternes 
Sammenflytning  i  een  Lejr.  Det  var  ikke  Tibers,  men  Sej  ans 
Idé.  Atter  her  træffer  vi  da  dette  Navn  knyttet  til  Foran- 
staltninger, som  ellers  maatte  synes  at  være  Tibers  Natur 
imod. 

Hvad  Tibers  personlige  Deltagelse  i  det  offentlige  Liv 
angaar,  saa  synes  det  at  være  gaaet,  som  man  kunde  vente, 
og  som  det  plejer  at  gaa  den,  der  har  paataget  sig  et  stort 
og  ansvarsfuldt  Hverv  med  god  Vilje,  men  uden  tilsvarende 
Evner  og  uden  virkelig  Tilbøjelighed.  Han  begynder  med  at 
lægge  et  betydeligt  Arbejde  i  sin  Germng,  men  bliver  efter 
nogle  Aars  Forløb  træt.  Naar  Kilderne  enstemmig  fremhæver 
hans  ivrige  Deltagelse  i  Prætordomstolenes  Undersøgelser  og  i 
Senatets  Forhandlinger,  saa  er  der  Grund  til  at  tro,  at  dette 
kun  har  fundet  Sted  i  hans  første  Regeringsaar.     Det  er  i  alt 

Fald  mærkeligt  at  se,  at  en  kort  Fraværelse  af  ham  i  Aar  16 
giver  Senatet  Anledning  til  at  holde  Ferie,  medens  Tiber  i 
Aar  21  forlader  Byen  uden  Grund  for  først  at  vende  tilbage 
Aaret  efter  i  Anledning  af  sin  Moders  Sygdom  og  saa  fem 
Aar  efter  forlader  Byen  for  bestandig.  En  Bemærkning  af 
Tacitus  om,  at  Tiber  paa  en  vis  Tid  (i  Aar  26)  hyppig  kom  i 
Senatet  og  i  flere  Dage  i  Træk  hørte  paa  Forhandlingerne, 
tyder  ogsaa  paa,  at  hans  Deltagelse  den  Gang  som  Regel  kun 
var  ringe. 

Hvor  det  derimod  ikke  gjaldt  om  at  lægge  personligt 
Arbejde  ind,  forblev  hans  Interesse  og  Offervillighed  usvækket. 
Hans  store  Redebonhed  til  at  yde  Kommuner  saavelsom 
Privatmænd  Hjælp  af  den  kejserlige  Kasse  fremhæver  selv 
Tacitus  i  meget  anerkendende  Udtryk,  og  i  dette  Punkt  sker 
der  ingen  Forandring :  Under  Pengekrisen  i  Aar  32  og  ved  den 
store  Ildebrand  i  Rom  i  Aar  36  ser  vi  endnu  stadig  Tiber  træde 
til  med  storartede  Gaver.  Ogsaa  heri  fulgte  han  i  Augusts 
Spor:  men  i  Maaden,  hvorpaa  de  to  uddelte  deres  Gaver,  er 
der  dog  en  iøjnefaldende  Forskel,  der  tjener  Tiber  til  Ære, 
dog  mere  som  Menneske  end  som  Statsmand.  I  Stedet  for 
Augusts  kritikløse  Rundhaandethed  møder  os  her  Tibers  mere 
nøjeregnende  Retfærdighedsfølelse.  Det  synes  nemlig,  at 
August  ligeoverfor  fattige  Senatorer  har  hjulpet  tilhøjre  og 
tilvenstre,  tilmed  liden  at  undersøge,  om  det,  han  gav,  virke- 
lig ogsaa  kom  den  trængende  selv  tilgode.  Anderledes  med 
Tiber.  Han  hjalp  gerne,  men  forlangte,  at  Ansøgeren  skulde 
bevise  sin  Trang  for  selve  Senatet,  og  tillige,  at  den  tilstaaede 
Pengesum  skulde  udbetales  i  hans  eget  Paasyn  (Dio  LVII,  10). 
Det  har  sikkert  været  haarde  Vilkaar  for  de  stolte  Senatorer 
og  skadet  Tibers  Stilling  meget.  Tacitus  paastaar,  at  mange 
derved  afskrækkedes  fra  at  bede  ham,  og  Sueton,  der  over- 
hovedet ikke  anerkender  Tibers  Gavmildhed,  ser  deri  kun  et 
Middel,  han  har  benyttet  i  sin  Gerrighed  for  at  slippe  for  at 
yde  Hjælp  (c.  47). 

Hvad  der  her  kun  kan  kaldes  respektabelt,  om  end  noget 
smaaligt,  udartede  dog  tit  hos  Tiber  til  en  forceret  Jagen 
efter  Korrekthed,  ogsaa  ved  Lejligheder,  hvor  det  ingenlunde 
hørte  hjemme.     Naar   han  saaledes  mødte  i  Senatet  og  deltog 

i  dets  Forhandlinger  under  sin  eneste  Søns  Dødssygdom.  ja 
umiddelbart  efter  hans  Død,  saa  synes  dette,  ogsaa  efter  den 
Forklaring,  han  selv  giver  i  Senatet  (Tac.  IV,  8),  nærmest  at 
være  Udslag  af  en  forceret  Pligtfølelse,  for  hvilket  han  kun 
opnaaede,  at  Pøbelen  beskyldte  ham  for  at  have  glædet  sig 
over  Drusus's  Død,  ja  endog  selv  været  Skyld  i  den.  —  Og  af 
ganske  samme  Natur  er  den  Umage,  han  saa  ofte  gør  sig  for 
at  pointere  sin  Upartiskhed.  Jeg  tænker  her  ikke  paa  hans 
store  Tale  til  Pisos  Anklagere  og  Dommere,  der  tværtimod 
forekommer  mig  kun  at  være  Udtryk  for  store  og  fine  Følelser. 
Derimod  omtales  det  gentagne  Gange,  at  han  f.  Eks.  under 
Procesforhandlinger  optraadte  med  en  kunstig  Ligegyldighed 
og  Ro  i  Ord  og  Miner,  saaledes  af  Tacitus  ved  hans  Slægt- 
nings, Libos  Proces  i  Aar  16,  ved  Lepidas  i  Aar  20  og  ved 
flere  andre  Lejligheder.  Man  faar  endog  det  Indtryk,  at  han, 
hvor  han  maatte  antage,  at  de  tilstedeværende  frygtede  Par- 
tiskhed til  Fordel  for  den  anklagede,  er  optraadt  strengt  og 
barsk,  som  overfor  Arkelaos  i  Aar  17,  og  omvendt  har  vist 
Mildhed,  hvor  man  kunde  vente  det  modsatte,  f.  Eks.  ligeover- 
for den  unge  Piso,  da  han  kommer  hjem  fra  Orienten  efter 
at  have  deltaget  i  Faderens  landsforræderiske  Krig;  i  dette  Til- 
fælde har  Tacitus  sikkert  Ret  i,  at  Tibers  Optræden  er  for- 
ceret (quo  hitegrum  judicium  ostentaret^  III,  8).  At  det  forøvrig 
var  Mildheden,  der  var  ham  naturlig,  Strengheden,  som  han 
maatte  forcere  sig  op  til,  det  giver  Tacitus  et  ufrivilligt  Vid- 
nesbyrd om  i  et  af  de  gyldne  Ord,  som  findes  spredt  i  hans 
Værk,  og  som,  da  de  harmonerer  betydehg  bedre  med  hans 
Fortællingers  Indhold  end  med  hans  egne  Domme,  vel  maa 
stamme  direkte  fra  en  eller  anden  udførligere  Kilde ;  han  siger 
nemlig  (IV,  31),  at  Tibers  Ord  faldt  frit  og  let,  hver  Gang 
han  talte  til  Forsvar  for  nogen,  medens  hans  Tale  ellers  var  tung 
og  afmaalt  (compositus  alias  et  velut  eluctantium  verhorum,  sohi- 
tius  promptiusque  eloquébatitr,  quotiens  suhveniret). 

Denne  Ujævnhed  i  hans  Optræden  har  været  saa  meget 
des  større,  som  den  stoiske  Ro  ikke  alene  har  været  et  Draperi, 
han  vilde  pynte  sig  med,  men  aabenbart  har  skullet  tjene  som 
Dække  for  stærke  Følelser,  hans  sky  og  indesluttede  Natur 
frygtede  for  at  lade  komme  til  Syne. 

15 

Tlii  bag  Tibers  afmaalte  og  kolde  Ydre  har  der  været  et 
blødt  og  sensibelt  Følelsesliv.  Det  slutter  jeg  for  det  første 
af  hans  AfsW  for  de  blodige  Gladiatorspil,  som  alle  ere  enige 
om  at  fremhæve,  men  som  de  søger  at  forklare  paa  forskellig 
Maade.  Nogen  Rolle  har  naturligvis  hans  fædmm  coetus,  Sky- 
for  at  være  til  Stede  i  store  Forsamlinger,  spillet,  men  at  det 
ikke  kan  have  været  den  eneste  Grund,  ser  vi  af,  at  han  ikke 
har  indskrænket  sig  til  selv  at  blive  borte  fra  dem,  men  ogsaa, 
direkte  eller  indirekte,  maa  have  hindret  andre  i  at  foranstalte 
dem;  skønt  det  ikke  udtrykkeligt  siges,  viser  en  Bemærkning, 
Tacitus  lejlighedsvis  fremkommer  med  (IV,  62),  at  det  maa 
have  forholdt  sig  saaledes.  Tillige  fortæller  den  samme  Kilde 
ligefrem  (I,  76),  at  Tiber  dadlede  sin  Søn  Drusus  strengt, 
fordi  han  fandt  Glæde  i  at  se  Blodet  flyde  ved  Gladiator- 
spillene. —  Dernæst  faar  vi  rig  Lejlighed  til  at  se  denne  Side 
hos  Tiber,  hver  Gang  en  Situation  overrumpler  ham,  saa  at 
han  ikke  faar  Tid  til  at  lægge  Ansigt  og  Ord  i  de  rette  Folder. 
—  Sueton  fortæller  (c.  7)  om,  hvor  lidt  han  var  i  Stand  til  at 
skjule  sine  Følelser,  da  han  engang  mødte  sin  elskede  Vip- 
sania,  kort  efter  at  den  tvungne  Skilsmisse  var  indtraadt;  men 
det  er  navnlig  Tacitus,  som  jo  ganske  anderledes  følger  hans 
Liv  i  det  enkelte,  der  giver  os  en  Række  Eksempler  herpaa.  — 
-•Han  fortæller  saaledes  om,  hvor  stærkt  et  Indtryk  L.  Pisos 
heftige  Ord  i  Senatsmødet  x^ar  16  gør  paa  Tiber,  der  først 
selv  søger  at  formilde  ham,  og  da  det  ikke  lykkes,  gaar  om- 
kring til  Pisos  Venner  for  at  faa  dem  til  at  holde  ham  til- 
bage; fremdeles  om,  hvor  stærkt  han  bruser  op  under  Senats- 
forhandlingerne  uden  at  kunne  lægge  Baand  paa  sine  Følelser, 
f.  Eks.  i  Marcellus's  Sag  (I,  74),  i  Silanus's  (III,  67),  i  Votie- 
nus's  (IV,  42). 

Dette  hænger  sammen  med  en  mærkværdig  Mangel  paa 
Takt,  Tiber  atter  og  atter  viser,  selv  i  Tilfælde,  hvor  han 
havde  Tid  nok  til  at  beherske  sig.  —  Da  Senatorerne  lige- 
som hele  Rom  saaledes  ere  stærkt  optagne  af  Sorgen 
over  Germanicus's  Død,  kommer  han,  aabenbart  glædestraa- 
lende,  op  i  Senatet,  fortæller,  at  Livilla  har  faaet  Tvil- 
linger og  fordyber  sig  i  stolte  Bedstefaderbetragtninger,  der 
gør  hans  Pljerte  mere  Ære  end  hans  Taktfølelse.  —  Naar  han 

en  anden  Gang  anmoder  Senatet  om  at  tilstaa  en  lige  afdød 
Ven  ofientlig  Ligbegængelse  og  i  den  Anledning  fremhæver 
dennes  elskværdige  Optræden  mod  ham  under  Opholdet  paa 
Rhodos,  taler  ogsaa  dette  kun  til  hans  Ære,  men  at  han  sam- 
tidig benytter  Lejligheden  til,  sikkert  med  stor  Ret,  at  frem- 
komme med  et  heftigt  Angreb  paa  sin  Uven,  M.  Lollius,  er 
taktløst.  Denne  Mangel  paa  Evne  til  at  vælge  rette  Tid  og 
Sted  kommer  i  det  hele  ofte  frem.  Det  er  saaledes  ogsaa 
fuldt  berettiget  af  ham  at  rette  Angreb  paa  uheldige  amicitiae 
muliebres]  det  vidner  Tidens  Historie  tilstrækkelig  om;  men 
at  gøre  det  i  et  Brev,  han  skriver  til  Senatet  i  Anledning  af 
sin  Moders  Død,  det  er  næsten  hæsligt,  selv  om  der  ikke  deri 
har  ligget  noget  Angreb  paa  Livia  selv.  —  At  Agrippina  og 
hendes  Sønner  havde  gjort  sig  fortjente  til  den  Straf,  de  led, 
tør  man  vistnok  gaa  ud  fra;  men  det  klæder  ilde,  at  Tiber 
benytter  deres  Død  til  at  minde  om  deres  Fejl.  Det  sidste 
undskyldes  dog  noget  ved,  at  han  aabenbart  derigennem  har 
søgt  at  føre  et  Slags  Selvforsvar. 

Med  dette  sidste  kommer  vi  ind  paa  en  Side  i  Tibers 
Karakter,  som  vel  hænger  nøje  sammen  med  det  foregaaende, 
men  som  jeg  dog  vil  dvæle  særlig  ved,  da  den  fører  os  til 
Bunden  af  hans  egentlige  Natur  og  dernæst  lader  sig  doku- 
mentere ved  et  særlig  omfattende  og  paalideligt  Materiale,  nem- 
lig hans  uselvstændige  og  karakterløse  Afhængighed  af  andi'es 
Dom.  —  I  Aar  26  anklages  Votienus  Montanus  for  at  have  talt 
fornærmeligt  om  Tiber.  Et  Vidne  gengav  den  anklagedes 
Ord,  som  indeholdt  en  Række  grove  Beskyldninger,  med  over- 
dreven Samvittighedsfuldhed.  Ved  at  høre  dem  kommer  Tiber 
helt  ud  af  sig  selv ;  han  farer  op  og  raaber,  at  han  paa  Stedet 
vil  forsvare  sig  mod  dem,  og  det  er  med  Nød  og  næppe,  hans 
Venner  faar  ham  beroliget.  I  Regelen  har  Tiber  sikkert 
bedre  forstaaet  at  skjule  sine  Følelser,  men  dette  uvilkaarlige 
Udbrud  lærer  os  allerede  meget.  —  I  Aar  16  fremsætter  en 
vis  Hortalus  i  Senatet  en  Bøn  om  Pengehjælp.  Tiber  holder 
en  skarp  —  næppe  for  skarp  —  Tale  imod  ham,  hvis  Kon- 
klusion kun  kan  være  et  decideret  Afslag.  Men  da  Talen 
bliver  modtaget  meget  køligt  af  Senatet,  idet  Flertallet  for 
holder    sig    tavst    eller    endog    giver   sit  Mishag  tilkende   ved 

occultum  murmur,  betænker  han  sig  lidt  og  tilstaar  da  Horta- 
lus's  Børn  en  betydelig  Pengesum  (Tac.  II,  37 — 38).  —  Denne 
Fortælling  bekræftes  i  høj  Grad  af  hans  Optræden  ved  andre 
Lejligheder.  Det  gaar  nemlig  hyppig  saaledes,  at  Tibers  Kon- 
klusioner kun  daarlig  harmonerer  med  Præmisserne.  Saaledes 
angi'iber  han  Silanus  meget  heftigt  for  hans  Grusomhed,  men 
da  Straffen  skal  bestemmes,  kan  han  knap  faa  den  mild  nok. 
Ogsaa  Vibius  Serenus  retter  han  under  hans  Retssag  i  Aar 
24  stærke  Beskyldninger  mod.  men  da  Senatet  vil  gaa  frem 
med  Strenghed  imod  ham,  er  det  Tiber,  som  holder  det  til- 
bage —  SandsA^iligheden  taler  for,  at  Tacitus  har  Ret  i,  at  det 
i  alt  Fald  for  en  Del  er  Hensynet  til  Folkemeningen,  (quo  mol- 
liret  invidiam,  IV,  30),  der  ved  disse  Lejligheder  har  været  be- 
stemmende for  Tiber.  Det  er  i  saa  Henseende  oplysende,  at 
vi  stadig  horer  ham  optræde  med  Forklaringer  og  Undskyld- 
ninger overfor  Senatet.  Han  undskylder  i  Aar  14,  at  han 
ikke  rejser  til  de  oprørske  Legioner,  —  i  Aar  21,  at  han  ikke 
selv  kuer  Opstanden  i  Gallien,  —  i  Aar  23,  at  han  møder  i  Se- 
natet umiddelbart  efter  Drusus's  Død,  —  i  Aar  25,  at  han  har 
tilladt  de  asiatiske  B3'er  at  opføre  et  Tempel  for  ham,  —  i  Aar 
29,  at  han  ikke  møder  ved  Livias  Begravelse.  —  i  Aar  33,  at 
han  forbliver  paa  Kapri,  —  stadig  Undskyldninger  og  Selv- 
forsvar. 

Mere  umiddelbart  viser  denne  blødagtige  Afhængighed 
af  andres  Dom  sig  i  hans  egne  Udtalelser  i  Taler  og  Breve.  — 
Da  GaUus  saaledes  i  Aar  16  havde  foreslaaet,  at  der  skulde 
vælges  Embedsmænd  for  fem  Aar  ad  Gangen,  afslaar  han  det 
med  Henvisning  til  de  o/fensiones,  han  i  den  Anledning  vilde 
komme  til  at  vække  mod  sig:  vioc  per  singulos  armos offensiones 
vitarij  quamvis  repulsam  propinqua  spes  soletur:  quantum  odii 
fore  ab  iis^  qui  ultra  quinquennium  projiciantur  (H,  36).  Og 
dette  Argument  møder  os  saa  at  sige  i  alle  de  længere  Taler 
af  Tiber,  der  ere  os  opbevarede.  —  Mod  Hortalus  klager  han 
over,  at  dennes  Optræden  er  egnet  til  at  vække  invidia  senatus 
et  principum  (TI,  38);  selv  i  sin  fortræffelige  Tale  under  Pisos 
Sag  kan  han  ikke  slutte  uden  Hentydning  til  mulig  Misstem- 
ning mod  ham  selv  (III,  12).  Det  er  endvidere  i  høj  Grad 
karakteristisk,    at    han    i    sin    Tale   om   Opførelse    af   Tempel- 

bygninger  for  sig  kan  finde  Lejlighed  til  at  betegne  sig  selv 
som  off'ensionum  pro  utilitate  puhlica  non  pavidus  (IV,  38).  —  Sit 
Brev  til  Sej  an  begynder  han  med  at  minde  om,  at  han  selv  i 
alle  betydelige  Sager  maa  lade  sig  lede  af  Hensynet  til  sit 
Rygte  (praecipua  rerum  ad  famam  derigenda^  IV,  40/  Senere 
hen  i  samme  Brev  klager  han  over,  at  Folks  Had  til  Sej  an 
ogsaa  gaar  ud  over  ham  selv  (per  invidiam  tui  me  quoque 
incusantj.  —  Stærkest  træder  denne  Side  dog  frem  i  det  ud- 
førlige Brev,  han  skrev  til  Senatet  i  Aar  22,  i  Anledning  af, 
at  man  havde  ønsket  ny  Love  mod  Overdaadigheden.  Tiber 
afslaar  at  tage  Initiativ  i  denne  Sag,  og  hans  Motivering  er 
meget  oplysende,  flan  klager  over  sin  ulykkelige  Stilling,  da 
han  alene  faar  Skyld  for  de  Fejl,  andre  begaar  (unius  invidia 
ah  omnibus  peccatur^  III,  53).  Senere  i  Brevet  beklager  han 
sig  over,  at  Folk  af  en  ny  Lov  eller  af  en  Forbryders  Straf 
tager  Anledning  til  at  raabe  op  om,  at  der  vendes  op  og  ned 
paa  Samfundet,  og  at  de  bedste  Mænd  styrtes  i  Ulykke.  Han 
ender  med  at  erklære,  at  hvis  andre  vil  tage  Initiativet  i 
den  Sag,  har  han  intet  derimod,  s'm  accusare  vitia  vohmt,  dein 
cum  gloriam  ejus  rei  adepti  sunt,  simultates  faciunt  ae  m'ihl  velin- 
quunt,  credite^  patres  conscripti^  me  quoque  non  esse  o/feimonum 
avidum]  quas  cum  graves  et  plerumque  iniquas  pro  repuhlica 
suscipiam,  inanes  et  inritas  neque  mihi  aut  vohis  usui  f utur  as  jure 
deprecor  (III,  54).  Dette  lange  Brev  giver  os  i  hele  sin  Tanke- 
gang, der  aabenbart  er  Tibers  egen,  et  godt  Indblik  i  hans 
konservativt-uvirksomme  og  bløde  Sindelag. 

Efter  dette  vil  man  ikke  undre  sig  over,  at  Tibers  Op- 
træden saa  ofte  er  vaklende  og  selvmodsigende.  Tacitus  be- 
brejder ham  eller  lader  andre  bebrejde  ham  hans  judicium 
anxium  (I,  80),  og  det  sikkert  med  Rette.  Man  maa  da  blot 
undre  sig  over,  at  han  alligevel  søger  slettere  Motiver  hos 
ham,  hvor  netop  hint  er  tilstrækkeligt.  Han  fortæller  om, 
hvorledes  Tiber  under  Legionernes  Opstand  samler  Folk,  Bagage 
og  Skibe  for  at  sejle  til  Provinserne,  men  uden  at  gore  Alvor 
af  Rejsen,  og  opfatter  dette  som  snedige  Kunstgreb.  Men 
denne  Vankelmodighed  er  tværtimod  noget,  som  vi  ser  gentage 
sig  under  hele  hans  Regering,  ogsaa  hvor  en  saadan  Forklaring 
slet   ikke    slaar  til,    og   er   kun   Udtryk   for   en  Kamp   mellem 

hans  Pligtfølelse  og  hans  bløde  Trang  til  Magelighed  og  Ro.  — 
Da  Opstanden  i  Gallien  Aar  21  er  endt,  erklærer  han  i  Senatet, 
at  nu  \il  han  rejse  derop,  ut  praesentia  spectaret  et  componeret 
(III,  47):  selvfølgelig  bliver  det  ikke  til  noget.  —  Atter  i 
Aaret  23  forkynder  han  i  Senatet,  at  han  vil  rejse  til  Pro- 
vinserne, men  —  forbliver  i  Rom.  Ogsaa  dette  opfatter  Tacitus 
som  Hykleri  (IV,  4).  —  Derefter  taler  han  længe  om  at  rejse 
til  Kampanien  for  at  indvie  Templer  dér,  men  først  i  Aar  26 
bliver  det  til  noget;  Tacitus  tror  ogsaa,  at  den  Omstændighed, 
at  han  bliver  borte  med  det  samme,  hviler  paa  en  vel  overlagt 
Plan  (cei'tus  ptrocul  urhe  deget'e,  IV,  57),  men  tager  sikkert  ogsaa 
heri  fejl,  og  han  gør  sig  da  forgæves  Umage  for  at  finde  Grunden. 
Tiber  bliver  ganske  vist  nu  borte,  men  hans  gentagne  Løfter 
om  og  Forsøg  paa  at  komme  tilbage  vidner  tilstrækkelig  om, 
at  vi  her  blot  har  Gentagelser  af  det  samme,  og  at  der  mindst 
af  alt  er  Tale  om  en  Plan.  Da  han  har  indviet  de  omtalte 
Templer,  udsteder  han  en  Bekendtgørelse,  ne  quis  quietem  ejtis 
inrumperet  (IV,  67),  rejser  derefter  til  Kapri  og  kommer  ikke 
mere  tilbage.  Senatet  beder  ham  vende  tilbage,  og  at  hans 
Pligtfølelse  ogsaa  har  revolteret,  ser  vi  Eksempler  nok 
paa.  —  Da  Livia  er  død,  skriver  han,  at  man  skal  opsætte  Be- 
gravelsen til  hans  Tilbagekomst  (Suet.  c.  51),  men  det  bliver  dog 
ikke  til  noget.  —  Under  den  Bevægelse,  Sej  ans  Afstraffelse 
har  medført  i  Rom,  skriver  Tiber,  at  han  nu  vil  komme,  og 
beder,  at  en  af  Konsulerne  maa  komme  over  for  at  ledsage 
ham;  men  da  Regulus  saa  kommer,  har  han  forandret  sin  Be- 
stemmelse. —  I  de  følgende  Aar  er  han  atter  og  atter  paa  Vejen, 
ja  opholder  sig  i  Byens  umiddelbare  Nærhed,  men  kan  ikke 
bestemme  sig  til  at  betræde  den.  Her  er  Tacitus  dog  saa 
retfærdig  at  indrømme,  at  han  var  i  Tvivl  (amhiguKs,  an  urbem 
intraret^  VI,  1).  Sueton  siger  da  ogsaa  (c.  38),  at  Tiber  i  det 
hele  gjorde  sig  latterlig  ved  disse  Rejseplaner,  som  kom  igen 
næsten  hvert  Aar  i  hans  Regering. 

Denne  ængstelige  Forsigtighed  er  da  et  Hovedtræk  i  Tibers 
Natur  og  karakteriserer  hele  hans  Liv  og  Regering.  Den  sikrer 
ham  imod  store  Misgreb,  i  alt  Fald  forsaavidt  han  handler  ud 
af  sit  eget  Hoved,  men  giver  paa  den  anden  Side  hans  Rege- 
ringstid   et    stærkt    Præg    af   Ubevægelighed      Tacitus   kalder 

ham  lenhis  in  meditando  (IV  71),  og  denne  Langsomhed  træffer 
vi  fra  først  til  sidst  i  alt,  hvad  han  foretager  sig.  —  Det  er  den, 
som  i  Forbindelse  med  hans  Ulyst  til  Herskerstillingen  for- 
klarer os  hans  Vægring  ved  at  overtage  Rtegeringen.  —  Han 
var  fremdeles  langsom  til  at  udføre  Augusts  Testamente.  Dette 
fortæller  Tacitus  ganske  vist  ikke  noget  om,  men  selv  om  den 
Anekdote,  Sueton  og  Dio  i  den  Anledning  beretter,  er  usand, 
er  der  ingen  Grund  til  at  tvivle  om,  at  de  har  Ret  med 
Hensyn  til  Sagen  selv.  —  Det  samme  gentager  sig  ogsaa  med 
Livias  (V,  1).  —  Da  denne  er  død,  vil  Senatet  opføre  en  Triumf- 
bue til  hendes  Ære;  Tiber  tilbyder  at  paatage  sig  Opførelsen, 
men  det  bliver  aldrig  til  noget.  —  Han  er  endvidere  langsom  til 
at  undersøge  Beskyldningen  mod  Libo,  opsætter  det  et  helt 
Aar,  og  det  samme  gentager  sig  i  Sagen  mod  Clemens  (H,  40).  — 
Øvrighedspersonerne  klager  atter  og  atter  over  Skuespillernes 
Udskejelser  og  over,  at  Lovene  mod  Luksus  overskrides.  Tiber 
lader  sig  endelig  i  Aar  23  bevæge  til  at  foretage  noget  alvorligt 
mod  det  første;  det  sidste  viser  han  gentagne  Gange  fra  sig.  — 
Asinius  Gallus  fængsles  i  Aar  30;  Tiber  forlanger  selv  at  være 
til  Stede,  naar  hans  Sag  tages  for;  paa  den  Maade  kommer 
Gallus  til  at  leve  under  Bevogtning  i  tre  Aar,  lige  til  sin 
Død.  —  Det  er  bekendt,  at  Tiber  lod  kejserlige  Statholdere  for- 
blive mange  Aar  i  deres  Stilling;  Tacitus  siger  endog,  at  han 
lod  de  fleste  blive  dér  lige  til  deres  Død  (I,  80),  og  han  søger 
Grunden  forskellige  Steder.  Moderne  Forfattere  synes  enige 
om  heri  at  se  et  stort  Bevis  paa  Statsmandskløgt  og  Omsorg 
for  Provinserne.  Det  er  jo  muligt,  at  man  har  Ret  heri,  men 
naar  jeg  ser  hen  til  hele  Tibers  Karakter,  særlig  til  hans 
Mangel  paa  Plan  i  Regeringen,  paa  den  ringe  Omsorg,  han 
viser  for  Provinserne  ved  ikke  at  foretage  en  eneste  Rejse  til 
dem,  skønt  han  har  følt  det  som  sin  Pligt,  og  naar  man  endelig 
ikke  kan  modbevise  den  Paastand,  som  findes  hos  alle  Kilderne, 
at  han  lod  nogle  Provinser  Aar  efter  Aar  være  uden  Stat- 
holder, —  da  er  jeg  unægtelig  mere  tilbøjelig  til  at  følge 
Tacitus,  der  søger  Grunden  i  en  taedium  novae  curae,  en  Egenskab 
hos  ham,  hvorpaa  vi  har  set  saa  mange  Beviser. 

Man  vil  paa  Forhaand  være  tilbøjelig  til  at  tro,   at  denne 
Mand  med  hans   stærkt   upersonlige  og  bløde  Natur  ikke  kan 


224  TIBERS   KARAKTER. 

have  været  uafhængig  af  fremmed  Paavirkning.  For  hans 
første  Regeringstid  ved  vi  dog  meget  lidt  om,  at  han  har 
staaet  under  nogen  saadan.  Den,  man  nærmest  maa  komme 
til  at  tænke  paa,  er  Livia,  hvis  Karakter  vistnok  i  det  hele 
har  været  nær  beslægtet  med  Sønnens :  hun  har  haft  den  samme 
Tørhed,  men  paa  den  anden  Side  den  samme  Retfærdigheds- 
følelse, Mildhed  og  hjælpsomme  Gavmildhed  som  han.  Tiber 
har  i  hvert  Fald  vist  hende  meget  Hensyn,  undertiden  ogsaa 
i  Strid  med  sin  Pligtfølelse,  som  da  han  forsøger  at  hjælpe 
Urgulania  imod  L.  Piso.  —  Da  der  i  en  Retssag  bliver  Tale 
om,  hvorledes  Dommerne  skal  stille  sig  overfor  Fornærmelser 
mod  Livia,  venter  Tiber  med  at  give  Svar,  til  han  har  konfe- 
reret med  hende  selv,  men  det  bliver  derefter  givet  ganske  i 
hans  egen  Aand.  —  Hvad  der  mest  tyder  paa  Paavirkning  fra 
hendes  Side,  er  dog  Tibers  Optræden  overfor  Agrippina.  Denne 
havde  aabenbart  gjort  sig  værdig  til  Straf,  længe  før  Tiber  i 
Aar  29  skrev  til  Senatet  om  Sagen;  det  viser  hendes  Optræden 
allerede  tre  Aar  i  Forvejen.  Derfor  maatte  dette  Brev  ogsaa 
vække  endel  Forbavselse  og  Bestyrtelse,  da  man  ingen  særlig 
Foranledning  kunde  se.  Det  kommer  imidlertid  umiddelbart 
efter  Livias  Død,  og  der  er  da  god  Grund  til  at  tro  Tacitus, 
naar  han  mener  (V,  3),  at  Tiber  har  ventet  med  at  foretage  sig 
noget  mod  hende,  til  den  vår  indtraadt.  Dette  bekræftes  ikke 
lidet  af  de  Ord,  han  henvender  til  Livia,  da  Agrippina  har 
vist,  at  hun  frygter  Mordanslag  fra  hans  Side  (IV,  54).  Ogsaa 
Sueton  (c.  50)  mener,  at  Tiber  ikke  sjælden  har  benyttet 
Livias  Raad. 

Selv  om  altsaa  Livias  Paavirkning  har  haft  stor  Indflydelse, 
er  det  rimeligt,  at  vi  kun  mærker  lidet  til  den,  da  den  i  det  hele 
maa  have  passet  godt  med,  hvad  Tibers  egen  Natur  tilstræbte. 
Det  samme  gælder  hans  andre  Venner:  M'.  Lepidus,  hvem 
Tacitus  2^nser  i  høje  Udtryk,  og  hvem  han  tillægger  stor  Ind- 
flydelse hos  ham  (IV,  20),  Lucilius  Longus,  Cn.  Lentulus  og 
Coccejus  Nerva,  —  alle  retsindige  og  alvorlige  Mænd. 

Først  naar  det  Tilfælde  indtraadte,  at  en  Mand,  hvis 
Natur  var  væsentlig  forskellig  fra  Tibers,  kom  til  at  beherske 
hans  Vilje,  først  da  vil  vi  kunne  spore  en  frennned  Paavirk- 
ning.   Denne  Mand  maatte  for  det  første  være  i  Besiddelse  af 

den  Energi  og  Beslutsomhed,  Tiber  værdsatte  saa  meget  højere, 
som  han  selv  følte  Mangelen  af  den,  og  hans  Paavirkning 
maatte  ikke  krydses  af  andres,  som  var  mere  beslægtede  med  hans 
egen  Natur.  —  Hvorledes  Sej  ans  Karakter  i  det  hele  har  været, 
ved  vi  ikke  meget  om.  Vellejus  giver  en  begejstret  Karak- 
teristik af  ham  (II,  127,  3),  Tacitus  giver  en  lige  modsat,  dog 
saaledes,  at  han  ikke  frakender  ham  Dygtighed  og  Energi, 
men  tillægger  ham  et  tilsvarende  Kvantum  af  rænkefuld  Snedig- 
hed. Det  er  meget  muligt,  at  Tacitus  har  overdrevet  dette, 
men  sikkert  er  det,  at  Sej  an  allerede  inden  Livias  Død  fik 
Tiber  til  at  gaa  med  til  Handlinger,  som  ellers  ikke  stemmede 
med  hans  Natur,  og  at  han  efter  den  væsentlig  var  Skyld  i 
Forholdsreglerne  mod  Nero  og  Drusus;  thi  dette  har,  efter 
Sueton  (c.  61),  Tiber  selv  udtalt  i  sine  Commentarii.  Hvilket 
Omfang  Sejans  Indflydelse  har  haft  i  Aarene  29 — 31,  er  det 
os  ikke  muligt  at  bestemme,  da  vi  for  dette  Afsnits  Ved- 
kommende savner  vor  egentlige  Kilde,  Tacitus's  Annaler;  men 
af  Dio  (LVIII,  22)  og  til  Dels  ogsaa  af  Tacitus  (VI,  25)  ser 
vi,  at  det  var  den  almindelige  Opfattelse  i  Rom,  at  de  haarde 
Bestemmelser,  der  bleve  tagne  i  denne  Periode,  skyldtes  Sej  an. 

For  Tibers  Historie  efter  Sejans  Fald  ere  vore  Kilder  til 
Dels  mangelfulde,  som  tidligere  fremhævet.  At  Macros  Ind- 
flydelse maa  have  været  stor,  har  vi  dog  god  Grund  til  at 
tro.  Det  viser  Fortællingen  om  Albucillas  Retssag,  i  hvilken 
Senatet  ingen  Afgørelse  vil  træffe,  fordi  Macro  beviselig  har 
ledet  Undersøgelserne,  formentlig  i  rent  personlig  og  partisk 
Aand.  Endnu  stærkere  i  denne  Retning  peger  dog  Udtalelserne 
i  Fulcinius  Trios  Testamente.  Disse  faar  særlig  Vægt  derved, 
at  denne  her  var  i  Stand  til  uden  Hensyn  at  tage  Bladet  fra 
Munden.  Naar  han  da  i  dette  retter  stærke  Beskyldninger 
imod  nogle  af  Tibers  Frigivne  saavelsom  mod  selve  Macro 
og  tillægger  Tiber  et  mens  fiuxa  senio  (VI,  38),  saa  ere  vi  be- 
rettigede til  deraf  at  slutte,  at  man  i  Rom  saa  Macros  og 
andre  Yndlinges,  ikke  Tibers  egen  Vilje  i  de  Ordrer,  der  paa 
denne  Tid  kom  fra  Kapri.  Og  saaledes  har  det  sikkert  ogsaa 
forholdt  sig. 

Disse  væsentlige  Mangler  i  Tibers  Viljesliv  erstattes  noget 
af  Fortrin,  en  Betragtning  af  hans  Intelligensliv  viser  os.     At 

liau  i  maugt  og  meget  har  set  dybere  eud  mange  af  sine  sam- 
tidige, derom  vidner  ikke  alene  hans  Protester  mod  al  Gud- 
dommeliggørelse  af  sin  Person,  —  skønt  vi  her  ganske  vist 
kande  have  ønsket  ham  en  bedre  Forstaaelse  af  Tidens  Ten- 
dens — ,  men  ogsaa  en  Mængde  af  hans  Udtalelser  i  Breve  og 
Taler,  selv  om  vi  her,  som  oftere  fremhævet,  maa  stille  os  noget 
skeptisk  overfor  de  Referater,  Tacitus  meddeler  os,  i  alt  Fald  hvad 
Formen  angaar.  —  Da  der  saaledes  i  Aar  15  skal  tages  Bestem- 
melser om  at  forebygge  Tiberoversvømmelser,  foreslaar  man  i  Se- 
natet at  raadspørge  de  sibyllinske  Bøger,  men  Tiber  foretrækker 
at  lade  en  Kommission  undersøge,  hvad  der  praktisk  er  at  gøre. 
Betegnende  er  det  dog,  at,  da  der  viser  sig  Vanskeligheder  for 
at  gennemføre  de  Forslag,  denne  derefter  fremkommer  med, 
lader  han  hele  Sagen  falde.  —  I  en  Senatstale  fra  Aar  22 
advarer  han  mod  at  gaa  frem  efter  tomme  E-ygter,  minder  om, 
at  store  Forhold  virker  udviklende  paa  nogle,  hemmende  paa 
andre^  og  fremhæver  endelig  i  fuld  Overensstemmelse  med  sin 
konservative  Tankegang,  at  det  altid  er  Uret  at  omstøde,  hvad 
der  er  fremgaaet  af  en  klog  Tanke  og  ikke  har  vakt  Mis- 
hag. —  I  sin  Tempeltale  fra  Aar  25  minder  han  sine  Til- 
hørere om,  at  de  skønneste  Templer  ere  de,  som  et  godt  Efter- 
mæle opbygger  i  Befolkningens  Sind:  „thi  de,  der  opføres 
af  Sten,  ringeagtes  som  Gravsteder,  hvis  Efterverdenens 
Dom  slaar  om  til  Had"  (IV,  38).  Alt  sligt  har  været  Ord  i 
rette  Tid  overfor  et  Senat  som  det  daværende. 

Nogen  stor  Menneskekundskab  kan  Tiber  næppe  have  haft ; 
derimod  taler  hans  Valg  ved  flere  Lejligheder.  At  lade  to 
Naturer  som  Cn.  Piso  og  Germanicus  komme  til  at  arbejde 
sammen,  tilmed  i  det  Forhold,  var  sikkert  et  stort  Misgreb, 
som  vel  kun  kan  forklares  ved  Livias  Venindeforhold  til  Plan- 
cina.  —  At  han  har  kunnet  lade  sig  overvælde  af  Sej  an,  tyder  i 
samme  Retning,  saavelsom  at  han  har  ladet  en  Karakter  som 
Macros  faa  saa  stor  Indflydelse.  De  øvrige  Venner,  han  valgte 
sig,  roses  forøvrig  alle,  og  vi  ser  flere  Eksempler  paa,  at  hans 
Følelser  overfor  dem  vare  varme  og  trofaste,  saaledes  hans  Udbrud, 
da  Lentulus  beskyldes  for  Forræderi  imod  ham,  eller  hans  Sorg 
og  Formaninger  til  Nerva,  da  denne  har  besluttet  at  berøve 
sig  Livet;  endvidere  hans  trofaste  Taknemmelighedsfølelse  mod 


TIBERS    KARAKTER.  227 

Quirinius  (Tac.  III,  48)  og  Cotta  (Tac.  VI,  5).  —  At  han  har 
kunnet  gaa  vidt  i  sit  Venskab,  viser  Fortællingen  om,  at  han 
ventede  med  at  skride  ind  mod  Æmilia  Lepidas  grove  For- 
brydelser, til  hendes  Fader  var  død  (Tac.  VI,  40j. 

Nogle  Pletter  har  dog  ogsaa  hans  Intelligensliv  haft. 
Tacitus  afholder  sig  i  sin  literært-aristokratiske  Sky  for  anek- 
dotmæssige  Smaating,  ganske  fra  at  omtale  disse ;  men  her 
giver  til  Gengæld  Sueton  og  Dio  os  Oplysninger,  som  ikke 
godt  kan  forkastes.  Jeg  sigter  hermed  til  deres  Beretninger 
om  hans  Tilbøjelighed  for  sproglig  Purisme  og  hans  Forkærlig- 
hed for  skruet  Retorik  og  forlorne  Tankeproblemer  (Suet.  c.  70. 
Dio  LVII,  15).  Det  passer  med,  at  hans  literære  Smag  gik  i 
Retning  af  aleksandrinsk  Poesi,  og  at  hans  daglige  Omgang 
for  en  stor  Del  bestod  af  lærde  Grækere  (Tac.  IV,  58).  Med 
Tibers  ovenfor  omtalte  Mangel  paa  Evne  til  at  give  sine  egne 
Følelser   naturligt  Udtryk   harmonerer  dette  overordentlig  vel. 


Det  Billede  af  Tiber,  jeg  er  naaet  til  gennem  en  kritisk 
Behandling  af  de  overleverede  Kilder,  afviger  saaledes  ikke 
lidt  fra  det  traditionelle,  der  væsentlig  skyldes  Tacitus.  Her 
ere  Hovedsiderne  superbia  og  saevitia.  Hvad  det  første.  Hov- 
modet, angaar,  da  er  det  formentlig  tilstrækkelig  vist  i  det 
foregaaende,  at  denne  Beskyldning  vender  op  og  ned  paa  alle 
Fakta,  er  saa  absurd,  som  vel  muligt.  Derimod  vil  det  være 
rigtigt  endnu  at  dvæle  noget  ved  Spørgsmaalet  om  Tibers 
foregivne  Grusomhed. 

Sandheden  er  da,  at  af  alle  de  Fakta,  Tacitus  selv  frem- 
stiller som  saadanne  i  sine  fem  første  Bøger,  er  der  ikke  et 
eneste,  som  kan  karakterisere  Tiber  i  denne  Retning.  For- 
tællingerne om  Agrippa  Postumus's,  Julias  og  Gracchus's  Mord 
regner  jeg,  i  Henhold  til  det  tidligere  udviklede,  ikke  til  saa- 
danne, og  heller  ikke  Tacitus  selv  giver  dem  jo  som  uomtviste- 
lige Kendsgerninger.  Derimod  meddeler  han  os  en  lang  Række 
af  Eksempler  paa  Mildhed  og  Sagtmodighed,  særlig  som  Mod- 
sætning til  Senatets  Haardhed.  Det  er  tidligere  omtalt,  at  der 
føres   en  Strid   mellem  Tiber  og  Senatet    om   de  Ærestitler  og 

andre  Hædersbevisninger,  dette  ønsker  at  tildele  ham.  Parallelt 
med  og  i  nøjeste  Sammenhæng  med  den  føres  en  anden  om 
Majestætssagerne.  Senatet  viser  ogsaa  her  en  lidenskabelig 
Iver,  Tiber  en  human  og  sagtmodig  Tankegang.  Den  Ujævn- 
hed, der  kan  synes  at  være  i  hans  Optræden  her,  er  i  Virke- 
ligheden kun  tilsyneladende.  Han  er  ingen  principiel  Mod- 
stander af  selve  disse  Anklager,  men  han  afviser  alle  dem.  der 
har  en  rent  pueril  Karakter  (mod  Falanius,  Rubrius,  Marcellus, 
Ennius),  fordrer  bestemt  Adskillelse  mellem  verbale  og  reale 
Injurier  (III,  51)  og  er  tilbøjelig  til  at  behandle  den  første 
Art  med  Overbærenhed,  saaledes  i  Sagerne  mod  Appuleja, 
Clutorius,  Silanus,  Cominius,  af  hvilke,  han  endog  benaader  den 
første  og  den  sidste  helt ;  kun  hvor  Injurierne  har  været  særlig 
grove,  som  i  Votienus's  Sag,  gaar  han  med  til  en  strengere 
Straf  (Landsforvisning).  At  denne  Tibers  Mildhed  har  været 
Senatet  imod,  ser  vi  af  flere  Eksempler.  —  Da  Ridderen 
L.  Ennius  i  Aar  22  anklages  for  at  have  ladet  et  Sølvbillede  af 
Tiber  omstøbe,  protesterer  Tiber  energisk  mod  en  saadan  An- 
klage. Man  ytrer  sin  Misfornøjelse  hermed  i  Senatet  og  be- 
brejder Tiber,  at  han  vil  berøve  Senatet  dets  dømmende  Magt; 
men  han  benytter  sin  tribuniciske  Intercessionsret  og  forbliver 
ubøjelig.  —  Hvor  vidt  Senatet  har  kunnet  gaa  i  denne  Retning, 
faar  man  et  levende  Indtryk  af  ved  at  se  det  benytte  Tibers 
Fraværelse  til  at  dømme  en  Mand  fra  Livet,  fordi  han  har 
skrevet  et  Sørgedigt  over  Tibers  Søn,  inden  denne  endnu  var 
død.  (Tac.  III,  49 — 51).  Det  er  da  Senatet,  ikke  Tiber,  hvem 
Misbrugen  af  Majestætsloven  skyldes.  —  I  fire  Tilfælde  ser  vi 
paa  den  anden  Side  Tiber  optræde  strengt,  nemlig  mod  Hortalus, 
Silanus,  P.  Suillius  (Tac.  IV,  31)  og  Vibius  Serenus,  i  første  Til- 
fælde overfor  en  hovmodig  Fordringsfuldhed,  i  andet  mod  en 
grusom  Provinsforvalter,  i  tredje  mod  en  bestikkelig  Dommer; 
i  det  fjerde  lader  Tacitus  os  i  Uvidenhed  om,  hvad  det 
er,  der  har  forbitret  Tiber.  Men  i  de  tre  Tilfælde  indskrænker 
hans  Strenghed  sig  til  Ord;  da  det  kommer  til  Gerning,  slaar 
han  sig  selv  paa  Munden  og  behandler  vedkommende  paa  den 
mildest  tænkelige  Maade.  Endelig  er  der  eet  —  et  eneste  — 
Tilfælde,  hvor  han,  ikke  selv  fælder  en  Dødsdom,  men  bifalder 
den,  efter  at  den  er  fældet,  nemlig  i  Titius  Sabinus's  Sag; 
men  selv  under  den  Antagelse,    at   denne    har  været  uskyldig, 

hvad  Tacitus  synes  at  ville  antyde,  nægter  dog  heller  ikke 
han,  at  Tiber  i  alt  Fald  selv  har  troet,  at  Sabinus  havde  villet 
berøve  ham  Livet. 

Naar  det  da  staar  fast,  at  den  Tiber,  vi  møder  i  Tacitus's 
fem  første  Bøger,  aldrig  har  udtalt  nogen  Dødsdom,  at  han  af 
de  to,  der  i  denne  Tid  ere  fældede,  har  misbilliget  den  ene  og 
kun  bifaldet  en,  som  stod  i  god  Overensstemmelse  med  den 
begaaede  Forbrydelse,  og  endelig,  at  al  den  Modstand,  der  i 
disse  Aar  overhovedet  er  gjort  mod  grusomme  Tendenser  hos 
andre,  netop  er  udgaaet  fra  Tiber,  da  maa  man  vel  være  be- 
rettiget til  at  hævde,  at  Tacitus's  Paastand  svæver  fuldstændig 
i  Luften. 

Tilbage  staar  da  sjette  Bog  med  dens  ikke  faa  Henrettelser, 
og  man  kan  da  ikke  se  bort  fra  den  Mulighed,  at  Tibers 
Karakter  har  forandret  sig  i  en  uheldig  Retning,  særlig  da 
man  her  kan  tænke  sig  et  tilsyneladende  saa  godt  Motiv  som, 
at  hans  Ængstelighed  er  bleven  vakt  ved  Opdagelsen  af  Sejans 
Forbrydelser.  —  Overfor  denne  Antagelse  vil  jeg  da  stille 
følgende  Modbemærkninger. 

Tacitus  har  i  sin  sjette  Bog  faktisk  øst  af  slette  Kilder. 
Dette  berettiger  os  til  at  stille  os  mere  skeptisk  overfor,  hvad 
han  her  beretter.  Men  selv  om  vi  nu  gaar  ud  fra,  at  det  har 
samme  Paalidelighed,  som  hans  tidligere  Fortællinger,  vil  det 
dog  blive  vanskeligt  selv  her  at  faa  Billedet  af  den  grusomme 
Tyran  frem.  Der  er  i  det  hele  seks  Mænd,  som  anklages  paa 
Tibers  Foranstaltning,  nemlig  Paconianus  (c.  3),  Servæus  og  Ther- 
mus  (c.  7),  Vistilius  (c.  9),  Flaccus  og  Marinus  (c.  10) ;  om  den  første 
og  den  sidste  siges  det  udtrykkeligt,  at  det  er  Delagtighed  i  Sej  ans 
Forbrydelser,  der  er  Anklagens  Genstand,  for  tre  andres  Vedkom- 
mende er  det  mere  end  sandsynligt,  at  det  samme  gælder,  den 
sjette,  Vistilius,  anklages  for  grov  Fornærmelse  mod  Caligula.  Alle 
seks  Anklager  fremsættes  kort  efter  Sejans  Fald.  Straffen  lyder  for 
de  to's  Vedkommende  paa  Døden;  af  disse  kender  vi  kun  den  enes, 
Marinus's,  Forbrydelse :  han  havde  hjulpet  Sej  an  med  at  berøve 
en  af  Tibers  Venner  Livet;  en,  Vistilius,  straffes  med  Ude- 
lukkelse fra  Tibers  Omgang;  for  Paconianus  udsættes  Dommen, 
(han  bliver  senere  dræbt  for  en  ny  Forbrydelse,  som  det  synes, 
uden  Foranledning  fra  Tibers  Side);   for   de   to   meddeles    der 

OS  ikke  noget  om  Straffen.  —  Fremdeles  ser  vi,  at  Tiber  i  fem 
andre  Sager  har  talt  et  Ord  med,  nemlig  i  Cottas,  Terentius's, 
Annius  Pollios,  Scaurus's  og  Viniciauus's,  alle  Majestætssager; 
den  første  frikendes  af  Tiber,  som  det  synes,  mod  Senatets 
Ønske,  den  anden  ligesaa,  men  efter  dettes  Forslag;  de  tre 
andres  Sag  udsætter  han  til  senere  Undersøgelse,  hvorefter  de 
synes  bortfaldne.  —  Alle  de  andre  Domme,  der  ere  fældede  i 
dette  Aar  (32)  og  i  de  fem  følgende  viser  sig  dels  udtrykkeligt  at 
være  fældede  af  Senatet,  dels  fremgaar  det  af  Sammenhængen, 
at  de  ere  det.  De  ere  ikke  særlig  talrige;  om  de  har  været 
haarde,  ere  vi  ikke  i  Stand  til  at  bedømme,  da  Tacitus  som 
Regel  ikke  meddeler  os  noget  nærmere  om  Forbrydelsernes 
Natur;  de,  der  nævnes,  ere  Blodskam  (Dødsstraf),  Bestikkelse 
('Deportation),  falsk  Anklage  (Forvisning),  Smædedigte  mod 
Tiber  (Dødsstraf),  Adulterium  (Deportation;  Udstødelse  af 
Senatet).  De  andres  Forbrydelser  omtales  enten  slet  ikke  eller 
betegnes,  for  fems  Vedkommende,  blot  i  Almindelighed  som 
majestas;  men  under  dette  Navn  kan  der,  som  bekendt,  rummes 
meget  forskelligt;  i  to  af  disse  fem  Tilfælde  bliver  Døden 
Straffen. 

At  vælte  Beskyldningen  for  Grusomhed  over  paa  Senatet 
er  os  da  ikke  engang  tilladt,  selv  om  det  maa  synes  rimeligt, 
at  dette  nu,  da  Tiber  er  borte,  har  givet  den  Tendens  frit  Løb, 
som  vi  saa  ham  lægge  Baand  paa,  mens  han  personlig  mødte 
ved  dets  Forhandlinger.  Senatets  Optræden  i  Clutorius  Pris- 
ens's Sag  viser,  hvor  yderligt  det  kunde  gaa.  Den  viser  os 
tillige,  at  ikke  engang  paa  en  Dødsdom  har  Tibers  Bekræftelse 
været  nødvendig;  og  det  omtales  da  heller  ikke,  at  den  har 
værer  fordret  for  de  sidste  Aars  Domfældelser.  Senatet  synes 
da  i  Regelen  at  have  kunnet  skalte,  som  det  lystede.  Derpaa 
tyder  ogsaa  det  mærkelige  Faktum,  at  der  i  den  Tid,  Tiber 
er  paa  Kapri,  kun  er  rejst  en  eneste  Anklage  for  slet  Provins- 
forvaltning, og  den  kommer  fra  ham  selv,  nemlig  imod  Pom- 
ponius  Labeo  (VI,  29).  Den  Straf,  Tiber  selv  erklærer  at  ville 
foreslaa  ham  idømt,  hvis  han  ikke  forinden  Dommen  havde 
berøvet  sig  Livet,  maa  kaldes  mærkelig  mild. 

Beskyldningen  mod  Tiber  for,  at  han  efter  Sej  ans  Fald 
skulde  være  bleven  grusom,  hviler  da  paa  et  saa  svagt  Bevis- 
materiale,   at  Hensynet   til   det   psykologisk  usandsynlige  i,    at 

en  Mand,  der  indtil  sit  71de  Aar  har  vist  sig  som  en  særlig 
mild  og  human  Karakter,  fra  det  74de  skulde  være  bleven  en 
blodtørstig  Tyran,  faar  afgørende  Vægt.  Tiber  er  sikkert  ikke 
bleven  en  anden;  derimod  har  for  det  første  Ensomheden  og 
Alderdommen  yderligere  udviklet  de  Svagheder,  der  allerede 
laa  i  hans  Karakter;  at  hans  Indesluttethed  og  Ensomheds- 
følelse er  bleven  større,  synes  blandt  andet  det  mærkelige 
Brev  til  Senatet  at  tyde  paa  (Tac.  VI,  6) ;  Vankelmodigheden  og 
Afhængigheden  af  andre,  først  af  Sejan,  saa  af  Macro,  er 
aabenbart  vokset.  Den  Skuffelse,  Sejans  Forræderi  har  bragt 
ham,  synes  i  den  første  Tid  at  have  vakt,  dels  en  Irritabilitet 
som  den,  der  kommer  frem  i  Brevet  mod  Gallio  (VI,  3),  dels 
den  vidtgaaende  Ængstelse  for  sin  egen  personlige  Sikkerhed 
(VI,  15),  maaske  ogsaa  en  deraf  følgende  Strenghed,  som  ellers 
var  hans  Natur  fremmed,  mod  Sammensværgelsens  Deltagere. 
Det  sidste  kan  dog  kun  blive  en  Formodning,  da  Kilderne  her 
lader  os  i  Stikken.  —  For  de  følgende  Aars  Vedkommende 
synes  hin  Begivenhed  at  have  bevirket,  at  Tibers  Uvirksomhed 
og  Lede  ved  Forretningerne  er  tiltagen. 


Det  kan  synes  vanskeligt  at  forstaa,  hvorledes  en  Meta- 
morphose  er  mulig  som  den,  vi  ser  Opfattelsen  af  Tibers  Karakter 
undergaa  i  saa  kort  et  Tidslob  og  paa  en  saa  decideret  Maade. 
Vor  Tid  har  set  den  Mærkelighed,  at  Opfattelsen  af  en  Karakter 
som  Napoleon  den  Stores  har  kunnet  svinge  tre  Gange  i  Løbet 
af  syvti  Aar,  mellem  Modsætninger  som  den  inkarnerede  Anti- 
krist og  —  for  at  citere  Heine  —  „der  weltliche  Heiland" ; 
men  her  vil  man  dog  være  i  Stand  til  at  skimte  Losniijgen  i 
den  Omstændighed,  at  vi  har  at  gøre  med  en  af  de  mest 
sammensatte  Naturer  og  tillige  en  af  de  største  Begavelser, 
Historien  kender,  og  paa  den  anden  Side  med  en  Tidsaand, 
hvis  Sympatier  og  Antipatier  ogsaa  i  andre  Retninger  har 
svunget  mellem  de  mest  ekstreme  Modsætninger.  Anderledes 
med  Tiber :  her  ser  vi  en  jævn  og  i  sine  Anlæg  ret  ubetydelig 
Natur  kort  efter  sin  Død  blive  greben  af  nwristrum  horrendum^ 
totalt  forvandlet   og   saa  overleveret  i  sin  ny  Skikkelse  til  en 

forfærdet  Eftertid;  først  ved  Midten  af  dette  Aarhundrede, 
1800  Aar  efter,  begynder  en  Reaktion  at  gøre  sig  gældende. 
Medens  hans  Samtid  —  Horats,  Valerius  Maximus,  Vellejus  — 
kun  har  Lovord  at  sige  om  ham,  møder  vi  ham  100  Aar  efter 
som  den  skumle  Tyran  og  atter  100  Aar  frem  i  Tiden  som 
den  overlegne,  menneskegennemskuende,  menneskeforagtende 
store  Gaade.  i  den  Skikkelse,  hvori  han,  ogsaa  hos  os,  er  bleven 
Digtekunsten  et  taknemmeligt  Stof.  Den  sidste  Udviklingsform 
er  i  sin  Oprindelse  let  at  spore :  af  svage  Spirer  i  Tacitus's  Skil- 
dring er  den  udsprungen  som  Blomst  i  Dios  græske  Hjerne  (sml. 
S.  92 — 93).  For  saa  vidt  er  Problemet  ikke  vanskeligt  at  løse. 
Spørgsmaalet  bliver  da  om,  hvorledes  det  foregaaende  Trin  i 
Opfattelsens  Udvikling  har  dannet  sig. 

Ogsaa  her  er  Haanden  kendelig  nok:  det  er  Tacitus's. 
Ikke  saaledes  at  forstaa,  at  det  er  ham,  der  har  skabt  det  n}' 
Tiberbillede.  —  tværtimod!  han  har  kun  ladet  gaa  videre, 
hvad  han  selv  har  modtaget.  Hans  Betydning  er  aabenbart 
den,  at  han  er  den  første,  som  har  knæsat  den  Skifting,  Folke- 
snakken har  avlet,  —  den,  der  har  sat  Autoritetens,  om  man  vil, 
den  videnskabelige  Autoritets  myndige  Stempel  paa  den  let- 
løbende Famas  Produkter.  —  Det  kunde  sj^nes  noget  dristigt 
at  fremsætte  en  saadan  Paastand.  Det,  der  berettiger  dertil, 
er  det  mærkelige,  man  tør  vist  sige,  enestaaende  Forhold  mellem 
Tacitus's  egen  Opfattelse  og  hans  Kildes  Beretninger,  som 
ovenfor  er  paavist.  Selv  om  vi  ikke  saa  det  af  hans  hele 
Fremstilling,  kunde  vi,  af  hvad  han  selv  fortæller  (lU,  16),  med 
Sikkerhed  slutte,  at  Tacitus  allerede  i  sin  Barndom  er  bleven 
paavirket  af  en  hadefuld  Opfattelse  af  Tiber.  Hvor  dybe 
E/ødder  denne  har  slaaet  i  hans  Sind,  kan  vi  endvidere 
slutte  af,  at  han  trods  ret  umiskendelige  Bestræbelser  for  at 
være  upartisk  (I,  1;  IV,  10—11)  og  trods  det  helt  modsatte 
Billede,  han  traf  i  sine  Kilder,  dog  ikke  har  formaaet  at 
emancipere  sig  fra  det,  —  omend  hertil  vel,  som  tidligere  sagt, 
ogsaa  kommer  hans  Forfattertendens  til  „at  gavne  og  fornøje" 
som  reagerende  Motiv.  At  give  sin  Opfattelse  det  fæstnende 
Autoritetens  Præg,  saa  at  den  har  holdt  sig  uanfægtet  i  Aar- 
hundreder,  har  han  naaet  ved,  som  den  literære  Patricier  han 
er,   at   se   bort  fra   og  føle   sig  hævet   over   alt   det  plebejiske 

Pøbelstof,  hvorpaa  hint  Tyranbillede  oprindelig  var  baseret, 
og  erstatte  det  med  en  rig  Samling  af  subjektive  Randbemærk- 
ninger, interessante  Motivkonstruktioner  og  retoriske  Pragt- 
blomster, der  sikkert  har  virket,  paa  ham  selv  som  paa  hans 
Læsere,  som  en  neutraliserende  Baggrund  for  selve  det  for- 
talte. —  At  Tacitus  netop  er  den  første,  der  har  betraadt 
denne  Vej,  det  slutter  jeg  af,  at  han  ikke  har  en  eneste 
blot  nogenlunde  behændigt  formet  Kendsgerning,  ikke  en 
Situation,  der  kunde  karakterisere  Tiber  i  den  Retning,  han 
ser  ham,  som  den  hadefulde  Tyran ;  for  saa  vidt  føler  man  sig 
hos  Tacitus  stadig  i  Værkstedet,  Kunstnerens  Værksted,  —  til 
Salonens  gennemførte  Arrangement  mærker  man  paa  dette 
Punkt  intet;  deri,  men  ogsaa  kun  deri,  er  Dio  ham  overlegen. 

Hermed  ere  vi  da  naaede  tilbage  til  det  første  Trin  i  Ud- 
viklingen, Folkesnakkens  Tiberbillede,  saaledes  som  vi  ved 
—  fra  Sueton  og  Tacitus  — ,  at  det  allerede  gav  sig  Udtryk 
i  Pasquiller  og  Smaadigte  paa  Tibers  egen  Tid,  endog  forinden 
selv  hans  værste  Fjender  tør  paadutte  ham  nogen  grusom 
eller  udskejende  Handling.  Det  vilde  dog  være  at  gøre  Taci- 
tus Uret,  om  man  gik  ud  fra,  at  det  er  paa  en  saa  tarvelig 
Grund,  hans  Opfattelse  er  bygget.  Vi  maa  tværtimod  gaa 
ud  fra,  at  der  efter  Tibers  Død,  maaske  allerede  inden  den, 
ogsaa  i  Roms  dannede  og  intelligente  Kredse  har  udviklet  sig 
en  offentlig  Mening  om  Tibers  Karakter,  der  vel  har  løbet 
parallelt  med  hin,  men  dog  kun  indirekte  er  bleven  støttet  af 
dens  „Kendsgerninger" ;  selv  har  den  ingen  saadanne  haft, 
thi  da  vilde  vi  have  mødt  dem  hos  Tacitus. 

Tilbage  bliver  da  kun  Antipatien,  som  Grundlag  for  denne 
offentlige  Mening,  selvfølgelig  dog  understøttet  af  almindelige  og 
ukritisk  optagne  Skildringer  af  Germanicus's  og  hans  Families 
Skæbne,  af  forskellige  Adelsfamiliers  Ruin  og  af  Historien  om  de 
mange  Dødsdomme  i  Tibers  sidste  Aar,  Skildringer,  som  aldrig 
vilde  have  vundet  Kurs  som  Beviser  paa  Tibers  Karakter,  dersom 
ikke  netop  denne  Antipati  i  Forvejen  havde  sat  sig  fast  i 
Sindene.  Det  er  da  denne  og  kun  den,  vi  har  at  holde  os 
til,  naar  vi  vil  opspore  Tiberlegendens  første  Oprindelse. 

Hadet  til  Tiber  er  ogsaa  Resultatet  af  to  Faktorer,  hans 
egen  Personlighed  og  Tidens  Tendens. 

16 

Allerede  Tibers  ydre  Fremtræden  har  ikke  været  vindende. 
Sueton  skildrer  hans  Ydre  saaledes:  ^Hans  Legeme  var  stort 
og  kraftigt,  højere  end  almindeligt,  men  vel  proportioneret, 
Ansigtsfarven  lys;  Haarene  voksede  langt  ned  i  Nakken;  An- 
sigtet var  smukt,  men  skæmmet  af  Bylder,  Øjnene  meget 
store"  (c.  68).  Dette  Billede,  som  kan  suppleres  med  Tacitus's 
Ord,  at  han  i  sin  Alderdom  var  krumbøjet,  skaldet  og  havde 
Ansigtet  bedækket  med  Plastre  paa  Grund  af  de  omtalte 
Bylder  (IV,  57),  passer  med  de  mange  Afbildninger,  der  ere 
os  overleverede.  Efter  Tacitus's  Mening  har  hans  rent  legem- 
lige Ydre,  saaledes  som  det  var  i  hans  68de  Aar,  været  saa 
frastødende,  at  han  endog  vil  motivere  hans  ensomme  Liv 
paa  Kapri  dermed.  —  Hans  Optræden  skildrer  Sueton  frem- 
deles saaledes:  ,,Han  holdt  sig  meget  stift,  med  tilbagebøjet 
Hoved  og  med  en  streng,  alvorlig  Mine,  aabnede  kun  sjælden 
Munden,  og  naar  han  gjorde  det,  talte  han  meget  langsomt 
og  med  en  ganske  svag  Gestikulation."  Han  slutter  denne 
Skildring  med,  at  Tibers  Person  i  det  hele  gjorde  et  ubehage- 
ligt og  frastødende  Indtryk.  At  dette  er  rigtigt,  kan  vi  trygt 
gaa  ud  fra  efter  Augusts  allerede  omtalte  Karakteristik  af 
ham  i  Senatet  (S.  207). 

Det  var  ved  samme  Lejlighed,  August  sagde,  at  det  vilde 
være  til  Gavn  for  Staten,  om  man  valgte  Tiber  til  h^ns 
Efterfølger,  og  dette  har,  som  sagt,  sikkert  været  klogt 
tænkt,  men  om  det  ogsaa  har  været  til  Gavn  for  Tibers  egen 
personlige  Udvikling  og  navnlig  for  hans  Omdømme,  er  et 
andet  Spørgsmaal.  Tiber  har  selv  engang  sagt,  at  der  gives 
Mennesker,  hvis  Udvikling  hemmes,  naar  de  træder  ind  i  store 
Forhold.  Det  er  rimeligt,  at  han  dermed  har  tænkt  paa  sig 
selv,  naar  vi  ser  hen  til  hans  gentagne  Forsøg  paa  at  und- 
drage sig  Magten,  til  hans  tilbagetrukne  Liv  paa  Kapri  og  til 
mange  af  hans  Ytringer  i  Breve  og  Taler.  Det  er  jo  nemlig 
saaledes,  at  de  svage  Sider,  hans  Natur  frembød,  netop  ere 
saadanne,  som  ikke  vil  komme  til  at  spille  nogen  stor  Rolle  hos 
de  roligtlevende  Privatmænd,  men  som  blive  til  ligesaa  mange 
skæmmende  Pletter  hos  Statsmanden  paa  den  fremtrædende 
Plads  og  med  det  store  Ansvar.  Hans  Mangel  paa  Beslutsom- 
hed   og  hans  karakterløse  Vankelmod  vilde  i  Privatlivet  højst 

fremkalde  et  Smil  og  et  Skuldertræk,  —  hos  Verdens  Hersker 
maatte  de  synes  store  Fejl,  og  ikke  blot  synes,  thi  de  førte 
ham  ogsaa  til  betydelige  Misgreb,  hvor  meget  hans  konserva- 
tive Uvirksomhed  end  kan  være  kommet  Riget  tilgode.  Men 
naar  denne  Kæmpe,  med  stiv  Holdning,  med  en  alvorlig  og 
hovmodig  Mine  og  i  faa,  langsomt  udtalte  Ord  erklærede,  at 
han  følte  sig  udygtig  til  at  overtage  Regeringen,  og  naar  man 
saa  trængte  ind  paa  ham,  stammede  og  ikke  kunde  finde  Ord 
til  at  udtrykke  sin  Mening,  da  er  det  egentlig  ikke  saa  under- 
ligt, at  det  blev  vanskeligt  for  hans  Tilhørere  at  se  andet 
end  Hykleri  deri.  Eller  naar  han  med  samme  højtidelige 
Vægt  kundgjorde  den  ene  Gang  efter  den  anden,  at  han  vilde 
rejse  til  Provinserne,  hvor  man  trængte  til  hans  Nærværelse, 
og  det  alligevel  aldrig  blev  til  noget,  at  man  da  saa  List  og 
overlagt  Plan  i  det,  som  netop  var  alt  andet. 

I  Virkeligheden  er  enhver  af  Svaghederne  i  Tibers  Karakter 
egnede  til  at  gøre  ham  misforstaaet.  Der  hører  i  vore  Dage  ikke 
noget  særlig  fint  Blik  til  for  at  se,  at  denne  Mand,  mens  han  levede 
paa  Kapri,  saa  at  sige  hver  Dag  har  haft  den  Tanke,  at  han 
den  næste  vilde  rejse  til  Rom,  —  behøver  man  noget  særlig 
slaaende  Eksempel,  kan  man  nævne  hans  Forhold  ved  Livias 
Begravelse  — ;  naar  han  da  giver  Befaling  til,  at  hans  tid- 
ligere Ven,  Asinius  Gallus,  der  paa  en  eller  anden  Beskyld- 
ning holdes  under  Bevogtning  i  Rom,  ikke  maa  stilles  for 
Dommerne,  før  han  selv  kommer  til  Byen,  og  der  saa  gaar 
tre  Aar,  indtil  den  gamle  Mand  dør,  da  maa  det  ligge  nærmest 
for  os  at  antage,  at  han  er  bleven  et  Offer  for  Tibers  ulykke- 
lige Opsættelser,  —  men  Tacitus  ser  atter  her  en  Plan  og  kan 
kun  forstaa  det  som  Grusomhed,  Dio  endog  kun  som  den  mest 
raffinerede  Ondskab.  —  Naar  Tiber  fremdeles  er  langsom  med 
at  fuldføre  Augusts  og  Livias  Testamenter,  da  er  det  Have- 
syge; er  han  langsom  med  at  tage  Bestemmelser  for  Julias 
Underhold,  da  er  det  hans  overlagte  Plan  at  sulte  hende  ihjel. 
Og  det  maa  atter  fremhæves,  at  her  har  Tibers  hovmodige 
Ydre  gjort  det  saa  overordentlig  vanskeligt  for  hans  Samtid 
at  komme  til  Forstaaelse  af  ham;  vi  ser  da  ogsaa,  at  hans 
Brodersøn,  Claudius,  der  lignede  ham  saa  meget,  men  havde 
et  naragtigt,  halvfjollet  Væsen,  er  bleven  langt  bedre  forstaaet. 

Tacitus  betegner  Tiber  et  Sted  som  acerhns  etiam  in  iis,  qiiae 
rite  faceret  (I,  75),  og  det  er  sikkert  meget  sandt:  talte  han 
mildt,  da  maatte  der  være  dem,  der  havde  vanskeligt  ved  at 
tro,  at  det  var  andet  end  Hykleri,  og  talte  han  strengt,  da 
kunde  det  maaske  i  de  sammes  Øren  lyde  som  Grusomhed. 
Særlig  vanskeligt  har  det  naturligvis  været  for  den  overfladiske 
Betragt,er  at  forstaa,  at  denne  tavse  og  stolte  Mand  kunde 
blive  et  bøjeligt  Siv  i  stærke  Hænder;  vi  har  i  vor  Tid  set 
noget  lignende  med  „den  tavse  Mand  i  Tuilerierne.^  Naar  vi 
ikke  desto  mindre  ser,  at  ikke  alene  hans  nærmeste,  som  Agrippina, 
der  efter  Tacitus' s  Ytring  (VI,  25)  maa  have  været  tilbøjelig 
til  at  se  Forholdet  saaledes,  men  mange  andre  af  hans  sam- 
tidige har  været  af  den  Mening,  at  det  netop  forholdt  sig 
saaledes  (Dio  LVHI,  12),  saa  er  det  en  naturlig  Følge  af,  at 
Grusomhed  ellers  kontrasterede  saa  stærkt  med  hans  andre 
Handlinger.  Og  dog  endte  man  med  at  overføre  denne  Gru- 
somhed paa  ham  selv. 

Den  af  Tibers  Svagheder,  der  dog  sikkert  har  skadet  hans 
Omdømme  mest,  har  været  hans  unaturlige  og  forcerede  Væsen. 
Han  har  selv  følt  Trykket  af  sin  indesluttede  og  sky  Natur, 
har  søgt  at  mildne  sit  Udtryk  og  har  derved,  som  det  saa 
ofte  gaar,  kun  gjort  ondt  værre,  idet  alle  forstaar,  at  der 
spilles  Komedie,  de  færi'este,  at  Meningen  derfor  alligevel  kan 
være  god  nok.  Hans  Ængstelse  for  at  blive  misforstå  aet  og 
miskendt,  —  som  vi  saa.  et  af  Hovedtrækkene  i  hans  Karakter,  — 
har  her  aabenbart  spillet  ham  mangt  et  Puds  og  ført  ham  ud 
i  Misforstaaelser,  der  vare  langt  værre  end  de,  han  vilde  und- 
gaa.  Dette  vil  formentlig  kunne  tydeliggøres  ved  et  Eksempel. 
Kong  Arkelaos  kaldes  i  Aar  17  til  Rom  for  at  forsvare  sig 
mod  en  Anklage.  Senatet  frikender  ham,  men  han  dør  kort 
efter  i  sin  høje  Alderdom  Dette  er  et  simpelt  Faktum,  hvoraf 
man  ikke  skulde  tro,  der  kunde  hentes  Mistydninger.  Naar 
Tacitus  da  alligevel  fremstiller  Sagen,  som  om  Tiber  har 
villet  hævne  sig  paa  Arkelaos  for  en  meget  gammel  For- 
nærmelse og  derfor  faar  Livia  til  i  et  Brev  at  lokke  ham  til 
Rom  for  at  berøve  den  gamle  Mand  Livet,  hvilket  dog  for 
saa  vidt  forhindres,  som  Arkelaos,  forinden  Dommen  fældes, 
dør  af  Sygdom  og  den  ved  Sagen  fremkaldte  Sindsbevægelse, 

saa  kan  man  ikke  godt  antage,  at  han  selv  har  fundet  paa 
denne  Historie  i  alle  dens  Enkeltheder:  han  maa  ogsaa  her 
have  haft  et  almindelig  udbredt  Rygte  at  støtte  sig  til.  Og 
Tacitus  giver  os  vistnok  selv  Forklaringen  af,  hvorledes  dette 
er  opstaaet.  Han  siger  nemlig,  at  Arkelaos  ved  sin  Ankomst 
blev  modtaget  haardt  af  Tiber  (exceptus  ab  immiti  pi'incijje 
II,  42).  Denne  Tibers  Optræden  forklares  nu  naturHg  ved, 
at  han  har  frygtet  for  at  synes  partisk  for  Arkelaos,  da  han 
tidligere  i  en  sikkert  lignende  Sag  havde  været  hans  rrvrfjyoQu^ 
(Suet.  c.  8.  Dio  LVII,  17);  det  er  allerede  omtalt,  at  han 
plejede  at  stille  sig  mildt  overfor  dem,  han  antog,  man  vilde 
tillægge  ham  Partiskhed  imod,  og  omvendt.  Denne  pludselige 
Kulde  hos  en  tidligere  Ven  har  Arkelaos  nu  ikke  kunnet  for- 
staa,  han  har  søgt  tilbage  til  sit  tidligere  Liv  for  at  finde 
Grunden  og  har  da  selv  troet  paa  og  blandt  sine  mange 
Venner  i  Rom  udbredt  Historien  om,  at  Tiber  havde  fattet 
Had  til  ham,  fordi  han  i  sin  Tid  ikke  havde  hilst  paa  ham, 
da  han  var  paa  Rhodos.  At  Tiber  ikke  selv  skrev  til  Arke- 
laos, men  lod  Livia,  der  stod  i  Venskabsforhold  til  ham,  gøre 
det,  er  Udslag  af  den  samme  forcerede  Bestræbelse  for  at 
stille  sig  upartisk. 

Det  kan  da  ikke  nægtes,  at  alle  Tibers  svage  Karakter- 
sider og  navnlig  Misforholdet  mellem  dem  og  hans  personlige 
Optræden  fuldt  ud  forklarer  os,  at  der  maatte  opstaa  Mis- 
forstaaelser.  Men  dertil  kommer,  at  selv  de  Sider  i  hans 
Natur,  som  vi  med  Rette  maa  føle  os  tiltalte  af,  ikke  kunde 
blive  vurderede  af  hans  Samtid,  ja  endog  upaat vivielig  har 
bidraget  til  at  forøge  Misstemningen.  For  at  gøre  dette  klart 
maa  jeg  dvæle  et  Øjeblik  ved  det,  der  særlig  karakteriserer 
denne  Tid.  Det  kan  dog  selvfølgelig  kun  være  en  enkelt  Side  i 
denne  Tidens  Aand,  jeg  her  vil  berøre,  nemlig  den,  der  angaar 
dens  Forhold  til  og  Opfattelse  af  Kejserens  Stilling. 

Med  ægte  romersk  Sky  for  at  ændre  overleverede  Former 
var  man  gledet  over  i  Dyarkiet  uden  tilsyneladende  at  om- 
støde den  bestaaende  Forfatning.  Den  Tendens,  der  betinger 
denne  Omvæltning,  og  som  i  Virkeligheden  havde  udviklet  sig 
i  Løbet  af  de  sidste  hundrede  Aar,  har  en  afgjort  monokratisk 
Karakter,   og   den   har   paa  Tibers  Tid   faktisk  arbejdet  sig  op 

til  en  ligefrem  fanatisk  Voldsomhed,  hvis  dette  Ord  tør  an- 
vendes om  en  Trang  til  at  kaste  sig  i  Støvet  for  den  tilbedte 
Enkeltmand.  Augusts  fine  Hoved  og  bøjelige  Statsmandskløgt 
havde  fuldtud  forstaaet  dette  eller  rettere,  han  havde  handlet 
udaf  et  lydhørt  Instinkt,  ikke  sat  sig  imod  Senatets  overdrevne 
Hyldest  og  ladet  sig  dyrke  som  Gud  i  Templer  rundt  om  i 
Romerriget.  Der  er  sagt  saa  meget  ondt  om  Kejsertidens 
romerske  Senat,  lige  siden  Tiber  udslyngede  sit  bekendte 
Haansord :  O  hommes  ad  servitutem  paratos !  — ,  i  dette  Punkt  atter 
og  atter  støttet  af  Tacitus's  ivrige  Tilslutning,  at  det  formentlig 
kan  være  paa  Tide  at  gøre  opmærksom  paa,  at  Senatet  heri 
kun  har  tænkt,  følt  og  handlet  i  en  højere  Magts,  den  historiske 
Udviklings  Tjeneste.  Dette  maa  da  ogsaa  kaste  et  forsonende 
Skær  over  dets  overdrevne  Iver  i  Majestætsprocesserne.  I  vore 
Øjne  kan  det  ganske  vist  kun  tjene  Tiber  til  Ære,  at  han 
gjorde  sit  for  at  dæmpe  denne  Iver,  der  gik  saa  vidt,  at  saa 
at  sige  enhver  Retssag  mod  en  af  Stormændene  skulde  pyntes 
op  med  et  Appendiks  af  en  Anklage  for  Majestætsforbrydelse, 
som  derfor  ogsaa  maatte  opsøges  paa  de  mest  utrolige  Steder. 
Men  ogsaa  dette  var  kun  egnet  til  at  nedsætte  Tiber  i  Sam- 
tidens Omdømme.  Som  den  ikke  forstod  ham,  forstod  han 
heller  ikke  den,  i  dette  som  snart  sagt  i  alt  et  fuldstændigt 
Modstykke  til  sin  store  Forgænger.  Med  den  Selviskhed,  som 
ikke  er  ualmindelig  netop  hos  upersonlige  Naturer,  forstod  han 
ikke  at  sondre  mellem  sit  eget  lille  Jeg  og  sig  selv  som 
Statens  Overhoved:  den  Forgudelse,  Senatet  vilde  gøre  dette 
til  Genstand  for,  forstod  han,  som  om  den  gjaldt  hint,  og  hans 
„Beskedenhed"  maatte  da  forbyde  ham  at  modtage  den.  Se- 
natet bliver  dog  ikke  træt,  men  trænger  Gang  efter  Gang  ind 
paa  ham  At  dette  skulde  være  Udtryk  for  en  ulykkelig 
Kærlighed  til  Mennesket  Tiber,  vil  ingen  tro,  men  naar  Tiber 
stadig  optraadte,  som  om  det  forholdt  sig  saaledes,  har  det 
selvfølgelig  kun  kunnet  forøge  Bitterheden  mod  ham.  Det  er 
da  et  Udtryk  for  denne  Stemning,  vi  hører,  naar  Atejus  Capito 
i  Anledning  af,  at  Tiber  standser  en  taabelig  Majestætsanklage, 
i  Heftighed  udbryder:  „Vær  du  kun  saa  ligegyldig,  du  vil, 
hvor  det  gælder  dig  selv,  men  Staten  skal  man  ikke  have  Lov 
at  krænke "  (Tac.  III,  70)  —  en  Ytring,   der  har  særlig  Interesse 

ved  at  vise,  at  man  i  Senatet  var  sig  fuldstændig  klar,  at  det 
ikke  var  Personen  Tiber,  men  Statens  guddommelige  Over- 
hoved, det  saakaldte  Smigreri  gjaldt.  Naar  Tacitus  da  ogsaa 
ved  denne  Lejlighed  stempler  Tibers  Optræden  som  Hykleri, 
da  kan  man  være  sikker  paa,  at  han  her  kun  udtaler,  hvad 
mange  i  det  krænkede  Senat  mente,  —  en  sørgelig  Følge  af 
gensidig  Misforstaaelse,  hvor  man  dog  paa  begge  Sider  har 
ment  det  bedste. 

Med  denne  Tidens  Tilbøjelighed  til  at  forgude  et  enkelt 
Menneske  følger  endnu  en  anden,  som  ogsaa  maa  nævnes,  til 
Forklaring  af  det  besynderlige  Faktum,  at  en  af  Historiens 
godmodigste  Personligheder  er  bleven  forvandlet  til  dens  blodig- 
ste Tyran.  —  Det  er  en  historisk  Erfaring,  at,  hvor  Menneske- 
aanden  til  Tider  ligesom  har  overspændt  sig  selv  i  direkte  eller 
indirekte  Guddommeliggørelse  af  et  menneskeligt  Individ,  har  den 
atter  og  atter  samtidig  følt  Trang  til  at  tage  en  Art  Revanche : 
Hofnarren  har  fulgt  den  purpurklædte  med  sin  Haan,  Narre-  og 
Æselsfesterne  ere  opførte  midt  i  Middelalderens  Ekstase,  og  i 
Mysterierne  er  Parodien  flettet  ind  i  de  mest  patetiske  Skil- 
dringer. Det  er  den  jævne  Menneskenatur,  der  revolterer  mod 
sit  eget  ekscentriske  Sværmeri.  Heller  ikke  den  romerske  Historie 
er  uden  Eksempler  herpaa ;  den  fortæller  f.  Eks.  om  Soldaternes 
Nidviser  under  Triumfatorens  Optog.  Selv  om  vi  derfor  ikke 
havde  noget  paalideligt  Bevismateriale  at  holde  os  til,  maatte 
der  være  al  Grund  til  at  tro,  at  i  alt  Fald  de  første  romerske 
Kejsere  ere  blevne  gjorte  til  Genstand  for  en  lignende  Be- 
handling. Det  er  imidlertid  nu  paaviseligt,  at  der  ogsaa  hos 
Tidens  mere  udviklede  Aander  har  været  en  levende  Tendens 
til  at  male  de  første  Cæsarer  saa  sort  som  muligt,  og  vi  kan 
heldigvis  hente  dette  Bevis  fra  selve  Tacitus,  i  hans  Omtale 
af  den  Mand,  som  ellers  skulde  være  Tibers  Karaktermodsæt- 
ning, nemlig  August.  Af  det  lidet,  han  faar  Lejlighed  til  at 
sige  om  denne,  fremgaar  det  nemlig  tydeligt,  at,  hvis  han 
havde  behandlet  hans  Historie  med  den  samme  Udførlighed 
som  Tibers,  vilde  han  have  skildret  ham  paa  samme  Maade, 
som  Hykleren  og  den  lumske  Tyran.  I  den  Karakteristik, 
han  giver  os  af  August  (Ann.  I,  10),  og  som  han  paa  sin  sæd- 
vanlige Vis  lægger   Mængden   i   Munden,    men   aabenbart  selv 

har  undfanget,  faar  han  nemlig  meddelt  os,  at  ogsaa  for 
August  har  cupido  dominandi  været  det  egentlige  Motiv,  Pietets- 
foleisen  hyklet,  ogsaa  han  har  ryddet  sine  Medbejlere  af  Vejen, 
ogsaa  han  har  været  ledet  af  personlige  Hensyn  og  Hævngerrig- 
hed, ikke  af  Pligtfølelse ;  ogsaa  hans  Regimente  havde  endelig 
været  grusomt  og  blodigt. 

Den  offentlige  Mening  i  Roms  første  Kejsertid  synes  da 
ligefrem  at  have  haft  en  Tyrandragt  til  Brug  for  afdøde  Kejsere. 
Har  den  kunnet  gøre  det  Kunststykke  at  faa  to .  Naturer  som 
Augusts  og  Tibers  klemt  ind  i  den  samme,  bliver  det  vor  Tids 
Opgave  at  faa  Øje  paa  Modsætningen  mellem  dem,  at  skyde 
hint  Dække  til  Side  for  efterhaanden  at  blive  klarere  over, 
hvorledes  det  levende  Menneske,  som  har  ligget  skjult  under 
det,  i  Virkeligheden  har  været. 

